
PRECUVÂNTARE 



După ce am publicat volumul intitulat Papalitatea schismatică, am 
promis că vom publica Papalitatea eretică. 

Ne ţinem astăzi de promisiunea noastră. 

In prima noastră lucrare, am considerat papalitatea în raport cu Biserica. 
Am stabilit că, uzurpând o putere suverană şi universală, papii au răsturnat 
dumnezeiasca constituţie a Bisericii, s-au despărţit de Biserica primară şi 
apostolească, s-au constituit în stare de schismă. Fiindcă ei au încercat să 
găsească în sfânta Scriptură şi în monumentele tradiţiei catolice probe în 
sprijinul uzurpării lor şi motive pentru a-i da o bază dumnezeiască şi 
apostolească, noi am trecut în revistă textele Scripturii şi faptele istorice de care 
ei au abuzat, spre a nimici falsele lor interpretări şi falsificările lor. 

In lucrarea pe care o publicăm astăzi, noi considerăm papalitatea, faţă cu 
doctrina revelată, conservată de Bisericile apostolice din primele secole până în 
zilele noastre. 

Documentele doctrinare din primele secole, practica neîntreruptă a 
Bisericilor, faptele exterioare care constituie istoria propriu-zisă, şi chiar 
sistemele care s-au încercat a se opune doctrinei revelate, pun în evidenţă un 
corp de doctrină primit în identitatea sa de toate Bisericile fondate de apostoli şi 
conservat de ele cu o grijă scrupuloasă. 

Până în secolul al optulea aproape, toate Bisericile apostolice orientale şi 
occidentale erau în acordul cel mai perfect în privinţa acestor doctrine unice şi 
universale. 

Un fapt foarte însemnat, este că Bisericile fondate în ţări foarte depărtate 
unele de altele şi de apostoli diferiţi se aflară în posesia aceleiaşi doctrine, de 
îndată ce intrară în relaţii unele cu altele. Acest fapt probează că toţi apostolii nu 
predicau decât o doctrină, aceea pe care Iisus Hristos le-o predicase, şi pe care 
ei o predicau sub inspiraţia aceluiaşi Duh Sfânt. 

Din faptul acesta decurgea cu necesitate acest principiu: că toată 
învăţătura contrară doctrinei universal primită şi universal conservată, era 
contrară adevărului revelat, predicat de apostoli, adică, constituia o erezie. 

începând din secolul al optulea Bisericile occidentale părăsiră în mai 
multe puncte doctrina pe care o profesau în secolele precedente, şi pe care 
Bisericile orientale au profesat-o în unanimitate până în zilele noastre. Ele se 
constituiră astfel în erezie. Şi mai ales papalitatea a fost cea care le aruncă în 
această cale; ea a fost cea care inventă sau consacră noile erori. Pentru aceasta 
dar ea trebuie mai ales să poarte responsabilitatea; de unde titlul acestei lucrări: 
PAPALITATEA ERETICĂ. 

Pentru a justifica acest titlu, noi va trebui să trecem în revistă chestiunile 
doctrinare în privinţa cărora Bisericile occidentale şi-au schimbat învăţătura lor: 
să stabilim care a fost prima lor doctrină, spre a preciza exact sensul inovaţiilor 

lor; să determinăm adevăratul caracter al acestor inovaţii; să arătăm partea pe 
care a luat-o întru aceasta papalitatea, precum şi motivele care au inspirat-o şi 
au povăţuit-o. 

Astfel ne va fi metoda pe care o vom urma în privinţa fiecăreia din 
chestiunile pe care le vom avea de tratat. 

Pentru a stabili care a fost prima doctrină a Bisericilor occidentale, vom 
apela la mărturiile acelora pe care ea totdeauna i-a considerat ca pe Părinţii şi ca 
pe Doctorii săi. 

Vom apropia de această primă doctrină pe aceea care a fost predată de 
atunci de către papi, de către episcopi, de către scriitorii pe care Biserica Romei 
i-a canonizat sau i-a aprobat. 

Cu modul acesta, schimbarea va fi constatată într-un chip evident şi 
irecuzabil. 

Faptele istorice şi documentele oficiale emanate, sau de la papalitate, 
sau de la sinoadele pe care ea le-a inspirat, prezidat şi dirijat, vor face să reiasă 
rolul pe care această papalitate 1-a jucat în toate inovaţiile. 

Vom stabili astfel, cu evidenţă, că instituţia care s-a impus Bisericilor 
occidentale ca centru de unitate şi de adevăr catolic, n-a fost decât o sursă de 
împerecheri şi de erori. 

In toate discuţiile pe care le vom avea de făcut, nu se va putea întâlni 
nici o urmă de pasiune ori de nedreptate. Noi vom putea cu atât mai mult să fim 
imparţiali cu cât, pentru a stabili teza noastră, nu vom avea decât încurcătura de 
a alege între textele şi faptele la care va trebui să facem apel. Operele din care 
vom scoate probele noastre vor fi indicate cu exactitate, şi toţi cei care vor vrea 
să ne controleze o vor putea face fără dificultate. 

Ni s-a părut oportun de a publica acest op în momentul în care 
papalitatea îndrăzneşte să se proclame solemn infailibil. Opul nostru va 
demonstra care este valoarea acestei aserţiuni, şi va proba că o decizie cu totul 
contrară ar fi trebuit să adopte consiliul Vaticanului, dacă ar fi vrut să grăiască 
adevărul. 

Dea Dumnezeu ca acest op să fie folositor membrilor Bisericii romane 
care, sau că nu cercetează, sau din obicei, sau pentru consideraţii curat 
omeneşti, ezită a se separa cu totul şi pe faţă de o papalitate ale cărei erori ei nu 
şi le mai pot ascunde! Ei nu le cunosc pe toate. Noi avem certitudinea de a-i 
convinge că, de o mie de ani aproape, papalitatea a rătăcit, după cum rătăceşte şi 
astăzi; că Bisericile occidentale au urmat-o în ereziile sale; că trebuie să se urce 
prin urmare în primele opt secole pentru a se regăsi în occident doctrina curată 
aşa precum apostolii au învăţat-o. 

Nimeni nu se îndoieşte, chiar în sânul Bisericii romane că, pentru a 
merita titlul de catolic, este necesar de a profesa curata doctrină apostolească. 
Dacă este demonstrat că Biserica romană n-a fost credincioasă în paza 
depozitului dumnezeiesc, va fi evident că trebuie să o părăsească pentru a fi 
catolic. 

Atare este încă de mult timp convicţiunea noastră; şi pentru a rămâne 
catolic, după cum am voit totdeauna să fim, noi am părăsit o Biserică cu care nu 
poate fi cineva unit fără a fi schismatic şi eretic. 

Ştiam că lucrând astfel ne vom atrage critici şi injurii. Dar noi n-am 
ezitat, aducându-ne aminte de cuvintele Stăpânului, care proclamă fericiţi pe 
aceia care suferă persecuţie pentru dreptate, şi care sunt ocărâţi şi dispreţuiţi din 
cauza Lui. 

Un om de convingere nu se poate opri pe lângă consideraţiuni omeneşti 
când conştiinţa sa vorbeşte. Şi într-această ocaziune mai ales şi-aduce aminte cu 
o nobilă mândrie că, în ceea ce priveşte lucrurile conştiinţei, el nu voieşte să ştie 
decât de Dumnezeu. 

Am făcut să se vadă expunerea ereziilor, erorilor şi inovaţiilor 
papalităţii, şi combaterii sistemului papal, aşa precum el este adoptat astăzi în 
Occident. Noi nu puteam să tratăm mai bine un asemenea subiect decât atacând 
scrierea D-lui J. de Maistre 1 , intitulată Despre Papa. Acest op este adevăratul 
punct de plecare al neo-ultramontanismului, care a fost consacrat de Conciliul 
de la Vatican. 

Vechii ultramontani, chiar cei mai exageraţi, mai conservau încă 
oarecare forme teologice, şi puneau oarecare restricţii puterii ce atribuiau 
papalităţii. Ei voiau să ţină oarecare cont de istorie şi de anticele doctrine. Ei 
căutau să le denatureze în profitul sistemului lor; dar silinţele lor erau ca o 
rămăşiţă de omagiu dat adevărului. 

Dl. J. de Maistre nu a avut scrupule de acestea. El expuse brutal sistemul 
absolutismului politico-ecleziastic, pe care îl identifică cu papalitatea, şi puse 
sub picioare istoria Bisericii şi monumentele cele mai venerabile ale tradiţiei 
catolice. 

El făcu şcoală. 

Ultramontanismul adoptă destrăbălările sale şi dogmatismul său insolit. 
Teologii plecară capul; episcopii nu îndrăzniră să reclame. 

Decretele Conciliului de la Vatican şi Syllabus sunt consacrarea solemnă 
a teoriilor lui J. de Maistre. 

Combaterea cărţii sale avea dar actualitate. Noi astfel am dărâmat, până 
în temeliile sale, această papalitate, care este marea erezie a Occidentului şi 
sorgintea altor erezii. 

W.G. 



1 Joseph de Maistre (1753 - 1821), scrierile sale au influienţat pe Sain Simon, Auguste Comte si Charles 
Maurras şi a inspirat generaţii de francezi monarhişti şi catolici ultramontanişti. Mulţi ani a fost implicat in 
politică. Intre 1774 - 1790 activat in loja masonică de la Chambery, asociată cu ramură a iluminaţilor din Ritul 
Scoţian in apropiere de Lyon. 

PAPALITATEA ERETICA 



PRIMA EREZIE A PAPALITĂŢII 
sau doctrina sa cu privire la constituţia divină a Bisericii 



Care a fost doctrina urmată în primele opt secole de Bisericile 
occidentale în privinţa constituţiei divine a Bisericii? 

Pentru a răspunde la această chestiune, trebuie să întrebăm operele 
Părinţilor pe care aceste Biserici i-au recunoscut ca ortodocşi. Printre aceşti 
Părinţi sunt trei care au tratat ex professo despre constituţia Bisericii; aceştia 
sunt Ciprian 2 , episcopul Cartaginei, Augustin 3 , episcopul Hipponei, şi Vincent 4 , 
monah din Lerini. 

Să expunem doctrina lor. 

In tratatul său despre Unitatea Bisericii, Sfântul Ciprian se exprimă 
astfel 5 : 

Domnul zise lui Petru: „Eu îţi zic că tu eşti Petru şi pe această piatră voi 
zidi Biserica mea şi porţile iadului nu o vor birui pe ea, şi-ţi voi da cheile 
împărăţiei cerurilor: şi ceea ce tu vei lega pe pământ va fi legat şi în cer, şi ceea 
ce tu vei dezlega pe pământ va fi dezlegat şi în cer". El îi zise din nou după 
învierea sa: „Paşte oile mele"; el îşi edifică Biserica numai pe el (pe Petru) şi îi 
încredinţează oile sale pentru a le paşte. Deşi, după învierea sa, a dat tuturor 
apostolilor aceeaşi putere şi le-au zis: „Precum m-a trimis pe mine tatăl, şi eu 
trimit pe voi: primiţi Duhul Sfânt; cărora veţi ierta păcatele, se vor ierta lor; 
cărora le veţi ţine, vor fi ţinute"; cu toate acestea, pentru a atesta unitatea, el 
stabili o singură catedră , şi, prin autoritatea sa, stabili ca această unitate, la 
începutul ei, să înceapă printr-unul singur. Desigur ceilalţi apostoli erau ceea ce 
era Petru şi împărtăşiră cu el aceeaşi onoare şi aceeaşi putere; dar această putere 
comună apare la început într-o unitate, pentru ca Biserica lui Hristos să se arate 
una, şi catedra una. Astfel, toţi sunt păstori, şi turma se arată una, care este 



2 Sf. Ciprian (cea. 200-258). 



3 Fericitul Augustin (354 - 430). 

4 Vicentiu de Lerin, a fost preot la mănăstirea de pe insula Lerinensis. A fost semipelagian si adversar a lui 
Augustin in problema harului si a predestinatiei. A murit inainte de 450, sub domnia împăraţilor Teodosie II si 
Valentinian. 

5 Cypr. De unitate Ecclesiae § 4. Autorul, în primele trei paragrafe, zice că inamicii ascunşi ai credinţei sunt mai 
de temut decât inamicii declaraţi. Primii eretici sau schismatici pot fi lesne descoperiţi prin mijlocul unei noţiuni 
exacte despre unitatea Bisericii, noţiune pe care el o expune începând de la § 4. 

6 Textul sfântului Ciprian a fost interpolat în mai multe locuri şi manuscrisele nu se acordă între ele. S-a încercat 
să se insereze într-însul fraze favorabile teoriilor papale. Astfel, în textul pe care noi îl traducem, s-au intercalat 
aceste cuvinte: primaţia este dată lui Petru. Aceste cuvinte sunt evident adăugate în text şi ele rup sensul frazei 
sfântului Ciprian. Manuscrisele cele mai bune nu conţin nici cuvintele: el stabili o singură catedră. Noi 
consimţim cu toate acestea a le admite ca autentice, pentru că ele pot intra în sensul general al frazei sfântului 
doctor. 

nutrită de toţi apostolii în comun acord, aşa încât Biserica lui Hristos apare în 
unitatea sa. 

Astfel, după Sfântul Ciprian, autoritatea şi demnitatea erau aceleaşi în 
toţi apostolii; toţi împreună nu formează decât o singură autoritate, sau o 
singură catedră, şi sfântul Petru nu era ceva mai mult decât ceilalţi în Biserică. 
Dacă apostolatul său ar fi fost diferit, ar fi fost două catedre: a sa şi a celorlalţi 
apostoli; dar nu a fost decât una la care Petru şi ceilalţi apostoli participă 
deopotrivă; şi printr-această catedră unică se arată unitatea turmei Bisericii. 

Cuvintele adresate lui Petru înainte de înviere n-au fost pronunţate 
pentru a-i da o autoritate particulară, încă mai puţin o autoritate superioară; ci îi 
erau adresate lui singur, pentru ca ele să fie un simbol al unităţii ce trebuia să 
existe în catedra unică ocupată cu acelaşi titlu de Petru şi de ceilalţi apostoli. 

Sfântul Ciprian a dat dar cuvintelor evanghelice relative la Sfântul Petru 
o interpretaţiune cu totul opusă aceleia ce a fost adoptată mai în urmă de către 
papalitate. Şi în sensul mai sus expus el adaugă: 

„Această Biserică una este desemnată de Sfântul Spirit în aceste 
cuvinte ale Cântării Cântărilor pe care Domnul le pronunţă: Porumbiţa mea 
este una, perfecta mea este unica a mamei sale, ea este privilegiata sa. Acela 
care nu este în această unitate a Bisericii, crede el că posedă credinţa? Acela 
care reneagă Biserica şi i se împotriveşte, care părăseşte catedra lui Petru pe 
care Biserica este întemeiată, poate el spera a fi în Biserică?" 

Expresia catedra lui Petru nu poate prezenta nici o obscuritate, după 
explicaţia dată mai sus de însuşi Sfântul Ciprian. Este foarte evident de 
asemenea că el nu o dă ca fundament al Bisericii decât în acest sens că unitatea 
catedrei apostolice, care îi este baza adevărată, a fost mai întâi simbolizată în 
persoana lui Petru. Autorul rezumă aceste consideraţiuni precizând, după 
Sfântul Paul, în ce consistă unitatea: „Un singur corp, un singur Spirit, o singură 
speranţă, un singur Domn, o singură credinţă, un singur botez, un singur 
Dumnezeu". 

El nu se gândeşte nici-cum la o unitate rezultând din uniunea cu un 
pastor suveran şi universal; el exclude chiar formal ideea unui asemenea 
pontificat, făcând din toţi apostolii o singură catedră, un corp unic investit cu o 
putere comună, cu o demnitate comună. 

Apostolatul în unitatea sa s-a perpetuat într-un episcopat unul. Sfântul 

Q 

Ciprian expune astfel această doctrină : 

„Noi suntem datori să ţinem cu tărie şi să apărăm această unitate, noi 
mai ales care suntem episcopi, care prezidăm în Biserică, pentru a proba că 
episcopatul de asemenea este unul şi nedivizat. Nimeni să nu înşele prin 
minciună societatea frăţească, nimeni să nu corupă adevărul credinţei printr-o 
perfidă vânzare! Episcopatul este unul, şi fiecare în mod solidar posedă o parte 
dintr-însul. Biserica de asemenea este una, oricât de depărtată ar fi ţara în care 
ar fi dus-o progresul fecundităţii sale, asemenea soarelui ale cărui raze sunt 



7 Sfântul Spirit este termenul folosit pentru Sfântul Duh. 

8 Cyp. Ibid. § 5. 

multe şi lumina una, arborelui ale cărui ramuri sunt numeroase şi care nu are 
decât un trunchi pe care se sprijineşte, sorgintei ale cărei râuleţe care decurg 
dintr-însa păstrează unitatea în ea, cu tot numărul lor şi abundenţa lor. Scoate o 
rază din corpul soarelui, această rază nu va mai face parte din unitatea de 
lumină; taie o cracă de la un arbore, ea nu va mai înverzi; desparte un râurel de 
izvorul său, el va seca. Astfel Biserica lui Dumnezeu, focarul de lumină, îşi 
trimite razele sale în tot universul; dar o singură lumină este răspândită de toate 
părţile, şi unitatea corpului luminos nu este divizată. In fecunditatea sa, ea îşi 
întinde ramurile sale peste tot pământul, şi din ea curg în depărtare râurile 
abundente; dar sorgintea este una şi trupul este unul; ea este o mamă fecundă; 
noi ne naştem din ea; suntem nutriţi cu laptele său; trăim din spiritul său". 

Pentru sfântul Ciprian, Biserica este una, sub preşedinţia unui episcopat 
unul. în loc de a recunoaşte în episcopat vreun grad ierarhic, el afirmă că 
episcopatul este posedat într-un grad egal de către toţi aceia care au fost investiţi 
cu dânsul. Astfel, unitate şi egalitate în apostolat; unitate şi egalitate în 
episcopat, atare este doctrina expusă de sfântul Ciprian şi admisă, în timpul său, 
de toată Biserica occidentală care 1-a recunoscut de doctor foarte ortodox, şi 
care a venerat operele sale precum şi persoana sa. Dacă vreo reclamaţiune s-a 
ridicat contra opiniei sale relativ la botezul ereticilor, niciodată nu s-a făcut cea 
mai mică obiecţie contra doctrinei sale asupra Bisericii. Copiştii, mirosind cât 
de mult această doctrină era contrară papalităţii, şi neputând să îi conteste 
valoarea, au falsificat opera lui Ciprian; dar erudiţia a descoperit şi semnalat 
fraudele lor. Şi apoi, falsificatorii nu au fost abili, căci intercalările sau glosele 
lor fac un efect atât de disparat în totalitatea raţionamentelor sfântului doctor, 
încât este imposibil de a nu zări, la prima căutătură de ochi, falsitatea. Cu toate 
silinţele unor teologi, rămâne lucru înţeles că doctrina egalităţii în apostolat şi în 
episcopat exclude cu necesitate orice distincţie între apostoli şi între episcopi. 
Este foarte evident că sfântul Ciprian nu voia nicicum să vorbească de 
distincţiile onorifice sau de prerogativele pe ce Biserica putea să stabilească 
printre episcopi. El nu avea în vedere decât apostolatul şi episcopatul în 
constituţia lor divină. 

Dacă sfântul Petru s-ar fi bucurat de o onoare şi de o autoritate 
superioare printre apostoli, Ciprian ar fi spus-o citând textele evanghelice care 
se raportau la el. în loc de a deduce o atare idee, el afirmă egalitatea apostolilor. 

Dacă, în episcopat, episcopul Romei s-ar fi bucurat de o superioritate 
oarecare, sfântul Ciprian ar fi menţionat-o când a vorbit despre episcopat. Dar, 
el afirmă contrariul învăţând în privinţa aceasta egalitatea episcopilor. Ilustrul 
doctor, întemeindu-se pe textele: Tu eşti Petru şi Paşte oile mele, neagă că 
sfântul Petru să fi posedat prerogative superioare celor ale celorlalţi apostoli. El 
neagă prin urmare că aceste prerogative pretinse să fi fost transmise unui 
episcop în particular; el neagă, afirmând egalitatea episcopilor, prerogativele 
reclamate în favoarea unui episcop oarecare. 

în restul operei sale, Ciprian se apleacă să facă înţelese condiţiile şi 
necesitatea unităţii în Biserică. 

Aici era cazul de a indica centrul vizibil al acestei unităţi, dacă, într- 
adevăr, el ar fi recunoscut un atare centru. Dar el (centrul) nu era inventat în 
timpul său. El nu menţionează aşadar nici pe episcopul Romei nici pe Biserica 
romană. Centrul unităţii Bisericii este, după sfântul doctor, uniunea tuturor 
membrilor în mărturisirea aceleiaşi credinţe, totdeauna conservată în Biserici. 
Toţi cei care se separă de această credinţă devin eretici şi schismatici, şi nu mai 
aparţin Bisericii. 

Episcopatul care prezintă în Biserică are datoria de a menţine această 
unitate şi de a o apăra dacă ea este atacată, menţinând şi apărând credinţa antică 
şi apostolească a Bisericii. 

Dacă ar mai conserva cineva vreo îndoială în privinţa interpretaţiunii ce 
sfântul Ciprian a dat textelor evanghelice relative la sfântul Petru, şi în privinţa 
interpolările al căror obiect a fost cartea sa, va fi de ajuns de a citi acest pasaj 
din epistola sa a douăzeci şi şaptea: 

„Domnul nostru, ale cărui precepte şi avertismente suntem datori a le 
observa fundând onoarea de episcop şi baza (sau raţiunea ratio) Bisericii Sale, 
se exprimă astfel în Evanghelie, adresându-se lui Petru: „Eu îţi zic că tu eşti 
Petru, şi pe această piatră voi zidi Biserica mea, şi porţile iadului nu o vor birui 
pe ea; şi îţi voi da cheile împărăţiei cerurilor; şi oricâte vei lega pe pământ vor fi 
legate în ceruri; şi oricâte vei dezlega pe pământ vor fi dezlegate în ceruri". De 
acolo, prin greutăţile timpurilor şi succesiunilor, au decurs: şi hirotonia 
episcopilor, şi baza {ratio) Bisericii, aşa încât Biserica o să fie stabilită pe 
episcopi şi orice act al Bisericii să fie guvernat de aceiaşi prepoziţi". 

Acest text este tras dintr-o epistolă în care Ciprian revendică drepturile 
episcopatului pentru guvernământul Bisericii. El nu putea să declare mai lămurit 
că, în textele evanghelice relative la sfântul Petru, nu era nimic personal pentru 
acest apostol, că cuvintele ce i se adresaseră priveau pe colegii săi tot aşa ca şi 
pe el. Sfântul Ciprian explică astfel însuşi tratatul său despre unitate şi leapădă 
interpolările romane. 

Astfel era doctrina sfântului Ciprian şi a întregii Biserici occidentale în 
secolul al treilea. In secolul precedent, Tertullian, primul părinte al Bisericii 
occidentale, nu profesa o alta. Deşi el nu a făcut operă specială despre Biserică, 
nu putem citi cărţile sale şi în particular aceea pe care o intitula: Despre 
Prescripţiuni, fără a întâlni într-însele pasaje care confirmă doctrina învăţată ex 
professo de la sfântul Ciprian. 

Sfinţitul Augustin totdeauna s-a bucurat, în Biserica occidentală, de o 
înaltă autoritate. Geniul său incontestabil, ştiinţa sa, pătrunderea sa i-au meritat 
chiar un rang distins, nu numai printre teologi, dar şi printre filosofi, savanţi şi 
literaţi. Operele sale formează o colecţie pe cât de considerabilă, pe atât de 
variată. Noi ne vom ţine în particular de operele în care el a tratat ex professo 
despre Biserică, pentru a preciza învăţătura sa asupra acestui punct. 

Cea dintâi dintre aceste opere este aceea despre Unitatea Bisericii. El 
într-însa se exprimă astfel: 

„Intre adversarii noştri şi noi , se ridică această chestiune: Unde este 
Biserica? Este ea la noi sau la ei? Această Biserică este una; strămoşii noştri au 
numit-o catolică, pentru a arăta, prin numele său chiar, că ea este completă (per 
totum). Astfel este într-adevăr sensul cuvântului după etimologia sa greacă: 
cath'olon. Această Biserică este corpul lui Hristos, după acest cuvânt al 
apostolului: „Pentru corpul Său care este Biserica (Colos. I, 24)". De acolo este 
evident că acela care nu face parte din membrele lui Hristos nu poate avea 
mântuirea creştină. Dar, membrele lui Hristos sunt unite prin dragostea unităţii, 
şi prin ea ele aderă la capul lor care este Iisus Hristos. Toate câte ne învăţăm 
despre Hristos sunt referitoare, sau la cap, sau la corp: capul este Fiul unic al lui 
Dumnezeu cel viu, Iisus Hristos; el este mântuitorul corpului (Efes. V, 23). El a 
murit pentru păcatele noastre şi a înviat pentru indreptarea noastră (Rom. IV, 
25). Corpul, este Biserica despre care se zice: Pentru ca să arate că are o 
Biserică glorioasă 10 , fără pată sau zbârcitură, sau altceva de acest fel (Efes. V, 
27). Intre donatişti şi noi, se ridică dar această chestiune: Unde este acest corp? 
Cum să răspundem? Căuta-vom de a face aceasta prin propriile noastre cuvinte, 
sau prin acelea ale capului acestui corp, Domnul nostru Iisus Hristos? Noi 
credem că e mai bine să căutăm dezlegarea în cuvintele aceluia care este 
adevărul şi care-şi cunoaşte bine corpul, pentru că Domnul cunoaşte pe aceia 
care sunt ai Lui (2. Timotei, II, 19)". 

Biserica este considerată aici, de sfinţitul Augustin, în generalitatea sa şi 
în acelaşi timp în existenţa sa vizibilă. Era vorba într-adevăr de a determina 
dacă donatiştii formau sau nu adevărata Biserică, Biserica catolică, corpul lui 
Hristos. 

Dacă o asemenea chestiune s-ar ridica astăzi în Biserica romană, cum s- 
ar rezolva ea? Prin papa. Ţi se răspunde: papa este şeful sau capul Bisericii, 
centrul de unitate. Dacă nu eşti cu centrul, eşti afară din Biserică, eşti eretic, 
schismatic n . 

Aceasta este oare metoda sfinţitului Augustin? Nu. El pleacă de la acest 
principiu: Biserica este corpul lui Hristos; acest corp are un cap, un şef. Care 
este el? Hristos însuşi. Care a fost învăţătura lui Hristos în privinţa Bisericii? El 
o expune, şi printr-această învăţătură confruntă pe donatişti. 

Cât despre doctrina unui şef vizibil, vicar şi reprezentant al lui Hristos, 
ecou al învăţământului său, despre aceasta sfinţitul Augustin nici măcar nu face 
aluziune. Cu toate acestea, aici era tocmai cazul de a o expune. Dacă episcopul 
Romei s-ar fi bucurat în virtutea dreptului divin de prerogativele ce-şi atribuie 
astăzi, sfinţitul Augustin nu avea de zis donatiştilor decât un cuvânt: Oracolul 
nostru este la Roma, să-1 ascultăm şi să ne supunem deciziei sale. El ar fi putut 
de asemenea să le mai zică: voi nu sunteţi uniţi cu Roma, aşadar voi sunteţi 

afară din Biserică. Sau încă: Centrul catolicităţii este la Roma; voi v-aţi separat 
de dânsa, aşadar voi nu sunteţi catolici. 



9 Sfinţitul Augustin, Unit, eccl. c. II. 

10 Slăvită. 



11 Observaţia este justa pentru ca papistasii au inlocuit Capul Bisericii, Hristos, cu papa si au transformat 
Biserica romano-catolica din Biserica lui Hristos in biserica papei. 

Dar nu, el nu raţionează astfel. Biserica catolică, zice el, este aceea care 
conservă doctrina revelată în întregimea sa (per totum cath'olon). Această 
Biserică este corpul lui Hristos; Hristos este unicul ei şef. Să studiem învăţătura 
sa şi să vedem dacă voi 12 posedaţi doctrina completă sau dacă noi 13 . Dacă 
suntem noi cei care o posedăm, noi suntem catolici, noi suntem adevărata 
Biserică, şi voi, voi sunteţi eretici, voi nu sunteţi membri ai corpului al cărui cap 
este Hristos. 

Şi-ar putea cineva închipui că sfinţitul Augustin ar fi expus asemenea 
doctrină în privinţa Bisericii, dacă, în timpul său, teoria papală ar fi fost 
cunoscută? Noi punem această chestiune oricărui om sincer. Pentru sfinţitul 
Augustin ca şi pentru sfântul Ciprian, semnul distinctiv al adevăratei Biserici 
este posesiunea întregii doctrine revelate. Biserica care n-a scos nimic, care n-a 
modificat nimic, care n-a adăugat nimic în depozitul dumnezeiesc, este Biserica 
cea adevărată, Biserica catolică, Biserica pe care Iisus Hristos o recunoaşte ca 
corpul Său. 

Catolicitatea nu consistă într-o mai mare sau mai puţin mare întindere. 
Atunci chiar când cei ce nu menţin adevărata doctrină ar fi răspândiţi în toate 
locurile pe unde există Biserica, adaugă sfinţitul Augustin 14 , ei totuşi nu aparţin 
pentru aceasta Bisericii. Mulţimea nu este dar nicicum un semn de adevăr 
pentru Biserică; acest semn nu există decât în adevărata doctrină. Dar prin ce 
mijloc se poate cunoaşte această adevărată doctrină? Prin mărturia universală a 
tuturor Bisericilor care formează noul popor ales pe care cărţile profetice ale 
Vechiului Testament le-au arătat, precum şi cărţile apostoleşti. 

Aceasta este ideea ce reiese din comentariile ce sfinţitul Augustin opune 
celor ale adversarilor săi asupra diverselor texte ale sfintelor Scripturi 15 . 
Biserica este marea societate a lui Dumnezeu trăind cu o viată dumnezeiască; de 
îndată ce cineva îi face opoziţie, acela nu mai face parte din poporul ales al 
Noului Testament sau din Biserică; acela trăieşte cu propria sa viaţă, şi nu cu 
această viaţă comună care este a tuturor membrilor corpului lui Hristos. 

Scopul sfinţitului Augustin, în opera sa, era de a dezvolta numai această 
idee, şi nu de a expune sistemul complet al organizării ecleziastice. Cu toate 
acestea, el arată în treacăt că mai ales prin opoziţia ce fac episcopilor, donatiştii 
atacă unitatea Bisericii 16 ; cât despre un episcop în particular, care să fi fost în 
special mijlocul şi centrul de unitate, în privinţa aceasta el nu face nici o 
menţiune. Poate crede cineva că nu l-ar fi arătat el, într-o asemenea discuţie, 
dacă Biserica ar fi recunoscut atunci un atare centru de unitate? Cu cât acest 
centru este vizibil, cu atât procură el un argument facil, şi cu atât mai puţin se 
poate înţelege tăcerea părinţilor care, în curs de opt secole, n-au avut nici măcar 
ideea de a-1 invoca în discuţiile lor referitoare la Biserică şi la doctrină. Am 

1 7 

putea cita un mare număr de texte de ale sfinţitului Augustin asupra 



2 Autorul se adresează catolicilor. 



3 Adică ortodocşii. 



Sfinţitul Augustin, Unit. eccl. c. IV. 

5 Ibid., a Cap. V, adll- 

6 Ibid., Cap. XI, § 28. 

7 Biserica răsăriteană i-a consacrat titlul de „fericit". 

episcopatului. Peste tot, el învaţă, ca şi Ciprian, decât numai despre un episcopat 
unul şi identic în toţi aceia care s-au investit cu dânsul. Tăcerea sa în privinţa 
prerogativelor episcopului Romei echivalează cu o negaţie pozitivă. Ii era destul 
să apeleze la Roma contra adversarilor săi, dacă Roma era ecoul adevărului şi 
centrul unităţii. El nu face aşa, ci apelează la mărturia tuturor Bisericilor 

1 8 

apostolice care formează poporul ales al noii alianţe. El numeşte pe toate 
Bisericile Asiei şi Greciei, fundate de apostoli; afirmă adversarilor săi, ca probă 
despre adevărul doctrinei sale, că el este în împărtăşire cu aceste Biserici; şi nici 
măcar nu numeşte pe Biserica Romeil Ce însemnează o asemenea tăcere, decât 
că, în ochii săi, criteriul adevărului creştin nu exista în mărturia unei Biserici, ci 
în aceea a tuturor Bisericilor apostolice! El nu excludea mărturia Bisericii 
Romei, dar nu-i da mai multă importanţă decât celei a celorlalte Biserici 
întemeiate de apostoli, şi această mărturie nu avea valoare decât pentru că era 
un ecou al predicării apostolilor, şi nu pentru că ar avea o autoritate particulară, 
în afară de mărturia universală. 

După ce a expus mărturia Bisericilor apostolice, sfinţitul Augustin 
strigă 19 : „Acela evanghelizează altfel care zice că Biserica a dispărut din lume şi 
că ea n-a rămas decât în Africa şi în partida lui Donat. Aşadar să fie anatema! 
Dacă nu voiesc să fie anatema, să-mi probeze că afirmaţia sa este cuprinsă în 
sfintele Scripturi". Fericitul doctor urmăreşte pe adversarii săi în obiecţiile lor 
asupra pretinsei prăpădiri a Bisericii care nu şi-ar fi aflat refugiu decât în partida 
lor, şi, în această discuţie, unde numele Romei şi al episcopului său l-am afla la 
fiecare linie, dacă ea ar avea loc astăzi în Biserica romană, el nu face nici cea 
mai mică menţiune nici de una nici de altul. El nu vede decât o Biserică, 
universal răspândită şi cu care trebuie să fie cineva în împărtăşire dacă voieşte 
să facă parte din adevărata societate creştină. 

Această Biserică catolică este, zice el , mama prea adevărată a 
creştinilor. Ea are pentru a o dirija, pe episcopi, pe preoţi, pe diaconi şi pe 
ceilalţi servitori ai dumnezeieştilor mistere . In această enumerare, episcopatul 
apare în unitatea sa; un episcop excepţional şi superior aici nu-şi găseşte locul. 
Precum în tratatul său despre Unitatea Bisericii, aşa şi în opera sa asupra 
Moralelor Bisericii catolice, Augustin nu cunoaşte nicicum ascultarea de Roma 
şi de episcopul său. în ultimul său capitol, el vorbeşte de Roma pentru a 
menţiona crimele ce comiteau acolo maniheii, dar nu pentru a o arăta ca pe 
sorgintea autorităţii şi unităţii Bisericii. 

în alte două din operele sale dogmatice, Despre doctrina creştină şi 
Despre adevărata religie, Augustin era adus de subiectul său ca să trateze 
despre autoritatea doctrinară. Unde o aşeza el? In Bisericile apostolice" , care ne 
fac să cunoaştem că sfintele Scripturi sunt sorgintea adevărului creştin. 



18 Sfinţitul Augustin, Unit. eccl., c. XII 

19 Ibid., c. XIII 

20 Sfinţitul Augustin, de Moribus Eccl. catholicae, lib. 1, c. XXX 

21 Ibid., c. XXXIII. „Mistere" adică Taine; si se refera aici la Sfintele Taine ale Bisericii. 

22 Unit. eccl,, de Doct. Christ, lib. II. C. VIII; de Vera relig., c. VIII. 

A ni 

In explicaţia ce face simbolului el nu menţionează decât aceeaşi 
Biserică catolică din care ereticii şi schismaticii nu fac parte. Dacă autoritatea 
papală exista, ea ar fi mai ales folositoare ignoranţilor care ar avea în 
învăţământul papal un mijloc facil de a se instrui. Sfinţitul Augustin a făcut o 
operă asupra modului de a instrui pe ignoranţi. Autoritatea papală nu e nici aici 
menţionată precum nu e nici în nenumăratele cărţi în care episcopul Hipponei 
atacă pe ereticii şi pe filosofii timpului său. Operele lui Augustin formează una 
din colecţiile teologice cele mai considerabile ce Biserica primară ne-au lăsat. 
Şi, va fi imposibil de a arăta într-însele un singur pasaj în care autorul să facă, 
nu numai o menţiune formală, dar o simplă aluziune la autoritatea doctrinară a 
Bisericii sau a episcopului Romei. El nu a învăţat în privinţa Bisericii decât 
doctrina expusă aici mai sus, care exclude în mod pozitiv această autoritate a 
unei biserici sau a unui episcop în particular, şi care este aceeaşi ca a sfântului 
Ciprian. 

Cu toate acestea teologii romani au pretins că sfinţitul Augustin era 
favorabil sistemului papal. Pentru a stabili această teză, ei au alergat la 
falsificări. Vom da despre aceasta câteva exemple: Rev. Părinte iezuit Barruel" 
se exprimă astfel: „Cât despre Sfântul Augustin, fereşte-te de a insulta în 
prezenţa acestui Doctor catedra Bisericii romane. „Ce ţi-a făcut ea, îţi va 
răspunde el cu: indignaţiune, ce ţi-a făcut această catedră în care Petru a şezut, 
în care sade astăzi pontificele care ne guvernează "". 

Noi subliniem aceste din urmă cuvinte care nu se află în text, chiar aşa 
precum este el citat de Barruel în latineşte: „Cathedra tibi quid fecit Ecclesiae 
romanae in qua Petrus sedit, et in qua hodie Anastasius sedet". Permite buna 
credinţă de a traduce cuvântul Anastasius prin acestea: Pontificele care ne 
guvernă! Cuvântul episcopului Anastasie este el sinonim cu fraza prin care 
teologul roman îl înlocuieşte? 

Dar aceasta nu este totul. Textul sfinţitului Augustin a fost complet 
abătut de la sensul său natural şi ciuntit cu premeditare. Barruel nu a indicat 
opera din care 1-a tras. El avea fără îndoială pentru aceasta cuvintele sale. Noi 
le-am găsit în a doua carte a operei intitulate: Contra epistolelor lui Petilian, 
capitolul LI, § 118 (ed. Bened.). Petilian având contra lui corpul episcopal, 
îndrăznea să zică că el (corpul episcopal) nu forma decât acea catedră de 
pestilentă despre care vorbise psalmistul. Atunci Augustin îi răspunde: „Dar 
dacă toate catedrele în toată lumea sunt aşa precum tu le impuţi cu atâta 
insolenţă, spune-mi dar ce ţi-a făcut catedra Bisericii romane pe care Petru a 
şezut, şi pe care şede astăzi Anastasiu; sau a Bisericii din Ierusalim pe care 
Iacob a şezut şi pe care Ioan sade astăzi; catedre cu care noi suntem uniţi în 
unitatea catolică şi de care tu în mod criminal te-ai separat?". 

Ce poate cineva găsi în acest text care să nu convină Bisericii din 
Ierusalim, şi tuturor Bisericilor apostolice tot aşa de bine ca şi celei din Roma? 
Citat cum a fost dat de Barruel, el nu probează nimic în favoarea papalităţii; 



23 De Fide et symb., c. X 

24 Du pape et de ses droits religieux, t. l-ier, 2-e pârtie, eh. III. Această operă este citată şi lăudată de ultimii şi 
cei mai savanţi teologi romani, de Părintele Perrone în particular. 

falsificat în traducerea sa franceză, el ar avea oarecare importanţă, graţie numai 
falsificării; citat în întregul lui, el probează contra sistemului papal şi nu este 
favorabil decât doctrinei unităţii catolice care rezultă din împărtăşirea cu toate 
Bisericile apostolice. Pe unirea tuturor acestor Biserici sfinţitul Augustin o 
numeşte catedra apostolică, după exemplul lui Ciprian şi al tuturor părinţilor 
celor vechi. El continuă într-adevăr astfel, adresându-se către Petilian: „Pentru 
ce numeşti tu pe catedra apostolică, catedră de pestilentă? Dacă faci aceasta din 
cauza bărbaţilor pe care-i vezi că predică legea şi nu o practică, oare Domnul 
Iisus Hristos a fâcut-o asemenea injurie catedrei pe care şedeau fariseii care 
învăţau şi nu practicau învăţământul lor? N-a lăudat el catedra lui Moise, şi n-a 
făcut imputări fariseilor, respectând onoarea acestei catedre? Dacă tu aveai 
astfel de cugetări, n-ai fi blestemat, din cauza bărbaţilor pe care-i incriminezi, 
această catedră apostolească cu care nu eşti în împărtăşire". 

In acest pasaj nu e chestiunea decât de toate Bisericile formând catedra 
apostolească. A-l da ca o probă în favoarea papalităţii care este negarea directă 
şi pozitivă a acestei doctrine, nu înseamnă a comite o ruşinoasă falsificare? 

Barruel a apelat încă la două alte texte ale sfinţitului Augustin, fără a 
indica operele de unde le-a tras. Dacă voieşte cineva să se transporte la a doua 
clasă de epistole ale sfinţitului Doctore, epistola 43-a, capitolul III, § 8, va găsi 
într-însa câteva linii care par a fi dat pretext părţii celei mai importante a citării 
teologului iezuit, şi, dacă voieşte a citi paragraful întreg, sau mai bine încă toată 
epistola, va rămâne înmărmurit de neruşinarea falsificatorului. 

Al treilea text pe care el îl citează este faimoasa axiomă: Roma a vorbit, 
cauza s-a finit, axiomă care nici odinioară n-a aparţinut episcopului Hipponei. 
Adversarii pe care el îi combătea apelaseră pe rând la toate Bisericile din Orient 
şi chiar la autoritatea imperială. Ei sfârşiră prin a apela la Roma unde s-au ţinut 
două sinoade cu această ocazie. Roma judecă ca şi celelalte Biserici. Ereticii nu 
mai aveau dar la cine să apeleze, şi cauza, catolicească, era finită. Toţi cei ce şi- 
au aruncat numai o căutătură de ochi pe operele lui Augustin ştiu că aşa este 
opinia ce el a formulat, şi afirmaţia teologilor romani este evidenţiată de mult 
timp după justa sa valoare pentru ca să mai avem noi trebuinţă de a ne întinde 
mai mult asupra acestui punct. Textul pe care acest teolog 1-a falsificat şi de care 
atât de mult a abuzat, confirmă doctrina învăţată de Augustin: că co-sentimentul 
tuturor Bisericilor apostolice este criteriul adevărului catolic. 

El învăţa în afară de aceasta, într-o mulţime de texte, că sfântul Petru nu 
era decât tipul său figura unităţii în Biserică, că tot ce i s-a acordat, nu era 
pentru persoana sa, ci pentru Biserică; că el nu era pază şi fundament al Bisericii 
mai mult decât ceilalţi apostoli. 

In fine, el n-a recunoscut în Biserica romană decât o primaţie analogică 
cu aceea pe care primele sinoade ecumenice o determinaseră; nu i-au recunoscut 
niciodată o autoritate superioară, nici ei, nici episcopului său. 

Sfinţitul Augustin a învăţat aşadar absolut aceeaşi doctrină ca Sfântul 
Ciprian: adică, unitatea şi egalitatea în drepturile divine ale apostolatului şi 
episcopatului; co-sentimentul permanent al tuturor Bisericilor apostolice ca 

criteriu al verităţii catolice; împărtăşirea cu toate Bisericile apostolice ca 
condiţie a unităţii în Biserică. 

5 1 

In aceste diverse puncte se rezumă toată doctrina sfinţitului Augustin în 
privinţa Bisericii, şi nu i se poate atribui alta decât falsificându-i textele precum 
au făcut-o reverendul Părinte Barruel şi ceilalţi teologi romani. 

Vincent din Lerini este al treilea scriitor la a cărui mărturie apelăm 
pentru a constata doctrina Bisericilor occidentale în chestiunea Bisericii în 
cursul primelor cinci secole. Opera lui Vincent, monah din Lerini în secolul al 
V-lea, s-a bucurat totdeauna de o înaltă reputaţie în Occident, şi cardinalul 
Baroniu însuşi o numea o carte de aur. 

Scopul ce autorul şi-1 propusese era de a stabili ceea ce se numeşte 
criteriul credinţei catolice, adică regula care trebuie să conducă pe membrii 
Bisericii pentru a rămâne în curatul adevăr revelat şi să evite orice eroare. 

Opera întreagă este consacrată a stabili: întâi că, pentru a evita eroarea şi 
a rămâne statornic în veritate 25 nu trebuie să admită omul decât ceea ce s-a 
crezut în toată lumea în toate timpurile; al doilea că primele sinoade ecumenice 
n-au avut altă grijă decât de a urma această regulă, proclamând pentru a 
răspunde ereticilor ceea ce toate Bisericile crezuseră ca revelat din timpurile 
apostolice. 

Să cităm câteva extracte din această operă atât de importantă. 

Autorul începe aşa: 

„Scriptura ne dă acest aviz: Întreabă pe părinţii tăi şi ei îţi vor vorbi, pe 
strămoşii tăi şi ei îţi vor răspunde. Fiul meu, pleacă urechea la cuvintele 
bărbaţilor înţelepţi. Fiul meu nu uita aceste cuvinte, şi conservă graiurile mele 

- • •' .26 

in inima ta. 

Mi s-a părut dar, mie, sărman călător în această lume, şi cel mai mic 
dintre servitorii lui Dumnezeu, mi s-a părut că îmi va fi foarte folositor de a 
scrie, cu ajutorul Domnului aceea ce am aflat în cărţile sfinţilor Părinţi. Acest 
lucru este foarte necesar slăbiciunii mele, şi, realizându-1 adeseori, voi ajuta 
puţinei mele memorii. 

Nu numai folos ce voi trage din această carte mă determină a-1 
întreprinde, ci şi gândirea la timpul care zboară cu repeziciune, şi facilitatea ce- 
mi procură singurătatea în care mi-am fixat locuinţa mea. Timpul! el trage după 
sine atât de iute toate lucrurile omeneşti! Nu trebuie să-i răpim noi câteva din 
momentele sale spre a le utiliza pentru viaţa eternă? astăzi mai ales, când 
judecata lui Dumnezeu care se apropie cere de la noi mai mult zel, şi când 
artificioasa subtilitate a noilor eretici ne impune obligaţiunea de a avea mai 
multă grijă şi veghere. 

Unde voi găsi eu mai multă înlesnire, pentru a scrie, decât în acest sat 
unde nu vine niciodată zgomotul cetăţilor; decât într-această mănăstire, în 
această tăcută locuinţă unde se află cineva în starea ce o voieşte Psalmistul: 
Indeletniciţi-vă şi vedeţi că eu sunt Dumnezeu . Acesta este un avantaj al vieţii 

25 Adică in adevăr. 



26 Deut. XXXIII, 7; XXII, 17; 111,1. 

27 Psalm., XLV, 10. 

celei noi ce eu am îmbrăţişat. Câtva timp, am fost măcinat în mijlocul 
vârtejurilor triste şi schimbătoare ale vieţii lumeşti; dar, în fine, prin inspiraţia 
lui Hristos, m-am refugiat în limanul religiei, care oferă tuturor un azil atât de 
sigur. Aici am depus inspiraţiile vanităţii şi ale orgoliului, caut să-mi fac pe 
Dumnezeu favorabil prin sacrificiul smereniei, şi să evit, nu numai naufragiul 
vieţii prezente, ci şi focurile secolului viitor." 

Aşa cum Vincent expune raţiunea credinţei catolice: 

„Adeseori 28 , şi cu zel şi solicitudine, am întrebat pe bărbaţi eminenţi în 
ştiinţă şi în sfinţenie, cum aş putea, cu ajutorul unei reguli generale, să disting 
adevărul credinţei catolice, de erorile ereziei. Toţi mi-au răspuns că dacă, eu sau 
oricare altul, am voi să descoperim cursele ereticilor, să evităm erorile şi să 
conservăm credinţa noastră curată şi în toată întregimea sa, trebuie, cu ajutorul 
Domnului, să întărim credinţa noastră în două moduri: întâi prin autoritatea legii 
dumnezeieşti, şi apoi prin tradiţia Bisericii catolice. 

îmi va zice poate cineva: Fiindcă regula Scripturilor este perfectă şi 
fiindcă este, prin ea însăşi, mai mult decât îndestulătoare, pentru ce să-i mai 
adăugăm autoritatea înţelegerii Bisericii? Pentru că Scriptura, din cauza 
profunzimii sale, nu poate fi interpretată, de toţi, într-un mod identic. Cuvintele 
sale sunt variat înţelese de unii şi de alţii, astfel încât putem zice: Câţi oameni, 
atâtea sentimente. 

Alta este interpretarea lui Novotian, alta a lui Fotin, a lui Sebelli, a lui 
Donat, a lui Arie, a lui Eunomiu, a lui Macedonie, a lui Apollinarie, a lui 
Priscillian, a lui Iovinian, a lui Pelag, a lui Celest şi în fine a lui Nestorie. Este 
dar absolut necesar din cauza acestor grave şi numeroase erori, de a interpreta 
cărţile profetice şi apostolice, după sensul ecleziastic şi catolic; şi în însăşi 
Biserica catolică, trebuie să avem o grijă extremă de a nu ne lipi decât de ceea 
ce s-a crezut în tot locul, totdeauna şi de către toţi". 

Aceasta este, într-adevăr, singura regulă ce este rezonabil să o urmăm în 
examinarea adevărurilor creştine; singura care poate fi în raport cu natura 
creştinismului. Dogmele creştine fiindu-ne date de către însuşi Dumnezeu, nu 
poate cineva învederat la caz de îndoială, decât să-şi facă această chestiune de 
fapt: Cutare dogmă fost-a ea revelată de Dumnezeu? Şi nu poate rezolva această 
chestiune decât prin mărturia sfintelor Scripturi care conţin cuvântul 
dumnezeiesc, sau prin mărturia universală şi permanentă a Bisericii. Când, cu 
ajutorul unei asemenea mărturii, noi urmărim o dogmă până în timpurile 
apostolice, trebuie cu necesitate să conchidem că ea a fost totdeauna privită în 
societatea creştină ca revelată, şi că ea (societatea creştină) a primit-o de la 
dumnezeiescul său fondator. 

După ce a expus cu claritate că mărturia sfintei Scripturi, interpretată 
prin tradiţia catolică, este raţiunea credinţei noastre şi singura regulă de urmat 
pentru a nu cădea în eroare, Vincent demonstrează că totdeauna, în Biserică, s-a 
urmat această regulă, în condamnarea ereticilor. El face să se vadă autoritatea 
Bisericii, neinventând nici o dogmă nouă; păzind cu scrupulozitate depozitul ce 



28 Vincent. Lirin., Comm., § 2. 

i-a încredinţat Iisus Hristos; multumindu-se a defini, cu claritate credinţa sa, de 
a formula credinţa universală. O găseşte la lucru în condamnarea lui Donat, a lui 
Arie, şi a Rebotezătorilor; şi probează că în afară de regula catolică, nu poate 
cineva decât să cadă în eroare. Ştiinţa chiar nu poate garanta (contra erorii); aşa 
Nestorie, Fotin, Apollinarie învingătorul lui Porfyr, erau bărbaţi însemnaţi şi au 
devenit cu toate acestea eretici; aşa Tertullian şi Origene, două genii puternice, 
au pierdut vechea credinţă, pentru că s-au depărtat de tradiţia catolică. 

Exemplul acestor mari bărbaţi, care au rătăcit, nu trebuie să fie pentru 
noi o ispită. Dumnezeu a permis, adaugă Vincent, ca ei să se înşele, pentru a ne 
face să înţelegem cât de mult trebuie să fim credincioşi acestei reguli în afară de 
care nu este decât încurcătură şi eroare. Sprijiniţi pe ea, adevăraţii creştini sunt 
în pace, sunt fermi în Iisus Hristos; ceilalţi, din contră, seamănă cu paiele 
uşoare, purtate după placul vânturilor. 

„Cât este de deplorabilă starea lor, strigă Vincent - '; câte griji, câte 
furtuni nu-i turbură! Acum împinşi după placul vântului impetuos al erorii, 
acum respinşi înapoi cu putere, ei se izbesc şi se sfarmă ca nişte valuri 
potrivnice. Astăzi, cu o temerară şi străină prezumţie, ei adoptă lucruri nesigure; 
mâine, sub impresia unei neîncrederi nebune, refuză de a crede tot ceea ce este 
mai sigur. Ei nu ştiu încotro să apuce, pe ce drum să se întoarcă, de ce trebuie să 
se intereseze sau să fugă, ce trebuie să admită sau să lepede. 

Această nefericire a unei inimi care se îndoieşte şi ezită între adevăr şi 
eroare trebuie să fie, pentru ei, un remediu al dumnezeieştii milostiviri, dacă au 
puţină înţelepciune. Dacă, în afară de limanul asigurat al credinţei catolice ei 
sunt turburaţi, răsturnaţi, aproape înghiţiţi de furtunile gândirilor lor, aceasta 
este pentru ca ei să destindă pânzele orgoliului, ce cu imprudenţă le întinsese 
înaintea vânturilor inovaţiilor; ca să scape în azilul asigurat ce le oferă buna şi 
dulcea lor mamă; ca să verse (dintr-înşii) valurile turburi şi amare ale erorii, 
pentru a bea apele vii şi curate ale adevărului; pentru ca să se dezveţe cu totul de 
ceea ce rău învăţase, şi ca, în doctrina Bisericii, să se mulţumească de a înţelege 
ceea ce poate fi înţeles, şi să creadă ceea ce covârşeşte puterea inteligenţei. 

Când reflectez la acestea 30 , mă înspăimânt totdeauna cu totul de nebunia 
unor oameni, de nepietatea lor, de pasiunea lor pentru eroare, care-i face a nu se 
mulţumi cu o regulă de credinţă dată şi primită din antichitate; a căuta fără 
încetare lucru nou, a voi totdeauna să adauge, să schimbe, să scadă în religie. Ca 
şi când ea nu ar fi o doctrină cerească, ca şi când nu ar fi de ajuns că a fost 
revelată o dată, ca şi când ar fi o instituţie omenească care n-ar putea ajunge la 
perfecţiunea sa decât prin reforme şi corecţii continue. 

Poate, cineva zice 31 : Nu poate fi dar nici un progres religios în Biserica 
lui Hristos? Doresc ca să fie unul, şi unul foarte mare. Va putea cineva să fie 
atât de vrăjmaş lui Dumnezeu şi oamenilor pentru a-1 împiedica, pentru a-1 opri? 
Dar trebuie ca acesta să fie un adevărat progres şi nu o schimbare. Ceea ce 
constituie progresul unui lucru oarecare, este ca el să crească în el însuşi şi fără 

29 Vincent, Lirin., Comm., § 20. 

30 Vincent. Lirin., Comm., § 21. 

31 Ibid., § 23. 

a-şi schimba esenţa. Ceea ce constituie schimbarea sa, este ca el să treacă dintr- 
o natură într-alta. Să crească dar şi cu forţă şi vigoare, inteligenţa, ştiinţa, 
înţelepciunea fiecăruia şi a tuturor, a individului ca şi a Bisericii; să crească în 
raport cu etăţile şi cu secolele, dar să nu iasă din fiinţa lor; totdeauna dogma să 
fie aceeaşi, sensul dogmei să nu-şi schimbe natura. 

Progresul religios în suflete trebuie să se modeleze după al corpurilor, 
care, mărindu-se cu anii, rămân cu toate acestea aceleaşi. Este o diferenţă 
imensă între floarea tinereţii şi maturitatea bătrâneţii. Cu toate acestea aceia care 
astăzi sunt bătrâni, sunt aceiaşi care au fost odinioară tineri; şi acelaşi om 
schimbându-şi starea şi modul de existenţă, îşi conservă totdeauna propria sa 
natură, rămâne aceeaşi persoană. 

Să urmeze şi religia aceleaşi legi de progres; cu anii ea să devină mai 
forte, să se dezvolte cu timpul, să se mărească cu etatea, dar să se menţină 
curată şi nepătată, să rămână în plină şi perfectă posesie a tuturor părinţilor săi 
care-i sunt ca membre şi simţuri, să nu sufere nici o schimbare, să nu piardă 
nimic din natura sa, să nu îngăduie nici o modificare în doctrina sa. Părinţii 
noştri au semănat în Biserică grâul curat al credinţei; cultura să dea acestei 
seminţe o nouă frumuseţe, dar să nu-i schimbăm specia; trandafirii sensului 
catolic să nu devină măceşi şi spini; niciodată, în acest rai spiritual, neghina şi 
plantele veninoase să nu iasă din rădăcinile balsamului şi cynnamomului! 
Sămânţa ce s-a semănat de părinţii noştri, trebuie să o cultivăm, să o întreţinem, 
trebuie ca, prin îngrijirile noastre, să înflorească, să crească şi să ajungă la 
maturitatea sa. Este permis de a îngriji, de a lustrui, de a pili cu timpul aceste 
dogme antice ale unei filosofii care ne-a venit din Cer; dar este oprit de a le 
schimba, de a le trunchia, de a le mutila. Să le înconjurăm de evidenţă, de 
lumină, de claritate, dar să-şi păstreze plenitudinea lor, întregimea lor, esenţa 
lor. Dacă o dată îşi va permite cineva o fraudă impie, mă cutremur de pericolul 
în care va deveni religia. O parte oarecare din dogma catolică lepădată, se va 
lepăda o alta, pe urmă o alta şi înc-o alta, şi numaidecât una ca aceasta va fi 
lucru licit şi obişnuit. Dar, lepădând unele după altele toate părţile unde vom 
ajunge în fine? La a lepăda totul. 

De altă parte, dacă în dogmele vechi se amestecă opinii noi, în lucrurile 
sacre lucruri profane, se înţelege că, neapărat, se va stabili obiceiul general de a 
nu lăsa nimic, în Biserică, intact, inviolabil, întreg, curat. Nu vom mai avea 
decât un loc murdar (cloacă) de erori ruşinoase şi impii, în loc de un sanctuar al 
unui cast şi curat adevăr. 

Biserica lui Hristos, păzitoare vigilentă şi întregitoare a dogmelor ce i s- 
au încredinţat, nu schimbă într-însele nimic, nu scade nimic, nu adaugă nimic; 
ea nu trunchiază lucrurile necesare, nu introduce netrebuincioase; ea nu lasă să 
se piardă nimic din ce este al ei şi nu uzurpă nimic dintr-al altuia. Ea-şi pune 
toată grija în a conserva cu înţelepciune lucrurile vechi, a fasona şi a lustrui ceea 
ce odinioară s-a început şi s-a însemnat (ebauche); a consolida şi a întări ceea ce 
s-a exprimat şi s-a limpezit; a păzi ceea ce s-a confirmat şi s-a definit. Care a 
fost scopul silinţelor sale în sinoade? De a face să se creadă cu mai multă 
fermitate a ceea ce mai înainte fusese predicat cu mai multă fineţe; de a face să 

se venereze cu mai multă grijă ceea ce deja era obiectul unei venerări 
necontestate. Unicul scop ce Biserica, tulburată de noutăţile ereticilor şi-a 
propus în decretele sinoadelor sale, a fost de a transmite prin scris posterităţii 
aceea ce ea primise de la cei vechi prin singura tradiţie, cuprinzând multe 
lucruri în puţine cuvinte, şi arătând sub un nume nou un adevăr care nu era nou; 
şi aceasta, pentru a ajuta inteligenţa". 

După o exortaţie patetică a evita orice noutate profană 12 , a păzi cu 
fidelitate depozitul sacru al adevărurilor ce ni le-a dat Iisus Hristos., a fugi de 
profeţii cei mincinoşi care vin la noi îmbrăcaţi în piei de oaie şi cu un exterior 
ipocrit, Vincent termină primul său avertisment dându-ne mijloacele de a evita 
cursele lor. Pentru adevărurile definite, trebuie să se tină fiecare cu 
scrupulozitate în deciziile sinoadelor universale ale Bisericii catolice; pentru 
chestiunile încă nedefinite, în sentimentul comun al Părinţilor care au murit în 
credinţă. Părinţii sunt, într-adevăr, cei mai siguri martori ai credinţei din timpul 
lor, şi, urmând sentimentul lor unanim, nu se poate nimeni îndepărta de 
adevărul catolic. 

In al doilea avertisment , din care noi nu mai avem decât un rezumat, 
Vincent avea drept scop să demonstreze că Biserica, în condamnarea lui 
Nestorie, la Efes, a urmat regula de credinţă explicată în primul avertisment. 

In această operă, Vincent din Lerini nici măcar n-a menţionat Biserica 
Romei. Noi întrebăm pe tot omul de bună credinţă: putea el să nu vorbească de 
autoritatea doctrinară a episcopului acestei Biserici, dacă el ar fi posedat-o? 
Dacă acest episcop ar fi fost privit, în secolul al cincilea, ca centru de unitate, 
interpretul infailibil al doctrinei, ecoul cuvântului dumnezeiesc, şeful Bisericilor 
şi al sinoadelor, ar fi păstrat Vincent din Lerini în privinţa sa o tăcere atât de 
absolută? 

Nu numai această tăcere echivalează cu o negaţie, dar toate dezvoltările 
date de învăţatul şi profundul scriitor sunt combaterea peremptorie a tuturor 
sistemelor în privinţa prerogativelor papalităţii, în raport cu doctrina. „Unica 
sorginte a adevărului, zice el, este cuvântul lui Dumnezeu, scris sau conservat 
prin tradiţie; unicul mijloc de a fi (cineva) în adevărul revelat, este de a fi în 
comuniune de credinţă cu toate Bisericile apostolice". El neagă existenţa a orice 
altă regulă catolică. 

Ce devine autoritatea doctrinară a papei sau a episcopilor din cutare sau 
cutare epocă în prezenţa acestui învăţământ atât de precis? O singură autoritate 
există, a Bisericii întregi profesând credinţa sa din vremea apostolilor. 

Putem dar să rezumăm astfel doctrina Occidentului creştin, în cursul 
primelor cinci secole, în privinţa Bisericii: 

1. Nu este în Biserică decât un singur episcopat, după cum nu era la început 
decât un singur apostolat; el este acelaşi în toţi episcopii, şi este posedat 
în mod solidar de către toţi, fără distincţie; 



32 Vincent. Lirin., Comm., § 24 usque ad 29. 
3j Ibid., § 29 usque ad finem. 

2. Precum apostolii posedară o singură şi unică demnitate sau autoritate; 
aşa, toţi episcopii posedă o singură şi unică demnitate sau autoritate; 

3. Nici un episcop în particular nu posedă prerogativă divină asupra 
celorlalţi episcopi; 

4. Unitatea episcopatului este semnul unităţii Bisericii; 

5. Numai singură Biserica conservă în mod infailibil adevărurile ce i s-au 
încredinţat dintru început prin propovăduirea şi prin scrierile apostolice; 

6. Episcopii nu au decât datoria de a veghea ca aceste adevăruri să nu fie 
nicicum alterate în Bisericile ce sunt încredinţate supravegherii lor; 

7. în sinoade, ei nu pot decât să constate credinţa totdeauna admisă de 
Bisericile lor respective; 

8. Nici o Biserică particulară, cu atât mai mult nici un episcop, nu posedă 
autoritate doctrinară; 

9. Singura condiţie pentru a fi membru al Bisericii catolice, este de a fi în 
împărtăşire cu toate Bisericile apostoleşti care n-au introdus înnoiri în 
doctrină. 

Am putea cita, în afară de cei trei scriitori ale căror opere le-am 
examinat, un mare număr de texte în sprijinul acestor noi afirmaţii; am putea de 
asemenea să combatem aserţiunile teologilor romani care au abuzat de textele 
izolate ale unor autori în favoarea sistemului papal. Dar ni se pare că este mai 
bine să ne ţinem în ceea ce am stabilit după opere în care scriitori de o ortodoxie 
şi de un merit necontestat aveau intenţia de a trata ex professo chestiunile 
Bisericii, episcopatului şi autorităţii doctrinare. 

Această doctrină veche a Bisericilor occidentale, este ea aceea pe care o 
profesează astăzi Biserica romană? 

Nu. Ea profesează una cu totul contrarie. 

In prezenţa învăţământului Bisericilor occidentale în cursul primelor 
secole, trebuie să punem învăţământul Bisericii romane spre a proba, într-un 
mod incontestabil, că este între cele două doctrine o diferenţă esenţială. 

~ 5 5 

Doctrina Bisericii Romane nu a ajuns deodată la gradul de dezvoltare în 
care o vedem astăzi. Din secolul al nouălea întâlnim, în istorie, pretenţiile 
episcopului Romei la autoritate universală în Biserică. Acest secol poate aşadar 
fi considerat ca epoca fondării papalităţii. 

Dar, când episcopul Romei formula pentru întâia dată pretenţiile sale nu 
o dădea ca o inovaţie autoritatea ce îşi atribuia; el încerca chiar de a proba că 
această autoritate era un drept care fusese totdeauna şi pretutindeni recunoscut. 
El reuşi să impună această doctrină Bisericilor occidentale prin trei mijloace 
principale: cel dintâi a fost fabricarea unor documente pe care le dădea ca 
antice, şi care au fost primite ca atare în Occident, cufundat atunci într-o 
ignoranţă aproape completă despre adevăratele monumente istorice; al doilea a 
fost falsificarea textelor acelora dintre aceste monumente care erau atunci 
cunoscute; al treilea a fost o interpretaţiune fantezistă a numeroaselor texte 
pentru care nu şi-a mai dat (cineva) osteneala de a le falsifica materialmente. 

Astfel se văd ieşind, în evul mediu, din atelierele de copişti care, mai 
toate, nu existau decât în mănăstiri, Falsele Decretalii, copii modificate după 

operele Părinţilor Bisericii; tratate teologice în care nu se ţinea nici un cont de 
sensul tradiţional al Scripturilor. 

In primele secole, Părinţii Bisericii netemându-se de abuzul ce s-ar face 
mai târziu de operele lor, dau sfântului Petru laudele ce meritau credinţa şi zelul 
său; ei îl numeau cel dintâi dintre apostoli; observau că Iisus Hristos avusese 
pentru el un fel de preferinţă în mai multe ocazii; comentau, într-un mod 
oratoriu, unele texte evanghelice în care cel dintâi dintre apostoli părea onorat 
într-un mod excepţional. 

Se găsesc texte de felul acesta în Origene 14 , Tertullian 35 , Sfântul Ciprian, 
Sfântul Vasile al Cesariei (cel Mare) 36 , Sfântul Gregorie de Nazianz 17 , Sfântul 
Ilariu de Poitiers (Pictavianul), Sfântul Gregoriu de Nyssa 38 , Sfântul 
Ambrosiu 39 , Sfântul Ioan Chrysostomu 40 , sfinţitul Augustin, Sfântul Leon şi alţi 
Părinţi. 

Dar aceşti venerabili scriitori, exaltând pe sfântul Petru, nu se gândeau 
că laudele lor vor fi întoarse de la subiectul ce aveau în vedere şi aplicate 
Episcopului Romei. Trebui opera teologilor romani, începând din secolul al 
nouălea, să vină şi să facă cuvintelor lor această transformare, sub influenţa şi 
direcţiunea episcopilor Romei. 

Prin ce mijloace ajunseră ei la acest scop? afirmând că episcopul Romei 
era succesorul sfântului Petru, care fondând Biserica romană, i-ar fi fost primul 
(ei) episcop, şi ar fi transmis prerogativele sale primului păstor al acestei 
Biserici. 

Se presupune dar mai întâi că sfântul Petru fusese episcop al Romei. Se 
grăbiră de a aduna toate probele că primul apostolilor venise la Roma. De unde 
se conchise că el fusese episcop al acestui oraş. Deducţia nu era riguroasă; dar a 
fost primită, şi numaidecât se primi de asemenea fără dificultate episcopatul de 
25 de ani, în ciuda chiar a sfintei Scripturi şi în ciuda monumentelor istorice 
celor mai sigure. 

Ignoranţa de istoria ecleziastică, lipsa absolută de critică, mişcarea ce 
Biserica Romei imprima Occidentului, totul favoriza dezvoltarea acestor două 
mari erori care au fost baza papalităţii: 

1. Sfântul Petru, întâiul apostolilor, a fost episcopul Romei; 

2. El lasă succesorului său prerogativele excepţionale cu care fusese investit 
de Iisus Hristos. 

Astfel: exagerarea în sensul prerogativelor sfântului Petru şi în textele 
Scripturilor şi ale Părinţilor care le-au menţionat; 

Eroarea istorică care face din sfântul Petru primul episcop al Romei; 



34 Origen (cea. 185 - 254 sau 255) 

35 Tertulian (cea. 160 - 240). 

36 Sf. Vasile cel Mare (330 - 379). 

37 Sf. Grigorie de Nazianz (329 sau 330 - 389 sau 390). 

38 Sf. Grigorie de Nyssa (cea. 335 - 394 sau 395) 

39 Sf. Ambrozie al Milanului (339 - 397). 

40 Sf. Ioan Gura de Aur (Hrisostom) (cea. 354 - 407). 

Sofismul în virtutea căruia se face, din laudele adresate persoanei 
sfântului Petru, prerogative care trebuiau să treacă la altele (persoane) ca o 
succesiune. 

Atari sunt bazele fragile ce episcopul Romei putu face să se primească 
ca probe în sprijinul autorităţii sale universale, adăugând la dânsele, precum am 
zis, fabricarea de false documente şi falsificarea textelor. 

Se făcu, chiar în plin ev mediu, protest contra operei papale, în 
Occident, fără a socoti marele şi constantul protest al Orientului creştin; dar 
protestările occidentale au fost absorbite în opinia admisă aproape universal; şi 
când, la aurora renaşterii, câţiva bărbaţi instruiţi se aflară în fata marii erori 

1 7 7 5 5 5 5 

papale, ei nu îndrăzniră să o atace de-a dreptul; ei se alipiră pe lângă un sistem 
intermediar pe care îl considerau că va putea da satisfacţie ştiinţei fără a lovi 
prea mult prejudiciul în genere primit. 

Cel dintâi care formulă acest sistem într-un mod explicit a fost 
cardinalul de Cusa, în cartea sa Despre Concordanţa catolică. Este de observat 
că acest cardinal învăţă la Roma sistemul său, în secolul al cincisprezecelea, şi 
se bucură de cea mai înaltă reputaţie de sfinţenie. Mărturia sa posedă deci cea 
mai mare valoare. Dar, el învăţa întâi că întâietatea unui episcop în Biserică era 
de drept divin; al doilea că ea fusese dată Sfântului Petru. 

Printre aceste două afirmaţii el făcea concesiuni erorii admise pe care n- 
ar fi putut îndrăzni să o atace de-a dreptul. El primea sau părea că afectează de a 
interpreta Sfânta Scriptură după cum era obiceiul de a o interpreta la Roma; dar, 
în acelaşi timp nu voia să conteste documentele istorice care probează că 
întâietatea episcopului Romei nu are decât o origine ecleziastică. 

El adăuga dar: întâi că întâietatea, la moartea sfântului Petru, a trecut la 
Biserică care avea dreptul de a o conferi cui ar vrea şi în condiţiile ce ar decide; 
al doilea că ea a acordat-o episcopului Romei; al treilea că dacă acest episcop s- 
ar face nedemn de dânsa, ea ar putea-o conferi oricărui alt episcop pe care şi l-ar 
alege. 

După acest sistem, este evident că episcopul Romei n-ar poseda 
întâietatea decât din dreptul ecleziastic, şi că el nu s-ar bucura decât de 
prerogative acordate întâietăţii de Biserică. 

Cardinalul de Cusa a avut discipoli. In Franţa, în secolul al 
şaisprezecelea, doctrina sa era în general admisă; Dominic de Soto o învăţa în 
Spania; şi cardinalul d'Ailly este de acord asupra acestui punct cu doctul 
Fauchet 41 . 

Roma era foarte departe de a condamna acest bătrân galicanism care, ca 
să zicem aşa, luase naştere în sânul său. Dar numaidecât apărură iezuiţii care-şi 
făcură o datorie din a sistematiza doctrina pe care papalitatea încercase să o 
dezvolte în cursul evului mediu, şi de a-i da aparenţe ştiinţifice precum şi o 
mască de catolicitate. 

Bellarmin poate fi considerat ca fondatorul papismului modern; el este 
cel care a pus principiile ale căror consecinţe practice s-au manifestat în zilele 



Pet. de Aliaco, ap. Gerson; t. 1-er; Fauchet. Trăite de liberte de L'Eglise gallicane. 

noastre, în Syllabus şi în Decretele consiliului din Vatican. Toţi iezuiţii au venit 
în ajutorul părintelui lor Bellarmin, sau prin opere scrise în acelaşi sens, sau prin 
învăţământul şcolar. Neîncetat practicată de papalitate, doctrina iezuitică cuceri 
numeroşi şi puternici adepţi, şi gallicanismul, din secolul al XVII-lea, a fost 
obligat de a se modifica pentru a înlătura o sciziune cu Roma. 

Atunci Bossuet încercă un compromis între vechiul gallicanism şi 
papismul iezuiţilor. El primi, în principiu, că papa posedă întâietatea din drept 
divin, dar adause că prerogativele acestei întâietăţi trebuie să fie exercitate în 
unire cu episcopatul şi în limitele fixate de legile ecleziastice. 

Papalitatea nu condamnă acest sistem; ea înţelegea că printr-însul nu se 
făcea decât un pas înainte către doctrina iezuitică; că el era nelogic, şi că nu va 
ţine piept multă vreme înaintea acţiunii neîncetate, energice a iezuiţilor, în sânul 
Bisericii romane. Bossuet avea prea mult geniu pentru a nu înţelege incoerenţa 
unui sistem în care o autoritate divină, posedată din drept divin de către unul 
singur, era subordonată la inferiori şi la legi ecleziastice. Dar el credea să aducă 
pe Roma, prin concesiuni, ca să renunţe la nişte pretenţii exagerate; el credea că 
a doua propunere a sistemului său va anula pe cea dintâi. Contrariul se întâmplă. 

Galicanismul lui Bossuet şi al adunării galicane din 1682 căzu puţin câte 
puţin din concesiuni în concesiuni până la acela al lui D. Frayssinous şi al 
cardinalului de Bausset, pentru a ajunge în fine la al lui D.D. Maret, Gratry şi 
Daupanloup. învăţământul şi acţiunea iezuiţilor formase o masă papistă pentru 
care orice doctrină trebuia să dispară înaintea doctrinei papei atotputernic şi 
infailibil. Această masă inaptă şi fanatică în ignoranţa sa a devenit atât de 
puternică, în Biserica romană, încât a impus voinţa sa episcopilor, în prezenţa şi 
cu consimţământul cărora Pius IX a formulat şi promulgat ca atâtea dogme 
divine, toate punctele doctrinei iezuitice. 

Până în zilele noastre putea cineva să discute asupra naturii şi întinderii 
doctrinei papiste. Diversele sisteme galicane nefiind pe faţă condamnate, putea 
cineva să conteste, plecând de la datele cutărui sau cutărui sistem, exactitatea 
imputărilor adresate pretenţiilor papale. Astăzi nu mai este tot aşa. Galicanismul 
cel mai subtil a fost împins în ultimele sale întăriri, astfel încât nu-i mai rămâne 
decât a se supune ca D. Maret, ultimul şi prea inofensivul său apărător, sau să 
rupă cu totul cu eroarea papală, pentru a reveni la ortodoxia primelor opt secole, 
conservată de Orientul creştin. 

N-avem dar trebuinţă, pentru a constata divergenţa care există între 
învăţământul primelor secole şi între al Bisericii romane actuale, de a cita un 
mare număr de mărturii. Ultimul consiliu din Vatican ne e de ajuns. Papa 1-a 
convocat, 1-a prezidat, 1-a confirmat şi 1-a promulgat. Nici un episcop occidental 
n-a protestat; imensa majoritate a episcopatului a primit decretele cu entuziasm; 
cei ce păreau, la început, că voiesc să se opună erorii s-au supus. Putem dar 
afirma, fără temere de contrazicere, că Roma profesează astăzi în privinţa celor 
nouă puncte ce am indicat, o doctrină diametral opusă doctrinei Bisericii 
primare a Occidentului şi care se poate formula astfel: 



42 Autorul se refera la Conciliul I Vatican. 

1. Episcopul Romei posedă, din drept divin, superioritate asupra tuturor 
episcopilor; şi nici un episcop nu este legitim dacă nu îl deleagă el şi nu-i dă 
instituirea; 

2. Autoritatea sa este superioară autorităţii întregului rest al episcopatului, după 
cum aceea a sfântului Petru era superioară celei a celorlalţi apostoli; 

3. El posedă, din drept divin, prerogative asupra tuturor celorlalţi episcopi; 

4. Singur el este centrul şi semnul unităţii Bisericii; 

5. El este cel care conservă infailibil adevărurile revelate; el are dreptul de a le 
da dezvoltările pe care le crede utile, şi el exercită acest drept fără a se putea 
înşela; 

6. El promulgă dogme noi, şi prin faptul chiar al promulgării sale, urmează că 
aceste dogme noi făceau parte din credinţa Bisericii şi existau în tradiţie în 
stare latentă; când el promulgă o dogmă, episcopii şi credincioşii nu au 
decât a se supune cuvântului său infailibil; 

7. Sinoadele nu sunt adunate pentru a constata credinţa constantă şi universală 
a Bisericii, ci pentru a da mai multă solemnitate manifestării autorităţii 
papale; 

8. Singur el posedă autoritatea doctrinară, şi promulgă dogmele în virtutea 
propriei sale autorităţi; 

9. Singura condiţie pentru a fi catolic este de a fi supus papei. 

Apropiind aceste nouă propoziţii de acelea în care noi am rezumat 
doctrina primelor secole, este clar că este opoziţie completă, absolută, între 
vechea doctrină catolică şi doctrina papală actuală; că papa, prin noua doctrină 
ce o învaţă, neagă mai multe articole de credinţă, pe acelea spre exemplu, care 
se raportează întâi la unitatea apostolatului şi episcopatului; al doilea la 
autoritatea tradiţională a Bisericii; al treilea la sarcina episcopală care consistă 
întru aceea că episcopii sunt toţi deopotrivă ecourile credinţei Bisericilor lor 
respective, în aşa grad că Biserica vorbeşte printr-înşii; al patrulea la natura 
unităţii care consistă în uniunea permanentă şi universală în credinţe. 

Se poate zice că, prin noile sale doctrine, papalitatea neagă regula 
catolică a credinţei; autoritatea Bisericii; caracterele esenţiale ale episcopatului; 
dezordonează Biserica întreagă; leapădă dumnezeiasca ei constituţie. 

Atare este prima sa erezie. 

A DOUA EREZIE A PAPALITĂŢII 

sau 

Doctrina sa în privinţa Treimii 

Această erezie este relativă la dogma sfintei Treimi. Nimeni nu contestă 
că, în Biserica romană, s-au adăugat în simbolul de la Niceea, după cuvintele: 
care din Tatăl purcede, acestea: şi de la Fiul. 

Cuprind aceste cuvinte o erezie formală, adică o doctrină opusă aceleia 
care a fost admisă de la începutul Bisericii? Este adevărat că doctrina romană 
este o eroare distructivă a dogmei Treimii? Dacă este aşa, această eroare va 
forma o erezie de care papalitatea va fi în principal responsabilă. 

Noi recunoaştem că adaosul în simbol s-a făcut mai întâi în Spania în 
secolul al VH-lea; că Biserica Franţei lucră cu activitate la propagarea sa în 
secolul al VUI-lea; că papa Leon al III-lea se opuse adaosului. Dar nu este mai 
puţin adevărat că, aproape după un secol, papalitatea admise acest adaos şi 
exemplul său îl consacră pentru întregul Occident. 

Acestea sunt fapte istorice asupra cărora noi n-avem să ne întindem, căci 
ele nu sunt contestate de nici un teolog serios. 

Argumentul principal de care s-au servit pentru a scuza adaosul făcut în 
simbol, este că cuvintele filioque nu exprimă decât vechea credinţă, şi că, în 
toate timpurile, Bisericile particulare s-au bucurat de dreptul de a completa 
simbolul. 

Simbolul primitiv, zic teologii latini, şi mai ales P. Perrone, au primit 
adaosuri în diverse Biserici, fără ca pentru aceasta să se fi rupt unitatea între 
aceste Biserici 41 . Biserica romană a putut dar să adauge în simbolul de la Niceea 
filioque fără ca grecii să aibă motiv de a reclama. 

Acest raţionament este fals din toate punctele de vedere. Mai întâi, nu a 
fost un simbol primitiv cu o formulă admisă universal. Fiecare Biserică 
principală îşi avea simbolul său; în toate simbolurile sunt exprimate aceleaşi 
doctrine fundamentale ale creştinismului, şi diferenţele ce există între ele, în 
expresii, nu alterează nicicum fondul doctrinei care era acelaşi în toate 
Bisericile. 

Este dar fals de a zice că un simbol primitiv universal admis a fost 
modificat în nişte puncte secundare în unele Biserici particulare. 

Atunci chiar când acest fapt ar fi adevărat, adaosul lui filioque nu ar fi 
mai puţin nelegitim pentru două cuvinte: mai întâi el s-a făcut contra unei opriri 
formale a sinodului ecumenic de la Efes care a decretat ca să nu adauge nimeni 
nimic în simbolul astfel precum se primise în timpul său; mai mult, pentru că 
acest adaos cuprinde o gravă eroare. 

Fără îndoială, în cazul în care o erezie nouă ar cere o nouă atestare a 
credinţei constante a Bisericii, un sinod ecumenic ar avea dreptul de a insera în 



43 Perron. Tract. de Trinit., c. V, proposit. 2. 

simbol cuvintele necesare profesiunii exacte şi explicite a vechii credinţe. Dar 
nu este astfel cazul adaosului cuvintelor filioque introduse în simbol de o 
Biserică particulară, aceea a Spaniei, care nu avea pentru aceasta nici o 
autoritate. Dacă Biserica Franţei s-a pronunţat în urmă pentru acelaşi adaos, şi 
dacă, în fine, Roma consimţi a-1 admite după mai bine de un secol de ezitare şi 
trase în eroare restul Bisericilor occidentale, toate acestea nu formează vocea 
Bisericii universale constatând credinţa sa antică. Adaosul fiind exclusiv 
occidental este prin aceea chiar nelegitim şi constituie o violare flagrantă a unei 
legi emanând de la chiar autoritatea Bisericii prin organul sinodului ecumenic 
de la Efes. 

Adaosul cuvintelor filioque în simbol este cu atât mai nelegitim cu cât el 
cuprinde o eroare distructivă a dogmei Treimii, dogmă care formează baza 
creştinismului. 

De când, în Occident au admis adaosul, se forţară de a proba că doctrina 
exprimată printr-însul este doctrina primelor secole şi a întregii Biserici primare. 
Citară texte numeroase pe care avură grija de a le interpreta într-un sens 
favorabil tezei ce voiau a susţine. 

Aceste texte pot fi clasate în trei categorii: cele dintâi sunt absolut 
născocite; cele de al doilea sunt esenţial alterate; cele de al treilea sunt rău 
interpretate. 

Un învăţat teolog, Zoernicaw, a consacrat viaţa sa cercetării tuturor 
textelor relative la această discuţie. Rezultatul cercetărilor sale a fost că Biserica 
orientală are dreptate; că Bisericile occidentale nu se puteau pune mai presus de 
antica tradiţie. Acest rezultat îl conduse la un altul: la al verităţii Bisericii 
orientale în care intră, după ce a abjurat erorile protestantismului. 

Nu ne vom apuca desigur să refacem lucrarea lui Zoernicaw. Dar este 
necesar, pentru a convinge papalitatea de erezia în privinţa dogmei Treimii, de a 
constata care a fost doctrina antică, şi care este aceea pe care ea o susţine astăzi. 

Pentru a înţelege bine textele Părinţilor de care înspăimântător s-a 
abuzat asupra acestei chestiuni, trebuie mai întâi să expunem doctrina generală 
relativă la Treime, după cele mai vechi monumente doctrinare ale Bisericii. 

Iat-o: 

In unicul Dumnezeu, sunt trei persoane şi o singură fiinţă. Cele trei 
persoane au dar ceva comun şi ceva deosebit. Ceea ce este comun, este aceea că 
este fiinţial; ceea ce este deosebit, e aceea că este personal; atributul personal şi 
distinctiv al Tatălui, este că el e Tată sau principiu; atributul personal şi 
distinctiv al Fiului, este că el efiu sau născut; atributul personal şi distinctiv al 
Sfântului Duh, este că el purcede sau emană. 

Din cine purcede el? Sfântul Ioan, în Evanghelia sa, zice pozitiv că el 
purcede din Tatăl (Ioan XV, 26). El nu ar putea într-adevăr să purceadă din Fiul 
fără ca Fiul să fie principiu ca şi Tatăl; dacă Fiul ar fi principiu într-un grad 
oarecare, el ar participa la atributul personal şi distinctiv al Tatălui; persoana Sa 
s-ar confunda cu a Tatălui, şi dogma treimică nu ar mai exista, pentru că ea nu 
există decât cu condiţia ca fiecare atribut personal să rămână deosebit şi 
necomunicabil. 

26 



WLADIMIR GUETTEE, Papalitatea eretica 

Toate textele Părinţilor aduse de teologii latini şi de care ei abuzează nu 
se pot raporta decât la ceea ce este fiinţial în Treime; falsitatea raţionamentului 
lor consistă în aceea că ei le raportează, cu ajutorul sofismelor subtile şi adesea 
neînţelese, la ceea ce este personal, fără a voi să se convingă că făcând astfel ei 
afirmă că toţi Părinţii, sau au negat dogma fundamentală a creştinismului, sau că 
au fost lipsiţi de inteligenţă încât au susţinut un adevăr pe care-1 distrugeau în 
realitate prin raţionamentele lor. 

Printre Părinţii Latini, acela de care s-a abuzat mai mult şi care, trebuie 
să o recunoaştem, dă textele cele mai precise în favoarea dogmei romane, este 
fericitul Augustin, episcopul Hyponnei. In Tratatele sale asupra sfântului Ioan 
şi în Tratatul despre Treime, el pare aşa de precis în favoarea purcederii din 
Tatăl şi din Fiul, încât l-ar lua cineva drept un apărător modern al acestei erori. 
Cu toate acestea, într-însele nu este nimic, de felul acesta, şi fericitul Augustin 
însuşi este cel care ne-o atestă într-o frază pe care apărătorii erorii romane s-au 
păzit cu totul de a o cita. 

După ce s-a întins foarte mult în privinţa relaţiile fiinţiale, care există 
între Tatăl, Fiul şi Sfântul Duh, doctul scriitor se exprimă astfel, la sfârşitul 
Tratatului său despre Treime : "Sfântul Duh purcede din Tatăl principialmente 
(ca din principiul său); el purcede şi dintr-unul şi dintr-altul comunamente (Nota 
traduc, adică socotit după relaţiile fiinţiale). Dacă el ar purcede din Fiul 
principialmente, l-am zice că este fiul Tatălui şi al Fiului, pentru că amândoi l-ar 
fi născut, CEEA CE ESTE CU TOTUL ÎN CONTRA BUNULUI SIMT. 
Sfântul Duh nu s-a născut dar dintr-amândoi, ci el purcede dintr-amândoi fiind 
spiritul amândurora". 

Citind cineva pe sfinţitul Augustin, după ce a meditat această maximă, 
înţelege foarte lămurit că cuvântul a purcede este luat de el în două sensuri: a-şi 
avea originea din şi a ieşi din. în primul sens, este contrar bunului simţ de a zice 
că Sfântul Duh purcede din Fiul; în al doilea sens, Sfântul Duh vine din Tatăl în 
Fiul care-1 trimite în această lume, îl comunică lumii. 

Sfinţitul Augustin susţine aceste două doctrine că principialmente (ca 
din principiul său) Sfântul Duh nu purcede decât din Tatăl; că Fiul nu-1 are 
decât din Tatăl 45 . 

El contrazice astfel pozitiv doctrina romană: că Sfântul Duh purcede din 
Tatăl şi din Fiul, ca dintr-un principiu unic; sau prin Fiul, ca mijloc prin care el 
ar fi lucrat. 

Comparând cineva şi apropiind diversele texte ale sfinţitului Augustin 
relative la acelaşi subiect, vede fără nici o dificultate că nu s-a putut face dintr- 
însul un părtinitor al erorii ascunse sub filioque decât interpretând într-un sens 
eronat un cuvânt pe care el îl înţelegea într-un sens ortodox. 

Este o îndoită expresie, în Părinţi, pentru a exprima relaţiile Sfântului 
Duh cu Tatăl şi cu Fiul. Părinţii greci nu se servesc decât de expresii conforme 
cu ale Evangheliei (ecporevesthai, ecporevsis, ecporevma), pentru a desemna 



44 Sfinţit. August. De Trinit., § 47. 

45 Ibid. Tract. XCIX, în Ioann., § VI et seq. 

purcederea din Tatăl ca Principiu al Duhului. Ei întrebuinţează alte cuvinte care 
nu au decât sensul de comunicare pentru a însemna acţiunea Fiului trimiţând pe 
Duhul pe care-1 avea de la Tatăl. 

Vom proba aceasta în cursul acestei lucrări. 

Tot aşa este şi în Părinţii Latini care se servesc de cuvintele fons, 
spiratio, sau altele analoage pentru a zice că Sfântul Duh vine din Fiul; dar care 
păstrează cuvântul processio pentru a exprima actul etern prin care Duhul 
purcede din Tatăl ca din principiul său. 

Vom proba de asemenea şi aceasta. 

Toată abilitatea teologilor latini consistă în aceea că ei interpretează în 
sensul de purcedere eternă, toate cuvintele întrebuinţate de Părinţi pentru a 
exprima, sau relaţia eternă şi fiinţială care există între Fiul şi Sfântul Duh, sau 
trimiterea ori misiunea Sfântului Duh prin Fiul. Prin mijlocul acestei procedări 
ei au putut revendica tradiţia catolică care-i condamnă în mod formal. 

După aceste consideraţiuni generale, vom intra în examinarea mai 
precisă a doctrinei Părinţilor Bisericii, spre a constata care a fost credinţa 
primară, cu care în urmă noi vom compara doctrina romană. 

Mai înainte de a cita textele în care Părinţii au învăţat, sau ca ecouri ale 
credinţei din timpul lor, sau ca teologi, va fi bine să facem cunoscut sensul ce ei 
au atribuit textelor Scripturii, citate de Occidentali în sprijinul opiniei lor. Cu 
modul acesta, vom interpreta Scriptura după regula catolică, şi comentariile 
doctrinelor Bisericii ne vor iniţia în adevărata lor doctrină. 

Scriptura conţine acest text: 

"Iar când va veni mângâietorul, pe care Eu voi trimite de la Tatăl, Duhul 
adevărului care din Tatăl purcede, acela va mărturisi despre Mine" (Sfântul 
Ioan, XV, 26). Este oare adevărat că această expresie: care din Tatăl purcede, 
desemnează purcederea eternă a Duhului Sfânt, şi nu trimiterea sa temporală? 
Dacă ar desemna trimiterea sa temporală, ar trebui să admitem că Mântuitorul a 
exprimat aceeaşi idee prin cuvintele: care purcede şi eu vă voi trimite. Dar, este 
de ajuns a observa cineva că acţiunea de a purcede este exprimată printr-un verb 
în prezent ca un act care există, şi a doua este exprimată printr-un verb în viitor, 
ca un act care încă nu există, pentru a se convinge că Iisus Hristos a avut în 
vedere două acte diferite: primul care are pe Tatăl ca principiu, al doilea prin 
care el însuşi este agent din partea Tatălui. Purcederea eternă din Tatăl şi 
trimiterea temporală, de la Tatăl prin Fiul, sunt dar foarte clar indicate în textul 
citat. Iisus Hristos totdeauna în acelaşi mod a desemnat trimiterea sau 
comunicarea Duhului: "şi alt mângâietor va da" (Ioan. XIV, 16). "Pe care Tatăl 
îl va trimite în numele Meu" (Ibid. 26). "Pe care Eu îl voi trimite de la Tatăl" 
(Ibid. XV, 26). 

Iată comentariile Părinţilor Bisericii: 

Sfântul Vasile al Cezareei se exprimă astfel: "Duhul lui Dumnezeu 
purcede din Tatăl adică din gura sa; nu-1 lua dar ca ceva exterior, creat, ci 
glorifică-1 ca avându-şi de la Dumnezeu ipostasul său" (Omilii asupra 
Psalmilor, XXXII). Sfântul episcop al Cezareei înţelege dar foarte bine, prin 
cuvântul a purcede, actul etern prin care este produs Sfântul Duh. în Omilia 

contra Sabelienilor, el dă acelaşi sens cuvântului a purcede: "Fiul, zice el, este 
ieşit din Tatăl, şi Duhul purcede din Tatăl: unul prin naştere, celălalt într-un 
mod neexprimabil". El pune astfel pe aceeaşi linie pe cele două acte eterne din 
Tatăl, distingându-le cu totul pe unul de altul şi nedându-le decât pe Tatăl ca 
principiu. 

"Rămânând în hotarele care ni s-au pus, zice sfântul Grigore Teologul 
(Cuv. 29, asupra teologiei), noi predicăm pe Acela care este născut, şi pe Acela 
care purcede din Tatăl, după cum a zis însuşi Dumnezeu-Cuvântul". 

Sfântul Grigore înţelegea dar despre actul etern, cuvântul a purcede 
pronunţat de Iisus Hristos, şi el atribuieşte acest act numai Tatălui. 

Sfântul Ioan Chrysostomul 46 este de asemenea explicit: 

"După cum, zice el 47 , este scris: Duhul lui Dumnezeu (Matei XII, 28), şi 
aiurea: Duhul cel de la Dumnezeu (I. Corint., II, 1 1), aşa este zis: Duhul Tatălui 
(Matei X, 20); şi pentru ca tu să nu vezi aici o simplă analogie, Mântuitorul 
confirmă această expresie zicând: "Iar când va veni Mângâietorul, Duhul 
adevărului, care din Tatăl purcede". Acolo, Duhul purcede din Dumnezeu; aici, 
din Tatăl. După cum zice vorbind de sine însuşi: "am ieşit de la Dumnezeu" 
(Ioan, XVI, 27), de asemenea, vorbind de Sfântul Duh, mărturiseşte că purcede 
din Tatăl. Prin urmare, Duhul este în acelaşi timp, şi Duhul lui Dumnezeu, şi 
Duhul care vine de la Dumnezeu Tatăl, şi purcede din Tatăl. Ce însemnează 
cuvântul a purcede? Iisus Hristos nu zice: s-a născut. Fiul este născut din Tatăl; 
Sfântul Duh purcede din Tatăl. Care este valoarea cuvântului purcede? Pentru 
ca să nu ia cineva pe Duhul drept Fiul, Scriptura nu întrebuinţează cuvântul s-a 
născut, ea zice că el purcede din Tatăl, ea-1 reprezintă purcedând ca apa din 
originea sa. Cine este cel ce purcede? Sfântul Duh. Cum? Ca apa din izvorul ei. 
Dacă Sfântul Ioan, mărturisind despre Sfântul Duh, îl numeşte apă vie (Ioan 
VII, 38), şi dacă Tatăl zice despre sine însuşi: "M-au lăsat, pe Mine care sunt 
izvor de apă vie" (Ier., II, 13), Tatăl este originea Sfântului Duh, pentru că 
Duhul purcede dintr-însul". 

Nu putea cineva să fixeze mai bine sensul cuvintelor Mântuitorului: 
Care din Tatăl purcede. 

Se poate afirma că toţi Părinţii le-au înţeles astfel despre actul etern îar 
sinodul al doilea ecumenic le-a interpretat în acelaşi mod inserându-le în simbol 
pentru a exprima acest act etern. 

A le interpreta altfel, este, nu numai a tortura textul în el însuşi, dar a se 
despărţi de tradiţia catolică, şi a prefera interpretaţiunea sa individuală, 
interpretaţiunii colective a Bisericii. 

Teologii occidentali care nu îndrăznesc să susţină că cuvintele lui Iisus 
Hristos nu se raportează la actul etern care produce pe Sfântul Duh, pretind că 
Mântuitorul zicând: care din Tatăl purcede, n-a exclus pe Fiul, pentru că Tatăl 



46 Ioan Gura de Aur. 

47 Omilia la Sfântul Duh. Unii erudiţi contestă autenticitatea acestei omelii pe care alţii o privesc ca foarte 
autentică. Cei dintâi, cu toată pretenţia ce fac că nu este a sfântului patriarh al Constantinopolului, convin că ea 
este demnă de el şi de un scriitor dintr-aceeaşi epocă. Această declarare este de ajuns pentru ca să poată face 
cineva apel la mărturia sa. 

şi Fiul au aceeaşi fiinţă. Dacă raţiunea occidentalilor este bună, atunci dintr-însa 
trebuie să conchidem că Sfântul Duh purcede şi din sine-însuşi, pentru că el are 
aceeaşi fiinţă cu Tatăl şi cu Fiul. Dacă atribuie cineva fiinţei divine aceea ce 
face anume distincţia persoanelor, va trebui să admită că actele proprii Tatălui 
sunt comune Fiului şi Sfântului Duh, şi reciproc; se va distruge astfel cu 
desăvârşire misterul sfintei Treimi. Teologii occidentali nu ar fi comis străina 
hulă dacă ar fi cunoscut aceste frumoase cuvinte ale sfântului Grigore al 
Nazianzei: „Eternitatea şi divinitatea sunt comune Tatălui, Fiului şi Sfântului 
Duh; dar este al Fiului şi al Sfântului Duh de a-şi avea fiinţa lor de la Tatăl. 
Atributul distinctiv al Tatălui, este de a fi nenăscut; al Fiului, de a fi născut; al 
Duhului, de a purcede"(Greg. Naz. Cuv. 25). A atribui unei persoane atributul 
care distinge de dânsa pe o alta, este a confunda două persoane şi a distruge 
Treimea. Să ascultăm încă pe sfântul Grigore al Nazianzei: „Dacă Fiul şi Duhul 
sunt coeterni cu Tatăl, pentru ce nu sunt ei ca el fără principiul Pentru că ei 
sunt din Tatăl, cu toate că nu sunt după Tatăl". 

Sfântul Duh este a treia persoană zice Părintele Perrone, Fiul este dar 
înaintea lui în ordinea producerii, şi a contribuit la purcederea sa. Nu vrea să 
zică aceasta a nega pe faţă coeternitatea celor trei persoane divine? Nu vrea să 
zică a aşeza în timp purcederea Sfântului Duh; a face prin urmare din Sfântul 
Duh o simplă creatură? La asemenea blesteme au fost conduşi teologii 
occidentali prin silinţele lor de a zădărnici cuvintele Sfintei Scripturi. 

E de ajuns, în fine, de a compara între ele toate cuvintele lui Iisus 
Hristos pentru a vedea că, ori de câte ori vorbeşte de trimiterea Sfântului Duh, 
el o atribuieşte Tatălui şi Lui-însuşi; dar că vorbind despre purcedere, nu o 
atribuieşte decât Tatălui, nu menţionează decât pe Tatăl. Nu este evident că el 
stabileşte astfel o diferenţă esenţială între trimitere care este comună Tatălui şi 
Fiului, şi purcedere care aparţine numai Tatălui? 

Teologii occidentali au făcut mai toţi acest raţionament în privinţa 
cuvintelor Mântuitorului: „Vă voi trimite... etc": Dacă Fiul trimite pe Duhul, 
aceasta este pentru că purcede dintr-însul. Dintr-acest raţionament, ar urma că o 
persoană, în Treime, n-ar putea fi trimisă de o alta, fără a purcede dintr-însa. 
Atunci, ar trebui să zicem că Fiul purcede din Duhul pentru că a fost trimis de 
el, după cuvântul acesta al lui Isaia pe care Iisus Hristos şi 1-a aplicat şi Lui: 
„Duhul Domnului peste mine; pentru care m-au uns şi m-au trimis a 
evangheliza etc." (Luc. IV, 18). Sfinţii Părinţi au considerat trimiterea ca un act 
comun Tatălui, Fiului şi Sfântului Duh, din cauza unităţii de fiinţă care există 
între dânşii; pentru aceasta trimiterea Fiului este atribuită Sfântului Duh şi 
Tatălui, şi trimiterea Sfântului Duh Tatălui şi Fiului; dar ei nu atribuiesc decât 
Tatălui purcederea Sfântului Duh şi naşterea Fiului. Aceiaşi doctori ai Bisericii 
n-au considerat trimiterea decât relativ la manifestarea Ad Extra sau a Fiului, 
sau a Sfântului Duh, căci divinitatea este una şi nu poate fi trimisă separat. 
Această doctrină a traditiunii catolice confundă toate falsele raţionamente ale 
părtinitorilor purcederii ex Filio. Să cităm textele câtorva Părinţi asupra celor 
două puncte aici mai sus enunţate. 

Sfântul Ioan Chrysostomu: „Când tu auzi pe Hristos zicând: Eu vă voi 
trimite pe Duhul, nu lua aceasta din punct de vedere al divinităţii, căci 
Dumnezeu nu poate fi trimis". Zoernicaw a citat o mulţime de alte texte 
analoage trase din Părinţi, precum şi relative la trimiterea Fiului de Sfântul Duh. 
Sfântul Ambrozie rezumă astfel cu perfecţiune această doctrină a Bisericii: 
„Tatăl cu Duhul trimit pe Fiul, de asemenea Tatăl cu Fiul trimit pe Duhul. Dacă 
dar Fiul şi Duhul se trimit unul pe altul, după cum îi trimite Tatăl, aceasta nu 
este efectul unei dependenţe oarecare, ci al unei comunităţi de putere" (De 
Spirit. Sanct, lib. III, c. 1). - Acelaşi doctor se exprimă astfel într-o altă operă: 
„Fiul a zis: care purcede din Tatăl; aceasta este în vederea originii (propter 
originem); el a zis: Vi-l voi trimite; aceasta este în vederea comunităţii şi a 
unităţii fiinţei" (Lib. de Symb., c. 10). - Sfinţitul Ieronim se exprimă în acelaşi 
mod: „Sfântul Duh care purcede din Tatăl, şi care, în virtutea comunităţii de 
fiinţă, este trimis de Fiul" (Comment. XVI, in Ierem., 57). - Sfântul Chirii al 
Alexandriei 49 zice de asemenea: „Fiul dă pe Duhul ca al său din cauza unităţii 
fiinţei Sale cu fiinţa Tatălui" (In Ioann., c. 10). 

Trebuie să însemnăm că Sfânta Scriptură nu atribuieşte Tatălui nici un 
act ad extra pe care să nu-1 fi făcut prin Sfântul Duh sau prin Fiul. Pentru 
aceasta Părinţii nu vorbesc decât de trimiterea Fiului şi a Sfântului Duh şi-i dau 
ca principiu pe Tatăl lucrând cu Duhul în privinţa Fiului şi cu Fiul în privinţa 
Duhului, din cauza comunităţii flintei. 

Tatăl este astfel cauza primară a trimiterii, după cum este principiul 
unic şi etern al Fiului prin naştere şi al Duhului prin purcedere. Aceste două 
acte îi sunt lui atribuite exclusiv, în vreme ce trimiterea sau actul ad extra îi 
este atribuit în comunitate sau cu Fiul, sau cu Duhul. 

Părtinitorii purcederii ex Filio n-au voit să vadă în monumentele 
tradiţiunii catolice această dublă acţiune a Tatălui cu Fiul şi a Tatălui cu Duhul. 
Ei n-au voit să vadă decât pe cea dintâi, au confundat-o cu operaţiunea eternă, 
exclusivă Tatălui, ca principiu unic, şi i-au aplicat raţionamentul comunităţii de 
fiinţă, fără a vedea că raţionând astfel distrug Treimea, precum am demonstrat 
mai sus. De acolo textele pe care le-au citat fals pentru a sprijini sistemul lor 
eronat. 

La lumina tradiţiunii catolice, falsele raţionamente ridicate asupra 
acestor cuvinte: Vi-l voi trimite etc, dispar ca o umbră. 

Tot aşa este şi cu acelea ce s-au construit celorlalte cuvinte ale 
Mântuitorului: „Duhul va primi dintr-al Meu... Toate câte are Tatăl sunt ale 
Mele" (S. Ioann, XVI, 12-15). Dacă toate câte le posedă Tatăl, Fiul de asemenea 
le posedă, zic teologii occidentali, el are dar, ca şi Tatăl, atributul de a face să 
purceadă Sfântul Duh; deci Sfântul Duh purcede din el ca şi din Tatăl, şi a 
primit de la el fiinţa, ca şi de la Tatăl. 

Mai întâi, aceşti teologi n-au observat că verbele de care se serveşte 
Iisus Hristos pentru a exprima actele Duhului, sunt la viitor, va primi. Dacă 



48 Fericitul Ieronim (cea. 347 - 420). 

49 Sf. Chirii al Alexandriei (cca.370 - 444). 

acest act se raportează la fiinţa Sa, el dar nu o primise când vorbea 
Mântuitorului. Poate cineva susţine o asemenea absurditate? De îndată ce 
trebuia să primească de la Fiul în viitor, aceasta nu era existenţa sa, deci nu se 
poate conchide din aceste expresii, „va primi dintr-al Meu", că purcede dintr- 
însul. De altă parte, dacă se înţeleg într-un mod absolut aceste cuvinte: toate 
câte are Tatăl sunt ale Mele, nu este nimic care-i distinge pe unul de altul; se 
confundă personalitatea lor. De îndată ce admite cineva distincţiunea 
persoanelor Tatălui şi a Fiului, admite că este un atribut personal care distinge 
pe Tatăl de Fiul, trebuie dar să înţeleagă în acest sens restrâns cuvintele lui Iisus 
Hristos, sau să nege Treimea. Dar, care este atributul personal care distinge pe 
Tatăl de celelalte două persoane, dacă nu acela în virtutea căruia el le produce? 
Dacă dă cineva acest atribut Fiului sau Duhului, îi confundă cu Tatăl şi distruge 
Treimea. Cuvintele lui Iisus Hristos se raportează dar la fiinţa divină pe care el 
a primit-o de la Tatăl şi nu la atributul care distinge pe Tatăl de celelalte două 
persoane. 

Astfel au înţeles Părinţii Bisericii cuvintele lui Iisus Hristos. Didym al 
Alexandriei 50 se exprimă astfel (Lib. II. de Spirit. S.): „Cuvântul va primi 
trebuie să se înţeleagă într-un sens care să convină naturii divine. Prin urmare, 
după cum Fiul, dând, nu se deposedează de ceea ce comunică, aşa Duhul nu 
primeşte nimic ce să nu fi avut mai înainte". Sfântul Chirii al Alexandriei 
exprimă aceeaşi cugetare (Lib. XXI, în Ioann.): „Ceea ce Sfântul Duh trebuia să 
primească de la Fiul, era doctrina; n-avea să o primească ca ceva nou pentru el, 
ci această doctrină care este a Tatălui, Fiul era trimis de Tatăl şi de Duhul 
pentru a o anunţa în lume, şi Duhul era trimis de Tatăl şi de Fiul pentru a o 
răspândi în spirite cu convicţiunea". Sfântul Ioan Chrysostomu dezvoltă de 
asemenea această cugetare: „Iisus zice: El va primi dintr-al Meu, adică: ceea ce 
am zis Eu, aceeaşi şi El va zice. Când va vorbi, El nu va vorbi din capul Său, nu 
va zice nimic contrariu celor ce am zis Eu; nimic din fondul său propriu; El va 
grăi numai aceea ce este al Meu. După cum vorbind despre persoana Sa, 
Mântuitorul zicea: Eu de la Mine mă grăiesc, adică, eu nu grăiesc nimic decât 
ceea ce este al Tatălui, nimic care să-mi fie propriu, nimic care să-i fie străin, 
aşa trebuie să se înţeleagă de asemenea despre Sfântul Duh. Această expresie: 
dintr-al Meu însemnează: din ceea ce ştiu Eu, din ştiinţa Mea, căci ştiinţa Mea 
şi a Duhului sunt unul şi acelaşi lucru. El va primi dintr-al Meu, însemnează: va 
vorbi de acord cu Mine. Toate câte are Tatăl sunt ale Mele; dar, fiindcă acestea 
sunt ale Mele şi fiindcă Duhul va vorbi de lucrurile care sunt ale Tatălui, prin 
urmare, El va vorbi dintr-al Meu" (S. Chrys., Homel. in Ioann.). 

Este învederat că, după tradiţia catolică, nu este vorba, în cuvintele lui 
Iisus Hristos, de purcederea Sfântului Duh. Aşa Părinţii n-au văzut într-însele 
decât o probă despre consubstanţialitatea persoanelor divine, despre unitatea de 
fiinţă, conform cu acest pasaj al Sfântului Atanasie: "Toate câte are Tatăl fiind 
de asemenea proprii ale Fiului, acesta este considerat cu dreptate ca fiind de o 
fiinţă cu Tatăl. Luând lucrul în sensul acesta, Părinţii recunoscură, în sinodul de 



50 Didim cel Orb (cea. 315 - 398). 

la Niceea, pe Fiul de o fiinţă cu Tatăl şi din însăşi substanţa Sa" (Ath,. Epist, ad 
Serap.). - "Toate câte are Tatăl, zice sfântul Grigorie Teologul, le are şi Fiul, 
afară de a fi cauză sau principiu" (Greg., Serm., 34 ). Pentru ce această 
excepţiune? Pentru că atributul de principiu unic este anume atributul său 
distinctiv şi personal. "Noi credem, zice sfântul Chirii, că Fiul este coetern cu 
Tatăl şi că toate le are de obşte cu Tatăl, afară de a produce" (Chirill., Dialog. II 
ad Herm.). - Astfel este doctrina tradiţională, şi nu poate cineva da un alt sens 
cuvintelor Mântuitorului fără a renega regula catolică a interpretării Sfintei 
Scripturi, şi fără a viola textul. 

Mulţi părtinitori ai doctrinei purcederii ex Filio citează în favoarea tezei 
lor alte oarecari texte ale Sfintelor Scripturi, şi le interpretează după obiceiul lor, 
fără a tine cont de sensul ce li s-a atribuit totdeauna în Biserică. Ei n-au voit să 
vadă că lucrând astfel, se expun a-şi pune propriile lor cugetări în locul doctrinei 
revelate, care este un depozit, şi care nu poate fi prin urmare constatată decât 
prin vocea universală, unanimă şi constantă a societăţii creştine; că lăsând la o 
parte această voce, se expun a atribui lui Dumnezeu propria lor doctrină eronată. 

Printre textele fals citate de părtinitorii lui Filioque se află acesta, extras 
din Epistola către Galateni: "Pentru că sunteţi copii, Dumnezeu a trimis în 
inimile voastre spiritul Fiului său care strigă: Părinte! Părinte!" (Galat. IV, 6). 
In privinţa căruia, ei raţionează astfel: Duhul este numit Duhul Tatălui (Matth., 
X, 20), pentru că el purcede din Tatăl; dacă este numit Duhul Fiului, aceasta 
este pentru că el purcede şi din Fiul. 

Putem mai întâi observa că în textul citat, nu este vorba de ipostasul 
Sfântului Duh; ci numai de Spiritul omenesc înavuţit, graţie răscumpărării 
Dumnezeu-Omului, cu darurile Sfântului Duh. 

Se poate observa pe urmă că Duhul este numit Duhul Tatălui nu numai 
pentru că purcede dintr-însul, dar şi pentru că este de o fiinţă cu El. In acest 
sens, el este Duhul Fiului ca şi Duhul Tatălui, pentru că Tatăl, Fiul şi Sfântul 
Duh au aceeaşi substanţă. Părtinitorii lui Filioque presupun dar gratuit că Duhul 
Sfânt nu este Duhul Tatălui decât pentru că purcede dintr-însul, spre a stabili 
pe această presupunere purcederea ex Filio. Dar, raţionamentul lor, precum şi 
aserţiunea pe care se întemeiază, sunt contrarii învăţământului Părinţilor 
Bisericii. 

"Dacă Sfântul Duh, zice sfântul Ioan Chrysostomu (homil. in Pentec.) 
este numit când Duhul Tatălui, când Duhul Fiului, aceasta nu este pentru a 
confunda pe Fiul cu Tatăl, ci pentru a însemna nedivizibilitatea fiinţei divine". - 
"Din cauza identităţii de natură, zice sfinţitul Ieronym (In Epist. ad Gal.), 
Sfântul Duh este numit indiferent Duhul Tatălui şi Duhul Fiului". - "E destul, 
zice sfinţitul Augustin ca creştinul să creadă în Tatăl, în Fiul născut din Tatăl, în 
Duhul Sfânt care purcede din acelaşi Tată, dar care este în acelaşi timp Duhul 
Tatălui şi al Fiului" (Aug., Euch., c. IX). 

Astfel este credinţa perfectamente şi cu claritate exprimată. Tatăl ca 
principiu; Fiul născut din Tatăl; Duhul purcezând din acelaşi Tată, astfel este 
credinţa care este de ajuns, după sfinţitul Augustin; pe lângă aceasta el adaugă: 
că trebuie să se creadă că Sfântul Duh este Duhul Tatălui şi al Fiului, dar nu ca 

o consecinţă a purcederii. Pentru ce? Pentru că, după sentimentul comun al 
Părinţilor, Sfântul Duh are aceeaşi fiinţă cu Tatăl şi cu Fiul. 

Părinţii, care n-au înţeles expresiile Duh al Fiului în sensul de identitate 
de fiinţă, le-au interpretat în modul acesta: că Sfântul Duh este Duhul Fiului 
pentru că acesta din urmă 1-a trimis în lume. "Că Duhul purcede din Dumnezeu, 
zice sfântul Vasile 51 , apostolul o mărturiseşte limpede când zice: "Noi n-am 
primit Duhul lumii, ci Duhul lui Dumnezeu; dar ne arată cu evidenţă că Duhul s- 
a manifestat prin Fiul, când îl numeşte Duhul Fiului" (Bas. Cont. Eun., lib. 5). 
Acelaşi sfânt (De Spirit. S., c. 18) zice pozitiv: "Duhul este de asemenea numit 
Duhul lui Hristos, pentru că este unit cu el în fiinţă". Amândouă 
interpretaţiunile sale nu se contrazic deloc, şi nici una din ele nu favorizează 
purcederea ex Filio. Sfântul Ioan Damaschin " a rezumat cu perfecţiune astfel 
învăţământul tradiţional: "Noi adorăm pe Sfântul Duh ca pe Duhul lui 
Dumnezeu Tatăl, adică, purcezănd dintr-însul; îl adorăm de asemenea ca pe 
Duh al Fiului, pentru că printr-însul a apărut şi a fost comunicat creaturii, şi nu 
pentru că îşi ţine de la dânsul ipostaza sau existenţa" (Damas., Orat. De Sabb.). 

După cele ce preced, înţelege cineva pe celălalt text al sfântului Paul 
extras din Epistola către Romani (XIII, 9): "Voi nu trăiţi după corp ci după duh; 
căci de nu are cineva Duhul lui Iisus Hristos, acela nu este al Lui". Este evident 
că cuvântul Duh al lui Iisus Hristos este întrebuinţat aici într-un sens curat 
moral; dacă voieşte cineva să-1 înţeleagă riguros despre persoana Sfântului 
Duh, ştie, prin textele ce am citat, cum au înţeles Părinţii Bisericii aceste 
cuvinte: duh al Tatălui, duh al lui Hristos. In fine, cei mai buni teologi 
occidentali n-au recurs la textele extrase din Epistolele către Galateni şi către 
Romani, pentru a sprijini sistemul lor referitor la purcederea ex Filio. Ei au 
înţeles că într-însele nici măcar vorbă nu era despre persoana Sfântului Duh. 
Opoziţiea ce face sfântul Paul între oamenii care trăiesc după spirit este prea 
clară pentru ca teologii cât de puţin serioşi să se poată înşela asupra sensului 
apostolului. Cu toate acestea unii teologi au recurs la dânsele, iată pentru ce ne- 
am oprit asupra lor. 

După ce am explicat, după Părinţi, textele Scripturii relative la relaţiile 
între cele trei persoane ale prea sfintei Treimi, datorăm să cităm pasajele cele 
mai importante în care Părinţii au vorbit ca teologi, pentru ca să nu rămână nici 
o îndoială în privinţa doctrinei primare referitoare la Purcederea Sfântului Duh. 

Mulţi Părinţi stabilesc că Sfântul Duh purcede din Tatăl, fără a menţiona 
pe Fiul. 

Sfântul Vasile 53 : "După cum Cuvântul creator întăreşte cerurile, de 
asemenea Duhul care este din Dumnezeu, care purcede din Tatăl, ne-a adus cu 
El şi de la El toate forţele care sunt în Tatăl". în acelaşi text, sfântul Vasile 
explică purcederea prin expresia: ieşit din gura sa, pentru ca să nu se înţeleagă 
prin actul acesta ceva exterior sau creat. 



51 Vasile (cel Mare). 

52 Sf. Ioan Danaschim (cea. 675 - 749). 

53 Vasile cel Mare. 

Sfântul Grigore Teologul 54 : "Duhul este cu adevărat Duhul Sfânt care 
purcede din Tatăl, nu cu toate acestea ca Fiul, căci el nu purcede prin naştere, ci 
prin purcedere" (Cuv. 39). 

Sfântul Ioan Chrysostomu: Ereticii lui Macedon nu voiau să creadă că 
Sfântul Duh, care purcede din Tatăl, este Dumnezeu (Homil. in Ps. CXV). 

Sfântul Ifrim 55 : "Sfântul Duh nu este născut, el purcede din fiinţa Tatălui 
nu imperfect şi nu amestecat cu ea, căci El nu este nici Tată nici Fiu, ci Duh 
Sfânt" (Serm. de Confess.). 

Sfântul Epifanie 56 : "Deşi sunt multe duhuri, acest duh este fără 
asemănare mai presus de celelalte, căci el are din toată eternitatea existenţa de la 
însuşi Tatăl, şi nu de la vreuna din fiinţele create... Dintr-o singură şi aceeaşi 
dumnezeire sunt Fiul şi Sfântul Duh: Fiul fiind născut din Tatăl, şi Duhul 
purcezând din Tatăl" (Haeres. LXXIV). 

Sfântul Chirii al Alexandriei: "Credem şi în Duhul Sfânt... purcezând 
din Tatăl, nu născut; căci nu este decât un singur Fiu unic şi nu creat. . . Ştim că 
El purcede din Tatăl, dar nu căutăm nicicum a aprofunda cum purcede, 
rămânând în limitele ce ni le-au tras teologii şi fericiţii" (De S. Trinit, c. 19). 

Astfel credinţa primară, după sfântul Chirii, consistă în a admite: pe 
Fiul născut din Tatăl, pe Sfântul Duh purcezând din Tatăl. 

Sfântul Ambrozie: "Dacă tu numeşti pe Tatăl, numeşti în acelaşi timp şi 
pe Fiul Său şi pe Duhul gurii i S«/e...Dacă tu numeşti pe Duhul, numeşti de 
asemenea pe Tatăl din care Duhul purcede, şi pe Fiul, pentru că El este Duh şi 
al Fiului" (De Spirit. S., Lib. 1, c. 3). 

Precum se vede, sfântul Ambrozie nu face din actul etern în virtutea 
căruia Duhul purcede din Tatăl baza celuilalt adevăr: că Duhul este Duhul 
Fiului. 

Sfântul Ilarie de Poitiers (Pictavianul) : "Va veni Mângâietorul pe care 
Fiul îl va Trimite de la Tatăl; acesta este Duhul adevărului care purcede din 
TatăF (De Trinit., lib. VIII, § 19). 

Sfinţitul Augustin: "Arianii zic pe Fiul născut din Tatăl şi pe Sfântul 
Duh creat de Fiul; dar ei nu găsesc aceasta nicăieri în Sfânta Scriptură; căci 
însuşi Fiul zice că Duhul Sfânt iese din Tatăl... Este adevărat că Tatăl a dat 
tuturor existenţa şi că El însuşi n-a primit de la nimeni nimic; dar nu şi-a dat pe 
nimeni egal, fără numai pe Fiul născut dintr-însul, şi pe Sfântul Duh care 
purcede dintr-însul" (Cont. Arian., c. 21, 29). 

Aici era foarte potrivit cazul, pentru sfinţitul Augustin, de a opune 
Arianilor acţiunea Fiului în purcederea Duhului, dacă el ar fi crezut într-însa. 
Dar fericitul doctor nu o credea. 

Mulţi Părinţi, învăţând că Sfântul Duh purcede din Tatăl, menţionează 
un act al Fiului, diferit de purcedere, relativ la Sfântul Duh. 

Iată câteva din textele lor: 



54 Sf. Grigorie de Nazianz. 

55 Sf. Efrem Şirul (cea. 306 - 373). 

56 Sf. Epifanie (cea. 315 - 403). 

57 Sf. Ilarie Pictavianul (cea. 315 - 368). 

Sfântul Anastasie : "Dacă ei (ereticii), ar raţiona bine asupra Fiului, ar 
face-o tot aşa de bine şi asupra Sfântului Duh care purcede din Tatăl şi care, 
fiind propriu Fiului (aliatul Său), este acordat de El discipolilor Săi precum şi 
tuturor celor ce cred într-insul" (Ath., Epist, ad Serap., 1, 2). 

Sfântul Episcop al Alexandriei face dar distincţiune între cele două acte 
ale Tatălui şi ale Fiului relative la Duhul. In ce sens este Duhul propriu Fiului 
sau aliatul Fiului? El o explică mai jos, în aceeaşi operă, zicând că pentru că au 
în comun fiinţa divină. El afirmă dar aceste trei adevăruri ale credinţei: 1. Duhul 
purcede din Tatăl; 2. El este acordat credincioşilor de Fiul; 3. Fiul şi Sfântul 
Duh sunt de o fiinţă cu Tatăl, şi posedă deopotrivă fiinţa dumnezeiască. 

Sfântul Vasile (Cont. Eunom. lib. 5): "Că Duhul este al lui Dumnezeu, 
aceasta o anunţă cu claritate apostolul zicând: Noi n-am primit Duhul lumii. . . ci 
Duhul lui Dumnezeu (I. Cor., II, 12); că El a fost manifestat prin Fiul, aceasta o 
arată apostolul cu evidenţă numindu-l şi Duh al Fiului". 

Astfel Duhul este al Fiului nu pentru că purcede dintr-însul, ci pentru că 
a fost manifestat printr-însul. Sfântul Vasile adaugă în altă parte (De Spirit. 
Sanct, c. 18): "Duhul este de la Dumnezeu, nu precum toate sunt de la 
Dumnezeu, ci ca purcezând din Dumnezeu; purcezând, nu prin naştere ca Fiul, 
ci ca duh din gura lui Dumnezeu... El se numeşte de asemenea Duhul lui 
Hristos întrucât este unit cu Hristos prin fiinţă". 

Sfântul episcop al Cesariei profesează astfel cele trei adevăruri învăţate 
de al Alexandriei, şi le distinge perfect pe unul de altul. 

Sfântul Grigore de Nyssa (Adv. Eunom., lib. 1): "Să ne închipuim, nu o 
rază a soarelui, dar un soare care, provenind dintr-un alt soare nenăscut, ar 
străluci cu el, trăgându-şi din el existenţa sa. . . pe urmă, o altă asemenea lumină 
şi de asemenea simultană cu lumina născută, strălucind cu ea, dar avându-şi 
cauza existenţei sale din lumina primară". 

Iată lămurit pe Fiul exclus din actul în virtutea căruia îşi are existenţa a 
treia lumină sau Duhul. 

Sfântul Chirii al Alexandriei: "Pentru a formula, în privinţa Divinităţii, o 
idee sănătoasă şi conformă cu adevărul, zicem că Dumnezeu Tatăl naşte pe Fiul 
care îi este de o fiinţă... şi produce pe Sfântul Duh care vivifică toate, purcede 
din Tatăl într-un mod negrăit şi este acordat creaturii prin mijlocirea Fiului" 
(Cont. Iul., lib. IV). 

Evlogiu al Alexandriei, pe care papa sfântul Grigore cel Mare 
(Dialogul) 59 îl numea părintele şi învăţătorul său, se exprimă astfel în al cincilea 
discurs al său: "într-adevăr, Dumnezeu este unul... Fiul cunoscut în Tatăl şi 
Tatăl în Fiul, Duhul purcezând din Tatăl, şi având pe Tatăl ca principiu, dar 
coborând peste creatură prin Fiul, după buna voinţă a celor care-1 primesc". 

Părinţii din Occident sunt de acord cu cei din Orient în învăţământul 
acestor adevăruri. 



58 Sf. Atanasie cel Mare (295 - 373). 

59 Sf. Grigorie cel Mare (Dialogul) (cea. 540 - 604). 

Sfântul Ilarie de Poitiers: "Dm Tatăl purcede Duhul adevărului, dar prin 
Fiul este trimis de la TatăF (De Trinit, lib. VIII, § 20). 

Sfântul Ambrozie: "Domnul zice în Evanghelie: Când va veni 
mângâietorul, Duhul adevărului care purcede din Tatăl, va mărturisi de Mine. 
Prin urmare, Duhul purcede din Tatăl şi dă mărturie despre Fiul" (De Spirit. 
Sanct, lib. 1). 

Sfântul Ieronim: "Sfântul Duh iese din Tatăl şi, din cauza comunităţii de 
natură, este trimis de Fiul" (Comment. in Isa; lib. XVI, § 57). 

Sfinţitul Augustin: "Este de ajuns creştinilor de a crede... că Dumnezeu 
este Treime, Tatăl şi Fiul născut din Tatăl, şi Sfântul Duh purcezând din acelaşi 
Tată, dar singur şi acelaşi Duh al Tatălui şi al Fiului" (Ench., c. 9). 

Fericitul doctor învăţa aici ceea ce se ţine de credinţă; un punct de 
credinţă este că Sfântul Duh purcede din Tatăl, după cum Fiul este născut din 
Tatăl; un alt punct: este că Duhul este Duhul Tatălui şi al Fiului, dar dintr- 
aceasta el nu trage o concluziune contrară primului adevăr pe care-1 stabileşte: 
că Sfântul Duh purcede din Tatăl. Episcopul Hypponei a distins cu perfecţiune 
actul Tatălui în purcederea eternă, de actul Fiului în trimiterea temporală a 
Sfântului Duh. 

Părinţii învaţă că în dumnezeire nu este decât un principiu unic, care, 
printr-o îndoită lucrare analoagă, naşte pe Fiul şi produce pe Sfântul Duh. Iată 
câteva pasaje în care ei stabilesc acest adevăr: 

Autorul cunoscut sub numele de sfântul Dionisie Areopagitul: "Nu este 
decât o singură sorginte de dumnezeire: Tatăl. Astfel, Tatăl nu este Fiul, şi Fiul 
nu este Tatăl, şi la fiecare din persoanele divine se cuvin laude particulare... 
Noi am aflat din Sfântul Cuvânt că Dumnezeirea în sorgintea sa este Tatăl, dar 
că Iisus şi Duhul sfânt, ca să zicem aşa, ramuri dumnezeieşti plantate ale 
dumnezeirii născute din Dumnezeu. Le-am zice flori şi lumini naturale; dar cum 
aceasta? Acesta este un lucru ce nu s-ar putea nici spune nici reprezenta" (De 
Div. Nom., c. 2, §§ 5-7). 

Origene: "Trebuie să înţelegem că Fiul şi Sfântul Duh emană din aceeaşi 
sorginte de Părintească divinitate" (Comment. in Epist. ad Rom., c. 5). "Dintr- 
această sorginte vin, şi Fiul care este născut şi Duhul care purcede" (De 
Princip., lib. 1, c. 2). 

Sfântul Atanasie: "Credem într-o singură şi aceeaşi dumnezeire a 
Treimii, care vine din singur Tatăl" (Epist. ad Serap.; § 28). în aceeaşi epistolă, 
sfântul Atanasie nu atribuieşte decât singur Tatălui calificaţiunile de principiu, 
de sorginte. In opera sa contra arienilor (Orat. IV, § 1) se exprimă astfel: "Nu 
este decât un singur principiu al Divinităţii şi nu două principii: iată pentru ce 
este în Dumnezeu monarhie (monapxia, unitate de principiu)". 

Sfântul Vasile: "Tatăl are o existenţă perfectă; El este rădăcină şi 
sorginte a Fiului şi a Sfântului Duh. . . Deşi zicem că toate sunt de la Dumnezeu, 
nu este propriu de la Dumnezeu decât Fiul ieşit din Tatăl, şi Duhul purcezând 
din Tatăl; Fiul este de la Dumnezeu prin naştere, şi Duhul, într-un mod negrăit" 
(Homil. Cont. Sabbel, §§ 4-7). 

Sfântul Grigore Teologul: "Dacă Fiul şi Sfântul Duh sunt coeterni cu 
Tatăl, pentru ce nu sunt ca el fără principiu? Pentru că ei sunt din Tatăl, deşi nu 
după Tatăl" (Cuv. asupra teologiei). 

Sfinţitul Augustin: "Din Tatăl primeşte Duhul, de asemenea din Tatăl 
primeşte Fiul; căci, în această Treime, Fiul este născut din Tatăl, şi Duhul 
purcede din Tatăl; Tatăl singur nu este născut de nimeni şi nu purcede din 
nimeni" (Tract. C. in Ioann.). 

"Când Domnul zice: Vi-l voi trimite de la Tatăl Meu, arată că Duhul este 
al Tatălui şi al Fiului; căci, după ce a zis: Tatăl Meu vi-l va trimite, adaugă: în 
numele Meu; dar nu zice: Tatăl Meu vi-l va trimite din partea Mea, precum 
zice: Vi-l voi trimite din partea Tatălui Meu, arătând astfel că principiul a toată 
divinitatea, sau mai bine a întregii divinităţi, este Tatăl" (De Trinit, lib. IV, c. 
20, § 29). 

Putea fericitul episcop al Hipponei să explice mai lămurit că zicând că 
Sfântul Duh este al Fiului el nu înţelegea că purcede dintr-însul ca dintr-un 
principiu, ci că venea numai de la dânsul ad extra, după cum am expus? 

într-o altă operă (Cont. Maxim., lib. II, c. 14, § 1), sfinţitul Augustin mai 
zice încă: "Din Tatăl este Fiul; de asemenea din Tatăl este Sfântul Duh; el este 
dintr-Acela din care purcede^. Sfinţitul Augustin n-a zis dintr-aceia. 

Sfântul Paulin al Nolei 60 : "Sfântul Duh şi Cuvântul lui Dumnezeu, 
deopotrivă Dumnezeu şi unul şi altul, rămân în acelaşi şef, şi vin din Tatăl unica 
lor sorginte, Fiul prin naştere, şi Duhul prin purcedere; ei îşi păstrează fiecare 
atributul lor personal, şi mai curând sunt diferiţi decât divizaţi între dânşii" 
(Epist. 3, ad Amand). 

Mai avem încă de a menţiona pe Părinţii care recunosc că Sfântul Duh 
purcede din Tatăl şi care, în acelaşi timp, exclud, fie implicit, fie explicit ideea 
că el purcede şi de la Fiul. 

Sfântul Vasile: "Sfântul Duh este unit cu Fiul, şi îşi ţine fiinţa de la 
autorul Său, de la Tatăl din care purcede; atributul Său personal are aşadar drept 
caracter distinctiv: de a fi cunoscut după Fiul şi cu El, şi de a-şi avea existenţa 
de la Tatăl. Fiul, care face să cunoaştem după El şi cu El pe Sfântul Duh care 
purcede din Tatăl, nu are, în ceea ce priveşte atributul Său distinctiv, nimic în 
de comun cu Tatăl şi cu Sfântul Duh" (Sfântul Vasile, epistola 38 către fratele 
său Grigore, § 4). 

Se poate expune mai clar că Tatăl este sorgintea unică în Divinitate; că 
fiecare persoană în Dumnezeu îşi are caracterul personal propriu, 
necomunicabil unei persoane diferite; că Fiul nu are nimic în de comun cu Tatăl 
în ceea ce constituie atributul personal al Tatălui; că acest atribut este de a fi 
sorginte unică a Fiului prin naştere; a Sfântului Duh prin purcedere, că Duhul 
este numai cunoscut sau manifestat prin Fiul? 

Acelaşi doctor se mai exprimă încă astfel: "îmi reprezint, în Sfântul 
Duh, o rudenie cu Tatăl, pentru că purcede din Tatăl, şi o alta cu Fiul, pentru că 



Paulin de Nola (Meropius Pontius Anicius Paulinus) (353 - 431). 

citesc: Dacă nu are cineva duhul lui Hristos, acela nu este al Lui" (Id., Homil. 
Cont. Sabell., § 6). 

Rudenia cu Fiul nu consistă dar decât în manifestaţiunea şi comunicarea 
Duhului prin Hristos. 

Sfântul Grigore Teologul: "Ceea ce Tatăl, Fiul şi Sfântul Duh au de 
obşte, este de a fi necreaţi şi Dumnezeu; pentru Fiul şi Sfântul Duh, este de a fi 
din Tatăl; dar ceea ce este propriu Tatălui este de a fi nenăscut; Fiul, de a fi 
născut; Sfântul Duh de a purcede" (Orat. in Laud. Her., § 32). 

"Fiul are toate câte are Tatăl, afară de a fi cauză; şi tot ce posedă Fiul 
aparţine Sfântului Duh, afară de calitatea de Fiu şi de tot ce este zis corporal 
despre Fiul pentru mântuirea mea" (Orat. in Aegypt. adv., § 15). 

Deci, după sfântul Grigore, fiinţa divină aparţine celor trei persoane; dar 
fiecare persoană se distinge de celelalte două printr-un atribut personal sau 
ipostatic, şi nu poate cineva confunda atributele personale, fără a confunda 
persoanele, şi prin urmare, fără a nega Treimea. Atributul personal al Tatălui 
este de a fi sorginte sau cauză; al Fiului de a fi născut; al Sfântului Duh, de a 
purcede. A atribui Fiului, fie direct, fie indirect, calitatea de a fi cauză, este a-i 
da atributul personal al Tatălui, este a confunda persoana sa cu a Tatălui. Dar, a 
zice că Sfântul Duh purcede dintr-însul, într-un mod oarecare, este a afirma că 
participă la aceea ce face caracterul distinctiv al Tatălui, este a nega Treimea. 

Sfântul Grigore de Nyssa: "în Sfânta Treime, o singură şi aceeaşi 
persoană, Tatăl, naşte pe Fiul şi produce pe Sfântul Duh" (Advers. Graec. 
Excomm.). 

"Duhul este unit cu Fiul în acest sens că amândoi sunt necreaţi, şi că au 
ca principiu al fiinţei lor pe Dumnezeul tuturor lucrurilor; dar se distinge de 
dânsul în aceea că El purcede din Tatăl altfel decât Fiul unic, şi este manifestat 
prin Fiul" (Cont. Eunom. lib. 1). 

Sfinţitul Augustin: "Tatăl nu s-a micşorat născând pe Fiul, ci a tras din 
sânul Său pe un alt El însuşi, astfel încât că rămâne cu totul întreg şi locuieşte 
cu totul întreg în Fiul. De asemenea, Sfântul Duh este un tot provenind dintr-un 
tot (integer de integro). El nu se depărtează nicicum de ACELA din care 
purcede, ci este cu El, aşa precum este din El, fără a-L păgubi întru nimic 
părăsindu-L, şi fără a câştiga nimic rămânând în El" (Epistola 170, § 5). 

Sfinţitul Augustin ar fi vorbit la plural de ar fi crezut că Sfântul Duh 
purcedea din Tatăl şi din Fiul. Dar, niciodată el nu vorbeşte decât de Tatăl, de 
îndată ce tratează despre purcederea propriu-zisă. 

Rusticu, diacon al Bisericii romane: "Tatăl a născut, dar El nu e născut; 
Fiul este născut, dar El nimic n-a născut care să fie coetern; Sfântul Duh 
purcede din Tatăl, dar nimic coetern nu este născut sau purces dintr-însul". Unii 
din cei vechi adăugau atributelor aceasta: "După cum Duhul n-a născut pe Fiul 
în unire cu Tatăl, tot aşa Sfântul Duh nu purcede din Fiul, după cum purcede din 
Tatăl" (Cont. Aceph. Disput.). 

Rusticu, care trăia în secolul al Vl-lea, nu voieşte să se pronunţe în 
privinţa purcederii din Fiul; el constată numai că cei vechi nu o admiteau, şi 
expune doctrina asupra atributelor divine astfel încât să se excludă această 

39 



WLADIMIR GUETTEE, Papalitatea eretica 

pretinsă purcedere. Dacă, în secolul al Vl-lea, şi la Roma chiar, opinia 
purcederii ex Filio era o simplă opinie în privinţa căreia se bucura fiecare de 
libertatea sa, cum se poate pretinde că aceasta era o dogmă a Bisericii primare? 
Cum a putut trece în stare de dogmă o asemenea opinie? 

In secolul al IX-lea, Anastasiu, bibliotecarul papei, explica prin 
trimiterea în lume purcederea ex Filio pe care Orientul o imputa Occidentului că 
a admis-o; el nega cu modul acesta doctrina purcederii din Fiul, aşa precum ea a 
trecut în stare de dogmă în Biserica romană (Anast. bibi., Epist. ap. Ioann. 
diac). 

Este afară de toată îndoiala că tradiţia catolică s-a exprimat în privinţa 
relevaţiunilor între Tatăl, Fiul şi Sfântul Duh, aşa încât să determine clar aceea 
ce constituie unitatea lor de fiinţă şi atributele lor personale. Din mărturia sa 
reiese că Fiul nu poate nici direct nici indirect să participe la atributul de 
principiu în Treime; că nu poate cineva să-1 facă să participe (la acest atribut), 
mai mult sau mai puţin depărtat (d'une maniere plus ou moins detournee), fără a 
ataca distincţiunea fundamentală care există între persoanele divine, şi fără a 
distruge Treimea. 

Această doctrină fiind ştiută, se întreabă cineva cum poate să înveţe 
Biserica romană doctrina sa despre filioque fără să vadă că în acelaşi timp ea 
neagă Treimea în care cu toate acestea voieşte să creadă. 

Biserica romană merge mai departe; ea pretinde că tradiţia catolică îi 
este în favoarea ei. Am arătat mai sus prin ce procedări teologii săi au putut 
ridica o atare pretenţie. Studiile noastre asupra Părinţilor au distrus subterfugiile 
lor cele mai subtile. Este foarte evident într-adevăr că toate expresiile de care s- 
au servit Părinţii Bisericii, în afară de expresiile evanghelice care desemnează 
purcederea eternă propriu-zisă, nu însemnează decât trimiterea, misiunea 
Sfântului Duh în lume, de la Tatăl, prin Fiul; sau ca interpret al Fiului sau al 
Cuvântului pentru a răspândi în suflete Adevărul, expresie eternă a Fiinţei 
eterne, adică Cuvântul. Nu e mai puţin evident că Părinţii n-au înţeles decât în 
acest sens expresiile Duhul Fiului, de care atât de mult au abuzat teologii 
romani. 

Dar, să examineze cineva textele ce aduc teologii romano-catolici pentru 
a-şi atribui tradiţia catolică, şi se va convinge că nu este nici unul din ele care să 
nu se poată întoarce în contra lor cu avantaj, dezvelind subterfugiile la care au 
recurs pentru a le interpreta în favoarea lor. 

Va fi lucru plicticos pentru cititorii noştri de a intra cu noi în discuţia 
tuturor textelor alterate pe care Biserica romană şi-a sprijinit falsa sa dogmă. 
Noi am expus principii generale cu ajutorul cărora cei ce vor voi să întreprindă 
această lucrare o vor putea face fără dificultate. Oricare ar fi teologul romano- 
catolic pe care l-ar avea sub mână, nu va putea să le scape (din mână), de îndată 
ce-şi vor aduce aminte de indicaţiunile ce am dat. 

Va putea cineva cu toate acestea să înlesnească ici colo oarecari texte 
care vor părea mai favorabile ereziei romane. In acest caz, va trebui să se urce la 
sorginte. Atunci va rămâne cu totul uimit văzând că textele în chestiune au fost 
sau esenţial falsificate, sau absolut inventate. 

Vom cita în privinţa aceasta câteva exemple. 

Printre cele ce trimişii sinodului de la Aix-la Chapelle invocară în 
favoarea adaosului, în prezenţa papei Leon al III-lea, se află acesta pe care ei zic 
că l-au extras din Expunerea simbolului, de sfinţitul Ieronim: "Duhul care 
purcede din Tatăl şi din Fiul este coetern cu Tatăl şi cu Fiul şi le este egal în 
toate". Aceste cuvinte nu se află nici în opera citată, nici în celelalte opere ale 
sfinţitului Ieronim. La sinodul de la Florenţa, romanii 61 citau acest text ca fiind 
extras din Profesiunea de credinţă a papei Damas: "Noi credem în Sfântul Duh 
care purcede din Tatăl şi din Fiul. . . Mângâietorul purcede din Tatăl şi din Fiul" . 
Papa Damas, în Profesiunea sa de credinţă, zice tocmai contrariul şi afirmă că 
Sfântul Duh purcede numai din Tatăl. 

Unul din cei mai mari teologi ai Occidentului, canonizat de Biserica 
romană sub numele de sfântul Toma Aquinatul 62 , a citat, în opera sa contra 
Grecilor, mai multe texte ale sfântului Atanasie pe care pretinde că le-a extras 
din discursurile pronunţate de acest Părinte în sinodul de la Niceea, şi din 
epistola sa către Serapion. Nici unul din textele acestea nu există, după cum 
convine întru aceasta şi un critic care aparţine Bisericii romane, Casimir 
Oudin 63 . 

Alţi gravi teologi, ca Bellarmin şi Vasquez, au apelat, după Toma 
Aquinatul, la un pasaj din epistola sfântului Atanasie către Serapion, şi acest 
pasaj nu există 64 . 

Alte texte au fost interpolate, sau în manuscriptele Părinţilor, sau în 
primele ediţiuni, spre a întări doctrina romană. Vom cita în particular un pasaj 
din sfântul Atanasie {al treilea discurs contra arianilor); un altul din acelaşi 
Părinte {Epistola către Serapion); un text al sfântului Ambrozie {Tratatul 
despre Sfântul Duh); unul al sfântului Grigore de Nyssa {asupra Rugăciunii 
domneşti); unul al sfinţitului Ieronim {Explicaţiunea simbolului); unul al 
sfinţitului Augustin {Tratatul despre Treime); unul al sfântului Ioan Damaschin 
(Istoria lui Barlaam). Au mers (papiştaşii) chiar până la a adăuga pe Filioque în 
epistola lui Fotiu către Michael, regele Bulgarilor. în toate aceste texte citate de 
teologii occidentali, au adăugat pe Filioque, şi s-a constatat atât de clar că 
această adopţiune s-a făcut în evul mediu, încât s-a scos (afară) din ediţiunile 
mai bune chiar făcute în Occident şi de erudiţi părtinitori ai purcederii ex Filio. 
Mai multe din aceste pasaje aşadar au dispărut din tezele referitoare la această 
chestiune, dar altele au rămas. 

Un teolog roman încă în viaţă, Păr. Perrone, citează epistola papei 
Hormisdas către Iustinian, în 521, şi pretinde că în această epistolă trebuie să se 
citească că sfântul Duh purcede din Fiul. Cu toate acestea, Mansi care a dat o 
ediţiune completă a Sinoadelor de P. Labbe, Mansi, ale cărui sentimente 
romane sunt cunoscute, convine că cuvintele şi din Fiul au fost intercalate de o 
mână străină. 



61 Termenul mai folosit de răsăriteni este cel de latini, atunci când se referă la creştinii ce tin de Roma. 

62 Toma d'Aquino (cea. 1225 - 1274), teolog dominican. 

63 Casim. Oud. Dissert. de script., Thom. Aquinat. 

64 Bellarm., De Christ, lib. II; Vasquez, In Prim. Part. Thom. 

Acelaşi teolog citează un pasaj din Didym al Alexandriei, favorabil tezei 
sale. în secolul al nouălea, Ratramn, monah din Corbia, cita acelaşi text în care 
nu se află cuvintele favorabile adaosului; ceea ce probează că în secolul al 
nouălea, acest text nu era încă interpolat. 

Acelaşi teolog citează ca extras din sfântul Vasile Contra lui Eunomiu, 
un text deja citat la Florenţa contra Grecilor. încă din acea epocă, Marcu al 
Efesului proba că acel text nu se află deloc în manuscriptele greceşti mai bune. 
Astăzi erudiţiunea a dat dreptate lui Marcu al Efesului. în ediţiunile mai bune 
făcute în Occident, s-a admis textul aşa precum el îl susţinea; ceea ce nu 
împiedică pe Părintele Perrone de a-1 cita cu alteraţiune. 

Alături cu textele alterate de Păr. Perrone, să punem pe ale celorlalţi 
teologi şi în particular pe al D. Pitzipios, un grec vândut Romei şi al cărui 
pamflet contra Bisericii orientale a fost compus aproape tot de teologi romani, şi 
imprimat de Propagandă. 

Acest din urmă fapt este constatat de însăşi cartea; cel dintâi a fost 
constatat prin însuşi autorul când Roma, satisfăcută că a căpătat de la el aceea ce 
dorea, refuză de a continua de a-1 mai plăti. 

Pitzipios citează acest text pretins din sfântul Vasile: 

"Această expresie: Tatăl a creat lumea prin Fiul, nu arată nicicum 
imperfecţiunea puterii Tatălui; nici iarăşi nu micşorează lucrarea Fiului, ci ea 
arată unitatea voinţei. Astfel expresiea creat prin Fiul nu atacă nicicum, ci ea 
atestează cauza primară. 

Precum şi acest termen: Sfântul Duh purcede din Tatăl prin Fiul, n-are 
scopul nici de a califica de imperfectă purcederea din Tatăl, nici de a prezenta 
ca slabă purcederea din Fiul; ci ea demonstrează unitatea voinţei. Astfel încât 
expresiea prin Fiul, nu atacă nicicum, ci confirmă cauza primară". 

D. Pitzpios trimite la sfântul Vasile, Asupra Sfântului Duh, către 
Amfilochiu, c. VIII. 

Noi am verificat pasajul. Am găsit în sfântul Vasile prima parte care se 
raporta la acţiunea creatoare şi la Fiul. Cât despre partea a doua care se raporta 
la Sfântul Duh şi la purcederea sa, nu este un singur cuvânt despre acesta în 
sfântul Vasile. A inventat D. Pitzipios însuşi acest text, sau 1-a împrumutat de la 
un alt falsificator? Noi nu ştim. Dar un fapt sigur pe care fiecare-1 va putea 
verifica, este că textul citat nu există în sfântul Vasile. 

Textul sfântului Chirii: "Fiul lui Dumnezeu prin natură este al lui 
Dumnezeu, căci este născut din Dumnezeu Tatăl, şi Sfântul Duh îi este de 
asemenea propriu; el este într-însul şi purcede dintr-însul, după cum este înţeles 
că purcede şi din însuşi Dumnezeu Tatăl". 

Textul grec este dat de D. Pitzipios care trimite la sfântul Chirii, 
Comentariul profetului Ioil. El n-are nicidecum sensul ce i se atribuieşte. 
Sfântul Chirii, explicând cuvintele profetului: Voi răspândi Duhul meu etc, 
expune că, în Iisus Hristos noul Adam, Sfântul Duh a fost comunicat naturii 
umane şi că a fost aşa, prin Iisus Hristos, principiul regenerării noastre. Cât 
despre purcedere, nu se zice un singur cuvânt, nici în acest pasaj nici în celelalte 
opere ale sfântului Chirii. 

Sfântul Grigore de Nyssa a explicat în cinci discursuri Tatăl nostru sau 
rugăciunea domnească. D. Pitzipios a crezut că aceste din urmă cuvinte 
însemnează rugăciunea duminicii, a trunchiat un text în ceea ce el numeşte 
Discurs asupra rugăciunii duminicii. In zadar ar căuta cineva textul indicat de 
D. Pitzipios în cele cinci discursuri ale sfântului Grigore de Nyssa. Se găseşte, 
din contră, în al treilea discurs, o coloană întreagă contrară sistemului purcederii 
ex Filio. 

Trebuie să observăm, pe lângă aceasta, că textul fals al lui D. Pitzipios 
nu probează nimic, pentru că într-însul citim numai aceasta: "Sfântul Duh vine 
din Tatăl, şi este probat că vine şi din Fiul, căci este zis că acela care nu are 
duhul lui Hristos nu este al Lui". Nu este vorba aici decât de Duhul întrucât este 
comunicat creştinilor. Cu adevărat nu era trebuinţă de osteneala de a trunchia un 
text pentru a ajunge la acest rezultat. 

Iată o nouă probă de educaţiunea D. Pitzipios şi a teologilor Romei. El 
citează acest pretins text al sfântului Atanasie: "Sfântul Duh vine din Tatăl şi 
din Fiul; el nu a fost nici făcut nici creat (de dânşii); el nu e născut ci purcede 
dintr-înşii". Ei arată acest text ca fiind extras din Omologaţiunea credinţei. Ar 
crede cineva, la prima vedere, că este vorba de o operă teologică a marelui 
episcop al Alexandriei; în realitate nu e nimic. D. Pitzipios, care este grec, a 
tradus prin omologaţiune cuvântul grec care, în româneşte, însemnează 
profesiune, şi a numit omologaţiune de credinţă profesiunea de credinţă 
cunoscută sub titlul de Simbolul sfântului Atanasie. Toţi erudiţii convin în 
unanimitate, şi este demonstrat că acest simbol a fost compus de un scriitor care 
n-ar fi anterior secolului al şaselea. 

Noel-Alexandru expune cu perfecţiune toate raţiunile care au decis pe 
erudiţi să nu considere simbolul în chestiune ca fiind al sfântului arhiepiscop al 
Alexandriei; el face în particular această observare importantă: că nici sfântul 
Chirii al Alexandriei, nici sinodul de la Efes, nici sfântul Leon, nici sinodul de 
la Chalcedon, n-au opus acest simbol ereticilor Eutichiu şi Nestorie, ale căror 
erori sunt cu toate acestea expuse într-însul şi combătute categoric. Sfântul 
Chirii, în particular, care a şezut pe acelaşi scaun cu sfântul Atanasie, n-ar fi 
neglijat desigur de a opune ereticilor această înaltă autoritate. "Trebuie să 
adăugăm pe lângă aceasta, continuă Noel-Alexandru, tăcerea latinilor care n-au 
opus acest simbol grecilor, până în timpul lui Grigore al IX-lea 65 ", adică până în 
secolul al treisprezecelea. "Poate cineva crede, într-adevăr, zice acelaşi istoric, 
că de s-ar fi privit ca sigur că acest simbol era al sfântului Atanasie, nu s-ar fi 
servit (nimeni) de dânsul ca de o săgeată contra grecilor schismatici, căci acest 
argument n-ar fi fost de o mică greutate, din cauza autorităţii de care se bucură 
sfântul Atanasie în amândouă Bisericile?" (Natal. Alex., Hist. eccl., saecul. IV, 
Cap. IV, § X) - Tillemont (Mem. eccl, t. VIII, nota 34, p. 668) observă cu 
multă dreptate că ereziile lui Nestorie şi Eutichiu sunt de asemenea cu claritate 
indicate şi combătute în simbolul zis al sfântului Atanasie, ca şi a lui Arie, şi că 
n-a putut cineva să se exprime aşa teologiceşte precum face în acest simbol, 



Grigorie al IX-lea, a fost papa intre 1227 - 1241. 

decât după condamnarea acestor erezii, adică când sinoadele de la Efes şi de la 
Chalcedon au elucidat toate chestiunile ridicate de aceşti eretici şi când au 
definit adevărata credinţă. El ar fi putut să adauge lângă ereziile lui Eutichiu şi 
Nestorie, şi pe a monoteliţilor care de asemenea este într-însul combătută şi care 
nu a fost condamnată definitiv decât în sinodul al şaselea ecumenic, la sfârşitul 
secolului al şaptelea. Simbolul zis al sfântului Atanasie nu poate dar să dateze 
decât din secolul al şaptelea. 

Printre învăţaţi, unii îl atribuiesc lui Eusebiu al Vercellei, alţii lui 
Atanasie Sinaitul, alţii vreunui teolog anonim francez, din timpul lui Pepin sau 
Carol Cel Mare (Natalis-Alexandru, loc. cit.). 

Păr. Quesnel, în a paisprezecea dizertaţiune a sa asupra operelor 
sfântului Leon, îl atribuieşte lui Virgil al Tapsului. Anthelmi a combătut această 
opiniune şi a atribuit sus-zisul simbol lui Vincent din Lerini. Dar această 
opiniune a fost lepădată de toţi erudiţii sau aproape de toţi. 

Printre multele probe ce s-au dat pentru a proba că simbolul atribuit 
sfântului Atanasie nu este al acestui sfânt doctor, scriitorii occidentali nu ne-au 
dat încă una care este cu toate acestea hotărâtoare, că adică doctrina lui Filioque 
care într-însul este învăţată este contrară doctrinei ce sfântul Atanasie a expus în 
operele sale autentice, şi în particular în Epistola sa către Serapion asupra 
Sfântului Duh. 

Este foarte evident, din diferiţii autori cărora se atribuie simbolul zis al 
sfântului Atanasie, că savanţii nu sunt de acord asupra epocii în care s-a compus 
această profesiune de credinţă. 

Vossius (Dissert. de tribus simb.) afirmă pozitiv că cel dintâi scriitor 
care îl atribui sfântului Atanasie este Abbon, awa (egumen) al mănăstirii lui 
Fleury, în secolul al zecelea. Dar Tillemont observă că acest simbol a fost citat 
în acelaşi mod în secolul al nouălea, de Hincmar de Reims, şi de Ratramn şi 
Enea în operele ce au compus pentru apărarea adaosului Filioque în simbolul de 
la Niceea. 

Aşadar numai de la această discuţie simbolul s-a atribuit sfântului 
Atanasie. El era anterior acestei epoci, şi Tillemont zice că "se crede că al 
patrulea şi al şaselea sinod de la Toledo, în 633 şi în 638, au împrumutat dintr- 
însul diverse expresii" . 

Cea mai înaltă origine ce s-ar putea atribui simbolului zis al sfântului 
Atanasie ar fi dar secolul al şaptelea. Tillemont crede că poate să dateze din 
secolul al şaselea, dar în acelaşi timp mărturiseşte că nu se găseşte vreo expresie 
dintr-însul decât în sinoadele din Spania din secolul al şaptelea. 

Este de însemnat că prima sa apariţiune în istorie concordă cu epoca în 
care se agita chestiunea lui Filioque, şi că această apariţiune a avut loc, în 
Spania, la aceleaşi sinoade de la Toledo în care pentru prima oară a fost învăţată 
doctrina lui Filioque. Un alt fapt de asemenea sigur şi care are cea mai mare 
importanţă, este că erudiţii admit în genere că el a fost scris în latineşte şi că nu 
poate emana de la un alt grec care ar fi cunoscut această limbă, căci nu se 
găseşte într-însul nici un elenism. Ceva mai mult, există în greceşte mai multe 
texte diferite de acest simbol, ceea ce probează că el n-a fost compus într- 

această limbă, ci a fost tradus din latineşte de mai mulţi autori diferiţi, şi că 
Orientul 1-a primit de la Occident, afară de cuvintele Et Fi Ho. 

Aşadar simbolul zis al sfântului Atanasie nu este al acestui sfânt doctor; 
el nu este anterior doctrinei lui Filioque; el este numai, ca şi însuşi Filioque, 
anterior secolului al nouălea în care adaosul trecu din Spania în Franţa; el este 
contemporan cu doctrina lui Filioque; şi a luat probabil naştere în aceeaşi ţară şi 
în aceleaşi circumstanţe. Nu-1 atribui nimeni sfântului Atanasie înainte de 
secolul al nouălea. 

Teologia romană apelează întru aceasta la sfântul Ioan Chrysostomu 
care ar fi zis în Discursul său asupra întrupării (citiţi: asupra naşterii) 
Domnului nostru: "Iisus Hristos a venit între noi; el ne-a dat Duhul care 
purcede dintr-însul, şi a luat corpul nostru". Acest text, afară de cuvântul: care 
purcede dintr-însul, care nu se află în nici o parte a operelor sfântului Ioan 
Chrysostomu, acest text, zicem, este imitat după pasajul în care sfântul patriarh 
al Constantinopolului zice cu totul simplu: "El a luat corpul nostru, şi ne-a dat 
Duhul Său". Trebuie să aibă cineva bunăvoinţă pentru a vedea într-o asemenea 
frază purcederea ex Filio. 

Iată acum un text atribuit sfântului Epifanie şi care ar fi extras din opera 
intitulată: Encoratus. "Trebuie să credem că sfântul Duh purcede din Hristos 
sau dintr-amândoi (din Tatăl şi din Fiul) pentru că Iisus Hristos zice: "Care 
purcede din Tatăl şi acela va lua dintr-al Meu"". 

Noi am deschis Encoratus al sfântului Epifanie, şi în el am aflat ceea ce 
urmează: "Nu sunt doi Fii, căci Fiul este unic. Aşa, Sfântul Duh este Duhul 
Sfânt şi Duhul lui Dumnezeu care este pururea cu Tatăl şi cu Fiul, nu străin 
dumnezeirii, ci existând prin Dumnezeu, şipurcezând din Tatăl şi primind de la 
Fiul (§ VI). 

Duhul purcede din Tatăl şi primeşte de la Fiul (§ VII). 

Şi Sfântul Duh de asemenea este unic, neuzurpând nici numele de Fiu, 
nici titlul de Tată, ci numit Duh Sfânt şi nestrăin Tatălui; căci însuşi Fiul 1-a 
numit: Duhul Tatălui, şi a zis: "Care purcede din Tatăl şi acela va primi dintr- 
al Meu", pentru ca să nu fie crezut străin Tatălui şi Fiului, şi să se ştie că are 
aceeaşi substanţă şi aceeaşi dumnezeire" (§ VIII). 

Dintr-acest din urmă pasaj este extras textul trunchiat şi falsificat de 
teologia romană. Sfântul Epifanie nu atribuie într-însul Purcederea decât 
Tatălui, şi ea-1 face să înveţe Purcederea ex Filio. Aceasta este tocmai 
contrariul a ceea ce învaţă sfântul episcop al Ciprului. 

Pitzipios a îndrăznit întru aceasta să apeleze la liturghia orientală în 
favoarea ereziei romane a lui Filioque. Unul din textele sale falsificate este 
extras din legenda sfântului Dionysie Areopagitul scrisă de Metafrast, operă 
care nu tine de cărţile de oficiu ale Bisericii orientale. Ce zic acele texte? Că 
Sfântul Duh este imaginea Fiului; că Iisus Hristos a trimis pe Sfântul Duh peste 
naţiunile necredincioase pentru a le converti; că Sfântul Duh este fluviul 
Dumnezeirii venind din Tatăl prin Fiul în lume; că Duhul este duhul Fiului şi al 
Tatălui; că Fiul a trimis pe Duhul Său în lume. D. Pitzipios traduce prin a 
purcede şi purcedere cuvintele care însemnează trimiterea Sfântului Duh în 

lume; cât despre cuvântul evanghelic: care purcede (Ecporevetai), nu-1 găseşte 
cineva o singură dată întrebuinţat pentru a desemna actul Fiului trimiţând pe 
Sfântul Duh. Această observare este cu atât mai importantă cu cât liturghia 
orientală a fost scrisă în aceeaşi limbă ca şi Evanghelia. Dacă autorii acestei 
liturghii ar fi voit să exprime purcederea ex Filio, cum ne-am putea dumiri că ei 
n-au întrebuinţat cuvântul care, în Evanghelie, însemnează a purcede? Dar, ei 
nu-1 întrebuinţează nici o singură dată pentru a exprima acţiunea Fiului relativ 
de Sfântul Duh. Aceasta nu împiedică pe autor de a vedea pretutindeni 
purcederea. Duhul Sfânt este aceeaşi substanţă cu Tatăl şi cu Fiul; El a primit 
de la Fiul, care este adevărul esenţial, acest adevăr pentru a iniţia lumea în 
cunoaşterea Sa; prin adevărul pe care 1-a adus în lume, Sfântul Duh este 
imaginea Fiului, care este adevărul. Iată toată doctrina care reiese din 
rugăciunile publice ale Bisericii orientale. Cât despre purcederea ex Filio, nu se 
află un singur cuvânt care să se refere la dânsa. 

Să terminăm această nomenclatură de falsificaţiuni printr-o ultimă, care 
a fost făcută de un teolog romano-catolic încă în viaţă, într-o operă a unui 
episcop rus încă în viaţă. 

Intr-o operă intitulată: încercare de conciliaţiune între Biserica latină şi 
Biserica greacă neunită, D. avva Tilloy, doctor în teologie şi în dreptul canonic, 
şi scriitor foarte cunoscut în Franţa, în partitul ultramontan, a încercat de a proba 
erezia romană a lui Filioque cu ajutorul textelor falsificate. Intru aceasta el 
apelează în fine la o profesiune de credinţă pe care o atribuieşte Bisericii ruse. 
Să cităm cuvintele sale: "Monseniorul Macarie este care, fără să voiască fără 
îndoială, îmi procură această mărturie. In Teologia sa ortodoxă, el citează o 
profesiune de credinţă prea bine cunoscută, imprimată de mai multe ori, şi, 
pentru mai multă siguranţă, teologul rus indică ediţiunea pe care el o preferă; 
anume aceea pe care Kimmel a inserat-o în Libri symbolici Ecclesiae orientalis, 
dedicate comitelui Protassof şi publicate la lena în 1843. Deschid cartea la locul 
indicat de Monseniorul Macarie, şi citesc: ...". Urmează două pasaje extrase 
din prima profesiune de credinţă atribuită lui Gennadie, patriarh al 
Constantinopolului, şi în care se învaţă într-adevăr purcederea din Tatăl şi din 
Fiul. 

Mai înainte de a ne ocupa de valoarea şi de autenticitatea profesiunii de 
credinţă în chestiune, trebuie să examinăm prealabil dacă Prea Sfinţitul Macarie 
a dat-o, în Teologia sa ortodoxă, ca primită de Biserica Rusă; dacă a indicat 
pasajele citate de D. avva Tilloy; dacă a recomandat el ediţiunea lui Kimmel. 
Doctorul nostru o afirmă; şi noi afirmăm, că trebuie să fi pierdut cineva toată 
pudoarea pentru a îndrăzni să spună una ca aceasta. Doctorul nostru n-a indicat, 
fiindcă nu-i convenea, locul în care Prea Sfinţitul Macarie ar fi vorbit despre 
profesiunea de credinţă în chestiune. Noi vom da indicaţiuni precise şi se vor 
putea verifica. N-a vorbit de dânsa în Teologia ortodoxă învăţatul şi venerabilul 
episcop-teolog, ci în Introducţiunea în Teologia ortodoxă, care formează o 
operă aparte. în a doua parte a acestei opere, intitulată despre Surginţile 
teologiei ortodoxe, secţiunea III, capitolul al IV-lea, doctul teolog vorbeşte 
despre expunerile credinţei. Aceste expuneri sunt de două clase: 1. acelea care 

aparţin vechii Biserici ecumenice infailibile; 2. acelea care aparţin Bisericilor 
particulare şi care nu au merit decât întrucât sunt conforme cu cele dintâi. 
Printre expunerile de a doua clasă, distinge pe acelea care sunt comune întregii 
Biserici orientale şi pe cele care sunt particulare Bisericii ruse. El indică ca 
comune întregii Biserici orientale două expuneri de credinţă, care nu au nici un 
raport cu aceea care este citată de D. Tilloy, apoi acelea care sunt cuprinse: în 
jurământul episcopilor; în Chestiunile dogmatice pentru Iudeii şi Sarracinii care 
intră în Biserică; în profesiunea de credinţă pe care o citează membrii celorlalte 
Biserici când intră în Biserica ortodoxă; In formula de excomunicare. Nici una 
din aceste expuneri de credinţă nu are raport cu aceea pe care a citat-o D. Tilloy. 

Cele pe care Prea Sfinţitul Macarie le indică ca aparţinând în particular 
Bisericii Rusiei sunt: 1. Catehismul cel Mare compus de Prea Sfinţitul Filaret, 
Mitropolitul Moscovei, şi publicat de Sfântul Sinod; 2. opere de controversă 
publicate de aceeaşi autoritate, ca Convorbirile compuse de Prea Sfinţitul Filaret 
al Moscovei; Piatra credinţei etc. 

Prea Sfinţitul Macarie observă pe urmă în notă că nu poate da cineva 
carte simbolică a unei Biserici decât o expunere de credinţă publicată de toţi 
aceia care se află în capul acestei Biserici, şi nu de un episcop în particular, 
oricare ar putea fi celebritatea sa. "Pentru aceasta, adaugă el, teologii străini au 
mare greşeală când le pun printre cărţile simbolice ale Bisericii de Răsărit etc". 

învăţatul teolog, după ce a citat câteva exemple de confesiuni de 
credinţă curat particulare, se exprimă astfel: "Aceasta este greşeala ce a fâcut-o 
de curând Kimmel, în publicaţiunea operei sale intitulată: Libri symbolici 
Ecclesiae orientalis, Ienae 1848" {Introducţiune în Teologia ortodoxă, p. 609, 
ediţiune de Paris 1857). 

Astfel Prea Sfinţitul Macarie blamează pe Kimmel pentru că a dat ca 
expuneri de credinţă ale Bisericii orientale, opere care nu merită acest titlu. Nu 
menţionează nicicum, printre profesiunile de credinţă ale Bisericii orientale în 
general, sau ale Bisericii ruse în particular, prima profesiune de credinţă, 
atribuită lui Gennadie şi inserată în colecţiunea lui Kimmel; are grijă de a stabili 
că profesiunile de credinţă ale particularilor nu pot aparţine Bisericilor, şi D. 
Tilloy pretinde că el a recunoscut ca profesiune de credinţă a Bisericii ruse 
prima profesiune a lui Gennadie din care a citat extracte; şi că a recomandat 
editiunea lui Kimmel! 

Cum să caracterizăm un asemenea proceu? Şi apoi după ce a imputat 
savantului teolog rus contrariul de ceea ce el a învăţat, D. Tilloy îndrăzneşte să 
se exprime astfel: "După o atare mărturie din partea Monseniorului Macarie, 
are cineva dreptul de a se mira că savantul prelat a consacrat mai bine de o 
sută pagini de ale teologiei sale pentru a susţine o doctrină diametral opusă 
doctrinei din confesiunea de credinţă pe care o APROBĂ şi a cărei 
ORTODOXIE o RECUNOAŞTE!" Câtă neruşinare în acest trist şi păcătos 
limbaj! Dar D. Tilloy se covârşeşte încă în ceea ce urmează: "O atare 
contradicţiune într-un prelat privit cu dreptate ca unul din cei mai învăţaţi 
teologi ai Bisericii ruse ar fi neexplicabilă dacă nu am şti că prejudiciile de 

sectă, chiar într-un teolog, au foarte adesea mai multă domnie asupra spiritului 
decât logica". 

Iată demnul corolar al uneia dintre cele mai groase minciuni ce ne-a fost 
dat de a găsi în operele ultramontane, atât de fecunde cu toate acestea în 
falsificaţiuni şi în imputări calomnioase. 

Cât despre profesiunea de credinţă citată de D. Tilloy, îşi poate cineva 
pune această chestiune: Cine îi este autorul? Kimmel a publicat două pe care le 
atribuie lui Gennadie, patriarhul Constantinopolului. Cea dintâi este în formă de 
dialog între patriarh şi sultanul Mohammed. Dintr-aceasta D. Tilloy a extras 
textele sale favorabile purcederii ex Filio. într-a doua, discursul este continuu, 
şi doctrina este opusă formal purcederii ex Filio. Kimmel n-a probat 
autenticitatea niciuneia din ele. La pagina 8 a Prolegomenelor sale, el zice, fără 
a da probe, "că patriarhul pare a fi scris pe cea dintâi profesiune de credinţă; şi 
că sultanul cerându-i-o pe urmă în scris, el o retracta, o prescurta, şi se pare că 
a publicat-o într-această din urmă formă". Ce însemnează aceste cuvinte ale 
profesorului protestant? Ce garanţie de autenticitate ne oferă el? 

Un fapt singur, şi care nu poate fi contestat, este că Gheorghie- 
Scholarius, care a fost apoi patriarhul Gennadie, după ce a slăbit puţin în 
sinodul de la Florenţa, se declară atât de pe faţă împotriva doctrinei occidentale, 
după reîntoarcerea sa la Constantinopol, încât Marcu al Efesului, însuşi, îi 
încredinţa grija ortodoxiei după moartea sa; este sigur că Gheorghiu-Scholariu, 
nefiind încă patriarh, se arătă demn emul al lui Marcu al Efesului căruia îi 
pronunţă elogiul funebru, şi îi compuse epitaful. Poate crede cineva că acest 
viguros apărător al doctrinei orientale, acest adversar al latinismului, să fi 
compus o profesiune de credinţă în care să fi afectat de a se întinde asupra 
purcederii ex Filio? 

Prima profesiune de credinţă atribuită lui Gennadie nu poate fi aşadar a 
lui. De ar fi şi a lui ea n-ar avea importanţă ca profesiune de credinţă a unei 
Biserici. D. avva Tilloy a luat dar un apocrif ca pe o scriere serioasă, şi a lipsit 
de la împlinirea primelor datorii de onoare literară, pretinzând că Prea Sfinţitul 
Macarie a dat acest apocrif, ce emanează de la un particular, ca pe o profesiune 
de credinţă recunoscută de Biserica Rusiei. 

Din lucrarea ce am făcut, noi suntem în drept să tragem aceste două 
concluziuni: 

1. Tradiţia catolică învaţă o doctrină formal contrară doctrinei Bisericii romane 
asupra purcederii Sfântului Duh. 

2. Teologii romani n-au putut întru aceasta să apeleze la tradiţie decât alterând 
sensul textelor sau falsificându-le. 

A TREIA EREZIE A PAPALITĂŢII 

sau doctrina sa 

ÎN PRIVINŢA ÎNTRUPĂRII 



Nu credem că ar putea cineva rezonabil contesta ceea ce am stabilit în 
privinţa ereziei papalităţii, relativ la Sfânta Treime. Teoriile pretinse filosofice 
cu ajutorul cărora s-a încercat de a justifica adaosul lui filioque în simbol nu 
suportă examinare. De abia chiar mai înţelege cineva că s-a încercat acest fel de 
probe într-o Biserică care învaţă că Treimea este un mister necomprehensibil, şi 
că proba tradiţională este singura admisibilă când este vorba de a constata 
existenţa unei dogme revelate. 

Noi nu vom pierde timpul a discuta teorii care se raportează la o dogmă 
necomprehensibilă. Am întrebuinţat singura metodă raţională expunând, sub 
toate raporturile, şi în toate detaliile sale, tradiţia constantă a Bisericii creştine. 

Dogma papală fiind contrară acestei tradiţiuni este o erezie. 

De la prima dogmă fundamentală a creştinismului, trecem la a doua, 
adică, la misterul întrupării. Papalitatea a impus Bisericilor occidentale mai 
multe erezii distructive acestei dogme. 

Să expunem mai întâi în ce consistă ea. 

Toate Bisericile creştine au profesat şi profesează că Cuvântul, a doua 
persoană a Treimii, s-a făcut om; că a luat un corp omenesc şi un suflet 
omenesc; că s-a arătat în lume sub numele de Iisus, şi cu calificaţiunea de 
Hristos. 

Sunt dar în Iisus Hristos două naturi, dumnezeiască şi omenească. Cu 
toate acestea, nu este decât un Iisus Hristos, adică, o singură persoană într- 
însul; această persoană este aceea a Cuvântului, astfel încât Iisus Hristos, 
Dumnezeu-om, este numit cu dreptate Fiu al lui Dumnezeu. 

Nestorie a contrazis această învăţătură creştină. El nu îndrăzni, ca vechii 
gnostici, să spună pe faţă că sunt în Iisus Hristos două persoane, dar atribuia 
fiecăreia din cele două naturi o stare atât de deosebită încât putea cineva foarte 
bine să conchidă dintr-aceasta că el considera pe fiecare natură ca o 
personalitate. El merge până la a separa într-atât natura omenească de natura 
dumnezeiască încât pretinde că dumnezeirea trebuie să fie adorată separat de 
omenire. 

Dacă, în persoana unică a lui Iisus Hristos, s-ar putea separa omenirea 
de dumnezeire, este foarte evident că această omenire nu ar merita cultul de 
latrie care se cuvine numai lui Dumnezeu; căci, separată de dumnezeire, 
omenirea este creatură şi nu este Dumnezeu. La acesta consecinţă tindea 
Nestorie care voia să facă din omul în Iisus Hristos, o persoană omenească, 
deosebită de persoana dumnezeiască. 

Pentru a răspunde ereziei sale, Biserica trebuia să proclame că o singură 
adoraţiune se adresează lui Iisus Hristos, pentru că nu este într-însul decât o 

persoană care este aceea a Fiului lui Dumnezeu. Aceasta este ceea ce decise 
sinodul ecumenic de la Efes. 

Al cincilea şi al şaselea sinod ecumenic proclamară acelaşi adevăr, 
conform cu învăţătura Bisericii primare, al cărei organ era sfântul Atanasie al 
Alexandriei când zicea: "Noi nu adorăm un lucru creat, ci pe stăpânul lucrurilor 
create, pe Cuvântul lui Dumnezeu întrupat, deşi însuşi corpul considerat separat, 
face parte din lucrurile create, cu toate acestea el a devenit corpul lui 
Dumnezeu; noi nu adorăm acest corp, după ce l-am despărţit de Cuvântul; de 
asemenea, nu separăm pe Cuvântul de corp când voim să-1 adorăm; ci ştiind că 
Cuvântul trup s-a făcut, recunoaştem de Dumnezeu pe Cuvântul existând în 
corp" (S. Ath. Epist. ad Adelph., § 3). Astfel este dogma definită de atunci de 
sinoadele ecumenice, şi admisă de toate Bisericile, împreună şi de a Romei. 

Nu este necesar de a ne întinde mai mult pentru constatarea unui punct 
de credinţă ce nu este contestat. Pentru a proba că papalitatea a fost eretică în 
privinţa acestui punct, trebuie numai să demonstrăm că, alăturea cu învăţătura 
comună, ea a adăugat una particulară, care distruge radical dogma unităţii de 
persoană în Iisus Hristos, că ea nu adorează pe Iisus Hristos cu o singură 
adoraţiune care se raportează la persoana sa dumnezeiască; că adresează un cult 
special omenirii sale şi chiar la părţi din corpul său, anume inimii, şi adresează 
acestei inimi, lăsând la o parte persoana dumnezeiască, un cult de latrie. 

Dacă vom proba acest fapt, va trebui să conchidem dintr-însul că 
papalitatea a învăţat şi impus Bisericilor occidentale o erezie mai deplorabilă 
încă decât Nestorianismul. 

Câteva cuvinte asupra originii Sacrei-Inimi sunt necesare pentru 
înţelegerea celor ce vom avea de zis. 

Cel dintâi teolog care a învăţat-o este un iezuit numit la Colombiere, 
mort în 1682. El era confesor al unei monahii din congregaţiunea zisă a 
Vizitaţiunii, şi numită Măria Alacoque. Părintele La Colombiere împrumută 
penitentei sale o mulţime de revelaţiuni, care trecură, din hârtiile sale în mai 
multe publicaţiuni făcute de iezuiţi, şi în viaţa Măriei Alacoque, publicată de 
Languet episcop de Soissons, episcop iezuit de o mai fi fost vreodată şi iezuit. 

Când Languet publică aceste opere, a fost din cauza aceasta un aşa de 
mare scandal încât, în unire cu preotul de la Sfântul Sulpiciu din Paris, fratele 
său, se grăbi de a face să dispară exemplarele. Câteva cu toate acestea se 
vânduse, şi apăru după ele o traducere italiană. Papa Clement al XlV-lea o 
condamnă numaidecât în 1772. 

Măria Alacoque, monahie din Paray-le-Monial, în dioceza Autunului, 
murise din 1690. 

Din aceste date, se vede că cultul Sacrei-Inimi nu se urcă la o prea înaltă 
antichitate; la sfârşitul secolului al optsprezecelea, papalitatea încă nu-i era 
favorabilă. 

Dar iezuiţii se puseră atât de bine pe lucru de la această epocă, încât 
cultul care avea predilecţiunea (sprijinul) lor făcu repezi progrese. Scopul lor 
evident era de a stabili nestorianismul. Doi din Părinţii lor, Hardoin şi Berruyer, 
învăţase această erezie. Pe când episcopii, uniţi cu papa, condamnau operele 

acestui din urmă scriitor, bunii Părinţi făceau să se publice în secret o a doua 
ediţiune 66 . Neputând brava (nesocoti) pe faţă autoritatea ecleziastică printr-o 
învăţătură teologică evident eretică, ei recurseră la devoţiune (pietate) pentru a 
insinua eroarea lor sub o pioasă aparenţă, şi, prin istorisirile lor supranaturale, îi 
atribuiră ca un fel de consacraţiune divină. Berruyer a fost părăsit; părintele La 
Colombiere şi Măria Alacoque îi conduseră mai sigur la acelaşi scop. 

Măria Alacoque pretindea că ei i se revelase devoţiunea către Sacra- 
Inimă. într-o zi când ea era la rugăciune înaintea sfintelor taine, Iisus îi zise, 
arătându-i inima sa, că cere de la ea ca Vineri după Sărbătoarea sfintelor Taine 
să fie consacrată cultului inimii sale, ca recompensă a dovezilor de iubire ce El 
dăduse oamenilor; adresează-te, continuă El, servitorului Meu Părintele La 
Colombiere, iezuitul; spune-i din partea mea să lucreze din cât îi va fi posibil ca 
să stabilească această devoţiune, pentru a face această plăcere inimii Mele. 
Măria Alacoque comunică Păr. La Colombiere misiunea divină ce primise şi 
adăugă: Iisus Hristos speră mult de la Compania voastră. 

Compania iezuiţilor, după ce şi-a delegat astfel din partea lui Iisus 
Hristos, misiunea de a stabili devoţiunea către Sacra-Inimă, lucră întru aceasta 
prin toate mijloacele sale ordinare. 

Mai întâi revelatiunile se înmulţiră, dacă este să credem Păr. La 
Colombiere şi istoricului Languet. Măria Alacoque, după dînşii, petrecea nopţi 
aproape întregi în convombiri amoroase cu prea iubitul său Iisus. O dată, el îi 
permise de a-şi rezema capul pe pieptul său şi îi ceru inima sa. Ea consimţi; 
atunci Iisus o luă, o puse într-a sa, pe urmă i-o înapoia. De atunci, ea simţi o 
durere continuă în partea pe unde ieşise şi intrase inima sa. Iisus o sfătui de a-şi 
lăsa sânge când durerea ar apuca-o prea tare. 

Măria Alacoque îşi dădu inima lui Iisus printr-un act în bună formă pe 
care îl semnă cu sângele său în chipul acesta: "Sora Margareta Măria, ucenică a 
dumnezeieştii iubiri a adorabilului Iisus". în schimbul acestui act, Iisus îi făcu 
un altul prin care o constitui moştenitoare a inimii sale pentru timp şi pentru 
eternitate: "Să nu-ţi pară rău, îi zise el, îţi permit de a dispune de dânsa după 
placul tău, tu vei fi jucăria bunei mele plăceri". La aceste cuvinte Măria 
Alacoque luă un cuţitaş şi scrise (cu el) pe pieptul său numele lui Iisus în 
caractere mari şi adânci. 

O dată, îi apăru sfânta Fecioară, ţinând în braţele sale pe pruncul Iisus. 
Ea îi permise de a-1 mângâia şi de a-1 ţine în braţe. Măria Alacoque îi zise, între 
alte lucruri interesante, că ea voieşte a fi întemniţată în inima lui până când îşi 
va plăti toate datoriile sale. 

Languet se întinde foarte pe larg asupra promisiunii de căsătorie 
intervenită între Iisus şi Măria Alacoque, asupra logodirii şi cununiei. Respectul 
pentru cititorii noştri ne opreşte de a cita expresiile de care s-a servit iezuitul. 

Surorile Măriei Alacoque n-aveau, după cât se pare, atâta râvnă pe cât ar 
fi fost de dorit. Dar devoţiunea către Sacra-Inimă suplinea restul; aşa, înaintea 



66 Vezi, pentru probe, Istoria noastră a Bisericii Franţei. 

67 Descrierea aceasta pare mai mult a fi o înşelare demonica si un pact semnat cu sânge ca in ritualyrile satanice. 

acestei devoţiuni, diavolul fu forţat de a o tuli din mănăstire, nu fără a da jos 
perdelele şi vergelele de la grilajul corului. Trebuia cel puţin să comită o 
zburdălnicie, părăsind locurile. 

Gravul istoric Languet povesteşte aceste frumoase lucruri fără a râde. El 
ne spune că în prima vineri a fiecărei luni, durerile din coastă ale eroinei sale 
fiind foarte vii, ea îşi lăsa sânge, după cum Iisus o sfătuise. Numai el nu s-a 
gândit că lăsările de sânge fiind practicate în fiecare lună, de la apariţiunea din 
1674, până la moartea Măriei Alacoque în 1690, ar urma că ea şi-ar fi lăsat 
sânge de o sută nouăzeci şi două de ori în onoarea Sacrei-Inimi. Dacă ea nu s-a 
prăpădit sub un atare tratament, aceasta fără îndoială este încă prin minune. 

Iezuiţii, dând o origine cerească devoţiunii către Sacra-Inimă, profitau 
de împrejurare pentru a recomanda celelalte doctrine ale lor de predilecţiune. Pe 
cât bunii părinţi sunt de riguroşi pentru cei care nu iubesc Compania lor, pe 
atâta sunt de îndurători pentru ceilalţi. Dacă virtuţile celor dintâi nu le servesc 
nicicum pentru mântuire, păcatele celor de-al doilea nu le pot vătăma de îndată 
ce ei au iubit pioasa Societate. Aşa, Măria Alacoque văzu o dată purgatoriul, şi 
fu prea fericită de a întâlni o mulţime de suflete care n-aveau pe dânsele decât 
această etichetă: El n-a urât pe Domnul (citiţi: Compania lui Iisus). Dacă este de 
ajuns de a nu urî pe Domnul pentru a se mântui, trecând prin purgatoriu, este 
foarte evident că nu vor fi condamnaţi decât aceia care vor fi urât sfânta 
Companie. 

Nemaculata-Concepţiune trebuia neapărat să fie recomandată de Sacra- 
Inimă. Măria Alacoque o făcea să intre în spirit prin mijlocul unor mici bilete ce 
trebuia cineva să le înghită ca pe pilule. Ea scria dar fratelui său care era preot: 
"Noi am promis că vei lua biletele ce-ţi trimit, câte unul, în fiecare zi, pe 
nemâncate, şi că vei săvârşi sau vei face să se săvârşească nouă liturghii, în 
nouă sâmbete, în onoarea Nemaculatei-Concepţiuni 68 , şi tot atâtea liturghii de 
ale Patimii, în nouă vineri, în onoarea Sacrei-Inimi. Cred că nimeni nu va pieri 
din cei ce cu deosebire i se vor consacra". 

Se scrie că iezuiţii sunt foarte darnici de mântuire pentru toţi aceia care 
consimt să urmeze orbeşte ordonanţele lor. Sângele răscumpărător nu mai are 
nici o valoare în mântuirea omului, de îndată ce o invocatiune către Sacra-Inimă 
şi către Nemaculata-Concepţiune îţi asigură mântuirea. 

Vom reveni asupra acestui subiect cu ocazia ereziilor Bisericii romane, 
contrarii doctrinei catolice asupra răscumpărării. 

Am putea cita o mulţime de miracole foarte singulare povestite de 
cordicoli (adoratorii inimii), pentru a stabili originea divină a cultului lor de 
predilecţiune 69 ; dar ar fi inutil de a căuta să probăm că erezia nestoriană, 
ascunsă sub devotiunea către Sacra-Inimă, este dată ca o revelatiune divină; 

5 3 5 7 



Se refera la „imaculata concepţie, credinţa devenita dogma pentru latini. 

Trebue citit Languet, în Viaţa Măriei Alacoque, şi Cultul amorului divin sau devotiunea către Sacra-Inimă a 
lui Iisus, de Fumel, episcopul Lodevei. De la aceste două opere, s-au publicat cu sutele şi altele unele mai 
ridicole şi mai eretice decât altele. 

nimeni nu o contestă în Biserica romană, mai ales astăzi când prin favoarea lui 

70 

Piu al IX-lea , Măria Alacoque este trecută în numărul sfintelor. 

Pentru a stabili că inima corporală a lui Iisus este în realitate obiect al 
cultului, este de ajuns de a arunca o căutătură de ochi pe prima carte ce îţi iese 
înainte relativă la această devoţiune. Se adresează către ea ca către o flintă 
deosebită în toate litaniile şi rugăciunile ce i se adresează. Citeşte acolo cineva, 
de exemplu: "Inimă a lui Iisus, bogată către cei ce te invocă! Inimă a lui Iisus, 
iertarea păcatelor noastre etc, etc, mijloceşte pentru noi!" O invocă cineva în 
cer, în Eucharistie, pretutindeni pe unde este Iisus Hristos; ea are rugăciunile ei 
speciale; face dintr-ânsa un obiect separat pe care îl oferă Tatălui, Fiului, 
Sfântului Duh; vorbeşte despre palpitaţiunile sale despre dilataţiunea sa; afirmă 
că ea a fost formată din sângele lui David; că este ţesută din fibre de o deosebită 

sensibilitate; că mişcarea sa este lină etc. . 

Un iezuit, Păr. Galifet, a încercat să scuze cultul dat Sacrei-Inimi prin 
acela pe care Biserica romană îl dă corpului lui Iisus Hristos în serbarea Sfintei- 
Taine, numită de popor Fete-Dieu (Sărbătoarea lui Dumnezeu sau 
Dumnezeiască prin excelenţă). Este sigur că această sărbătoare este numită în 
cărţile liturgice romane: Festum Corporis, Sărbătoarea Corpului. Asupra 
acesteia, Părintele Galifet raţionează astfel: "Singurul şi propriul obiect al 
Sărbătorii-lui-Dumnezeu este corpul lui Iisus Hristos: de unde trebuie să 
conchidem că nu s-a instituit această sărbătoare anume pentru a onora 
persoana lui Iisus Hristos ci pentru a onora carnea sa, corpul său, pentru că 
nici sufletul, nici divinitatea, nici persoana nu sunt obiectul formal al acestei 
sărbători. Obiectul direct şi imediat este corpul prea sfânt al lui Iisus Hristos în 
mister 7 ~". 

Păr. Galifet raţionează bine. într-adevăr, dacă Biserica romană a stabilit 
sărbătoarea corpului lui Iisus Hristos, fără privire la persoana divină, ea a putut 
stabili şi pe a Sacrei-Inimi. Numai, din raţionamentul Păr. Galifet rezultă două 
probe în loc de una în sprijinul nestorianismului Bisericii romane. 

Nimeni nu-şi făcu iluzie la Roma în privinţa caracterului eretic al 
devoţiunii către Sacra-Inimă. Aşa, câţi iezuiţi solicitară stabilirea unei sărbători 
a Sacrei-Inimi, cererea le fu respinsă de Congregaţiunea Riturilor. După acest 
eşec, păţit în 1697, ei aşteptară treizeci de ani pentru a adresa o nouă cerere; dar 
profitară pe larg de acest răstimp pentru a răspândi devoţiunea nouă în poporul 
ignorant şi bigot. Icoanele, medaliile, cărticelele, miracolele, profeţiile, 
predicile, exhortaţiunile la confesional, congregaţiunile, toate aceste mijloace 
prin care iezuiţii prepară doctrinele ce voiesc să le vadă definite, fură 
întrebuinţate. Tărâmul fiind astfel pregătit, două cereri sunt adresate una după 
alta pentru stabilirea sărbătorii, în 1727 şi în 1729. 



70 Pius al IX-lea, papa intre 1846 - 1878. 



71 Vezi adunare de diferite exerciţii de pietate în onoarea prea sfintei Inimi a lui Iisus; Devoţiunea către Sacra- 
Inimă etc. 

72 Devoţiunea către Sacra-Inimă, Cart. II, c. 2. Nota Traduc. Cărţile din aceste note sunt toate scrise în limba 
franceză. 

Congregaţiunea Riturilor avea atunci ca promotor al credinţei pe Prosper 

■71 

Lambertini care fu în urmă papa Benedict XIV . El era instruit şi puţin iezuit. 
Făcu să se respingă cererile. El este cel care a conservat amănuntele acestei 
afaceri în opera sa intitulată: Despre Canonizaţiunea Sfinţilor. Dacă cere cineva, 
zice el, o sărbătoare pentru Sacra-Inimă a lui Iisus, pentru ce n-ar cere una şi 
pentru sacra coastă, pentru sacrii ochi, şi chiar pentru inima sfintei Fecioarei 

Aceasta din urmă este astăzi în uz în Biserica romană. Benedict al XIV- 
lea nu se îndoia că ceea ce lui i se părea ridicol, s-ar putea institui de Dumnezeu. 

Eşecul iezuiţilor nu i-a descurajat. Miracolele se înmulţiră; s-a făcut mai 
ales mare zgomot de pestilenta de la Marsilia. Acest oraş avea, în 1722, episcop 
pe un vechi iezuit numit Belzunce, care nu părăsise Societatea, ca atâţia alţii, 
decât pentru a o servi mai bine în episcopat 74 . 1 se inspirase (de Societate) ideea 
de a dedica oraşul său episcopal Sacrei-Inimi, pentru a opri flagelul. El făcu 
această consacraţiune cu o preparare cât se poate de zgomotoasă. Care-i fu 
rezultatul? Roma nu se mişcă deloc; iezuitul Galifet şi Languet, contemporani ai 
faptului, ziseră cu timiditate că flagelul a început a diminua, din ziua 
consacraţiunii. Dar trebuia ceva mai pozitiv; pentru aceasta Drouas, episcop de 
Toul, elev al lui Languet, asigură, în 1763, că contagiunea încetase din însăşi 
ziua consacraţiunii. în 1823, M. de Quelen, arhiepiscop al Parisului, afirma că 
contagiunea a încetat la moment. 

Astăzi toată lumea, în Biserica romană, primeşte acest miracol subit. 
Acest fapt, foarte bine exploatat, servi foarte mult propagării noii devoţiuni şi 
prepară instituirea sărbătorii. 

ne 

Doi papi, amici ai iezuiţilor, Clement al Xl-lea şi Clement al XIII- 
lea 76 , făcură cele dintâi concesiuni. Acesta din urmă făcu să i se adreseze 
scrisori de la câţiva episcopi polonezi; presupuse că a primit una de la Filip al 
V-lea, regele Spaniei, care, fiind despre aceasta înştiinţat, declară că această 
pretinsă epistolă era apocrifă. Iezuiţii, papa şi ministrul său Torregiani erau în 
acest complot întunecos. Cu toate acestea, Clement al XlII-lea nu îndrăzni să 
stabilească o sărbătoare în onoarea inimii materiale a lui Iisus Hristos; el 
autoriză numai, în 1765, o sărbătoare în onoarea inimii simbolice, adică, a iubirii 
Mântuitorului pentru oameni. Cu toate acestea, decretul său fu interpretat în 
sensul cultului dat inimii materiale de Fumel, episcop al Lodevei. Roma 
interveni prin organul canonistului Blasi care publică, în 1771, o dizertaţiune în 
scopul de a stabili că cultul inimii materiale nu este autorizat. De atunci, papa 

77 

Pius al Vl-lea făcu o declaraţiune analoagă. 

Aceasta probează cu evidenţă că Roma nu-şi făcea nicicum iluzie asupra 
naturii noului cult şi asupra ereziei pe care acest cult o acoperea; spre a scăpa, 
adoratorii inimii crezură că trebuie să zică cum că ei adoră inima în acest sens 
că ea este unită ipostaticeşte cu divinitatea, şi nu luau seama că se exprimau ca 



73 Benedict al XlV-lea, papa intre 1740 - 1758. 

74 Se scrie că iezuiţii sunt dotaţi cu o aşa de admirabilă dezinteresare încât, rămânând iezuiţi, nu pot fi episcopi: 
nu mai sunt mai multe maniere de a fi iezuit, şi cu cerul şi cu dezinteresarea, se pot face acomodări. 

75 Probabil Clement XII, papa intre 1730 - 1740. 

76 Clement al XlII-lea, papa intre 1758 - 1769 

77 Pius al Vl-lea, papa intre 1775 - 1799 

şi Nestorie care adora pe cel vizibil din cauza celui invizibil. într-adevăr, inima 
materială era totdeauna în ochii lor obiectul direct al cultului celui nou. Ei nu 
îndrăzneau să zică cu iezuitul Berruyer: "Jesu Christri humanitas est in se 
directe et in recto adoranda et cultu latriae prosequenda' '; dar nu făceau mai 
puţin din inima materială personificată obiectul direct al cultului lor; către 
dânsa îşi adresau rugăciunile lor. în sfârşit, urcându-ne la originea devoţiunii, 
este evident că inima materială este obiectul exclusiv al cultului. Păr. Galifet o 
afirmă în modul următor: "Este vorba despre inima lui Iisus Hristos în 
însemnarea sa proprie şi naturală şi nicidecum metaforică. Iisus Hristos vorbeşte 
despre inima sa real înţeleasă (în revelaţiunile Măriei Alacoque); aceasta este 
arătat prin acţiunea ce o face descoperindu-şi inima şi arătând-o; el vorbeşte 
despre această inimă pe care o descoperă şi o arată; pe această inimă voieşte el 
să o onorăm, şi căreia voieşte să i se facă sărbătoare. Nu se poate lua într-un alt 
sens cuvântul inimă repetat de mai multe ori în această revelaţiune, fără a face 
arătată violenţa cuvintelor şi acţiunilor lui Iisus Hristos. De alminteri, este 
învederat, în viaţa venerabilei mame Margareta (Măria Alacoque) că, în toate 
locurile în care vorbeşte despre această devoţiune, ea a luat totdeauna inima lui 
Iisus în sensul natural. Iată dar obiectul sensibil al devoţiunii ce Iisus Hristos 

5 

voieşte să stabilească ". 

Doctrina Păr. Galifet care era doctrina tuturor adoratorilor inimii, 
prevala asupra tăcerii Romei. 

Cea mai mare parte dintre episcopi, la sfârşitul secolului al XVIII-lea, 
dădură ordine pentru a stabili în diocezele lor cultul Sacrei-Inimi, şi arătară 
inima materială ca obiect al cultului; compuseră servicii care fură inserate în 
Breviarele (Molitvenice) şi Liturghierele diocezelor lor; lăsară să se 
răspândească cărticele, rugăciuni, exerciţii de pietate, în care inima materială 
era dată cât de explicit posibil ca obiect de adoraţiune. 

După revoluţiunea franceză, devoţiunea către Sacra Inimă deveni 
punctul de unire al tuturor acelora care se declarau pentru tron şi altar, vaste 
asociaţiuni se întemeiară, semi-politice, semi-religioase; cultul Sacrei Inimi 
căpăta astfel o nouă importanţă, şi cu cât se întindea, se accentua cu mai puţin 
menajament în sensul nestorian. Papii intrară pe aceeaşi cale. Indulgenţele fură 
acordate cu abundenţă noului cult; se pretinse că noua devoţiune era destinată a 
învinge impietatea, ca şi când cei care, ar refuza de a fi discipoli ai lui Iisus 
Hristos, s-ar apuca să devină ai Măriei Alacoque. 

In zilele noastre, Măria Alacoque a fost pusă în catalogul sfinţilor de 
Pius al IX-lea. Această beatificaţiune este aprobarea directă a revelaţiunilor şi a 
doctrinei sale. Dar, fiindcă este imposibil de a ridica cea mai mică îndoială 
despre ceea ce Măria Alacoque înţelegea prin inima lui Iisus Hristos, Roma a 
părăsit distincţiunile teologice ale lui Clement al XHI-lea şi ale lui Pius al VI- 
lea pentru a proclama inima materială a lui Iisus Hristos demnă de adoraţiune, 
fără nici o privire la persoana divină, conform cu doctrina Măriei Alacoque, 



78 Despre excelenţa devoţiunii către Inima adorabilă a lui Iisus Hristos. 

explicată de La Colombiere, Galifet, cei doi Languet de Sens şi de la Sfântul 
Sulpiciu din Paris, Fumel şi sute de alţi doctori cordicoli. 

Astfel această doctrină nu mai pune astăzi pe nimeni în îndoială. Am 
putea cita mai multe opere autorizate care o probează până la evidenţă. Preferăm 
să dăm cuvântul unui episcop care, acum câteva zile 79 , se exprima astfel într-un 
ordin publicat pentru a închina dioceza sa Sacrei Inimi: 

"Peste câteva zile, Biserica, după ce a înconjurat cu omagiile credinţei şi 
iubirii sale corpul Mântuitorului totdeauna viu pentru noi în sfânta Euharistie, 
va adresa adoraţiuni speciale către sacra inimă a lui Iisus, către această inimă 
pururea palpitândă pentru noi de sâmţiciune (tendresse) şi de iubire... 

Pentru a răspunde dublei noastre naturi, această devoţiune, ca toate 
celelalte, are un dublu obiect, unul material şi sensibil, altul spiritual. Mai întâi 
este însăşi inima materială a lui Iisus, din cauza unirii sale cu divinitatea. 
Omenirea întreagă a dumnezeiescului nostru Mântuitor este, într-adevăr, 
obiectul adoraţiunii noastre... 

Cum dar inima lui Iisus nu ar putea fi obiectul unui cult special? Nu 
numai că este unită cu divinitatea, dar nu este ea tot ceea ce este mai excelent în 
creaţiune? Nu este ea partea cea mai nobilă a sfintei omeniri a Cuvântului 
întrupat? Nu este sorgintea vieţii sale fizice? Şi nu dintr-această inimă au ieşit 
toate picăturile de sânge vărsate pe cruce şi ni s-au dat de a-1 aduna în potirul 
eucharistic? Această inimă în fine, împunsă pe cruce de lancea soldatului, nu ne 
prezintă ea una din rănile cele mai atingătoare ale dulcelui nostru Mântuitor? . . . 

Dacă inima materială a lui Iisus Hristos este deja demnă de toate 
omagiile noastre, ce va fi dacă, conformându-ne limbajului universal, vom 
considera această inimă ca scaunul, ca emblema şi ca simbolul iubirii infinite a 
Cuvântului celui etern, a iubirii lui Dumnezeu făcut om pentru noi?" 

Episcopul care a pronunţat asemenea cuvinte în zadar se întinde asupra 
unirii omenirii cu Cuvântul şi asupra inimii simbolice, el n-a afirmat mai puţin: 
că omenirea lui Iisus Hristos în ea însăşi este adorabilă; că corpul este adorabil; 
că inima este adorabilă; că ele nu sunt adorate cu o singură şi aceeaşi 
adoraţiune care să se adreseze persoanei divine. 

Este adevărat că episcopul de Mans nu învăţă o doctrină care să fie a lui 
personală; doctrina sa este doctrina Bisericii sale, după cum are grija de a o şi 
declara. 

Dar, această doctrină este eretică, şi a fost condamnată de amândouă 
sinoadele ecumenice de la Efes şi de la Constantinopol. Cel dintâi din aceste 
sinoade aprobă a opta anatemă a sfântului Chirii în care s-ar condamna acela 
care n-ar adora pe Emmanuel sau persoana divină Iisus Hristos cu o singură 
adoraţiune. 

Al doilea sinod ecumenic de Constantinopol se exprimă astfel: "Dacă 
cineva susţine că Iisus Hristos trebuie să fie adorat în fiecare din naturile sale, 
aşa încât să introducă două adoraţiuni, una a lui Dumnezeu, cealaltă a omului în 
Iisus Hristos, în loc de a adora cu o singură şi unică adoraţiune, pe Cuvântul 



79 Ordinul episcopului de Mans, cu data de 16 Mai 1872. 

întrupat şi natura omenească pe care şi-a facut-o proprie şi a Sa, aşa precum 
Biserica, printr-o tradiţie constantă, totdeauna a crezut şi a păzit, să fie 
anatema". 

Cordicolii caută să scape de această condamnaţiune, pretinzând că 
adoraţiunea lor nu se adresează inimii din cauza unirii ipostatice a omenirii cu 
dumnezeirea. Nestorie alerga la acelaşi subterfugiu, după cum îi imputa Teodot 
al Ancyrei în plin sinodul de la Efes, dar acest subterfugiu nu împiedică pe 
Părinţi de a condamna erorile lui, căci nu recurgea la dânsul (la subterfugiu) 
decât pentru a disimula diviziunea ce se stabilea în persoana unică a Cuvântului 
întrupat. 

Biserica Romană divide nu numai persoana unică a Cuvântului pentru a 
da fiecăreia din cele două naturi o adoraţiune, dar divide şi pe însăşi natura 
omenească pentru a adora separat inima materială a lui Iisus Hristos; ea merge 
dar mai departe decât însuşi Nestorie, şi erezia sa este încă şi mai monstruoasă. 

A PATRA EREZIE A PAPALITĂŢII 

Sau Doctrina Sa 
ÎN PRIVINŢA RĂSCUMPĂRĂRII 

Credinţa Bisericii privitoare la răscumpărare consistă întru a crede că 
omenirea căzută prin păcatul originar a trebuit să fie răscumpărată prin Iisus 
Hristos care-şi oferi pentru ea sacrificiul lui Dumnezeu părintele său. 

Aşadar prin Hristos singur omenirea a fost răscumpărată. 

Răscumpărarea este aplicată fiecărui om în particular prin meritele 
mijlocitorului; şi aceste merite îi sunt atribuite gratuit. De acolo vine cuvântul 
de graţie prin care se desemnează ajutorul divin care răscumpără natura 
omenească, o purifică şi o sfinţeşte. 

S-au ridicat discuţii asupra faptei omeneşti produse sub influenţa graţiei. 
Unii n-au văzut într-însa decât un curat efect al graţiei, au considerat această 
graţie drept cauză unică şi necesară a faptei bune, libertatea nemaiexistând de 
după cădere. 

Alţii au pretins că omul şi-a conservat libertatea, sau liberul său arbitru 
pentru bine, după cădere; că graţia nu i-ar fi absolut necesară; că această graţie 
chiar nu i s-ar acorda decât ca recompensă a bunei utilizări de libertate; că omul, 
prin urmare, merită, prin actele sale libere, graţia şi justificarea. 

In fine, este o doctrină intermediară după care omul într-adevăr şi-a 
conservat liberul său arbitru după cădere, dar acest liber arbitru nu poate lucra în 
realitate pentru bine decât prin graţia care-i dă energia sa, care graţie este 
acordată de Dumnezeu, după voinţa sa. 

Luther a susţinut prima opinie; Pelagiu pe a doua; Biserica catolică a 
învăţat pe a treia. 

N-avem trebuinţă a intra în sutele şi miile de chestiuni secundare ridicate 
cu privire la liberul arbitru şi la graţie. Va fi de ajuns că am indicat pe cele trei 
doctrine principale pe care se alipesc acele chestiuni. 

Este sigur că toată opiniunea, după care omul ar avea, prin meritul 
acţiunii sale, iniţiativa justificaţiunii sale, este împotriva doctrinei Bisericii şi 
este contrarie dogmei despre răscumpărarea gratuită a omenirii prin sacrificiul 
Dumnezeu-Omului . 

Cu această doctrină, Pelagiu fu eretic. El nu atribuia lui Dumnezeu 
începutul justificării, ci actului omului care ar afla în el însuşi cauza primară a 
graţiei şi a mântuirii, în buna utilizare de liberul său arbitru. In acest sistem, 
răscumpărarea nu mai era necesară; căci dacă omul poate merita prin sine însuşi 
prima graţie, el poate merita pe a doua şi chiar mântuirea. 

Când sfântul Augustin, episcopul Hipponei, deduse aceste consecinţe 
evidente şi logice din sistemul pelagian, nimeni, în sânul Bisericii, nu îndrăzni 
să-1 susţină pe faţă; dar unii teologi recurseră la subtilităţi pentru a menţine în 
secret o doctrină ce trebuia să o anatematizeze, sub pedeapsa de a nu mai fi 

creştin. Pe cât chestiunile erau de grele, pe atât era de lesne de a ridica 
dificultăţi. Dar pe când unii atribuiau actului omenesc prea mare valoare, alţii se 
aventurau într-o pretinsă explicaţiune a acţiunii divine, şi mergeau până a 
admite un decret nevincibil care ar face din omul căzut creatura privilegiată sau 
condamnată de Dumnezeu, fără ca acţiunea sa să aibă întru aceasta cea mai 
mică parte. 

Dar acest fanatism nu este mai puţin opus adevăratei doctrine creştine 
decât pelagianismul franc sau deghizat. 

In evul mediu, scolasticii reînviară, în Occident, chestiunile graţiei şi 
liberului arbitru care agitaseră Biserica în secolul al V-lea. Discursurile lor 
rămaseră aproape închise între pereţii şcolilor teologice. Tomas d'Acquino, care 
deveni marele dascăl al acestor secole, nu era pelagian, şi, sub acest raport, el 
contribui la susţinerea destul de curată a doctrinei ortodoxe cu privire la 
răscumpărare. 

Dar de vreme ce dominicanii urmau doctrina lui Tomas d'Acquino, 
iezuiţii, antagoniştii lor, trebuia să înveţe un alt sistem, după un uz adoptat de 
timpuriu în sânul Companiei lor, şi care consista întru a urma, sub toate 
raporturile, o linie care să nu fie a celorlalţi. Atunci se prezentă părintele iezuit 
Molina cu cartea sa De concordantia gratiae et liberi arbitrii. Dominicanii o 
atacară în numele lui Tomas d'Acquino; de acolo cele două secole ale tomiştilor 
şi ale moliniştilor care-şi făcură un război crâncen. 

OA Q 1 

Pentru a-i pune un capăt, papii Clement al VlII-lea şi Paul al V-lea 
convocară faimoasele adunări sau congregaţiuni deAuxiliis, adică, de ajutoarele 
acordate de Dumnezeu omului. 

Cele două teorii fură dezbătute îndelung; moliniştii sau iezuiţii rămaseră 
cei învinşi, dar ei stăruiră cu îndrăzneală; împiedicară, prin intrigile lor, 
condamnarea pelagianismului deghizat, învăţat de părintele lor Molina, şi 
continuară de a-1 învăţa în toate şcolile lor. 

Luptei dominicanilor, din secolul al XVI-lea, urmă, în secolul al XVII- 
lea, lupta şcolii Portului-Regal care adoptă, ca expresie a sănătoasei doctrine, o 
mare carte pe care Jansenius, episcopul Iprei (d'Ypres), o intitulase Augustinus. 
Aceasta era un rezumat foarte amplu, cu explicaţiuni, al întregii doctrine a 
sfântului Augustin, episcopul Hipponei, contra lui Pelagiu. 

Scriitorii Portului-Regal aflară numeroase ajutoare la dominicani, 
benedictini, oratoriani, şi se văzu apărând deodată o enormă cantitate de opere 
teologice şi ascetice, pamflete, scrieri de tot felul, în care molinismul se da ca 
pelagianism, dar deghizat cu toată ascuţimea iezuitică. 

Fără a primi doctrinele şi raţionamentele cuprinse în toate aceste opere, 
este evident pentru cei care au citit într-însele, cel puţin o parte, şi care au 
înţeles cartea lui Molina, că această din urmă operă este cu siguranţă pelagiană 
şi că ea atacă direct dogma răscumpărării, punând în libertatea umană o 
iniţiativă a binelui care merită prima graţie. 



1 Clement al VlII-lea, papa intre 1592 - 1605. 
Pius al Vlea, papa intre 1605 -1621. 

In secolul al XVII-lea, iezuiţii erau în culmea puterii lor. Ei dominau pe 
papi, şi se insinuaseră pe lângă regi, principii cei puternici, doamele cele mai 
influente, cu titlul de confesori. Această lume mare coruptă aprecia pe bunii 
părinţi care compuseseră pentru dânşii o mulţime de mici procedee, prin care-i 
putea adormi sau iluziona conştiinţa, în mijlocul celor mai infame imoralităţi, şi 
(prin care putea) combina împreună lucrurile lui Dumnezeu şi ale diavolului. 

Iezuiţii aruncară pe câţiva dintre teologii şi dintre pamfletarii lor contra 
adversarilor molinismului; dar se văzură degrabă că erau învinşi pe tărâmul 
spiritului ca şi pe al ştiinţei. Combinară dar ceva care trebuia să-i conducă mai 
sigur la scopul lor. 

Ei aveau în mână pe unul din părinţii lor care părăsise în aparenţă 
Compania lor spre a o putea servi mai cu folos intrând în Universitatea 
Parisului. El se numea Cornet. El nu trebuia să fie bănuit de prea multă 
parţialitate pentru companie, pentru că o părăsise. Iezuiţii au abuzat prea mult 
de acest mijloc pentru ca să se mai poată lăsa cineva astăzi să fie întru aceasta 
înşelat, afară numai dacă nu va arăta multă bunăvoinţă. Dar, la începutul 
secolului al XVII-lea, se putea lăsa cineva să se înşele. Aşadar Rev. Păr. Cornet 
primi de la iezuiţi cinci proposiţiuni pe care zicea că le-au extras din Augustinus 
al episcopului Iprei, şi care cuprindeau otrava subţire a unei doctrine 
abominabile, care nu era alta decât fatalismul şi negaţiea libertăţii umane. 

S-au căutat acele cinci proposiţiuni în Augustinus şi nu s-au putut găsi. 
Atunci iezuiţii şi amicii lor răspunseră că, deşi nu sunt acolo formal, totuşi ele ar 
rezuma toată doctrina cărţii, şi urmăriră la Roma condamnarea ei. Li s-a atribuit 
o procedare perfect demnă de dânşii pentru a face pe papă să creadă că acele 
cinci proposiţiuni s-ar afla în cartea lui Jansenius. Ei ar fi pus să se imprime o 
pagină a cărţii cu modificaţiuni şi intercalaţiuni, cu caractere vechi şi pe o hârtie 
veche, şi ar fi intercalat-o în exemplarul supus papei, care astfel s-ar fi convins 
că acele cinci proposiţiuni s-ar afla în realitate în Augustinus. Bunii părinţi şi-au 
bătut joc atât de adese ori de cel Infailibil, încât mijlocul de care li se impută că 
s-au servit pentru a-1 înşela nu are nimic care să poată mira pe cei care-i cunosc. 

Franţa avea atunci un rege după cum le trebuia lor, despot, făţarnic şi 
corupt. Se serviră cu folos de aceste trei calităţi ale lui Ludovic al XlV-lea. Ei 
scuzară adulterele şi desfrânările sale, cu condiţia ca el să facă penitenţă pe 
spatele janseniştilor, după cum zice ducele de Saint-Simon. Apoi, făcură pe 
regalul lor afiliat să privească şcoala Portului-Regal ca pe un focar de opoziţie. 
Ludovic al XlV-lea, astfel pregătit ceru de la Roma condamnarea Portului- 
Regal; el reuni câţiva episcopi curtenitori şi le impuse demersurile cele mai 
umilitoare către curtea de la Roma; aceasta, care nu refuza niciodată nimic nici 
regilor nici episcopilor care se umilesc, se grăbi de a arunca fulgerele sale. 
Iezuiţii erau intermediari între cele două curţi. Se serveau de influenta curţii 

5 5 5 5 

Franceze pentru a învinge ceea ce, la Roma, le putea face vreo opoziţie; se 
serveau de curtea de la Roma pentru a înfricoşa în Franţa pe răpştitori (opozanţi) 
şi a le impune nota de erezie. 

Cele cinci proposiţiuni fură condamnate într-un mod general de 
Innocentiu al X-lea . 

Portul-Regal desluşi diversele sensuri amfibologice ale iezuiţilor, şi puse 
neted chestiunea. într-un sens forţat, care era al iezuiţilor, proposiţiunile erau 
eretice şi şcoala le lepăda. în sensul rezonabil, care era al lui Jansenius, ele nu 
exprimau decât doctrina catolică, şi şcoala le admitea. 

Roma, şi nevrând iezuiţii, se mulţumea cu această declaraţiune. Dar 
Ludovic al XlV-lea, împins de episcopii săi curtenitori, interveni. El ceru curţii 
de la Roma de a face un eretic mai mult (ceea ce cu adevărat nu era prea 
necesar) şi de a declara că sensul dat de iezuiţi celor cinci proposiţiuni era al lui 
Jansenius. Roma nu o credea poate deloc; dar cum să se împotrivească unui 
mare rege şi unor episcopi gallicani care cer sfântului Scaun, foarte respectuos, 
o deciziune de credinţă? Alexandru al VH-lea făcu dar Formularul pentru a 
obliga să se creadă că sensul iezuiţilor ar fi al lui Jansenius. 

Se numi această chestiune de fapt. Şcoala Portului-Regal făcuse 
distincţie, cu multă dreptate, între aceste două chestiuni: Cutare sens este el 
eretic? Cutare este el sensul autorului? Prima chestiune este chestiunea 
dreptului; a doua, a faptului. 

Dar iezuiţii ţineau prea mult să facă din adversarii lor eretici pentru a le 
permite de a se apăra printr-un mijloc aşa de rezonabil. Teologii totdeauna 
făcuseră distincţiune, ca şi Portul-Regal, între fapt şi între drept; chiar teologi 
iscusiţi, ca Petau şi Sirmond, se făcuseră culpabili de această pretinsă erezie. 
Dar împrejurările se schimbaseră; şi după politica iezuitică, doctrinele nu au 
valoare decât după împrejurări. 

Distincţiunea între fapt şi între drept fu dar condamnată de Alexandru al 
VH-lea. Dar atunci un mare număr de episcopi francezi, care nu erau curtenitori, 
se declarară contra doctrinei romane. Ludovic al XlV-lea impuse episcopilor 
curtenitori o supunere absolută. Ceilalţi episcopi trebuiră să tacă pentru a nu-şi 
atrage neplăceri, sau negociară în secret pentru a face să se explice sau să se 
revoce actul roman. Patru numai scriseseră ordine contra formularului. Curtea 
descarcă contra lor ameninţările şi asprela procedări. Ea-i află neclintiţi. în fine 
fu nevoită de a ceda înaintea energiei lor. Papa Clement al IX-lea revocă ceea 
ce făcuse Alexandru al Vll-lea; Ludovic al XlV-lea, fericit că a scăpat de o 
afacere care-i cauzase atâta grijă, puse de turnă o medalie pentru a transmite 
posterităţii amintirea păcii. 

Dar iezuiţii, cu timpul, îi schimbară dispoziţiunile. Medalia fu revăzută 
şi corectată; şi, când iezuitul Menestrier făcu pompoasa sa operă asupra 
medaliilor din domnia lui Ludovic al XlV-lea, nu dădu decât medalia apocrifă 85 . 



82 Inochentie al X-lea, papa intre 1644 - 1655. 

83 Alexandru al Vll-lea, papa intre 1655 - 1667. 

84 Clement al IX-lea, papa intre 1667 - 1669. 

85 Cu toate acestea, iezuiţii nu fură la înălţimea abilităţii lor tradiţionale în această împrejurare. Ei nu se gândiră 
la colţul medaliei adevărate; acest nenorocit colţ se află astăzi în muzeul Monedei, şi vine în sprijinul scriitorilor 
zişi şi Jansenişti. Inechitatea şi-a minţit sieşi. Se poate consulta Istoria noastră a Bisericii Franţei şi Istoria 
noastră a Iezuiţilor asupra tuturor acestor fapte. 

După moartea lui Ludovic al XlV-lea, inamicii iezuiţilor prinseră curaj. 
Infamul Dubois, şi regentul nu mai puţin infam, se serviră de discuţiile 
teologice, când pentru a înfricoşa, când pentru a satisface curtea de Roma. 
Dubois dintr-aceasta câştigă pălăria de cardinal şi scaunul arhiepiscopal de 
Cambrai. Alţi episcopi, murdari ca de Mailly de Reims, sau ambiţioşi ca de 
Bissy de Meaux, aflară de aici acelaşi profit. Jansenismul deveni, pe rând, o 
fantasmă care oprea curtea de Roma, sau o monedă curentă pentru a plăti 
favorurile sale. 

Iezuiţii nu urmăreau decât un scop, în mijlocul acetsor intrigi şi 
scandaluri, aprobaţiunea doctrinei lor pelagiene. Ei îşi ajunseră scopul într-un 
mod indirect făcând să se condamne vechea doctrină catolică prin bulla 
Unigenitus . 

Condamnând această doctrină, se proclama doctrina opusă. Patru 
episcopi apelară contra acestei bulle la viitorul sinod general; dar toţi ceilalţi o 
promulgară ca regulă de credinţă. Unii voiră să o interpreteze; dar, pentru a-i 
fixa sensul, este destul de a şti că ea a fost obţinută de iezuiţi, în favoarea 
molinismului. Ea este dar promulgaţiunea pelagianismului în Biserica romană. 

Iezuiţii, prin bulla Unigenitus, obţinură condamnarea doctrinei catolice, 
dar într-un mod indirect. Ei nu îndrăzniră să propună papei de a consacra 
explicit molinismul sau pelagianismul, dar îl făcură să înţeleagă că ar fi de mare 
necesitate să se condamne o carte în care această erezie era combătută. Această 
carte era intitulată: Reflexiuni morale asupra Noului Testament; autorul ei era 
părintele Quesnel, preot al Oratoriului. Această congregaţiune era cu deosebire 
detestată de iezuiţi. Cardinalul de Berulle o fondase pentru a ţine în respect pe a 
lui Ignatiu de Loyola 86 , şi ea îşi îndeplinea misiunea în aşa mod încât să merite 
ura acelora pe care voia să-i discrediteze. 

Impunând condamnarea cărţii părintelui Quesnel, iezuiţii obţineau un 
îndoit rezultat: umileau o congregaţiune ostilă, şi glorificau doctrina părintelui 
lor Molina. Clement al Xl-lea era prea amic al iezuiţilor pentru a nu ceda 
solicitărilor lor. El publică aşadar bulla Unigenitus pentru a condamna o sută şi 
una proposiţiuni extrase din cartea părintelui Quesnel. 

Dacă aceste proposiţiuni sunt false şi condamnabile, proposiţiunile 
contradictorii sunt adevărate şi conţin sănătoasa doctrină. Este de ajuns dar de a 
indica sensul opus sensului lui Quesnel pentru a cunoaşte doctrina romană. 

Să aplicăm această procedură la mai multe proposiţiuni: 

Proposiţiune condamnată: 

"Ce rămâne unui suflet care a pierdut pe Dumnezeu şi graţia sa, decât 
păcatul şi urmările sale; o orgolioasă sărăcie, o lipsă leneşă; adică, o neputinţă 
generală spre lucrare, spre rugăciune şi spre tot binele". 

Doctrina contradictorie este aceasta: Un suflet care a pierdut pe 
Dumnezeu şi graţia sa, îi rămâne puterea de a lucra pentru mântuirea sa, de a se 
ruga cu eficacitate şi de a face tot binele. 



86 Ignatiu (Inigo) de Loyola (1491 - 1556). 

87 Clement al Xl-lea, papa intre 1700-1721. 

Dar această doctrină romană nu este altceva decât pelagianismul şi 
negaţiea acestor doctrine revelate: "Fără mine, nu puteţi face nimic (Ioann 15. 
5)". Cine se va mântui? La oameni aceasta este cu neputinţă dar la Dumnezeu 
toate sunt cu putinţă (Matth. 19. 26). Mulţi vor căuta să intre pe poarta cea 
strâmtă şi nu vor putea (Luc. 13. 24). Şi încredere ca aceasta avem prin Iisus 
Hristos către Dumnezeu, nu că am fi capabili de a forma prin noi înşine, vreo 
bună cugetare, ca de la noi înşine; ci, Dumnezeu este care ne face capabili (Paul. 
II, Corint. 3; 4. 5). Propoziţiea părintelui Quesnel nefiind decât expresiea, şi 
încă slăbită, a doctrinei revelate, urmează că Roma, condamnând-o ca eretică, a. 
comis ea însăşi o erezie. 

Propoziţie condamnată: 

"In zadar porunceşti, Doamne, dacă nu dai tu însuţi aceea ce 
porunceşti". 

Doctrina contradictorie este aceasta: Tu nu comanzi în zadar, Doamne, 
şi noi n-avem trebuinţă de tine pentru a executa ceea ce tu comanzi. După 
doctrina romană, graţia este dar inutilă, şi Scriptura a greşit de ne-a învăţat ceea 
ce urmează: "Nimeni nu poate veni la Mine, de nu-1 trage pe el tatăl Meu 
(Ioann. 6. 44). Dumnezeu este care lucrează în noi voinţa şi acţiunea (Paul. către 
Filipp. 2, 13)". 

Nu este acolo pelagianismul cel mai puţin deghizat? 

Proposiţiune condamnată: 

"Da, Doamne, toate sunt posibile aceluia, în care tu le faci pe toate 
posibile, făcându-le într-însul". 

Doctrina contradictorie: da, Doamne, toate sunt posibile aceluia care 
lucrează prin el însuşi şi fără graţia ta. 

Aşadar, totdeauna pelagianismul cel mai incontestabil şi negaţiea 
doctrinei revelate: "Eu pe toate le pot în acela care mă fortifică (Paul către 
Filipp. 4. 13). Dumnezeul păcii să vă dispună spre tot binele, ca să faceţi voia 
Sa, El însuşi făcând în voi, prin Iisus Hristos, ceea ce-i place (Paul către Ebrei 
13,21)". 

Proposiţiune condamnată: 

"Numai prin graţia lui Iisus Hristos noi suntem ai lui Dumnezeu: graţia 
suverană fără care nu poate cineva niciodată să mărturisească pe Iisus Hristos, şi 
cu care niciodată nu-1 tăgăduieşte". 

Doctrina romană opusă acestei proposiţiuni: 

Noi putem fi ai lui Dumnezeu fără graţia lui Iisus Hristos, fără 
răscumpărare, prin urmare. Poate cineva să mărturisească pe Iisus Hristos fără o 
graţie suverană care să ne lumineze şi să ne fortifice; poate cineva tăgădui pe 
Iisus Hristos chiar când Dumnezeu ne dă o graţie care ne determină să uzăm de 
libertatea noastră completă pentru a-1 mărturisi. 

Această doctrină face învederat graţia inutilă; ea este opusă aceleia pe 
care noi am stabilit-o prin textele de mai sus ale cărţilor sfinte, lângă care mai 
putem adăuga pe acestea: "Nimeni nu poate mărturisi că Iisus este Domnul, fără 
numai prin Sfântul Duh" (Paul, I Corint. 12. 3.). 

"Graţia poate să repare totul într-o clipă pentru că aceasta nu este altceva 
decât voinţa atotputernică a lui Dumnezeu care comandă şi care face tot ce El 
comandă". 

Această proposiţiune este comentariul literal al acestei sentinţe a 
Scripturii: "Dumnezeu este care lucrează în noi pe a voi şi pe a face (adică 
voinţa şi acţiunea) după voia Sa. (Paul către Filipp. 2. 13)". 

Condamnând-o, Roma refuză lui Dumnezeu puterea de a face pe suflet 
să simtă influenţa sa într-un mod destul de energic, pentru a-1 decide negreşit ca 
să voiască şi să lucreze; aceasta vrea să zică a nega graţia însăşi, şi a profesa pe 
faţă erezia lui Pelagiu care da omului libertatea, nu numai de a face tot felul de 
bine, dar de a rezista atotputinţei divine. Pe acest prost orgoliu îl învăţă Roma, 
de îndată ce condamnă ca eretică proposiţiunea în care este expusă doctrina 
contradictorie. Ea-1 mai învaţă încă condamnând proposiţiunea următoare: 

Proposiţiune condamnată: 

"Când Dumnezeu însoţeşte comandamentul Său şi cuvântul Său exterior 
de uncţiunea spiritului Său, şi de forţa interioară a graţiei Sale, ea lucreză în 
inimă supunerea pe care o cere". 

Astfel Roma refuză pe Dumnezeu de a opera în inima omenească 
supunerea, când El îşi însoţeşte comandamentul de forţă interioară a graţiei 
Sale. Aceasta vrea să zică a nega această graţie eficace care a fost totdeauna o 
dogmă a Bisericii şi care este graţia propriu-zisă, adică ajutorul divin urmat de 
efectul său, prin adeziunea voluntară a omului la mişcarea ce Dumnezeu îi 
imprimă. 

Proposiţiune condamnată: 

"Sămânţa cuvântului pe care mâna lui Dumnezeu o dă îşi dă totdeauna 
fructul său". 

Roma a văzut o erezie într-această proposiţiune; în ochii săi doctrina 
adevărată consistă dar întru a zice că sămânţa cuvântului dată de Dumnezeu nu- 
şi dă fructul Său. Atunci ce face ea cu această învăţătură scripturară: "Cuvântul 
care iese din gura mea nu se va înturna nicicum la Mine fără de fruct; ci el va 
face tot ceea ce Eu voiesc, şi va produce efectul pentru care l-am trimis" (Isaia 
55, 11). "Nici cel ce plantează, nici cel ce udă este ceva; ci totul vine de la 
Dumnezeu care dă creşterea" (Paul, I Către Corint 3, 7). 

Proposiţiune condamnată: 

"Credinţa este prima graţie şi surgintea tuturor celorlalte". 

Roma învaţă dar că este o graţie care precede credinţa. Care este acea 
graţie? Cum să conciliem doctrina sa cu a sfântului Paul care zice formal: 
"Pentru a se apropia (omul) de Dumnezeu, trebuie mai întâi să creadă că El este 
şi că Se face răsplătitor celor care II caută" (Paul, către Evrei 11, 6.) "Iisus 
Hristos ne-a dat prin credinţă intrarea în graţie". (Paul, către Rom. 5. 1,2.) 

Proposiţiunea condamnată este evident aceeaşi ca a sfântului Pavel. 
Proposiţiunea romană le este contrarie. Ea este dar eretică şi opusă formal 
doctrinei revelate. 

Proposiţiune condamnată: 

"Toţi pe câţi Dumnezeu voieşte să-i mântuiască prin Iisus Hristos, sunt 
infailibil mântuiţi". 

5 

Dacă această proposiţiune este condamnabilă, trebuie să admitem pe 
cealaltă ca adevărată: Toţi pe câţi Dumnezeu voieşte să-i mântuiască prin Iisus 
Hristos nu sunt infailibil mântuiţi, adică voinţa formală a lui Dumnezeu nu-şi 
obţine efectul său. Cu toate acestea citim în Sciptură: " Voinţa Tatălui Meu care 
m-a trimis este ca să nu pierd pe niciunul din cei ce mi i-a dat; ci să-i înviez pe 
toţi în ziua cea de apoi". (Ioann. 6. 39.) 

"Pe care Dumnezeu mai înainte i-a cunoscut, mai înainte i-au şi hotărât 
să fie asemenea chipului Fiului Său; iar pe care mai înainte i-a hotărât, pe 
aceştia i-a şi chemat; şi pe care i-a chemat, pe aceştia i-a şi îndreptat şi 
glorificat". (Paul către Rom. 8. 28, 29, 30.) 

A pretinde cu Roma că Dumnezeu nu poate nici să predestineze, nici să 
cheme, nici să justifice, nici să glorifice, pe aceia în privinţa cărora voieşte să 
lucreze astfel, vrea să zică a nega puterea divină sub pretextul de a apăra 
libertatea omului; ca şi cum, sub influenţa divină, libertatea pentru bine n-ar fi 
mai mare decât sub influenţa căderii originare şi a urmărilor sale. 

Sub pretext de a apăra libertatea umană, Roma învăţă fără a se tulbura 
pelagianismul cel mai puţin disimulat. Numai fiindcă se mulţumea de a 
condamna proposiţiuni fără de a formula propriile sale doctrine, ea spera să facă 
iluziune şi să înşele pe adepţii săi. 

Aceasta cu adevărat s-a şi întâmplat. 

Proposiţiune condamnată: 

"Numai graţia lui Iisus Hristos este care face pe om propriu pentru 
sacrificiul credinţei. Fără aceasta, nimic decât necurătie, nimic decât 
nedemnitate." 

Proposiţiunea contradictorie care exprimă doctrina romană este aceasta: 
Este altcineva decât graţia lui Iisus Hristos care face pe om propriu pentru 
sacrificiul credinţei; fără graţie, omul poate fi curat şi demn înaintea lui 
Dumnezeu. 

Dacă această doctrină este adevărată, graţia este nefolositoare, şi Pelagiu 
ar fi putut să fie încă mai pelagian de cum n-a fost, fără a ieşi din adevăr. Cu 
toate acestea noi citim în Sfânta Scriptură: "Eu sunt viţa, voi mlădiţele; cel ce 
rămâne întru Mine, Eu rămân întru el şi multă roadă aduce; pentru că, fără Mine 
nu puteţi face nimica." (Ioann. 15. 5.) "Graţia s-a dat fiecăruia dintre noi, după 
măsura darului lui Iisus Hristos, pentru ca să creştem întru toate în Iisus 
Hristos." (Paul către Efes. 4. 7. 15. 16.) "Toată graţia excelentă şi tot darul cel 
perfect vine de sus, şi coboară de la părintele luminilor." (Iacob. Epist. 1. 17.) 
"Fără credinţă, este imposibil de a plăcea lui Dumnezeu." (Paul către Ebrei 11. 
6.). 

Proposiţiune condamnată: 

"Primul efect al graţiei botezului este de a ne face să murim păcatului; 
astfel încât spiritul, inima, sensurile, să nu aibă pentru păcat mai multă viaţă 
decât ale unui mort pentru lucrurile lumii". 

Sfântul Paul n-a zis altceva: "Ne-am îngropat cu Iisus Hristos prin botez 
pentru a muri păcatului; pentru ca, precum Iisus Hristos a înviat pentru gloria 
părintelui său, aşa şi noi să umblăm întru înnoirea vieţii" (Paul către Rom. 6. 
4.). "Cugetaţi la lucrurile cerului şi nu la ale pământului; căci aţi murit, şi viaţa 
voastră este ascunsă cu Iisus Hristos în Dumnezeu." (Paul către Coloss. 3.3.) 

Condamnând această doctrină, Roma afirmă că viaţa lumească, după 
botez, se poate acorda cu viaţa creştină, şi că cu cerul, se pot face acomodări. 

Iezuiţii care făcură bulla Unigenitus, nu puteau uita de a învăţa într-însa 

doctrină de care uzează aşa de larg faţa cu amicii lor. Este adevărat că, dacă 
este vorba de inamicii lor, doctrina acomodărilor şi a toleranţei devine cea mai 
oribilă dintre erezii. 

Proposiţiune condamnată: 

"Ce poate fi cineva alta decât întuneric, decât rătăcire şi păcat fără 
lumina credinţei, fără Iisus Hristos şi fără dragostea sa." 

Dacă această proposiţiune este falsă, aceasta este adevărată: Fără 
credinţă, fără Iisus Hristos, fără dragoste, poate fi cineva fără întuneric şi fără 
păcat. 

Se poate învăţa pelagianismul într-un mod mai clar şi a se nega mai 
formal doctrina relevată? nu citim într-adevăr în Sfânta Scriptură: "Scopul 
preceptului (poruncii) este dragostea care naşte dintr-o inimă curată, dintr-o 
bună conştiinţă şi dintr-o credinţă sinceră." (Paul I. către Timot 1. 5.) "Fără 
credinţă este imposibil de a place lui Dumnezeu." (Paul către Evrei 11. 6.) "Eu 
sunt calea, adevărul şi viaţa. Nimenea nu vine către Tatăl decât prin Mine." 
(Ioan. 14. 16.) "Iubirea lucrurilor pământeşti este moarte, şi iubirea lucrurilor 
spirituale este viaţă şi pace; cei ce trăiesc după corp nu pot place lui 
Dumnezeu." (Paul către Rom. 8. 5.) 

Proposiţiune condamnată: 

"Credinţa justifică când lucrează; dar ea nu lucrează decât prin 
dragoste." 

Roma, condamnând această proposiţiune, afirmă că se poate justifica 
cineva fără credinţa lucrătoare prin dragoste. Prin urmare ea învaţă, mai explicit 
ca Pelagiu, că omul poate fi justificat fără credinţă şi fără dragoste. Cu toate 
acestea, n-a învăţat sfântul Paul aceasta: "Noi în puterea credinţei sperăm să 
primim de la Sfântul Duh dreptatea; căci, în Iisus Hristos nici tăierea împrejur 
nici netăierea împrejur poate ceva; ci credinţa care este însufleţită prin 
dragoste.'" (Paul către Galat. 5. 5.) "De voi împărţi toată averea mea săracilor; 
de voi da corpul meu spre ardere, iar dragoste nu am, toate acestea întru nimica 
nu-mi servesc." (Paul I către Corint. 13.3.) "De aş vorbi toate limbile oamenilor 
şi ale îngerilor iar dragoste nu am, nu sunt decât ca un kymbal răsunător." (Paul 

1 Corint. 13. 1.3.) 

Ne oprim aici, în examinarea bullei Unigenitus. Noi n-am avut intenţia 
nici de a lua apărarea cauzei Păr. Quesnel sau a doctrinei sale; nici de a disputa 
contra lui Molina. Zicem numai: iată o bullă doctrinară, primită în toată 
Biserica romană ca regulă de credinţă. într-însa se condamnă o oarecare 
doctrină. Această doctrină este dar în contradictiune cu doctrina Bisericii 

romane. Prin urmare, noi putem lua această bullă ca expresie a credinţei acestei 
Biserici. 

Opunând câtorva din proposiţiunile condamnate proposiţiuni 
contradictorii, rezultă că Biserica romană învaţă pelagianismul. 

Dar fiind ştiut că această erezie a fost considerată totdeauna ca 
atentatorie la dogma răscumpărării, noi conchidem că Biserica romană este 
eretică în acest punct; că ea neagă formal necesitatea răscumpărării şi a graţiei 
pe care sacrificiul Mântuitorului a meritat-o omenirii; că neagă prin urmare, fie 
direct fie indirect, una din bazele esenţiale ale creştinismului. 

Biserica romană profesează, în privinţa nemaculatei (imaculatei) 
concepţiuni a sfintei Fecioare, o doctrină formal opusă dogmei răscumpărării, 
într-adevăr, este lucru al credinţei că toată omenirea,/«ra nici o excepţiune, este 
izbită de un viciu original, care viciu e transmis prin actul însuşi al naşterii. 
Urmează că omenirea, în persoana lui Iisus Hristos, n-a participat nicicum la 
viciul comun, pentru că ea n-a fost născută după legea comună. Dar sfânta 
Fecioară a fost născută după această lege; aşadar, ea a fost zămislită cu viciul 
nedezlipit de natura umană; că ea va fi fost purificată, din sânul mamei sale, ca 
Ieremia şi ca Ioan Botezătorul, despre aceasta nu e vorba. După bulla lui Pius al 
IX-lea din 8 Decembrie 1854, care promulga zămislirea nemaculată a sfintei 
Fecioare, ar trebui să credem că ea n-a fost zămislită în păcatul originar, că a 
fost absolut prezervată de dânsul, astfel încât n-ar fi avut trebuinţă de 
purificaţiune. într-adevăr, dacă ea ar fi avut trebuinţă de purificaţiune, aceasta ar 
fi provenit din cauză că zămislirea sa n-ar fi fost nemaculată. Dacă n-ar fi avut 
o asemenea trebuinţă, aceasta ar proveni din aceea că ea nu face parte în 
realitate din omenire. Un doctor al Bisericii romane, M. Newman, a extras 
această consecinţă din dogma de la 1 854, şi a susţinut, în faţa Bisericii romane 
care nu 1-a condamnat, că începând de la bulla din 1854, Treimea a fost 
completată prin sfânta Fecioară ridicată la rangul divin. 

Cu toate numeroasele inovaţiuni ce papalitatea a introdus în doctrina 
catolică, niciodată ea nu îndrăznise să promulge pe faţă o dogmă nouă; ea 
conserva totdeauna o oarecare pudoare doctrinară, şi îşi învelea inovaţiunile sale 
cu un văl care le acoperea destul de bine. Pius al IX-lea nu are pudori de acestea 
pe care le voi numi catolice. El a promulgat, în 1854, o dogmă nouă, şi a avut 
grijă de a spune episcopilor reuniţi împrejurul lui ca nişte copii din cor, după 
expresiea perfectamente dreaptă a avvei Combalot, că defineşte dogma în 
virtutea propriei sale autorităţi. 

Biserica romană, prin organul şefului său, şi cu asentimentul tuturor 
episcopilor săi, a fost aşadar dotată, în 8 Decembrie 1854, cu o dogmă nouă. 
Dar nu s-a temut de a afirma că această dogmă nouă n-ar fi decât o veche 
doctrină catolică, care ar aparţine unei tradiţiuni latente a Bisericii, şi pe care 
bulla n-ar face alta decât de a o aduce la lumină . Ba chiar a cutezat să pretindă 



68 Pius al IX-lea, papa intre 1846 - 1878. 

că Biserica catolică orientală ar profesa doctrina ridicată de Pius al IX-lea la 
starea de dogmă. 

Nu ne va fi anevoie de a stabili că Pius al IX-lea, prin bulla sa din 8 
Decembrie 1854, a proclamat o dogmă absolut nouă, şi că Biserica romană, 
acceptând-o, profesează o erezie contrară dogmei răscumpărării. 

Spre a combate, nu numai bulla lui Pius al IX-lea, ci şi pe teologii care 
au întreprins să o apere, suntem datori să stabilim regulile totdeauna urmate în 
Biserică pentru definiţiunile dogmatice. 

Iisus Hristos nu este nicidecum un filosof, inventator al unui sistem 
primitor de perfecţionări indefinite, după progresul societăţilor şi al spiritului 
uman; el este fiul lui Dumnezeu, Cuvântul întrupat, expresia eternului şi 
esenţialului adevăr, care a ieşit din sânul Tatălui, şi s-a coborât pentru a lumina 
pe tot omul ce vine în lume. Doctrina lui Iisus Hristos este aşadar adevărul; ea 
nu poate fi prin urmare decât un depozit încredinţat lumii, după frumoasa 
expresie a sfântului Pavel (1 Tim. VI. 20): "O Timotee! strigă el către iubitul 
său ucenic, o Timotee! păzeşte depozitul, evitând profanele înnoiri de cuvinte!" 

Să ascultăm pe sfântul Vincent din Lerini comentând aceste cuvinte 
dumnezeieşti (§ XXII): 

"Este necesar de a aprofunda cu cea mai mare sârguinţă aceste expresii 
ale apostolului: O Timotee! zice el, păzeşte depozitul, evitând profanele înnoiri 
de cuvinte. O! este în acelaşi timp exclamaţiunea şi a prevederii şi a dragostei. 
El prevedea într-adevăr erori viitoare pe care, mai dinainte, le deplângea. Cine 
este acest Timotei astăzi, dacă nu, în general, toată Biserica, şi în special tot 
corpul şefilor care sunt datori să posede ei înşişi şi să facă cunoscută şi altora 
adevărata ştiinţă a cultului divin? 

Ce vor să zică aceste cuvinte: Păzeşte depozitul? Păzeşte, zice el, din 
cauza furilor, din cauza inamicilor, ca nu cumva, în timpul somnului oamenilor 
tăi, ei să semene neghină peste acest grâu curat pe care Fiul omului 1-a semănat 
în câmpul său. Păzeşte depozitul, adaugă el. Ce este acest depozit? Este ceea ce 
ţi s-a încredinţat, şi nu ceea ce tu ai inventat; ceea ce tu ai primit, şi nu ceea ce 
este fruct al cugetării tale; acesta este un lucru care nu vine de la inteligenţă, ci 
de la învăţământ; care este rezultatul, nu al uzurpaţiunii unui particular, ci al 
unei tradiţiuni publice; un lucru care a venit până la tine, dar nu pe care l-ai 
produs tu; faţă de care tu nu trebuie să fii, autor ci păzitor; nu fondator, ci 
sectator; nu conducător, ci discipol. Păzeşte depozitul, adică conservă tezaurul 
credinţei catolice intact şi curat. Să nu păstrezi în tine şi să nu conferi altora 
decât ceea ce ţi s-a încredinţat. Tu ai primit aur, dă aur: nu voiesc ca să-mi dai 
una în loc de alta: nu voiesc ca în loc de aur, tu să-mi dai cu înşelăciune plumb 
sau aramă: nu voiesc ceva care să semene cu aurul; eu voiesc chiar aurul. O 
Timotee! o episcope! o teologule! o doctore! dacă graţia lui Dumnezeu ţi-a dat 
geniu, facilitate, ştiinţă, fii Beseleelul tabernacolului spiritual: despică pietrele 
preţioase ale dogmei dumnezeieşti; adună-le cu fidelitate; ornează-le cu 
înţelepciune; fâ-le mai strălucitoare, mai frumoase, mai graţioase; expunerea ta 
să facă ca mai bine să se înţeleagă ceea ce se credea mai înainte într-un mod mai 
obscur; posteritatea să se felicite că vede mai clar ceea ce antichitatea venera 

fără a înţelege. Cu toate acestea, să predai ceea ce ai învăţat; astfel încât vorbind 
într-un mod nou, să nu grăieşti lucruri noi. 

Dar să revenim la apostolul (§ XXIV): O Timotee, zice el, păzeşte 
depozitul, evitând profanele înnoiri de cuvinte. Evită-le, zice el, ca pe o viperă, 
ca pe o scorpie, ca pe un bazilisc, de teamă ca, nu numai să nu te atingă, dar nici 
să te vadă şi nici să te ajungă cu suflarea lor. Ce însemnează a evita? Cu 
asemenea persoane, nu mânca, (I Corint. V.). Ce mai însemnează încă a evita? 
De vine cineva la voi, şi nu aduce această învăţătură... (II Ioann.). Care 
învăţătură, de nu învăţătura catolică şi universală, ce rămâne una şi aceeaşi, în 
toate veacurile, prin curata tradiţie a adevărului, şi care trebuie să dureze 
pururea, fără a sfârşi vreodată? Ce trebuie dar să faceţi aceluia care nu prezintă 
această învăţătură? Nu-l primiţi în casa voastră; nu-l salutaţi, căci cel ce-l 
salută, se face părtaş faptelor lui celor rele. 

Apostolul adaugă: Profanele înnoiri de cuvinte; adică acelea ce n-au 
într-însele nimic sfânt, nimic religios, care sunt cu totul străine tabernacolului 
Bisericii, care este templul lui Dumnezeu. Profane înnoiri de cuvintel înnoiri de 
cuvinte, adică de dogme, de lucruri, de opiniuni contrare vechimii, antichităţii. 
De primeşte cineva aceste înnoiri, trebuie neapărat ca credinţa sfinţilor Părinţi 
să fie violată peste tot sau în mare parte; trebuie neapărat să zică că toţi 
credincioşii din toate veacurile, toţi sfinţii, toţi bărbaţii curaţi şi înfrânaţi, toate 
fecioarele, toţi clericii, preoţii şi episcopii, milioanele de mărturisitori, marea 
armată a mucenicilor, atâtea cetăţi, atâtea populaţiuni atât de celebre şi 
numeroase, atâtea insule, provincii, regi, popoare, regate, naţiuni, aproape toată 
lumea în fine care a fost încorporată la Iisus Hristos prin credinţa catolică, a fost 
în ignoranţă un mare număr de secole, a rătăcit, a blestemat, n-a ştiut ce trebuia 
să creadă. Evită, zice apostolul, profanele înnoiri de cuvinte, adică acelea pe 
care catolicii niciodată nu le-au primit, nici le-au urmat, şi care nu sunt decât din 
domeniul ereticilor. într-adevăr, ce erezie nu s-a născut sub cutare nume, în 
cutare loc, în cutare timp? Cine a întemeiat erezii, de nu acela care mai întâi a 
rupt-o cu învăţătura veche, universală şi unanimă a Bisericii catolice?" 

Acest admirabil comentariu al cuvintelor sfântului Paul stabileşte cu 
deplinătate că doctrina catolică este un depozit încredinţat Bisericii, şi că, pentru 
a distinge această doctrină de orice invenţiune umană, sunt trei mijloace: 
antichitatea, unanimitatea, universalitatea. 

E destul ca o doctrină să fie nouă, pentru ca ea să nu poată face parte din 
depozitul încredinţat Bisericii de Iisus Hristos; din punctul de vedere catolic, 
înnoirea (inovaţiunea) este dar cu necesitate un semn de falsitate. "Tot ce e nou, 
zice sfântul Vincent de Lerini, tot despre care nu s-a auzit nicicum vorbindu-se 
mai înainte nu aparţine religiei, aceea este o ispită." (§ XX) 

Lucrul astfel fiind, urmează acelaşi sfânt (§ XXI), nu mă pot destul mira 
de nebunia unor oameni, de impietatea şi orbirea spiritului lor, de pasiunea lor 
pentru eroare, care-i face să nu se mulţumească cu regula de credinţă care a fost 
dată o dată şi primită din vechime; lor le trebuie ceva nou şi iar nou; ei voiesc 
necurmat să adauge, să schimbe, să scadă ceva în religie; ca şi când dogma 
cerească care a fost o dată revelată nu le-ar fi de ajuns; ca şi când această dogmă 

ar fi o invenţiune umană care n-ar putea să ajungă la perfecţiune decât prin 
modificaţiuni şi chiar corecţiuni continue. Oracolele divine le strigă cu toate 
acestea: Nu trece peste hotarele ce ţi-au pus Părinţii tăi (Prov., XXII). Nu 
pronunţa contra judecătorului tău (Eccles., VIII). Acela care strică gardul 
şarpele-1 va muşca (Eccles., X). Şi acest cuvânt apostolesc prin care, ca cu o 
sabie spirituală, toate criminalele înnoiri ale tuturor ereticilor au fost şi vor fi 
totdeauna tăiate! O Timotee, păzeşte depozitul, evitând profanele înnoiri de 
cuvinte şi opoziţiunile unei ştiinţe false şi numai aparente, ale căror făgăduinţe 
au făcut pe mulţi să-şi piardă credinţa (I Timot, VI, 20, 21). Şi în urma unor 
asemenea cuvinte se mai găsesc oameni care au capul destul de tare, o 
încăpăţânare şi o îndărătnicie destul de neînduplecate, că nu se zdrobesc sub 
aceste cuvinte căzute din cer, că nu se strivesc de această greutate nesuferită, că 
nu se sfarmă de acest ciocan, că nu se fac una cu pământul de acest fulger! 
Evită, zice el, profanele înnoiri de cuvintel El nu zice lucrurile vechi, antice; şi 
arată, din contră, că de ele trebuie să se lipească. într-adevăr, dacă trebuie să se 
evite înnoirea, trebuie să se urmeze antichitatea". 

Sunt unii care, pentru a scăpa de consideraţiunile victorioase ale 
sfântului Vincent din Lerini, au alergat la subterfugii. Ei pretind că oarecare 
înnoiri, care le sunt iubite, s-ar afla în stare latentă în profunzimile tradiţiunii; ei 
reclamă în favoarea lor caracterul sacru al antichităţii, şi pretind că Biserica 
trebuie să le adopte ca pe un progres legitim în expunerea doctrinei. Bulla lui 
Pius al IX-lea favorizează această doctrină, care nu tinde la nimic mai puţin 
decât la a zdruncina caracterul vizibilităţii necesar Bisericii creştine. Părtinitorii 
acestei erori care îndrăznesc să se întemeieze pe sfântul Vincent de Lerini să 
asculte şi să înţeleagă pe acest mare teolog al Bisericii catolice; ei vor afla ceea 
ce trebuie să se înţeleagă prin cuvântul progres în Biserică (§ XXIII). 

"Zice poate cineva: Nu poate fi nici un progres religios în Biserica lui 
Hristos? Să fie unul, şi încă unul foarte mare! Cine este omul atât de pizmaş şi 
inamic al lui Dumnezeu pentru a-1 împiedica? Dar trebuie ca acesta să fie un 
adevărat progres al credinţei şi nu o schimbare. Este de esenţa progresului ca 
obiectul să crească în el însuşi; schimbarea, din contra, consistă în 
transmutaţiunea acestui obiect într-un altul. Să crească dar, şi mult, inteligenţa, 
ştiinţa, înţelepciunea fiecăruia şi a tuturor, a omului şi a Bisericii întregi, cu 
înmulţirea vremilor şi a secolelor; dar să rămână în natura lor, adică în aceeaşi 
dogmă, în acelaşi sens, în acelaşi sentiment". 

După profundul nostru doctor, progresul religios nu se raportează aşadar 
la însăşi dogma. Ceea ce s-a crezut din vechime nu poate fi nici schimbat, nici 
mărit (augmentat), nici micşorat; numai spiritul uman poate răspândi, asupra 
unor chestiuni nedespărţite de o dogmă, mai multă lumină; iată în ce consistă 
progresul. Vincent din Lerini explică însuşi cugetarea sa într-un mod admirabil 
(Ibid.). 

"Dezvoltarea corpurilor să servească de model progresului religios al 
sufletelor; acestea mărindu-se cu anii rămân cu toate acestea aceleaşi. Este o 
mare diferenţă între floarea tinereţii şi maturitatea bătrâneţii; cu toate acestea, 

cei ce sunt bătrâni sunt aceiaşi care au fost tineri; şi deşi starea şi modul de a fi 
sunt diferite, natura şi persoana sunt totdeauna aceleaşi. 

Dogma religiei creştine să urmeze aceste legi ale progresului; să se 
consolideze cu anii, să se întindă cu timpul, să se mărească cu etatea, să rămână 
cu toate acestea curată şi inviolabilă, să nu se schimbe, să nu se piardă nimic din 
ceea ce-i este propriu, să nu sufere nici o schimbare în defmiţiune.... Este 
permis de a îngriji, de a pili, de a lustrui dogmele filosofiei cereşti, dar este o 
crimă de a le schimba, de a le trunchia, de a le mutila. Să le înconjoare cineva 
de evidenţă, de lumină, de claritate; dar este necesar ca ele să-şi conserve 
plenitudinea lor, integritatea lor, esenţa lor." 

Astfel, progresul religios consistă în dezvoltarea luminilor asupra unui 
obiect, asupra unei dogme cunoscute, şi nu în descoperirea unei dogme 
necunoscută antichităţii. 

înţelegem că această teorie a progresului nu atacă în nimic regula 
antichităţii, primul semn de veritate pus de Vincent de Lerini, pentru dogma 
catolică. Aşa el se aplică în principal în opera sa a face să se vadă cum toţi 
episcopii sfintei Biserici, moştenitori ai verităţii apostolice, iubiră mai bine să se 
trădeze pe ei înşişi decât credinţa bătrânei universalităţi (§ V); şi cum 
îndrăzneala înnoirii profane fu zdrobită sub autoritatea antichităţii sacre (§ VI). 
S-a putut observa în pasajele ce am citat că afară de antichitate, acest prim semn 
al verităţii, Vincent din Lerini mai arată încă alte două; universalitatea şi 
unanimitatea mărturisirilor în Biserică; el expune într-un mod foarte clar aceste 
trei principii care formează maica şi criteriul dogmei catolice, în pasajele 
următoare: 

"Adesea, zice el (§ II), şi cu mult zel şi atenţiune, am întrebat pe bărbaţi 
distinşi prin sanctitatea şi doctrina 90 lor, cum aş putea, cu ajutorul unei reguli 
sigure, să deosebesc adevărul credinţei catolice de erorile ereziei; mai toţi îmi 
răspunseră totdeauna că dacă eu sau oricare altul am voi să scăpăm de cursele 
erorii şi să ne ţinem tari în adevărata credinţă, ar trebui să ne întărim credinţa în 
două moduri, cu graţia lui Dumnezeu: întâi prin autoritatea legii divine, şi apoi 
prin tradiţia credinţei catolice... şi în Biserica catolică chiar, trebuie să avem 
mare grijă ca să nu îmbrăţişăm decât ceea ce s-a crezut pretutindeni, totdeauna 
şi de către toţi. Aceea, în adevăr, este cu adevărat şi propriu catolic, după cum o 
demonstrează forţa şi însemnarea cuvântului catolic, ce vrea să zică plenitudine, 
universalitate. Noi vom urma dar credinţa catolică, conformându-ne cu aceea ce 
are pentru sine universalitatea, antichitatea, unanimitatea. Vom urma 
universalitatea, dacă vom mărturisi că numai singură acea credinţă este 
adevărată, care este profesată de toată Biserica, în tot universul; vom urma 
antichitatea, dacă nu vom părăsi niciodată sentimentele ce cu evidenţă le-au 
susţinut strămoşii şi părinţii noştri; în fine, vom urma unanimitatea, dacă în 
însăşi lucrurile vechi vom urma definiţiunile şi sentinţele tuturor sau aproape ale 
tuturor episcopilor şi învăţătorilor." 



90 Prin sfinţenia şi învăţătura lor 

Când o discuţie se ridică în Biserică, datoria unui creştin catolic este, 
după sfântul Vincent din Lerini (§ III), de a se lipi mai întâi de antichitate, care 
evident nu poate fi amăgită de fraudele înnoirii. Dacă în antichitate descoperă 
cineva mai multe opiniuni, trebuie să se alipească de decretele pe care le-a dat 
din vechime Biserica universală; dacă nu sunt asemenea decrete, trebuie să 
examineze opiniunile doctorilor care trăiră în diverse timpuri în împărtăşirea 
Bisericii, şi să creadă, fără nici o îndoială, ceea ce toţi, cu un unanim 
consimţământ învăţară pe faţă, adeseori şi cu statornicie. Cartea sfântului 
Vincent din Lerini a fost totdeauna privită în Biserică ca expresiea cugetării 
generale. 

Toată tradiţia catolică este conformă cu dânsa. Am putea cita aproape pe 
toţi Părinţii Bisericii. Ne vom mulţumi de a indica opera sfântului Irineu Contra 
Ereziilor şi tratatul Despre Prescripţiuni al lui Tertullian. In aceste două 
magnifice opere, chestiunea este tratată cu claritatea şi elocvenţa ce le-am 
observat în Avertismentul sfântului Vincent de Lerini. 

Nici un doctor, nici un episcop, nici un teolog n-a cutezat să atace 
această sublimă teorie a credinţei creştine. 

Pentru a aplica aceste reguli catolice la bulla lui Pius al IX-lea, datorăm 
să examinăm care a fost credinţa veche, universală, unanimă, în privinţa 
concepţiunii sfintei Fecioare. 

Martorii acestei credinţe sunt Părinţii Bisericii. Dacă Părinţii Bisericii au 

5 5 5 

învăţat unanim şi în toate timpurile o doctrină contrară aceleia din bulla lui Pius 
al IX-lea, dintr-aceasta va urma neapărat că această bullă conţine o doctrină 
nouă şi prin urmare eretică. 

Pius al IX-lea pretinde că doctrina nemaculatei concepţiuni este cuprinsă 
în sfânta Scriptură şi în tradiţie. 

Ca şi ereticii despre care vorbeşte sfântul Vincent din Lerini, el zboară 
prin toate cărţile Sfintei Scripturi, de la Geneză până la Apocalipsă, pentru a-şi 
stabili opiniunea sa; dar, din toate textele ce indică, nu ne temem de a spune că 
nu este nici unul singur care să fi fost aplicat la concepţiunea sfintei Fecioare de 
Părinţii Bisericii. 

5 

Dar am primit dintru început în Biserica catolică că Sfânta Scriptură 
trebuie să fie interpretată conform cu tradiţia tuturor secolelor. Dacă nici unul 
dintre Părinţii Bisericii n-a aplicat la concepţiunea sfintei Fecioare pasajele 
indicate în bullă, cu ce drept i le-ar aplica cineva astăzi? 

Noi o spunem tare şi fără teamă că vom rămâne ruşinaţi, nici unul din 
Părinţii Bisericii, începând cu timpurile apostolice, n-au aplicat concepţiunii 
sfintei Fecioare nici unul din textele Sfintei Scripturi; ceea ce n-a împiedicat pe 
Pius al IX-lea de a zice: "Că Biserica catolică, coloana adevărului, a privit 
totdeauna inocenţa originală a Fecioarei ca o doctrină cuprinsă în depozitul 
revelaţiunii... după cum o atestă monumentele antichităţii Bisericii orientale şi 
occidentale". 

Dacă ar fi fost aşa, ea ar fi fost privită din vechime, universal, unanim, 
ca o dogmă. 

Dar bulla însăşi care creează această dogmă nu probează ea singură că 
înainte de 6 ale idelor lui Decembrie din anul 1854, ea (dogma) nu exista? 

De ar fi adevărat, după cum s-a zis în bullă, că toţi Părinţii au văzut 
această dogmă în Scriptură şi au proclamat-o toţi, cum se face că a fost ea 
negată în curs de o mie patru sute de ani chiar în Biserica romană? 

Dar cu greşeala se invocă mărturia Părinţilor. 

Tot ce s-a indicat în bullă ca aplicându-se concepţiunii sfintei Fecioare 
se raportează la inocenţa vieţii sale, la fecioria sa, la sfinţirea sa în sânul mamei 
sale, la maternitatea sa divină; dar, o repetăm, nu se află un cuvânt, un singur 
cuvânt, în monumentele tradiţiunii Bisericilor orientale şi occidentale, în cursul 
primelor douăsprezece secole, care să aibă cel mai mic raport cu concepţiunea. 

Dacă credem pe M. Parisis, episcop d'Arras, dogma concepţiunii 
nemaculate era în tradiţie ca o astră învelită pe care toţi nu o distingeau. 
Aceasta este o mărturie în favoarea celor ce noi afirmăm, adică că Părinţii 
Bisericii nu au vorbit deloc de concepţiune. Numai, M. Parisis voieşte să ne facă 
să înţelegem că sufletele privilegiate vedeau sub scoarţa oricăror expresii dogma 
pe care obştea credincioşilor nu o doreau. 

Acest sistem şi afirmaţiea bullei cad sub greutatea zdrobitoare a întregii 
tradiţiuni catolice; căci este ştiut că toţi Părinţii Bisericii, fără nici o excepţiune, 
au susţinut, ca învăţătură a Bisericii, o doctrină diametral şi evident opusă 
zămislirii nemaculate a sfintei Fecioare. 

într-adevăr ei au afirmat: 

1. Că numai Iisus Hristos singur, în natura sa umană, a fost fără de 
păcatul originar; 

2. Că acest păcat a fost transmis tuturor descendenţilor lui Adam, fără 
nici o excepţiune; 

3. Că acest păcat a fost transmis omenirii prin naştere. 

De unde urmează că sfânta Fecioară, născută pe calea ordinară, a trebuit 
neapărat să fie zămislită cu păcatul originar, şi că Iisus Hristos, în natura sa 
umană, a fost fără acest păcat, pentru că el s-a născut dintr-o fecioară. 

Astfel este doctrina constantă a tuturor Părinţilor Bisericii, precum o 
vom vedea-o îndată. 

Mulţi dintre aceşti Părinţi au susţinut chiar că sfânta Fecioară a comis 
păcate actuale în cursul vieţii sale. 

Sfinţitul Augustin, este adevărat, într-un pasaj pe care (unii) în mod fals 
l-au aplicat la concepţiunea nemaculată, nu voieşte să se facă menţiune de sfânta 
Fecioară când este vorba despre păcatul actual (de Natura et gratia, c. XXXVI); 
dar sfântul Ioan Chrysostomul este de o părere contrară (de Mundi creat., orat. 
VI, § 10), şi zice pozitiv, în mai multe din operele sale, că Măria se făcu 
vinovată de păcat. Tertullian nu este mai puţin pozitiv (de carne Christi § 7), şi 
mai mulţi alţi Părinţi, precum sfântul Ambrozie (in Luc. Lib. II), sfântul Grigore 
de Nyssa (de Occ. Dom.), sfântul Vasile (Epist. CCLXI, ad Optim. Episc, § 9), 
sfântul Paulin al Nolei (inter Epist. August., CXXI), şi mulţi alţii, înclină în 
favoarea acestei opţiuni. 

Când n-ar fi decât aceşti Părinţi care să nu fi admis concepţiunea 
nemaculată, numărul lor este destul de mare şi autoritatea lor destul de 
considerabilă pentru ca să poată conchide cineva că, asupra acestui punct, 
tradiţia n-ar fi fost niciodată universală şi unanimă. 

Dar înşişi Părinţii care nu voiesc ca sfânta Fecioară să fi păcătuit, chiar 
iertabil, în cursul vieţii sale, niciodată nu au admis, privilegiul ce s-ar voi astăzi 
să se impună ca o dogmă. 

Noi vom cita câteva pasaje din Părinţi, spre a stabili cele trei puncte ce 
am indicat ca rezumat a toată doctrina lor: 

Tertullian (de Anima, § 41): 

"Dumnezeu singur este fără de păcat: Hristos este singurul om care este 
fără de păcat, pentru că Hristos este Dumnezeu." 

In cartea sa De Carne Christi (§ 16, 17, 20), Tertullian susţine că păcatul 
este cu necesitate alipit de carnea omenească procreată pe calea ordinară a 
naşterii; şi că carnea lui Hristos fu singura curată, pentru că a fost zămislită de o 
Fecioară şi prin lucrarea Duhului Sfânt. 

Această doctrină este doctrina tuturor Părinţilor Bisericii fără 
excepţiune. Iată ce zice Origene (Omil., VII, in Levit): "Oricine intră în lume 
prin calea ordinară a naşterii, prin aceasta chiar, a fost întinat în tatăl său şi în 
mama sa, pentru că nimeni nu este fără întinăciune, nici chiar copilul de o zi. 
Numai Iisus Hristos singur, Domnul nostru, a fost zămislit fâră păcat." 

El învaţă aceeaşi doctrină în mai multe alte locuri ale operelor sale 
(Omil., V, in Jerem.; Comment. in Ioann.). 

Sfântul Ilarie Pictavianul (de Trinit): 

"Fecioara a fost zămislită prin poftă; ea dar a avut trebuinţă de a fi 
renăscută spritual şi purificată de păcat." 

Sfântul Irineu (adv. Haeres., lib. IV, c. XVI): 

"Tot copilul ce vine pe lume prin naştere contractează păcatul primului 
nostru părinte, şi este supus decretului de moarte care a fost pronunţat contra lui 
Adam şi a Evei." 

Sfântul Ambrozie (in Lua, lib. II, § 55): 

"Printre toţi cei ce sunt născuţi din femei, nimeni nu este perfect sfânt 
decât Domnul Iisus: el singur, prin modul negrăit cu care a fost zămislit, şi prin 
puterea infinită a dumnezeieştii Maiestăţi, n-a contractat contagiunea viciului 
care corupe natura umană." 

Sfântul Atanasie (in Lua): 

"Iisus Hristos a fost sfânt într-un mod cu totul singular, căci această 
diferenţă a fost între el şi ceilalţi sfinţi, că el a primit sanctitatea cu natura" 

Sfântul Augustin (de Peccat. Remiss., lib. II): 

"Numai Iisus Hristos singur nu a avut niciodată păcat; el nu a luat 
carnea păcatului, deşi a luat din mama sa o carne care era a păcatului; căci 
aceea pe care el a luat-o din mama sa, sau a purificat-o mai înainte de a o lua, 
sau a purificat-o luând-o." 

Acelaşi părinte zice aiurea (adv. Julian.): 

"Pofta prin care Iisus Hristos nu a voit să fie zămislit a făcut propagarea 
răului în neamul omenesc, pentru că corpul Măriei, deşi venit prin această 
poftă, nu a transmis-o cu toate acestea corpului pe care ea nu 1-a zămislit prin 
ea.... 

Păcatul originar trece în toţi oamenii; dar el n-a putut trece în acest corp 
unic, pe care sfânta Fecioară 1-a zămislit altfel decât prin poftă. ... 

Aşa corpul lui Iisus Hristos şi-a tras mortalitatea sa din mortalitatea 
mamei sale; dar el nu a tras dintr-însa otrava păcatului originar, de vreme ce n-a 
fost zămislit prin calea poftei. . .El singur s-a născut om fără un viciu de care nu 
este lipsit nici unul dintre ceilalţi oameni." 

Sfântul Augustin mai zice încă (Op. Imperf. Contra Julian., lib. VI): 

"Măria mama lui Dumnezeu, din care Iisus Hristos s-a întrupat, a fost 
născută prin pofta trupească a părinţilor săi (de carnali concupiscentia parentum 
nata est)." 

Pelagiu imputa sfântului Augustin că supune pe sfânta Fecioară 
diavolului prin păcatul originar. Dacă fericitul doctor ar fi admis concepţiunea 
nemaculată, ar fi dezminţit pe adversarul său. Departe de aceea, el convine că 
Măria a fost supusă împărăţiei diavolului prin necesitate de natură, dar că a fost 
smulsă dintr-acea împărăţie prin noua naştere ce ea a primit în Iisus Hristos. 

"Noi nu supunem, zice el, pe Măria diavolului prin naşterea sa, pentru că 
această naştere a fost ştearsă prin graţia renaşterii. ." 

Poate cineva, după cuvinte atât de formale a lega acest text în care 
sfinţitul Augustin nu voieşte ca să fie vorba de sfânta Fecioară, când se vorbeşte 
de păcat? Prin context, este evident că sfinţitul doctor nu vorbeşte decât de 
păcate actuale; nu poate cineva, afară de aceasta, să-i dea o mai mare extindere 
fâra a pune pe sfinţitul Augustin în contradicţiune cu el însuşi. Nimeni nu s-a 
îndoit vreodată, în Biserică, că sfânta Fecioară nu a fost supusă legii morţii. 
Sfinţitul Augustin nu ezită de a privi această moarte ca pe consecinţa păcatului 
original. 

"Măria, copil al lui Adam, zice el (în Psalm., XXIV, § 3), a murit din 
cauza păcatului; Adam a murit din cauza păcatului; şi corpul Domnului, pe care 
el 1-a primit din Măria, a murit pentru a şterge păcatele.'" 

Eusebiu al Emesiei (de Nativit. Dom. Homil., II): 

"Nimeni nu este fără de păcatul original, nici chiar mama 
Răscumpărătorului lumii. Iisus Hristos singur este afară din legea păcatului". 

Sfântul Fulgenţiu (de Incarnat, et Grat): 

"Corpul Măriei, care a fost conceput în inechitate prin calea ordinară a 
naturii, fu desigur un corp de păcat (caro fuit utique peccati)." 

Bedu (Homil. in Ioann.) afirmă că tot omul conceput prin calea ordinară 
se împărtăşeşte de păcatul lui Adam. 

Alcuin (lib. I, Sent, c. XVIII): 

"Deşi corpul lui Iisus Hristos a fost luat din acela al Fecioarei, care 
fusese corupt prin păcatul original, Iisus Hristos, cu toate acestea, nu a fost 
culpabil de păcatul original, pentru că zămislirea sa nu a fost opera poftei 
trupeşti." 

Anselm (cur Deus homo): 

"Deşi concepţiunea lui Iisus Hristos a fost curată şi fără de păcatul care 
este alipit de pofta corporală, Fecioara, cu toate acestea, din care corpul lui Iisus 
Hristos a fost luat, a fost zămislită în inechitate, mama sa a zămislit-o în păcat." 

Huhues de Saint- Victor (in Summ. Sent.Tract. 1., c. XVI): 

"In privinţa cărnii cu care Cuvântul s-a unit, se întreabă dacă ea a fost 
mai întâi supusă păcatului în Măria. Sfinţitul Augustin o afirmă. Dar în 
momentul în care ea fu separată de a Măriei, fu durificată pe Duhul-Sfânt de tot 
păcatul şi de toată aplecarea către păcat. El purifică şi pe Măria de tot păcatul, 
dar nu de toată înclinaţiunea către păcat; cu toate acestea, el slăbi atât de mult 
această înclinaţiune, încât se crede că ea nu a păcătuit după aceea." 

Este trebuinţă de a cita mai multe mărturii pentru primele douăsprezece 
secole ale Bisericii? 

Noi afirmăm că nu este un singur Părinte de ai Bisericii care să susţină 
o altă doctrină decât aceea care este cuprinsă în textele ce am citat. 

Trimitem pe cei ce ar mai ezita încă de a crede la opera pe care Vincent 
de Bendellis o compuse în secolul al XV-lea asupra chestiunii ce ne ocupă, şi în 
care el a indicat mai bine de patru mii de texte de ale Părinţilor, de ale papilor, 
de ale doctorilor şi de ale teologilor care fac autoritate în Biserică, şi el este 
departe de a fi sleit materia. Multe din textele de aici de mai sus nu sunt indicate 
de el. Cum se face dar că în bullă s-a zis că părinţii şi scriitorii ecleziastici, 
instruiţi prin învăţămintele cereşti, nimic nu au avut mai scump în cărţile lor 
decât de a proclama pe întrecute şi de a predica dogma concepţiunii 
nemaculate? 

Noi am căutat în aceste cărţi ale Părinţilor şi ale scriitorilor ecleziastici, 
şi am aflat într-însele cu totul contrariul de ceea ce bulla afirmă, şi nu am aflat 
nimic în favoarea dogmei pe care ea o proclamă. 

Când chiar s-ar cita (ceea ce nu este) nişte texte formale în favoarea 
doctrinei bullei; când chiar acele texte ar fi atât de numeroase cât cele ce îi sunt 
contrare, bulla pentru aceasta nu ar fi mai legitimă; căci atunci nu ar fi fost 
niciodată în Biserică o credinţă constantă, universală, unanimă, cu privire la 
concepţiunea sfintei Fecioare; de unde ar urma că o opinie asupra acestui punct 
nu ar putea fi obiectul unei defmiţiuni dogmatice din partea Bisericii. 

Bulla se întemeiază pe predecesorii lui Pius al IX-lea şi pe tradiţia 
Bisericii romane. 

Să vedem care a fost această tradiţie. 

Sfântul Innocenţiu I (ap. Aug. cont. Julian.) susţine că păcatul original a 
fost comunicat tuturor oamenilor fără excepţiune, care s-au născut prin calea 
ordinară. 

Sfântul Gelasiu I (adv. Pelag.) profesează aceeaşi doctrină în cartea sa 
contra lui Pelagiu: "Este proprietatea Mielului nemaculat, zice el, de a nu fi 
avut niciodată nici un păcat." 

Sfântul Leon cel Mare 91 zice şi repetă adesea (serm. I, II, V, in Nativ. 
Dom.): 

"Iisus Hristos, singur între toţi fiii oamenilor, şi-a conservat, născându- 
se, inocenţa sa pentru că el singur a fost zămislit fără poftă trupească." 

Sfântul Grigore cel Mare nu are altă doctrină. Noi am putea indica sute 
de texte în diversele sale opere. Să cităm numai pe acesta, extras din Moralele 
sale (in Job., lib. XVIII): 

"Acela singur s-a născut cu adevărat sfânt, care, pentru a învinge natura, 
nu a fost conceput prin calea ordinară". 

Papa Innocenţiu al II-lea ~ (serm. in Assumpt): 

"Glorioasa Fecioară a fost concepută în păcat, dar ea a conceput pe fiul 
său fără păcat." 

Papa Innocenţiu al III-lea (serm. in Purif), comentând aceste cuvinte 
ale Scripturii: "Duhul Sfânt va supraveni în tine", zice: 

"Duhul Sfânt venise deja într-însa, când, fiind încă în sânul mamei sale, 
el îi purifică sufletul său de păcatul originar. 

Acelaşi papă face această paralelă între Eva şi Măria (serm. in 
Assumpt.): 

"Eva a fost formată fără păcat, dar ea a zămislit în păcat; Măria a fost 
zămislită în păcat, dar ea a zămislit fără păcat". 

Papa Innocenţiu al V-lea 94 se exprimă în aceşti termeni în privinţa sfintei 
Fecioare (Comment. in Lib. III Sentent): 

"Prea fericita Fecioară a fost sfinţită în sânul mamei sale, nu mai înainte 
de unirea sufletului său cu corpul său, pentru că ea nu era încă capabilă de 
graţie, nici în momentul chiar al acestei uniri, pentru că, dacă ar fi fost aşa, ea ar 
fi fost fără de păcatul original şi nu ar fi avut trebuinţă de răscumpărarea lui 
Iisus Hristos, necesară tuturor oamenilor, ceea ce nu trebuie să se zică. Ci 
trebuie să credem cu pietate că ea a fost purificată prin graţie şi sfinţită după 
prea puţin timp de la această unire: spre exemplu, în aceeaşi zi sau în aceeaşi 
oră, nu cu toate acestea în momentul chiar al unirii." 

Astfel fu, în cursul primelor douăsprezece secole ale Bisericii, doctrina 
scaunului roman, ca doctrină constantă, universală, unanimă a tuturor 
Bisericilor din Orient şi din Occident. 

Către secolul al XH-lea, se începu a se vorbi în Biserica occidentală 
despre concepţiunea nemaculată. Canonicii de la Lyon crezând că trebuie să 
celebreze în Biserica lor o sărbătoare în onoarea concepţiunii sfintei Fecioare, 
Bernard, egumenul de la Clairvaux, le adresă asupra acestei înnoiri o epistolă 
severă, în care el nu este decât ecoul traditiunii catolice, susţinând în mod 
solemn că sfânta Fecioară a fost zămislită în păcatul original. Vom cita câteva 
pasaje din această epistolă (Epist. CLXXIV, ad Can. Lugd.): 



91 Leon cel Mare (cea. 400 - 461). 

92 Inocentiu al II-lea, papa intre 1130- 11 43. 

93 Inocentiu al III-lea, papa intre 1 198 - 1216. 

94 Inocentiu al V-lea, papa intre 1276. 

"A fost necesar ca Măria să fie sfinţită după ce a fost zămislită, spre a se 
putea naşte în sanctitatea pe care nu o avusese în zămislirea care a precedat 
naşterea sa. Vei zice că naşterea sa, deşi posterioară comunică sanctitatea sa 
zămislirii sale, care este întâia după ordinea timpurilor? Aceasta nu se poate; 
căci sfinţirea Măriei, care a urmat după zămislirea sa, a putut foarte bine să se 
întindă asupra naşterii sale; dar nu s-a putut urca, printr-un efect retroactiv, până 
în timpul zămislirii sale." 

Bernard nu vede decât un mijloc de a susţine opiniunea concepţiunii 
nemaculate, acela adică de a zice că Măria a fost zămislită cu lucrarea Sfântului 
Duh; dar el adaugă îndată: "O asemenea aserţiune este neauzită, şi pentru ca să 
vorbesc limbajul Bisericii, totdeauna infailibil, zic că ea a zămislit, dar nu zic că 
s-a zămislit de la Sfântul Duh. . . . 

Putini sunt care s-au născut sfinţi, dar nici unul nu s-a zămislit în 
sanctitate, afară de Acela care, trebuind să sfinţească pe oameni şi să expieze 
păcatul, trebuia singur să fie fără de păcat." 

In întreaga epistolă a sa către canonicii din Lyon, Bernard, conform cu 
doctrina tuturor Părinţilor, afirmă că sfânta Fecioară, născută prin calea 
ordinară, a contractat păcatul original de care ea a fost purificată mai înainte de 
naşterea sa. 

învăţatul stareţ afla în această doctrină un argument puternic pentru a se 
opune sărbătorii Concepţiunii: după el, nu se putea solemniza singurul moment 
în care Măria fusese sub împărăţia păcatului. 

Biserica romană profesează, relativ de meritul faptelor omeneşti, 
indulgenţele şi purgatoriul, doctrine formal contrare dogmei catolice a 
răscumpărării. 

Noi vom avea ocaziune de a trata aceste chestiuni cu amănuntul când 
vom expune erorile şi ereziile papalităţii referitosre la mistere (Sf. Taine n. Ed.) 
şi la viaţa viitoare. Nu avem dar alta de făcut, pentru moment, decât să indicăm 
aceste erori întru ceea ce ele au de contrar dogmei răscumpărării. 

Eroarea primară care este sorgintea celorlalte consistă în aceasta: că 
sfinţii au avut merite supr a- abundente care formează un tezaur ce este la 
dispoziţiunea papei, şi pe care-1 împărţeşte după cum înţelege el, fie viilor, fie 
morţilor, prin mijlocul indulgenţelor ' . 

Această noţiune a indulgenţelor, fondată pe meritele supr a- abundente 
ale sfinţilor, este contrară acestui principiu catolic: că nimeni nu are înaintea lui 
Dumnezeu merit personal, şi că tot meritul nostru nu este decât meritul lui Iisus 
Hristos însuşi care ne este aplicat, şi prin care singuri noi obţinem mântuirea. 

Vom expune mai târziu, cu toate amănuntele necesare, doctrina romană 
asupra indulgenţelor, bazată pe o pretinsă supra-abundenţă de merite omeneşti, 
şi pe aplicaţiunea acestor merite acelora care nu le-au avut. Vom pune în lumină 
disproporţiunea ce există între faptele zise meritorii şi între favorurile spirituale 



5 învăţătura despre meritele supra-abundente si tezaurul pe care-1 formează la dispoziţia papei tin de o 
mentalitate lumeasca, mercantilă, un fel de trafic de influentă. 

ce le sunt acordate; imoralitatea traficului acestor indulgenţe tarifate la Roma cu 
un cinism revoltător; aplicaţiunea acestor favoruri sau indulgenţe sufletelor din 
purgatoriu. 

Vom expune transformaţiunile ce a suferit această doctrină a 
purgatoriului de care Biserica romană face astăzi un astfel de abuz. 

Ne vom mulţumi, pentru moment, de a observa că toate aceste erori 
emană din falsul principiu al meritului faptelor omeneşti, şi că acest fals 
principiu este direct contrar doctrinei răscumpărării. 

Această doctrină poate fi astfel rezumată, în ceea ce priveşte fapta 
omenească: 

Numai prin Iisus Hristos, unicul răscumpărător, unicul mijlocitor, noi 
putem să ne justificăm (indrepta). Numai într-insul noi putem fi, adică 
identificându-ne cu dânsul prin credinţă. 

Dar, pentru ca această credinţă să ne unească cu Iisus Hristos, trebuie ca 
ea să fie adevărată, adică să ne facă să practicăm comandamentele sau virtuţile 
ce sunt prescrise într-însa. 

Faptele noastre cele bune nu au puterea de a ne justifica prin ele însele; 
ci ele sunt consecinţa necesară a adevăratei credinţe, şi această credinţă, 
manifestându-se prin fapte, ne uneşte cu Răscumpărătorul care ne justifică. 

Credinţa care ne indeamnă la bine este un dar de la Dumnezeu; ea ne-a 
fost dată prin Iisus Hristos; tot ce este bun în noi vine dar de la graţia lui 
Dumnezeu, în Iisus Hristos; şi, fără această graţie, noi nu putem face nimic bun 
şi util pentru mântuirea noastră. 

Este foarte evident că admiţând un tezaur compus din merite supra- 
abundente ale sfinţilor, care tezaur poate fi distribuit viilor şi morţilor ce ar fi în 
lipsă de dânsele, după voinţa papei, prin indulgenţe, se contrazice pe faţă 
doctrina catolică după care nici un om nu poate fi justificat decât prin meritele 
unicului mijlocitor, Domnul nostru Iisus Hristos. Astfel: 

1. Prin doctrina sa asupra graţiei; 

2. Prin doctrina sa asupra nemaculatei zămisliri a sfintei Fecioare; 

3. Prin doctrina sa asupra meritului supra-abundent al actului uman, 
Biserica romană profesează trei erezii formal şi direct opuse dogmei 

răscumpărării. 

EREZII ŞI ERORI 

ALE 

PAPALITĂŢII 

PRIVITOARE LA MISTERE (TAINE) 



I. BOTEZUL ŞI CONFIRMAŢIUNEA 

Sunt în botez orânduieli esenţiale de care nu se poate cineva dispensa 
fără ca misterul să fie nul. 

Sunt altele care, fără a fi absolut esenţiale, sunt de origine apostolică. 
Trebuie să fie păstrate, şi nu le poate cineva desfiinţa fără a fi cu lipsă de respect 
către înşişi apostolii şi către primii lor succesori. 

In fine este o a treia categorie de orânduieli sau datini pe care a fost 
cineva obligat să le modifice după circumstările de timp sau de loc. 

De această a treia categorie se ţine, de exemplu, fixarea zilelor în care 
botezul poate fi administrat. In primele secole, atunci când credincioşii erau mai 
puţin numeroşi şi erau recrutaţi printre adulţi, se administra botezul în fiecare 
Biserică, o dată pe an, la Paşti. Biserica luând extensiune, trebui să-1 
administreze, nu numai la Paşti, ci şi la ziua Cincizecimii. Se adăugă mai apoi la 
aceste două sărbători şi a Botezului şi a Naşterii Domnului; apoi celelalte 
sărbători principale ale Bisericii; în fine se decise că botezul ar putea fi 
administrat în fiecare zi. 

Tot aşa a fost şi cu botezul copiilor. Mai întâi nu se botezau decât adulţii 
după ispitirile catecumenatului; dar de îndată ce se văzură mai multe generaţiuni 
de creştini în aceleaşi familii, se presupuse dorinţa copiilor, pe garanţia 
familiilor şi-i botezară. 

Acest uz se urcă în secolele primare. 

Prin riturile (orânduielile) esenţiale ce nu se pot aboli (desfiinţa) fără a 
face misterul nul, noi vom indica formula: "In numele Tatălui şi al Fiului şi al 
Sfântului Duh" şi întrebuinţarea apei naturale. 

Dar, alături cu aceste rituri esenţiale, sunt unele care, deşi nu au o aşa de 
mare importanţă, sunt atât de respectabile şi atât de antice, încât o Biserică nu le 
poate aboli fără a-şi atrage imputarea meritată de inovaţiune şi de nereverenţă 
către tradiţiunile apostolice. 

Printre aceste rituri, vom indica două principale: întreita afundare în apă, 
şi unirea celor două mistere al botezului şi al confirmaţiunii. 

Papalitatea s-a făcut culpabilă de abolirea acestor două instituţiuni în 
Bisericile occidentale. 

Nu s-ar putea fixa într-un mod absolut sigur epoca precisă în care s-a 
părăsit, în Occident, practica apostolească a întreitei afundări baptismale. Este 
probabil că această înnoire s-a stabilit puţin câte puţin, şi nu în puterea unui 
decret de dată sigură. 

In toate cărţile rituale sau pontificale manuscrise de cinci sute de ani şi 
mai sus, nu se menţionează decât botezul dat prin afundare 96 . Se poate afirma 
prin urmare că, în secolul al XlV-lea, se conservă încă ritul apostolic în 
administratiunea botezului. 

Se conserva întreita afundare în uz în antichitate, sau se boteza printr-o 
afundare unică? 

Ereticul Eunomiu, la sfârşitul secolului al IV-lea, fu cel dintâi care 
învăţă că botezul trebuie să fie administrat printr-o afundare unică . Doi 
discipoli ai acestui eretic, Teofroniu şi Eutihie, contribuiră mai ales la 
răspândirea acestei înnoiri. 

Ea se răspândi în Occident, astfel încât, la sfârşitul secolului al Vl-lea, se 
urmau în mod indiferent cele două rituri de o singură afundare sau de trei. 
Leandru, episcopul de Sevilla, în Spania, consultând în privinţa aceasta pe 
Grigore cel Mare, episcopul Romei, acesta îi răspunse că s-ar putea urma 
legitim oricare dintre aceste două obiceiuri . 

Al patrulea sinod de la Toledo merse mai departe, şi decretă că ar trebui 
să se boteze printr-o singură afundare". Hildefons, arhiepiscopul Toledei 100 , dă 
ca motiv al acestui regulament, că ereticii, prin întreita afundare, aveau intenţia 
de a diviza esenţa divină. 

Sub acelaşi pretext episcopii Spaniei adăugară filioque în simbol, fără a 
reflecta că voind să înveţe unitatea de flintă, ei atacau Treimea Persoanelor. 

Uzul spaniol nu pătrunsese în Franţa, în secolul al IX-lea. într-adevăr, la 
această epocă, doctul Alcuin se ridica contra lui precum şi contra adaosului lui 
filioque, şi blama cu severitate ereziile spaniole . 

Walfrid blama de asemenea, la aceeaşi epocă, înnoirea spaniolă 102 ; dar 
în 868, un sinod din Worms îi luă apărarea, şi afirmă că amândouă obiceiurile 
de trei afundări sau de una singură ar fi deopotrivă legitime 103 . 

Obiceiul unei singure afundări se conservase în Franţa, în dioceza de 
Saint-Malo, până în secolul al XVII-lea 104 . La sfârşitul secolului al XlII-lea, 
preoţii din dioceza d'Angers îşi permiseseră de a boteza, unii printr-o afundare 
unică, iar alţii turnând apă asupra celor ce se botezau. Episcopul Nicolas Gelant, 
în sinodul său din 1275 105 , blama aceste două obiceiuri şi ordona de a se urma 
ritul apostolesc al întreitei afundări. 

După acest document, se vede că botezul prin turnare de apă începea a fi 
administrat de unii preoţi, la sfârşitul secolului al XlII-lea, dar că acest obicei 
era considerat ca blamabil. Se întâmpla câteodată că, pentru a da botezul, se 



96 Dom Martene o afirma, acum aproape două secole, despre manuscrisele care atunci aveau o dată de trei sute 
de ani. De antiqu. Eccl. Rit. Lib. I, C. 1. Art. 14, § 6. 

97 



98 



Act. Concil. I. Constantinopol.; Sozomen. Hist. Eccl. L. VI. c. 26. 
Gregor. Magn. Epist. Lib. I. Epist. 41. 



99 Concil. Toletan. IV. C. 6. 



100 



101 



Hildeph. Annotat. De Cognit. Bapt. Lib. I. C. 117. 
Alcuin. Epist. 69 ad Lugdun,; Epist. 81 ad Paulin. 



102 Walfrid. De reb. Eccl. 

103 Conc. Wormat. C. 5. 

104 V. Statut. Guillelm. Ann. 1620. 

105 V. D'Archery Spicil. T. XI. 

afunda numai de trei ori capul catecumenului în apă 106 . Acest obicei se 
conservase la Milan până în secolul al XVII-lea. Acest a fost probabil ritul 
intermediar între afundare şi turnare de apă. 

începând din secolul al XlV-lea, botezul administrat prin turnare de apă 
se stabili în tot Occidentul, fără ca papalitatea, a cărei autoritate era aici de toţi 
recunoscută, să i se împotrivească. Ea trebuie prin urmare să poarte 
responsabilitatea unei înnoiri contrare ritului apostolesc al administrării 
botezului. 

Noi nu pretindem că botezul, administrat prin turnare sau prin stropire 
este invalid. Unii greci au pretins-o, dar alţi greci şi imensa majoritate a 
ortodocşilor primesc ca valid botezul administrat în modul acesta. Se ştie că, în 
Biserica primară, se botezau astfel bolnavii care nu se puteau scula din pat şi 
care în monumentele antice sunt desemnaţi sub numele de clinici (culcaţi pe pat 
din cauză de boală). Biserica n-ar fi conferit botezul în modul acesta, chiar 
bolnavilor, dacă ea l-ar fi considerat ca nul. Este de observat că ea nu îl mai 
reînnoia. Numai nu se admiteau în cler cei ce astfel fuseseră botezaţi, şi botezul 
clinicilor nu era însoţit de punerea mâinilor, adică de confirmaţiune. 

După aceste dispoziţiuni, ce le găsim în cele mai vechi documente 
canonice, este evident că botezul administrat clinicilor prin stropire sau turnare, 
deşi era valid, era cu toate acestea considerat ca defectuos, în acest sens că nu 
era administrat după ritul apostolesc. Acest botez era un botez de necesitate, şi 
nu un botez regular. 

Ar putea cineva să zică că papalitatea a putut introduce sau a putut lăsa 
să se introducă nepedepsit, în Bisericile supuse autorităţii sale, un botez 
considerat ca defectuos de Biserica primară? Că ea a putut decide că un botez 
administrat în mod defectuos şi în cazuri de necesitate, ar putea în mod licit să 
devină botez ordinar şi legal? 

Poate cineva afirma că botezul roman actual este valid, dar că el este 
ilicit. Fără îndoială, cei ce au fost condamnaţi prin naşterea lor ca să primească 
un asemenea botez nu pot fi responsabili despre aceasta înaintea lui Dumnezeu; 
fără îndoială, ei nu trebuie şi nici nu pot face ca să se reboteze, pentru că botezul 
ce au primit este valid şi pentru că botezul este unic; dar papalitatea este 
culpabilă că a primit şi a învăţat ca botez ordinar, un botez ilicit, administrat în 
afară de ritul apostolesc. 

După cele ce noi am zis mai sus, se poate fixa sfârşitul secolului al XIV- 
lea şi începutul celui de al XV-lea ca epoca în care se stabili inovarea. Aşa se 
mai găseşte încă, în multe Biserici anterioare acestei epoci, baptisteriile ce 
serveau pentru botezul prin afundare. Aceste bătrâne pietre sunt ca atâţia 
martori muţi ai înnoirii romane. 

începând cu începutul secolului al XV-lea, această inovaţiune se 
răspândise atât de mult încât, în al XVI-lea, protestanţii care aveau pretenţia să 
readucă Biserica la puritatea sa primară, o acceptară şi o puseră în practică. 
Astăzi încă, aceia dintre dânşii care botează, o fac prin turnare de apă sau prin 



106 Hieron. Dialog, adv. Luciferian. 

stropire, şi adesea, în certe secte, cu o aşa uşurinţă, încât se poate cineva îndoi 
dacă botezul lor poate fi considerat ca real, dacă nu este el un deşert simulacru 
de mister. 

Biserica anglicană admite în principiu cele două rituri sacramentale al 
afundării sau al turnării pentru copii, după cum părinţii declară că acest copil 
este forte sau slab. Ea admite de asemenea pe amândouă riturile pentru adulţi 107 . 

Dar se poate afirma că inovaţiunea romană a fost respectată, şi că 
afundarea nu este în uz în această Biserică. 

Teologii romani îndrăznesc să afirme astăzi că este lucru al credinţei că 
botezul administrat prin turnare sau stropire este valid. Raţiunea ce o dau ei în 
sprijinul acestei aserţiuni este că, de câteva secole 108 , Biserica romană îl 
administrează aşa. Sinodul de la Trident a făcut chiar un canon pentru a declara 
anatema pe acela care ar zice că Biserica romană, mamă şi învăţătoare a tuturor 
Bisericilor nu profesează o doctrină adevărată în privinţa botezului 109 . 

Sinodul de la Trident 110 , curat roman, era judecător şi parte în această 
cauză. Pentru a fi exact el ar fi trebuit să fie mai modest şi să reclame numai 
indulgenţa pentru ritul baptismal ce-1 lua sub protecţiunea sa. De asemenea, şi 
teologii romani ar trebui să se arate mai modeşti, şi să se aplice numai a stabili 
că botezul Bisericii lor este valid. 

Cât despre licitatea sa, nici propoziţiile lor îndrăzneţe, nici anatema 
sinodului de la Trident nu o vor putea stabili, căci este ilicit aceea ce s-a stabilit 
de o autoritate necompetentă, contrar cu învăţămintele apostolice, şi cu 
tradiţiunile primare, conservate de chiar Biserica romană, până în secolul al 
XlV-lea. 

Pentru a fi complet, trebuie să recunoaştem că papalitatea n-a condamnat 
ritul apostolesc al afundării. S-ar putea dar, chiar în Biserica romană, să boteze 
cineva în modul acesta. Se poate zice cu toate acestea că lucrurile au ajuns în 
aşa punct, în această Biserică, încât un preot care ar voi să administreze botezul 
prin afundare, ar fi considerat ca un novator şi ar fi probabil condamnat de 
episcopul său ca un rebel contra Bisericii. Ar fi curios să se vadă un preot 
occidental tratat de novator, pentru că a urmat un rit apostolesc abolit numai de 
cinci sute de ani şi printr-un simplu obicei contrar. 

Aceia care, în Biserica romană, voiesc să menţină vechea credinţă şi 
vechile rituri sunt priviţi ca novatori. Această străină răsturnare a lucrurilor are 
drept cauză mania papilor de a schimba totul în numele Bisericii pe care o 
identifică cu dânşii. Prin această procedare, ar face cineva din apostoli şi din 
Părinţii Bisericii atâţia novatori şi eretici. Nu este dar de mirare că Biserica 
romană consideră ca atare şi ca apostaţi, pe aceia care urmează tradiţiunile 
apostolilor, ale Părinţilor şi ale sinoadelor Bisericii primare. 



107 V. Cartea de Rugăciuni la Botezul public al copiilor şi la Botezul adulţilor (în franţuzeşte). 

108 Ab aliquot saeculis, zice Păr. Perrone, De Baptism. C. 1. Proposit. 2. Acest teolog acceptă chiar sfârşitul 
secolului al XlV-lea ca epoca inovaţiunii. (ibid.) 

Concil. Trident. De Baptism. C. 3. 

Sinodul de la Trident (sec. XVI), convocat pe 1 decembrie 1542 s-a deschis la 13 decembrie 1545 si s-a 
intins pe durata a 18 ani, intre 1545 - 1563. 

Teologii romani au voit să explice motivele care au adus pe Biserica 
romană să abolească ritul apostolesc al botezului. Să ascultăm pe unul din cei 
din urmă, dintre cei mai savanţi, dintre cei mai autorizaţi, pe părintele Perrone, 
profesor de teologie la acel colegiu roman ce se dă ca marele centru al ştiinţei 
teologice în Occident: "Multe şi prea grave raţiuni au adus pe Biserica romană 
să adopteze ritul turnării; mai întâi uzul care se stabilise foarte lesne de a conferi 
aşa botezul şi care luase atâta putere încât toate cărţile rituale, editate către 
sfârşitul secolului al XlV-lea, prescriu să se administreze botezul prin turnare 111 ; 
pe urmă grija ce trebuie cineva să o aibă de etatea fragedă a pruncilor cărora 
afundarea le-ar putea fi vătămătoare". 

Au trebuit dar o mie trei sute de ani Bisericii romane pentru ca să vadă 
că afundarea putea fi vătămătoare copiilor; ea permite încă de a le fi 
vătămătoare, pentru că nu condamnă afundarea; în fine toate Bisericile orientale 
încă n-au văzut una ca aceasta. 

Părintele Perrone adaugă pe celelalte raţiuni: "Trebuia să se evite 
pericolul de a îneca copiii care ar fi putut să cadă din mâinile ministrului în 
fundul baptisteriului, ceea ce s-a întâmplat de multe ori, şi să se preîntâmpine 
aceea că nu apele baptismale să se întineze, aceea ce era o rea prevestire, după 
cum s-a observat la botezul lui Constantin Copronym; dacă acest accident s-ar 
întâmpla, nu s-ar putea reînnoi apa decât cu multă osteneală {gravi labore) 
pentru că ea este consacrată printr-o rugăciune destul de lungă". 

Cu greu poate ţine cineva râsul citind aceste nimicuri ale gravului 
teolog. Inconvenientele de care vorbeşte el nu au frapat pe Biserica romană în 
curs de treisprezece secole, şi n-au frapat încă deloc pe Bisericile orientale. Cu 
adevărat, în secolul al XlV-lea, în plin ev mediu, Biserica romană devenise 
foarte prudentă. 

Să continuăm citarea părintelui Perrone: 

"Trebuia să se ţină seama de pudoarea femeilor după aboliţiunea 
ministerului diaconeselor". 

Nu s-ar putea găsi, pentru a înlocui pe diaconese, monahie sau femei 
virtuoase, pentru cazul, prea rar de la secolul al XlV-lea încoace, al botezului 
unei adulte? 

Această raţiune este demnă de cele precedente. 

Teologul roman continuă: 

"Trebuiau abolite inconvenientele care rezultau, mai ales în ţările de 
Nord, din botezul administrat prin afundarea în apă rece ". 

Cine împiedică de a boteza în apă caldă? Biserica Rusiei, care botează 
prin afundare, îngheaţă ea copiii? 

Atare sunt raţiunile de nimic şi ridicole prin care teologii romani au voit 
să legitimeze inovaţiunea Bisericii lor. 

Apoi chiar când motivele ar fi fost mai grave, nu va fi pentru aceasta 
mai puţin adevărat: 



111 Am văzut că Dom Martene, mult mai savant asupra manuscriselor decât Păr. Perrone, nu este aşa de 
afirmativ. 

112 Perron. Loc. supracit. 

1. Că Biserica romană, fără a avea dreptul, a abolit ritul apostolesc al botezului; 

2. Că botezul său, deşi valid este ilicit. 

O gravă eroare s-a introdus în Biserica romană relativ de misterul 

1 1 T 

confirmatiunii . 

Vechiul obicei, zice Dom Martene 114 , obicei care s-a perpetuat mai până 
în timpul nostru, era de a da misterul confirmatiunii copiilor îndată după botez. 
Nu numai ritualurile şi pontificalele o atestă, dar încă şi toţi Părinţii care au scris 
asupra acestui subiect. 

Raţiunea acestui obicei, este că prin botez se naşte cineva numai pentru 
viaţa regenerată, şi că are trebuinţă de puterea Sfântului Duh pentru a creşte şi a 
deveni om perfect. După Sfânta Scriptură, trebuie cineva să se renască în acelaşi 
timp din apă şi din Duh. Se renaşte din apă prin mijlocul botezului; se renaşte 
din Duh prin mijlocul confirmatiunii. 

Consultând cele mai vechi sacramentare (molitvenice) occidentale, 
capătă cineva proba că vechea Biserică latină profesa aceeaşi doctrină ca 
Biserica orientală actuală, în privinţa unirii celor două mistere al botezului şi al 
confirmatiunii, a administrării şi a ministrului lor. 

In vechiul sacramentar gelasian, editat de cardinalul Thomasi, se 
găseşte, după ritul botezului, ritul confirmatiunii. Acolo citeşte cineva această 
regulă: "De trei ori vei afunda pruncul în apă; pe urmă când va fi scos din baia 
(botezului), pruncul se va însemna cu chrisma pe cap de preot care va zice: 
Dumnezeu Atotputernicul, Tatăl Domnului Nostru Iisus Hristos, care te-a 
renăscut din apă şi din Sfântul Duh, şi care ţi-a acordat iertarea păcatelor tale, 
te unge cu chrisma mântuirii, în Iisus Hristos, Domnul Nostru, pentru viaţa 
eternă". 

In sâmbăta sfântă (cea mare), când botezul se dădea în mod solemn, 
episcopul adăuga o rugăciune pentru a cere cele şapte daruri ale Sfântului Duh. 

Dar adevăratul mister al confirmatiunii era administrat prin ungerea cu 
chrisma; şi însuşi episcopul făcea această ungere când dădea el 
confirmatiunea 115 . El o dădea de obicei în sâmbăta cea mare cu botezul. într-un 
vechi manuscris din secolul al IX-lea 116 , rugăciunea următoare pentru conferirea 
confirmatiunii: 

"Dumnezeule Atotputernic etern care ai binevoit a renaşte pe servii tăi 
aceştia aici prezenţi din apă şi din Sfântul Duh, şi care le-ai dat iertarea 
păcatelor, trimite din cer peste dânşii pe duhul tău septiform, pe sfântul tău 
mângâietor, pe duhul înţelepciunii şi al înţelegerii, pe duhul sfatului şi al puterii, 
pe duhul ştiinţei şi al pietăţii; umple-i de duhul temerii de tine şi, în bunătatea 
ta, însemnează-i cu semnul crucii pentru viaţa eternă". 

Este evident că această formulă este aceeaşi ca cea din sacramentarul 
gelasian citat mai sus; numai cu ceva mai mult detaliată. 



113 Sfânta Taina a Mirungerii. 

114 Dom Martene, De antiqu. Eccl. Rit. Lib. I. c. 2, art. 1. 

115 Codex S. Remig. Rem. (mss. din secolul al VUI-lea). Ap. Marten. Lib. I. c. 2, art. 18. 

116 Codex Parthen. (mss. din secolul al IX-lea). Ibid. 

Ea este indicată, cu uşoare modificaţiuni, ca formulă a confirmaţiunii, ca 
să fie recitată de episcop, la botezul solemn din ajunul Paştilor, sau de preot 
după botezul ordinar 117 . 

Este de observat că, în oficiul botezului, aşa cum este el administrat 
astăzi în Biserica romană, s-au conservat ungerea cu chrismă şi rugăciunea 
indicată în toate ritualurile şi sacramentele vechi occidentale pentru formula 
misterului confirmaţiunii. Dintr-aceasta trebuie să conchidem că acest mister 
este încă şi astăzi conferit de preot, îndată după botez, după vechiul obicei. 

Cu toate acestea, se învaţă astăzi, în Biserica romană, că episcopul 
singur poate să dea confirmaţiunea, şi că preotul nu o conferă, deşi face ungerea 
cu chrisma şi uneşte la aceasta şi rugăciunea în uz, din timp imemorial, pentru a 
o administra, şi de care s-a servit pentru aceasta până în secolul al XIII-lea 118 . 

Trebuie să ne urcăm destul de sus pentru ca să aflăm originea acestei 

a i i q 

erori. într-adevăr, din secolul al IX-lea, patriarhul Fotie imputa episcopului 

Romei, Nicolae I , că învaţă cum că este interzis preoţilor de a conferi 

191 

confirmaţiunea. "De unde vine această lege? zicea el ~ ; cine este întemeietorul 
ei? Fi-va unul dintre apostoli? Fi-va unul dintre părinţi? Fi-va vreunul dintre 
sinoade?" 

Nu se putea da acestei legi nici una dintre aceste origini şi se poate 
cugeta că unii dintre episcopi căutau, din secolul al IX-lea, să abuzeze de dânsa 
în profitul autorităţii lor pe ale cărei prerogative căutau să le exagereze. 

Fără îndoială, episcopul era care, la început, dădea botezul, la oarecare 
zile solemne; şi tot el era, prin urmare, care dădea confirmaţiunea noilor 
botezaţi. Dar când uzul se stabili de a se administra botezul în toate zilele şi 
pretutindeni, preotul îl administra şi, cu el, şi confirmaţiunea. 

Imputarea adresată de Fotie episcopul Romei dă de gândit că într- 
această biserică s-a început să se rezerve episcopului administrarea 
confirmaţiunii. Dar nimeni nu îndrăzni, nici să ridice pozitiv preotului puterea 
de a conferi acest mister, nici să schimbe riturile unite al botezului şi al 
confirmaţiunii. Pentru aceasta se găsesc urme de ale vechiului obicei până în 
secolul al XIII-lea; şi s-au conservat până astăzi riturile unite ale celor două 
mistere. 

Preotul continuă astfel, în Biserica romană, a administra confirmaţiunea, 
şi continuă încă şi astăzi de a o administra, ceea ce nu împiedică pe episcopi să 
o repete cu rituri noi. Se poate dar zice că Biserica romană profesează, în 
privinţa confirmaţiunii, aceeaşi eroare pe care o profesau rebotezătorii în 
privinţa botezului. 

Teologi occidentali învaţă astăzi că episcopul singur poate administra 
misterul confirmaţiunii. Fără a voi să nege absolut puterea preotului, Catehismul 



117 Lib. Sacrament, monast. Moisancens.; mss, Gemmet. şi alte vechi manuscrise o atribuiesc episcopului; altele 
o atribuiesc preotului; V. Cod. Gladbac; Ritual. Lemovic; Vet. Missale Rom. ad usum Minorum; Rit Cadom.; 
Rit. Ambrosian. Ap. D. Martene, de antiq. Eccl. Ritib. Lib. I. C. 1, art. 18. 

118 D. Martene. Lib. I. c. 1, art. 1. § 3. 

119 Fotie, patriarh de Constantinopol intre 858 - 867; 877 - 886. 

120 Nicolae I, papa intre 858 - 867. 

121 Fot. Epist. ad omnes Episcop. 

sinodului din Trident învaţă că episcopul este ministrul ordinar al acestui 
mister, şi face raţionamente a căror consecinţă logică este aceasta: că numai 
episcopul singur poate conferi acest mister. în acest catehism, se pretinde că se 
urcă această doctrină în secolul al III-lea. Cea mai mare parte din bucăţile 
indicate sunt apocrife. In celelalte, episcopii Romei par că se alipesc cu 
deosebire de această idee; că episcopul era la început ministrul 122 botezului şi al 
confirmaţiunii administrate în mod solemn; că botezul, trebuind să fie 
administrat în fiecare zi din cauza numărului credincioşilor, era bine de a 
rezerva episcopului administrarea confirmaţiunii. De acolo, opinia foarte 
eronată că el este ministrul ei ordinar. Ar fi fost mai drept de a zice 
extraordinar, pentru că lui îi era rezervat de a o administra în mod solemn. Dar 
cuvântul ordinar a trecut în teologia romană. 

Cel dintâi document autentic în care administrarea confirmaţiunii este 
considerată ca o prerogativă a episcopatului, este din secolul al V-lea; este 
epistola episcopului Romei, Innocenţiu I, către episcopul Decenţiu. Este de 
observat că Innocenţiu se ridica contra unui obicei al preoţilor din Eugube, în 
Italia, care confereau confirmaţiunea. Obiceiul urmat la Eugube era şi în 
Biserica de Cagliari, la sfârşitul secolului al Vl-lea; Sfântul Grigore cel Mare 
(Epist. ad Januar. Caralit.) îl blama, după cum Innocenţiu îl blamase pe cel din 
Eugube. Este de observat cu toate acestea că sfântul Grigore nu condamna în el 
însuşi obiceiul Bisericii din Sardinia. Fiindcă această Biserică, ca şi cea din 
Eugube, era suburbicară, adică dependentă de patriarhatul roman, episcopii 
Romei blamau un obicei contrar obiceiului Bisericii pe care diocezele 
suburbicare o considerau ca Biserica-mamă. Dar de unde venea acest obicei 
urmat, chiar în dioceza Romei? Evident din aceeaşi sorginte din care venise în 
toate Bisericile, adică, din puterea recunoscută preoţilor de a administra 
confirmaţiunea. 

Epistolele sfântului Innocenţiu şi ale sfântului Grigore cel Mare 
probează că la Roma a început eroarea care a năvălit apoi în toate Bisericile 
occidentale. 

Dar este necesar de a observa că sfântul Grigore cel Mare nu privea 
prerogativa rezervată episcopului în Biserica romană decât ca fiind de drept 
ecleziastic; într-adevăr, el considera ca validă confirmaţiunea dată de preoţii din 
Cagliari, aşa după cum se vede din epistola citată mai sus. 

In secolul al IX-lea, când Orientalii începură să impute Latinilor 
înnoirile lor, Nicolai I, episcop de Roma, scrise episcopilor din Franţa rugându-i 
să le răspundă. Ratramn, egumen al Corbiei, fu însărcinat cu răspunsul. El 
admise că imputarea grecilor în privinţa confirmaţiunii era întemeiată; dar o 

1 91 

scuză zicând că aceasta este un simplu obicei ecleziastic şi nu o lege divină . 

Obiceiul trecu îndată în stare de dogmă, şi un mare număr de teologi 
romani pretind astăzi că preotul nu poate niciodată să administreze valid 
confirmaţiunea chiar când episcopii şi însuşi papa i-ar da întru aceasta 



122 Ministru - termen folosit in Biserica latină pentru cel de „săvârşitor". 

123 Flodoard. Hist. Rhem. Lib. III. C. 7; Ratramn. Contra Graecos. 

delegaţiune 124 . Cu toate acestea, se admite îndeobşte că preotul poate, cu 
delegaţiunea papei, să confere valid confirmaţiunea. 

Atare este starea actuală a teologiei în Biserica romană: că adică este 
lucru al credinţei cum că numai singur episcopul are puterea de a conferi 

1 7S 

confirmaţiunea , şi se sprijineşte această aserţiune pe un canon al sinodului din 
Trident 12 l 

Se vede ce drum a făcut chestiunea în Occident din secolul al IV-lea. 
Atunci, sfântul Grigorie cel Mare privea ca validă confirmaţiunea dată de preoţi. 

In secolul al IX-lea, Ratramn nu privea decât ca o curată datină 
ecleziastică uzul de a rezerva episcopului prerogativa de a administra acest 
mister. 

In evul mediu, teologia, reprezentată principalmente prin Toma 
d'Aquino (3 Part. quaest. 72, art. 2), admitea că preotul ar putea da 
confirmaţiunea prin delegaţiune. Astăzi, nu se mai vorbeşte de dreptul preotului 
şi se învaţă ca un articol de credinţă că numai episcopul singur are puterea de a 
confirma. Se încearcă chiar de a se baza această pretinsă putere pe Sfânta 
Scriptură (Fapt. Apost, c. 8), adică de a o prezent ca pe o prerogativă de drept 
divin. 

In prezenţa acestor fapte, este foarte evident că Biserica romană a 
schimbat doctrina relativ de chestiunea ministrului confirmatiunii. 

De altă parte, noi am stabilit că, ritul confirmatiunii fiind lăsat printre 
riturile botezului, aşa cum se administrează el încă şi astăzi în Biserica romană, 
se repetă un mister care nu poate fi repetat, chiar după doctrina Bisericii 
romane. 

In fine, eroarea reconfirmanţilor îşi are originea sa în purtarea papei 
Nicolai I, care ordonă de a repeta acest mister bulgarilor care fuseseră 
confirmaţi de preoţii greci, după datina tuturor Bisericilor din Orient. Părintele 
Perrone scuză această purtare prin acest singular motiv: că Bulgaria ţinând de 
patriarhatul occidental, era dreptul papei de a delega preoţi pentru a da 
confirmaţiunea, şi nu al lui Fotie, patriarh de Constantinopol. Teologul iezuit a 
uitat două lucruri: primul, de a proba că Bulgaria aparţinea patriarhatului de 
Occident; al doilea, că preoţii aveau trebuinţă de delegaţiune pentru a administra 
confirmaţiunea. 

Erorile romane nu pot învederat să prevaleze contra adevărului, aşa cum 
el a fost admis, din toată vremea, în toate Bisericile orientale, şi în Bisericile 
occidentale până în secolul al IX-lea; se poate chiar zice până într-al XHI-lea. 
Acest adevăr consistă în aceasta: că preoţii au, în virtutea hirotoniei lor, puterea 
de a conferi misterul confirmatiunii. 

Doctul părinte Morin (Exercitat, de confirmat.) a probat, tot aşa de bine 
ca şi părintele Martene, că, în Occident, preoţii au confirmat, ca în orient. 

înaintea ştiinţei a acestor doi erudiţi de prima ordine, fără a mai socoti 
pe mulţi alţii, scriitorii occidentali responsabili trebuie să se încline. 



124 V. Juenin. Comment. hist. et dogmat. de sacrament. Dissert. III. quaest. V, § 3. 

125 Perron. Tract. de confirmat. C. 2. 

126 Conc. Trident. Sess. 23, C. 7. 



88 



WLADIMIR GUETTEE, Papalitatea eretica 

Făcutu-s-a bine că s-a retras preoţilor exerciţiul puterii lor? 

Pentru a răspunde la această chestiune, este de ajuns de a considera două 
lucruri: întâi, că se privea la început misterul confirmaţiunii ca aşa de util încât 
se blamau aceia care întârziau de a-1 primi; al doilea, că, astăzi, în Biserica 
romană, regula este de a-1 amâna până la etatea de doisprezece ani, şi că s-a 
întâmplat adesea că, în urma neglijenţei episcopilor, un mare număr de 
credincioşi nu l-au primit decât într-o etate înaintată sau nicidecum. 

Aceasta nu s-ar fi întâmplat dacă fiecare preot ar fi administrat-o cu 
ocaziunea dării botezului. 

Noi vorbim aşa din punctul de vedere roman; căci, în realitate, toţi 
credincioşii sunt confirmaţi de preoţi când sunt botezaţi, şi confirmaţiunea 
episcopală nu este decât un fals mister. 

Pentru a rezuma consideraţiunile ce preced, este incontestabil: 

1. Că preoţii au dat confirmaţiunea valid atât în Biserica latină primară cât şi în 
Biserica greacă; 

2. Că acest mister era totdeauna administrat în acelaşi timp cu botezul. 

Separând cele două mistere şi amânând indefinit confirmaţiunea, după 
fantezia episcopului, şi retrăgând preotului dreptul de a conferi acest mister, 
Biserica romană s-a făcut culpabilă de o dublă eroare foarte gravă. Ea 
profesează implicit o a treia eroare, aceea a reconfirmanţilor, când lasă, în 
oficiul botezului, rugăciunile şi ungerea prin care preotul şi episcopul confereau 
la început confirmaţiunea. 

Eroarea opusă puterii sacerdotale neatingând nicicum în mod radical 
această putere, urmează de aici că preotul continuă de a confirma de îndată ce el 
îndeplineşte riturile stabilite pentru administraţiunea acestui mister. 

Episcopul pretinzând, din partea sa, să confere acelaşi mister, urmează 
că misterul este repetat contra tuturor regulilor. 

II. EUHARISTIA 

Euharistia este ritul sacru stabilit de Iisus Hristos, în amintirea 
jertfiriiSsale de pe Calvar (Cruce), şi în scopul de a comunica discipolilor Săi 
corpul Său dat şi sângele Său vărsat pentru mântuirea lumii. 

Pentru a se supune preceptului dat la ultima Cină, Biserica, de la 
început, a ales pâinea şi vinul ca simboluri ale ritului jertfirii şi împărtăşirii cu 
corpul şi sângele sângele lui Iisus Hristos. Pentru a se supune aceluiaşi precept, 
păstorul Bisericii a binecuvântat această pâine şi acest vin, pomenind cuvintele 
pronunţate de Iisus Hristos la Cina cea din urmă, şi rugându-se, după exemplul 
Său, pentru ca binecuvântarea de sus să fie o dumnezeiască consacraţiune 
pentru simbolurile mâncării mistice. 

Considerând diversele rituri ale Bisericilor occidentale şi ale Bisericii 
romane într-un mod general şi superficial, ar putea cineva crede că există, între 
cele dintâi şi cea din urmă, acord perfect. Cu toate acestea nu este aşa. Biserica 
romană şi-a permis, în privinţa misterului care este baza a tot cultul creştin, 
schimbări numeroase şi multiplicate care i-au denaturat esenţa. Ea s-a făcut încă 
culpabilă şi de mai multe erezii. 

Şcoala Portului-Regal a publicat o doctă operă sub titlul de 
Perpetuitatea Credinţei Bisericii catolice cu privire la Euharistie. Autorii au 
avut drept scop de a stabili contra protestanţilor adevărul doctrinei occidentale 
prin mărturia Bisericilor orientale dezinteresate în luptele Occidentului. Noi 
dăm plină şi întreagă dreptate lui A. Arnault şi savanţilor săi colaboratori. 
Numai, o restricţiune avem de făcut elogiilor noastre, că adică autorii 
Perpetuităţii Credinţei n-au judecat despre doctrina Bisericii romane decât după 
cei mai mari teologi ai acestei Biserici, şi nu au ţinut destul socoteală de 
doctrina uzuală şi populară a acestei Biserici. Cu toate acestea, aceasta din urmă 
e doctrina care este cu adevărat profesată. 

O revistă retrospectivă asupra credinţei occidentale va arunca lumină 
asupra acestei chestiuni. 

In secolul al IX-lea, se ridica în Franţa o discuţie foarte vie în privinţa 
modului de a fi al lui Iisus Hristos în misterul Euharistiei. Originea acestei 
discuţiuni se urcă la Paschase-Ratbert, egumen al mănăstirii Corbiei. Acesta era 

unul dintre bărbaţii cei mai însemnaţi ai epocii . Multă vreme moderator al 
şcolii sub egumenii Adalhard, şi Wala, el contribuise puternic ca să dea 
mănăstirii Corbia înalta reputaţie de care se bucura în secolul al IX-lea. 

Paschase-Ratbert făcu mai multe opere. Cea mai celebră este aceea care 
are de titlu: Despre Corpul şi Sângele Domnului. El o adresă lui Warin, 
supranumit Placidus, egumen al Noii-Corbii, şi discipolul său. 



127 Să se vadă Istoria noastră a Bisericii Franţei, t. III, paginile 374 până la 382. 

Paschase-Ratbert scrise opera sa într-un stil simplu în favoarea acelora 
care nu erau încă instruiţi în literele umane şi care locuiau în mănăstirea Noua- 
Corbia. Scopul său era principalmente de a înlesni instrucţiunea tinerilor saxoni 
ce creşteau acolo. Opera nu este nicicum polemică, ci curat dogmatică. Autorul 
expune într-însa simplu doctrina Bisericii şi învaţă principalmente trei lucruri: 
că Euharistia este adevăratul corp şi adevăratul sânge al lui Iisus Hristos; că 
substanţa pâinii şi a vinului nu mai rămâne aici după consacraţiune, şi că corpul 
euharistie al lui Iisus Hristos este acelaşi ce s-a născut din Fecioara Măria. Este 
imposibil de a vorbi mai clar decât Paschase-Ratbert asupra fiecăreia din aceste 
chestiuni. 

„Trebuie să se creadă, zice el 128 , că după sfinţire, aceea ce se arăta încă 
pâine şi vin nu este cu toate acestea altceva decât carnea şi sângele lui Iisus 
Hristos. Adevărul însuşi a certificat aceasta discipolilor săi aceste cuvinte: 
„Acesta este corpul meu pentru viaţa lumii". Misterul Euharistiei este în acelaşi 
timp adevăr şi figură; adevăr, pentru că el conţine în realitate adevăratul corp şi 
adevăratul sânge al lui Iisus Hristos; şi figură, pentru că preotul, jertfind în 
toate zilele mielul pe altar, înfăţişează amintirea sacrificiului ce Iisus Hristos 1-a 
oferit odată pe cruce. Schimbarea (prefacerea) care se face pe altar se operează 
prin puterea acestui cuvânt: ,ffoc est corpus meum, acesta este corpul meu", 
pentru că acesta este un cuvânt dumnezeiesc şi atotputernic. De asemenea prin 
celălalt cuvânt: ,ffic est sanguis meus, acesta este sângele meu", ceea ce era mai 
înainte vin şi apă devine sânge şi acelaşi sânge care a fost dat discipolilor. Dacă 
îmi ceri raţiunea acestui mister, eu n-am alta să-ţi dau decât puterea şi voinţa lui 

1 9Q 

Iisus Hristos, şi credinţa mea este în privinţa aceasta toată ştiinţa mea" ~ . 

Nimeni, în epoca în care scria Paschase-Ratbert, nu contesta ceea ce 
zicea el despre prezenţa reală şi despre schimbarea (prefacerea) substanţei care 
se operează în misterul Euharistiei; dar zicând că: „corpul lui Iisus Hristos, real 
prezent în Euharistie, este acelaşi corp care s-a născut din Fecioara, acelaşi care 
a suferit pe cruce şi care a ieşit glorios din mormânt", el dădu loc la o discuţie 
importantă. Mulţi Părinţi ai Bisericii, sfântul Ambrozie în particular, vorbise în 
acelaşi mod şi nimeni nu se legase de valoarea expresiilor lor; dar în secolul al 
IX-lea, dialectica lui Aristotel, care începea să fie mult studiată, introdusese în 
limbajul ştiinţific o preciziune care degenera câteodată într-un pedantism ridicol 
şi făcea pe cineva să găsească dificultăţi în propoziţiile cele mai simple. 

Nu se găsi dar a fi destul de just de a zice că corpul euharistie este 
acelaşi ce s-a născut din Fecioara, şi se găsi că el ar diferi de acela în privinţa 
modului de a fi. 

Amalarie, care publică Tratatul său despre oficiile (slujbele) ecleziastice 
în acelaşi timp când Paschase-Ratbert publica pentru întâia oară Tratatul său 



128 Pasch. Ratb., De corp. et sang., passim. 

129 Facem observaţia că aici învăţătura Bisericii latine se deosebeşte de cea ortodoxă. Latinii pretind că 
prefacerea are loc la rostirea cuvintelor „Acesta este Trupul Meu..." şi „Acesta este Sângele Meu ...", în timp ce 
ortodocşi mărturisesc că la Epicleză are loc prefacerea. 

despre corpul şi sângele Domnului, făcuse subtile distincţiuni asupra a trei 
moduri de a fi care puteau conveni corpului lui Iisus Hristos 130 . 

Aceea ce zicea el nu ataca întru nimic dogma catolică a prezenţei reale, 
dar putea să dea loc la interminabile discuţiuni, ca tot ce este de pură subtilitate. 
Floru 1 ' 1 , diacon din Lyon, intra dar în luptă contra lui Amalarie şi-1 denunţa 
într-un sinod unde se aflau Drogon al Metzului, Hetti al Treverilor (Treves), 
Aldric al Mansului, Alberic al Langrei şi Raban, egumenul Fuldei; aceste 
savante personaje nu condamnară nicicum pe Amalarie şi dădură din contră 
operelor sale elogii meritate. Floru nu se socoti bătut şi denunţă din nou pe 
Amalarie Părinţilor dintr-un sinod care se ţinu la Quiercy. Aceştia întrebând pe 
celebrul liturghist de ar putea să-şi sprijinească opiniunile sale pe nişte pasaje de 
ale Părinţilor, şi acesta declarând cu francheţe, că n-ar putea, subtilităţile sale 
fură declarate periculoase 132 . 

Cât de puţin ar examina cineva cuvintele lui Amalarie, îi este lesne de a 
se convinge că el nu ataca nicicum prezenţa reală a corpului lui Iisus Hristos în 
Euharistie. El vorbeşte din contră despre această dogmă în modul cel mai 
clar 133 . 

A treia carte mai ales despre Oficiile ecleziastice 134 este plină de martori 
formali în favoarea credinţei catolice. 

In epistola sa către Gunthar, Amalarie nu se exprimă mai puţin clar. 
Acest tânăr îi imputase că se împărtăşeşte prea des şi că scuipă prea curând după 
ce s-a împărtăşit. Amalarie, pentru a răspunde la această a doua imputare, zice 
că el are un temperament limfatic şi că este pentru el o necesitate de a scuipa 
adesea; pentru aceasta, adaugă el, dacă, cu toate precauţiunile sale, ar scuipa 
vreo părticea din Euharistie, Dumnezeu nu l-ar învinovăţi; şi în fine, esenţialul 
este de a primi corpul lui Iisus Hristos cu o inimă curată. Cât despre prima 
imputare, Amalarie răspunde lui Gunthar că vechile canoane ordonau de a se 
împărtăşi cineva ori de câte ori ar asista la sfântul sacrificiu sau să declare 
cuvântul pentru care se abţine. 

„Tu ai urmat, îi zice el 135 , consiliul lui Gennadiu al Marsiliei care 
îndeamnă pe credincioşi să se împărtăşească în toate duminicile, anume pentru 
că nici el însuşi nu avea obicei de a se împărtăşi în toate zilele. Mai degrabă 
sfântul Augustin trebuieşte consultat. Acest sfânt doctor, vorbind de cei ce se 



130 De Oficiis Eccl., lib. III, c. XXVI. 

131 N-a fost între Floru şi Amalarie, un tratat despre Liturghie. 

132 Hist. litt. de France, t. V. 

133 Usserius, savant protestant, convine întru aceasta, dar adaugă că aceasta fu cauza pentru care fu condamnat la 
sinodul din Quiercy. Usserius a uitat să spună unde a găsit acest fapt. 

Blondei, ministru protestant, care a făcut pe Pasachase-Ratbert autorul dogmei prezenţei reale şi a 
transsubstanţiaţiunii (prefacerii), pretinde că în sinodul de la Quiercy, Floru şi Amalarie fură adversarii lui 
Paschase. Aceste diferite personaje aveau opiniuni contradictorii, dar puţin îi pasă lui Blondei. în dorinţa de a 
găsi adversari lui Pasachase-Ratbert, el înregistrează pe cea mai mare parte din bărbaţii celebri din această 
epocă. Un lucru sigur, este că nimeni n-a contestat ceea ce Pasachase-Ratbert a zis despre prezenţa reală, afară 
poate de Joan Scot. Blondei n-a înţeles nimic din discuţiea care avu loc în secolul al IX-lea în privinţa 
Euharistiei. 

lj4 Să se vadă mai ales Capit. XXIV din cartea III. 
135 Amal., Epist. ad Gunth. 

împărtăşesc în toate zilele şi de cei ce nu cred că o pot face în toate zilele, zice 
că nu trebuieşte să se condamne unii pe alţii". 

Amalarie nu se îndoia deloc, şi cu dreptate, despre sentimentele 
sfinţitului Augustin asupra prezenţei reale. Nu fu tot aşa cu un tânăr monah 
numit Frudegarde, pentru care orice expresii ale fericitului doctor erau o 
ocaziune de turburare şi de nelinişte. Frudegarde 136 era discipol al lui Pasachase- 
Ratbert, şi îi scrise pentru a-i expune textele sfinţitului Augustin ce el le credea 
contrare prezenţei reale. 

Egumenul Corbiei îi răspunse înţelepţeşte că pentru a înţelege acele 
texte obscure ale sfinţitului Augustin, ar trebui să le apropie de acelea în care el 
vorbeşte mai clar, şi că cu modul acesta, el va vedea îndată că sfinţitul doctor 
admite cu siguranţă prezenţa reală. El îi citează în particular aceste cuvinte 
extrase dintr-unul din discursurile sale: „In pâinea euharistică, primiţi ceea ce a 
fost spânzurat pe cruce, şi în pahar, aceea ce a curs din coasta lui Iisus Hristos". 
Pasachase-Ratbert alătură la această epistolă un extract din comentariul său 
asupra sfântului Mattei, în care el vorbeşte de euharistie. 

Când Pasachase-Ratbert a publicat pentru a doua oară tratatul său 
despre Euharistie către anul 844, se agită din nou în şcolile teologice chestiunea 
nu a prezenţei reale, ci a modului de a fi sau a formei corpului euharistie al lui 
Iisus Hristos. 

Mănăstirea Corbiei poseda atunci un bărbat de înaltă capacitate anume 
Ratramn. Acest monah afecţiona mai ale chestiunile dificile şi arzătoare şi se 
aflase în dezacord cu stareţul său asupra chestiunii naşterii lui Iisus Hristos. 
Ratramn, fără a ataca prerogativele virginale ale sfintei Mame a lui Iisus 
Hristos, pretindea că naşterea Dumnezeu-omului s-ar fi operat într-un mod 
natural. Pasachase-Ratbert făcu o carte pentru a-1 combate şi a proba că această 
naştere s-a operat într-un mod supra-natural şi miraculos 138 . Ratramn fu învins 
în această luptă, părăsi Corbia şi se retrase în mănăstirea de Ferrieres, lângă 
celebrul egumen Lupu, amicul său. Lupu scrise lui Pasachase-Ratbert pentru a-1 
reconcilia cu discipolul său 139 ; dar piosul egumen al Corbiei muri către această 
epocă şi Ratramn atacă opiniunea sa în privinţa corpului euharistie al lui Iisus 
Hristos. Carol Pleşuvul, căruia-i plăcea să se ocupe de chestiuni de teologie şi 
de filosofie, şi care citise opera lui Pasachase-Ratbert, voi ca şi Ratramn să-şi 
pună opiniunile sale în scris. Atare a fost ocaziunea cărţii savantului monah 
intitulată, ca şi a lui Paschase: Despre Corpul şi Sângele Domnului 140 . 

După ce a explicat termenii de care trebuie să se servească, Ratramn 
pune clar cele două chestiuni ce şi le propune de a le rezolva. Prima este 



136 Blondei s-a grăbit de a pune pe Frudegarde printre adversarii lui Pasachase-Ratbert, care combătură 
voiniceşte contra invenţiunii acestui egumen. Trebuie să aibă cineva bunăvoinţă pentru a face istoria în modul 
acesta. 

137 Ratramn avusese o discuţie cu un monah al cărui nume nu se ştie şi care pretindea că toţi oamenii n-ar avea 
decât un singur şi acelaşi suflet. (Să se vadă Hist. litt. de France de Bened., t. IV, paginile 258, 259.) 

138 Vezi D. Luc d'Acheri, Spicileg., 1. 1, nov. edit; Pasch. Ratb., De Part. Virg,; Ratramn., De Nativit. Christi. 

139 Lupu scrise trei epistole lui Pasachase-Ratbert (Lup., Epist. 56, 57, 58). Noi credem că monahul de care 
vorbeşte el era Ratramn. El era legat de acesta din urmă, după cum se vede dintr-o epistolă ce-i adresă şi care 
ne-a fost conservată. (Lup., Epist. 79) 

140 Ratram., Lib. De Corp. et sang. Dom. (Vezi Natal. Alex., t. VI, diss. 13) 

aceasta: „Corpul şi sângele ce credincioşii primesc în Biserică se lucrează ele 
misterios sau într-adevăr, adică aşa încât să fie într-însele ceva mistic care să nu 
se poată vedea decât cu ochii credinţei. Sau totul se operează aici într-un mod 
atât de evident încât ochii corpului descoperă tot aşa de bine ca şi ai credinţei 
ceea ce se operează". 

Ratramn răspunde că este ceva mistic în modul cu care misterul 
euharistie se operează şi că nu este accesibil simţurilor noastre decât prin 
accidente sau spece 141 . Aceste speţe sau aparenţe sunt pâinea şi vinul, în vreme 
ce substanţa, vizibilă numai pentru ochii credinţei, este aceea a corpului şi a 
sângelui Domnului. 

Asupra acestui punct voia să atace el pe Pasachase-Ratbert. El face dar o 
distincţiune subtilă pe care nu o făcuse piosul egumen al Corbiei; după 
Ratramn, corpul euharistie este cu adevărat acelaşi substanţial ce s-a născut din 
Fecioara, dar nu este acelaşi accidental, adică, cât despre forma, despre modul 
de a fi şi despre atributele cu care el este dotat. El nu ataca prezenţa reală; din 
contră, totul în cartea sa, titlul chiar, probează că el nu se gândea a o contesta; el 

1 ăT) 

spune pozitiv că priveşte ca o crimă singura cugetare de a nega prezenţa reală . 
Discuţiea era dar asupra unei chestiuni cu totul secundară, şi foarte puţin 
importantă în ea însăşi; căci dacă Pasachase-Ratbert, şi cei ce vorbiseră despre 
Euharistie ca dânsul, nu făcuseră explicit distincţiunea lui Ratramn, ea era 
desigur în cugetul lor. 

Cartea lui Ratramn făcu zgomot, şi toţi cei ce se flatau că au fie cât de 
puţină pătrundere voiră să-şi spună cuvântul lor asupra chestiunii ce se ridicase. 
Unul dintre cei dintâi de a intra în luptă a fost Ioan, supranumit Scot sau Erigen, 
pentru că era originar din Scoţia. 

Acesta era un bărbat puţin profund, dar destul de instruit, de un spirit 
singular şi sistematic, şi care avea talentul de a întuneca atât de mult chestiunile 
ce voia să le trateze încât sfârşea prin a le face aproape neînţelese. El afecta o 
pătrundere care nu era de obicei decât o subtilitate puerilă, şi credea că vorbeşte 
despre toate într-un mod profund, pentru că nu se înţelegea poate totdeauna nici 
el pe el însuşi. 



141 Cuvântul specie, species, a fost tradus prin cuvântul figură sau prin altele analoge, de protestanţi. înţelege 
cineva că cu această metodă se pot găsi multe fraze opuse dogmei catolice în operele cele mai ortodoxe. Era 
facil mai ales de a le găsi în cartea lui Ratramn, în care el îşi propunea de a trata o chestiune atât de subtilă. 

142 Se poate consulta asupra acestui punct, mai ales n-le 9, 10 şi 12 din cartea sa. 

Este foarte de mirare că cartea lui Ratramn a fost lăsată protestanţilor ca o carte eretică. Se găsesc într-însa 
desigur multe expresii de care poate cineva abuza, şi aceasta era inevitabil când tratează cineva materia precum 
a tratat-o el; dar când examinezi cartea în ea însăşi şi când nu pierzi din vedere discuţiea care se ridicase în 
timpul său, această carte, atât de obscură în aparenţă, devine clară. Din 1559, cenzorii cărţilor stabiliţi de sinodul 
din Trident clasară cartea lui Ratramn printre cărţile eretice. Cardinalul du Perron fu de aceeaşi părere şi fu 
copiat de atunci, aproape, de toţi care vorbiră despre dânsa. Teologii din Douai, cu toate acestea, din anul 1571 
găsiseră această operă bună, afară de câteva expresii pe care ei nu le înţelegeau, pentru că chestiunea istorică nu 
era încă complet limpezită. în 1655, de Sainte-Beuve, profesor în Sorbona, fu cel dintâi care se declară pe faţă 
pentru cartea lui Ratramn. Ea fu examinată atunci ceva mai de aproape. De Mabillon făcu să se vadă o mulţime 
de false interpretaţiuni ce protestanţii îi dăduseră în traducţiunile lor, şi cartea savantului monah din Corbia 
începu să-şi reia locul ce merită. Autorii Perpetuităţii Credinţei, cu toată ştiinţa lor, nu aveau o idee justă de 
cartea lui Ratramn, pe care o părăseau din cauza obscurităţii sale, şi nu înţelesesem perfect discuţiea care se 
ridică în secolul al IX-lea asupra Euharistiei. Adversarii lor, Blondei, Aubertin etc, etc, o înţelegeau mult mai 
puţin încă. 

Carol cel Pleşuv, care moştenise de la Carol cel Mare şi de la Hludwig- 
cel-Pios amoarea de ştiinţă primi pe Scoţianul în intimitatea sa, şi-şi făcea o 
plăcere din a-i pune chestiuni singulare, spre a face haz de răspunsurile originale 
ce el îi da totdeauna. 

Ioan Scot, văz bine, (precum se crede,) voi să întreacă pe Ratramn în 
subtilitate, şi în loc de a vedea ca el un corp euharistie diferit numai cât în 
modul de a fi al corpului natural al lui Iisus Hristos, nu voi să vadă, în misterul 
altarului decât accidente şi figuri . 

Ascelin 144 , care ne face mai ales cunoscută cartea lui Ioan Scot, spune 
pozitiv că el îşi propunea de a ataca credinţa comună asupra prezenţei reale, dar 
că avea grijă de a-şi ascunde cugetarea sa sub aparenţe de ortodoxie. Cartea sa 
era diametral opusă cărţii lui Pasachase-Ratbert. Abia Ioan Scot o publică şi un 
monah din Fleury, numit Adrevald, îi opuse un tratat extras din sfinţii Părinţi 145 . 
Este probabil de asemenea că pentru a-1 combate savantul Haimon 146 , episcop 
d'Halberstat, scrisese Tratatul său despre Euharistie, în care stabili, în modul 
cel mai clar, dogma prezenţei reale atacată de Ioan Scot. 

1 47 

Acest sofist a avut câţiva părtinitori ; dar eroarea sa fu dispreţuită de 
toţi bărbaţii însemnaţi ce-i avea atunci Biserica francă . 

5 5 5 

Opiniunea lui Ratramn care, în fond, era aceeaşi ca şi a lui Paschase- 
Ratbert, şi diferită numai în expresie, fu mai bine primită de savanţi şi adoptată 
în particular de Raban-Maur 149 , ceea ce nu contribui puţin la mărirea onoarei 
sale. 



143 Ereticul Beranger mărturisi că cartea lui Joan Scot îi fusese foarte vătămătoare. Această carte fu condamnată 
în 1050 de sinodul din Verceil, după cum ne spune Durând de Troam, şi condamnată la foc de un sinod din 
Roma în 1059. Savantul de Marca pretinse că cartea lui Joan Scot era aceeaşi ca a lui Ratramn, şi această 
conjectură fu adoptată de savanţii autori ai Perpetuităţii Credinţei. Dar P. Mabillon şi P. Noel-Alexandre, între 
alţii, au demonstrat că cartea lui Ratramn era diferită de a lui Joan Scot, şi că cea dintâi era ortodoxă. (Vezi 
Natal. Alex., diss. 13, t. VI; Hist. litt. de France de Bened., t. V., p. 338 şi p. 424) 

144 Ascelin., Epist. ad Berengar. 

145 Apud D. Luc d'Acheri, Spicileg., 1. 1, nov. edit. 

146 Ibid. - Haimon lucră mult asupra sfintei Scripturi. El compuse de asemenea o prescurtare de istoria 
ecleziastică şi fu unul din cei mai docţi scriitori ai epocii. (Vezi Hist. litt. de France, t. V, p. 111 şi urm.) 

147 Hincm., de Praedest., c. XXXI. 

148 Protestanţii (vezi Perpetuitatea Credinţei) au căutat, se înţelege pentru ce, să pună în relief pe Joan Scot. 
"Toţi istoricii, zic ei, mărturisesc despre el că a fost un personaj de mare spirit şi de mare elocinţă, doctor 
consumat în toată literatura, preot şi monah foarte sfânt, egumen al unei mănăstiri de fundaţiune regală. Ei zic 
chiar că s-a văzut o lumină miraculoasă pe locul în care el a fost ucis, ceea ce-i obligă pe monahi de a-1 
transporta în Biserica cea mare şi de a-i face un monument onorabil lângă altar, cu acest epitaf: Aici zace Ioan, 
sfântul filosof care, în viaţa sa, fu înavuţit de o minunată doctrină, şi care, în fine, avu onoarea de a se sui, prin 
martiriu, la împărăţia lui Hristos". 

Protestanţii au confundat pe Ioan Scot cu Ioan, egumenul din Altenay. Ioan Scot nu fu niciodată nici monah nici 
intrat în Hirotonie, zic savanţii autori ai Istoriei Literare a Franţei (t. V, p. 418), şi ar fi destul atâta pentru a-1 
distinge de doctul Ioan, născut în Saxonia, pe care regele Elfrid îl cheamă, către 884, din Franţa în Anglia, şi 
care, după ce a fost capelan al acestui principe, deveni egumen de Altenay şi fu cu cruzime dat morţii, ceea ce-1 
făcu să fie onorat ca martir. Ceea ce a contribuit la confundarea a doi bărbaţi atât de diferiţi, este mai ales 
numele de Sophista sau de înţelept dat egumenului din Altenay. Istoricul contemporan Asser, care a făcut 
enumerarea savanţilor pe care Elfrid îi cheamă în Anglia, vorbeşte anume de Ioan din Altenay şi nu zice nimic 
de Ioan Scot. Noel-Alexandre mai ales a elucidat foarte bine aceste dificultăţi (t. VI, dissert. 14). 

149 Se vede din epistola sa către Heribald al Auxerrei, că el fusese consultat asupra acestui punct de acest episcop 
şi de Eigil, egumen din Pruma, şi că el îmbrăţişa opiniunea lui Ratramn. De asemenea Blondei, credincios 
maniei sale, se grăbeşte de a face din aceste trei personaje atâţia inamici ai prezenţei reale şi ai lui Paschase- 
Ratbert. Faptul este că imensele opere ale lui Raban sunt pline de mărturisirile cele mai clare în favoarea 

Epistola lui Raban către Heribald al Auxerrei nu lasă nici o îndoială 
asupra naturii discuţiunii care se ridică în secolul al IX-lea în privinţa cărţii lui 
Paschase-Ratbert. Epistola sa către Eigil, Egumen în Pruma, care-1 consultase 
asupra aceluiaşi subiect, este încă şi mai clară 150 . 

El începe prin a stabili prezenţa reală ca un punct fundamental al 
credinţei catolice care nu poate fi negat decât de necredincioşi, şi nu atacă pe 
Paschase decât asupra expresiilor sale. El arată în particular că Iisus Hristos nu 
suferă din nou de atâtea ori de câte ori se celebrează sfintele mistere. Aceasta 
era una din consecinţele exagerate ce se trăgea din cuvintele lui Paschase- 
Ratbert şi una din indicaţiunile cele mai preţioase pentru a ne face să apreciem 
controversa euharistică din secolul al IX-lea. Mulţi exagerau dogma prezenţei 
reale până la a nu admite aici nimic figurativ. Autorii cei mai înţelepţi, admiţând 
ca toţi catolicii prezenţa reală, recunoşteau cu toate acestea cu dreptate că corpul 
euharistie nu era acelaşi întrucât e vorba de oarecari atribute (însuşiri) şi de 
modul de a fi, şi că înjunghierea sa este figurativă. 

în secolul al X-lea, discuţiea fu reînnoită de Beranger, arhidiacon din 
Angers. Noi am văzut că, între Paschase-Ratbert şi adversarii săi, nu era vorba 
despre chestiunea prezenţei reale, ci despre modul de a fi al corpului lui Iisus 
Hristos în Euharistie. 

Noi credem că Paschase-Ratbert nu dădea decât un sens rezonabil la 
expresii ca acestea, copiate din Părinţii Bisericii cei mai stimaţi: "Corpul lui 
Iisus Hristos care este în Euharistie este acelaşi ce s-a născut din Fecioara, ce a 
fost crucificat, ce a înviat". El înţelegea fără îndoială că era acelaşi întrucât e 
vorba de fiinţa, dar nu întrucât e vorba deforma sau de modul de a fi. Cu toate 
acestea unii dintre discipolii săi luară aceste expresii în sensul lor riguros, 
pretinseră că corpul euharistie ar fi, atât întrucât e vorba de fiinţă cât şi cu 
privire la modul de a fi, acelaşi ca şi corpul natural al lui Iisus Hristos; se găsiră 
chiar care împinseră acest absurd sistem până la ultima consecinţă şi adoptară 
opiniunea monstruoasă a stercoranismului . 

Bărbaţii cei mai savanţi, ca Raban în secolul al IX-lea şi Gerbert în al X- 
lea, combătură acest sistem a cărui absurditate putea, în ochii celor simpli, să 
recadă asupra dogmei catolice: cu toate că admiseră cu Biserica prezenţa reală, 
ei pretinseră cu dreptate că corpul euharistie al lui Iisus Hristos, acelaşi ca 
corpul său natural întrucât priveşte fiinţa, nu este acelaşi întrucât e vorba de 
calităţile accidentale, de modul de a fi; că el are acea natură cvasi spirituală cu 
care vor fi dotate corpurile drepţilor după învierea generală; că el are calităţi 
supranaturale încă şi mai eminente. 

Atare este, întru adevăr, adevăratul sentiment admis din toate timpurile 
în Biserica catolică. 

Pe când discipolii, mai mult credincioşi decât responsabili, ai lui 
Paschase-Ratbert, exagerau până la absurd sentimentul acestui mare bărbat, Ioan 

credinţei catolice, şi că el nici nu se gândeşte chiar ca să o atace în pasajul care a decis pe Blondei să-1 pună 
printre adversarii lui Paschase. 

150 Apud Mabill, Act., t. VI. 

151 Sistem după care corpul euharistie al lui Iisus Hristos ar fi supus lucrării digestive a stomacului. 

1 S9 

credinţă catolică . Era o manie pentru Ioan Scot de a voi totdeauna să 
subtilizeze mai mult decât alţii; el atâta voi să spiritualizeze corpul euharistie al 
lui Iisus Hristos, încât nu-i mai lăsă nici o realitate, sau cel puţin îl reduse la o 
realitate vagă şi fantastică ca o emanaţiune curat inteligibilă. In numele 
filosofiei şi al raţiunii, Ioan Scot dădea o dezminţire Sfintei Scripturi care afirmă 
o realitate pozitivă, în vreme ce stercoraniştii mai mult sau mai puţin exageraţi 
contestau filosofiei şi raţiunii drepturile lor cele mai legitime. 

Dogma catolică, deopotrivă depărtată de aceste două exageraţiuni, dă în 
acelaşi timp satisfacere şi cuvântului divin şi raţiunii; căci cuvântul lui Iisus 
Hristos este clar: "Acesta este corpul Meu, acesta este sângele Meu". Drepturile 
raţiunii încă sunt respectate în dogma catolică sănătos înţeleasă. Sensurile, într- 
adevăr, nu atestă decât ceea ce li se arată; mărturia lor nu merge mai încolo de 
aceasta, şi numai printr-o inducţiune, care nu este totdeauna logică, noi ne 
formăm, după aparenţa unui obiect, o idee despre fiinţa însăşi a acestui obiect. 

In faptele naturale, această inducţiune este adesea falsă. Cu atâta mai 
mare cuvântul, când un avertisment dumnezeiesc, clar şi formal, ne previne 
contra ei, suntem datori să ne abţinem şi să ne mulţumim de a primi pur şi 
simplu aceea ce sensurile ne atestă, adică aceea ce se arată, aceea ce cade sub 
sensuri. Cât despre realitate, cât despre esenţă, noi o cunoaştem în Euharistie 
prin mărturia divină care nu contrazice întru nimic mărturia sensurilor, care ne 
atestă totdeauna ceea ce ele sunt însărcinate de a atesta; şi niciodată nu se va 
proba că ar fi contrar raţiunii de a admite că, sub aparenţele pe care le atestă 
sensurile noastre, n-ar putea exista o esenţă alta decât aceea ce am fi conduşi de 
a deduce prin raţionament, în ceasurile ordinare. 

Din punctul de vedere al filosofiei, ca şi din punctul de vedere al 
credinţei, Ioan Scot era dar în eroare. El nu avu părtinitori până în secolul al XI- 
lea. Cartea sa chiar era aproape uitată când Beranger o trase din pulbere şi 

1 ^^ 

adoptă sentimentele eretice ce erau dezvoltate într-însa " . 

Beranger, mai întâi scolastru la Tours, unde îşi câştigase o reputaţie 
meritată, devenise arhidiacon al Bisericii din Angers. El avea o ştiinţă reală; dar, 
dacă e să credem pe unul din adversarii săi 154 , el ar fi mers, asupra acestui punct, 
cu pretenţiile sale prea departe. El făcea pe omul extraordinar, şi mersul său 
trăda în el multă deşertăciune: umbla cu o gravitate afectată, vorbea cu emfază 
şi îşi avea mai totdeauna capul vârât în glugă (un fel de camilaveă la papişti), 
pentru a te face să crezi că cugeta adânc. Caracterul său era, în fine, foarte 
blând, elocinţa sa insinuantă; în moralele sale era neimputabil, dar înalta stimă 
ce avea de ştiinţa sa îl făcuse atât de încăpăţânat în ideile sale, încât ţinea la ele 
în interiorul său, chiar când era obligat să le părăsească în public. 



152 Cartea lui Ioan Scot s-a pierdut. Dar, de vreme ce Beranger declara că a luat opiniunea sa din cartea acestui 
filosof, cunoaştem astfel opiniunea lui Ioan Scot prin a lui Beranger. 

153 Câţiva autori, printre alţii Păr. Mabillon şi avva Pluquet, au pretins că Beranger crezuse în prezenţa reală şi 
lepădase numai transsubstanţialitatea. Noi credem că aceşti autori s-au înşelat şi că Beranger avu opiniunea care 
fu admisă de Calvin şi de sectatorii săi. 

154 Guitmond. Cont. Berengar. lib. I. 

Beranger, după ce a studiat sub Fulbert de Chartres, se fixase la Tours, 
pe a cărui şcoală o făcu să fie una dintre cele mai celebre din Franţa. După ce a 
studiat gramatica şi filosofia, el se aruncă în vastul câmp al exegezei biblice 155 . 
El nu aducea deloc în studiul Scripturilor cunoştinţele filologice şi istorice ce i- 
ar fi fost necesare pentru a le pătrunde sensul, ci numai o subtilitate de dialectică 
care nu putea decât să-1 conducă la sisteme eronate. Ceea ce se şi întâmplă. 
Fiindcă nu se aplica, în lucrările sale biblice, decât ca să găsească explicaţiuni 
noi, fără a ţine cont de interpretaţiunile tradiţionale care singure pot să aibă o 
valoare incontestabilă, el nu rămase multă vreme întru adevăr. 

Beranger citise cărţile lui Ioan Scot, al cărui spirit subtil avea multă 
analogie cu al său; el citise în particular cartea sa asupra Euharistiei, şi fiindcă 
nimeni nu-i adoptase concluziunile eterodoxe, aceasta fu pentru Beranger o 
raţiune de a le admite, şi începu a le propaga. în loc dar de a interpreta, ca toată 
tradiţia creştină, cuvintele evanghelice relative la Euharistie, el nu voi să vadă în 
acest mister decât o simplă figură, sau o prezenţă curat inteligibilă. 

Beranger comunică mai întâi sistemul său unor şcolari săraci pe care el 
îi nutrea şi pe care şi-i alipise prin liberalităţile sale; pe urmă trimise pe aceşti 
discipoli să-1 răspândească în diverse şcoli ale Franţei. 

Scolastrul din Bec, Lanfranc, aflând astfel că Beranger învăţa erorile lui 
Ioan Scot asupra Euharistiei, se aplică în şcoala sa de a apăra credinţa catolică. 
Beranger, informat de aceasta, adresă lui Lanfranc o provocare pe tărâmul 
teologic în care el se credea forte. 

"Frate Lanfranc, îi scrise el 156 , Engelramn de Chartres mi-a raportat că 
tu ai dezaproba şi ai trata de eretic părerea lui Ioan Scot privitor la misterul 
altarului, în ceea ce el se opune părerii lui Paschase pe care tu îl aperi. Frate, 
dacă aceasta va fi aşa, îţi voi spune cu francheţe că este nedemn de tine de a 
raţiona astfel, căci tu nu eşti fără inteligenţă: se vede că nici tu, nici discipolii tăi 
nu sunteţi încă destul de versaţi în ştiinţa Scripturilor. Măcar că nici eu însumi 
nu sunt destul de abil, aş dori totuşi, de ar fi posibil, să te aud vorbind asupra 
acestui punct înaintea oricăror judecători şi oricăror auditori vei voi. Aşteptând, 
gândeşte-te bine la aceasta: dacă tratezi de eretic pe Ioan Scot a cărui doctrină 
eu o aprob, trebuie de asemenea să dai acelaşi titlu lui Ambrozie, lui Ieronim şi 
lui Augustin, fără a mai vorbi de mulţi alţii". 

Lanfranc trebui să primească această epistolă în momentul în care pleca 
la un sinod ce papa Leon al IX-lea îl convocase la Roma, şi care avu loc în 
Biserica de Lateran. El nu răspunse dar lui Beranger care, neştiind de plecarea 
sa, îi scrisese o a doua epistolă în care el aproape se aplauda că a obligat pe 
Lanfranc să-i adopte opiniunile sale. Vanitatea sa îl făcea fără îndoială să creadă 
că savantul rugător din Bec se dăduse înapoi dinaintea provocaţiunii sale. 

1 S7 

Purtătorul acestei epistole, negăsind pe Lanfranc, o încredinţa 
clericilor care, după ce au citit-o, crezură că doctul scolastru din Bec se unise cu 
adevărat cu sentimentul eterodox al lui Ioan Scot, îşi formară oarecari bănuieli 



155 Guitmond. Loc. cit. 

156 Epist Bereng. ad Lanf. - Ap. Labb. et Cossart. t. IX, pag. 1054. 

157 Lanf., lib. de corp. et sang, Domini, adv. Bereng., c. 4. 

asupra purităţii credinţei sale şi trimiseră la sinodul din Roma epistola care-i 
fusese adresată. 

Această epistolă a fost citită în sinod, în care se trata chestiunea 
importantă a Euharistiei. 

Se poate crede că diaconul Petru avea în vedere eroarea lui Beranger, 
când la sinodul din Reims făcu menţiune de oarecari erezii care aveau adepţi în 
Franţa; de atunci fără îndoială (lumea bisericească) s-a ocupat dacă Hugues de 
Langres, primul adversar al lui Beranger, n-a părăsit sinodul de frica de a nu fi 
condamnat ca simoniac. Acest episcop, aflându-se la sinodul din Roma, putu să 
lumineze pe episcopi asupra adevăratelor opiniuni ale lui Beranger, contra 
căruia el se crezuse obligat de a publica o carte 15 ' pentru a apăra dogma 
catolică. Beranger fu condamnat şi citat la sinodul din Vercella ce se fixă pentru 
toamna anului 1050. Fiindcă epistola adresată de Beranger lui Lanfranc putea da 
loc de a fi bănuită credinţa acestuia din urmă, papa îi ordonă de a-şi expune 
părerile sale. El o făcu într-un mod atât de neted şi atât de precis, încât tot 
sinodul fu satisfăcut. Fiindcă Lanfranc cunoştea perfect opiniunile lui Beranger, 
papa îl opri lângă dânsul până la sinodul de la Vercella. 

Beranger, pe când era condamnat la Roma, cutreieră Normandia 15 
pentru a răspândi pe acolo erorile sale. Neprimind nici un răspuns de la 
Lanfranc, el credea fără îndoială că se temea cineva de a discuta cu el sau că era 
dispus în favoarea sa. Este probabil că el se duse la Bec unde, negăsind pe 
Lanfranc, vizită noua mănăstire de Preaux, unde egumenul Ansfroi avu oroare 
de doctrina sa; el se duse de acolo la palatul lui Guillaume, duce de Normandia. 
Guillaume nu avea nici o pretenţie la teologie; cu toate acestea, fiindcă 
chestiunea era gravă, el convocă pe toţi savanţii ducatului său la Brionna, spre a 
discuta cu Beranger. 

Lanfranc nu era acolo pentru a lupta cu antagonistul său; dar doi dintre 
discipolii săi, Ascelin şi Guillaume, îi ţinură cu demnitate locul, şi combătură pe 
Beranger cu o aşa vigoare, încât el fu obligat de a conveni că cartea lui Ioan 
Scot conţinea erori şi că nu o citise pe toată întreagă. 

El se retrăgea ruşinat dintr-această conferinţă unde orgoliul său suferise 
atât de mult, când află la Chartres condamnarea doctrinei sale la sinodul din 
Roma, şi citaţiunea sa la sinodul din Vercella. Când el trecu la Chartres, se 
cunoştea deja aici eşecul de la Brionna şi condamnarea sa. I se făcură 
chestionări maliţioase, şi el ieşi din oraş atât de întărâtat, încât scrise amicilor 
săi epistole pline de cele mai violente invective contra papei şi a sinodului său. 

Cu toate acestea el trimise la Vercella pe doi din cei mai abili discipoli 
ai săi pentru a-1 apăra. Spre a distruge supărăciosul efect ce-1 produsese 
zgomotul eşecului său la Brionna, el publică o pretinsă dare de seamă despre 
conferinţă, sub formă de epistolă către Ascelin, unul din adversarii săi. 



158 Lanf. loc. cit. - Vid. etiam Mabillon. praefat. in saecul. VI, Bened. - Cartea lui Hugues de Langres se află 
printre operele lui Lanfranc, edit. de D. Luc d'Achery, append. pag. 68. 

159 Durând. Troam. lib. de corp. et sang. Christi, pars 9. - Inter Op. Lanf. append. pag. 106. 

"Trecând pe la voi, îi zice el 160 , mă decisesem de a nu disputa cu nimeni 
asupra Euharistiei, şi unicul meu scop era de a referi despre aceasta episcopilor 
la care să-i găsesc. Iată pentru ce eu n-am putut să zic aproape nimic în 
conferinţa unde tu rău ai făcut că te-ai aflat". 

Nu se vede într-acest sărac preambul vigurosul luptător care provoca pe 
Lanfranc cu atâta îndrăzneală. 

"Tot pentru acelaşi cuvânt, continuă el, n-am voit să strig prea tare 
contra acelei damnabile şi sacrilege propoziţii a lui Guillaume: Tot omul trebuie 
să se apropie la Paşti de masa Domnului". 

"Pentru ca să vin la ceea ce m-a făcut să scriu această epistolă, am aflat 
că Guillaume se lăuda că m-a forţat să mărturisesc că Ioan Scot ar fi eretic. Dea 
Dumnezeu să înţelegi cât este de imprudent şi nepios de a trata astfel pe acest 
savant! Paschase, să mă ştii bine, este singurul care şi-a imaginat că substanţa 
pâinii dispare complet în misterul corpului Domnului; dacă tu crezi ca el, 
opiniunea ta este contrară atât simţului comun cât şi doctrinei evangheliei şi 
apostolului. Iată tot ce am zis despre Ioan Scot în conferinţă: După ce am 
declarat că n-am citit toate operele sale, am zis că aş putea demonstra că el era 
catolic în cele ce am citit; şi aceasta o voi proba prin scrierile Părinţilor pe care 
i-am citat în epistola mea către Lanfranc, unde am pretins că ar trebui să se 
trateze acei Părinţi de eretici, dacă s-ar da această calificatiune lui Ioan Scot. 
Adăugam că dacă în scrierile sale s-ar găsi ceva neexact, eu voi condamna fără 
dificultate. Vorbeam sincer şi nu voiam să intru în privinţa aceasta în discuţie. 

Cât despre Guillaume, el mă întrebă dacă aş susţine cu adevărat aceste 
două propoziţii ce mi se atribuiau: 1. cuvintele sfinţirii probează că substanţa 
pâinii rămâne în Euharistie; al 2. bastonul pastoral nu este semnul îngrijirii de 
sufletele încredinţate acelora care-1 poartă. Niciodată n-am înaintat a doua 
propoziţie; pentru cea dintâi, tu poţi să-ţi aduci aminte că eu am demonstrat-o 
atât de clar, încât cel mai mic şcolar capabil de a înţelege posibil însemnarea 
cuvintelor ar putea să mă înţeleagă şi să facă şi altora aceeaşi demonstraţiune." 

Dar anume tocmai asupra acestui punct fusese el confundat, şi el nu 
vorbea cu atâta aplomb (încredinţare, siguranţă) decât pentru a face iluziune 
acelora care ar voi să-1 creadă pe cuvânt. 

Ascelin nu lăsă fără răspuns epistola lui Beranger şi restabili adevărul în 
tot ce se petrecuse la conferinţă . El îi impută, în particular, că a trunchiat 
propoziţiea lui Guillaume asupra obligaţiunii ce are tot credinciosul de a se 
împărtăşi la Paşti, căci Guillaume la aceasta pusese o condiţie: "Afară numai 
dacă pentru păcatele sale, nu s-ar afla nedemn de un banchet atât de mântuitor; 
el nu trebuie să se depărteze însuşi de la aceasta, ci numai din ordinul 
duhovnicului său." 

Trebuie de a se lua în seamă conformitatea acestei doctrine cu aceea 
care fu mai târziu oficial decretată la consiliul din Lateran, sub Innocentiu al III- 
lea. Crimele şi dezordinile care amarau pe Biserica occidentală făcuse să se 



160 Epist. Berengar, ad Ascelin.; inter op. Lanfranc. not. p. 24, edit. d'Acheri. 

161 Epist. Ascelini ad Bereng.; inter Op. Lanf. not. p. 45. 

piardă progresiv pioasa datină ce ţinea credincioşii de a participa, în fiecare 
duminică, la banchetul euharistie. Deja, în secolul al IX-lea, Biserica a fost 
forţată de a arăta ca obligatorie această participare pe care primii credincioşi o 
priveau ca pe o favoare; se făcuse atunci împărtăşirea obligatorie de trei ori pe 
an: la Paşti, la ziua Cincizecimii şi la a Naşterii Domnului. In secolul al Xl-lea, 
se redusese deja această obligaţiune numai la Paşti, şi încă se aflau persoane 
care, ca Beranger, nu voiau să o recunoască. Fiindcă, la această epocă, nu era un 
decret pozitiv asupra acestui punct în Occident, cei indiferenţi adoptau această 
opiniune dezmăţată, şi pentru aceasta fără îndoială la începutul secolului al 
XlII-lea, sinodul din Lateran dădu decretul care este încă şi astăzi în vigoare şi 
care nu făcu decât să consacre un uz deja pus de multă vreme în practică, după 
cum se vede din epistola lui Ascelin. 

Acest autor, după ce a combătut aserţiunile lui Beranger legate de 
conferinţa de la Brionna, îi zice sfârşind: "Roşeşte de a mai apăra o carte care a 
fost condamnată la Vercella într-un sinod plenar unde tu însuţi ai fost notat de 
erezie." 

Sinodul de la Vercela 162 se ţinuse într-adevăr la epoca fixată de papa. 
Cartea lui Ioan Scot fu acolo citită şi condamnată în unanimitate, şi discipolii lui 
Beranger fură confundaţi (combătuţi cât nu mai ştiură ce să răspundă) de la 
primele cuvinte ce voiră să pronunţe în favoarea învăţătorului lor. 

Erezia lui Beranger făcea mare zgomot în Franţa. Acest ereziarh lucra pe 
ascuns ca să-şi mărească numărul spectatorilor săi, şi adepţii săi alergau în acest 
scop pe la principalele şcoli. Ei făcură oarecari tentative la Liege, dar 
întâmpinară în acest oraş gardieni vigilenţi ai credinţei, pe episcopul Deoduin, 
pe scolastrul Adelmann şi pe scolastrul Gozechin care semnalează cu energie 
progresele erorii. 

"Deschideţi ochii, zice el 161 , şi vedeţi dogmele pernicioase, falsele 
opiniuni care ies din academia de la Tours unde prezidează Beranger, acest 
apostol al Satanei! Vedeţi şerpii ce ies din cavernele acestui nou Babylon. 
Oameni îmbătaţi de vinul nou, sau mai bine de veninul acestui ereziarh, merg în 
urma unor înnoiri sacrilege şi dau Scripturilor sensuri contrare credinţei. Ei zic, 
lucru groaznic de auzit! că dumnezeieştile mistere care se săvârşesc pe altarele 
noastre nu conţin decât umbra şi nu adevărul. Ei învaţă această eroare cu atâta 
artificiu, încât amăgesc pe un mare număr de clerici nomazi pe a căror 
simplicitate o înşeală sau le aţâţă curiozitatea. Aceşti novatori îi fac să vadă 
suprafaţa Scripturilor, ca pe o cale sigură care-i conduce la palatul înţelepciunii, 
ca pe o potecă dreaptă care-i conduce la limanul mântuirii. Dar de îndată ce au 
intrat pe această cale, ei îi încurcă în mrejele filosofiei lor sofistice şi în 
silogismele lor capţioase, îi depărtează din calea mântuirii şi-i aruncă în abis." 

Principalul sectator al lui Beranger era Eusebiu Brunon, episcop 
d'Angers. Ceilalţi episcopi fură alarmaţi de progresele ereziei, şi, în unire cu 



162 Lanfranc, lib. de corp. et sang. Domini, adv. Berangar., c. 4. 

163 Ap. Mabillon. Analect. 

seniorii sfătuiră pe regele Enric de a aduna un sinod la Paris. înşişi şi ereticii îl 
solicitară 164 ; pentru aceasta Enric îl convocă pentru 16 Octombrie (1050). 

Deoduin, episcop de Liege, aflând că trebuia să se ţină acest sinod, 
scrise în privinţa aceasta regelui Enric. "Zgomotul s-a răspândit, zice el 165 , în 
toată Germania că Brunon, episcop d'Angers, şi Beranger din Tours, reînnoind 
vechile erezii, pretind că corpul Domnului nu este un corp real, ci o umbră şi o 
pură figură; atacă căsătoria legitimă, şi botezul pruncilor 166 . Se zice de 
asemenea că zelul vostru pentru Biserică v-a inspirat de a convoca un sinod 
pentru a-i convinge în public şi a scăpa de această pestilentă ilustrul vostru 
regat. Acest proiect este demn de un mare rege, şi dea Dumnezeu ca să puteţi 
să-1 executaţi şi să pedepsiţi, după cum merită, pe autorii acestor blesteme! Cu 
toate acestea noi nu credem că voi o veţi putea face în sinodul vostru; căci 
Brunon este episcop şi nu poate fi condamnat decât de papa. Iată ceea ce ne 
întristează, pe noi credincioşii fii ai Bisericii: noi ne temem că după ce veţi fi 
ascultat pe eretici în sinodul vostru, nu veţi putea să-i pedepsiţi, căci dintr-aceea 
va rezulta un mare scandal pentru popor, care va crede că n-a fost cu putinţă ca 
să-i convingă acolo cineva că sunt în eroare. Noi rugăm pe Maiestatea Voastră 
de a nu lua în seamă cererea ce v-au făcut ereticii, căci ei nu solicită un sinod 
decât pentru că se ţin asiguraţi că nu vor fi pedepsiţi. Aveţi dar grijă de a face ca 
să fie sinodul vostru prealabil autorizat de papa, sau mai bine nu vă gândiţi 
deloc ca să daţi lămuriri sectatorilor: nu trebuie de gândit decât a-i pedepsi. A 
trebuit să se asculte ereticii când chestiunile nu erau încă bine aprofundate; dar 
astăzi, ce trebuinţă este de un sinod pentru a lămuri chestiuni atât de bine 
definite de sinoade şi de Părinţi?" 

Deoduin, după ce a citat mai multe pasaje de la sfântul Chirii, de la 
sfântul Ambrozie şi de la sfinţitul Augustin asupra prezenţei reale, căsătoriei şi 
botezului copiilor, conchide astfel: 

"Noi credem dar că Brunon şi Beranger trebuie să fie priviţi ca nişte 
eretici deja condamnaţi. Voi nu mai aveţi decât să deliberaţi cu episcopii voştri 
şi cu ai noştri, cu împăratul amicul vostru şi cu papa, despre puniţiunea ce ei o 
merită." 

Aceste din urmă cuvinte sunt de însemnat. In ochii lui Deoduin erezia 
atacă imperiul creştin, şi toţi reprezentanţii autorităţii trebuie să concure la 
stingerea unei erori funeste care îi ameninţă unitatea sa. 

Enric nu crezu că trebuie să ţină cont de epistola episcopului de Liege, şi 
sinodul se ţinu la data fixată 167 . Acolo se afla un mare număr de episcopi, de 
clerici şi de seniori. Regele însuşi asistă. Beranger, în loc de a se înfăţişa, după 
cum primise ordin, se retrase la Angers lângă Brunon, protectorul său. Pentru 
aceasta nu se procedă mai puţin la examinarea cauzei sale. Isembert, episcop de 
Orleans, care asistase la sinodul din Roma unde Beranger fusese condamnat 



164 Cel puţin aceasta o zice Deoduin în epistola citată aici mai jos. 

165 Epist. Deoduin; ap. Mabill. analect. 

166 Guimont, unul din adversarii lui Beranger, ne spune de asemenea că acest eretic atacă căsătoria şi botezul 
copiilor. 

167 Durând. Troarn. Lib. de Corpore Christi, pars 9-a. - Inter op. Lanfranc, append. 

pentru prima oară, produse o lungă epistolă a ereticului: "Ordonaţi, zise el 
episcopilor, ca să se citească această epistolă. Nu către mine a fost ea scrisă; dar 
am prins-o şi am luat-o cu forţa de la purtătorul care trebuia să o remită unuia 
din amicii săi, anume Paul." Se crede că acesta este Paulin, primiceriul 
Metzului. Această epistolă fu citită, dar Părinţii sinodului fură atât de 
scandalizaţi de dânsa, încât îi întrerupseră de mai multe ori citirea pentru a-şi 
mărturisi indignaţiunea lor. Se condamnă cu o voce unanimă Beranger, adepţii 
săi şi cartea lui Ioan Scot din care ei îşi extrăseseră erorile lor. Se declară pe 
urmă că dacă Beranger şi sectatorii săi nu s-ar retracta, toată armata Franţei, 
având în capul său clerul îmbrăcat în ornamentele sacerdotale, va porni contra 
lor spre a-i prinde, în orice parte ar fi, şi a-i da morţii. 

După opiniunea comună, erezia era o crimă politică. 

Fiindcă mănăstirea Sfântului Martin era o feudă ce ţinea de regele, care 
purta (acolo) chiar titlul de stareţ, Beranger, în calitatea sa de canonic al acestei 
mănăstiri, îi era imediat subordonat. Enric îl priva dar, după consiliul din Paris, 
de veniturile la care avea drept din bunurile mănăstirii. Beranger, mai sensibil 
pentru pierderea venitului său decât pentru a credinţei sale, scrise egumenului 
Richard, amicul său, de a se interesa pe lângă regele în favoarea sa 168 , şi de a-i 
spune că el se va oferi să probeze că Ioan Scot fusese pe nedrept condamnat la 
Vercella. "Regele, adaugă el, trebuie să ştie că Ioan Scot n-a scris decât după 
rugămintea lui Carol cel Mare, predecesorul său, atât de zelos pentru religiune. 
De teamă ca să nu prevaleze eroarea bărbaţilor groşi şi ignoranţi din vremea 
aceea, el însărcina pe acest savant bărbat ca să culeagă din Scripturi cu ce să-i 
scape din rătăcire." 

Ioan Scot scrisese, într-adevăr, din ordinul lui Carol cel Pleşuv: aceasta 
nu era o probă că cartea sa era foarte catolică. Beranger reclamă încă şi sprijinul 
tezaurului mănăstirii Sfântului-Martin. "Dacă ai ocaziune, îi zice el 169 , de a 
vorbi regelui, ai bunătatea de a pune un cuvânt în favoarea mea, pentru a excita 
liberalitatea sa, pietatea sa, compătimirea sa, şi a-1 face să mă despăgubească, 
prin vreo generozitate, de paguba ce mi-a făcut, mie care sunt un cleric al 
Bisericii sale." 

Se poate crede că el solicită de asemenea protecţiunea lui Frolland, 
episcop de Senlis; cel puţin acest episcop reuşi de a face pe regele să creadă că 
Beranger era un preot virtuos care n-ar fi persecutat decât de invidioşi geloşi de 
meritul său. Frolland m înştiinţa pe Beranger despre succesul ce avusese pe 
lângă regele, şi fiindcă era bolnav în momentul când îi scria, el se recomandă 
rugăciunilor sale. Frolland nu era fără îndoială părtinitor al erorilor lui 
Beranger; este probabil că stima sa pentru persoana acestui eretic îl făcea să 
interpreteze într-un mod binevoitor nişte opiniuni condamnabile. Oricum ar fi, 
creditul său pe lângă rege împiedică ca decretul Sinodului din Paris să nu fie pus 
în executare. Beranger rămase cu toate acestea lipsit de titlul său canonic; dar 



168 Epist. Berengar.; ap. D'Acheri spicileg. nov. edit., t. III. p. 400. 

169 Ap. Mabill. praef. in saecul. IV. Bened. 

170 Ap. D'Acheri spicileg. t. III. p. 399. 

episcopul d'Anger, amicul său, îl făcuse arhidiacon al Bisericii sale deja de 

171 

multă vreme . 

Fără îndoială către această epocă Beranger primi o epistolă de la 
Adelmann, scolastrul din Liege, şi care fu apoi episcop de Bressa. în numele 
vechii lor amiciţii şi a venerabilului lor învăţător Fulbert, el îl conjură, în 
epistola sa, de a nu turbura Biserica predicând o detestabilă erezie. 

"Te numesc, fratele meu, îi zice el 172 cu toate că eşti mai tânăr decât 
mine, din cauza dulcei intimităţi în care am vieţuit la Chartre, la şcoala 
venerabilului nostru Socrate. Platon mulţumea naturii că 1-a făcut să se nască în 
timpul Socratelui său; dar noi, cu mai multă dreptate ne putem glorifica de al 
nostru, de acest bărbat atât de creştin, atât de catolic, pe a cărui înţelepciune, 
viaţă sfântă, doctrină salutară le-am experimentat, şi care astăzi fără îndoială 
roagă pe Domnul pentru noi. El desigur îşi aduce aminte de noi, ne conjură încă 
de a merge, pe urmele sfinţilor Părinţi, către sfânta cetate în care locuieşte 
acuma, fără a ne lăsa ca să rătăcim în cărările erorii. Nu-ti aduci aminte de acele 
conversaţiuni mişcătoare ce avea el cu noi, în grădiniţa sa, lângă oratoriu 
(biserică); acele lacrimi mântuitoare ce vărsa el când ne vorbea şi pe care i le 
smulgea (producea) credinţa sa şi dragostea sa pentru noi? Domnul, scumpul 
meu frate, să te prezerve (ferească) de a intra în acele căi întunecoase pe care ni 
le indica părintele nostru Flubert! O! de ar da Dumnezeu să fie mincinoşi aceia 
care publică pretutindeni că tu eşti separat de unitatea Bisericii, şi că ai 
sentimente contrare credinţei catolice în privinţa corpului şi sângelui Domnului 
jertfit în fiecare zi pe altar, în tot Pământul. După dânşii, tu ai zice că ceea ce se 
oferă pe altar nu ar fi nici adevăratul corp nici adevăratul sânge al lui Iisus 
Hristos, ci numai o figură şi o asemănare. 

Auzind vorbindu-se despre aceasta sunt acuma doi ani, mă hotărâi să-ţi 
scriu şi să te întreb ca să aflu de la tine însuţi cum merge lucrul. Dar fiindcă 
amicul tău Paulin, primiceriul Metzului, este ceva mai apropiat de tine, îl rugai 
să se însărcineze cu aceasta şi-mi promise. El nu a făcut nimic până acuma, dar 
Dumnezeu mi-a înlesnit o altă ocaziune de a-ţi scrie. Te conjur dar, pe 
milostivirea lui Dumnezeu, şi pe memoria scumpului nostru Fulbert, de a nu 
turbura nicicum pacea Bisericii catolice pentru care atâtea mii de martiri şi 
atâţia sfinţi doctori au luptat, şi pe care atât de bine au apărat-o, încât toţi ereticii 
au rămas ruşinaţi." 

Adelmann stabileşte apoi credinţa catolică în privinţa Euharistiei, după 
cuvintele Scripturii. 

Se credea la Liege, după cum o atestă epistola lui Deoduin, că Beranger 
refuza de a crede în realitatea corpului euharistie al lui Iisus Hristos, pentru că el 
ar fi de părerile vechilor gnostici, că Mântuitorul n-ar fi avut decât un corp 
fantastic şi curat aparent (cu nălucire). Nu era aceasta însă opiniunea lui 
Beranger. El admitea că Iisus Hristos avusese un adevărat corp şi că corpul 
euharistie este adevărat în acest sens că nu este fantastic, dar nu admitea că 



171 El avea acest titlu în 1040 când asistă la sfinţirea Bisericii din Vendome - V. Mabill. praefat. in saecul. VI. 
Bened. 

172 Biblioth. PP., t. XXIII. 

acest adevărat corp se află în realitate sub aparenţele euharistice, ci numai într- 
un mod inteligibil, după cum zicea Hugues de Langres 173 . în acest sens răspunse 
el lui Adelmann. După ce 1-a asigurat despre puritatea credinţei sale, el 
adaugă 174 : 

"Ai auzit zicându-se că eu nu aş admite în Euharistie adevăratul corp şi 
adevăratul sânge al lui Iisus Hristos. Să ştii că eu totdeauna am fost depărtat de 
opiniunile maniheilor. Acordând că un lucru poate deveni corpul şi sângele lui 
Iisus Hristos, trebuie neapărat să acord că acesta este un adevărat corp, căci 
Iisus Hristos a avut un corp omenesc şi nu un corp fantastic, după cum credeau 
ereticii. Eu zic că, după Scriptură, pâinea şi vinul devin corpul şi sângele lui 
Iisus Hristos, prin urmare nu pot nega că după sfinţire pâinea şi vinul nu ar fi, 
pentru credinţă şi pentru inteligenţă, adevăratul corp şi adevăratul sânge al lui 
Iisus Hristos." 

Aceste cuvinte, în aparenţă atât de formale, cuprindeau cu toate acestea 
toată eroarea lui Beranger. Dacă el ar fi fost catolic, n-ar fi zis că pâinea şi vinul 
ar fi corpul şi sângele lui Iisus Hristos, ceea ce este fals; ci că corpul şi sângele 
sunt în realitate sub aparenţele euharistice; şi fiindcă, după el, pâinea şi vinul ar 
exista substanţial în misterul altarului, pâinea şi vinul ar reprezenta pentru 
credinţă şi pentru inteligenţă adevăratul corp şi sânge al lui Iisus Hristos; ele ar 
fi (astfel) pentru credinţă şi pentru inteligenţă, adică într-un mod curat 
inteligibil, şi nu în realitate. Beranger se servea voios de echivocuri pentru a-şi 
ascunde adevăratele sale sentimente de către aceia pe care ştia că nu-i poate 

1 7S 

număra printre adepţii săi . 

Opiniunile lui Ioan Scot, susţinute de Beranger, fiind condamnate de 
papa şi de episcopii occidentali, se primi ca ortodoxă cartea lui Paschase- 
Ratbert. Dar curând mulţi o interpretară într-un mod exagerat şi căzură în ceea 
ce s-ar putea numi materialismul euharistie. 

Opoziţiea ce întâmpină Beranger degenera în reacţiune fanatică. 
Materialismul prezenţei reale merse atât de departe încât, dacă ne referim la 
chestiunile de detaliu ridicate de un mare număr de teologi occidentali, putem 
afirma că ei întru aceasta căzură în sistemul pe atât de necurat pe cât de absurd 
desemnat, în evul mediu, sub titlul de ster cor anism. Nu voim nici chiar să 
indicăm chestiunile discutate de aceşti teologi; ne vom mulţumi de a trimite (pe 
cititori) la opera practică cea mai gravă şi cea mai decentă ce s-a publicat 
asupra acestui subiect: Tratatul despre Sfintele Mistere de Collet. Va găsi 
cineva acolo detalii care vor da o idee despre chestiunile tratate în operele mai 
puţin grave şi mai puţin moderate. 



173 Hug. Lingon. Tract. de corp. et sang. Dom. cont. Ber.; inter op. Lanf. append. 

174 Ap. Mabill. praefat. in saecul. IV. Bened. Part. 2. § 38 - Noi nu ştim pentru ce Păr. Mabillon nu priveşte 
această epistolă ca răspuns (loc. cit. § 20): Quae epistola ad nos non pervenit. Epistola lui Beranger către 
Adelmann, pe care el o citează mai departe, ne pare tocmai a fi acest răspuns. 

175 Autorii care au crezut că Beranger admitea prezenţa reală, din cauza afectaţiunii sale de a se servi de 
cuvintele: Adevăratul corp al Domnului, nu luaseră aminte la imputarea nefondată ce i se făcuse (lui Beranger) 
că nu admite, ca şi gnosticii, decât un corp fantastic. Beranger se apără de această imputare, dar nu admite 
pentru aceasta realitatea. 

Biserica Romană apucă pe povârnişul ce-i imprimă mişcarea reacţionară 
contra ereziei, şi credinţa sa în prezenţa reală se transformă puţin câte puţin într- 
un materialism tot aşa de opus adevăratei doctrine ca şi falsul spiritualism 
protestant. 

Cultul ce-1 dă ea Euharistiei este o probă despre aceasta palpabilă şi 
necontestabilă. Acest cult are de obiect special corpul lui Hristos. 

După cum am demonstrat-o, când am tratat despre cultul Sacrei-Inimi, 
nu poate cineva, fără a cădea în nestorianism, să dea un cult uneia din cele două 
naturi ale lui Iisus Hristos; căci transformă această natură în persoană. După 
vechea doctrină catolică, persoana lui Iisus Hristos merită un cult, pentru că 
această persoană este divină. Natura divină a lui Iisus Hristos nu poate fi 
obiectul unui cult special; nu i l-ar putea da cineva decât separând această natură 
de a Tatălui şi de a Sfântului Duh; negând cu aceasta, prin urmare, în 
Dumnezeu, unitatea de natură sau de esenţă. 

Nici natura umană a lui Iisus Hristos nu trebuie să fie obiectul unui cult 
special. Dacă separă cineva această natură de natura divină, nu rămâne decât un 
obiect uman, care nu are nici un drept la cult; ceva mai mult, transformă această 
natură în personalitate, şi admite, de nu explicit, cel puţin logic, două persoane 
în Iisus Hristos, ceea ce constituie nestorianismul. 

Iată pentru ce Biserica primară a voit ca cultul să se dea numai persoanei 
divine a lui Iisus Hristos, şi a condamnat orice cult particular dat uneia din cele 
două naturi sub pretext că acest cult s-ar adresa implicit persoanei. 

Cum s-a putut lăsa dar Biserica romană să fie târâtă în erorile care sunt 
cuprinse în cultul special ce dă ea inimii lui Iisus şi corpului său euharistiei 
Trebuie observat cu luare aminte că sărbătoarea instituită într-un spirit de 
reacţiune contra sistemului lui Beranger este anume sărbătoarea Corpului lui 
Hristos. Aceasta este calificaţiunea sa liturgică, după cum se poate vedea din 
Liturghierul roman; diversele numiri ce s-au dat acestei sărbători la unele 
naţiuni, fără a fi mai exacte în ele însele, nu au caracterul oficial al celei care a 
fost admisă în cărţile liturgice ale Bisericii Romei. 

Astăzi când aceste cărţi sunt impuse în toată Biserica occidentală, nu 
poate cineva ridica nici o discuţie relativ de calificaţiunea admisă pentru 
sărbătoarea lui Corpus Christi. Atât de puţin o poate cineva ridica în Biserica 
romană încât novatorii care au lucrat, în secolele al XVII-lea şi al XVIII-lea, să 
facă a se admite cultul Sacrei-Inimi, se autorizau de cultul stabilit şi privit ca 
legitim al corpului lui Hristos. Dacă este legitim de a da un cult special 
corpului, este de asemenea legitim de a da unul şi inimii care este o parte a 
corpului. 

Acest raţionament ad hominem putea să astupe gura teologilor romani, 
care se opuneau inovării iezuitice a cultului Sacrei-Inimi; dar el nu are nici o 
valoare pentru catolicii adevăraţi, adică pentru aceia care se ţin în doctrina 
primelor secole şi care condamnă deopotrivă atât cultul corpului lui Hristos cât 
şi acela al inimii sale, ca două manifestaţiuni ale doctrinei nestoriene. 

Din sărbătoarea lui Corpus Christi au ieşit diverse rituri care au sfârşit 
prin a forma partea principală a cultului romanist. Procesiunile şi Salutările 

Sfântului Mister au fost formele cele mai solemne ale cultului, până în 
momentul în care ele au cedat locul la nişte devoţiuni mai noi şi mai conforme 
cu falsul sentimentalism dezvoltat de direcţiunea iezuitică. Astăzi 
congregaţiunile Sfântului Mister şi Sfântul Mister însuşi nu mai au favorurile 
poporului pietos. Trebuie acestui popor luni ale Măriei, luni ale Sfintei-Inimi, 
luni de pelerinaje. Apariţiunile de la Salette şi chiar cele de la Lourdes rămân de 
nimic înaintea Margaritei-Mariei Alaloque şi a pelerinajului de la Paray-le- 
Monial. 

Cultul Sfintei-Inimi, pus mai întâi în al doilea plan, în anul liturgic, după 
al lui Corpus Christi, a luat acum întâietatea. Cultul lui Corpus Christi este deja 
acum cam bătrâior, al Sfintei-Inimi este în virilitatea sa juvenilă. Dar, în 
Biserica romană, care încă se mai laudă câteodată cu imutabilitatea sa în 
conservarea doctrinei revelate, nu iubeşte nimeni nimic atât de mult pe cât ceea 
ce este nou şi de curând inventat. 

Cu toate acestea, cultul lui Corpus Christi, sau adoraţiunea specială 
adresată corpului lui Hristos, este încă una din dogmele necontestate ale 
Bisericii romane, şi o probă evidentă, palpabilă, că ea a rătăcit din credinţă. 

Ea a rătăcit în două moduri, întâi pentru că profesează astfel 
nestorianismul, ca şi prin cultul Sfintei-Inimi; afară de aceasta, pentru că a 
materializat, prin acest cult, ceea ce trebuia să conserve un caracter de 
nematerialitate. 

In Biserica catolică orientală, se crede în prezenţa reală a lui Iisus 
Hristos în Euharistie, în împărtăşirea reală cu corpul şi cu sângele lui Iisus 
Hristos, sub simbolul pâinii şi vinului sfinţite; se venerează pâinea şi vinul 
sfinţite, se conservă cu respect pentru bolnavii care doresc să se împărtăşească 
(cu ele) mai înainte de a pleca în cealaltă lume; dar ea nu a materializat credinţa 
în realitate. 

Este de ajuns de a admite că pâinea şi vinul sfinţite rămân, pentru 
simţurile noastre, aceea ce erau mai înainte de sfinţire, pentru a nu cădea în 
chestiunile ridicole ridicate de materialista Euharistiei, şi în toate erorile care 
sunt consecinţa lor. 

Realitatea este mai degrabă compromisă decât apărată prin 
exageraţiunile materialiste ale Bisericii romane. Adevărul catolic se află într-un 
just mijloc între aceste exageraţiuni materialiste şi între exageraţiunile zise 
spirituale ale calviniştilor. Acestea din urmă devin atât de subtile încât exclud 
orice realitate chiar spirituală. Cele dintâi sunt atât de ridicole încât fac din 
dogma prezenţei reale o imposibilitate, adică, un lucru pe atât de nedemn de 
Dumnezeu pe cât de inadmisibil de raţiunea omenească. 

Amănuntele în care noi am intrat au indicat două curente în doctrina 
Bisericilor occidentale: unul care ajunge la falsul spiritualism al lui Calvin; 
celălalt la materialismul roman. 

Acesta din urmă este o eroare cu atât mai periculoasă cu cât ea face 
dogma prezenţei reale neprimită de sănătoasa raţiune. 

Noi am expus în ce mod Biserica romană a fost condusă la un 
materialism contrar adevăratei noţiuni a Euharistiei, şi cum acest materialism a 

condus-o la nestorianismul ce-1 profesează dând corpului euharistie al lui 
Hristos o adoraţiune specială. 

Aceste două erori nu sunt negaţiea prezenţei reale, dar ele o denaturează 
într-atâta încât este cineva în drept de a zice că Biserica romană nu a conserva 
adevărata noţiune a acestei prezenţe reale, măcar că profesează această dogmă 
foarte explicit. Exagerarea, într-o doctrină, nu este mai puţin pernicioasă decât 
micşorarea sa. Adevărul catolic nu poate fi nici augmentat, nici micşorat, el 
trebuie să rămână acelaşi în toate timpurile, şi o Biserică care adaugă unei 
dogme o opiniune ce o denaturează nu este mai puţin eretică decât aceea care 
scade din dogmă o parte esenţială. 

După acest principiu, Biserica romană este eretică în credinţa sa în 
prezenţa reală, ca şi Calvin. Dacă acesta din urmă a exagerat spiritualismul 
euharistie până la a distruge realitatea, Biserica romană a exagerat dogma 
prezenţei reale în sensul unui materialism inadmisibil, şi a atribuit corpului şi 
sângelui lui Hristos, în Euharistie, ceea ce nu poate conveni decât pâinii şi 
vinului, care, după sfinţire, rămân pentru simţurile noastre, aceleaşi ca mai 
înainte de sfinţire. 

După această noţiune generală a credinţei Bisericii papale, noi avem să 
examinăm pe celelalte erori ale sale relative la Euharistie. Ele sunt numeroase. 

Ea a rătăcit (din credinţă): 1. cu privire la materia Misterului, adică, în 
ce priveşte pâinea care trebuie să fie sfinţită; 2. în privinţa formei Misterului; 
adică, în privinţa formulei de sfinţire; 3. în privinţa împărtăşirii s-a abătut în trei 
moduri. Ea nu împărtăşeşte pe credincioşi din aceeaşi pâine sfinţită; refuză 
împărtăşirea copiilor; nu conferă împărtăşirea decât sub specia pâinii, adulţilor, 
ba chiar episcopilor şi preoţilor care nu slujesc. 4. ea s-a abătut permiţând de a 
se celebra liturghii private; 5. în fine, ea a făcut în riturile liturghiei, schimbări 
care-i denaturează spiritul. 

Să expunem aceste diferite erezii, erori, sau înnoiri ilicite. 

In secolul al Xl-lea, se mai ţinea încă obiceiul în Occident de a sfinţi o 
singură pâine, de o dimensiune destul de mare şi care servea pentru împărtăşirea 
preotului şi a credincioşilor. Cardinalul Humbert atesta aceasta pozitiv în 1054, 
în opera sa în favoarea pâinii azyme îndreptată contra patriarhului de 
Constantinopol Michael Cerulariu 176 . Cu toate acestea, către sfârşitul aceluiaşi 
secol, Bernard, preot din Constanţa, în notele sale asupra Hirotoniei romane, 
atestează că pâinea euharistică era redusă, în timpul său, la mici proporţii. In 

1 77 A 

secolul al Xll-lea, i se dăduse forma unei bucăţi de monedă . In acelaşi secol 
se făcură hostioare special destinate credincioşilor, care, de atunci, nu se mai 
împărtăşiră din aceeaşi pâine cu preotul 178 . 

La început, pâinea euharistică de care se servea (Biserica) în Occident 
era, ca în Orient, pâine ordinară 179 în care se punea aluat. Părintele Sirmond, 



176 Mihail Celularie, patriarh de Constantinopol intre 25 martie 1043 - 2 noiembrie 1058. 

177 Emulp. Episc. Roff. Epistol. ad Lambert. ap. d'Acheri, Spicil., T. 2. 

178 Eodem saeculo (Duodecimo), breviores hostiae quas populo communicanti distribuimus adhiberi coeperunt. 
(Juenin. Comment. de Sacrament. Dissert., IV., C, 1. Art. III, no. 4) 

179 Adică pâinea dospită. 

iezuit, convine că, în Occident ca în Orient, pâinea cu aluat fu în uz în cursul 
primelor nouă secole; că Biserica romană schimbă uzul antic, din sfârşitul 
secolului al IX-lea până în prima jumătate a celui de al unsprezecelea 180 . 

10 1 

Cardinalul Bona adoptă opiniunea părintelui Sirmond. 

1 89 

Părintele Mabillon emise, este adevărat, o nouă opiniune contrară . Dar 
noi avem de a interveni în această discuţie, şi constatăm numai că argumentele 
părintelui Sirmond, acceptate de cardinalul Bona au fost atât de puţin distruse 
de savantul benedictin încât teologii romani cei mai docţi se refugiară într-un 
sistem care ar da dreptate amânduror opiniilor şi care consistă întru a zice că, în 
primele secole, se servea (Biserica) în mod indiferent de pâine azymă sau de 
pâine cu aluat 183 . Ei adaugă că nici grecii nici latinii n-au drept astăzi de a 
schimba obiceiul Bisericii lor . 

Acest sistem nu este învederat decât un mijloc de a scăpa de faptul 
constatat de Sirmond şi de Bona şi după care Biserica romană ar fi schimbat, cu 
începere de la sfârşitul secolului al IX-lea, vechiul obicei urmat dintru început 
de Biserica universală. 

Adevărat să fie că pâinea azymă ar putea fi materia Euharistiei? 

Aceasta este o chestiune care a fost foarte viu agitată, şi amândouă 
opiniunile contradictorii au avut numeroşi şi energici apărători. Noi nu o vom 
discuta şi Biserica nu s-a pronunţat asupra acestui punct. Trebuie cu toate 
acestea să facem să se observe că este o mare diferenţă între pâinea azymă, aşa 
cum este fabricată ea, spre exemplu de iudei, şi aşa cum fu fără îndoială în 
Biserica romană la începutul înnoirii, şi între aceea care este fabricată astăzi. 
Aceasta din urmă, este ea oare pâine, în accepţiunea uzuală a cuvântului? Nu, 
învederat. Este oare de ajuns ca, într-o compoziţiune de făină şi de apă nesupusă 
unei adevărate coaceri, această făină şi această apă să existe, pentru ca să 
numească cineva această compoziţiune pâine? O poate cineva susţine; dar se 
poate susţine şi contrariul. De aici rezultă că este nesigur că Biserica romană ar 
fi conservat adevărata materie a misterului euharistie, şi că sfinţirea sa ar fi 
validă. 

Astfel ne pare că trebuie pusă astăzi chestiunea între Biserica ortodoxă şi 
Biserica latină. Ea câştigă incontestabil mult mai multă gravitate decât în epoca 
în care Biserica orientală începu să impute Bisericii latine că se serveşte cu 
pâine azymă, pentru că această pâine era atunci adevărată pâine, măcar că nu 
conţinea aluat; în vreme ce, în urma modificaţiunilor la care azyma a fost 
supusă, Biserica papală se serveşte astăzi, pentru celebrarea Euharistiei, de o 
materie care nu poate fi pâine. 

întru ceea ce se ţine de forma misterului, după cum zic scolasticii 
Bisericii latine, adică de formula sfinţirii, există o deosebire foarte gravă între 
Bisericile de Orient şi cele de Occident. 



180 Sirmond de Azymo. 

181 Bona. Rerun. Liturg. Lib. I, C. 23. 

182 Mabill. Praefat. ad saecul. III. Bened 



183 Juenin. Comment. de Sacrament. Dissert., IV, C. I. Art. 4. § 5, no. 1. 

184 Ibid. § 3. 

Se crede, în Biserica latină, că pâinea şi vinul sunt sfinţite de preot în 
momentul în care el face pomenire de instituirea misterului, şi în care repetă, 
într-un mod istoric, cuvintele instituirii: "Luaţi, mâncaţi, acesta este corpul 
meu. . . Beţi dintru aceasta toţi, acesta este sângele meu. . ." 

Toate Bisericile orientale, fără excepţiune, cred că sfinţirea nu are loc în 
momentul în care preotul istoriseşte ceea ce s-a petrecut la ultima cină, ci 
gândul, după care a invocat (chemat) pe Sfântul Duh, preotul îl roagă ca să 
binecuvânteze şi să sfinţească darurile cu graţia sa cea atotputernică. 

Se poate cineva îndoi că invocarea Sfântului Duh există în realitate în 
Liturghia romană urmată astăzi în toată Biserica latină. Ea exista în multe 
liturghii vechi occidentale, spre exemplu, în liturghia spaniolă sau mozarabică. 
Ea există încă în liturghia scoţiană. Dar poate cineva afirma pozitiv că ea există 
într-un mod echivalent în rugăciunile Canonului roman? Noi credem că se poate 
cineva îndoi despre aceasta. Va fi dar îndoială în privinţa validităţii sfinţirii în 
Biserica romană, tot ca şi în privinţa materiei misterului. îndoiala nu ar exista 
dacă ar fi absolut sigur că Canonul liturghiei n-a suferit nici o modificaţiune de 

" IOC 

la secolul al VlII-lea încoace. Dar este una ca aceasta absolut sigur ? Un fapt 
sigur este că vechile liturghii atribuite sfântului Iacob şi sfântului Clement al 
Romei, conţin invocarea către Sfântul Duh, precum şi a sfântului Vasile şi a 
sfântului Ioan Chrysostomu. Poate cineva crede că vechea liturghie romană va fi 
făcut singură excepţiune în Biserică 186 ? 

Este oare destul de a zice, cu cea mai mare parte a teologilor romani, că 
Iisus Hristos sfinţi prin cuvintele instituirii? Noi nu ne temem de a o spune că 
acest argument este ridicol. Iisus Hristos pronunţând aceste cuvinte: "Acesta 
este corpul meu... acesta este sângele meu..." nu le pronunţă într-un mod 
istoric, ci într-un mod pozitiv care purtau cu ele efectul lor. Poate cineva afirma 
că lucrul s-ar petrece tot aşa şi cu preotul? 

1 °.7 

Părintele Lebrun a emis un sistem intermediar. El afirmă că sfinţirea 
se face cu puterea cuvântului instituirii, dar adaugă că rugăciunea Bisericii este 
de asemenea necesară pentru ca efectul să se producă, şi priveşte ca formulă a 
sfinţirii toată rugăciunea Quam oblationem . . . care ar cuprinde deopotrivă şi 
invocarea Sfântului Duh. 

Asupra acestei chestiuni, ca şi asupra chestiunii cu pâinea euharistică, se 
vede că teologii romani cei mai gravi încearcă oarecari mijloace de conciliere, 
spre a ascunde pe cât va fi posibil poziţiunea neplăcută în care Biserica lor s-a 
pus prin schimbările sale continue. 

Biserica romană avea la început acelaşi obicei ca şi Biserica orientală în 
privinţa dimensiunii pâinii sfinţite. După cum am stabilit mai sus, ea în secolul 
al Xll-lea sfinţi o hostie pentru preot, şi hostii mai mici pentru credincioşi. Ea a 
distrus astfel unul din cele mai atingătoare mistere ale împărtăşirii. Sfântul Paul 



185 Este chiar sigur că el a suferit un mare număr de modificaţiuni în mai multe Biserici. V. D. Martene, De 
antiq. Eccl. Relib. Lib. I, C. 4, art. 9. 

186 Se ştie că Sacramentarele Sfântului Gelasiu şi Sfântului Grigore cel Mare, nu ne sunt cunoscute decât prin 
manuscrise posterioare secolului al optulea, şi care au putut fi interpolate, ca atâtea alte monumente, de copişti. 
Nu poate cineva dar afirma că chemarea Sfântului Duh nu se afla într-însele de la început. 

187 Explication de la messe, 1. 1. Part. 4, art. 6. 

îl indicase prin aceste cuvinte: "Pocalul binecuvântării, ce am binecuvântat, nu 
este el împărtăşirea cu sângele lui Hristos? Şi pâinea ce am frânt, nu este ea 
împărtăşirea cu corpul Domnului? Deşi numeroşi, noi nu suntem decât o singură 
pâine, decât un singur corp, noi toţi care ne împărtăşim dintr-o pâine unică." (I. 
Corint. X, 16, 17.) 

împărtăşirea dintr-o singură pâine euharistică este simbolul unităţii 
chestiunilor care nu formează decât un singur corp, în corpul şi sângele lui 
Hristos cu care ei se împărtăşesc. 

Prin invenţiunea hostioarelor pentru credincioşi, Biserica romană a 
nimicit unul din cele mai atingătoare mistere ale cuminecării; ea a considerat ca 
neavenite cuvintele sfântului Paul care arăta atât de clar ce importanţă se dădea, 
în timpul apostolilor, împărtăşirii dintr-o pâine unică sfinţită; ea a pus la o parte 
exemplul lui Iisus Hristos chiar care a sfinţit o singură bucată de pâine pe care o 
distribui apostolilor săi. 

Poate fi o Biserică neimputabilă, când ea dispreţuieşte astfel exemplul 
lui Iisus Hristos, şi un obicei primitiv sub care apostolii vedeau un atât de 
atingător şi atât de profund mister? 

Noi nu ezităm dar de a o spune că Biserica romană s-a făcut culpabilă, 
prin invenţiunea hostioarelor pentru credincioşi, de o inovaţiune foarte 
blamabilă. 

Ea s-a făcut deopotrivă criminală, desfiinţând împărtăşirea copiilor. 

Când Bisericile occidentale, târâte în schismă de papalitate, se separară 
de Orientul catolic, ele pierdură întru atâta simţul creştin, încât teologii lor 
imputară Bisericilor orientale împărtăşirea copiilor ca un abuz enorm. 
Protestanţii îşi uniră clamorile lor cu ale romanilor. Trebuie să o spunem că ei 
erau mai interesaţi decât aceştia din urmă de a striga în contra abuzului 
Orientului, căci el le distrugea teoria împărtăşirii prin credinţă cu corpul şi 
sângele lui Hristos. 

Uzul de a da împărtăşirea copiilor nu a încetat, în Biserica romană, decât 
în secolul al XII-lea . Consiliul de la Trident recunoaşte antichitatea acestui 
uz; nu îndrăzneşte să blameze pe cei ce-1 observau în bisericile în care se va fi 
conservat încă în secolul al XVI-lea. Numai decise că împărtăşirea n-ar fi 
necesară mântuirii copiilor. 

în această deciziune ca şi în cea mai mare parte a acelora ce au mai dat, 
sinodul din Trident se aşeza sistematic alături de chestiune. Nu era vorba de a 
decide dacă copiii botezaţi puteau fi mântuiţi, fără a fi primit împărtăşirea, ci 
dacă împărtăşirea le era necesară pentru a dezvolta într-înşii viaţa creştină. Este 
incontestabil că, considerată astfel, chestiunea nu suferea dificultate. în Biserica 
occidentală primară se credea că împărtăşirea era necesară copiilor în acest 
mod, şi ne este de ajuns de a cita ca probe mărturisirile multiplicate ale 
sfinţitului Augustin şi ale sfântului Innocenţiu I, episcopul Romei 190 . Sinodul 



188 Recueil de jurisprudence, de Guy du Roussaud de Lacombe. V. Communion. Renaudot, Perpetuite de la foi 
sur Ies Sacraments . Cartea II. C. C. 8 şi 9. 



189 Conc. Trident. Sess. 21. C. 4. 



Vezi Aug. De Peccat. Rem. Lib. III. C. 4; Sfântul Innocenţiu Epist. 26 ad Synod. Milevit. 

din Trident a înlăturat dificultatea, nevoind să blameze nici vechea doctrină 
occidentală, nici uzul ce se stabilise în Biserica romană de trei sau patru secole, 
de a lipsi pe copii de împărtăşire. 

Din secolul al XlII-lea, un sinod din Bordeaux oprea de a da 
împărtăşirea copiilor, şi prescria de a le da în locul ei la Paşti o bucată de pâine 
binecuvântată 191 . 

Oprirea formulată de sinodul din Bordeaux trecu în restul Bisericii 
romane. Protestanţii conservând această eroare romană, Bossuet le cerea 
motivul, pentru că suprimarea împărtăşirii pentru copii nu era bazată pe 
Scriptură, ci pe o deciziune a Bisericii. "I-am întrebat, zice el 192 , dacă ACEST 
PRECEPT: luaţi, mâncaţi, şi beţi dintru acesta toţi, pe care ei îl cred atât de 
universal, nu priveşte pe toţi creştinii? Dar dacă el priveşte pe toţi creştinii, care 
lege a exceptat pe prunci, care fără îndoială sunt creştini de vreme ce sunt 
botezaţi?" 

Biserica, după Bossuet, avea dreptul să schimbe uzul antic; dar cum 
putea Biserica desfiinţa un Precept dumnezeiesc? Combătând pe protestanţi, 
episcopul de Meaux biciuia propria sa Biserică. Argumentul său ad hominem 
putea fi bun contra protestanţilor; dar ce probează el contra catolicilor orientali 
care cred că Biserica nu are dreptul să desfiinţeze un precept dumnezeiesc? 
Dacă Biserica catolică nu are acest drept, cum o Biserică particulară, cum aceea 
l-ar avea ce se numeşte romană? 

Renaudot, care cunoştea bine antichitatea creştină şi doctrina Bisericilor 
orientale, se ridică cu multă energie contra teologilor moderni care au socotit ca 

1 Q^ 

abuz împărtăşirea copiilor. "Această acuzaţiune, zice el , cade asupra vechilor 
părinţi ai timpurilor celor mai înfloritoare ale Bisericii." El adaugă: "Nu poate 
cineva, fără a ignora cu totul vechea disciplină a Bisericii, să se îndoiască că ea 
nu a fost astfel precum o găsim încă şi astăzi la greci, la sirieni, egipteni, 
abisinieni, la armeni şi la toţi creştinii din Orient, de orice limbă şi orice sectă ar 
fi. Acest consimţământ general face să i se vadă universalitatea şi antichitatea 
despre care avem un mare număr de probe." 

Renaudot probează foarte bine, contra exageraţiunilor oarecăror teologi 
occidentali, că orientalii au rămas credincioşi vechii discipline, administrând 
împărtăşirea copiilor; şi că ei n-au învăţat nicicum că un copil botezat nu s-ar 
mântui dacă nu se va fi împărtăşit. 

Dar doctul orientalist n-a îndrăznit să ridice chestiunea preceptului divin 
al împărtăşirii pentru toţi creştinii fără deosebire. El voia să menajeze Biserica 
romană de care ţinea; pentru aceasta nu a voit să vadă decât o chestiune de 
disciplină într-un uz care se întemeiază pe Cuvântul însuşi al lui Dumnezeu. 

Atunci chiar când n-ar fi aici decât chestiune de disciplină, ar putea 
cineva totuşi întreba cu ce drept Biserica romană a desfiinţat o regulă universală 
şi a cărei origine se urcă pozitiv până în timpurile apostolice. 



191 Concil. Burdigal. ann. 1255. 

192 Bossuet, Trăite de la Communion sous Ies deux especes, deuxieme pârtie. Deferise de la tradition sur la 
communion sous une espece, premiere pârtie. C. 5. 

193 Renaudot, Perpetuite de la foi sur Ies Sacraments, liv. II, C. C. 8 şi 9. 

Dar Iisus Hristos ordonând, în mod general, tuturor discipolilor săi, de a 
se împărtăşi, poate cineva spune că Biserica romană observă acest 
comandament, lipsind de împărtăşire pe copii până la etatea de zece sau 
doisprezece ani? Ea nu are aceeaşi scuză ca protestanţii, de vreme ce aceştia nu 
cred în prezenţa reală, nu cred decât într-o împărtăşire ideală, prin credinţa 
aceluia care se împărtăşeşte. După acest sistem, cel ce se împărtăşeşte trebuie să 
ştie ce face şi să aibă credinţa subiectivă. Dar Biserica romană crede în efectul 
produs de mister, în afară de dispoziţiunile celui ce se împărtăşeşte; de primeşte 
cu vrednicie ori cu nevrednicie misterul, el se împărtăşeşte cu corpul şi sângele 
lui Iisus Hristos, pentru îndreptarea sa sau pentru condamnarea sa. Cum poate 
cineva, când învaţă o asemenea doctrină, să lipsească pe sufletul curat şi 
nevinovat al copiilor de împărtăşirea cu un mister care poate dezvolta desigur 
într-însul spiritul creştin şi a-i comunica graţia? 

Se poate dar zice că Biserica romană n-a putut aboli împărtăşirea 
copiilor fără a atenta la propria sa doctrină asupra eficacităţii misterelor; fără a 
ataca o regulă universală şi apostolească a disciplinei Bisericii; fără a lipsi de la 
datoria către preceptul divin al împărtăşirii impus tuturor creştinilor. 

Culpabilitatea sa este dar incontestabilă, şi inovaţiunea sa este contrară 
Sfintei Scripturi şi tradiţiunii universale a Bisericii catolice. 

Ea s-a făcut de asemenea culpabilă abolind (desfiinţând) împărtăşirea 
sub cele două speţe a pâinii şi a vinului. 

Pentru a apăra inovaţiunea Bisericii romane asupra acestui punct, s-a 
încercat (unii) de a proba: 1 . că aceasta ar fi o chestiune de curată disciplină şi 
că Biserica ar fi putut modifica disciplina sa asupra acestui punct; 2. că s-ar 
împărtăşi cineva cu Iisus Hristos întreg, ori de ar primi împărtăşirea sub 
amândouă speţele, ori de ar primi-o numai sub una singură; 3. că în Biserica 
primară, s-a dat câteodată împărtăşirea sub o specie, măcar că era uz de a o da 
de ordinar sub amândouă. 

Noi răspundem: 1 . că atunci chiar când ar fi vorba numai de disciplină, 
Biserica romană, care nu este decât o Biserică particulară, nu avea dreptul de a 
aboli o regulă universală şi apostolească a Bisericii catolice. 

Răspundem al doilea, că, cu toate că se admite că primeşte cineva pe 
Iisus Hristos întreg, când se împărtăşeşte sub una din cele două specii, nu este 
pentru aceasta mai puţin adevărat că Iisus Hristos a stabilit misterul sub 
amândouă speciile, când a zis tuturor discipolilor săi: Luaţi, mâncaţi... Beţi 
dintru aceasta TOŢI. Nu se supune dar preceptului divin cel ce se împărtăşeşte 
sub o singură specie. 

Răspundem al treilea că, atunci chiar când faptele ce se aduc înainte ar fi 
sigure şi bine înţelese, ele nu ar constitui decât excepţiuni legitimate de 
necesitate, şi nu ar face (alta) decât a confirma regula generală urmată de toată 
Biserica. 

După ce am pus astfel chestiunea în modul general, să o examinăm în 
amănuntele sale. 

Erau la început trei moduri de a primi împărtăşirea sub specia vinului 194 . 
Se sorbea vinul sfinţit printr-o ţeava; sau se apropia potirul de buze; sau în fine, 
se primea pâinea sfinţită înmuiată în vinul sfinţit. 

Acest din urmă mod era uzitat în tot Orientul. In Occident se urma 
acelaşi uz în mai multe Biserici. Al treilea sinod din Braga 195 , îl interzise, în 
vreme ce un sinod din Tours 195 îl prescrise. Raţiunea ce acest sinod o dă în 
sprijin, este că preotul când distribuie împărtăşirea n-ar fi putut zice fără 
aceasta: Corpul şi sângele Domnului să-ţi fie util. în secolul al XH-lea, uzul de a 
da astfel împărtăşirea devenise aproape general 197 , şi era privit ca foarte bun, în 
acest sens că credincioşii se împărtăşeau astfel sub amândouă speciile, fără să se 
expună de a vărsa vinul sfinţit, după cum aceasta se întâmpla adesea când se 
apropia potirul de buzele credincioşilor. Cu toate acestea se făcură protestări 
contra acestui uz, care nu fu decât tolerat, mai ales pentru copii şi bolnavi care 
nu puteau primi pâinea sfinţită fără a fi îmbibată. 

Astfel era încă, în secolul al XH-lea, doctrina în Biserica romană. 

Curând după aceasta, uzul se stabili puţin câte puţin de a se distribui 
împărtăşirea sub singura specie a pâinii, şi se suprimă împărtăşirea sub specia 
vinului. Monahii din Cîteaux (Cistercium) fură cei dintâi care o suprimară 
oficial în adunarea (chapitre) lor generală din 1261. Exemplul lor fu urmat de 
întreaga Biserică romană. Se poate justifica inovaţiunea sa? 

Cel mai mare teolog al Bisericii romane, Bossuet, a tratat ex professo, 
contra protestanţilor, despre împărtăşirea sub amândouă speciile. Această 
chestiune, zice el 198 , "nu are decât o dificultate aparentă, care se poate dezlega 
printr-o practică constantă şi perpetuă a Bisericii şi prin principii asupra cărora 
pretinşii reformaţi sunt de acord." 

Bossuet ar fi trebuit să lărgească chestiunea. Deşi nu avea în vedere 
decât pe pretinşii reformaţi, el ştia foarte bine că Biserica catolică orientală era 
de acord cu dânşii asupra acestui punct, şi pe care nimeni nu o putea trata ca pe 
o sectă protestantă. Dar să stăm în termenii fixaţi de Bossuet şi să examinăm 
dacă el a probat că "practica şi sentimentul Bisericii din primele secole" au fost 
favorabile practicii şi sentimentului Bisericii romane actuale. 

El afirmă că "practica Bisericii din primele secole este că se împărtăşeau 
credincioşii sub una sau sub amândouă speciile, fără ca să fi pretins cineva 
vreodată că lipseşte ceva împărtăşirii, când se primea numai sub o singură 
specie." Ce probă dă în sprijinul acestei aserţiuni celebrul episcop de Meaux? 
Poate cineva, zice el, din cuvintele sfântului Luca şi ale sfântului Paul 199 , să 
conchidă că Iisus Hristos dădu corpul Său în decursul cinei şi sângele Său după 
cină. Corpul şi sângele pot dar să fie primite separat şi efectul ce trebuia să aibă 
primirea corpului n-a fost suspendat până când apostolii să primească şi sângele. 



194 D. Martene de Antiq. Eccl. Rit. Lib. I, C. 4, art. 8, § 13. 

195 Concil. Bracaren. III, can. 1. 

196 Ap. Burch. Lib. 5. C. 9. 

197 Ernulph. Epist. ad Lambert. ap. D. D'Acheri Spicileg. T. 2; Renaudot, Perpetuite de la foi sur Ies Sacraments, 
Cartea VIII. C. 1 şi urm. 

198 Bossuet, Tratatul despre împărtăşirea sub amândouă speciile. 

199 Luc. XXII, 20; Paul. I. Corinth. XI, 25. 

Noi vom îndrăzni a zice, cu tot respectul ce profesăm pentru marele 
Bossuet, că acest raţionament este o curată şicană. 

Noi nu contestăm nicicum că Iisus Hristos n-a dat separat corpul Său şi 
sângele Său; că primirea corpului n-a fost însoţită de efectul misterului tot aşa 
de bine ca şi primirea sângelui. Nu este aceasta chestiunea. Noi n-avem dar 
nicicum de a intra în discuţiea textului sfântului Luca pentru a şti dacă corpul a 
fost dat în decursul cinei şi sângele după cină; pentru a şti dacă particula sau în 
textul sfântului Paul echivalează cu particula şi, după cum o pretindea, contra 
lui Bossuet, ministrul Jurieu. Noi punem chestiunea într-un mod mult mai 
simplu, şi întrebăm: Iisus Hristos a instituit misterul Său sub specia pâinii şi sub 
specia vinului? Iisus Hristos, când a dat corpul Său, a zis el către apostolii Săi, 
şi în persoana lor către toată Biserica: Luaţi, mâncaţi, acesta este corpul Meu? A 
zis El, când a dat sângele Său, Beţi dintru acesta TOŢI, acesta este sângele Meu, 
al legii celei noi etc? Nu poate cineva să răspundă decât afirmativ la aceste 
două chestiuni. Noi dintr-aceasta conchidem că, pentru ca să rămână cineva 
credincios aşezământului lui Iisus Hristos, trebuie să se împărtăşească cu corpul 
Său sub specia pâinii, şi cu sângele Său sub specia vinului. Cu ce drept poate un 
teolog pretinde că împărtăşirea cu corpul este de ajuns, când Iisus Hristos a 
stabilit împărtăşirea cu sângele? Cu ce drept decide el că misterul este complet, 
când nu se îndeplineşte decât pe jumătate din ceea ce a stabilit Iisus Hristos? Cu 
ce drept decide el că se împărtăşeşte cineva cu corpul şi cu sângele, 
împărtăşindu-se sub o singură specie, când Iisus Hristos a stabilit două, una 
pentru corpul Său şi alta pentru sângele Său? 

Bossuet şi ceilalţi teologi romani care impută atât de viu protestanţilor 
principiul lor de interpretaţiune arbitrară a Scripturilor, nu le dau ei exemplu 
despre o asemenea interpretare? Iisus Hristos stabileşte împărtăşirea sub două 
specii, şi teologii interpretează Scriptura în acest sens că una singură este de 
ajuns misterului. Cu drept după aceasta impută ei protestanţilor că nu văd corpul 
şi sângele euharistice decât o simplă figură şi un simbol? Interpretând astfel 
cuvintele lui Iisus Hristos, ei au cel puţin de a aduce înainte cuvântul că 
Scriptura trebuie să fie adesea interpretată aşa; în vreme ce teologii romani nu 
recurg la o interpretaţiune simbolică, şi neagă o parte esenţială, clară şi pozitivă 
a textului evanghelic. 

Misterul într-adevăr se compune din două părţi, distincte este adevărat, 
dar unite într-un acelaşi mister: împărtăşirea cu corpul şi împărtăşirea cu 
sângele: Luaţi, mâncaţi... Beţi dintru acesta TOŢI; şi acest cuvânt toţi nu este el 
clar şi pozitiv? Este oare posibil de a-1 interpreta într-un mod mistic, alegoric? 
Dacă teologii romani răspund afirmativ, ei autorizează toate interpretaţiunile 
alegorice ale protestanţilor. Iisus Hristos a distins împărtăşirea cu corpul de 
împărtăşirea cu sângele; El a instituit şi pe una şi pe alta ca parte integrantă a 
misterului. Aceste două puncte sunt de o evidenţă invincibilă. Cu ce drept dar a 
decis Biserica romană că împărtăşirea cu sângele nu este o parte integrantă a 
misterului? Cu ce drept pretinde ea că nu se poate cineva împărtăşi cu corpul 
fără a se împărtăşi cu sângele? Atunci când aceasta ar fi adevărat, este oare 
pentru aceasta mai puţin sigur că Iisus Hristos a distins două împărtăşiri, că a 

stabilit două specii? Cu cât Bossuet insistă în aceea că Iisus Hristos a lăsat 
interval între cele două părţi integrante ale misterului, cu atât mai mult probează 
că Iisus Hristos le-a distins, şi că Biserica romană are greşeală că reuneşte dubla 
împărtăşire cu corpul şi cu sângele sub unica specie a pâinii, desemnată exclusiv 
de Iisus Hristos numai pentru împărtăşirea cu singur corpul. 

Este evident că instituind separat împărtăşirea cu corpul şi împărtăşirea 
cu sângele, Iisus Hristos a voit să perpetueze memoria morţii Sale, a 
sacrificiului Său cel sângeros: corpul mort de o parte, sângele vărsat de alta. A 
administra misterul sub o singură specie este dar a-i distruge economia lui cea 
dumnezeiască. 

Adevărat să fie că, în Biserica primară, s-a dat împărtăşirea indiferent 
sub una sau sub amândouă speciile? Bossuet o afirmă şi dă ca probe: 
împărtăşirea bolnavilor; a copiilor; împărtăşirea casnică, când credincioşii 
aduceau euharistia pentru a se împărtăşi în casele lor; şi chiar împărtăşirea 
publică şi solemnă. 

Aceste probe sunt ele solide? 

Noi susţinem că nu sunt. Bossuet pretinde că nu se împărtăşeau bolnavii 
decât sub specia pâinii. Intru aceasta el dă ca probă istoria bătrânului Serapion, 
istoria raportată de sfântul Dionysie al Alexandriei. Acest bătrân fiind aproape 
de moarte, preotul îi trimise printr-un copil o părticea de euharistie, 
recomandându-i acestui copil de a o pune în apă şi a-i da drumul în gura 
bolnavului. Aceasta, după Bossuet, probează că nu era vorba decât despre 
împărtăşirea sub specia pâinii. 

In Biserica orientală, se împărtăşesc şi astăzi încă bolnavii în modul 
indicat de sfântul Dionysie al Alexandriei. Pentru aceasta îi face ea să se 
împărtăşească numai sub specia pâinii? Nu, căci pâinea sfinţită rezervată pentru 
bolnavi este îmbibată de vinul sfinţit, care s-a uscat cu pâinea, care este de 
dânsa nedespărţit, şi care se primeşte în acelaşi timp cu pâinea. 

Fără îndoială, după cum observă Bossuet, nu s-ar putea rezerva specia 
vinului separat; dar el este foarte bine conservat cu pâinea. Este vorba dar de a 
se şti dacă datina actuală a Bisericii orientale vine din secolele primare, sau dacă 
ea s-a stabilit mai în urmă. Bossuet trebuia să se pronunţe pentru această din 
urmă opiniune, spre a-şi da dreptate; dar pe ce probă s-a sprijinit el? El afirmă 
că mai ales în secolul al VH-lea s-a ivit ideea de a uni pâinea şi vinul sfinţite. 
Promite, în mai multe locuri ale tratatului său de a proba acest fapt; acumulează 
contra grecilor, pe care-i numeşte schismatici, expresiile cele mai neplăcute şi 
foarte nedemne de un bărbat atât de distins prin geniul său. Ar fi fost de preferat 
să dea pur şi simplu proba că orientalii nu amestecau vinul sfinţit cu pâinea 
sfinţită pentru rezerva euharistică, mai înainte de secolul al Vll-lea. Dar, această 
probă, Bossuet n-a dat-o şi nici nu putea să o dea. Presupunând că în secolul al 
Vll-lea, sau, precum zice el aiurea, după schisma lor, s-ar găsi prima menţiune 
despre aceasta, va trebui de aici să se conchidă că uzul s-a stabilit la această 
epocă? Atunci Bossuet ar merita imputarea ce o face el protestanţilor, care, zice 

el 200 , "pun originea unui lucru în locul în care ei îşi închipuiesc că au găsit prima 
menţiune despre dânsul." 

Este un fapt sigur că, în Biserica orientală, nu se dă împărtăşirea 
niciodată sub o singură specie. Orice ar zice Bossuet, nu se celebrează liturghia 
Celor mai înainte sfinţite, în decursul păresimii, decât cu pâine sfinţită, îmbibată 
de vinul sfinţit şi preparată duminica pentru zilele săptămânii în care această 
liturghie trebuie să se celebreze. Preotul şi credincioşii nu se împărtăşesc decât 
cu această pâine sfinţită astfel preparată. Copiii nu se împărtăşesc numai sub 
specia vinului, după cum el încă o afirmă, ci sub specia vinului în care se află 
părticele din pâine sfinţită. 

Uzul oriental se stabili în Occident după cum am stabilit mai sus, şi cei 
dintâi care-1 recomandară ziceau că acest mod de împărtăşire corespundea mai 
bine cuvintelor pronunţate de preot când dă împărtăşirea: Corpul şi sângele 
Domnului etc. 

Bossuet are un raţionament cu totul opus raţionamentului acestor vechi 
teologi. El pretinde că nu se împărtăşeşte cineva sub amândouă speciile de 
îndată ce vinul sfinţit s-a uscat în pâinea sfinţită. El voieşte ca să bea cineva în 
realitate, pentru a se împărtăşi în realitate sub specia vinului. Trebuie să 
mărturisim că această opiniune este foarte nedemnă de un teolog atât de distins, 
şi cuvintele de care el se serveşte în mai multe rânduri fac să se vadă până la ce 
punct prejudiciul şi spiritul de partită pot câteodată să orbească chiar pe un 
bărbat de geniu. 

Pe această manieră de a vedea a lui Bossuet n-au împărtăşit-o toţi 
teologii occidentali. Renaudot, care cunoştea mult mai bine decât Bossuet 
Biserica orientală şi liturghiile sale, convine că se împărtăşeşte cineva cu 
adevărat sub amândouă speciile, când primeşte pâinea sfinţită muiată în vinul 
sfinţit. Acest uz, urmat în tot Orientul, este desigur anterior sinodului de la Efes, 
zice Renaudot 201 , pentru că Nestorienii care se despărţiră atunci de Biserică, au 
acelaşi uz, precum şi toţi creştinii orientali, sirieni, etiopieni, armeni. Se crezu 
de asemenea, în Occident, că acest mod de împărtăşire nu vătăma nicicum 
preceptul împărtăşirii sub amândouă speciile, precum am văzut. Opiniunea lui 
Bossuet nu este dar conformă nici cu doctrina Bisericii din Orient nici cu aceea 
a vechii Biserici occidentale. 

Noi voioşi admitem că se împărtăşeşte cineva cu Iisus Hristos întreg, 
când se împărtăşeşte sub o specie; dar faptele aduse înainte în favoarea acestei 
împărtăşiri nu vor proba în favoarea acestei împărtăşiri decât dacă se va stabili, 
sau că pâinea sfinţită nu era îmbibată de vinul sfinţit, sau că părticele din pâinea 
sfinţită nu erau în vinul sfinţit. In câtă vreme nu se va fi probat aceste două 
puncte, nu va putea cineva să conchidă nimic din împărtăşirea copiilor, a 
bolnavilor, din împărtăşirea prin case, sau din oarecari fapte în care împărtăşirea 
solemnă nu se dădea, din cauza necesităţii, după toate regulile ordinare. 



200 Defense de la tradition sur la Communion sous une seule espece. Ch. 36. 

201 Perpetuite de la foi sur Ies sacrements, liv. VIII. 

Afară de aceasta, chiar de ar avea cineva să citeze nişte excepţiuni, 
totuşi tot nu se va proba prin aceea că Biserica romană n-a călcat 
comandamentul lui Dumnezeu, şi n-a abolit un uz apostolic conservat de însăşi 
Biserica romană până în secolul al XH-lea. N-a zis Iisus Hristos vorbind despre 
sângele Său sub specia vinului: „Beţi dintru acesta TOŢF1 Cu ce drept zice 
Biserica romană, credincioşii nu se vor împărtăşi dintr-însul; numai preoţii care 
vor celebra liturghia se vor împărtăşi cu dânsul? Putea cineva să stabilească o 
regulă mai opusă decât aceasta unui precept formal al lui Iisus Hristos? 

Pentru a legitima actul său, teologii săi au recurs la sofisme. Ei zic, cu 
Bossuet, şi mai puţin bine decât el: împărtăşindu-se cu corpul, se împărtăşeşte 
cineva cu sângele; vechea Biserică a practicat, în certe împrejurări, împărtăşirea 
separată. Dar prin aceste două aserţiuni, se schimbă chestiunea şi nu se răspunde 
la adevărata obiectiune. Această obiectiune consistă în aceasta: Iisus Hristos a 
stabilit pentru toţi împărtăşirea sub amândouă speciile; El dintr-această 
împărtăşire a făcut o datorie pentru toţi discipolii Săi. Nu poate dar cineva să 
suprime una din specii, fără a contraveni preceptului dumnezeiesc. 

A contesta sensul acestui precept, este a se aventura în interpretaţiunile 
fanteziste ale Sfintei Scripturi; este a lepăda regula catolică a tradiţiunii 
apostolice şi universale; este a înceta de a fi catolic în adevăratul înţeles al 
cuvântului; este a înlocui sănătoasa doctrină printr-un sistem. 

Dacă Bossuet, cu tot geniul său, n-a putut apăra în realitate Biserica 
romană, cine (una ca aceasta) o va putea întreprinde? Trebuie dar să 
recunoaştem că această Biserică a călcat un precept divin abolind împărtăşirea 
sub amândouă speciile; că ea a pus un sistem omenesc în locul adevărului 
catolic pe care-1 respectase în decurs de unsprezece secole. 

Pentru a completa ceea ce am zis asupra împărtăşirii sub amândouă 
speciile, nu va fi inutil de a examina tezele părintelui Perrone asupra acestui 
subiect. Se consideră astăzi, în Biserica romană, acest iezuit ca unul dintre marii 
teologi, şi poate cel mai mare al acestei Biserici. Operele sale au dar o foarte 
mare importanţă, de nu în ele-însele, cel puţin ca expresie a doctrinei Bisericii 
romane actuale. 

909 

Perrone" ~ afirmă întâi că „nici (vre) un precept al lui Dumnezeu, nici 
necesitatea mântuirii, nu cer că toţi şi fiecare dintre credincioşii lui Hristos 
trebuie să primească şi pe o specie şi pe alta ale prea-sfântului mister al 
Euharistiei." Noi am tradus textual. El probează această teză cu autoritatea 
sinodului de la Trident care zice anatema acelora care cred într-alt fel. Această 
anatemă nu probează nimic şi nu înspăimântă pe aceia care nu privesc sinodul 
de la Trident ca ecumenic. Proba nu este bună decât pentru romano-catolici, 
care n-au trebuinţă de dânsa, pentru că ei nu contestă doctrina Bisericii lor. 

Nici un precept divin nu există, zice părintele Perrone, privitor la 
împărtăşirea sub amândouă speciile. Proba, este că Biserica n-a văzut niciodată 
un asemenea precept în textele evanghelice relative la Euharistie. 



202 Perrone, tratatul de Euharistie. Pars. 1, C. 3, prop. 4. 

Teologul iezuit sprijineşte această din urmă aserţiune: 1. pe împărtăşirea 
bolnavilor; 2. pe împărtăşirea copiilor; 3. pe împărtăşirea cea prin case 
practicată de credincioşii care aduceau Euharistia în casele lor, în vremea 
persecuţiunilor; 4. pe împărtăşirea publică chiar, în oarecari ocazii. 

In sprijinul fiecăreia din aceste aserţiuni, părintele Perrone citează unele 
din faptele relatate de Bossuet în Tratatul său despre împărtăşirea sub 
amândouă speciile. 

Noi la acestea am răspuns mai sus, şi repetăm că vinul sfinţit era 
totdeauna unit cu pâinea sfinţită, la împărtăşire; prin urmare, cel ce se 
împărtăşea se împărtăşea totdeauna sub amândouă speciile. Nu este necesar de a 
bea din potir, pentru a se împărtăşi sub specia vinului. Teologii romani o 
presupun totdeauna pentru trebuinţa cauzei lor. In câtă vreme nu vor fi 
demonstrat că uzul actual al Bisericii orientale în privinţa unirii celor două 
specii nu a existat în secolele primare, ei nimic nu vor fi probat în favoarea tezei 
lor. Renaudot, precum am văzut mai sus, convine că acest uz este anterior 
sinodului de la Efes. Dacă el era în vigoare din începutul secolului al V-lea, şi 
dacă nu i se putea indica originea, nu poate crede cineva că el vine din secolul I, 
din epoca apostolească? 

Pentru a scăpa de cuvintele atât de formale pe care Iisus Hristos le 
pronunţă când dădu cupa discipolilor Săi: Beţi dintru acesta toţi, Perrone 
pretinde că aceste cuvinte nu ar privi decât pe aceia care ar fi de faţă, sau numai 
pe preoţii care ar oficia. Dacă cuvintele lui Iisus Hristos, referitoare la specia 
vinului au acest sens restrâns, pentru ce acelea ce se raportează la specia pâinii: 
Luaţi, mâncaţi, ar avea un sens general? învederat Iisus Hristos se adresa 
aceloraşi persoane şi în acelaşi mod; cuvintele relative la specia vinului au chiar 
un ceva mai formal şi mai pozitiv: Beţi dintru acesta TOŢI. Dacă acestea din 
urmă nu cuprind un precept pentru toţi creştinii, cu atât mai mult nu conţin cele 
dintâi, prin urmare împărtăşirea nu este obligatorie pentru credincioşi. 

Cu toate acestea teologii romani admit preceptul împărtăşirii. Ei sunt dar 
în contradicţiune cu ei înşişi: (ba) ceva mai mult, ei aplică cuvintelor Scripturii 
metoda de interpretaţiune admisă de protestanţi, măcar că condamnă această 
metodă. 

Se vede de aici până unde poate târî (pe cineva) apărarea unei doctrine 
rele, şi gimnastica scolastică la care se dedă părintele Perrone nu va putea 
clătina raţionamentul nostru şi doctrina Bisericii catolice orientale pe care noi o 
apărăm. 

Este foarte evident că Iisus Hristos nu se adresa decât apostolilor săi; că 
lor le ordona de a face ceea ce făcuse el; dar în persoana lor el se adresa către 
toată Biserica sa, care trebuia, cu preoţii, să ofere sacrificiul nesângeros, şi, cu 
dânşii, să primească pâinea şi vinul sfinţite. Săvârşirea Euharistiei este o operă 
colectivă a Bisericii, şi însăşi liturghia romană confirmă această doctrină, pentru 
că acţiunea credincioşilor este aici unită cu acţiunea preotului oficiant, în 
celebrarea sacrificiului. 

Perrone nu poate contesta că practica generală a Bisericii nu e favorabilă 
împărtăşirii sub amândouă speciile, şi că Părinţii n-au învăţat necesitatea 

împărtăşirii sub specia vinului, dar el crede că se scapă de toate textele prin 
mijlocul unei distincţiuni scolastice: Părinţii, zice el, n-au vorbit de preceptul 
divin al împărtăşirii sub specia vinului decât într-un mod larg, şi nu într-un mod 
riguros; ei n-au avut în vedere un precept propriu-zis . El nu voieşte să înţeleagă 
expresiile decât într-un sens larg {late sumpto) şi nu într-un sens strict. Dacă 
sfântul Gelasie, episcopul Romei, decide, contra Manicheilor, că trebuie să se 
împărtăşească cineva sub amândouă speciile, sau să nu se (mai) împărtăşească 
deloc, aceasta, zice părintele Perrone, nu priveşte decât pe Manichei care aveau 
oroare pentru vin. 

Cu aşa frumoase raţionamente, se poate cineva scăpa de toate doctrinele, 
de toate textele, de toate legile, de toată istoria. Teologul iezuit dintr-aceasta nu 
conchide mai puţin, cu aplomb, că preceptul divin al împărtăşirii sub specia 
vinului neexistând, Biserica romană n-a greşit de a suprimat-o pentru juste 

>• -203 

raţiuni . 

Sinodul de la Trident a lovit cu anatema pe aceia care ar zice că ea s-a 
înşelat şi că n-a avut juste raţiuni de a lucra cum a făcut. Dar fiindcă o anatemă 
pe nedrept aruncată se reîntoarce la autorii săi, noi ne permitem de a examina 
justele raţiuni ce părintele Perrone a citat, după sinodul de la Trident, în 
sprijinul suprimării cupei pentru credincioşi şi pentru preoţii care nu oficiază. 
Teologul iezuit ia mai întâi precauţiunile sale şi afirmă că Biserica n-are 
nicicum (datoria) de a ne face cunoscute raţiunile sale, şi că datoria noastră este 
de a o asculta fără a raţiona. Noi vom răspunde că Biserica romană nu este 
Biserica, ci o Biserică particulară, care nu se poate flata că este infailibilă şi care 
nu are dreptul prin urmare la a i se da o supunere absolută. Vom (mai) răspunde 
încă că episcopii sinodului de la Trident nu formau nici chiar Biserica romană, 
ci o adunare de teologi mitraţi, discutând fără luare aminte, şi adesea într-un 
mod scandalos, şi fără a se preocupa de singura chestiune ce aveau de rezolvat 
pentru a fi ecourile Bisericilor lor respective: Care a fost credinţa totdeauna 
crezută, totdeauna transmisă! Răspunzând la această chestiune de fapt, 
episcopii se identifică cu Biserica întreagă şi sunt interpreţii ei. Discutând, ei nu 
sunt decât teologi mai mult sau mai puţin învăţaţi, şi Biserica nu are nimic de 
amestec în discuţiunile sau divagaţiile lor. 

Părintele Perrone nu are măcar idee nici despre adevărata constituţie a 
Bisericii, nici despre infailibilitatea sa, nici despre natura deciziunilor 
ecumenice. 

Să venim la Justele " raţiuni ce au motivat suprimarea împărtăşirii sub 
specia vinului. 

Cea dintâi, este temerea de a nu se vărsa vinul sfinţit, mai ales când 
mulţimea celor ce se împărtăşesc este mare. 

Această temere putea motiva o modificaţiune în distribuirea vinului 
sfinţit, dar nu suprimarea împărtăşirii. în unele Biserici occidentale, cum am 
observat mai sus, se admisese practica orientală, care consistă întru a administra 
împreună pâinea şi vinul sfinţite, pentru a înlătura inconvenientul semnalat. 



203 Perrone, trat. de Euharist. Pars. 1, C. 3, prop. 5. 

Această modificaţiune putea fi legitim admisă în toată Biserica occidentală. S-ar 
fi evitat cu chipul acesta inconvenientul fără a aboli un precept divin. 

A doua raţiune: dezgustul sau repugnanta unora de a bea dintr-un acelaşi 
potir după alţii, sau de a se servi de aceeaşi ţeava sau alt mijloc de sugere. 

Pentru ca să nu se suprime împărtăşirea sub specia pâinii, pentru că 
preotul care pune hostia (pâinea sfinţită) pe limbă poate avea degetele 
murdare?" In Biserica romană se putea modifica modul de a da împărtăşirea, 
dacă mijlocul ordinar avea inconveniente, în urmarea schimbării moralelor 
(moravurilor) şi a datinilor; dar nu se putea, pentru nişte inconveniente 
exterioare, să o suprime. 

A treia raţiune: extrema dificultate de a conserva vinul sfinţit, mai ales 
în ţările calde. 

Biserica orientală nu conservă Euharistia sub specia vinului în stare 
lichidă, ceea ce este imposibil în orice ţară; ci ea o conservă îmbibând pâinea 
sfinţită ce trebuie să fie conservată cu picături din vinul sfinţit. Cu modul acesta 
pâinea şi vinul se conservă timp foarte îndelungat. Este adevărat că acest mijloc 
ar fi dificil de întrebuinţat în Biserica romană, unde pâinea sfinţită însăşi nu se 
poate conserva decât în decursul unui timp foarte limitat; dar nu trebuia mai 
întâi să schimbe pâinea ce trebuia să servească la sfinţire, şi ar fi putut-o 
conserva, unită cu vinul sfinţit în decursul unui timp indefinit. 

A patra raţiune: dificultatea, în unele ţări, de a-şi procura vinul. 

In unele ţări, nu-şi procură cineva cu înlesnire pâinea, nici chiar grâul 
pentru a fabrica azymele romane. Dacă raţiunea este bună pentru vin pentru ce 
n-ar fi ea bună şi pentru pâine? în decursul a douăsprezece secole şi-a procurat 
cineva cu înlesnire pâinea şi vinul în toate ţările pentru sfinţirea Euharistiei, 
pentru ce nu şi le-ar fi putut procura din secolul al XlII-lea încoace tot ca şi 
înainte? 

în zilele noastre, această raţiune, care n-a fost niciodată bună, a devenit 
ridicolă. 

A cincea raţiune: constituirea unor persoane care au vinul în oroare. 

Schimbatu-s-a oare natura omenească din secolul al XlII-lea încoace? 
Trebuie, pentru un caz particular care nu se va prezenta poate de două ori într- 
un secol, să se abolească un precept divin, o disciplină apostolească? Acela 
pentru care împărtăşirea este imposibilă, nu este obligat a se împărtăşi. Pentru 
că împărtăşirea chiar sub specia pâinii este imposibilă în unele împrejurări, va 
trebui să se desfiinţeze absolut? 

A şasea raţiune: spontaneitatea cu care credincioşii au renunţat la potir 
în momentul aboliţiunii, adică, în decursul secolelor al XH-lea şi al XlII-lea. 

Această spontaneitate a fost astfel încât aboliţiunea împărtăşirii sub 
specia vinului a fost ocaziune de conflicte numeroase, de lupte sângeroase, care 



204 Cazul nu este himeric, o, de ar fi numai atâta! Noi am cunoscut pe un superior de seminar care îşi uda 
degetele cu saliva sa pentru a lua cu mai multă înlesnire din artoforiu hostia ce trebuia să o pună pe limba celui 
ce se împărtăşea. Acest procedeu ne dezgusta foarte. Un mare număr de preoţi romani trag tabac, chiar înainte 
de liturghie, câteodată chiar în slujbă fiind. Degetele lor au pe dânsele urmările lui. Alţii în mare număr sunt 
murdari naturalmente. Aşadar, pentru ce nu se aboleşte împărtăşirea sub specia pâinii în Biserica romană? 

au sfârşit prin a ridica Bisericii romane jumătatea aderenţilor săi, cu toate 
ajutoarele ce a obţinut de la principi pentru a arde şi a măcelări pe cei ce făceau 
opoziţie. 

Trebuie să nege cineva, orbit de spiritul de partită, toată istoria Bisericii 
romane, din secolul al Xll-lea până într-al XVII-lea, pentru ca să îndrăznească 
de a vorbi de această pretinsă spontaneitate. 

A şaptea raţiune: audacia ereticilor care au îndrăznit să acuze Biserica 
că nu cunoaşte sau că dispreţuieşte legile lui Hristos. 

Astfel, pentru că, în sânul Bisericii romane, bărbaţi s-au ridicat care 
luară apărarea textelor foarte clare ale Scripturii, şi a practicii Bisericii primare, 
această Biserică a găsit într-aceea un motiv de a persevera în inovaţiunile sale, 
de a arunca epitetul de eretici apărătorilor Bisericii primare, de a călca în 
picioare Sfânta Scriptură şi disciplina apostolească! 

Trebuie să citească o asemenea aserţiune într-un autor ca părintele 
Perrone, pentru a crede că, în Biserica romană, a îndrăznit cineva să o aducă 
înainte. 

După ce am examinat cele şapte motive aduse înainte de acest teolog în 
favoarea desfiinţării împărtăşirii sub amândouă speciile, poate un om de bun 
simţ admite că va fi avut Biserica romană umbra (măcar) unei adevărate raţiuni 
pentru a decreta această aboliţiune? Ea nu a lucrat, într-această împrejurare, ca 
într-atâtea altele, decât sub influenţa spiritului de înnoire ce o posedă şi o 
dirijează, de când ea s-a separat de Biserica primară, catolică şi apostolească. 

Am expus cele trei erori ale Bisericii romane asupra împărtăşirii. Acum, 
ne rămâne de a proba că ea s-a abătut (greşeşte) permiţând de a se celebra 
liturghii private; şi că a introdus în riturile liturghiei schimbări care-i 
denaturează spiritul. 

In privinţa liturghiilor private, un canonist roman , se exprimă 
astfel: "Uzul liturghiilor fără cântare (adică citite în şoaptă numai de preot= 
messes basses) n-au început decât în secolul al IX-lea. Nu era în acea vreme 
decât o biserică publică sau parohială în fiecare oraş în care se celebra liturghia 
publică numită de atunci parohială." 

Este destul de a-şi arunca cineva o căutătură de ochi peste toate 
liturghiile fără deosebire, pentru a se convinge că orice liturghie trebuie să fie 
publică, şi zisă cu voce înaltă, pentru că toate aceste liturghii nu sunt, pentru ca 
să zicem aşa, decât un dialog între celebrator, diacon şi asistenţi. 

Sfântul Iustin în a doua Apologie a sa, nu menţionează decât liturghia 
de duminică, la care luau parte toţi credincioşii. Dar din secolul al IV-lea, 
sfântul Epifanie privea ca pe o datină apostolească datina de a se celebra 
liturghia de trei ori pe săptămână: duminica, miercurea şi vinerea. Tertullian, în 
cartea sa Despre rugăciune, menţionează de asemenea pe aceste trei zile de 
liturghie. Cu toate acestea, în unele biserici, se celebra liturghia sâmbăta şi în 
oarecari sărbători de ale martirilor, după cum ne încredinţează sfântul Vasile 



Guy du Rousseaud de Lacombe, Recueil de jurisprudence, Vo. Messe. 

(Epist. 289 ad Caesar. Patrie.)- Bisericile Alexandriei şi a Romei condamnau 
uzul de a se celebra liturghia sâmbăta, şi se ţineau de uzul primitiv al celor trei 
zile pe săptămână 206 . încă, după istoricul Socrate, Biserica Alexandriei nu 
permitea miercurile şi vinerile, decât reuniuni în care se citeau şi se comentau 
Sfintele Scripturi. Liturghia acolo nu se va fi celebrat decât duminica. Sfântul 
Innocenţiu, episcopul Romei (Epist. ad Decent.), condamnă liturghia de 
sâmbăta, ba chiar, după unii interpreţi, şi pe cea de vineri. 

Este adevărat că, în Sacramentarele (Molitvenicele) sfântului Gelasie 
şi sfântului Grigore cel Mare, se află liturghii pentru sâmbăta. Dar aceste 
colecţiuni au trecut prin mâinile monahilor copişti din evul mediu pentru a 
ajunge până la noi. Adică ele au suferit modificaţiuni, după timpul în care au 
fost copiate. Este cu Sacramentarele acestea tot aşa ca şi cu Cronicile orientale 
în care monahii (occidentali) copişti intercalau tradiţiunile Bisericilor ori 
mănăstirilor din Occident. 

Cu toată regula în general urmată a celor trei zile liturgice, se celebra, 
în unele biserici, o liturghie în toate zilele, sau în unele zile determinate 207 . 

Dar în Occident, se stabili de timpuriu uzul pentru fiecare preot de a 
celebra în toate zilele. Acest uz datează din secolul al X-lea. In curând nu se mai 
mulţumiră cu o liturghie, şi fiecare preot celebra atât de multe încât în secolul al 
Xl-lea, se simţi nevoia de a-i opri de a celebra mai mult de trei . Este foarte 
evident că tocmai pentru cuvântul mulţimii liturghiilor, trebuia să se stabilească 
uzul de a celebra în şoaptă şi cât se poate de repede. 

Astfel a fost originea liturghiilor fără cântare (adică zise în şoaptă) 
sau private care au rămas în uz în Biserica romană. 

Biserica orientală a conservat uzul primitiv al unei singure messe sau 
liturghii publice şi cântate, în duminicile, şi miercurile şi vinerile fiecărei 
săptămâni. Ea autorizează de asemenea o liturghie la unele sărbători, sau pentru 
deosebite raţiuni, şi în celelalte zile ale săptămânii. 

Ea a rămas astfel în spiritul primitiv; toată liturghia trebuind să fie 
celebrată de preotul de obşte cu credincioşii, şi fiind compusă din rugăciuni 
recitate alternativ de preot, diacon şi credincioşi, cu voce înaltă. 

Biserica romană, din contră, a părăsit adevăratul spirit al liturghiei, 
prin uzul liturghiilor în şoaptă sau private. Liturghia devine astfel o rugăciune 
particulară. Papa Alexandru al II-lea 20 încercă să restabilească vechea 
disciplină decretând 210 ca fiecare preot să nu cânte decât o liturghie pe zi, dar 
abuzul persistă şi uzul actual, este că fiecare preot nu mai recită decât o liturghie 
în şoaptă pe fiecare zi, afară de ziua Naşterii Domnului în care recită trei. 

Acest uz datează din secolul al XlII-lea" . Un lucru demn de 
observat, este că, în epoca în care preotul celebra mai multe liturghii, el era 

719 

obligat să schimbe altarul pentru fiecare liturghie" . 



206 Socrat. Hist. eccl. Lib. V. C. C. 22, 34. 

207 D. Martene, De antiq. Eccl. Rit. Lib. 1. C. 2. Art. 3. 

208 Ibid. 

209 Alexandru al II-lea, papa intre 1061 - 1073. 

210 Ap. Gratian., De Consecrat. Dist. 1. 

211 D. Martene loc. cit. 

Biserica orientală nu permite de a se celebra liturghia de două ori într- 
o zi pe acelaşi altar. Biserica romană păzea vechea regulă, chiar şi după ce a 
abolit pe altele nu mai puţin antice şi respectabile. Dar astăzi, ea lasă libertatea 
de a zice, pe acelaşi altar, atâtea liturghii câte voieşte cineva. 

Poate cineva zice că toate schimbările care s-au operat în Biserica 
romană sunt nevinovate, şi că ea nu s-a făcut criminală permiţându-le? 

Să lăsăm că o liturghie în şoaptă nu poate fi în realitate considerată ca 
o liturghie 213 , sau serviciu public, apoi nici nu putea cineva să o celebreze fără a 
se pune în opoziţie cu spiritul Bisericii primare, şi fără a expune pe preot de a 
cădea într-o rutină sacrilege. Nu este ceva rar de a vedea preoţi recitând 
rugăciunile liturghiei cu o rapiditate scandaloasă, fără spirit de credinţă, şi 
numai pentru a câştiga emolumintele alipite de recitarea rugăciunilor. Acest 
abuz detestabil rezultă cu necesitate din obligaţia impusă preotului de a servi 
liturghia în fiecare zi fără a fi ţinut să observe riturile cultului public. 

Nu se poate iarăşi considera ca licite numeroasele schimbări ce 
Biserica romană a făcut în riturile liturghiei. Vechile liturghii există încă; ele 
sunt cunoscute şi conservate în diversele Biserici orientale; nu are cineva decât 
să le compare cu liturghia romană actuală pentru a se informa asupra 
modificaţiunilor al căror obiect a fost liturghia romană" . Nu poate cineva 
studia pe Părinţii Bisericii occidentale primare fără de a se convinge că, în 
timpul lor, liturghia occidentală era aproape aceeaşi ca liturghia Bisericii din 
Orient. Diferenţa nu era decât în amănunte care nu modificau nicicum economia 
generală a riturilor. 

Astăzi, când vede cineva celebrându-se liturghia orientală, care a 
rămas aşa cum era în secolele primare, şi când vede apoi celebrându-se liturghia 
romană, îi este imposibil de a afla între ele vreun raport. Cu toate acestea, când 
aprofundează această din urmă liturghie şi îi studiază toate riturile, poate regăsi 
aceea ce ea a conservat ca primitiv, şi cunoaşte astfel numeroasele modificaţiuni 
ce au făcut în vechile rituri. 

Am ieşi din subiectul nostru de ne-am întinde asupra probelor ce am 
putea da în sprijinul consideraţiunilor ce preced. Nici un om, fie cât de puţin 
instruit, nu poate contesta modificaţiunile ce sunt indicate, chiar de către 
scriitorii liturgişti ai Bisericii romane. De altă parte, este de ajuns, pentru a le 
înţelege importanţa, de a apropia liturghia romană de ideea fundamentală a 
liturghiei. Această idee a fost de a reprezenta viaţa întreagă şi sacrificiul 
Mântuitorului. Dar, poate cineva să vadă un tablou exact şi expresiv al acestei 
vieţi şi al acestui sacrificiu în riturile romane actuale? In vechile liturghii, toate 
amănuntele concură întru a exprima perfect şi complet preceptul exprimat de 
Iisus Hristos în aceste cuvinte: Faceţi aceasta întru pomenirea Mea. Liturghia 

212 D. Martene loc. cit. 

213 Numele acesta de liturghie era în uz la începutul secolului al IV-lea pentru a desemna messa (occidentalilor). 
(Euseb. De Vit. Constant., lib. IV) Aceasta este destul de a zice că se urca şi mai sus. P. Lebrun (Ceremonies de 
la messe init.) a greşit aşadar de a afirmat că grecii nu se serveau de acest cuvânt decât de o mie patru sute de 
ani. El era în uz în această epocă. 

214 Aceste modificaţiuni sunt indicate, cel puţin în parte, în marea operă a părintelui Martene asupra vechilor 
rituri ale Bisericii. 

primară este dar ca o dramă misterioasă în care Hristos apare în marile 
circumstanţe ale vieţii Sale pământeşti, de la naşterea până la înălţarea şi 
împărăţia Sa cea veşnică de a dreapta Tatălui Său. 

Liturghia romană, modificată, ciuntită, remânuită, în mii de moduri de 
mii de ani încoace, exprimă ea ideea fundamentală a adevăratei liturghii 
catolice? Este destul să vezi celebrându-se o liturghie în şoaptă de un preot 
asistat de un copil din cor pentru ca să răspunzi negativ. 

Observând chiar pe urma liturgiştilor occidentali variaţiunile actului 
celui mai important al cultului creştin, nu poate cineva decât să se înspăimânte 
de patima nebună de inovaţiuni ce posedă pe Biserica romană de la separaţiunea 
sa de Biserica catolică. Aceea ce te frapează încă citind pe aceşti liturgişti, este 
truda ce ei îşi dau pentru a explica unele ceremonii a căror raţiune de a fi chiar 
la început nu se înţelege. Explicaţiunile ce ei dau fac parte uneori din cea mai 
înaltă fantezie mistică. Dacă ei ar fi aprofundat mai mult pe liturgiştii orientali, 
ar fi înţeles că aceste ceremonii, care acolo există încă şi astăzi, se prezintă la 
dânşii în adevărata lor semnificaţiune; şi că dacă ele sunt neînsemnate sau 
aproape neînsemnate, în Biserica romană, cuvântul pentru aceasta este în 
lepădarea sau modificarea riturilor pe care aceste ceremonii trebuiau să le 
reprezinte sau să le însoţească. 

Cu privire la liturghie, Biserica romană n-a fost credincioasă decât în 
conservarea limbii latine. Dar, şi întru aceasta ea încă s-a depărtat de spiritul 
Bisericii primare. Credincioşii trebuind să participe la rituri şi rugăciuni, 
urmează dintr-aceasta că liturghia trebuie să se celebreze, de nu în limba uzuală, 
cel puţin în limbă înţeleasă. Astfel fiecare popor având limba sa proprie, a 
posedat totdeauna liturghia în această limbă. La început au fost două limbi 
principale în Biserică: greaca şi latina. Latinii celebrau în latineşte, şi grecii în 
greceşte. Astfel, în coloniile greceşti din sudul Galiei, se celebra încă liturghia 
în greceşte în secolul al Vl-lea. Cu cât popoarele zise barbare îmbrăţişară 
creştinismul, cu atât se traduse pentru dânşii liturghia şi Sfânta Scriptură. Limba 
latină nemaifiind vorbită în nici o parte, ar fi trebuit să dispară din liturghie. Dar 
Roma, în loc de a imita pe Biserica primară, afectează de a o contrazice. Ea dar 
a decis ca, în toate bisericile occidentale, să se celebreze în latineşte, cu toate că 
credincioşii nu înţelegeau deloc această limbă, şi chiar preoţii o înţelegeau 
puţin. 

Poporul astfel este izolat de preot, şi nu mai poate lua la sacrificiu 
partea ce i se cuvine. 

Lucru de mirare! într-un lucru antic pe care Biserica romană voieşte 
absolut să-1 conserve fără a-1 modifica, ea se depărtează atât de mult de spiritul 
Bisericii primare, prin această conservaţiune, ca şi prin înnoirile sale. Aceasta 
este destul pentru ca să zicem că Spiritul lui Dumnezeu a părăsit-o, şi că ea nu 
mai este nicicum adevărata Biserică a lui Hristos. 

III. PENITENTA 
După doctrina Bisericii romane, oricare mister este compus din două 

o i c 

elemente esenţiale: materia şi forma" . Materia este elementul sensibil; forma, 
cuvântul ce determină sensul aplicaţiunii elementului sensibil, şi-1 constituie 
mister. 

In misterul penitenţei, materia, după doctrina romană, ar fi păcatele, şi 
forma, absoluţiunea (dezlegarea) preotului 216 . Afară de elementele esenţiale, 
penitenţa ar mai avea încă trei părţi integrante şi esenţiale: contriţiunea (căinţă 
pentru păcate), mărturisirea şi satisfacţiunea 217 . 

Această scolastică nu este nicicum exactă. Păcatul, care este răul, nu 
poate fi materia unui mister, adică, a unui act religios ce comunică (cuiva) 
graţia. Nu poate cineva considera ca fiind al esenţei misterului decât păcatul 
mărturisit cu spirit de pocăinţă, adică, mărturisirea însoţită de contriţiune. 
Această mărturisire făcută cu zdrobire de inimă este cu adevărat actul exterior 
care, cu dezlegarea preotului, constituie misterul penitenţei. Contriţiunea, sau 
zdrobirea de inimă (căinţa - n. ed.), este o parte integrantă a mărturisirii; căci, 
fără această zdrobire de inimă, mărturisirea n-ar fi nicicum un act religios şi n-ar 
putea fi prin urmare un element sacramental. 

Proba, este că dacă mărturisirea este o simplă narare a păcatului, şi nu 
este însoţită de zdrobire de inimă, dezlegarea preotului este inutilă, adică că 
misterul este de nul efect. 

Cât despre satisfacţiune, ea nu poate fi o parte integrantă a misterului, 
pentru că ea nu este decât o penalitate ce vine în urma (subsequentă) misterului 
primit. 

Biserica romană n-a putut dar consacra o asemenea teologie sofistică, 
fără a da despre misterul penitenţei o idee foarte eronată. In general, teologiile şi 
catechismele Bisericii romane au acceptat aceste erori şi învaţă că misterul 
penitenţei este compus din patru părţi: mărturisirea, contriţiunea, absoluţiunea şi 
satisfacţiunea. Această teorie este opusă sănătoasei noţiuni de Sacrament sau 
Mister, care nu este decât un act exterior sanctificat prin rugăciune. 

Pentru a prezenta o noţiune exactă a misterului penitenţei, este destul 
de a zice: că acesta este mărturisirea păcatelor făcută cu zdrobire de inimă şi 
primită în numele lui Dumnezeu de preot, care, în numele lui Dumnezeu, dă 
dezlegarea. 

Dar Biserica romană a comis, cu privire la penitenţă, erori mult mai 
grave decât nenorocita sa scolastică. Ea a denaturat mărturisirea până acolo 
încât a făcut dintr-însa un lucru imoral; s-a înşelat în privinţa contriţiunii sau a 
zdrobirii de inimă reducând-o la o jumătate zdrobire de inimă pe care ea a 



215 Catechism. ad Paroch., part. II, § 14. 

216 Ibid. De sacrament. Poenit, §§ 17 ad 23. 

217 Ibid., § 23. 

numit-o atriţiune. Prin urmare ea dă absoluţiunii (dezlegării) preotului un 
caracter prea absolut, ca şi când ea n-ar fi simplu ratificarea exterioară a iertării 
acordate de Dumnezeu penitentului, în vederea bunelor sale dispoziţiuni. In 
fine, ea s-a înşelat asupra satisfacţiunii, ori denaturând faptele de pocăinţă ce 
păcătosul pocăitor trebuie să-şi impună, ori înlocuindu-le prin pretinse 
indulgenţe, care ar produce efectul lor chiar în viaţa viitoare. 

Să expunem aceste diverse erori. 

Mărturisirea, la începutul creştinismului în genere se făcea în public, 
şi episcopul, după ce dezlega pe credincios, îi impunea penitenţe publice 
proporţionate cu păcatele acuzate. Noi nu vom examina dacă mărturisirea era 
totdeauna publică; dacă ea nu era obligatorie decât numai pentru aceia care 
comiseseră greşeli de notorietate publică. Noi nu facem un tratat de mărturisire. 
Va fi de ajuns dar de a face să se observe că mărturisirea era mai ales înfăţişată 
ca o recunoaştere de culpabilitate şi ca o probă de căire. Astfel este ea încă şi 
astăzi considerată în Biserica catolică orientală. Pentru aceasta, această Biserică 
i-a conservat, întrucât circumstările şi moralele (moravurile) au permis-o, 
caracterul său de publicitate; şi ea ţine mai mult la umila recunoaştere de 
culpabilitate cu căinţă, decât la detaliile greşelilor comise. 

Biserica romană s-a depărtat de aceste reguli ale antichităţii creştine 
făcând din mărturisire un act pentru ca să zicem aşa clandestin, care se 
săvârşeşte în secretul unui fel de cufăr numit confesional; ceva mai mult, ea dă 
atâta importanţă detaliilor greşelilor, încât mărturisirea a devenit un 
interogatoriu inchizitorial, unde principiile moralei şi cuviinţelor sunt absolut 
date la o parte. 

Pentru a se convinge cineva despre aceasta, îi este de ajuns să citească 
unele opere în general privite, în Biserica romană, ca conducători siguri pentru 
duhovnici, şi operele de teologie zisă morală, care ar merita mai bine titlul de 
imorală. Noi nu vom trimite pe cineva nicicum la operele Escobarilor, 
Busembaumilor, la ale altor cazuişti sau la ale apologistului lor Păr. Pirot, 
pentru a expune deplorabila stare a moralei ce se urmează în confesionale; nu 
vom apela la Sanchez pentru a proba că duhovnicii romanişti nu trebuie să se 
dea înapoi dinaintea detaliilor infame, care ar înspăimânta şi ar face să roşească 
pe bărbaţii cei mai desfrânaţi. Să citească cineva numai teologia lui Alfons de 
Liguorio, canonizat de curtea din Roma, şi această lectură îi va fi de ajuns 
pentru ca să fie pe deplin informat asupra cazuisticii şi asupra chestionarelor 
pentru uzul duhovnicilor. Teologia pretinsă morală a lui Liguorio este pusă în 
mâinile tinerilor teologi din seminarii; cardinalul Gousset se făcu propagatorul 
ei oficial în Franţa. Episcopii şi profesorii de seminarii se declară pe faţă 
părtinitorii ei; aceia care o critică sunt atât de rari şi atât de rău notaţi, încât 
adevăraţii romanişti ar fi ispitiţi de a face dintr-înşii nişte jansenişti, adică, în 
cugetarea lor, cei mai periculoşi eretici ce vor fi existat vreodată. Prin 
canonizarea autorului, Roma a luat doctrina lui sub protecţia sa, şi a declarat că 
ea n-ar găsi într-însa nimic de imputat. 

Se poate dar considera teologia zisă morală a lui Liguorio, ca expresia 
cea mai exactă a doctrinei romane actuale, în ceea ce priveşte morala. 

127 



WLADIMIR GUETTEE, Papalitatea eretica 

Dar, să deschidă cineva această teologie, şi, de la primele pagini, se 
va convinge că ea nu este decât rezumatul doctrinei cazuiştilor. Aceşti teologi 
imorali sunt într-însa citaţi până la saturare, ca atâtea autorităţi respectabile pe 
care preotul se poate sprijini pentru a lua o deciziune conştiincioasă. Se 
exaltează într-însa probabilismul, adică sistemul în virtutea căruia o opiniune 
simplu probabilă poate fi urmată în conştiinţă, în concurenţă cu o altă opiniune 
mai probabilă şi mai sigură. Ce se înţelege printr-o opiniune probabilă? Aceea 
care se întemeiază pe părerea unui doctor gravi Şi ce este un doctor gravi Cel 
dintâi cazuist ce-ţi iese înainte; Liguorio citează pe cei mai discreditaţi ca pe 
atâţia doctori gravi în sprijinul tezelor sale. Astfel, este de ajuns să aibă în partea 
sa părerea lui Sanchez, spre exemplu, sau a lui Escobar, pentru ca duhovnicul să 
poată lucra conştiincios, chiar când doctori mai gravi, fără a excepta pe părinţii 
Bisericii, ar susţine o opiniune contrară. 

în ce scop au făcut cazuiştii, adică iezuiţii, nomenclatura tuturor 
greşelilor posibile, şi a tuturor circumstărilor pe care imaginaţiunile cele mai 
fecunde şi cele mai imorale le-au putut inventa? Fi-va aceasta în scopul de a 
face să se practice virtutea cu mai multă severitate? Intenţia lor a fost cu totul 
alta. Ei au voit mai întâi să stabilească un vast sistem de inchizitiune; să 
cunoască în fond, nu numai prin greşelile comise, dar şi prin împrejurările lor, 
gradul de imoralitate, dispoziţiunile cele mai intime ale acelora pe care îi 
mărturiseau, ale acelora care vor fi fost complici ai greşelii, ale acelora chiar 
care vor fi fost victime. Printr-aceea, ei ştiu ceea ce pot face într-o împrejurare 
dată, şi de le este avantajos de a se servi de penitenţii lor, utilizând viciile lor. 
Intr-acest din urmă caz, ei se arată în privinţa lor de o toleranţă imorală, pe care 
o fac să treacă drept dragoste părintească. Penitenţii care le sunt devotaţi pot să 
se dedea la imoralităţi; Părinţii au totdeauna bune raţiuni de a-i dezlega. Pe cât 
iezuitul este de sever, s-ar putea zice feroce, către acela pe care nu-1 poate privi 
ca pe un adept şi pe care nu poate spera că-1 va câştiga, pe atât este de blând, de 
mieros, pentru acela pe care-1 poate dirija după placul său. In mâinile sale, 
confesiunea a devenit un mijloc de corupţie, o şcoală de imoralitate, un 
instrument pentru a-şi stabili tirania sa asupra conştiinţelor, şi chiar pentru a se 
face stăpân peste averea altuia. 

Celelalte congregaţiuni ecleziastice care se prăsesc cu prisos în 
Biserica romană, sunt afiliate iezuiţilor, nu sunt decât forme diverse ale 
companiei lui Loyola, sau, cel puţin, au imitat spiritul său şi tendinţele sale. 

Restul clerului roman a fost corupt aproape tot de spiritul 
congreganist; căci congreganiştii sunt care-1 învaţă teologia, care preşed în 
seminarii, care predică retragerile ecleziastice. Fiecare duhovnic face în mic 
aceea ce congregaţiunile fac în mare. Pentru preot, ca şi pentru iezuit, 
mărturisirea este o inchizitiune; el spionează printr-însa pe parohianii săi; şi se 
serveşte de dânsa prea adesea pentru a satisface curiozitatea sa imorală sau 
aplecările sale ruşinoase. Chestiunile sale indiscrete sunt un scandal pentru 
sufletele drepte care se depărtează puţin câte puţin de confesional; copiii înşişi 
dau, în acest cufăr de corupţiune, peste idei pe care nu li le dăduse încă nicicum 
dezvoltarea etăţii. 

Dacă unii preoţi găsesc în mărturisire ocaziunea de a-şi satisface 
imoralitatea lor, alţii cred că-şi îndeplinesc o datorie de conştiinţă adresând 
penitenţilor chestiuni care fac un singular efect în gura pioşilor celibatari, 
închinaţi unei înfrânări perpetue, şi care n-ar trebui să ştie aşa multe de acestea. 

Cum dar au învăţat ei atâtea la seminar? Cauza este că, nu numai li s-a 
dat în mână teologia imorală a lui Liguorio, dar li s-a făcut şi un curs special de 
imoralităţile asupra cărora vor avea să chestioneze pe penitenţii lor. Acest curs 
este numit diaconales, pentru că el se face unor tineri de douăzeci şi doi de ani 
care au primit hirotonia de diacon. Li se dă în mâini un mic volum compus ad- 
hoc. Acela de care se ţin mai în general a fost compus de M. Bouvier, vechi 
episcop de Mans 218 . 

Ne vom păzi cu totul de a intra în detaliul chestiunilor tratate în acest 
fel de opere. Este vorba de greşeli cărora creştinii nici numele nu trebuie să le 
pronunţe, după sfântul Paul. In Biserica romană, se crede că trebuie, nu numai 
să le numească, dar încă să facă dintr-însele un învăţământ special. 

N-ar trebui să se creadă că toate acestea nu pot fi privite decât ca un 
abuz, şi că Biserica romană protestează contra unor astfel de imoralităţi. 
Dimpotrivă. In secolul al şaptesprezecelea, şi al optsprezecelea, episcopi şi 
teologi încercară de a lupta contra valurilor cazuisticii. Bossuet reuşi chiar să 
facă ca să se condamne cazuiştii de clerul din Franţa. Dar curentul era prea tare 
pentru ca să-1 poată opri. Astăzi cazuiştii au fost canonizaţi în persoana lui 
Liguorio; regulile fixate de aceşti cazuişti sunt în general (de toţi) urmate, şi-şi 
poate cineva face o justă idee despre ceea ce a devenit mărturisirea în Biserica 
romană, aruncând o căutătură de ochi asupra chestiunilor ce trebuie să fie 
adresate din aceste căsuţe obscure ce se numesc confesionale. Noi nu-i vom zice 
să citească pe Sanchez pentru a se convinge despre aceasta; căci aceasta este o 
operă atât de murdară, încât omul care se respectă este obligat de a o închide 
după ce a citit într-însa câteva capitole pentru a-i cunoaşte caracterul. Dar să 
citească numai această teologie a lui Liguorio ce se pune în mâinile 
seminariştilor; să citească detaliile ce se află într-însa asupra preceptului al 
şaselea şi al nouălea din decalog şi asupra căsătoriei; asupra îndatoririi de a 
adresa penitenţilor oarecari chestiuni, şi va rămâne îndeajuns edificat în privinţa 
naturii mărturisirii în Biserica romană. 

In loc de a fi o umilă recunoaştere (mărturisire) de culpabilitate, 
însoţită de o căinţă sinceră, mărturisirea, mai ales de când iezuitismul domină şi 
de când el este ortodoxia romanistă, a devenit, în Biserica romană, o ocaziune 
de scandal şi de cădere şi o şcoală de imoralitate. 

Penitentul este obligat a se căi pentru ce a păcătuit; fără această 
căinţă, mărturisirea, care nu este decât semnul căinţei, şi dezlegarea preotului, 
sunt nefolositoare. E recunoscut în genere că această doctrină este adevărată. 
Dar Biserica romană nu s-a mulţumit pe această teorie atât de simplă. Ea a voit 
să facă disecţiunea căinţei. Ea a găsit într-însa un sentiment de durere şi un 



218 Se numea odată, în seminalii, această operă a episcopului de Mans: Porceluşul Monseniorelui Bouvier. 
Iertaţi-mă pentru acest detaliu caracteristic. 

sentiment de iubire; pe urmă ea a vorbit de aceste două sentimente, ca şi cum 
durerea ce o resimte cineva pentru greşeală şi iubirea ce o are pentru Dumnezeu, 
ar putea fi asemănate cu afecţiunile ce exprimă aceste cuvinte când este vorba 
de obiecte naturale. Pe urmă ea a voit să măsoare aceste sentimente, să le 
determine întinderea mai mult sau mai puţin mare, şi să decidă la ce proporţiuni 
ar trebui să ajungă cineva pentru ca să merite iertarea păcatului. 

Ea dar a împărţit căinţa în două secţiuni: cea dintâi, care este 
contriţiunea perfectă; a doua, care este contriţiunea imperfectă sau atriţiunea. 

Contriţiunea este o durere pentru păcatul ce a comis cineva cu intenţia 

9 1 o 

de a nu-1 mai comite . Astfel este defmitiunea sinodului de la Trident. 

5 

Catehismul roman, zis al Sinodului de la Trident ' , are grijă de a explica că 
durerea de care vorbeşte sinodul, nu este o durere sensibilă, ci detestarea şi 
urarea păcatului. Trebuie să ţinem cont de această explicaţiune; pentru aceasta 
nu este mai puţin adevărat că învăţământul general dat în Biserica romană nu 
este conform cu dânsa. Să citească cineva cărţile de pietate recomandate 
credincioşilor de episcopi, şi compuse de autori cărora li se face o mare 
reputaţie de sfinţenie, şi nu va afla într-însele decât tablourile şi amplificaţiunile 
al căror rezumat exact este acesta: că durerea ce trebuie să aibă cineva pentru 
păcat este un sentiment analog cu acela ce-1 încearcă cineva când este vorba de 
lucrurile naturale, a căror pierdere cauzează omului o durere simţitorie. In 
predicile adresate credincioşilor, nu se aude o altă teorie a contriţiunii. 

Această teorie, după care păcatul nu s-ar ierta decât dacă ar încerca 
cineva o durere simţitorie pentru că 1-a comis, are grave inconveniente. Această 
durere este să o spunem drept imposibilă, şi nu s-a manifestat niciodată decât în 
nişte suflete asupra cărora imaginaţiunea avea o domnie, pe care nu o obţine, în 
general, asupra celorlalte. A predica un lucru imposibil ca necesar, aceasta este 
curat o ipocrizie foarte periculoasă din partea autorului ascetic sau a 
predicatorului. Trebuie să fi auzit cineva în mărturisire pe nişte suflete simple şi 
candide, care luau literal tablourile şi istoriile mai mult sau mai puţin veridice 
cu care li se nutrea imaginaţiunea lor, pentru ca să înţeleagă cât este de lesne de 
a conduce pe aceste biete capete slabe la disperare, şi de la disperare la alte 
rezultate adesea funeste. Neputând simţi această durere simţitorie pe a cărei 
descripţiune o citesc în operele zise de pietate, ele îşi imaginează că păcatele lor 
nu le sunt iertate; că au comis sacrilegii împărtăşindu-se, fără a fi avut îndestulă 
căinţă pentru greşelile lor. Ele îşi fac despre Dumnezeu ideile cele mai stranii, şi 
care ar fi nepietoase dacă buna lor credinţă nu le-ar scuza; ele se deznădăjduiesc 
de a căpăta vreodată graţia lor de la acest Dumnezeu teribil, care nu vede durere 
adevărată în sufletul lor. 

Pentru a veni în ajutorul acestor sărmane (biete) capete, şi a corija 
teoria durerii sensibile, s-a recurs la alte mijloace de a obţine iertarea. Printre 
aceste mijloace, trebuie să notăm indulgenţele de care vom vorbi mai jos, şi 
oarecari practici exterioare cărora le atribuieşte o eficacitate extraordinară. 



219 Concil. Trident, Sess. 14. 

220 Catech. ad Paroch., part. II, de Poenit. Sacramento, § 32. 

Astfel, cu cutare rugăciune către sfânta Fecioară, cu cutare exerciţiu de pietate, 
cu cutare pelerinaj etc, se capătă infailibil iertarea păcatului şi chiar mântuirea 
eternă. 

Astfel o teorie eronată conduce la alte teorii şi mai rele încă. 

Catehismul Sinodului de la Trident, după ce a deosebit durerea pentru 
păcat de durerea sensibilă, probează, imediat după aceasta, că această 
distincţiune nu este decât pentru formă; căci el vorbeşte de durerea pentru păcat, 
ca despre o durere cu adevărat sensibilă; o compară cu aceea pe care o încearcă 
o mamă pentru pierderea copilului său, cu toate că în acelaşi timp convine că 
contriţiunea poate fi adevărată, fără ca durerea să fie atât de vie; el nu voieşte să 
ceară lacrimi; dar declară că aceste lacrimi sunt de dorit. 

Putea el să contrazică mai bine decât aşa distincţiunea sa dintâi. Dacă, 
într-o operă în care cei de la consiliu au voit să facă teologie exactă şi oficială, 
s-a lăsat să se târască în astfel de exageraţiuni, mai poate cineva să se mire de 
excentricităţile predicatorilor şi scriitorilor ascetici, şi de învăţământul care este 
în general dat de către duhovnici? 

Teoria iubirii de Dumnezeu nu este mai exactă în Biserica romană. Se 
face asemenea dintr-însa o emoţiune sensibilă analogă cu aceea pe care o 
încearcă cineva în lucrurile naturale; ceva mai mult, se pretinde a o măsura, a-i 
fixa o oarecare întindere. 

Astfel, în contriţiunea perfectă, iubirea trebuie să fie ridicată până la 
cele mai vaste proporţiuni, şi atunci păcatul este iertat fără dezlegarea preotului. 
Dar dacă iubirea de Dumnezeu şi durerea pentru păcat sunt mai puţin vii, căinţa 
nu mai merită numele de contritiune, ci numai acela de atritiune . Această 
atritiune este durerea pentru păcatul comis, cu un început de iubire de 
Dumnezeu. In acest caz, durerea şi iubirea nu sunt îndestul de mari pentru a ne 
obţine iertarea de la Dumnezeu; dar dezlegarea (absoluţiunea) preotului 
suplinesc lipsa de contritiune. Nu mai este atunci preotul care declară că 
Dumnezeu a iertat păcatele, şi se face interpretul sentinţei lui Dumnezeu, ci 
Dumnezeu care modifică sentinţa preotului. Botezul însuşi, deşi şterge pata 
originală, nu regenerează pe omul rău dispus, după cum zice sfântul Chirii al 

Ierusalimului, care citează întru sprijinire botezul lui Simon Magul ; şi 
dezlegarea preotului va suplini nişte sentimente care nu merită ca Dumnezeu să 
le acorde iertarea păcatului! Această dezlegare în toate acestea nu este misterul 
întreg; ea nu este decât o parte integrantă a lui. Ea nu poate avea valoare decât 
dacă căinţa îi corespunde; după cum formula: "In numele Tatălui, şi al Fiului şi 
al Sfântului Duh" nu poate produce efect dacă apa nu este aplicată celui botezat. 
Teoria romanistă se reduce dar la aceasta: că un mister poate exista, 
abstracţiune făcând de ceea ce-i face baza esenţială, sau materia, după cum zic 
scolasticii. Mărturisirea cu căinţă, care este această materie, în misterul 
penitenţei, nu există într-un grad suficient pentru ca Dumnezeu să ierte, şi cu 



221 Concil. Trident., Sess. 14, cap. 4. 

222 Sfântul Cyrill Hieros. Procatech., §§ 1.2. 



131 



WLADIMIR GUETTEE, Papalitatea eretica 

toate acestea dezlegarea, care este forma misterului, după cum zic aceiaşi 
teologi, produce un mister complet şi efectele sale. 

Reaua scolastică a condus astfel pe teologia romană să dea despre 
dezlegare o idee absolut eronată. 

Această dezlegare nu este o simplă declaraţiune că păcatul este iertat; 
ea este un act pozitiv al preotului care dezleagă de păcat pe penitentul căitor, în 
virtutea puterii ce hirotonia preoţească i-a conferit. Formulele de dezlegare aşa 
precum ele sunt uzitate în Biserica catolică orientală şi în Biserica romană, 
probează că, în amândouă Bisericile, se profesează în fond aceeaşi doctrină 
asupra naturii dezlegării sacerdotale. Dar Biserica romană profesează o gravă 
eroare învăţând că o căinţă insuficientă în ea însăşi, devine suficientă dacă i se 
însoţeşte la dânsa dezlegarea preotului. într-adevăr, această dezlegare nu este 
alta decât forma misterului; şi această formă nu poate avea valoare decât dacă 
materia este aceea ce trebuie să fie. In misterul penitenţei, materia fiind păcatul 
mărturisit cu căinţă, dacă căinţa este insuficientă, dezlegarea nu poate face ca să 
fie suficientă; dacă această căinţă este insuficientă, baza misterului fiind 
defectuoasă, dezlegarea este nulă; misterul nu există. 

Biserica romană a făcut din satisfacţiune o parte integrantă a misterului 
penitenţei. Dacă ar fi aşa, misterul n-ar exista decât cu condiţiea ca pedepsele 
satisfăcătoare să fie împlinite şi păcatul să fie reparat în total. Dar, Biserica 
romană însăşi admite că misterul există înainte de împlinirea pedepselor care 
pot fi impuse penitentului, sau de reparaţiunea greşelii ce va fi făcut el 
aproapelui. Ea se mulţumeşte de a decide că esenţialul este să aibă cineva 
intenţia formală de a satisface. Dacă intenţia este de ajuns pentru ca misterul să 
existe, este nelogic de a aşeza satisfacţiunea printre părţile integrante ale acestui 
mister; dacă misterul nu poate exista fără aceea ce-1 constituie esenţialmente. 

Aceea ce Biserica romană numeşte intentiune sau dorinţa de a 
satisface nu poate fi (ceva) deosebit de căinţă, căci căinţa pentru păcat nu poate 
să existe fără intenţia de a-i repara efectele. 

Cât despre actele satisfăcătoare în ele însele, ca reparaţiunea greşelii 
făcută aproapelui sau ca pedepsele canonice impuse de Biserică, acestea sunt 
consecinţa misterului penitenţei, dar nu formează o parte integrantă a acestui 
mister. 

Biserica a determinat, sub numele de pedepse canonice, nişte acte 
exterioare de expiaţiune ce s-ar impune păcătoşilor ale căror greşeli ar avea 
caracterul de notorietate publică. Afară de aceasta, Biserica a indicat nişte 
practici de penitenţă, pe care ea a angajat pe credincioşi să le practice împreună 
şi într-un acelaşi spirit de pocăinţă, ca ajunările păresimilor. 

Prin posturi şi alte fapte de penitenţă exterioară, credincioşii practică 
virtutea penitenţei, se excită la căinţă, şi se prepară astfel ca să primească cu 
demnitate misterul penitenţei şi al iertării păcatelor. Penitenţele exterioare pot fi 
considerate, nu numai ca o preparaţiune către mister, dar (şi) ca un mijloc de 
expiaţiune, în acest sens că, printr-însele, se asociază cineva la meritele 
suferinţelor lui Iisus Hristos. 

Ele sunt astfel un mijloc de a satisface, în Iisus Hristos şi prin Iisus 
Hristos, dreptatea lui Dumnezeu. 

în ceea ce priveşte pedepsele canonice impuse de Biserică unor 
categorii de penitenţi, ele sunt puniţiunea unor greşeli publice şi grave, şi de 
asemenea un mijloc de a satisface, în Iisus Hristos şi prin Iisus Hristos, 
dreptatea lui Dumnezeu. 

Biserica romană n-a desfiinţat în principiu pedepsele canonice, dar le- 
a lăsat să cadă în desuetudine, şi le-a înlocuit prin aceea ce ea numeşte 
indulgenţe. 

In principiu, Biserica acorda păcătoşilor condamnaţi la penitenţe 
publice, uşurări, ori din cauza bunelor lor dispoziţiuni excepţionale, ori pentru 
stăruinţele martirilor care mijloceau în favoarea păcătoşilor, şi a căror mijlocire 
era agreată de Biserică. 

Cuvântul indulgenţă nu avu la început decât acest sens de uşurare a 
penitenţelor canonice. Dar puţin câte puţin, Biserica romană i-a denaturat 
caracterul, astfel încât astăzi, cuvântul indulgenţă, are un sens cu totul diferit. El 
însemnează aplicaţiunea făcută unui individ a meritelor lui Iisus Hristos, a 
sfintei Fecioare şi a sfinţilor. Aceste merite ar forma, prin supraabundenţa lor un 
tezaur care ar fi la dispoziţiunea papei, şi din care el ar putea să scoată merite pe 
care le-ar aplica după voinţa sa, la alţii decât aceia care le-au avut, care ar 
îndeplini oarecari condiţiuni determinate. 

Puterea papei, în distribuirea tezaului meritelor supraabundente ar fi 
aşa de mare, încât el ar putea să le aplice nu numai păcătoşilor vii, dar şi 
păcătoşilor morţi care ar fi condamnaţi să-şi expieze păcatul lor într-un loc 
numit Purgatoriu . 

Vom avea să examinăm mai târziu doctrina eronată a Purgatoriului. 
Ne mulţumim pentru moment a înregistra pretenţia papei de a-şi întinde puterea 
până în lumea cealaltă. 

Doctrina indulgenţelor se întemeiază pe o falsă noţiune a meritelor 
sfintei Fecioare şi ale sfinţilor care se pun claie pe grămadă, într-tm acelaşi 
tezaur cu ale lui Iisus Hristos. Această eroare este contrară sănătoasei doctrine a 
răscumpărării şi a justificării, prin Iisus Hristos, singurul mijlocitor între 
Dumnezeu şi omenirea culpabilă. Nimeni nu are, înaintea lui Dumnezeu, merit 
personal, fără numai în Iisus Hristos şi prin Iisus Hristos. Meritele sfintei 
Fecioare şi ale sfinţilor nu au dar valoare decât prin Iisus Hristos; atunci cum 
poate cineva să le numească supraabundente, şi să le pună, într-un pretins 
tezaur, alături cu ale lui Iisus Hristos de care ar fi deosebite, cărora le-ar fi ca un 
supliment. Dacă sfânta Fecioară şi sfinţii au merite supraabundente, ei au fost 
dar mai mult decât sfinţi, mai mult decât justificaţi înaintea lui Dumnezeu? 
Dacă meritele lor supraabundente ar putea fi aplicate altora, ei dar sunt într-un 
grad oarecare, Mijlocitorii, Răscumpărătorii acelora cărora meritele lor le sunt 
comunicate? 



23 Concil. Trident., Sess. 26, Decret, de Indulg. 

Afară de aceasta, nu vede cineva partea stranie ce o are această 
doctrină a meritului imputativ, a unui merit pe care nu-1 are acela care profită de 
dânsul? 

înţelegem foarte bine ca justificaţiunea să nu aibă loc decât prin 
meritele Omului-Dumnezeu; ca prin unirea Divinităţii cu omenirea, în persoana 
Cuvântului întrupat, să fie omenirea răscumpărată, regenerată; ca tot omul, prin 
unirea sa cu omenirea răscumpărată, să devină în ochii lui Dumnezeu, graţie 
regenerării, o fiinţă relevată, răscumpărată, justificată. Toate acestea sunt 
rezultatul acţiunii răscumpărătoare a Cuvântului făcut om. Dar, să aşeze cineva 
alăturea cu actul divin care regenerează şi justifică, nişte pretinse merite umane 
supraabundente, aceasta vrea să zică a distruge toată economia dogmei 
răscumpărării; căci această dogmă consistă în aceasta: că noi n-avem nici un 
merit decât prin Iisus Hristos: că nu căpătăm graţia şi justificarea decât prin 
Iisus Hristos. 

Noi ştim bine că în teorie, Biserica romană admite că sfinţii nu au 
merit decât în Iisus Hristos. Atunci pentru ce să li se recunoască (merite) 
supraabundente care să poată fi aşezate într-un tezaur alături cu ale lui Iisus 
Hristos? 

Recunoaştem de asemenea că Biserica romană profesează că 
indulgenţa nu iartă păcatele întru cât ar fi vorba de culpă, şi de pedeapsa eternă 
ce i-ar putea fi ca urmare a ei; ci numai întru cât este vorba de pedepsele 
temporale ce formează satisf acţiunea pentru păcatele iertate. Dar, cu toate 
distincţiunile subtile ale teologilor săi, trebuie să recunoaştem că, graţie 
indulgenţelor, se poate cineva dispensa de fapte de penitenţă. Dar, faptele de 
penitenţă nu sunt ele oare din poruncă dumnezeiască, şi poate cineva a se flata 
că satisface pentru păcatele sale fără a le împlini? 

Nu este nici o proporţiune între faptele de care se alătură indulgenţe, 
şi între aceste favoruri spirituale. Pentru a stabili acest punct, n-avem trebuinţă 
de a cita o mulţime de indulgenţe foarte singulare, ca să nu zicem ridicole, de 
care sunt pline diversele tratate de indulgenţe. 

Ne va fi de ajuns de a cita pe acestea, recunoscute ca autentice în toată 
Biserica romană şi de cei mai gravi teologi. 

1. Patru sute de zile pentru toţi aceia care, după ce s-au mărturisit 
asistă la marea liturghie în ziua sărbătorii prea sfântului Mister; tot 
atâtea pentru aceia care, asistă la mânecânda (ortrina) sau la 
vecernia aceleiaşi zile; o sută şaizeci pentru aceia care asistă la una 
din orele cele mici, şi jumătate din toate aceste pentru aceia care 
asistă la liturghie sau la mânecânda etc, în decursul octavei. Sixt 
al IV-lea 22 * a acordat aceleaşi indulgenţe acelora care asistă la 
aceleaşi servicii în ziua şi în decursul octavei nemaculatei- 

concepţiuni, şi Clement al VlII-lea " acelora care asistă la 
serviciul sfântului nume al lui Iisus. 



224 Sixt IV, papa intre 1471 - 1484. 

225 Clement VIII, papa intre 1592 - 1605. 

2. Sixt al IV-lea a acordat trei sute de zile de indulgenţe acelora care 
recită cu pietate litaniile sfântului nume al lui Iisus, şi două sute 
acelora care recită pe ale sfintei Fecioare. 

3. Şapte ani şi două sute optzeci de zile de indulgenţe acelora care 
poartă o lumânare (de ceară) sau un sfeşnic când se aduce sfânta 
împărtăşire la bolnavi. Trei ani şi o sută douăzeci de zile acelora 
care pun pe alţii să le poarte, neputându-le purta ei înşişi. Cinci ani 
şi două sute de zile acelora care însoţesc sfânta împărtăşire fără a 
purta luminare. (Innocent. XII 226 , printr-un indult (privilegiu) din 5 
Ianuarie 1695) 

4. Indulgenţă plenară o dată pe lună, în ziua ce-şi vor alege după 
placul lor, tuturor acelora care, fiind mărturisiţi, pocăiţi şi 
împărtăşiţi, vor recita într-acea zi, în genunchi, angelus Domini, 
dimineaţa, la amiază şi seara la sunetul clopotului, şi o sută de zile 
de indulgenţă de câte ori îl va recita cineva de asemenea în 

celelalte zile. (Benedict XIII"" , prin indultul său din 14 

Septembrie 1724) Acelaşi papă, prin epistolele sale informa brevis 

din 5 Septembrie 1727, a întins aceeaşi indulgenţă la monahii care, 

fiind ocupaţi cu nişte exerciţii regulare pe când se sună de Angelus, 

l-ar recita în genunchi într-un alt timp. Benedict al XIV-lea 228 a 

confirmat aceeaşi indulgenţă în 20 Aprilie 1742, şi a adăugat că o 

va căpăta cineva recitând Regina coeli în timpul Paştelui, cu versul 

şi rugăciunea Deus, qui per resurrectionem etc, pentru aceia care 

o ştiu, astfel cu toate acestea încât cei ce nu ştiu nici Regina nici 

această rugăciune vor căpăta şi ei această indulgenţă recitând 

Angelus. Va căpăta cineva de asemenea indulgenţă, fără a zice în 

genunchi ori Regina coeli, ori Angelus în decursul timpului pascal 

şi în toate duminicile anului, pretutindeni pe unde nu este obiceiul 

de a recita aceste rugăciuni în genunchi. 

6. Indulgenţă de o sută de zile acelora care se vor saluta, unul zicând 

Laudetur Christus, sau lăudat să fie Hristos, iar altul răspunzând In 

saecula, întru toţi vecii, sau amin, aşa să fie, sau semper, totdeauna. 

Aceeaşi indulgenţă pentru predicatorii sau pentru ceilalţi credincioşi 

care se vor sili de a introduce acest mod de salutare. Ceva mai mult, 

indulgenţă plenară la vremea morţii pentru aceia care după ce se vor fi 

servit de acest mod de a se saluta în decursul vieţii lor, vor invoca cel 

puţin din inimă, de nu vor putea cu gura, numele lui Iisus şi al Măriei. 

(prin indultul lui Sixt al V-lea, reînnoit de Benedict al XlII-lea în 22 

Ianuarie 1728) 

Ordinele religioase (monahale) au indulgenţele lor particulare. 
Indulgenţele se împart în: locale, reale şi personale. Indulgenţa locală 
se dă unui oarecare loc, ca capelă, biserică etc. O capătă cineva vizitând acest 



226 Inocentiu XII, papa intre 1691 - 1700. 

Inocentiu XII, papa intre 1691 - 1700. 
Benedict XIII, papa intre 1724 - 1730. 
Benedict XIV, papa intre 1740 - 1758. 

loc şi observând toate condiţiunile însemnate de bullă; astfel încât dacă bulla 
ordonă ca să intre omul în realitate în biserică sau să facă acolo un exerciţiu care 
cere în realitate această intrare, ca bunăoară de a se împărtăşi acolo, de a vizita 
cinci altare etc, nu va căpăta nicicum indulgenţa de nu va intra acolo în 
realitate, măcar că ar fi împiedicat ori de violenţă ori de mulţime; în vreme ce 
dacă bulla cere numai de a vizita biserica şi de a se ruga acolo, va căpăta 
indulgenţa fâcându-şi rugăciunea la uşa bisericii în care nu va putea intra, pentru 
că i se va socoti pentru atunci că a vizitat-o şi s-a rugat acolo moralmente 
vorbind. Când o biserică pentru care este dată o indulgenţă cade în ruină în 
parte, şi se reedifică de asemenea (în parte), indulgenţa subzistă, pentru că şi 
biserica subzistă. Dar dacă biserica cade cu totul şi nu este nicicum restabilită, 
indulgenţa încetează. Dacă se restaurează biserica în acelaşi loc sau într-altul, 
este mai sigur de a se cere indulgenţe noi, deşi este probabil că cele vechi 
subzistă în primul caz şi chiar în al doilea, când ele sunt acordate în vederea 
patronului unui atare loc, sau bisericii ce posedă acolo o comunitate. 

Indulgenţa reală este aceea care se alipeşte oarecăror lucruri mobile şi 
trecătoare, ca mătănii, grâu binecuvântat, medalii, şi acordată credincioşilor care 
poartă aceste lucruri cu evlavie. Când aceste lucruri se schimbă, astfel încât să 
înceteze de a fi aceleaşi, după socoteala comună a oamenilor, indulgenţa 
încetează; dar dacă lucrurile subzistă şi se văd a fi aceleaşi, cu toată schimbarea 
ce li s-a întâmplat, indulgenţa subzistă. Astfel ar fi schimbarea unor mătănii la 
care s-ar pune o aţă nouă, sau câteva boabe mai puţin decât cele ce subzistă. 

Indulgenţa personală este aceea ce se acordă imediat unor persoane în 
particular, sau în comun persoanelor, spre exemplu, dintr-o confrăţie. Aceste 
persoane pot căpăta astfel de indulgenţe în orice loc ar fi, sau sănătoase, sau 
bolnave, sau murinde. 

Noi nu vom intra în detalii mai amănunţite asupra indulgenţelor. Cei 
ce vor voi să ştie mai multe vor putea citi, dacă au curajul, tratate speciale. Cele 
mai docte sunt ale părintelui Wolf, mai cunoscut ca teolog sub numele său 
latinizat de Lupus; ale părinţilor Theodore du Saint-Esprit şi Honore de Sainte 
Mărie. 

Aceea ce am zis este de ajuns pentru a stabili teza noastră, adică, că 
indulgenţele sunt favoruri cu totul disproporţionate cu faptele prescrise pentru a 
le merita. 

Pentru a legitima indulgenţele, teologii Bisericii romane confundă 
indulgenţele moderne ale acestei Biserici cu acelea ce Biserica primară acorda 
păcătoşilor căitori, care, prin excelentele lor dispoziţiuni, meritau să li se ierte o 
parte din penitenţele publice fixate de canoane. Este foarte evident că Biserica 
care a stabilit aceste penitenţe, care le-a determinat natura şi durata, îşi poate 
modifica legislaţiunea sa, în anumite împrejurări de loc, de timp, de persoană. 
Dar când Biserica romană a lăsat să cadă în desuetudine, nu numai penitenţele 
canonice, dar şi penitenţele generale, recomandate tuturor creştinilor, ca 
ajunările păresimilor şi abstinenţele, poate cineva să (mai) susţină că 
indulgenţele sale ar fi acte de aceeaşi natură ca acelea ale Bisericii primare, 
scurtând pentru oarecari persoane durata penitenţelor publice? 

Teologii Bisericii romane raţionează dar foarte rău când recurg la 
aceste acte ale Bisericii primare pentru a legitima indulgenţele moderne. 

Pentru a găsi cineva originea acestor indulgenţe trebuie să se urce 
până la sfârşitul secolului al nouălea 229 . O dispoziţiune a sinodului de la Tribur, 
aproape de Mayenţa, ţinut în 895, este primul document ce se poate cita în 
sprijinul facultăţii de a-şi răscumpăra, prin mijlocul unei oarecare sume de bani, 
penitenţele canonice. De îndată ce se permise ca să scape cineva de aceste 
penitenţe prin plată, ele au fost numaidecât abolite, şi canoniştii occidentali, ca 
Reginon şi Petru Pictavianul, nu se mai aplicară decât spre a determina suma 
care ar putea compensa cutare sau cutare penitenţă. 

Atare era starea chestiunii la sfârşitul secolului al zecelea. S-a avut 
grija ca să se înmulţească anii de penitenţă în teorie, în vreme ce îi aboleau în 
practică; astfel încât canoniştii indicau cu gravitate ce rugăciuni trebuia cineva 
să recite, câţi bani trebuia să verse, câte lovituri trebuia să-şi administreze, 
pentru a compensa cincizeci, o sută sau o mie de ani de penitenţe canonice. De 
îndată ce putea cineva cu înlesnire să-şi răscumpere aşa de lungi penitenţe, 
deducea dintr-aceasta naturalmente că ar putea să facă multe păcate. Dar cum 
era să se concilieze aşa de lungi penitenţe cu limitele vieţii umane? Una ca 
aceasta nu se putea, dar se imagina că penitenţele ce nu s-ar împlini în lumea 
aceasta vor putea să se împlinească în cealaltă, şi că, încă din viaţa aceasta s-ar 
putea cineva răscumpăra pentru viaţa viitoare. De aici a ieşit doctrina 
Purgatoriului şi a indulgenţelor aplicabile sufletelor ce ar suferi în acest loc. 

In secolul al unsprezecelea, se inventa indulgenţa plenară, adică, 
iertarea totală a tuturor penitenţelor ce ar fi cineva obligat să le facă ori în viaţa 
aceasta ori în cealaltă. Se recurse la acest mijloc pentru a excita zelul pentru 
cruciade. La sinodul de la Clermont, în 1096, unde a fost proclamată prima 
cruciadă, papa Urbanu al II-lea 230 , de acord cu episcopii de faţă, decise că 



"călătoria la Ierusalim pentru liberarea acestei Biserici va ţine loc de orice 
penitenţă." 

A T-i 1 

In 1 122, la primul sinod din Lateran, papa Calixt al II-lea confirmă 
indulgenţa plenară a lui Urbanu al II-lea şi o întinse şi pentru aceia care ar 

a 919 

merge să bată pe musulmani în Spania. In 1145, papa Eugen al III-lea" ' o 

911 

confirmă din nou, şi în 1 195, Clement al III-lea făcu tot aşa. 

După Bernard de Clairveaux 234 , sceleraţii, şi impiii, răpitorii, 
batjocoritorii de cele sfinte, ucigaşii, călcătorii de jurăminte, preacurvarii, se 
înrolară pentru un an, ca cruciaţi, şi scăpară locurile martore ale crimelor lor. Cu 
toate acestea şi bărbaţi pioşi voiră să profite de aceasta, după acelaşi scriitor 235 . 
După populaţia care forma majoritatea în cruciade, nu se poate cineva mira de 
crimele şi atrocităţile ce se comiseră în decursul acestor expediţiuni. 



V. Juenin. Dissert. de Indulgent. C. 2; Morin. de Poenit. 
' Urman al II-lea, papa intre 1088 - 1099. 
Calixt II, papa intre 1 1 19 - 1 124. 
Eugeniu III, papa intre 11 45- 1153. 
Clement III, papa intre 1 187 - 1 191. 
Bernard. serm. ad. Milit. Templ. C. 5. 
Bernard. Epist. 246. 

Zelul pentru indulgenţa cruciadelor răcindu-se, papa Bonifatiu al 
VIII-lea 236 anunţă cu mult zgomot o indulgenţă plenară pentru toţi cei ce vor 
vizita Roma în primul an al secolului al XlV-lea. Anul 1300 se indica ca un an 
sfânt, şi i se dădu numele de Iubileu, în amintirea Iubileului din Vechiul 
Testament. O mulţime nenumărabilă de călători se duseră la Roma şi aduseseră 
acolo mulţi bani. Curtea papală prinse gust de demonstraţiuni aşa de utile 

9^7 

intereselor sale. Clement al Vl-lea , ales papă în 1342, decise că un Iubileu cu 
indulgenţă plenară va avea loc la fiecare jumătate de secol. Papa Grigore al XI- 
lea 238 , care muri în 1378, publică o bullă pentru a institui un Iubileu la fiecare a 
treia parte de secol. Această bullă nu fu observată de succesorii săi până la Paul 
al II-lea 239 , la sfârşitul secolului al XV-lea. Acest papă decise că un Iubileu va 
avea loc la fiecare pătrar de secol, şi aceasta este regula ce s-a urmat de atunci. 

Episcopii îşi atribuiau la început dreptul de a distribui indulgenţele, 
ceea ce aducea prejudiciu intereselor Romei. Innocenţiu al IlI-lea" voi să 
remedieze această inconvenienţă. De aceea, el, în sinodul al patrulea din 
Lateran, în 1215, se plânse de indulgenţele episcopale ce slăbeau disciplina. Ale 
Romei oare o întăreau? Sinodul reduse dreptul episcopilor la o indulgenţă de un 
an ce ar putea fi acordată cu ocaziunea sfinţirii unei bazilici, şi una de patruzeci 
de zile cu ocaziunea aniversării acestei sfinţiri. 

Episcopii căutau, prin mijlocul indulgenţelor, să atragă cât s-ar putea 
de mulţi pelerini în diocezele lor, mai ales când aveau trebuinţă de bani pentru a 
zidi sau a decora Biserici. 

Decretul celui de-al patrulea sinod din Lateran trecu în corpul 
dreptului canonic occidental. 

O \A 1 

Papa Sixt al IV-lea (1471) se pare a fi cel dintâi care a aplicat 

indulgenţele la sufletele răposaţilor; Leon al X-lea" ~ condamnă o propoziţie în 
care Luther afirma că indulgenţele nu sunt folositoare morţilor. 

Cât despre tezaurul meritelor lui Iisus Hristos, ale sfintei Fecioare şi 
ale sfinţilor, care s-ar fi încredinţat papei, despre aceasta se află prima menţiune 
neted exprimată în Extravaganta Unigenitus a papei Clement al Vl-lea 24 
(1342). 

Aceste note istorice asupra indulgenţelor spun destul la ce abuzuri se 
lăsară să fie târâţi în toate Bisericile occidentale. Am putea să facem tabloul 
acestor abuzuri; dar teza noastră cu aceasta nu va fi mai bine demonstrată. 
Pentru tot omul instruit şi imparţial, rămâne constatat că indulgenţele în uz în 
Biserica romană nu sunt deloc analoage cu acelea de care Biserica primară uza 
în privinţa penitenţilor care împliniseră cu edificaţiune şi cu dispoziţiuni 
excepţionale, o parte din penitenţele publice ce li se impuseseră. Este egalmente 



236 Bonifaciu VIII, papa intre 1294-1303. 

237 Clement IV, papa intre 1342 - 1352 (la Avignon). 

38 Grigorie XI, papa intre 1370 - 1378, la Roma si Avignon. 

239 Paul II, papa intre 1464-1471. 

240 Inocentiu III, papa intre 1 198 - 1216. 

241 Sixt IV, papa intre 1471 - 1484. 

242 Leon X, papa intre 1513-1521. 

243 Clement VI, papa intre 1342 - 1352, la Avignon. 

demonstrat că indulgenţele romane sunt o atingere (lovitură) gravă dată 
doctrinei catolice a Satisfacţiunii, şi disciplinei Bisericii 244 . 

Biserica romană s-a abătut de la adevăr asupra doctrinei penitenţei, nu 
numai prin indulgenţele sale, dar încă şi prin dispensele cu care face abuzul cel 
mai straniu. 

Nu numai Biserica romană dă cu îmbelşugare indulgenţele sale pentru 
a înlocui faptele satisfăcătoare, dar ea dă cu îmbelşugare şi dispensele prin 
mijlocul cărora, cu bani, se poate cineva sustrage de la toate obligaţiunile. 

Biserica romană posedă dispense pentru toate legile sale. Ea 
dispensează de făgăduinţe; de neregularităţi pentru hirotonii; de impedimente la 
căsătorii; de cenzuri; de crime secrete; de celibat; de înfrânări şi de ajunări în 
posturi şi de alte zile de penitenţă; de jurăminte; de recitarea breviariului, adică, 
a serviciului de fiecare zi impus clerului; în fine de toate legile, oricare ar fi 
natura lor; numai pentru legile divine, nu dispensează decât în mod indirect, şi 
cazuiştii şi-au exercitat arta lor asupra acestui punct ca şi asupra atâtor altora. 
Episcopii pot să acorde oarecari dispense; dar cele mai importante sunt 
rezervate papei care posedă două congregaţiuni pentru a le expedia: sacra 
Penitenţiaria şi sacra Daterie. 

Canoniştii fac în general rezerve referitor la validitatea unor dispense; 
dar se poate zice că, în practică, aceste rezerve sunt eludate cu ajutorul a mii de 
distincţiuni ale cazuisticii. în teze generale, se poate zice că cineva capătă de la 
Roma tot ce voieşte, numai să-i plătească bine. 

S-au ridicat mai multe tarife pentru dispense; nomenclatura 
obligaţiunilor sau crimelor de care se poate cineva libera, cu bani gata, este cu 
adevărat scandaloasă. Multe din aceste tarife au fost publicate; Roma s-a grăbit 
de a protesta contra autenticităţii lor; dar această protestaţiune nu era decât de 
curată formă. In fond, aceste tarife sunt autentice; ele sunt cunoscute de toţi 
aceia care au recurs la dispensele Romei, şi oarecari birouri intermediare au avut 
grija de a le publica în rezumat; căci există pe lângă congregaţiuni Agenţii care 
se însărcinează ca să obţină toate dispensele, şi care comunică clienţilor 
preţurile cu care prăvăliile lor li le pot procura. 

Unele dispense sunt particulare, şi date în cazuri speciale; dar sunt şi 
de cele generale. Astfel în fiecare an, oficial şi de la înălţimea amvonului, 
episcopii, fie în numele lor, fie în numele papei, dispensează de obligaţiunile 
postului mare; permit de a uza de cutare sau de cutare alimente; de a mânca 
carne în oarecare zile, tot sub rezerva pentru fiecare de a da o sumă de bani 
proporţionată cu mijloacele sale. 

Se poate zice, în mod general, că cu bani, şi prin oarecari acte sau 
rugăciuni facile de care s-au alipit indulgenţele cele mai întinse, poate cineva, în 
Biserica romană, să se dispenseze de a face penitenţă, şi să se lege de speranţa 
că va merge în Paradis fără multă greutate, numai cu toate acestea să nu facă 



244 Afară de Juenin şi Morin pe care i-am citat mai sus, şi ceilalţi teologi ce i-am menţionat, se poate consulta 
părintele Perrone, Tract. de Indulgent. , pentru a se asigura că noi am expus exact doctrina romană. 

opoziţie bunilor Părinţi sau amicilor lor. In acest caz, iadul este incontestabil 
partea ta, atunci chiar când ai foarte virtuos. 

Să apropie cineva aceste invenţiuni romane de doctrina evanghelică 
asupra faptelor de penitenţă ce toţi credincioşii sunt datori să le practice dacă 
voiesc să imite pe cât le va fi posibil viaţa Stăpânului şi Modelului lor, Iisus 
Hristos, şi va căpăta convingerea că Biserica papală a pierdut simţul creştin. 

Am putea cita cazuri de dispensă cu adevărat scandaloase, şi să facem 
tabloul abuzurilor curţii romane, sub acest raport; dar scopul nostru, într-această 
operă, nu este de a face scandal; noi voim numai să discutăm chestiuni de 
doctrină. Dar, ceea ce am zis este de ajuns pentru a face să se înţeleagă cât de 
mult Biserica romană, prin a sa teorie a dispenselor şi indulgenţelor, a adus 
vătămare penitenţei, şi a făcut nefolositoare faptele nesatisfăcătoare. 

IV. DESPRE HIROTONIE 

Biserica romană s-a abătut (de la sănătoasa doctrină) în mai multe 
moduri cu privire la misterul Hirotoniei care conferă caracterul sacerdotal. Ea a 
comis o gravă eroare făcând obligatoriu pentru hirotonie votul (făgăduinţa) 
celibatului, şi oprin Hirotonia celor ce n-ar voi să contracteze obligaţiunea de a 
observa celibatul perpetuu. Pe lângă aceea că legea celibatului, considerată ca 
lege generală, este imorală, apoi este a da o gravă lovire Hirotoniei lipsind de ea 
pe cei ce ar fi demni, numai pentru cuvânt că ei sunt legitim însuraţi. Astfel, 
deşi Biserica romană a conservat esenţa misterului Hirotoniei, şi (deşi) diaconii, 
preoţii şi episcopii săi sunt legitim hirotoniţi, totuşi nu este mai puţin adevărat 
că ea a introdus la dânsa o foarte rea doctrină, relativ de acest mister. 

Doctrina sa este defectuoasă şi asupra celuilalt punct: ea nu are 
învăţământ precis despre ceea ce constituie ritul vizibil, sau, cum zice ea, 
materia misterului. Dintre teologii săi, unii o pun în punerea mâinilor, alţii în 
ungere, alţii în prezentarea diverselor obiecte ce servesc la exerciţiul 
ministerului, astfel încât un episcop nu este sigur că a conferit hirotonia decât 
după ce a îndeplinit toate riturile. 

Sfânta Scriptură pune pozitiv hirotonia în punerea mâinilor unită cu 
rugăciunea. 

Noi trebuie să ne întindem principalmente asupra celibatului impus ca 
lege generală tuturor celor ce voiesc să exercite, în Biserica romană, ministerul 
ecleziastic. Pe urmă vom indica şi celelalte erori ale Bisericii papale referitoare 
la hirotonia şi la efectele sale. 

După canoanele Bisericii primare conservate de Biserica catolică 
orientală, preotul nu se poate însura după ce a primit preoţia; dacă voieşte să 
continue cu exercitarea ministerului sacerdotal. Pentru aceasta Biserica catolică 
orientală a stabilit că tot ecleziasticul care se destinează pentru preoţie trebuie 
mai întâi să se însoare, afară dacă nu îmbrăţişează viaţa monastică. 

Această legislaţiune respectă starea virginităţii, recomandată şi nu 
impusă de Sfânta Scriptură; de altă parte, ea respectă starea căsătoriei 
(mariajului) şi libertatea omului; căci permite preotului care n-ar putea observa 
celibatul, după moartea femeii sale să contracteze a doua căsătorie, dacă el 
consimte să părăsească ministerul ecleziastic. 

Stabilind regula generală ca preoţia să nu se confere decât bărbaţilor 
însuraţi, Biserica catolică orientală şi-a rezervat dreptul de a ridica la preoţie şi 
celibatari, când etatea şi antecedentele lor ar oferi garanţii îndestulătoare că ei ar 
observa celibatul lor. 

Legea căsătoriei pentru candidaţii la preoţie este pe atât de justă şi pe 
atât de morală pe cât legea celibatului impus într-un mod general şi absolut 
acestor candidaţi în Biserica romană, este de injustă şi de imorală. 

Nu este (lucru) rar cu toate acestea să auzi teologi sau canonişti 
romani exaltând această lege a celibatului ca un mijloc de perfecţiune pentru 
societatea religioasă. Noi nu contestăm că celibatul religios, observat 
individualmente, într-un scop de devotament mai absolut către societate, nu este 
foarte respectabil; dar, considerat ca lege generală impusă la o clasă întreagă de 
indivizi, este imoral şi sorgintea celor mai mari dezordini. Se ştie foarte bine, 
chiar în Biserica romană, că declamatiunile unor scriitori în favoarea celibatului 
nu sunt serioase . Am citit adesea că celibatul comunică preoţiei romane 
caracterul său de unitate, de forţă, de devotament; că graţie acestui celibat clerul 
şi-a conservat independenţa şi grandoarea sa; că el este forţa vitală a preoţiei, 
sigiliul virginal care-i atrage respectul şi veneraţiunea popoarelor. 

Toate acestea sunt cu preciziune opusul adevărului. Se poate stabili 
fără dificultate că celibatul a fost cauza dependenţei şi înjosirii clerului roman; 
că el este un sigiliu de imoralitate care i-a atras repulsiunea şi ura popoarelor; că 
este un jug nelegitim ce nu s-a putut stabili fără a viola disciplina generală a 
Bisericii apostolice. 

Pentru a exalta celibatul, nu este (lucru) rar de a auzi pe apologiştii 
acestei legi, insultând pe cei ce o condamnă. După dânşii, această lege n-ar fi 
atacată decât de nişte spirite vicioase şi slabe, sclave ale pasiunilor lor; de 
suflete senzuale care nu înţeleg devotamentul sublim; de oameni superficiali şi 
uşori care exploatează războiul contra celibatului ca pe un mijloc facil de a 
atrage asupra lor atenţiunea altora. Celibatul nu ar avea inamici decât printre 
aceia al căror spirit este orgolios sau a căror inimă este coruptă. 

Aceste declamaţiuni nu-şi ajung scopul lor. Se ştie, într-adevăr că, 
chiar în Biserica romană, bărbaţi serioşi şi morali, martori ai abuzurilor la care 
conduce legea celibatului, deplâng că această lege există. Se poate număra 
printre adversarii legii o mulţime de buni preoţi care s-au însărcinat în mod 
nechibzuit cu acest jug şi nu aspiră decât să găsească o ocaziune de a se scăpa 
de dânsul în mod onorabil; care s-ar scăpa de dânsul chiar şi cu orice preţ, dacă 
ar putea găsi, în afară de minister, o poziţiune socială convenabilă, şi dacă nu s- 
ar teme că se vor ridica contra loc voinţele Tartufilor şi persecuţiunea. 

Celibatul, considerat ca lege generală, are de adversari pe toate 
cierurile diferitelor Biserici orientale, nu numai ale acelora care nu recunosc 
supremaţia papală, dar şi ale acelora pe care Roma le consideră ca fiindu-i unite; 
căci, în aceste Biserici zise unite, preoţii sunt însuraţi, şi se urmează aici aceeaşi 
disciplină ca în Bisericile separate. 

Bisericile anglicană şi americană, precum şi toate Bisericile 
protestante, sunt deopotrivă ostile legii celibatului. 

Se poate dar zice că această lege este considerată una rea de imensa 
majoritate a creştinilor. Este dificil de a clasa pe toţi aceşti creştini printre 
oamenii orgolioşi sau corupţi. 



245 Păr. Perrone a rezumat ceea ce s-a scris mai favorabil pentru celibat în cursul său de teologie: De Coelibatu 
ecclesiastico. 

Să adăugăm că, dintre apologiştii legii celibatului, sunt unii care nu 
sunt aşa decât cu gura, din calcul, din interes, şi care nu practică acest celibat pe 
care atât de sus îl înaltă. 

Pentru ca să apere legea celibatului ecleziastic, teologii sau canoniştii 
romani fac apologia a însuşi celibatului. Ei schimbă astfel chestiunea. Nu este 
vorba într-adevăr de a se şti dacă celibatul este stimabil, ci anume dacă o lege 
generală se poate impune la tot clerul, ceea ce nu este nicidecum tot una. In 
favoarea relei lor teze, ei nu s-au sfiit de a falsifica Evanghelia şi Epistolele 
sfântului Paul. într-adevăr, este foarte învederat că Mântuitorul n-a vorbit de 
celibat decât ca despre o stare excepţională 246 ; că sfântul Paul n-a vorbit despre 
dânsul decât în acelaşi sens; că el nu a dat decât sfat creştinilor ce ar voi să ducă 
o viaţă excepţională; că el a vorbit despre episcopi şi despre preoţi ca fiind 

947 

însuraţi şi trăind cu familia lor . Ce probează dar textele aduse în favoarea 
legii celibatului? Nu o condamnă ele mai degrabă, pentru că într-însele nu se 
vorbeşte decât de o stare excepţională? 

Dar n-a avut Biserica dreptul să facă o lege asupra acestui subiect? 

Se ştie că teologii romani, când vorbesc de Biserică în general, înţeleg 
totdeauna pe Biserica romană. Ei prejudecă astfel chestiunea în favoarea lor; 
decid că Biserica lor este singura cea adevărată; că celelalte nu sunt decât nişte 
ramuri uscate ale arborelui ecleziastic. Pe urmă ei se pun la scuteală sub 
autoritatea Bisericii şi zic: Biserica a stabilit legea celibatului, aşadar această 
lege este bună. 

Acest raţionament nu are nici o valoare pentru cei ce nu privesc pe 
Biserica romană ca singura adevărată; care nu o consideră decât ca pe o parte 
din Biserica catolică . Cu atât mai mare cuvânt este el defectuos pentru cei ce 
privesc pe această Biserică ca eretică şi schismatică, şi aceştia sunt numeroşi, 
mai numeroşi decât membrii Bisericii romane. 

Dar punându-ne pe tărâmul pe care înşişi teologii romani se pun, ar 
putea încă cineva întreba dacă Biserica ar avea dreptul să facă o lege a 
celibatului. 

Celibatul este fără îndoială în el însuşi un lucru bun, dar ca lege 
impusă unui mare număr de indivizi, nu este el necesarmente o sorginte de 
imoralitate? O poate cineva crede a priori, şi toată istoria clerului roman 
probează că în realitate lucrul este aşa. Dar poate Biserica uza de puterea sa 
legislativă pentru ca să stabilească o lege ce conduce la imoralitate? Tot 
creştinul, tot omul onest trebuie să o tăgăduiască. 

In faptă, a stabilit-o ea? 

Teologii romani ar voi foarte mult ca Biserica primară să o fi stabilit; 
mulţi au împins ignoranţa sau reaua credinţă până a o afirma; dar un fapt sigur, 
este că la epoca sinodului de la Niceea legea celibatului nu exista. De la această 
epocă, instituţiunea monastică făcuse progrese în Biserică şi celibatul era 
practicat de un mai mare număr de credincioşi. Unii episcopi, mai mult zeloşi 



246 S. Matt.,V, 8-12. 

247 S. Paul. Epist. I ad Corinth., VIII, 1-9; 1. ad Timoth., III, 3; ad Tit, I. 

248 Aici este cu sensul de universala. 

decât prudenţi, crezură că păstorii Bisericii ar putea foarte bine să fie supuşi a 
practica celibatul ca monahii, dar ceilalţi episcopi nu crezură această lege 
folositoare. Să lăsăm cuvântul istoricilor Bisericii. 

Citim în istoria bisericească a lui Socrate pasajul următor (lib. I, C. 
XI): 

"Unii episcopi judecase că ar trebui să se introducă în Biserică o lege 
nouă care ar consista în aceea ca toţi cei ce s-ar ridica la sfinţita hirotonie, adică 
episcopii, preoţii şi diaconii, să se abţină de femeile cu care ei se unise prin 
căsătorie (nuntă, mariaj) pe când erau încă laici. Lucrul fiind propus (sinodul de 
la Niceea), şi opiniunile fiecăruia cerându-se, Pafnutiu se sculă în mijlocul 
episcopilor, ridică foarte înaltă vocea şi zise cu vehemenţă că nu trebuie să se 
pună un jug atât de greu clericilor şi preoţilor; că căsătoria este onorabilă, şi 
patul nuntal (conjugal), curat; că o severitate excesivă nu va aduce decât pagubă 
Bisericii; căci toţi nu se vor putea supune disciplinei unei stricte înfrânări, şi se 
va întâmpla astfel ca fecioria (curăţia) fiecărei soţii să nu fie păzită (şi el 
înţelegea prin castitate raporturile bărbatului cu femeia sa legitimă); că este 
destul ca cei ce sunt clerici să nu se poată reînsura, după vechea tradiţie a 
Bisericii, dar nu trebuie să-i despărţim de femeile pe care ei le-au luat de soţii 
fiind încă laici. 

Astfel vorbi, continuă Socrate, acest bărbat care, nu numai că nu era 
însurat, dar îşi păzise fecioria sa, fiind crescut din copilăria sa într-o mănăstire, 
şi toată lumea îl admira din cauza deosebitei sale castităţi. In fine, toată 
adunarea episcopilor se învoi cu cuvintele lui Pafnutiu. Nu se mai discută dar 
chestiunea propusă şi se lăsă la libertatea fiecăruia de a se abţine de raporturi 
conjugale." 

Iată ce se petrecu la Niceea în privinţa celibatului, după Socrate, 
istoric care trăia după un secol aproape de la acest sinod. 

Sozomen, istoric din secolul al cincilea, a istorisit acelaşi fapt (lib. I, 
eh. XXIII), adăugând numai pe ipodiaconi la aceia ce erau să se oblige la 
înfrânare. 

Apărătorii fanatici ai legii papale asupra celibatului au sleit contra lui 
Socrate şi Sozomen tot ce pasiunea le-a putut inspira. Ei nu voiesc ca aceşti 
istorici să fie demni de credinţă asupra punctului în chestiune; ei le opun unele 
pasaje din Părinţi şi de ale consilierilor, favorabile celibatului ecleziastic, pentru 
a proba că au minţit pretinzând că nu era în privinţa aceasta lege generală la 
epoca sinodului de la Niceea; ei au unit cu citaţiunile declamaţiunile cele mai 
furioase. 

Toate acestea sunt fără efect. Istoricul Fleury a fost mult mai înţelept 
şi mult mai prudent admiţând că, la epoca sinodului de la Niceea, nu era lege 
generală asupra celibatului, dar că erau obiceiuri în unele Biserici particulare. 
Socrate însuşi convine despre aceasta, după cum ne face să observăm Fleury. 
(Hist. Eccl., liv. XI, § 17) 

Acest fapt admis, rezultă că nu fu în privinţa aceasta nicicum lege 
generală stabilită în decursul primelor patru secole ale Bisericii. Dar, de vreme 
ce nici un sinod ecumenic nu promulga vreuna de atunci încoace, urmează că în 

144 



WLADIMIR GUETTEE, Papalitatea eretica 

secolul al cincilea, Socrate şi Sozomenu spuneau adevărul, când afirmau că o 
atare lege nu exista în timpul lor. 

Cât despre mărturiile particulare ce se citează, sau de la unii Părinţi 
sau de la unele sinoade locale, ele probează numai că, în unele Biserici, în a 
Romei, spre exemplu, legea celibatului se stabilise; dar poate cineva, de la legi 
particulare, să conchidă la o lege generală? 

Atunci chiar când Socrate şi Sozomen ar fi atât de puţin veridici după 
cum o pretind defăimătorii lor interesaţi, ar putea intra în capul cuiva, că să fi 
putut ei, în secolul al cincilea, în prezenţa întregii Biserici orientale, care 
totdeauna i-a stimat, să ateste că o lege generală asupra celibatului nu ar exista, 
când ea ar fi existat? Dacă apologiştii legii papale ar fi voit să cunoască 
adevărata disciplină a Bisericii orientale asupra celibatului, ei ar fi găsit-o în 
istoria chiar a lui Socrate, care recunoaşte că ea era în vigoare în Tessalia, în 
Macedonia şi în Grecia. Erau dar în Orient ca şi în Occident, de la sinodul din 
Niceea, Biserici în care celibatul era prescris episcopilor, preoţilor şi diaconilor. 
In câteva altele, era prescris chiar şi ipodiaconilor. 

Mai înainte de sinodul de la Niceea, aceste obiceiuri erau mai rare. 
într-adevăr, canonul XXVI al apostolilor; al X-lea canon al Sinodului din 
Ancyra; l-iul din Neocesaria; al IV-lea din Gangra presupun că clericii majori 
(episcopii, preoţii şi diaconii) nu observau celibatul. 

Aşadar, când Părinţi ca sfinţitul Ieronim şi sfântul Epifanie, de 
exemplu, afirmă că celibatul era în uz în cutare sau cutare Biserică din Orient 
sau din Occident, ei nu vorbesc decât despre Biserici particulare în care el 
fusese prescris după sinodul de la Niceea. Dar când, în zelul lor în favoarea 
celibatului, pretind, ca sfântul Epifanie, că acest obicei era întemeiat pe 
canoanele apostoleşti, (ei) se înşeală, şi nu ar fi putut să citeze un singur canon 
în favoarea opiniei lor. 

Este aşadar sigur: 1. că înainte de Sinodul de la Niceea, nu a fost 
nicicum vreo lege generală care să impună celibatul; 2. că o atare lege nu există 
în secolul al cincilea; 3. că Biserici particulare impuseră celibatul clericilor 
majori în diverse epoci. 

Aşadar disciplina varia asupra acestui punct în diferitele Biserici. 
Atare era starea lucrurilor în prezenţa căreia se afla sinodul Trullan {In Trullo) 
la sfârşitul secolului al şaptelea. 

Unii (latini) au voit să facă a se răspândi credinţa că acest sinod a fost 
compus din curtenitori care inovară în privinţa însurării preoţilor şi diaconilor, 
pentru a fi agreabili unui tânăr imperator desfrânat. Titlul chiar de In Trullo nu 
află graţie în ochii pudici ai defăimătorilor. Cum! Un sinod să se întrunească 
sub domul (în sala principală a) palatului unui imperator! Ce servilism! Cu toate 
acestea, al şaselea sinod ecumenic se ţinuse tot în locul acela; şi la sinodul In 
Trullo, se vede, alăturea cu Paul al Constantinopolului, patriarhii Alexandriei, 
Antiohiei şi Ierusalimului; mitropoliţi; Vasile al Gortynei, care reprezenta 
patriarhatul de Occident, prin delegaţiune specială; peste tot două sute 
unsprezece episcopi. 

Acest număr, trebuie cineva să convină, este destul de respectabil. Nu 
în sorginţile înveninate, ci în actele chiar ale acestui sinod am aflat noi că el a 
adoptat ca obligatorii canoanele apostolilor, ale vechilor sinoade din Ancyra, 
din Neocesaria, din Gangra, din Antiohia, din Laodicia, ale celor şase sinoade 
ecumenice ce se ţinuseră până atunci; ale sinoadelor din Sardicia, din 
Carthagina şi din Constantinopol, sub Nectariu. 

Trebuie să se admită că în decretele acestor sinoade, care formau 
dreptul canonic universal, nu era nici unul singur care să prescrie celibatul 
preoţilor; altminteri, ar trebui să zicem că cei două sute unsprezece episcopi de 
la sinodul In Trullo începeau prin a ridica la puterea de lege aceea ce ei voiau să 
desfiinţeze. In sfârşit, sunt cunoscute canoanele pe care ei le priveau ca având 
putere de lege în toată Biserica, şi nu numai că nu se află într-însele nici o 
dispoziţiune favorabilă celibatului, dar (încă) printr-însele se presupune 
totdeauna preotul, şi chiar episcopul, însuraţi. 

Trebuie dar să se recunoască că sinodul In Trullo nu făcu nicicum 
inovare pronunţându-se contra celibatului ecleziastic. Dar pentru ce se pronunţă 
el în acest sens? Fi-va oare pentru ca să placă unui tânăr împărat de douăzeci şi 
cinci de ani? Ar trebui probe foarte grave pentru a ne decide să credem că două 
sute unsprezece episcopi ar fi lucrat sub impulsiunea unui atare motiv. Există 
ele? Nu. Istoria nu ne-a arătat măcar ca Iustinian al II-lea să fi manifestat cea 
mai mică tendinţă în acest sens. Pentru ce dar să se arunce o insultă atât de 
grosolană în faţa unei aşa de mari reuniuni de episcopi? Ah Dumnezeul meu! 
Au voit (latinii) să-i insulte pentru că decretul lor nu era favorabil tezei 
celibatului. 

Cât pentru noi, noi suntem convinşi că sinodul In Trullo se pronunţă 
contra celibatului ecleziastic din cauza abuzurilor ce rezultaseră dintr-însul în 
Bisericile în care se stabilise, şi reînnoi în acelaşi timp antica disciplină contra 
bigamilor, pentru a înlătura abuzurile ce se introduseseră în alte Biserici. 
Credem că a fost aşa, mai întâi pentru că el a declarat-o pozitiv în decretul său, 
şi de asemenea pentru că numeroase canoane de ale sinoadelor locale, sau 
reînnoiesc neîncetat legea celibatului în Bisericile în care ea exista în principiu, 
ceea ce probează că ea nu era păzită; sau că, în acelea în care celibatul nu exista, 
se reînnoia vechea disciplină contra bigamilor, ceea ce probează că, în aceste 
Biserici, ea era căzută în desuetudine. 

Astfel, sinodul In Trullo nu inova; el blama o lege locală care era o 
sorginte de abuzuri, şi promulga din nou o lege apostolească după care preotul 
trebuia să fie bărbat al unei singure femei. 

Vom da principalele dispoziţiuni ale decretului său, şi vom proba, cu 
fapte, că Biserica romană, neaşteptându-1, a menţinut în sânul său un principiu 
de imoralitate. 

Iată principalele dispoziţiuni ale sinodului atingătoare de însurătoarea 
preoţilor: romanii au o regulă prea strictă; aceia care depind de scaunul de 
Constantinopol au prea multă condescendenţă. Noi temperăm o regulă prin alta 
spre a înlătura orice exces. Pentru aceasta bigamii a căror a doua căsătorie se 
urcă până la 15 Ianuarie din ultimul indiction al patrulea vor fi depuşi (lipsiţi de 

146 



WLADIMIR GUETTEE, Papalitatea eretica 

preoţie); dar aceia a căror a doua căsătorie se va fi despărţit mai înainte de 
această epocă nu vor fi degradaţi. Pentru viitor, sinodul reînnoieşte canonul 
care opreşte de a hirotonisi episcop, preot, diacon, sau de a ridica la clericat pe 
oricine a fost de două ori însurat, care a avut concubină după botezul său, care 
se va fi căsătorit cu o văduvă sau cu o femeie lăsată (de bărbatul ei), cu o curvă, 
cu o sclavă sau cu o comediană. Sinodul opreşte, prin urmare, sub pedeapsa de 
depunere, pe orice episcop, preot sau diacon de a se însura după hirotonie. 
"Dacă vreunul dintr-înşii voieşte să se însoare, adaugă el, să o facă aceasta 
înainte de a intra în hirotonie." 

Astfel, sinodul In Trullo nu obligă la căsătorie, dar o permite înainte 
de hirotonie; şi, conform cu regula apostolească, el excludere bigami din toate 
funcţiunile ecleziastice. 

"Noi ştim, adaugă Părinţii sinodului, că, în Biserica romană, se 
urmează această regulă: că cei ce au a fi hirotonisiţi diaconi sau preoţi promit de 
a nu mai avea comerţ (legătură) cu femeile lor, dar noi, urmând perfecţiunea 
vechiului canon apostolesc, voim ca căsătoriile celor ce sunt admişi în sfmţilele 
Ordini (tagme) să subziste, şi nu-i lipsim de uzul femeilor lor în timpurile 
convenabile. Aşadar, dacă vreunul este judecat demn de a fi hirotonit ipodiacon, 
diacon sau preot, acela nu va fi exclus din tagme; pentru că este angajat în 
căsătorie legitimă; şi în timpul hirotoniei sale nu se va pune să promită că se va 
abţine de la femeia sa." 

Părinţii reînnoiesc pe urmă canonul sinodului din Cartagina, care 
prescrie ecleziasticilor înfrânarea absolută în anumite zile. Apoi ei adaugă: 
"Oricine, spre dispreţuirea canoanelor apostolilor, va îndrăzni să lipsească pe un 
preot, pe un diacon sau pe un ipodiacon de legătura legitim cu femeia sa, să se 
depună." 

Sinodul In Trullo recunoştea dar că celibatul era impus în unele 
Biserici; dar el condamnă această disciplină particulară în numele legii vechi şi 
apostoleşti care deşi era foarte severă în privinţa onoarei ecleziastice, totuşi nu 
făcea nicicum să consiste această onoare în celibat. Constatând că, în Biserica 
romană, se impunea legea celibatului, sinodul în acelaşi timp lasă să se înţeleagă 
că în fond ea nu era observată. Pentru aceasta el adaugă: "Dacă careva din 
preoţii din ţările barbare (occidentale) crezu că trebuie să se pună mai presus de 
canonul apostolilor care-i opreşte de a-şi părăsi pe femeile lor sub pretext de 
religiozitate, şi să facă mai mult decât nu este ordonat, despărţindu-se de 
femeile lor cu învoire obştească, noi îi oprim de a locui cu ele, ori în ce chip ar 
fi, spre a arăta prin aceea că promisiunea lor este efectivă." 

Uzul Bisericii Romane era dar blamat în el însuşi de sinod, care nu 
credea în stricta observaţiune a legii impuse. 

Sub acest din urmă raport el era perfectamente în adevăr (dans le 
vrai), şi noi întru aceasta avem ca garanţi pe sinoadele occidentale care, în toate 
împrejurările, pretutindeni şi încontinuu, recunosc oprirea pentru ecleziastici de 
a avea femei cu dânşii, precum şi obligaţiunea de a păzi o exactă înfrânare; care 
promulgă legi riguroase contra copiilor preoţilor etc, etc. Ar fi avut cineva 
trebuinţă de toate aceste regulamente dacă celibatul ar fi fost observat? Este 

oare necesar de a se reînnoi neîncetat o lege ce este respectată? Noi am avut dar 
dreptate de a zice că sinoadele Bisericii romane atestă că legea celibatului nu era 
observată. Acest fapt se dă de faţă atât de mult în toată istoria bisericească de 
Occident încât ne pare de prisos de a cita texte. Va fi dificil de a găsi cineva un 
sinod care să nu fi reînnoit legile de mai sus, începând cu epoca sinodului In 
Trullo şi până la papa Grigore al Vll-lea, adică din secolul al şaptelea şi până la 
al unsprezecelea. La această din urmă dată, celibatul era atât de puţin observat 
încât căzuse pentru ca să zicem aşa în desuetudine. Intru aceasta avem ca garant 
pe însuşi Grigore al Vll-lea, care, în unire cu toţi scriitorii din aceeaşi epocă, 
atestă că toţi ecleziasticii aveau femei şi copii şi trăiau ca cei însuraţi, în vederea 
şi cu ştirea episcopilor şi a tuturor credincioşilor. 

Grigore al Vll-lea întreprinse de a distruge această stare de lucruri. El 
proclamă pe toţi preoţii căsătoriţi concubinari şi pe copiii lor bastarzi; apoi 
ordonă tuturor ecleziasticilor, ipodiaconi, diaconi şi preoţi, să observe celibatul. 
Acest decret fu dat într-un sinod din Roma în 1074, şi-1 adresă îndată 
episcopilor din Germania pentru a-1 promulga în diocezele lor. Spre a judeca 
despre efectul produs în Biserici de acest decret, noi vom da cuvântul lui Fleury, 
care nu poate fi bănuit în asemenea materie: 

"Papa publicând prin toată Italia decretele sinodului ce ţinuse la Roma 
în cursul păresimii contra simoniei şi neînfrânării clericilor, scrise mai multe 
epistole episcopilor Germaniei pentru ca să primească de asemenea aceste 
decrete în bisericile lor, obligându-i de a separa absolut pe toate femeile din 
societatea (compania) preoţilor sub pedeapsă de anatema perpetuă. Numaidecât 
tot clerul murmură cu violenţă contra acestui decret, zicând că a voi (cineva) să 
constrângă pe oameni ca să trăiască aici (pe pământ) ca îngerii, aceasta ar fi o 
erezie manifestă şi o doctrină nebună, cu toate că Domnul nostru, vorbind 
despre înfrânare, a zis: Nu toţi cuprind cuvântul acesta. Şi: Cine-1 poate 
cuprinde să-1 cuprindă. Şi sfântul Paul: Cine nu se poate înfrâna, să se însoare, 
pentru că mai bine este să se însoare decât să ardă. Că papa, voind să oprească 
cursul ordinar al naturii, va lăsa frâul (liber) către desfrânare şi necurăţie. Că de 
va continua a grăbi cu executarea acestui decret, ei mai bine se vor lăsa de 
preoţie decât de căsătorie, şi atunci va vedea (papa) unde va putea găsi îngeri 
pentru a guverna Bisericile în locul oamenilor pe care îi dispreţuieşte. 

Dar papa nu slăbea nicicum şi nu înceta de a trimite legaţiuni pentru a 
acuza pe episcopi de slăbiciune şi de neglijenţă şi a-i ameninţa cu cenzură dacă 
nu vor executa degrabă ordinele sale. Sigefroi, arhiepiscopul Mayenţei, ştia că 
nu era o mică întreprindere de a dezrădăcina un obicei atât de învechit şi de a 
aduce lumea atât de coruptă la puritatea Bisericii primare" . Pentru aceasta el 
lucra mai moderat cu clerul, şi le dădu mai întâi şase luni pentru a delibera, 
îndemnându-i să facă de voie aceea de care nu se puteau dispensa, şi să nu-i 
reducă, pe papa şi pe el, la necesitatea de a hotărî contra lor lucruri neplăcute. 



249 Aici Fleury se înşeală dând celibatul ca puritatea primară. Se găsesc în însăşi Istoria sa probe numeroase şi 
invincibile că întru aceasta nu fu aşa. 

în fine, el adună un sinod la Erford în luna lui Octombrie a acestui an 
1074, unde îi sili mai cu putere de a nu mai uza de amânare (răstimp), şi de a 
renunţa pe dată la căsătorie sau la serviciul altarului. Ei îi aduceau înainte mai 
multe raţiuni pentru a se scăpa de stăruinţele sale şi a nimici acest decret, de ar 
fi cu putinţă; dar el le opunea autoritatea sfântului scaun, care-1 constrângea să 
ceară de la dânşii şi nevrând el ceea ce le cerea. 

Văzând dar că nu câştigau nimic, nici prin raţiunile, nici prin 
rugăminţile lor, ei ieşiră ca cum pentru a delibera şi hotărâră de a nu mai intra în 
sinod, ci de a se retrage fără a-şi lua ziua bună fiecare la casa sa. Câţiva chiar 
strigară zgomotos că ar fi mai bine să intre în sinod, şi, mai înainte de ce 
arhiepiscopul va pronunţa contra lor această destabilă sentinţă, să-1 smulgă de 
pe catedra sa şi să-1 dea morţii, precum merită, pentru a da posterităţii un 
exemplu frumos şi a împiedica ca nimeni din urmaşii săi să nu se mai apuce de 
a intenta contra clerului o asemenea acuzaţiune. Arhiepiscopul, fiind înştiinţat 
despre acest complot, trimise ca să-i roage să se liniştească şi să intre în sinod, 
promiţând că va trimite la Roma îndată ce-i va veni bine, şi că va face tot 
posibilul din parte-i pentru a îndupleca pe papa. 

Altman, episcop de Passau, primind de asemenea decretul papei 
Grigore pentru înfrânarea clericilor, adună clerul său şi puse de-i citi epistolele 
ce-i fuseseră adresate, sprijinindu-le cu cele mai bune raţiuni ce-i fu posibil. Dar 
clerul se apăra cu vechiul obicei şi cu autoritatea episcopilor precedenţi, dintre 
care nici unul nu uzase contra lor de o atare severitate. Altman răspunse că şi el 
însuşi nu i-ar inquieta (învinui) dacă n-ar fi silit de ordinul papei, dar că se 
temea de a se face culpabil consimţind la această dezordine. Văzând dar că nu 
câştigă nimic, concedie adunarea. In urmă, sfătuindu-se cu persoane înţelepte şi 
recomandându-le secretul aşteptă ziua sfântului Ştefan, patronul bisericii sale, 
când mai mulţi seniori se aflară acolo din cauza sărbătorii. Atunci el se urcă pe 
amvon şi publică cu îndrăzneală decretul papei, în prezenţa clerului şi a 
poporului, ameninţând că va uza de autoritate contra acelora care n-ar asculta. 
Numaidecât de ridicară din toate părţile strigăte furioase, şi poate că prelatul ar 
fi rămas făcut bucăţi pe loc dacă seniorii care erau de faţă nu ar fi oprit 
tulburarea mulţimii." 

5 

Grigore al VH-lea deveni furios văzând că episcopii chiar care-i 
păreau cei mai devotaţi autorităţii sale nu îndrăzneau sau nu puteau să pună 
decretul său în executare; că mulţi dintre aceşti episcopi îl blamau, şi autorizau 
căsătoria preoţilor. "Am aflat, scrie el lui Othon, episcopul Constanţei, că, 
contrar decretului nostru, aţi permis clericilor care sunt în sfinţitele ordini (în 
sfânta hirotonie) de a-şi ţine pe concubinele lor sau de a-şi lua (concubine) dacă 
încă nu şi-au luat." Astfel nu se observa nici chiar, în Biserica romană, legea 
apostolească reînnoită la sinodul in Trullo, şi după care căsătoria nu putea fi 
contractată, după hirotonie, fără a renunţa la funcţiile ecleziastice. 

Grigore al Vll-lea fulgeră din toate părţile, aruncă anateme, înmulţi 
condamnatiunile. Toate acestea nu fură de nici un folos. Celibatul nu fu mai 
bine observat decât înainte. Intru aceasta noi avem ca probe, şi decretele 
sinoadelor şi decretaliile papilor care reînnoiau neîncetat această lege, şi 

anatemele contra preoţilor însuraţi pe care îi numesc concubinari şi contra 
copiilor lor. Relativ de acest termen de concubinari, trebuie să observăm că el 
era pe cât de rău întemeiat în drept pe atât şi de injurios, căci nu este decât 
sinodul de la Trident care decretă, în secolul al şaisprezecelea, că hirotonia, 
pentru clericii majori, cuprinzându-se între dânşii şi ipodiaconii, şi votul 
{făgăduinţa) pentru monahi, sunt piedici desfiinţătoare idirimants) pentru 
căsătorie. El lucră întru aceasta fără îndoială astfel pentru a da romanilor 
satisfacţiunea de a numi concubinari pe preoţii ce părăseau atunci Biserica 
romană pentru a intra în protestantism şi se însurau. 

Cu tot zgomotul ce făcu Grigore al Vll-lea, decretul său asupra 
celibatului fu considerat ca neavenit. In secolul ai paisprezecelea, căsătoria 
preoţilor era atât de mult în uz încât cei mai buni episcopi credeau că ar fi mai 
bine să se abolească legea celibatului decât să fie lăsată să subziste fără a fi 
observată. Atare era în particular părerea lui Duranti, episcop de Mende. Acest 
episcop fiind consultat de papa în privinţa reformelor de făcut în sinodul de la 
Viena ce trebuia să se întrunească, el făcu un memoriu pe care Fleury îl 
analizează astfel, asupra punctului în chestiune: "Autorul cere o mare reformă în 
curtea de Roma, în prelaţi şi în tot clerul. Neînfrânarea era acolo atât de comună 
încât el propune de a se permite căsătoria preoţilor ca în Biserica greacă; şi se 
plânge că se vedeau locuri infame lângă biserici, şi în curtea de Roma lângă 
palatul papei, şi că mareşalul său lua un tribut de la femeile prostituate." 

Nu se ascultă părerea lui Duranti. Celibatul nu fu abolit, dar el nu fu 
mai bine observat decât mai înainte. 

La epoca sinodului de la Trident, chestiunea căsătoriei preoţilor fu din 
nou pusă pe tapet. în memoriul publicat de împăratul sub titlul de Interim, se 
aproba însurarea preoţilor. Episcopii, însărcinaţi de papa de a-şi da părerea lor 
asupra acestei scrieri, declarară că: "a separa pe preoţi de femeile cu care se 
însuraseră fiind lucru foarte dificil, ar trebui să se tolereze căsătorirea preoţilor 
până când sinodul va lua în această privinţă rezoluţiunea ce o va crede ca cea 
mai utilă pentru Biserică." 

Astfel se exprimă iezuitul Pallavicini în Istoria sinodului de la Trident 
a sa" . Noi vom urma pe acest istoric ultramontan în ceea ce vom avea de zis în 
chestiunea celibatului la sinodul de la Trident. 

Legatul expunând împăratului părerea Romei asupra Interimului, îi 
zise: "că se permitea preoţilor de a rămâne în starea de căsătorie; că într-adevăr 
această stare nu le era interzisă printr-o lege divină, ci printr-o lege ecleziastică; 
că cu toate acestea autoritatea laică nu putea să dispenseze (pe cineva) de dânsa, 
această lege, cel puţin întru cât priveşte căsătoririle ce se contractau după 
hirotonie, fiind imemoriale în Biserica nu numai latină, dar chiar greacă, şi prin 

n c i 

urmare din tradiţie apostolească ce nu fusese întreruptă" ." 

Astfel legatul papei nu recunoştea ca tradiţie apostolească decât 
disciplina proclamată la sinodul in Trullo; el nu da nicicum această origine chiar 



250 Pallavic, cart. X. c. 17. 

251 Ibid. 

celibatului, ci numai opririi de căsătorie după hirotonie. Roma mergea mai 
departe decât Biserica greacă tolerând aceste feluri de căsătorie la cei ce 

9S9 

îndeplineau funcţiunile ecleziastice . 

Astfel pretinsa sa perfecţiune în privinţa celibatului o adusese să 
tolereze, în ce priveşte căsătoria preoţilor, un abuz contrar unei tradiţiuni 
apostoleşti. Astfel fusese observat decretul lui Grigore al VH-lea. 

Când fu vorba de a reîncepe sinodul sub Pius al IV-lea, împăratul 
Ferdinand adresă papei un memoriu pentru a cere căsătorirea preoţilor 253 . 

Nunciul Commendon văzând, în numele papei, pe ducele de Cleves, 
acesta se uni cu împăratul pentru a cere căsătorirea preoţilor. "Neînfrânarea 
preoţilor, zicea el, o face necesară, pentru că nu se aflau cinci în toate Statele 
sale care să nu aibă public concubine" ." 

Când sinodul se întruni din nou, ducele de Bavaria ceru de asemenea 

căsătorirea preoţilor . 

Franţa încă se gândea să facă aceeaşi cerere. 

Se pot adăuga multe lucruri foarte exacte la aceste note extrase din 
Pallavicini. Astfel chestiunea celibatului fu agitată în sinod în 4 Martie 1563, şi 
mulţi se declarară pentru căsătoria preoţilor, întemeindu-se pe acest cuvânt al 
papei Pius al II-lea 256 : "Biserica occidentală a oprit preoţilor căsătorirea pentru 
bune raţiuni; dar trebuie a le-o permite astăzi pentru raţiuni cu mult mai 
bune 257 .'' 

Roma blama pe legaţi pentru că au permis o discuţie atât de 
periculoasă. "Căsătoria, se zicea, va dezlipi pe preoţi de dependenţa de sfântul- 
scaun în proporţiune cu afecţiunea ce vor avea pentru femeile lor, pentru copiii 
lor, pentru patria lor. A le permite să se însoare aceasta ar fi a distruge ierarhia 

ecleziastică şi a reduce pe papa a nu fi mai mult decât episcop al Romei ." 

Astfel, pentru a se salva autoritatea papală, trebuia să se lase clerul 
într-o imoralitate ce se îndrăznea să se decoreze cu numele de celibat. 

Sinodul, în loc de a se pleca cererilor ce i se făcuseră relativ de 
căsătoria preoţilor, împinse abuzul încă şi mai departe decât mai înainte. Până în 
timpul lui Innocenţiu al II-lea" , se ratifica căsătoria contractată de preotul care 
renunţa la funcţiunile ecleziastice. Sinodul de la Trident voi să facă căsătoria 
imposibilă pentru oricare ecleziastic, declarând că hirotonia, chiar pentru 
ipodiaconat, era o piedică dirimantă (desfiinţătoare) pentru căsătorie. Cu aceasta 
se declara că se prefera pentru preot concubinatul, ce nu se putea spera a se 
distruge, în locul unei căsătorii oneste şi legitime. 

Această servitute nouă adăugată la legea celibatului a avut ea nişte 
rezultate avantajoase pentru castitatea ecleziastică? 



252 Pallavic, cart. XII, c. 8; cart. XIII; c. 9; cart. XIV, c. 14. 

253 Ibid., cart. XIV, c. 13. 

254 Ibid., cart. XV, c. 5. 

255 Ibid., cart. XVII, c. 4 şi c. 8. 

256 Pius II, papa intre 1464-1471. 

257 Platina Vie de Pie II. 

58 Fra Paolo, Hist. de concile de Trente, cart. VII. 
259 Inocentiu II, papa intre 1 130 - 1 143. 

Ar trebui să fie cineva într-o ignoranţă completă de Istoria Bisericii 
occidentale din secolul al şaisprezecelea, pentru ca să pretindă că a fost aşa. Noi 
nu voim să aprofundam un subiect atât de scandalos în el însuşi. Să ne 
mulţumim cu câteva extracte din epistolele adresate bunului Vincent de Paul, 
care lucra, în secolul al şaptesprezecelea, pentru reforma clerului. Le găsim în 
viaţa sa scrisă de Abelly, episcop de Rhodez, discipolul său. în 1642, i se scria: 
"Aici într-această dioceză, clerul este fără disciplină, poporul fără frică, şi 
preoţii fără pietate şi fără dragoste, amvonurile fără predicatori, ştiinţa fără 
onoare, viciul fără pedepsire; virtutea aici este persecutată... Carnea şi sângele 
au pus sub picioare aici Evanghelia şi spiritul lui Iisus Hristos." 

Un episcop îi scria că el lucra fără succes pentru binele diocezei sale, 
"pentru marele şi inexplicabilul număr de preoţi ignoranţi şi vicioşi ce compun 
clerul meu, ce nu se pot corija nici prin cuvânt nici prin exemplu. Mă îngrozesc, 
când mă gândesc că în dioceza mea sunt aproape şapte mii de preoţi beţivi sau 
impudici, care se urcă în toate zilele la altar şi care nu au nici o vocaţiune." 

Un alt episcop îi scria: "Afară de canonicul teologal al bisericii mele, 
eu nu ştiu deloc pe nici unul dintre toţi preoţii diocezei mele care să se poată 
achita de vreo sarcină ecleziastică." 

"Din aceste mostre, conchide Abelly, poate cineva să judece despre 
restul bucăţii şi să înţeleagă ca ce fel putea să fie starea clerului din cele mai 
multe dioceze ale acestui regat 260 ." 

Un fapt singur, este că toate operele pioase coroborează (întăresc) 
cronica scandaloasă a clerului în decursul secolelor al şaptesprezecelea şi al 
optsprezecelea. 

Cât despre al nouăsprezecelea, să ne fie permis de a păzi tăcerea, în 
temerea ce avem să nu fim acuzat că defăimăm clerul actual. 

După simplele note ce culeserăm, şi pe care le-am putea corobora cu 
mii altele, noi avem dreptul de a conchide că niciodată celibatul nu fu observat 
în Biserica romană, şi că această Biserică favoriza în sânul său viciul şi 
imoralitatea, refuzând de a accepta înţeleaptă disciplină apostolească 
promulgată din nou de Sinodul in Trullo, şi care a fost totdeauna observată de 
Biserica orientală. 

Să examinăm raţiunile ce sunt în general aduse înainte în favoarea 
legii celibatului. Se zice: Biserica are de misiune de a civiliza lumea predicând 
pretutindeni Evanghelia; dar, nu poate cineva predica Evanghelia fără a fi 
celibatar, deci celibatul este esenţial Bisericii. 

Acceptăm majora fără dificultate; dar în ce priveşte minora, noi 
distingem. Dacă s-ar mulţumi cineva de a zice că mai bine este ca misionarul să 
fie celibatar, noi am fi de această părere, căci este sigur că preotul care nu va 
avea nici una din grijile paternităţii va fi mai apt pentru sacrificiul personal, că 
va putea mai cu lesnire să se expună pericolelor ce însoţesc neapărat orice 
misiune în ţările depărtate, la popoare barbare. 



260 Abelly, Viaţa venerabilului Vincent de Paul, cart. II, c. 1. (în franţuzeşte) 

Dar dacă pretinde cineva că un preot însurat n-ar putea absolut să fie 
misionar, noi vom răspunde cu exemplul misionarilor anglicani şi al miniştrilor 
protestanţi. Este adevărat, da sau nu, că preoţi anglicani şi miniştri protestanţi 
pătrund în ţările sălbatice pentru a anunţa acolo Evanghelia? Nu se poate nega 
faptul. Deci un om însurat poate fi misionar. Dar, zice-se, misiunea lor nu are 
decât aparenţele evanghelizaţiunii; în fond, este comerţul care-i conduce. 
Trebuie să fie cineva foarte imprudent pentru ca să ridice această chestiune a 
comerţului misionarilor, căci ea ne aduce aminte numaidecât de imputările al 
căror obiect au fost Iezuiţii, imputări întemeiate, sprijinite cu probe irecuzabile, 
pe documente scoase din chiar arhivele Congregaţiunii Propagandei 261 . Dacă 
misionarii anglicani şi protestanţi merită imputarea ce li se adresează, va trebui 
să mărturisim cu imparţialitate că misionarii romani cei mai celebri o merită 
deopotrivă. Dacă se poate, printre misionarii romani, cita câţiva ca virtuoşi, s-ar 
putea cita milioane pentru care apostolatul nu a fost decât un pretext pentru a 
alerga după avere sau după satisfacţiunea pasiunilor lor. Ştim că misionarii 
romani, şi mai ales Iezuiţii, au arta de a încânta spiritele prevenite prin naraţiuni 
minunate despre misiunile lor. Se posedă pentru acest subiect faimoasa 
colecţiune de Epistole edificatoare. Din nefericire pentru aceste pioase 
înşelăciuni, alţi misionari romani au avut grija de a demonstra că naraţiunile 
Iezuiţilor nu erau decât nişte romanţe; că frumoasele lor creştinătăţi nu existau; 
că în loc de a face creştini, se făcuseră ei înşişi sectatori (adepţi) ai lui 
Confucius sau ai lui Budha 262 . 

De altă parte, poate cineva întreba unde sunt rezultatele misiunilor. 
De secole se spune că se evanghelizează toate părţile lumii. Noi căutăm 
creştinătăţile ce s-au format, şi nu le aflăm nicăieri. Unde este dar acest mare 
succes ce se acordă misionarilor romani din cauza celibatului lor? 

Dar când ar şi fi adevărat că apostolul creştin trebuie să fie absolut 
celibatar, ce ar urma de aici în favoarea legii celibatului impusă clerului rezident 
(ce stă acasă, în mijlocul poporului său), care nu are decât de a purta grijă de o 
ţară creştină, decât de a o instrui, de a o moraliza, fără a avea ca să înfrunte nici 
un pericol? Starea preotului misionar este cu totul alta decât a preotului în ţară 
creştină. Pentru ce dar să se pretindă ca acesta din urmă trebuie absolut să aibă 
calităţile celui dintâi? Acesta este un sofism care nu se poate susţine. 

Dar va putea cineva găsi misionari în Bisericile în care legea 
celibatului nu ar exista? Această chestiune nu poate fi rezonabil pusă. Biserica 
greco-rusă nu impune celibatul, şi cu toate acestea ea are o mulţime de monahi 
celibatari din care poate cineva face, când va voi, misionari. Ea are, de altfel, 
deja un oarecare număr (de misionari) care nu asurzesc lumea de succesele lor, 
este adevărat, dar care au succese mai reale, cu mult mai reale decât misionarii 
romani. In loc de a trimite la toate ecourile buletine de pretinse victorii, după 
cum fac prea adesea misionarii romani, ei lucrează cu modestie, fondează 
creştinătăţi durabile, traduc, în limbile cele mai sălbatice Sfintele Scripturi, 



Vezi Histoire des Jesuites a noastră. 



262 Ibid. 

liturghia, rugăciuni extrase din operele Părinţilor Bisericii. Ei nu se dau înapoi 
nici dinaintea dificultăţilor fizice ce le prezintă ţări abia explorate până aici, nici 
dinaintea privaţiunilor; şi cu toate acestea, mulţi dintre aceşti misionari ruşi sunt 
însuraţi. Ceea ce este mai mult, femeile lor îi secondează pe lângă persoane de 
sexul lor, poartă grijă de Bisericile ce reuşesc să construiască cu mari sacrificii; 
şi aceste nobile femei sunt, pentru popoarele sălbatice, adevărate surori de 
caritate. 

Noi am avea multe de zis asupra importanţei femeii preotului şi 
asupra femeii preotului misionar în particular; dar nu este locul aici. Noi voim 
numai să opunem câteva fapte şi bune raţionamente la nişte aserţiuni gratuite şi 
la sofisme. Să ni se permită cu toate acestea ca să spunem că până acum nu s-a 
explorat de ajuns această mină de sentiment ce se află în inima femeii chemată 
să-şi unească soarta sa cu a preotului; (în inima) acestei femei pure, pioase, care 
nu are să cheltuiască partea cea mai forte a energiei sale într-o luptă penibilă 
contra instinctelor naturii; al cărei suflet liniştit, blând şi pios, poate să 
înconjoare casa severă a preotului în toate atragerile carităţii. 

Femeia, în general, are o înaltă misiune socială de îndeplinit; femeia 
preotului are o înaltă destinare religioasă, şi dacă ar forma-o cineva după cum 
trebuie să fie, instituţiunile bastarde ale Bisericii romane, instituţiuni, în care 
celibatul distruge sentimentul adevărat şi dezvoltă zelul fanatic, instituţiuni 
despre care se face atâta zgomot, care par atât de strălucitoare văzute din 
depărtare, care sunt atât de sărace văzute de aproape, aceste instituţiuni s-ar 
vesteji înaintea corporaţiunii pure, instruite, zeloase, a femeilor sacerdotale. Ar 
regăsi cineva acolo pe acele sfinte femei, pe acele vedue, pe acele diaconese ce 
fură atât de utile în primele secole creştine. 

Preotul, zice-se, trebuie să instruiască poporul, să-1 moralizeze, să 
exercite în privinţa sa caritatea. 

Pentru a-l instrui, trebuie să fie el însuşi om de studiu; dar, pentru a fi 
astfel, trebuie să fie celibatar, după apologiştii celibatului. 

Consecinţa acestui raţionament, este că nu poate cineva găsi decât 
puţini sau nici un savant printre bărbaţii însuraţi, şi că trebuie să se găsească 
mulţi printre celibatari. Această consecinţă este cea adevărată? N-are cineva 
trebuinţă decât să-şi arunce o căutătură de ochi peste istorie şi peste societatea 
actuală pentru ca să ştie în ce să se ţină. Un fapt sigur, este că toate progresele în 
filosofie, în ştiinţe, în arte, au ca personificaţiune bărbaţi însuraţi. Un alt fapt nu 
mai puţin sigur, este că la o sută de preoţi celibatari nu va găsi cineva cinci care 
să fie oameni de studiu. Un alt fapt, este că exceptând câteva congregaţiuni sau 
ordine (tagme) monastice ce străluciră, la certe epoci, prin lucrările lor de 
erudiţiune, nu întâlneşte cineva în clerul celibatar decât foarte puţini bărbaţi 
studioşi. Aceşti bărbaţi fac excepţiune, şi când s-ar reuni numele celor ce au dat 
oarecare probă de iubirea lor de studiu, acest număr va fi neînsemnat, în 
comparaţiune cu al acelora ce n-au studiat. Fără a ne urca în secole, se poate 
face această statistică pentru timpul de faţă. 

Să luăm de exemplu pe Franţa, care trece (în ochii lumii) că are clerul 
cel mai instruit, cel mai regular. Care sunt operele ştiinţifice ale acestui cler de 

la începutul secolului? Dorim, în literatura religioasă, câteva opere, nu 
însemnate în ele însele, dar care au făcut vâlvă în lumea ultramontană. Ale cui 
sunt aceste opere? Ale D. D. J. de Maistre, de Bonald, Laurentie etc, care sunt 
sau au fost bărbaţi căsătoriţi. Cine sunt aceia pe a căror direcţiune o urmează 
clerul în materiile politice şi sociale? Bărbaţi însuraţi. Căutăm printre operele 
celibatarilor, şi nu întâlnim decât compilaţiuni fără valoare, ai căror autori 
copiază fără sfială pe predecesorii lor, ca Rohrbacher, Gousset, Carriere, Jager 
etc, care nu au o idee a lor. 

Dacă ştiinţa există în cler, trebuie să o judece cineva după fructele 
sale. 

Fructele sale sunt nule, deci ea nu există. Cum după aceasta să ni se 
spună că celibatul este un principiu fecund pentru studiu; că, fără celibat, clerul 
nu s-ar putea aplica la învăţământ? 

Noi nu negăm că clerul celibatar nu se poate glorifica cu frumoase 
nume. Noi nu privim celibatul ca un obstacol direct pentru studiu şi ştiinţă. Dar 
ceea ce susţinem, este că căsătoria nu este un obstacol pentru studiu, şi toate 
faptele ne dau dreptate. Vom adăuga că celibatul este indirect un obstacol 
pentru ştiinţă, afară numai dacă (celibatul) nu este liber, îmbrăţişat spontan, şi 
nu în urma unei legi generale impusă; căci celibatul forţat, pune pe om într-o 
stare de neplăcere şi de luptă, când nu-i aduce mii de preocupaţiuni cu care 
studiul şi ştiinţa nu se acomodează deloc. 

Este foarte adevărat, cum o zice Cicerone, că cugetările cele înalte 
sunt incompatibile cu voluptatea, şi anume pentru această raţiune ele se 
întâlnesc foarte rar pe la celibatarii forţaţi, care, consideraţi în mod general, sunt 
oameni de voluptate, în vreme ce bărbaţii însuraţi nu sunt distraşi de la studiu şi 
de la înaltele cugetări, prin uzul pur, legitim şi paşnic al căsătoriei. 

Apologiştii celibatului aruncă injuria cu mâinile pline miniştrilor 
protestanţi, mizerabililor popi; să admitem că clerul oriental nu este instruit, 
(dar) clerul occidental este el destul (de instruit) pentru ca să se poată vorbi 
despre aceasta cu atâta suficienţă? Dar, cel puţin, clerul oriental este moral, 
calitate ce nu o posedă deloc clerul occidental. 

Să presupunem că căsătoria ar fi raţiunea care ţine pe clerul oriental în 
ignoranţă; se va putea răspunde că celibatul este raţiunea imoralităţii clerului 
occidental, şi va rămâne atunci această chestiune: Este oare mai bine să ai un 
cler celibatar imoral şi ceva instruit, decât un cler moral „ignorant"? Cât despre 
noi, noi am opta pentru cel din urmă. 

Toată lumea ştie că „ignoranţa", prea exagerată, a clerului oriental îşi 
are sorgintea cu totul într-o altă cauză decât în căsătorie; că dacă acest cler este 
ignorant, el posedă cu toate acestea bărbaţi a căror ştiinţă nu are nimic a se teme 
de comparaţiunea ce ar putea-o cineva face cu a celor mai faimoşi preoţi 
romani. Cei ce sunt în curentul spiritului ce domneşte în Biserica orientală ştiu 
că acolo se operează, sub influenţa circumstanţelor favorabile, o renovaţiune 
ştiinţifică adevărată, astfel încât se poate spera, într-un viitor apropiat, pentru 
Biserica orientală, un cler a cărui instrucţiune va fi egală cu moralitatea. In 
Rusia mai ales, această mişcare se face simţită; şi în punctul unde această 

Biserică este de pe acum, nu este desigur inferioară, sub raportul ştiinţific, 
Bisericii Franţei, care este considerată cu toate acestea ca cea dintâi din 
Occident. S-ar putea chiar susţine că Biserica Franţei este întrecută de către a 
Rusiei. Este destul de a-şi arunca cineva ochii asupra operelor ce amândouă 
cierurile francez şi rus publică; asupra studiilor urmate în şcolile ecleziastice, 
pentru a vedea dintr-o căutătură de ochi unde este superioritatea. 

Dacă apologiştii celibatului nu cunosc Biserica rusă, ei pot cunoaşte 
Biserica anglicană, mult mai apropiată de dânşii. Ei bine, să se compare 
conştiincios operele literaturii religioase în Anglia şi în Franţa, şi se va vedea că 
clerul însurat al Angliei este mai studios şi mai instruit decât clerul celibatar din 
Franţa. 

Se zice încă că clerul însurat nu va avea niciodată curajul să predice 
religiunea în toată lumea fără excepţiune. El va ceda ameninţărilor puterii 
temporale, prin menajament pentru familia sa. Nu cumva va zice cineva că 
clerul celibatar a dat totdeauna probă de o nobilă independenţă, şi că, pentru mii 
de alte consideratiuni decât căsătoria, oameni fără credinţă, în toate cierurile 
lumii occidentale, n-au călcat în picioare adevărurile religiunii? S-ar face o 
lungă istorie dacă ar voi cineva să raporteze toate faptele care atestă că, în 
diferitele Biserici, clerul celibatar s-a înjosit înaintea puterii temporale, prin 
ambiţiune, pentru iubirea de bani, pentru onoruri etc. Luptele sacerdoţiului şi ale 
imperiului nu umplu oare analele Bisericilor occidentale? Şi, în aceste lupte, 
câte înjosiri, câtă murdară avariţie, câtă ambiţiune! Câte sacrificii făcute nu 
numai în detrimentul religiunii, dar până şi în al celei mai vulgare onestităţi! 
Câte pete de sânge se observă chiar pe paginile acestor anale! 

Să ne lăsăm dar de declamaţiuni. Să aruncăm o simplă căutătură de 
ochi asupra Bisericii din Orient, în care clerul a fost totdeauna însurat, şi să ne 
spună cineva care este adevărul pe care să-1 fi sacrificat această Biserică, care îşi 
pune toată gloria sa întru a conserva cu îngrijire depozitul divin pe care apostolii 
şi părinţii i l-au transmis. înaintea acestui fapt incontestabil, ce devin 
declamaţiunile insultătoare contra căsătoriei care ar fi cauza tuturor relelor, şi în 
favoarea celibatului care ar fi sorgintea tuturor bunurilor. Celibatul ce se 
trâmbiţează atât de mult n-a fost niciodată alta decât o excepţiune în Biserica 
romană; iubirea de argint şi ambiţiunea sunt, mai mult decât căsătoria, cauze de 
înjosire pentru preot, şi celibatul pe lângă acestea mai poartă încă una cu el, 
dorinţa ruşinoasă de a-şi satisface pasiunile, dorinţă care munceşte pe celibatarul 
forţat cu mult mai mult decât pe omul însurat, mai ales când acesta din urmă 
este nutrit de principiile moralei evanghelice, după cum sunt, nu numai preoţii 
Bisericii orientale, dar şi preoţii Bisericii anglicane şi miniştrii protestanţi. J. de 
Maistre a zis că aceştia din urmă sunt profesori de morală îmbrăcaţi în negru şi 
cu cravată albă. Este foarte de dorit ca oamenii îmbrăcaţi cu haine negre mai 
lungi, şi al căror gât este ornat cu cravate albe sau cu rabaturi (legătură de gât 
dintr-o bucată de pânză ce se poartă pe piept scoasă peste haine despărţită în 
două părţi lungăreţe), să predice o bună morală şi mai ales să o practice, în loc 
de a edifica pe parohianii lor cu istorii apocrife, cu miracole false, cu 
superstiţiuni, cu dogme noi şi cu dinariul sfântului Petru. Noi ne vom permite 

încă de a face să se observe că poate cineva să fie foarte supus puterilor 
temporale, fără ca să fie servil şi mai ales fără ca să împingă servilismul până la 
sacrificarea adevărului. Preoţii din Rusia şi din Anglia, spre exemplu, se cred cu 
atât mai mult autorizaţi de a fi supuşi, cu cât calitatea de creştin nu-i împiedică 
de a fi (preoţi) ai ţării lor, şi cu cât nu au în capul lor un suveran străin care să 
edicteze legi în contradicţiune cu acelea ale principilor ce guvernează patria lor. 
Pentru cierurile ce nu sunt romane, cele două puteri sunt cu desăvârşire 
distincte, şi ele nu înţeleg acest amalgam a cărui personificaţiune este 
pontificele roman. Romanistul consideră de servilism supunerea legitimă; iar 
noi privim pretinsa independenţă a clerului roman ca o revoltă contra autorităţii 
legitime, în profitul unei autorităţi străine ce se decorează cu titluri sonore şi se 
investeşte cu infailibilitate, este adevărat, dar care nu este pentru aceasta mai 
legitimă. 

Trebuie acum să cităm textual un pasaj dintr-un pamflet publicat în 
favoarea celibatului, spre a nu fi acuzat că mărim peste măsură obiecţiunile: 

"Cw ce frunte va putea preotul însurat să recomande de pe amvon 
integritatea moralilor, castitatea, înfrânarea, când el însuşi dă secului copii mai 
mult decât lui Dumnezeu? Cum va putea el să predice sărăcia evanghelică, când 
el însuşi este obligat de a se da la orice meşteşug de nimic pentru a aduna bani 
pentru imensele trebuinţe ale familiei sale? Cum se va apuca preotul însurat să 
inculce (altora) practica celorlalte virtuţi cuprinse în neapreciabilele pagini ale 
Evangheliei, când el însuşi le neglijează aflându-se în căsătorie?" 

Astfel, căsătoria stabilită de Dumnezeu şi ridicată, în Biserică, la 
demnitatea de mister, este o stare impură, şi cel ce este însurat nu va putea 
predica integritatea moralilor pentru că va avea copii: Nu poate cineva să se 
supună marii legi dumnezeieşti: Creşteţi şi vă înmulţiţi, fără a fi impudic, 
neînfrânat! 

Astfel, preotul care îşi ţine viaţa cu lucrul mâinilor, ca sfântul Paul, nu 
va putea să predice sărăcia evanghelică! 

Astfel, este destul să fii însurat pentru ca să neglijezi virtuţile 
evanghelice! 

Crede cineva că visează când citeşte atari inepţii. Nu este oare 
Dumnezeu primul culpabil dacă căsătoria este impură? Preotul care trăieşte fără 
a face nimic, care primeşte un salariu din sudorile poporului, poate dar predica 
cu fruntea mai sus sărăcia evanghelică decât cel ce dă poporului exemplu cu 
munca? Dacă consecinţa căsătoriei este uitarea sau neglijenţa virtuţilor 
evanghelice, cum se face că Iisus Hristos n-a proscris căsătoria? Cum se face că 
Biserica a condamnat ca eretici pe cei ce au insultat căsătoria? 

După pasajul copiat aici mai sus, să cităm pe J. de Maistre, care se 
crede de spirit când zice că dacă femeia preotului ar fi necredincioasă, lumea va 
râde de el când va predica. Foarte bine; dar nu râde lumea şi când un pretins 
celibatar se urcă pe amvon, purtând pe spatele său un bagaj adesea considerabil 
de istorii scandaloase ce se repetă în privinţa sa, în parohia sa şi în parohiile 
învecinate? Cât de bine sade morala evanghelică într-o atare gură! Aceste cazuri 
sunt rare, va zice cineva. Pardon, nu atât de rare pe cât se zice. Numai, se 

preface că nu crede, (în existenţa lor) pentru că are pentru aceasta motivele sale; 
D.J. de Maistre avea de asemenea pe ale sale pentru a zice că preotul trebuie să 
fie un om absolut superior celorlalţi şi pentru a face din preotul celibatar pe 
acest om superior. Dar apărătorii legii celibatului în zadar se ostenesc, preoţii 
romani vor continua de a proba că ei nu sunt superiori celorlalţi oameni, şi că 
legea al cărei jug îl poartă îi face prea adesea inferiori. 

Apologiştii celibatului pretind că ar trebui să se abolească confesiunea 
dacă s-ar aboli celibatul. Pentru ce? 

Pentru că o femeie tânără, o fată mare nu vor îndrăzni niciodată să 
reveleze preotului însurat "vijeliile unei inimi prea sensibile, prea afectuoase". 

Cu aceasta nu vrea să zică că se răspunde la chestiune; căci aceasta 
vrea să zică pur şi simplu: nu este posibil de a se mărturisi la preotul însurat, 
pentru că aceasta nu este posibil. Pentru ce, încă o dată, aceasta nu este posibil? 
Pentru că preotul însurat este dat la îndoita ispită a amorului şi a curiozităţii. 
Este oare aceasta, întrebăm, un răspuns rezonabil? Cum într-adevăr îndrăzneşte 
cineva să afirme că preotul a cărui inimă paşnică (liniştită) şi creştină nu mai are 
de a căuta afecţiuni în afară de familia sa, va fi mai mult dat tentatiunii amorului 
decât celibatarul forţat, care este om, orice s-ar face şi orice s-ar zice, şi care a 
probat foarte adesea că este om pentru ca să se mai poată cineva îndoi despre 
aceasta? Preotul celibatar are o inimă de granit pentru a simţi, se zice. Aceasta 
vrea să zică a presupune aceea ce este în chestiune, sau mai bine a afirma cu 
semeţie contrariul adevărului. Cine nu ştie că scandalurile a căror cauză directă 
a fost confesiunea a făcut să se prăsească confesionalul în cea mai mare parte a 
Bisericii romane? Cine se mărturiseşte astăzi în această Biserică? O turmă de 
femei devotate (cucernice-mincinoase) care fac din confesiune o rutină, un 
mijloc de a conversa cu duhovnicii lor, de a vorbi despre aproapele sau despre 
orice alt lucru; care vin o dată sau de două ori pe săptămână la confesional şi 
care nu sunt pentru aceasta mai bune; care adesea sunt povăţuite cu totul de alt 
motiv decât de al perfecţiunii lor. Dacă nu ne-am teme de scandal, ce de fapte 
am avea să raportăm şi care ar proba că inima duhovnicului celibatar nu este 
deloc de granit când e vorba de amor! Dar această operă este prea gravă pentru 
ca să putem intra în asemenea detalii. 

De altminteri, faptele sunt de faţă care vorbesc mai tare decât toate 
afirmaţiile: nu se mai mărturiseşte cineva la preoţii celibatari; se mărturiseşte la 
preoţii însuraţi în Biserica orientală. Confesiunea este privită cu dispreţ în 
Biserica romană; ea este respectată în Biserica orientală; confesiunea nu este 
obiectul nici unei imputări în Biserica orientală; în Biserica romană, din contră, 
ea dă loc în fiecare zi la cele mai odioase scandaluri, la acuzatiuni de 
imoralitate. 

Romanistul pare că a prevăzut această obiecţiune. Aşa se aplică el de 
a înjosi confesiunea în Biserica orientală. El merge sub acest raport până la 
burlesc (glumă peste măsură). D. avva Martinet, într-un infam pamflet intitulat 
Platon-Polichinelle, pune în scenă pe un domn care face pe amabilul cu femeia 
sau cu fiica preotului şi care a doua zi merge să îngenuncheze cu pietate lângă 
grilă. El imaginează un popă care vine să mărturisească pe o familie nobilă. 

Este primit în bucătărie unde i se dă de mâncare şi băutură în abundenţă. Pe 
urmă, membrii familiei ocupaţi cu jocul de cărţi se lasă pe rând de joc pentru a 
merge ca să se mărturisească. Fiecare spune popii două - trei cuvinte acesta dă 
dezlegarea, dă ca penitenţă recitarea unui Tatăl nostru şi a unui Ave {Născătoare 
de Dumnezeu Fecioară bucură-te) şi comedia s-a isprăvit. 

Noi nu ne vom înjosi până la a combate atare inepţie. Să facem numai 
să se observe că D. awa Martinet a dat însuşi probă fără replică că nu ştia nici 
primul cuvânt al subiectului în care voia să se veselească atât de graţios. Fiecare 
ştie că în Biserica orientală nu îngenunchează cineva pentru a se mărturisi; că 
acolo nu este nici grilă nici confesional; că rugăciunea numită Ave nu este acolo 
dată ca penitenţă după cum nici Tatăl nostru; aceste simple observări sunt de 
ajuns pentru a face pe cineva să aprecieze de necuviincioase şi calomnioase 
trivialităţi, nedemne, nu numai de preoţi dotaţi cu simţul comun, dar nici de 
simpli oameni oneşti. 

Portalis, vorbind contra căsătoriei preoţilor, a făcut să se observe că 
confesiunea făcută la un celibatar care ar voi să se însoare ar avea 
inconveniente; nimeni nu o neagă. Dar dacă acest jurisconsult ar fi cunoscut 
disciplina Bisericii orientale, ar fi înţeles că observaţiunea sa nu are nici o 
valoare. Preotul, în Biserica orientală, se însoară mai înainte de a intra în 
hirotonie. El nu mai poate dar abuza de ministerul său pentru a-şi căuta o 
femeie. Noi convenim fără dificultate că un preot celibatar ar putea abuza de 
confesiune într-un scop matrimonial. Dar Biserica s-a scăpat de acest 
inconvenient obligând pe tot ecleziasticul de a se căsători mai înainte de 
primirea sacerdoţiului. Observaţiunea lui Portalis nu probează dar nimic în 
favoarea legii celibatului, şi învăţatul jurisconsult dă dreptate, fără să o ştie, 
înaltei înţelepciuni a Bisericii orientale în privinţa căsătoriei preoţilor. 

Desigur, dacă am voi să ridiculizăm confesiunea aşa precum se 
practică ea în Biserica romană, am avea amplă (întinsă, destulă) materie. Ne-ar 
fi mai lesne nouă de a înveseli pe lectorii noştri prin deplângerea menajului 
preotului celibatar, decât n-a fost lui Platon-Polichinelle de a ridiculiza bunele 
şi onestele familii ale preoţilor însuraţi. Dar, o repetăm, nouă nu ne place 
scandalul. Să ne mulţumim de a zice că Biserica orientală posedă preoţi însuraţi 
care ştiu face să fie onoraţi, şi care au putut conserva credinţa în inima 
popoarelor încredinţate îngrijitorilor lor. 

Clerul roman cu celibatul său făcut-a tot atâta? 

Apologiştii celibatului pretind că, fără această credinţă nu este nici 
zel, nici dragoste, nici dezinteresare. 

Ar trebui cineva să ignore absolut istoria clerului celibatar pentru ca 
să nu ştie că, în decurs de secole, el nu s-a gândit decât ca să se înavuţească; că, 
prin mijloacele cele mai puţin legitime, el ajunsese a se face stăpân pe cea mai 
mare parte din proprietăţile teritoriale; că beneficiarii, episcopii, preoţii sau 
egumenii, nu se gândeau decât de a cheltui pe lux şi pe mese (bogate) veniturile 
asupra cărora nu aveau dreptul decât în marginile strictului necesar; că 
stabilimentele de binefacere erau rare; că cea mai mare parte nu erau întemeiate 
de cler; că acest cler se achita atât de rău de administratiunea acestor case ce-i 

erau încredinţate, încât spitalele şi ospiciile erau mai mult nişte vizuini 
dezgustătoare decât case de caritate. Ar trebui să ignore cineva absolut istoria 
pentru a nu şti că mai toate stabilimentele de caritate şi de învăţământ erau 
datorate persoanelor căsătorite ce dotau aceste case şi Bisericile cu venituri de 
care clerul făcea un rău uz. 

Şi în prezenţa acestor fapte necontestabile se îndrăzneşte să se facă 
din caritate apanajul celibatului. Va fi cineva cu adevărul afirmând contrariul; 
recunoscând că celibatul forţat creează pentru cei ce se înrolează într-însul mii 
de trebuinţe pe care le ignoră bunul şi onestul părinte de familie; că distruge 
dragostea în sorgintea sa prin mii de preocupaţiuni al căror principiu este el; că 
dă naştere egoismului şi diseacă inima. 

De unde vin încă şi astăzi, resursele dragostei private? Clerul le 
adună, da; dar de unde le ia el? Din punga oamenilor însuraţi. Dacă căsătoria nu 
distruge dragostea la laici, pentru ce ar distruge-o ea la preot? 

Am putea chiar face să se observe că preotul cu adevărat celibatar este 
o excepţiune în Biserica romană; că falsul celibatar trebuie să fie cu necesitate 
mai egoist decât omul însurat; am putea studia clerul roman actual în viaţa sa 
intimă şi a vedea la ce se reduce această dragoste despre care se face atâta 
zgomot. Dar n-am putea dezvolta aceste consideraţiuni fără a intra în detalii 
scandaloase; va fi de ajuns să le indicăm într-un mod general pentru a face să se 
înţeleagă că ne va fi lesne de a proba că clerul însurat n-are de a se teme întru 
nimic, în privinţa dragostei, de comparaţiunea ce ar putea cineva face-o cu 
clerul roman. 

Am avea multe de zis contra eroismului cu care voieşte cineva să 
doteze clerul celibatar, considerat în mod general. Am putea stabili că dacă au 
fost la dânsul unii indivizi caritabili şi devotaţi, s-au găsit de aceştia şi printre 
medici, printre miniştrii protestanţi, în toate clasele societăţii; că se abuzează 
ceva cam mult de licenţa de a conchide de la particular la general, atribuind unui 
corp întreg virtuţile câtorva dintre membrii săi. Dar noi vom face numai să se 
observe că nu s-a probat că devotamentul câtorva preoţi a avut de principiu 
celibatul lor. Nu se semnalează pe fiecare zi acte de devotament din partea 
oamenilor curajoşi pe care căsătoria nu-i împiedică de a înfrunta cele mai 
groaznice pericole şi chiar o moarte sigură? Că celibatul forţat nu este un 
obstacol direct acestui devotament, noi voios o admitem; dar, cel puţin, să aibă 
cineva atâta pudoare pentru ca să nu dea pe acest celibat ca pe principiul 
regenerator al devotamentului, pentru că-1 întâlneşte cineva tot aşa de bine şi 
chiar mai adeseori la oamenii însuraţi decât la celibatari. 

Nu merge (apologistul celibatului) până a pretinde că preotul aşa zis 
celibatar nu este niciodată dispreţuiţi Cine nu ştie cu toate acestea că, chiar în 
sânul Bisericii romane, nimeni nu crede în castitatea preotului, şi că tocmai 
pentru aceasta clerul acolo este atât de general dispreţuit. Dar romanistul nu 
voieşte să vadă ceea ce fiecare vede. El declamă şi iar declamă, şi nu se 
îndoieşte că exaltaţiunea sa febrilă, extravaganţele sale, grosolăniile sale, nu fac 
decât să probeze neputinţa sa de a apăra o lege imorală care atât de mult a 
vătămat pe Biserica romană. 

Apologiştii celibatului o justifică afirmând că cei ce contractează 
obligaţiunea pentru celibat lucrează în libertate. Această aserţiune este falsă. Nu 
ne va convinge cineva vreodată că un tânăr de douăzeci şi unu de ani, crescut 
din copilăria sa în seminarii, separat sistematic de societate, pe care şi l-au ataşat 
(educatorii) ca să-1 fasoneze pentru celibat, căruia i s-a prezentat ca o crimă 
cugetarea de căsătorire, sub pretext de castitate, care a fost nutrit în cugetarea că 
Dumnezeu îl chema la preoţie, şi că va fi pierdut pentru totdeauna dacă ar lipsi 
de a răspunde pretinsei sale vocaţiuni, nu ne va convinge cineva niciodată că un 
atare tânăr se va fi bucurând de libertatea sa în obligamentul ce-şi ia că va 
observa celibatul în toată viaţa sa. Noi ştim foarte bine că nu se face 
seminariştilor violenţă fizică; dar, în educaţiunea lor, totul este coordonat aşa 
încât să producă o violenţă morală, şi proba acestei violenţe, este că cea mai 
mare parte dintre ecleziastici îşi calcă angajamentul de îndată ce se află în 
mijlocul lumii şi sunt în stare de a compara între starea ce li s-a impus şi între 
aceea ce ar fi trebuit ei să aleagă. 

Astfel considerată cu privire la individ ca şi cu privire la tot corpul 
clerical, legea celibatului este imorală, şi Biserica romană grav s-a înşelat de a 
impus-o tuturor celor ce se prezintă pentru a primi hirotonia. 

Biserica romană s-a înşelat încă, şi în privinţa misterului Hirotoniei, 
pretinzând că el conferă episcopilor o putere ce nu o au, în lucrurile credinţei. 

Ea pretinde că episcopii, în virtutea consacraţiunii ce le este conferită, 
au dreptul, de împreună cu papa, de a decide infailibil în chestiunile de credinţă. 
Ea se pune astfel în contradicţiune cu sine-însăşi, căci, în urmarea unui vechi 
obicei, ea învaţă că tradiţia permanentă şi universală a Bisericii este criteriul 
credinţei catolice. Dacă este aşa, este foarte evident că episcopii, în lucrurile ce 
privesc credinţa, au, nu un drept, ci o datorie, când o discuţie se deschide de 
eretici asupra unei dogme revelate. Această datorie consistă în aceea că 
episcopii atestă, fiecare pentru Biserica sa respectivă, ceea ce totdeauna şi cu 
statornicie s-a crezut, ca ceva ce ţine de credinţă, în Biserica aceasta pe care el o 
reprezintă. 

Puţin interesează (pe cineva) dacă episcopul este învăţat sau ignorant; 
dacă este sau nu elocvent; dacă raţionează sau nu raţionează. Ştiinţa, elocvenţa 
şi logica n-au nimic de a face într-o chestiune de credinţă. Nu este vorba decât 
de a atesta un fapt, de a-1 atesta atare precum este el în conştiinţă: cutare 
Biserică crezut-a totdeauna cutare sau cutare dogmă, ca făcând parte din 
dogmele credinţei? Pentru a răspunde la o atare chestiune, nu are cineva 
trebuinţă de ştiinţă, de elocvenţă sau de logică mai mult decât pentru atestarea 
existenţei soarelui când străluceşte el în toată splendoarea sa. 

Noi nu refuzăm episcopului dreptul de a se servi de facultăţile sale 
intelectuale pentru a discuta cu ereticii şi a-i convinge că sunt în eroare; dar 
atunci episcopul, cu tot caracterul său sacru, nu mai este alta decât un teolog 
mai mult sau mai puţin capabil. Dar nu teologilor s-a dat de a reprezenta 
Bisericile, ci episcopilor, şi, când este vorba de a răspunde pentru credinţa lor, 
un episcop ignorant valorează cât un episcop învăţat; căci caracterul este 

acelaşi, şi mai demn de respect va fi acela care va atesta cu mai multă bună 
credinţă credinţa bisericii sale. 

S-a discutat în sinoade; dar când citeşte cineva actele celor şapte 
adevărate sinoade ecumenice, este lesne de distins ceea ce se raportează la 
discuţiunile cu ereticii, de deciziunea ce trebuia să fie promulgată. Această 
deciziune era bazată pe mărturia permanentă a Bisericilor şi nu suferea discuţie; 
nu se discuta dar decât pentru a răspunde obiecţiunilor ereticilor contra credinţei 
tradiţionale. 

Până în aceste din urmă timpuri, se acorda în Biserica romană, 
infailibilitatea episcopatului întrunit cu papa. De la sinodul din Vatican, nu mai 
avem de a ne ocupa de infailibilitatea episcopală care a încetat de a exista în 
profitul papei. Papa singur este infailibil, şi dacă binevoieşte să se înţeleagă cu 
episcopii, fie risipiţi, fie adunaţi, aceasta este (o) pură condescendenţă din partea 
sa. Episcopatul nu este infailibil decât printr-însul (prin papa); episcopii nu sunt 
decât delegaţii săi şi n-au autoritate decât printr-însul. 

Astfel cei din Biserica romană au căzut în două erori contradictorii. 
După ce au atribuit episcopilor o autoritate pe care hirotonia lor nu le-o 
conferea, li se ia autoritatea pe care o posedă din drept divin, şi ca succesori ai 
apostolilor, pentru a guverna Biserica. 

Astfel un abis cheamă pe alt abis. 

Episcopii romani au despuiat Biserica, adică, societatea completă a 
păstorilor şi a credincioşilor, de dreptul său de mărturisire în lucrurile credinţei; 
ei s-au constituit în Biserică învăţătoare având autoritate de a impune o doctrină 
Bisericii ce se învaţă, adică credincioşilor, clericilor, diaconilor, preoţilor. 

Şi iată că astăzi papa zice pe faţă: Biserica învăţătoare sunt eu, şi 
episcopii sunt împinşi în rândurile Bisericii ce se învaţă. 

Astfel, Biserica romană s-a abătut (de la sănătoasa doctrină) în trei 
chipuri în privinţa misterului Hirotoniei: ea nu ştie în ce consistă materia şi 
forma hirotoniei; impune clerului său, ipodiaconi, diaconi, preoţi şi episcopi, 
legea imorală a celibatului; atribuia odinioară episcopilor şi, astăzi, episcopului 
Romei, cu excluderea tuturor celorlalţi, dreptul de a impune doctrina Bisericii, 
în loc de a o primi de la Biserică. 

V. NUNTA 

Biserica romană, exprimându-se prin sinodul de la Trident 263 , a 
declarat că ea nu ştie dacă preotul este sau nu ministrul misterului nunţii, şi dacă 
nu este el numai martor necesar. Astfel, când doi credincioşi declară în prezenţa 
preotului parohiei lor, că se căsătoresc, ei sunt căsătoriţi legitim fără 
binecuvântarea preotului, şi, fără această binecuvântare, căsătoria lor este 
mister. 

Alături cu această stranie doctrină, Biserica romană se arată foarte 
severă contra căsătoriei civile, în unele locuri, în vreme ce se arată foarte 
condescendentă în alte ţări, în care n-ar putea să se poarte într-alt fel fără 
inconvenient. 

Se poate zice dar că ea nu are, în privinţa nunţii, decât doctrine de 
circumstanţă. 

Subiectul, cu toate acestea, pare în el însuşi de cea mai mare 
simplicitate. 

Nunta este un contract natural; acest contract este materia misterului, 
şi binecuvântarea preotului îi este forma. Deci în urmarea acestei binecuvântări 
contractul natural al nuntii este ridicat la demnitatea de mister al Bisericii. 

Dacă acest contract este depus înaintea autorităţii civile pentru a-şi 
căpăta efectele sale exterioare, această împrejurare nu poate în nici un chip să 
aibă vreun efect pentru mister; ea nu-i este nici favorabilă nici contrară. 

Dacă, în unele locuri, căsătoria binecuvântată de preot îşi capătă 
efectele sale civile, nu este iarăşi întru aceasta nici un inconvenient, de îndată ce 
autoritatea civilă nu vede nici unul. 

Anevoie dar s-ar înţelege declamaţiunile, câteodată furioase, ale 
papilor şi ale episcopilor contra căsătoriei civile, dacă nu s-ar şti că ei sunt 
mişcaţi de un motiv cu totul altul decât de acela pe care îl aduc înainte. Ei cred 
că cei ce s-ar căsători civil ar putea prea bine să aibă ideea de a nu mai face 
căsătoria religioasă. 

Ar înţelege cineva această susceptibilitate într-o Biserică care ar fi 
conservat doctrina misterului nunţii conferit de preot; dar de îndată ce Biserica 
romană nu crede pe preot necesar decât ca martor, misterul în sine însuşi 
subzistă fără de el. Contractul natural între doi credincioşi este mister; şi 
misterul îl voiesc ei să fie înregistrat de autoritatea civilă. 

Biserica romană profesează o altă eroare în privinţa căsătoriei. Deşi 
Iisus Hristos a învăţat pozitiv că cununia nu se poate desface decât numai pentru 
cauza de adulter 264 , Biserica romană învaţă că, chiar în cazul de adulter, 
căsătoria nu se poate desface. 



263 Concil. Trident. Sess. 24. 

264 Evangel. S. Mart. C. XIX, 9. 

Teologii au sleit toate şicanele pentru a proba că n-ar trebui să se 
înţeleagă cuvintele lui Iisus Hristos în sensul lor clar şi evident. Dar aceste 
şicane nu pot nimic contra acestor cuvinte dumnezeieşti. 

Căsătoria, după Evanghelie, este unitatea corporală a două fiinţe ce nu 
mai fac decât una moralmente. Adulterul rupe această unitate, o distruge. Prin 
urmare, în urma adulterului, unitatea matrimonială este nimicită. 

Deci, de îndată ce adulterul este juridic probat, autoritatea ecleziastică 
trebuie să pronunţe desfacerea căsătoriei, în profitul părţii inocente; căci este 
evident că culpabilul nu poate beneficia de greşeala sa. 

Atare este regula urmată în Biserica catolică orientală, credincioasă 
spiritului şi literei Evangheliei. 



VI. UNGEREA BOLNAVILOR 

Asupra acestui mister, doctrina Bisericii romane este aceeaşi ca 
doctrina Bisericii catolice orientale. Numai, ea, prin titlul de Extremă Ungere, a 
legitimat opiniunea după care acest mister nu trebuie să fie administrat decât în 
cazul de pericol al unei morţi apropiate. 

In Biserica orientală, din contra, s-a conservat vechea doctrină după 
care ungerea bolnavilor trebuie să se facă simplu, în caz de boală, pentru a ruga 
pe Dumnezeu ca să dea bolnavului sănătatea sufletului şi a corpului. 

Dar s-a stabilit în Biserica romană un obicei culpabil, în 
administraţiunea ungerii bolnavilor: el consistă întru a uni pe lângă mister 
indulgenţa plenară numită in articulo mortis {la vremea morţii). Această 
indulgenţă este dar considerată ca un supliment la mister, superior însuşi 
misterului, pentru că ea produce efecte superioare efectelor misterului. 

Am vorbit mai sus despre indulgenţe; nu avem dar de făcut decât să 
semnalăm acest nou abuz ce se face cu dânsele astăzi în general. 

EREZII ŞI ERORI 

ALE 

PAPALITĂŢII 



RELATIV DE VIATA VIITOARE 

Biserica romană profesează că mai înainte de judecata cea de apoi şi 
generală, cei ce mor sunt supuşi la o judecată particulară, după care cei ce 
trebuie să fie pedepsiţi sau recompensaţi, sunt trimişi în Iad sau în Rai pentru 
eternitate. 

Ea pretinde, afară de aceasta, că dintre cei ce au trecut în cealaltă 
viaţă, sunt unii care n-au meritat absolut nici recompensa nici puniţiunea eternă. 
Ea îi pune dar într-un loc intermediar pe care-1 numeşte Purgatoriu, unde ei ar 
suferi tortura focului, ca expiare (ispăşire a greşelilor lor veniale (iertabile), 
până când vor fi satisfăcut cu deplinătate dreptatea lui Dumnezeu. După această 
satisfacţiune completă, ei intră în Rai. 

Sufletele închise în Purgatoriu pot primi uşurare cu rugăciunile şi 
faptele bune ale celor vii; ele pot chiar să fie scăpate cu desăvârşire de 
pedepsele lor prin aplicarea unei indulgenţe plenare; căci papa pretinde că are 
dreptul de a acorda indulgenţe plenare aplicabile sufletelor din Purgatoriu. 

Dacă este aşa, noi nu vedem cum mai poate exista Purgatoriul pentru 
Biserica romană, de îndată ce papa poate să scape atât de facil sufletele ce 
suferă într-însul. Datoria sa ar fi de a aplica indulgenţe plenare pe fiecare zi 
acestor biete suflete suferinde, şi ar putea ataşa aceste indulgenţe de faptele atât 
de facile ale celor vii, încât ele negreşit s-ar căpăta şi s-ar aplica. 

Purgatoriul nu există dar decât din voinţa papei. Aceasta este adevărat 
sub un îndoit raport: mai întâi, pentru că aceasta este o invenţiune a papilor; 
apoi, pentru că ei l-ar putea suprima, dacă ar voi-o, prin indulgenţele lor plenare. 

Unii dintre teologii romani, mai învăţaţi, ca Bossuet, au redus cât mai 
mult posibil doctrina Purgatoriului, încât au adus-o foarte aproape de ortodoxie. 
Sinodul de la Trident le-a dat exemplul acestor reduceri 265 . Acest sinod 
blamează superstiţiunile şi falsele doctrine a căror ocaziune era Purgatoriul, şi 
reduce acest Purgatoriu la un loc în care sufletele ce sunt într-însul ţinute pot fi 
ajutate cu rugăciunile şi faptele bune ale credincioşilor, şi mai ales cu sacrificiul 
liturghiei. 

Doctrina Purgatoriului este cu totul alta în practica Bisericii romane. 
Pentru a se convinge cineva despre aceasta, poate citi nenumărabilele tratate ce 
se publică pe fiecare zi asupra acestui subiect, cu aprobarea autorităţii 



265 Concil. Trident. Sess. 25. Decret, de Purgat.; Bossuet; Exposition de la doctrine catholique. 

ecleziastice. Va vedea acolo, în toate paginile, că sufletele condamnate la 
Purgatoriu, suferă într-însul foc violent; că acest foc le purifică şi are putere de 
expiare. Aceasta este, în sfârşit, ideea ce poartă cu sine numele singur de 
Purgatoriu. 

Dacă sinodul de la Trident avea raţiunile sale de a reduce pe cât ar fi 
cu putinţă doctrina Purgatoriului, din cauza atacurilor foarte justificate ale 
protestanţilor, teologii care comentară oficial doctrina sa, nu observară aceleaşi 
menajamente. Citim, într-adevăr, în catehismul roman, numit al sinodului de la 
Trident sau ad Parochos' } , ceea ce urmează: 

"Prin cuvântul iad, se înţelege întâi locul unde sunt cei condamnaţi... 
Se mai înţelege încă focul purgatoriu în care sufletele persoanelor pioase suferă 
în decurs de un timp determinat, pentru expiarea greşelilor lor, spre a le fi 
intrarea deschisă în eterna patrie în care nimic necurat nu intră." 

Teologii autori ai catehismului, pretind că această doctrină este 
întemeiată pe Sfânta Scriptură şi pe tradiţia apostolească; lucru ce ei nu-1 
probează, şi nu spun pentru ce, căci despre aceasta nu s-a făcut cea mai mică 
menţiune nici în Sfintele Scripturi, nici în monumentele tradiţiunii catolice. 

Tot ce găsim în monumentele tradiţionale, este că sufletele defuncţilor 
pot primi ajutor din rugăciunile şi din faptele bune ale celor vii, şi mai ales din 
sacrificiul euharistie; pentru că aceste rugăciuni, aceste fapte bune, acest 
sacrificiu, excită în favoarea lor bunătatea lui Dumnezeu, în vederea meritelor 
singurului răscumpărător Iisus Hristos. 

Dar nu se află nicicum în tradiţie că unele suflete ar fi în vreun foc 
expiator. Dar, în aceasta anume consistă doctrina romană despre Purgatoriu. 

Biserica primară nu admitea judecată particulară după moarte; toţi 
admiteau că judecata generală ce va avea loc la sfârşitul lumii, va fixa definitiv 
soarta celor aleşi şi a celor blestemaţi. Toţi Părinţii Bisericii sunt unanimi 
asupra acestui punct. 

în consecinţă, toate sufletele defuncţilor sunt într-o stare provizorie, 
până la judecata cea de apoi. Ale sfinţilor au o înainte-gustare din fericirea de 
care se vor bucura în veşnicie; ale celor culpabili suferă mai înainte de a fi 
condamnate pentru eternitate. Parabola săracului Lazăr şi a bogatului nemilostiv 
nu lasă nici o îndoială în privinţa aceasta; dar soarta lor nu va fi cu toate acestea 
irevocabil fixată decât după sentinţa lui Iisus Hristos de la judecata cea de apoi. 
Aşteptând-o, legături de comuniune există între cei vii şi între morţii care pot, ca 
şi pe pământ, să se roage unii pentru alţii, în mod folositor. 

Pentru ca să înţeleagă cineva diferenţa ce există între doctrina primară 
şi între doctrina Bisericii romane, nu va fi nefolositor de a le reduce şi pe una şi 
pe alta la câteva propoziţii foarte clare: 

Doctrina Bisericii primare poate fi astfel formulată: 
1 . După moarte sufletele sunt în stări diferite după faptele bune ce au făcut, sau 
după greşelile ce au comis; 



266 Catech. ad Paroch. P. 1. Art. 5, §§ 45. 

2. Aceleaşi relaţiuni de comuniune există între vii şi morţi, ca între cei vii pe 
pământ; 

3. Ei pot să se roage mutual unii pentru alţii; astfel încât sfinţii se pot ruga cu 
folos pentru cei vii, şi cei vii se pot ruga cu folos pentru cei ce nu ar fi murit 
justificaţi. Sacrificiul euharistie poate mai ales să le aplice meritele lui Iisus 
Hristos. 

Credinţa Bisericii romane poate fi formulată în modul următor: 

1. Afară de cer unde sunt sfinţii cu Dumnezeu, şi de iad unde suferă cei 
condamnaţi, este un loc numit purgatoriu unde sunt sufletele acelora care n- 
au meritat condamnarea, dar care aveau păcate de expiat în momentul morţii; 

2. în acest loc, sufletele suferă chinuirea focului, şi suferinţele lor sunt 
expiatoare, le purifică, şi le fac să satisfacă dreptatea divină; 

3. Rugăciunile şi faptele bune ale credincioşilor, şi sacrificiul liturghiei pot 
ajuta pe sufletele din purgatoriu; 

4. Papa le poate aplica indulgenţe chiar plenare. 

Această simplă apropiere a celor două doctrine este de ajuns pentru a 
face să se înţeleagă diferenţa dintre dânsele. 

In sprijinul erorilor Bisericii romane, noi putem nu numai, să ne 
întemeiem pe catehismul roman sau al sinodului de la Trident, dar şi pe un 
canon al sinodului de la Florenţa ce se consideră ca ecumenic în Biserica 
romană. într-adevăr, acest sinod a decretat că "sufletele acelora care au murit 
înainte de a fi făcut satisfacere prin demne fructe de penitenţă sunt purificate 
după moarte prin pedepsele purgatoriului... Animos poenis purgatorii post 
mortem purgari" 

Istoricul autorizat al sinodului de la Trident, cardinalul Iezuit 
Pallavicini, tratând chestiunea purgatoriului, declară eronată şi absurdă doctrina 
unor scolastici din evul mediu, care se apropia mult de doctrina Bisericii 
primare 267 . El nu-şi făcea dar iluziune asupra atenuărilor sinodului de la Trident, 
şi le completa precum a fâcut-o catehismul aceluiaşi sinod. 

în urmarea erorii sale asupra stării definitive a sufletelor drepţilor şi a 
celor blestemaţi, îndată după moarte, Biserica romană a admis alte două erori: 
una care consistă întru a zice că drepţii se bucură de vederea fericită; a doua, că 
papa poate decreta că cutare persoană care a fost virtuoasă pe pământ este 
admisă în cer, ceea ce se numeşte canonizaţiune. 

Papa Ioan al XXII-lea , într-o bullă faimoasă, dată ex cathedra şi cu 
solemnitate, decisese, oarecum aducându-şi aminte de doctrina ortodoxă, că 
vederea fericită nu ar avea loc decât după judecata cea de apoi, când soarta 
drepţilor va fi irevocabil fixată prin decretul Judecătorului suveran, Iisus 
Hristos. 

Dar succesorii săi au condamnat solemn şi egalmente ex cathedra, 
doctrina lui Ioan al XXII-lea. 

Infailibilii n-au fost totdeauna de acord. 



Pallavic. Histoire du Concile de Trente, cartea 1. C. 8. 
268 Ioan XXII, papa intre 1316 - 1334, la Avignon. 

O dată eroarea vederii fericite imediate adoptată, papii şi-au acordat 
dreptul de a impune lui Dumnezeu sfinţi, canonizându-i. Papa îşi atribuie de 
asemenea o autoritate directă asupra drepţilor, ca şi asupra sufletelor din 
purgatoriu. El ridică pe unii la vederea fericită prin canonizaţiunile sale; scapă 
pe alţii prin indulgenţele sale! 

De altminteri n-a ridicat actualul papă pe însăşi sfânta Fecioară 
decretând Nemaculata ei Concepţiune? Şi nu pretind teologii romani pe fiecare 
zi că această deciziune a fost un grad mai mult de glorie pentru sfânta mamă a 
lui Dumnezeu? N-a îndrăznit părintele Newman, un teolog autorizat, să zică că, 
prin acest decret, Treimea a devenit mai perfectă? 

N-ar putea cineva crede asemenea erezii, asemenea absurdităţi, dacă 
nu s-ar imprima în toate zilele cu autorizarea papei şi a episcopilor. 

PAPALITATEA 

SAU 

MAREA EREZIE OCCIDENTALĂ 

Ereziile, erorile şi inovaţiunile ce au murdărit Bisericile occidentale 
din secolul al IX-lea (încoace), n-au emanat toate de la papalitate ca dintr-o 
sorginte coruptă. Dar papalitatea este care le-a dat caracterul lor de instituţiune 
sau de doctrine occidentale, învăţându-le, aprobându-le, propagându-le şi chiar 
impunându-le, la trebuinţă, tuturor Bisericilor care arătau, uneori, bune 
intenţiuni pentru menţinerea sau apărarea ortodoxiei. 

Deci dar cu dreptate o facem noi să poarte responsabilitatea tuturor 
erorilor din Occident. 

Astăzi, nu numai nu se contestă că papalitatea a avut o influenţă 
atotputernică asupra Bisericilor latine; dar se autorizează cineva din această 
atotputernicie pentru a afirma că ceea ce ea a făcut a fost totdeauna bine; că în 
virtutea unui privilegiu divin, ea nu se poate înşela; că este destul ca ea să 
decreteze o doctrină, pentru ca această doctrină să fie cu necesitate adevărată. 

Trebuie să răspundem acestui subterfugiu. 

Pentru a răspunde, ne vom apuca de a combate opera ce se poate 
considera ca punctul de plecare al papismului modern, cartea intitulată: du 
Pape, (despre Papa) de corniţele Joseph de Maistre. La atâta preţ s-a ridicat 
acest om şi operele sale, încât este bine să facem ca să se aprecieze, după cum 
merită, acela care a căpătat cea mai funestă influenţă în Bisericile occidentale. 

Combătând această carte, vom proba că nu se pot pune sub scutul 
autorităţii papale erori pentru a face dintr-însele adevăruri; că această autoritate 
este ilegitimă; că ea însăşi a probat nelegitimitatea sa prin erorile sale; că în loc 
de a o accepta ca pe o instituţiune divină, trebuie cineva să o lepede ca pe o 
instituţiune funestă şi anti-evanghelică. 

Combătând faimoasa carte a comitelui J. de Maistre, noi vom 
combate pe toate acelea ce nu i-au fost decât slabele ei imitaţiuni. 



I. 

Au fost, în puterea papalităţii, două faze bine distincte. 

în decursul primelor nouă secole ale Bisericii, papa nu era decât 
episcopul Romei şi nu avea jurisdicţiune decât asupra Bisericilor ce se aflau în 
provincia a cărei capitală era Roma. 

După secolul al IX-lea, împrejurări în detaliul cărora nu vom intra 
pentru moment, investiră papalitatea cu o putere spirituală şi temporală asupra 
Occidentului. De atunci, episcopii Romei se siliră de a face să se considere 
această îndoită putere ca un drept nedespărţit de demnitatea lor, şi dădură astfel 

naştere opiniunii ce se numeşte ultramontanism, şi care nu a fost neted 
formulată decât în secolul al XVI-lea. 

De la această epocă, toţi catolicii inteligenţi au protestat contra 
sistemului de absolutism papal; dar oameni servili şi ambiţioşi l-au susţinut din 
interes, şi au format o partidă care nu se dă înapoi dinaintea nici unei absurdităţi 
pentru a susţine erorile sale. 

Va crede cineva că din zilele noastre a ajuns această partidă să-şi facă 
o mulţime de adepţi, care au exagerat până la absurd sistemul ultramontan? 

Graţie neştiinţei aproape generale de dreptul canonic şi de teologie, 
ultramontanismul face pe fiecare zi progrese noi. 

Cu adevărat romanii noştri îşi aleg bine timpul lor pentru a încerca de 
a implanta doctrine pe care secolele trecute le-au repudiat; doctrine care au făcut 
să-şi piardă Biserica jumătate din fiii săi! Ce! în zilele noastre când inteligenţa 
face atâtea nobile cuceriri; când raţiunea îşi măreşte domeniul său într-un chip 
atât de surprinzător, să vină creştini şi să exalteze nişte doctrine scuipate, chiar 
în secolele cele mai obscure ale evului mediu? Când o institutiune este susţinută 
prin mijloace diametral opuse tendinţelor, spiritului unei epoci, ea trebuie cu 
necesitate să cadă. Instituţiunile sunt făcute pentru oameni, ele trebuie, prin 
urmare, să se armonizeze cu gusturile popoarelor. Legea progresului, sau, dacă 
voieşte cineva, de transformare, este unul din principiile fundamentale ale 
umanităţii. Biserica, depozitară a adevărului şi stabilită pe baze divine, nu poate 
suferi fără îndoială modificatiuni esenţiale. Ea, de altminteri, nu are trebuinţă de 
dânsele, în ceea ce priveşte partea care-i vine de la Dumnezeu; sub acest raport, 
ea va fi totdeauna în armonie cu toate progresele posibile ale spiritului uman şi 
ale societăţii; dar Biserica, care dintr-o parte se ţine de Dumnezeu, se ţine dintr- 
alta de om; dar, trebuie cu grijă să distingă cineva în ea ceea ce este divin şi 
ceea ce este uman; căci ceea ce este uman trebuie să se modifice după 
circumstanţe. Cei ce se glorifică cu titlul de romani, visează stabilirea 
universală a absolutismului papal şi-1 admit până în ultimele sale consecinţe. Nu 
numai că ei concentrează toată Biserica în papa, dar gratifică liberal cu 
privilegiul de infailibilitate pe nişte simple congregaţiuni, şi se încearcă să facă 
din părerile acestor congregaţiuni atâtea legi generale pentru Biserică. Neo- 
ultramontanismul lasă dar cu mult înapoia lui pe Bellarmin şi pe acei vechi 
ultramontani care credeau pe papa infailibil, dar care puneau acestei prerogative 
nişte condiţiuni care i-ar face să fie condamnaţi de romanii noştri moderni ca 
gallicani. Ei ar striga foarte tare că este erezie, dacă ar auzi astăzi pe învăţatul şi 

" 1 f\Q "7 A 

virtuosul cardinal Contarini repetându-le ceea ce zicea lui Paul al III-lea . 

"Este idolatrie a pretinde că papa nu are nici o altă regulă decât voinţa 
sa pentru a stabili şi pentru a aboli dreptul pozitiv. Legea lui Hristos este o lege 
de libertate, şi ea opreşte o servitute atât de grosolană, pe care luteranii aveau 
toată dreptatea de a o compara cu captivitatea Babylonului. Poate cineva numi 



269 Contarini, de Composit. ap. Roccabert. Biblioth. 

270 Paul III, papa intre 1534 - 1549. 

guvernământ aceea ce nu are ca regulă decât voinţa unui om? Un papă trebuie 
să ştie că el îşi exercită autoritatea sa peste oameni liberi." 

Astfel raţiona un cardinal în secolul al XVI-lea. Astăzi, nu numai că 
se abjură liberalismul lui Contarini; dar nu se mai voieşte nici măcar 
ultramontanismul lui Bellarmin. Nu se mai admite, cu acest teolog, că un papă 
ar putea fi eretic şi depus de Biserică. Se face din papa un Dumnezeu; şi 
ultramontanii noştri moderni ar zice voioşi, cu Champvalon, că papa are mai 
multă putere decât Iisus Hristos. 

Nu este oare o datorie riguroasă pentru tot creştinul de a se ridica cu 
energie contra unor atari nebunii, de care ar voi cineva să facă pe Biserică 
responsabilă? 

Principalmente asupra naturii autorităţii în Biserică s-au abătut de la 
adevăr ultramontanii. Ei atât de mult au falsificat ideile, încât este necesar de a 
le aduce aminte adevăratele principii asupra acestui punct. 

Iisus Hristos ne-a dat despre natura şi exerciţiul autorităţii, 
învăţăminte pe care unii prea mult s-au aplicat să le uite. Citim în Evanghelia 
după Matei 271 : 

"Domnii naţiunilor domnesc peste ele, şi cei mari exercită asupra lor 
puterea. Iar între voi nu va fi aşa. Cel ce între voi vrea să fie mai mare, să fie 
vouă ministru (slujitor); şi cel ce între voi va fi să fie întâi, să fie vouă serv 
(sligă; precum şi Fiul omului nu a venit să i se servească, ci să servească, şi sa- 
şi dea viaţa sa răscumpărare pentru mulţi.' 1 '' 

Astfel, după Iisus Hristos, domnirea nu trebuie să se confunde cu 
autoritatea în Biserica sa. Omul nu trebuie să fie supus în inteligenţa sa decât 
lui Dumnezeu, şi nimeni faţă de dânsul nu trebuie să ia titlul de învăţător' 7 ' . 
Autoritatea în Biserică, în loc de a fi o dominaţiune, nu este alta decât un 
serviciu social, un minister a cărui primă condiţie este devotamentul absolut 
al individului către societatea spirituală căreia el este ministru. 

Autoritatea ecleziastică este dar obligată de a îndepărta de la ea tot ce 
ar putea-o face să se confunde cu despotismul. Un despot mitrat este un 
monstru: este Belial aşezat pe tronul lui Dumnezeu. Se află cu toate acestea în 
sânul Bisericii mulţi demnitari care să înţeleagă creştineşte misiunea ce le este 
încredinţată? Noi ne mulţumim de a pune chestiunea, lăsând grija de a răspunde 
acelora care, având autoritate în Biserică, înţeleg Evanghelia şi pot chema pe 
ceilalţi la dreptate şi la adevăr. Dacă se vor găsi de aceia care, în loc de a fi 
exemplu turmei lor, domină peste dânsa ca peste o moştenire 274 unii ca aceia 
exercită autoritatea păgâneşte; căci ei procedează cu violenţă, aceea ce este 
caracterul autorităţii păgâne, în vreme ce autoritatea ecleziastică se exercită fără 
silă, cu grăbire, după Dumnezeu, cu dezinteresare şi fără constrângere ca un 
serviciu şi ca un minister. 



271 Matt., c. XX, V.25 şi urm. - Luca, Evang. C. XXII, V. 25 şi urm. 

272 Matt., XXIII; 8, 10. - Jacob. III; 1. 

273 Matt. XXIII; 1 1 şi XX; 26. - Lua, XXII; 26. 

274 Petr. Epist. I Cap V. vers. 3. 

275 Pett. Epist. I Cap V. vers. 2. 

Iată pe ce baze trebuie să fie întemeiată autoritatea ecleziastică, în 
exerciţiul ce-i este propriu, adică în dreptul ce ea a primit de la Iisus Hristos de 
a face legi pentru bunul guvernământ al societăţii creştine. Trebuie cu multă 
luare aminte să se distingă acest drept pe care-1 posedă autoritatea ecleziastică 
de a guverna societatea creştină, pe acela pe care ea îl are de a defini dogma 
creştină. Această distincţiune este esenţială; şi, din cauză că n-au făcut-o, o 
mulţime de scriitori au căzut în erori foarte pernicioase. In legile ce stabileşte 
autoritatea ecleziastică, trebuie să i se dea ascultare, pentru că ea are dreptul de 
a le face; dar nu este infailibilă în stabilirea acestor legi, pe care trebuie să le 
modifice după timpuri şi împrejurări. 

în defmiţiunea dogmei creştine, ea nu procedează cu chipul de 
autoritate, ci de declaraţiune; şi în această declaraţiune ea este infailibilă, numai 
dacă se mulţumeşte de a afirma credinţa catolică; într-adevăr episcopii nu sunt 
chemaţi de a se pronunţa în mod infailibil decât în cazul în care ei au de a 
confirma credinţa catolică a Bisericii relativ de cutare sau cutare fapt dogmatic 
sau moral, ce face parte din depozitul sacru al revelaţiunii. In afară de aceea, nu 
mai este autoritate infailibilă, şi noi nu vedem, în Biserică ca aiurea, decât nişte 
bărbaţi ce guvernează o societate prin mijloace pe care ei le găsesc fără îndoială 
bune, care pot cel puţin să le pară ca astfel, şi care pot fi (aşa) în împrejurările în 
care ei le întrebuinţează, dar care, cu toate acestea, au trebuinţă de a fi 
modificate pentru a fi în armonie cu trebuinţele popoarelor. 

Ultramontanii nu fac, în exerciţiul autorităţii ecleziastice, această 
distincţiune, care n-a scăpat cu toate acestea (din vederea) marilor teologi 
occidentali; ei nu văd decât autoritatea în general, pretind că nu poate merita 
cineva titlul de catolic decât împingând-o până la ultimele sale limite. Noi nu 
împărtăşim această opiniune, şi credem că această autoritate nu va fi decât şi 
mai respectată dacă se va circumscrie în marginile dincolo de care dreptul său ar 
putea să fie contestat. 

Astfel: autoritatea ecleziastică are dreptul de a face legi, şi este o 
datorie din partea credincioşilor de a da ascultare acestor legi, cu toate că le 
face, autoritatea nu este infailibilă; căci, în orice societate, este lucru de primă 
necesitate de a asculta fiecare de o autoritate legitim constituită, dacă nu vrea să 
vadă această societate dizolvându-se. 

în ceea ce priveşte depozitul revelaţiunii, Biserica, adică societatea 
creştină reprezentată prin şefii săi legitimi, decide numai o chestiune de fapt, 
când este chemată să formuleze o deciziune. Şefii Bisericii nu impun modul lor 
de a vedea, nu ridică la dogmă opiniunea lor, ci ei afirmă numai că cutare sau 
cutare punct dogmatic sau moral a fost totdeauna şi pretutindeni admis ca 
revelat. 

Astfel omul, în domeniul inteligenţei, nu recunoaşte în realitate decât 
pe Dumnezeu de învăţător. în afară de adevărurile revelate, el îşi conservă toată 
libertatea sa, şi este o impietate de a îndrăzni cineva să atenteze la această 
libertate pe care Dumnezeu a scris-o în inima fiecărui om, ca caracterul necesar 
şi sacru al oricărei fiinţe inteligente. Fără libertate, fără nobila independenţă de 
orice altă autoritate decât de a lui Dumnezeu, în domeniul cugetării, omul nu ar 

mai fi om; conştiinţa sa şi raţiunea sa s-ar anula; el n-ar fi mai mult decât o 
fiinţă pasivă, pe care autoritatea ar forma-o după imaginea sa, o lespede pe care 
autoritatea ar scrie principiile sale. N-a fost astfel scopul lui Dumnezeu când a 
creat pe om. De la căderea omenirii, a fost necesar ca Dumnezeu să vină în 
ajutor prin Cuvântul său inteligenţei întunecate a omului, dar el nu a distrus 
această inteligenţă, şi a lăsat activităţii sale un vast domeniu în care ea se poate 
exercita în toată libertatea. 

Marii scriitori ai antichităţii creştine au înţeles perfect drepturile 
raţiunii umane, cu toate că au respectat pe ale autorităţii. Să citească cineva 
tratatul despre Prescripţiuni al lui Tertullian, sau Avertismentul sfântului 
Vincent din Lerini; va afla într-însele toată doctrina ce am expus, dar va căuta în 
zadar în ele principiile emise de ultramontani. Autoritatea, aşa precum noi am 
definit-o, este aceea ce a fost recunoscută de toată antichitatea creştină. 

Credinţa, întemeiată pe o atare autoritate, este cu adevărat acea 
supunere raţionabilă pe care o cere sfântul Paul de la tot credinciosul: 
Rationabile obsequium. Prin aceste două cuvinte, Apostolul exprimă pe cele 
două condiţiuni necesare adeziunii oricărei fiinţe inteligente; supunerea către o 
autoritate legitimă fără care nu există nici societate intelectuală nici societate 
exterioară, şi raţiunea fără care nici o adeziune nu poate fi inteligentă, nu poate 
fi prin urmare demnă de om. 

Să compare cineva această noţiune a autorităţii ecleziastice cu aceea 
pe care o caută să o răspândească ultramontanii noştri, şi va vedea că este atâta 
diferenţă între ele câtă între raţiune şi nebunie, între supunere şi servilism. 

Cu toate acestea dispreţuitorii raţiunii umane, care par că au ranchiună 
(pismă) pe inteligenţă, se pretind (că sunt) singurii buni catolici. Frumos omagiu 
cu adevărat dau ei Bisericii punând, ca primă condiţie de adeziune la dogmele 
sale, abnegaţiea raţiunii! Raţiunea, ca şi religiunea are pe Dumnezeu de autor; 
nu poate prin urmare să fie contradicţiune între ele. Fără îndoială, omul se 
rătăceşte adesea în cugetările sale, dar este oare acesta un cuvânt pentru ca să 
nege raţiunea şi drepturile sale? Ar trebui atunci să nege conştiinţa pentru că 
omul se rătăceşte în sentimentele sale şi face mai adeseori răul decât binele. Cu 
toată rătăcirea morală a omului, conştiinţa sa subzistă şi drepturile sale sunt 
incontestabile; tot asemenea este şi cu raţiunea. Omul poate să se piardă în 
mijlocul erorilor şi al prejudiciilor, rămân totdeauna în fundul sufletului său 
adevărurile prime care formează într-însul o conştiinţă intelectuală, după cum 
marile principii morale îi formează conştiinţa sa morală. După cum este 
armonie între principiile ce fac baza conştiinţei morale a omului şi principiile 
morale ale Evangheliei, de asemenea este armonie între dogmele evanghelice şi 
primele principii intelectuale ce constituie raţiunea. A izbi aceste principii, a 
lovi raţiunea în libertatea sa şi în drepturile sale, a pune abnegaţiea raţiunii ca 
bază a credinţei, aceasta vrea să zică a săpa autoritatea religioasă, a face 
Bisericii un război cu atât mai de temut, cu cât îl face cineva, zice-se, pentru a o 
apăra şi a o salva. 

Noi voim să credem că ultramontanii nu sunt cu dinadinsul inamici ai 
Bisericii; dar, în adevăr, ei nu ar face mai bine, dacă ar fi întreprins contra ei un 

173 



WLADIMIR GUETTEE, Papalitatea eretica 

război ipocrit, dacă ar fi jurat de a o distruge arătându-se că o servesc. Noi nu 
ezităm de a o spune că dacă vreodată Biserica a avut de susţinut o luptă 
periculoasă, apoi această luptă este cu adevărat aceea ce-i făcu, fără a o şti 
poate, părtinitorii exageraţi ai absolutismului papal. 

Să se urce ultramontanii la sorgintea creştinismului, şi vor vedea că 
atunci totul era întemeiat pe caracterul catolic sau de universalitate; că nu se 
face nici o menţiune despre această infailibilitate episcopală sau papală pe care 
ei o pun ca bază a sistemului lor anticatolic, anticreştin. Ar zice cineva că 
ultramontanii resping acest titlu de catolic care face gloria noastră; căci ei 
încearcă de a face să degenereze în partită, în coterie, această Biserică creştină a 
cărei glorie şi forţă a fost totdeauna universalitatea; de a circumscrie în strâmta 
provincie a Romei această frumoastă Biserică care a ştiut până aici să se facă 
tuturor toate, să se acomodeze cu obiceiurile naţiunilor pentru a le câştiga pe 
toate la Iisus Hristos. 

Să aprofundeze cineva istoria primelor opt secole ale Bisericii, şi nu 
va găsi nici o probă în favoarea sistemului papal. Toţi doctorii nu vorbesc decât 
de autoritatea catolică sau universală a Bisericilor, când este vorba să pună un 
capăt discuţiunilor relative la doctrină; sinoadele ecumenice unde fiecare 
episcop este convocat, unde un mare număr vin să atesteze credinţa Bisericilor 
lor, sunt singurele recunoscute ca martore şi interprete infailibile ale 
revelaţiunii. In scrierile numeroase, în faptele strălucite ce umplu aceste opt 
secole din istoria creştinismului, papiştii nu pot culege decât câteva cuvinte 
vagi, fără importanţă, ce nu au valoare pentru dânşii decât separate de contextul 
lor. Spre despăgubire, ei găsesc (probe) In falsele decretale şi în scrierile papilor 
din evul mediu. Trebuie să mărturisim că regulile logicii şi ale simţului comun 
sunt răsturnate, dacă, pentru a cunoaşte constituţia adevărată a Bisericii creştine, 
trebuie să prefere cineva istoriei întregi a primelor opt secole, nişte scrieri de o 
autenticitate cel puţin contestabilă, sau aserţiunile unor papi, ridicaţi prin 
împrejurări la culmea unei suveranităţi temporale şi absolute; interesaţi de a face 
să se prezinte această suveranitate ca una din prerogativele demnităţii lor 
spirituale. 



II. 

Cartea D. J. de Maistre, intitulată du Pape, apăru pentru prima oară la 
Lyon, în 1819. Publicaţiunea sa fu privită ca un eveniment de bărbaţii care erau 
atunci, în presă, şefii partitei regaliste şi religioase. D.D. de Bonald şi de 
Lamennais, în le Defenseur; D. O'Mahoni în le Drapeau blanc; D. Picot în 
l'Ami de la Religion et du Roi, adresară elogiile cele mai măgulitoare autorului 
şi operei sale. Anevoie se poate înţelege acest entuziasm din partea unor scriitori 
ce treceau de susţinători ai tronului precum şi ai altarului. într-adevăr, 
ultramontanismul D. de Maistre conduce direct şi cu necesitate la răsturnarea 
tronurilor. Mariana a pus întru aceasta principiile, şi el a extras consecinţele în 

faimoasa sa carte du Roi. Ceilalţi teologi iezuiţi, ca Santarelli, Becan, Eudemon- 
Jean, Suarez şi sute alţii au raţionat ca el. Pentru dânşii, papa este suveran unic, 
absolut, universal; împăraţii şi regii nu sunt decât locţiitorii săi, revocabili după 
voinţă, şi demni de moarte dacă ei i se împotrivesc. într-o împrejurare dată, 
papa are dreptul de a trimite un legat pentru a guverna un regat în numele său, 
de a numi un locţiitor pentru a comanda trupele şi a executa ordinele sale pentru 
a detrona pe regele care nu este mai mult decât un tiran de îndată ce i se 
împotriveşte, şi a ascuţi pumnalul unui asasin care poate fără (a i se socoti) 
crimă să ucidă pe tiran. 

Ultramontanismul fu astfel pus în acţiune în timpul Ligii. Legatul 
Caietan se dădu ca şef al Franţei; Guise fu numit locţiitor al papei; tronul 
Franţei fu privit ca vacant, şi Jacques Clement, asasinul lui Henric al IlI-lea, fu 
declarat de Mariana eterna onoare a Franţei. 

Iată ultramontanismul. Totul se ţine lanţ în acest sistem, şi D. D. de 
Bonald, de Lamennais şi de Maistre, făcând deodată regalismul şi 
ultramontanismul, au probat că nu ştiau să tragă consecinţele din principiile ce 
puneau. Teologii iezuiţi au fost mai conştienţi; şi vechea magistratură era 
regalistă mai inteligentă când îi urmărea viguros şi pe dânşii şi pe sistemele lor. 

D.D. de Bonald, de Lamennais şi de Maistre nu fură pentru aceasta 
mai puţin priviţi ca cele trei genii tutelare ale tronului şi ale altarului; de când 
cartea du Pape a văzut lumina, aceste trei nume fură încoronate de o aceeaşi 
aureolă, de formară Treimea ultramontană. 

Editorii D. de Maistre nu aşteptaseră aceste elogii pentru a face din 
autorul lor un om providenţial, şi a-i atribui mai mult geniu decât nu posedaseră 
cu toţii împreună scriitorii religioşi de la începutul creştinismului. "Nu ni se 
pare, zic ei, să fi venit încă în mintea vreunui scriitor ca să caute până în 
ultimele sale ramificaţiuni, influenţa exercitată de suveranul pontific asupra 
formării şi menţinerii ordinii sociale, precum şi de a pune în toată lumina sa 
importanţa acestei puteri pentru a restabili civilizaţiunea pe adevăratele sale 
baze, astăzi când un geniu răufăcător le-a zdrobit şi le-a dizlocat. Nimeni încă, 
precum ni se pare, nu considerase pe papa ca reprezentând el singur 
creştinismul întreg" 

Aceasta vrea să zică a declara că D.J. de Maistre a avut mai multă 
pătrundere decât toţi scriitorii, fie galicani, fie ultramontani, care discutară 
drepturile şi prerogativele papalităţii. Cu toate acestea Biserica a posedat destui 
istorici erudiţi, teologi abili, filosofi profunzi, pentru a cunoaşte papalitatea în 
esenţa sa ca şi sub diversele sale raporturi. Dacă nici unul dintre dânşii n-a 
descoperit orizonturile semnalate de D. de Maistre, şi n-a făcut din papa 
religiunea vizibilă, precum o zic încă editorii săi, trebuie să conchidă cineva 
dintr-aceasta că D. de Maistre a fost mai clarvăzător, sau că el a luat himerele 
drept realităţi? In loc de a face dintr-însul un scriitor providenţial predestinat 
pentru a face noi descoperiri în domeniul teologiei, nu l-ar putea cineva semnala 
ca pe un novator periculos, ca pe un iluminat, care lua iluziunile sale ca pe 
atâtea revelatiuni de sus? 

Trebuie să mărturisim că aceasta este o opiniune singulară care 
formează baza întregului sistem teologic al lui D. de Maistre. A identifica pe un 
om cu o societate al cărei caracter esenţial este universalitatea: a. face din acest 
om însăşi religiunea: nimeni încă nu cugetase la una ca aceasta. Editorii au 
dreptate când fac această mărturisire; curtea de Roma însăşi, deprinsă cu atâtea 
stranii exageraţiuni în privinţa papei, fu pusă în mirare de această opiniune. 
însuşi D. de Maistre o mărturiseşte. In 1 1 Decembrie 1820, el scria lui de Place: 
"La Roma, n-au înţeles această operă (du Pape) la prima căutătură de ochi; dar a 
doua citire mi-a fost cu totul favorabilă. Ei s-au MIRAT foarte de acest NOU 
SISTEM, şi anevoie înţeleg cum se poate propune Romei vederi noi asupra 
papei. Cu toate acestea, trebuie să vină (ei) la aceasta. Se poate întâmpla ca a 
doua ediţiune să fie dedicată papei; acest punct nu este încă decis" 76 ." Şi nici nu 
s-a decis. Romanii Miraţi de noul sistem şi de noile vederi, nu îndrăzniră să ia 
responsabilitatea aceptând o dedicaţiune oficială. Dar trebuiau să vină la acest 
nou sistem; noi îl vedem astăzi predicat ca adevărata doctrină catolică; şi curtea 
de Roma este atât de zeloasă pentru dânsul, încât ea consideră de eretici şi 
schismatici pe cei ce-şi permit de a-1 lepăda şi de a-1 combate. Steaua lui 
Bellarmin s-a întunecat; Mariana şi Santarelli sunt eclipsaţi. Marele teolog al 
curţii de Roma este astăzi D. de Maistre; şi noul său sistem a înlocuit, nu numai 
vechea doctrină catolică, dar şi ultramontanismul din secolul al XVI-lea. 

Când a citit cineva cu atenţiune cărţile ce au ridicat atât de sus pe D. 
de Maistre în spiritul Romanilor; când a controlat citaţiunile sale, când a redus 
la justele lor propoziţii frazele sale umflate, când au judecat cu linişte 
declamaţiunile sale zvăpăiate, are dreptul de a se mira de succesele sale. Pentru 
noi, tonul de amărăciune şi sumeţie care-1 distinge, dogmatismul său, manierele 
sale hotărâtoare, superbe şi dispreţuitoare, raţionamentele sale bizare, toanele 
(capriciile) imaginaţiunii sale vagabonde, spiritul său paradoxal şi fantastic, în 
fine ignoranţa sa de fapte şi erorile sale calculate în citaţiuni, ne-au dat cea mai 
săracă idee despre autorul cărţii du Pape. Noi nu-i contestăm nici verva nici 
limpeziciunea stilului, nici oarecari idei juste, împrăştiate ici colea în operele 
sale. Dar calităţile sale pot răscumpăra pe defectele sale? Când tratează cineva 
subiecte grave; când voieşte să expună drepturile şi raporturile papalităţii, oare 
ştiinţa şi înţelepciunea nu sunt necesare, şi se pot ele înlocui prin sarcasme? 
Preciziunea nu are oare mai multă valoare decât această exageraţiune canonizată 
(sfinţită) de D. de Maistre sub numele de minciuna oamenilor oneşti? Oamenii 
oneşti nu mint nici prin exageraţiune nici altminteri. Ei se ţin în adevăr care este 
unul. 

D. de Maistre avea un motiv puternic de a înnobila exagerarea, dar 
verva sa despotică, precum zice D. awa Lacordaire 7 nu va putea face să se 
primească acest paradox: că un om onest poate minţi, numai aceasta să fie prin 
exagerare; cu toate acestea, D. de Maistre 1-a pus în practică în toate operele 
sale, şi mai ales în aceea pe care noi o vom combate. Exagerarea îi este 



276 Lettre iedite publiee par M. Cullombet. Lyon 1813. 

277 Lettre sur le sint-siege. 



176 



WLADIMIR GUETTEE, Papalitatea eretica 

caracterul cel mai limpede desenat, cu orgoliul ce pare a fi inspirat pe autor de 
la prima pagină a cărţii sale du Pape. 

Voieşte cineva să ştie pentru ce a întreprins el această operă? Pentru 
că clerul nu avea bărbat destul de instruit pentru a o face. Clerul a fost decimat 
prin revoluţiune, zice el 278 , el este absorbit de lucrările servirii; clerul cel nou n- 
a moştenit ştiinţa celui vechi: "Cine ştie dacă, înainte de a se urca către patria sa, 
Elizeu şi-a aruncat cojocul său, şi dacă veşmântul sacru a putut fi luat de jos 
îndată?" Fraza ar fi fost atât de frumoasă când D. de Maistre n-ar fi dat o probă 
despre ignoranţa sa în privinţa istorisirilor biblice. Nu trebuie să fie cineva 
foarte învăţat pentru ca să ştie că Ilie fu care lăsă discipolului său Elizeu cojocul 
său cu spiritul său profetic pe care (acest cojoc) îl simboliza. Dar noi vom da 
peste multe alte probe despre ştiinţa D. de Maistre. Deci dar pentru că D. de 
Maistre se credea mai învăţat decât toţi membrii clerului catolic se decise să 
publice cartea sa du Pape pentru a apăra religiunea; cu toate acestea, Biserica 
Franţei ca să nu vorbim decât de dânsa, singura care fu decimată în decursul 
revoluţiunii, poseda încă în 1819 destui veterani de ai clerului vechi; corpul 
episcopal număra teologi distinşi; şi, spre a nu cita decât unul, D. de la Luzerne 
putea tot atât de bine ca D. de Maistre, să apere Biserica contra inamicilor săi. 
Am putea numi un mare număr de membri de ai vechii Sorbone care erau încă 
în viaţă în această epocă, şi care nu erau atât de absorbiţi de grijile ministerului 
(servirii) încât să nu poată pune ştiinţa lor teologică în serviciul Bisericii. Dar 
doctorii din Sorbona şi vechii episcopi n-aveau destul geniu pentru ca să 
descopere sistemul nou al D. J. de Maistre; M. de la Luzerne apăra cele patru 
articole din 1682, în loc de a face din papa creştinismul întreg sau religiunea 
vizibilă; Biserica ar fi pierit dar dacă Providenţa n-ar fi inspirat pe D. de Maistre 
să se arunce în luptă cu vederile sale cele noi. D. de Maistre (singur) se dă pe 
sine ca inspirat. Că aceasta este ceva modest, dar contestabil, nimeni nu se va 
îndoi. El declară dar că, sub impulsiunea acestei inspiraţiuni, înainta, contra 
inamicilor religiunii pentru a proba: "că fără suveranul pontific nu este adevărat 
creştinism, şi că nici un om onest creştin, despărţit de dânsul, nu va semna pe 
onoarea sa (dacă are ceva ştiinţă) o profesiune de credinţă cu claritate descrisă." 

Deci, dacă nu este cineva unit cu papa, cu această unire descrisă de D. 
de Maistre în cartea sa, nu poate fi nici om onest nici creştin, ci numai un 
ignorant şi un sceptic. Ai să strigi poate că aceasta este ceva paradox, dar D. de 
Maistre decide că învăţaţii n-au dreptul să strige. Deci, după dânsul, tu eşti un 
ignorant dacă conteşti propoziţiea sa. 

Cu riscul de a trece de ignorant, noi vom îndrăzni să strigăm că 
aceasta este paradox, şi ne vom răzbuna asupra D. de Maistre cu singura 
răzbunare pe care dânsul o declară legitimă, răzbunarea de a raţiona contra 
dânsului şi mai bine decât dânsul. 

Mai înainte de a intra în materie, D. J. de Maistre a găsit cu cale de a 
scrie câteva pagini emfatice asupra destinatelor creştine ale Franţei. Autorul ar 
fi făcut mai bine să compună cel puţin fraze frumoase şi dă dea mai multă 

dreptate bărbaţilor ce au fost aleşi de Dumnezeu pentru a întreţine în Biserica 
Franţei focul sacru al credinţei şi al dragostei. Nimeni n-a insultat atât ca D. de 
Maistre gloriile Bisericii Franţei. Credea dânsul că câteva pagini ale unui 
discurs preliminar l-ar putea spăla de injustiţiile şi de calomniile sale? Să 
înregistrăm cu toate acestea câteva linii din acest panegiric scris de un inamic: 
"Biserica gallicană, zice el, mai că nu avu copilărie; ca să zic aşa născându-se, 
ea se află cea dintâi dintre Bisericile naţionale şi sprijinul cel mai ferm al 
unităţii. . . Ce era în Europa mai presus de această Biserică gallicană care poseda 
tot ceea ce place lui Dumnezeu şi tot ce captivează pe oameni: virtutea, ştiinţa, 
nobleţea şi opulenţa?" 

Cu toate acestea, dacă este să credem pe D. J. de Maistre, doctrina 
Bisericii gallicane era mai rea decât toate ereziile; ea era principiul a toate 
schismele. Cum se face că cu aceasta ea va fi fost atât de mare şi atât de 
glorioasă? D. de Maistre n-a luat seama că cu mărturisirile sale dădea o 
dezminţire formală teoriilor sale. Dacă dânsul şi-ar fi publicat cartea pe când 
Biserica gallicană era în splendoarea sa, ea n-ar fi avut destule trăznete pentru 
ca să-1 lovească. Crede oare cineva că ar fi putut dânsul formula înaintea vechii 
Biserici a Franţei sau în Sorbona propoziţii ca acestea, ce le emite în plin 
panegiric al Bisericii gallicane: 

"Creştinismul se bazează cu totul pe suveranul pontif." 

"Fără suveranul pontif, tot edificiul creştinismului este minat, şi nu 
mai aşteaptă, pentru a se dărâma cu totul, decât dezvoltarea unor circumstanţe." 

Nu ştia D. de Maistre că această Biserică gallicană, pe care o 
proclama, atât de savantă şi de virtuoasă, ar fi spulberat asemenea propoziţii ca 
pe visele unui creier bolnav sau ca pe produsul unui geniu răufăcător, în loc de a 
le considera ca pe nişte feţe noi date unei chestiuni teologice de un geniu 
inspiraţi 

Biserica gallicană nu fu desigur absolut ortodoxă; dar ea, mai bine 
decât celelalte Biserici occidentale, conservase principiile de opoziţie canonică 
la pretenţiile papale. 

Intru aceea fu gloria sa, până în zilele noastre unde o vedem mută şi 
fără onoare în genunchi înaintea Papei infailibil. 

La sfârşitul discursului său preliminar, D. de Maistre se sileşte să facă 
pe locutorii săi să creadă că dânsul a lucrat foarte mult, şi că este omul de cea 
mai bună credinţă; ba chiar că este de o bunătate şi de o politeţe aleasă către 
adversarii săi. "Mă măgulesc cu naivitate, zice el, că, din acest punct de vedere, 
orice cititor echitabil va judeca că sunt în regulă." 

Noi nu suntem un cititor injust, şi ne întrebăm cum se face că un om 
capabil a lucrat atât de mult şi a comis atâtea erori, nu numai dogmatice, dar 
istorice; cum se face că un bărbat de o atât de bună credinţă a trunchiat un 
număr atât de considerabil de texte, şi atât de adesea a atribuit unor scriitori 
opiniuni pe care ei nu le aveau; cum se face în fine că un bărbat atât de politicos 
şi de bun a căzut în atât de dese atacuri de epilepsie sau de mânie brutală 
discutând contra unor adversari a căror ştiinţă, virtute şi chiar geniu cereau mai 
mult decât cuviinţă. 

Noi voim bucuros să credem în lucrările herculane ale D. J. de 
Maistre, în buna sa credinţă şi în politeţea sa; dar cu cât credem într-însele mai 
cu tărie, cu atât mai mult ne vedem încurcaţi pentru a răspunde la chestiunile ce 
am pus. 



III. 

D. de Maistre tratează despre infailibilitate în primul capitol al cărţii 
sale du Pape. 

Iată ideea ce o dă despre dânsa: 

"Infailibilitatea, în ordinea spirituală, şi suveranitatea, în ordinea 
temporală, sunt două cuvinte perfect sinonime, (p. 2.) 

Când zicem că Biserica este infailibilă, noi nu cerem pentru ea, este 
foarte esenţial de a o observa, nici un privilegiu particular, noi cerem numai ca 
ea să se bucure de dreptul cornul tuturor suveranităţilor posibile, care toate 
lucrează cu necesitate ca infailibile." (p. 2.) 

Iată două principii perfect clare: infailibilitatea Bisericii nu este de o 
altă natură decât suveranitatea într-un guvernământ oarecare. Dacă această 
suveranitate nu poate fi identificată cu infailibilitatea propriu-zisă, va urma 
dintr-aceasta că nu este în Biserică nici o infailibilitate, după D. J.de Maistre; 
dar, este facil de a demonstra că suveranitatea nu este infailibilă. 

In orice societate, trebuie o autoritate care să pronunţe fără apel, fie în 
ordinea politică, fie în ordinea judiciară; dar din aceea că ea pronunţă fără apel 
urmează că ea nu se înşeală? Fiecare membru din societate trebuie, în interesul 
comun, să se supună autorităţii care pronunţă fără apel, dar el nu datoreşte 
deciziunii ei o adeziune intimă, ca şi cum ea nu s-ar putea înşela. D. de Maistre 
n-a văzut această distincţiune fundamentală; pentru aceasta dânsul a stabilit o 
teorie ce nu rezistă la cea mai simplă reflexiune. 

"Suveranitatea are forme diferite, adaugă D. de Maistre (p. 2); ea nu 
vorbeşte la Constantinopol ca la Londra, dar când a vorbit de o parte şi de alta, 
în felul său, billul este fără apel ca şi fetfaulT Adică că aceste acte, deşi 
contradictorii, trebuie să fie primite ca emanând de la o autoritate infailibilă. 

Din aceea că billul în Anglia este fără apel ca fetfaul la 
Constantinopol, D. de Maistre conchide că amândouă guvernămintele ce 
vorbesc prin aceste acte sunt infailibile; această infailibilitate este de aceeaşi 
natură cu aceea pe care dânsul o reclamă pentru Biserică, pentru că nu voieşte 
pentru ea nici un privilegiu particular. Acest straniu principiu este pur şi simplu 
absurd. într-adevăr, un bill din Anglia, un fetfa din Constantinopol şi o bullă din 
Roma, date asupra aceleiaşi chestiuni religioase, vor fi cu necesitate 
contradictorii; anglicanul şi mahomedanul nu se vor acorda nicicum între dânşii, 
şi amândoi vor contrazice pe papa. Sau că adevărul nu există şi nu este decât un 
cuvânt, sau că trebuie a mărturisi că ori unul ori altul dintre actele contradictorii 
va putea să fie fals. Deşi fals, el se va fi dat de un guvern absolut, şi prin 

urmare infailibil după D. de Maistre. Dacă fiecare din aceste guverne este 
infailibil, nici unul nu se înşeală, şi cu toate acestea actele lor sunt 
contradictorii, şi două din trei cel puţin vor fi false: iată dar două infailibilităţi 
din trei care se înşeală. Dacă Biserica nu are privilegiu particular, ea nu este 
mai infailibilă decât cutare sau cutare guvernământ temporal; actele sale nu cer 
decât o supunere curat exterioară şi de ordine publică, şi nu o adeziune 
interioară, ce nu poate fi acordată decât numai la ceea ce este cu necesitate în 
veritate. Infailibilitatea adevărată, aşa precum teologii o reclamă pentru 
Biserică, nu există şi nu este decât o himeră; promisiunile făcute Bisericii de 
Iisus Hristos sunt deşarte; toată tradiţia catolică s-a înşelat văzând în aceste 
promisiuni acest privilegiu particular negat de D. J. de Maistre. 

Nu numai că principiul fundamental al D. J.de Maistre distruge 
radical însăşi ideea de infailibilitate; dar el este negaţiea adevărului. Inteligenţa 
nu poate admite decât ceea ce este conform cu adevărul; dacă este obligată de a 
se supune unei autorităţi pentru că ea este suverană, şi nu pentru că învaţă după 
adevăr, această inteligenţă nu mai există; omul nu mai este o fiinţă raţionabilă 
cu un animal ce trebuie să se poarte de baston; orice raţionament, orice 
obiecţiune este o revoltă. Dreptul este în mâna celui mai forte: omul trebuie sa- 
şi învelească ochii inteligenţei sale şi să se târască sub suveranitate, fără a se 
preocupa dacă autoritatea ce-i comandă este sau nu în veritate. 

Suveranitatea şi infailibilitatea fiind perfect sinonime, cea dintâi este 
infailibilă în domeniul său, cu acelaşi titlu cu care este cea de a doua în cel 
spiritual; şi aceasta din urmă nu are nici mai mult nici mai puţin, în cercul 
religios, decât cea dintâi în cercul politic. Bulla pontificală şi fetfaul Marelui 
Seniore sunt perfect identice. Dar dacă bilul din Anglia şi fetfaul din 
Constantinopol sunt infailibile cu acelaşi titlu ca o defmiţiune în Biserică, cu ce 
drept se impută anglicanului anglicanismul său, turcului mahomedanismul său? 
Dacă suveranitatea şi infailibilitatea sunt două cuvinte sinonime, împăratul 
Chinei este tot atât de infailibil ca şi un sinod ecumenic. Chinezul care va apela 
contra sentinţei suveranului său va fi eretic cu acelaşi titlu ca şi un catolic care 
s-ar împotrivi autorităţii Bisericii. Dacă orice guvernământ este absolut, şi prin 
urmare infailibil, după cum o susţine D. de Maistre (p. 2), va trebui cineva să i 
se supună, chiar când el ar face legi nedrepte, şi imorale; sau mai bine orice el 
va comanda nu va putea fi decât bine şi adevărat, pentru că va trebui să i te 
supui. Suveranitatea sau infailibilitatea sunt carele şi morala ca şi veritatea. 

D. J.de Maistre acordă cu liberalitate infailibilitatea tribunalelor civile 
ca şi guvernămintelor. (p. 3.) "Trebuie, zice dânsul, să venim, în ordinea 
judiciară, la o putere care judecă şi nu este judecată." Totdeauna acelaşi 
raţionament: trebuie să fie un tribunal suprem a cărui sentinţă, pentru binele 
societăţii, trebuie să fie fără apel; deci acest tribunal este infailibil. Ce străină 
aberatiune! 

încape în capul cuiva că un om de bun simţ să poată trage această 
consecinţă dintr-un asemenea principiu? Orice tribunal suprem, orice suveran 
ştiu perfect ei înşişi că pot greşi; că pot judeca sau decide în afară de adevăr; că 
nu datoreşte cineva sentinţei lor decât supunere, pentru binele comun, şi nu 

adeziune intimă. Dar D. de Maistre îi face infailibili în toată puterea cuvântului, 
fără a lua seama că fiind atât de darnic de infailibilitate, dânsul o distruge, şi în 
acelaşi timp toată morala şi tot adevărul. 

Va întreba poate cineva pe ce probe, pe ce demonstraţiune şi-a 
întemeiat D. de Maistre teoria sa. Acest eminent scriitor nu-şi dă osteneala nici 
de a demonstra nici de a proba; el afirmă şi înţelege că o să-1 creadă cineva pe 
cuvântul său de om de Stat. Fără îndoială geniul său suveran era de asemenea 
infailibil. El stabileşte dar în două pagini axiomele sale, şi trece la o altă 
chestiune. 

"Nu este vorba, zice el (p. 4), decât de a şti unde este suveranitatea în 
Biserică; căci de îndată ce ea va fi recunoscută, nu va mai fi permis cuiva de a 
apela contra deciziunilor sale. Dar, Biserica este o monarhie; toţi scriitorii 
catolici sunt întru aceasta de acord; revoltaţii din secolul al XVI-lea atribuiră 
singuri Bisericii suveranitatea. Poporul nu este nimic în Biserică (p. 5); este de 
prisos de a vorbi despre aristocraţie (p. 7); Biserica dar este o monarhie 
absolută. Forma monarhică o dată stabilită, infailibilitatea nu mai este decât o 
consecinţă necesară a supremaţiei. Această supremaţie aparţine papei. (p. 8) 
Prin urmare, apelul contra unei sentinţe a papei este nelegitim, căci el ar nimici 
supremaţia, şi prin aceea chiar infailibilitatea şi unitatea." 

D. de Maistre înaintează prin toate aceste aserţiuni cu o repeziciune ce 
nu-i lasă timpul de a proba: el nu poate crede că va îndrăzni cineva să-1 
contrazică. Noul său sistem îi apare atât de forte încât nu-şi dă osteneala de a-1 
sprijini: el afirmă; şi, după câteva pagini de afirmaţii, se apucă a-şi admira opera 
şi a spune că Bossuet şi Fleury au periclitat ideea de infailibilitate până încât s- 
a permis bunului simţ laic de a surâde citindu-i. (P. 11.) 

îndrăzneala (l'outrecuidance) D-lui de Maistre a produs asupra 
noastră acelaşi efect. El opune lui Fleury pe un scriitor protestant, Moscheim, şi 
se miră ca un gallican să-1 aibă de contradictoriu; este mai straniu de a vedea pe 
un ultramontan sprijinindu-se pe autoritatea protestantului; pentru ce Fleury s-ar 
acorda cu Moscheim, pentru că Fleury era catolic? 

D. de Maistre însuşi a primejduit pasabil ideea de infailibilitate, 
pentru că o distruge cu adevărul şi inteligenţa. Să vedem dacă a înţeles mai bine 
ideea de Biserică. 

"Toţi scriitorii catolici, zice dânsul, au afirmat că Biserica este o 
monarhie." El citează în sprijinul acestei opiniuni pe Duval şi Bellarmin, adică 
pe doi ultramontani. Dar aceşti scriitori, cu tot sistemul lor eronat, susţineau că 
această monarhie era temperată de aristocraţie (p. 4), ceea ce face pe bunul simţ 
laic al D-lui de Maistre ca să surâdă. N-avea pentru ce (să surâdă) cu toate 
acestea, şi noi vom îndrăzni a crede că toţi teologii latini, care, în general, s-au 
servit de aceste expresii, ştiau ce voiau să zică, şi înţelegeau tot atât de bine 
natura Bisericii lui Iisus Hristos ca şi omul de Stat savoyard. Mai bine s-ar fi 
făcut de nu s-ar fi comparat regimul stabilit de Iisus Hristos în Biserica sa cu 
diversele forme de guvernăminte temporale; în ideea lui Iisus Hristos, 
autoritatea, în Biserică, nu este de aceeaşi natură cu puterea temporală. Biserica 
este o păstorie; credincioşii sunt oi, şi şefii, păstori care o conduc sub 

direcţiunea Păstorului etern. Biserica este o vie care-şi trage sucul său din Iisus 
Hristos, care-i este trunchiul (buciumul, trupina) ei, şi credincioşii şi păstorii, 
mlăditele. Biserica este o familie; într-însa nu se află decât fraţi: numele de 
învăţător într-însa este condamnat. Iată Biserica în ideea lui Iisus Hristos. Dar să 
admitem cuvântul de monarhie, şi să intrăm în ideea teologilor latini care au 
crezut că trebuie să se servească de dânsul. Ei admit acest cuvânt aproape toţi, 
dar nu-i dau acelaşi înţeles. Ultramontanii înţeleg printr-însul că Biserica are un 
şef unic şi absolut, a cărui autoritate nu este temperată decât în circumstanţe 
excepţionale de o aristocraţie spirituală ce este episcopatul; gallicanii înţeleg în 
genere prin cuvântul monarhie o autoritate una, după puterea cuvântului grec. 
Această autoritate rezidă în episcopat, având în capul său, obişnuit vorbind, pe 
şeful său, care este papa. Acest titlu de şef {capul) nu dă papei o autoritate 
independentă de corpul episcopal; el are o supremaţie de onoare şi de 
jurisdicţiune, dar nu este decât primus inter par es, primul între episcopi investiţi 
cu acelaşi sacerdoţiu, participând la aceeaşi autoritate şi nefăcând decât un corp. 
D. J. de Maistre s-a înşelat dar afirmând într-un mod general că toţi teologii au 
proclamat Biserica o monarhie; nici unul n-a legat de acest nume înţelesul ce 
dânsul îi dă, şi singur mărturiseşte indirect că dânsul nu se uneşte nici chiar cu 
Duval şi cu Bellarmin. Aceşti teologi au ţinut cont de episcopat, sau de 
aristocraţia ecleziastică, deşi nu îi acordă autoritatea ce i-o recunoscură 
gallicanii. D. J. de Maistre găseşte că e de prisos de a vorbi despre aceasta. 
Aceasta era într-adevăr jignitor pentru stabilirea noului său sistem. Dacă 
oamenii de Stat, după cum cu emfază zice D. de Maistre, aprobă doctrina sa 
asupra guvernământului Bisericii, teologii nu pot decât să o lepede ca contrară 
doctrinei lui Iisus Hristos, şi distructivă a toată ideea sănătoasă despre natura 
guvernământului în Biserică. 

D. de Maistre nu voieşte ca suveranitatea să se fi dat Bisericii, adică 
universalităţii păstorilor şi credincioşilor; declamă, cu această ocaziune, contra 
ideii republicane în general, precum şi în aplicaţiunea ei la Biserică. Să lăsăm la 
o parte politica şi să constatăm numai că dânsul nici măcar n-a întrevăzut 
distincţiunea fundamentală ce există între autoritate privită din punctul de 
vedere al dogmei, şi autoritatea guvernamentală şi legislativă; aceasta din urmă 
a fost încredinţată corpului episcopal, toţi catolicii întru aceasta sunt de acord. 
Episcopii sunt şefii, guvernatorii, sau, pentru a ne servi de un termen mai 
creştin, păstorii Bisericii; dar dogma a fost încredinţată Bisericii întregi, şi 
episcopii numai cu titlul de organe ale Bisericii pot pronunţa asupra unei 
chestiuni doctrinare. Dogma est un depozit divin încredinţat societăţii universale 
sau catolice a creştinilor; nu este, cu privire la dogmă, decât o declaraţiune a se 
formula, şi nu o credinţă nouă a se impune. A declara ceea ce s-a crezut sau 
admis ca făcând parte din lucrurile credinţei, totdeauna, pretutindeni şi de către 
toţi, iată rolul episcopal. Se vede dacă poporul sau societatea creştină nu trebuie 
să fie socotită întru nimica, după cum o pretinde D. de Maistre; dacă 
aristocraţia religioasă sau episcopatul nu merită o menţiune; dacă papa este 
toată religiunea, tot creştinismul. 

Adevărul catolic şi istoric voieşte ca să afirme cineva cu totul din 
contra. 

La sfârşitul capitolului său despre infailibilitate, D. de Maistre 
pretinde că trebuie admisă numai o singură infailibilitate, a papei, căci altfel va 
trebui să avem atâtea câţi patriarhi, regi şi autorităţi vor fi, în afară de dânsul, şi 
va deveni imposibil orice guvernământ, orice unitate, în Biserică. 

D. de Maistre uită cu chipul acesta, la sfârşitul capitolului său axioma 
sa de la început. De vreme ce identifică suveranitatea şi infailibilitatea, pentru 
ce afirmă el că, dacă nu se primeşte infailibilitatea papală, va cădea cineva, din 
infailibilitate în infailibilitate pretinsă, până ce va nega această prerogativă? De 
vreme ce infailibilitatea şi suveranitatea sunt două lucruri cu totul sinonime, 
pentru ce se teme D. de Maistre că se declară suveranii infailibili? Ei sunt 
infailibili, în vreme ce sunt suverani. Sunt atâtea infailibilităţi câte suveranităţi. 
Omul nostru de Stat singur se contrazice dar temându-se că va dispărea 
infailibilitatea, dacă nu ar acorda-o cineva numai papei. El ar putea dori ca papa 
să fie singur suveran şi prin urmare singur infailibil; dar, după ce şi-a pus primul 
său principiu, nu mai putea raţiona precum a făcut-o. Bunul său simţ laic, care-1 
făcea să surâdă când citea pe Bossuet, îl va fi făcut, desigur, să nesocotească şi 
logica. 

Un om providenţial şi inspirat are probabil multe drepturi. Dar noi, 
simplu muritor, noi credem că trebuie să respectăm logica şi chiar să fim serios 
când citim pe Bossuet; pentru aceasta ne permitem de a crede că D. de Maistre 
pe atât de rău a raţionat pe cât de rău a cugetat. 

Ceea ce face mai ales pe D. de Maistre să surâdă, este că Bossuet 
zicea serios că doctrina infailibilităţii nu a început decât de la sinodul din 
Florenţa, şi că Fleury a numit pe dominicanul Cajetanu ca autor al acestei 
doctrine, (p.ll şi 12) D. de Maistre nu înţelege cum nişte bărbaţi, de altminteri 
atât de distinşi, dar care au scris astfel încât i-au făcut bunul său simţ laic să 
surâdă, "au putut să confunde două idei atât de diferite ca acelea de a crede şi 
de a susţine o DOGMĂ" D. de Maistre admite dar implicit că nu se susţinea 
dogma infailibilităţii papale înainte de sinodul de la Florenţa, ci se credea. Pe 
urmă el explică că credinţa este o credinţă din dragoste ce nu are trebuinţă de a 
se întoarce către sine însăşi şi a se întreba pentru ce crede. O CREDINŢĂ care 
CREDE! Acesta este un uşor pleonasm, dar să trecem înainte; de ar sta cineva 
să releveze inexactităţile de detaliu din operele D-lui J. de Maistre, ar trebui să 
se oprească la fiecare rând. Credinţa nu raţionează dar, după D. de Maistre; 
crede cineva fără a avea trebuinţă de a şti pentru ce; "îndoiala este care naşte 
cărţile." Atunci, apostolii şi evangheliştii de aceea au scris Noul Testament 
pentru că se îndoiau despre misiunea divină a lui Iisus Hristos; dacă Părinţii 
Bisericii au scris nenumărabilele lor opere de controversă, au făcut-o pentru că 
se îndoiau despre adevărurile ce susţineau contra ereticilor; dacă apologiştii şi 
teologii au scris pentru a proba adevărul religiunii, aceasta a provenit tot din 
aceea cum că ei se îndoiau despre dânsul. Biserica catolică se glorifică cu 
milioanele de cărţi pentru care toate secolele i-au făcut omagii; dar D. J. de 
Maistre declară că îndoiala este care le-a dat naştere. 

Ale D-lui J. de Maistre fac fără îndoială excepţiune, şi sunt un produs 
al credinţei. Noi (una ca aceasta) voios o credem, acceptând cu toate acestea 
sensul pe care însuşi D. de Maistre îl dă acestui cuvânt: o credinţă ce nu este 
rezonată, al cărei motiv este necunoscut, este o credinţă oarbă; cel ce crede aşa, 
nu ştie dacă-şi dă adeziunea sa adevărului sau erorii; despre aceasta el nu se 
preocupă; el nu crede din raţiune, ci din iubire (dacă cu toate acestea poate 
cineva iubi aceea ce nu cunoaşte); credinţa sa este fanatism, pasiune oarbă; iată 
credinţa D. de Maistre, credinţa care i-a produs cartea sa, suntem despre aceasta 
intim convins; dar, în adevăr, nouă ne place mai bine îndoiala care a produs 
cărţile Părinţilor Bisericii, decât credinţa D. J. de Maistre. 

5 5 > 5 

Ideea ce omul de Stat savoyard o dă despre credinţă este tot atât de 
falsă cât şi aceea care a emis-o, în primul său capitol, despre infailibilitate şi 
despre Biserică. După această excursiune, el revine la subiectul său şi pretinde 
că infailibilitatea papală era crezută din toată antichitatea şi că se începu numai 
a se argumenta asupra acestui punct la epoca indicată de Bossuet şi Fleury. 
Pentru ca să susţină această opiniune, D. J. de Maistre cere iertare umbrei 
ilustre a lui Bossuet; are dreptate de a lua această precauţiune oratorie, căci 
umbra lui Bossuet, dacă ar fi putut da vreo importanţă omului nostru de Stat, ar 
fi tresărit auzindu-1 că susţine două erezii deodată, cu o îndrăzneală ce merge 
până la ridicol: o erezie doctrinară şi o erezie istorică: o erezie doctrinară 
întrucât el ia drept o dogmă crezută din toată antichitatea, un sistem care n-a 
devenit o dogmă în Biserica romană decât de la ultimul sinod din Vatican; care 
nu era prin urmare dogmă în momentul în care el scria. 

Erezia sa istorică consistă întru aceea că el pretinde că se începu 
numai a se discuta dogma sa la epoca sinodului din Florenţa. Dacă D. de 
Maistre ar fi studiat istoria ecleziastică, ar fi ştiut că infailibilitatea nu era nici 
crezută nici discutată înainte de această epocă, şi că epoca discuţiunii sale este 
aceea a naşterii sale. Superioritatea sinodului sau a episcopatului era atunci 
decretată, fără nici o opoziţie ca credinţă permanentă a Bisericii; şi se suia pe 
scaunul Romei un papă care combătea, în scrierile sale teologice, ca pe o 
inovare opiniunea infailibilităţii papale pe care începeau să o susţină unii 
teologi. 



IV. 

In capitolele sale al doilea şi al treilea, D. J. de Maistre tratează despre 
sinoade. Scopul său este de a face să li se vadă nulitatea şi imposibilitatea. 

"O autoritate periodică şi intermitentă, zice el, este o contradicţiune în 
termeni; dar, sinoadele fiind puteri intermitente, guvernământul Bisericii nu le- 
ar putea aparţine. Deci în zadar ar recurge cineva la dânsele pentru a salva 
unitatea şi a menţine tribunalul vizibil. Ceva mai mult, sinoadele nu decid nimic 
fără apel, afară de sinoadele universale; dar, acestea din urmă au atât de mari 

inconveniente încât n-au putut intra în vederile Providenţei de a le încredinţa 
guvernământului Bisericii." (p. 16 şi 17) 

Aceste observaţiuni sunt afară de toată îndoiala după D. de Maistre: 
este imposibil ca Providenţa să fi avut alte cugete decât dânsul; şi aşa ilustrul 
scriitor nu-şi dă osteneala de a demonstra aceea ce afirmă. 

După ce şi-a pus axiomele, tratează chestiunea sinoadelor sub punctul 
său de vedere istoric. 

El afirmă mai întâi că era mai facil de a întruni sinoade ecumenice în 
secolele primare decât în zilele noastre. Pentru ce? Pentru că împăraţii aveau 
atotputinţa şi puteau să convoace un număr considerabil de episcopi; în vreme 
ce astăzi suveranitatea este îmbucătăţită (hachee), şi universul mărit prin 
descoperirea Americii. D. de Maistre socoteşte că ar trebui cinci sau şase ani 
pentru a constata legalmente convocarea. 

Cel din urmă sinod din Vatican şi-a luat sarcina de a combate pe 
marele om de Stat al românismului. 

Scriitorul providenţial nu era profet; el nu întrevăzuse nici drumurile 
de fier, nici luntrele cu vapor (vapoarele), nici telegraful electric. Ştiinţa 
modernă a făcut comunicaţiunile ceva mai prompte decât nu erau în timpul D- 
lui de Maistre, şi ne place a crede că astăzi ar fi mai lesne de a convoca un sinod 
general decât sub împăraţii romani. Chiar în timpul D-lui de Maistre, lucrul ar fi 
fost mai lesne, şi el nu a putut susţine contrariul decât din cauza spiritului său 
prea mult aplecat către paradox. Nu pare că el a cunoscut constituţia imperiului 
roman; el nu şi-a dat seama mai ales de imensele dificultăţi fizice peste care 
aveau să treacă episcopii pentru a se duce la sinoade, şi pe care nu le puteau 
aplana împăraţii, cu toată puterea lor. S-a deprins cineva prea mult de a 
considera imperiul roman ca cuprinzând lumea întreagă. Imense regiuni nu-i 
aparţineau cu nici un titlu, şi, în aceste regiuni, Evanghelia pătrunsese în urma 
apostolilor, care lăsaseră într-însele succesori. In însuşi imperiul, câte provincii 
nu recunoşteau pe împăraţi decât ca pe nişte suzerani fără putere directă, mai 
ales de la Constantin, sub a cărui domnie avu loc primul sinod ecumenic! Este 
de observat că aceste sinoade se ţinură la epoca decadenţei imperiului, când 
suveranitatea nu exista în realitate, şi când legăturile cele mai necesare se 
rupseseră între diversele părţi ale imperiului. 

Plecând de la data sa de cinci sau şase ani pentru convocare, conchide 
că dacă se va gândi cineva vreodată să adune un sinod general, el va fi 
reprezentativ. "Reuniunea tuturor episcopilor, zice el (p. 18), fiind moralmente, 
fiziceşte şi geograficeşte imposibilă, pentru ce n-ar deputa la statele generale 
(nobilimea, clerul şi starea de mijloc) ale monarhiei fiecare provincie catolică?" 
Fiind pus principiul suveranităţii şi infailibilităţii papale, D. de Maistre ar fi fost 
mai consecvent dacă ar fi prezentat astfel chestiunea: papa fiind suveran şi 
infailibil, sentinţele sale fiind fără apel, ce mai trebuiesc sinoade? Ce mai 
trebuiesc statele generale? Ca cei ce nu cred în această infailibilitate şi pun 
autoritatea în episcopat, să reclame, o înţelegem; dar sinodul este o superfluitate 
de îndată ce Biserica are un suveran absolut al cărei cuvânt este un ecou al 
cerului. 

Să nu mai revenim asupra imposibilităţii/zzzce, morale şi geografice a 
omului nostru de Stat? Astăzi când ştiinţa a distrus această întreită 
imposibilitate, am avea dreptul de a întreba: pentru ce toţi episcopii nu s-ar 
aduna, în loc de a trimite deputaţi la adunările pe care marele nostru scriitor le 
numeşte atât de singular staturile generale, şi cărora noi le vom ţine numele 
respectabile de sinoade? 

D. de Maistre putea cu atât mai bine să şteargă dintr-o trăsătură de 
condei staturile sale generale cu cât zice, cu acea siguranţă ce sade atât de bine 
unui geniu ca al său, unui geniu inventator al unui nou sistem asupra autorităţii 
pontificale: "Eu nu pretind să pun în cea mai mică îndoială infailibilitatea unui 
sinod general; zic numai că acest înalt privilegiu, el nu-1 are decât de la şeful 
său, căruia s-au făcut promisiunile." (p. 19.) Astfel D. de Maistre nu ezită câtuşi 
de puţin. Pentru ce într-adevăr să ezite? Mai bine vine să afirme; ceea ce nu 
costă nimic când se dispensează cineva de a proba. "Noi ştim bine, adaugă D. de 
Maistre, că porţile iadului nu vor birui Biserica; dar pentru ce? Din cauza lui 
Petru pe care ea este întemeiată." Cine a spus aceasta D-lui conte? Dar dacă cea 
mai mare parte dintre sfinţii Părinţi vor fi înţeles altfel decât el pasajul din 
Evanghelie la care face aluziune, cum va rămâne cu raţionamentul său? Dacă 
piatra fundamentală a Bisericii ar fi Iisus Hristos şi nu sfântul Petru, cum va 
rămâne cu baza prerogativelor pe care el o acordă cu atâta liberalitate papei? 
"Luaţi-i această temelie (pe Petru), zice D. de Maistre, cum oare va mai fi ea 
(Biserica) infailibilă, pentru că ea nu mai există? Trebuie a fi, dacă nu mă înşel, 
pentru a fi ceva." D. conte nu se înşela în privinţa acestui din urmă punct; dar 
dacă temelia Bisericii va fi Iisus Hristos, ea va putea exista fără de Petru; şi 
proba că poate exista fără de Petru, sau fără de papa, este că ea a existat într- 
adevăr aşa în mai multe epoci. 

Unde era papa în decursul primelor opt secole ale Bisericii? 

Unde era papa în timpul marii schisme de Occident? Papa dubius, 
papa nullus, toată lumea convine despre aceasta. Oare atunci n-a existat 
Biserica latină? Nu există ea când domnii cardinali dezbat în conclave, luni 
întregi, mai înainte de a se înţelege pentru alegerea unui papă? Dacă Biserica 
există fără papă, poate cineva privi ca ceva destul de probabil că ea poate exista 
fără el; şi dacă papa este cel dintâi dintre episcopii săi, nu-1 poate cineva, fără a 
nega istoria şi a cădea într-o eroare evidentă, să-1 pună ca condiţie sine qua non 
a existentei sale. 

D. de Maistre susţine "că nici o promisiune nu s-a făcut Bisericii 
separată de şeful ei." O credem, căci şeful ei este Iisus Hristos, şi Sfântul Duh i 
s-a dat de Iisus Hristos pentru a o dirija; numai şeful după cum îl înţelege D. de 
Maistre nu există decât în creierul său sau în al adepţilor săi, şi el niciodată n-a 
făcut parte din Biserica aşa precum a fost constituită ea de Iisus Hristos. 

Iată dar la ce se reduce sistemul D-lui de Maistre asupra sinoadelor: 
ele sunt imposibile astăzi, ele nu sunt infailibile decât prin papa, şi raţiunea 
acestei din urmă axiome este că promisiunile de infailibilitate nu i s-au făcut 
decât lui. Dacă întru aceasta este să credem D-lui de Maistre, nu găseşte cineva 

nimic în Scriptură în favoarea Bisericii separată de papa: totul se raportează la 
papa. 

Această aserţiune este opusul adevărului 279 . 

Să continuăm de a examina afirmaţiile sale relativ de sinoade. 

Sunt ele mai presus de papa, sau papa mai presus de ele? Această 
chestiune, răspunde D. de Maistre este de un imens ridicol (p. 20). Aceasta este 
ceea ce se numeşte în englezeşte un nonsens. 

Astfel, toţi teologii catolici care au dezbătut această chestiune, sunt 
nişte imbecili, după D. de Maistre. 

Sinoadele generale au imense inconveniente (p. 21) şi primele secole 
ale Bisericii au abuzat de dânsele (p. 22). Dacă necredincioşii atacă sinoadele, 
ce ne pasă? Nimic (decât aceasta) nu este mai indiferent pentru Biserica 
catolică, care nici nu trebuie nici nu poate fi guvernată de sinoade. (p. 22) 
Episcopii din primele secole erau obişnuiţi cu sinoadele, de acolo menţiunea ce 
o fac despre dânsele adesea în scrisorile lor. Dar dacă ei ar fi văzut alte timpuri, 
dacă ar fi reflectat asupra dimensiunilor globului, dacă ar fi prevăzut ceea ce 
era să se întâmple o dată în lume, degrabă şi-ar fi schimbat opiniunea. 

Dacă şi D. de Maistre, ar fi văzut alte timpuri, dacă ar fi reflectat la 
raporturile aproape instantanee ce aveau să se stabilească de la un capăt până la 
altul al globului, dacă ar fi prevăzut ceea ce trebuia să se întâmple nu peste 
secole, ci numai peste câţiva ani în urma lui, nu s-ar fi făcut atât de mult de râs 
de a raţiona după cum a raţionat. Episcopii din primele secole ar fi raţionat, la 
rândul lor, în secolul al XlX-lea, după cum raţionau în timpurile primare ale 
creştinismului, pentru că ei nu raţionau după împrejurări, ci după adevărata 
doctrină catolică. D. de Maistre are cu adevărat o metodă comodă pentru a scăpa 
de episcopii şi de scriitorii secolelor primare: ei ar fi vorbit într-alt fel dacă ar fi 
trăit în timpul nostru. Un atare principiu nu distruge el radical tradiţia catolică 
întreagă? Drept vorbind, D. de Maistre nu putea să ţină la dânsa: ce-i trebuie 
cuiva tradiţia, dacă papa este interpretul infailibil al lui Dumnezeu? Să ardem 
dar Sfânta Scriptură şi toate scrierile Părinţilor Bisericii. îndoiala este care a dat 
naştere cărţilor. Să credem orbeşte în cuvântul papei; suntem cu chipul acesta 
dispensaţi de orice cercetare, de orice inteligenţă, de orice raţiune, de orice 
ştiinţă. Credinţa nu raţionează; D. de Maistre ne-a spus-o: ea este bazată pe 
cuvântul papei infailibil, D. de Maistre o repetă necurmat. Singură îndoiala 
produce cărţile, aceasta este una din axiomele sale. Aşadar Omar fu omul cel 
mai logic. După exemplul său, să ardem bibliotecile şi să adormim sub aripa 
papei, accentele cygnului din Savoia, care singur a făcut cărţi pe care nu le-a 
inspirat nicicum îndoiala. 

Relativ de convocarea sinoadelor, D. de Maistre citează pe Fleury fără 
a-1 înţelege. Noi nu voim să credem că el a lucrat astfel cu reflexiune. Fleury, 
considerând chestiunea de fapt afirmă cu dreptate că singuri împăraţii chemau 
pe episcopi la sinoadele generale, şi că numai ei puteau face aceasta din cauza 



79 Să se vadă în Papalitatea schismatică a noastră discuţiea textelor Scripturii, invocate de latini, şi pe care noi 
le-am explicat după Părinţii Bisericii într-un sens opus papalităţii. 

puterii lor, care se întindea peste o mare parte din provinciile în care Bisericile 
erau situate. învăţatul istoric nu intenţionează să vorbească despre convocarea 
canonică, ci numai despre cea materială, dacă ne putem exprima astfel. D. de 
Maistre nu 1-a înţeles şi-1 tratează de un flecar deşert care a abuzat de istorie (p. 
25.). Aceasta este o impertinenţă ce nu poate atinge pe unul dintre cei mai 
învăţaţi şi dintre cei mai judicioşi istorici ce au existat. D. de Maistre cu atât mai 
puţin putea să şi-o permită, cu cât el însuşi nu ştie nici un cuvânt de istorie 
ecleziastică ori de teologie. Am văzut deja probe despre aceasta. Vom mai 
întâlni încă şi altele. 

Găsim una numaidecât (p. 26.). Ilustrul autor nu voieşte nici să se 
presupună măcar, că un sinod ar putea fi în contradicţiune cu papa. "Aceasta 
este o propoziţie, zice el cu acea politeţe aleasă cu care s-a lăudat, o propoziţie 
căreia i se face toată onoarea posibilă dacă va fi considerată numai de 
extravagantă." 

Astfel, teologi latini mari şi mici care aţi tratat această chestiune, sau 
pe care ea vă preocupă, voi sunteţi nişte neghiobi, pe credinţa D-lui de Maistre, 
însuşi Bellarmin este un prost, după omul de Stat Savoyard, căci el a presupus 
că un papă ar putea fi eretic şi că, în acest caz, ar putea fi judecat de un sinod. 
Un sinod care să judece un papă! Şi Bellarmin care presupune că una ca aceasta 
s-ar putea întâmpla! D. de Maistre trebuia, după cum se vede, să se exprime 
într-un mod energic pentru a caracteriza asemenea propoziţii. Cei ce-şi presupun 
că un papă ar putea fi eretic sunt foarte ridicoli şi foarte culpabili (p. 28.). în 
decurs de optsprezece secole, nu s-a văzut un singur papă să cadă în eroare. D. 
de Maistre este foarte afirmativ asupra acestui punct. Vom avea ocaziunea de a-i 
proba mai târziu că se poate arăta un mare număr care au fost eretici, şi i se va 
proba aceasta prin mărturia a înşişi papilor. Cu acea ocaziune ştiinţa sa istorică 
va fi expusă în toată splendoarea sa. 

Numai papa, după D. de Maistre, are dreptul de a convoca un sinod 
general; dacă o dată convocat, el voieşte să-1 dizolve, nu are decât să zică: Eu nu 
mai sunt. Şi iată că sinodul devine deodată conciliabul şi fără putere. D. de 
Maistre atribuie gallicanilor aceste două principii, apoi adaugă cu naivitate "că 
el n-a înţeles niciodată pe francezi, când afirmă că decretele unui sinod general 
au putere de lege independent de acceptarea sau confirmarea suveranului 
pontif." 

Dacă el ar fi studiat actele sinoadelor generale, dacă ar fi citit numai 
de-a în fuga istoria marii schisme din Occident, ar fi văzut mai clar în această 
chestiune. Deşi providenţial, un geniu ca al său nu inventează faptele; el nu 
poate afla decât sisteme noi; dar, sistemele noi, în teologie, n-au adevărul de 
partea lor. Dacă D. de Maistre ar fi cunoscut mai bine pe scriitorii gallicani, ar fi 
văzut într-înşii altceva decât nişte şicanatori (p. 28), de ar fi fost mai teolog, nu 
i-ar fi găsit insuportabili (ibid.) şi n-ar fi scris această frază ridicolă: "Cu toate 
sinoadele şi în virtutea chiar a sinoadelor, fără MONARHIA ROMANĂ, 
Biserica nu mai este." Fără monarhia romană! Trebuie să fie cineva D. de 
Maistre pentru ca să-şi permită asemenea îndrăzneli; pentru ca să facă 

presupuneri himerice şi pentru ca să le explice apoi cu ajutorul analogiilor trase 
din puterea temporală. 

Noi nu-1 vom urmări pe tărâmul politic. Vom zice numai că analogiile 
sale sunt pe atât de contestabile pe cât şi principiile sale, care principii sunt 
astăzi cu respect puse la o parte printre lucrurile antice şi curioase, în cabinele 
amatorilor. Dacă principiile sale stau astfel, analogiile ce trage dintr-însele vor 
putea foarte bine să aibă aceeaşi soartă. 

Deşi trecem repede peste capitolul Analogiilor trase din puterea 
temporală, totuşi nu va fi nefolositor de a observa că D. de Maistre pune 
monarhia absolută ca tipul politic perfect şi pe acest model voieşte el să-1 imite 
întocmai Biserica lui Iisus Hristos. Monarhia absolută este pentru dânsul o 
axiomă pe care nu o discută. El trage dintr-însa toate consecinţele posibile, pe 
care le aplică Bisericii, şi dă aceasta ca pe o demonstraţiune. Negaţi axioma, 
luaţi modelul vostru politic, aiurea, după cum întru aceasta aveţi dreptul, ce-i 
devine demonstraţiunea? Tot ce zice D. de Maistre se reduce pur şi simplu la 
această propoziţie: Biserica este conformă cu monarhia absolută, pentru că 
monarhia absolută este monarhia pe care Iisus Hristos a stabilit-o în Biserica sa. 
Autorul nostru se învârteşte de sute de ori în jurul acestei propoziţii; 
îngrămădeşte la cuvinte, dar nu probează nici că monarhia absolută ar fi 
arhetipul politic, nici că Iisus Hristos ar fi consacrat-o în Biserica sa. El afirmă 
numai aceste două lucruri. Afirmaţiea nu este de ajuns în lucruri aşa de grave. 

D. de Maistre presupune că sinoadele sunt absolut identice cu statele 
generale; apoi ia statele generale în Franţa, în Anglia; trece în revistă 
ordonanţele de Blois, de Moulins şi de Orleans; legile marinei, ale apelor şi ale 
pădurilor etc; trage din toate acestea analogii ce nu sunt juste decât dacă admite 
cineva toate ideile şi aprecierile sale; şi crede că a satisfăcut lumea cu 
plenitudine în privinţa tuturor dificultăţilor. 

Nu s-ar părea mai raţionabil de a nu aplica nicicum Bisericii formele 
variabile ale guvernămintelor omeneşti, şi mai ales de a nu conchide, după cum 
a făcut până la dezgust D. de Maistre de la temporal la spiritual? Acesta este un 
paralogism de care şi cei mai slabi logici se pot apăra. 

în deluviul de fraze cu care ne copleşeşte D. de Maistre, pentru a face 
iluziune asupra slăbiciunii argumentării sale, noi luăm din treacăt câteva, ca 
acestea: "Un sinod general adevărul vorbind este riguros imposibil." (p. 33.) 
Atunci, nu a fost sinod general adevărat adevăr vorbind de la începutul 
creştinismului; atunci papa sfântul Grigore Cel Mare nu ştia ce zicea când 
afirma că el respecta cele dintâi patru sinoade ecumenice ca pe cele patru 
Evanghelii; atunci toţi istoricii ecleziastici şi erudiţii care au compilat cu ştiinţă 
canoanele sinoadelor au fost nişte apucaţi de ameţeală, când au crezut că văd în 
analele Bisericii mari adunări decorate cu titlu august de sinoade ecumenice. 

Dar pentru ce găseşte D. de Maistre sinodul ecumenic imposibil? 
Pentru cuvântul pe care deja 1-a dat mai sus: dimensiunea globului terestru. El 
ţinea la aceasta precum se vede. 

Iată o altă propoziţie luată din zbor din capitolul ce examinăm (p. 33). 

"Aş fi şi eu dascăl de a vorbi despre sinoade tot atât de defavorabil pe 
cât a vorbit despre dânsele sfântul Grigorie de Nazianz." 

Nu: de Maistre, cu tot titlul său de om de Stat pe care-1 iubeşte atât de 
mult, n-ar fi putut, fără un orgoliu insuportabil, să-şi aroge în Biserică aceleaşi 
drepturi ca sfântul Grigorie de Nazianz, un episcop, un mare teolog şi un mare 
sfânt. D. de Maistre nu a fost decât un simplu laic, un scriitor lipsit de ştiinţă 
religioasă. Dacă a fost virtuos, şi voim bucuros să o credem, noi nu credem ca 
Biserica să-1 fi găsit încă demn de a purta aureola. El nu avea dar cu nici un titlu 
drepturile pe care zice, cu emfază, că ar fi dascăl de a le exercita. 

Dar tratează sfântul Grigorie de Nazianz defavorabil sinoadele, pentru 
că zice că adunările de preoţi şi de episcopi au adesea inconveniente şi că el le 
evită din cât îi stă prin putinţă? Vorbea el de sinoade propriu-zise şi în general? 
Nu făcea el aluziune la (nişte) reuniuni contenţioase (iubitoare de gâlceava) şi 
necanonice, unde câţiva episcopi sau preoţi se adunau pentru a discuta oarecari 
chestiuni ardente ce agitau spiritele? D. de Maistre nu se îndoia despre aceasta, 
pentru că zice cu câteva rânduri mai departe: "Sfântul bărbat s-a explicat, dacă 
nu mă înşel." Această lăsare moale prinde cu adevărat bine, când vine cineva să 
arunce în spinarea unui mare episcop o crimă imaginară. 

Dacă D. de Maistre voia să vorbească de sfântul Grigorie de Nazianz, 
pentru ce nu spunea că sub preşedinţia sa se începu al doilea sinod general 
întrunit la Constantinopol? El ar fi aflat, din istorie şi din actele acestei adunări, 
că papa Damas nu lua la dânsa nici o parte; că ea fu prezidată, după sfântul 
Grigorie, de sfântul Meletiu, care nu era în împărtăşire cu Roma, ceea ce nu a 
împiedicat pe această adunare de a fi venerată ca una din cele patru Evanghelii 
de sfântul Grigore cel Mare. Iată fapte incontestabile, ce le aduce în minte 
numele sfântului Grigorie de Nazianz celor ce ştiu istoria ecleziastică. Să le 
consilieze discipolii D-lui de Maistre cu ideile lor de suveranitate pontificală, 
dacă o pot. 

După ce a zis că sinoadele sunt imposibile, inutile, periculoase, D. de 
Maistre zice că ele pot fi utile (p. 34). Noi nu vom căuta ca să acordăm pe 
ilustrul autor cu sine însuşi. 

Iată o frază luată în treacăt (p. 34): "Hume a făcut asupra sinodului de 
la Trident o reflexiune brutală care merită cu toate acestea de a se lua în 
consider aţiuneT Care este reflexiunea aceasta? Că acest sinod este singurul care 
să se fi ţinut într-un secol cu adevărat luminat, şi că nu se mai vede un altul până 
când ignoranţa prepară din nou genul uman la aceste mari imposturi. D. de 
Maistre găseşte pe Hume necioplit, dar îi judecă reflexiunea sa dreaptă: "Cu cât 
lumea va fi mai luminată, zice el, cu atât mai puţin se va gândi cineva la un 
sinod general." (p. 38) Apoi, printr-o stranie contradicţiune, dar obişnuită pentru 
ilustrul scriitor, numără douăzeci şi unu de aceste sinoade ecumenice pe care le- 
a declarat riguros imposibile, şi calculează că vine unul pentru optzeci şi şase de 
ani. D. de Maistre ar fi trebuit să fie mai puţin darnic de sinoade ecumenice; nu 
fură în realitate decât şapte sinoade care reprezentară Biserica universală. 
Celelalte paisprezece ce se numesc ecumenice în Biserica occidentală, nu 



190 



WLADIMIR GUETTEE, Papalitatea eretica 

reprezentară decât pe această Biserică, şi, prin urmare nu fură universale sau 
ecumenice. 

Primul Sinod ecumenic se ţinu în secolul al IV-lea şi ultimul, după D. 
de Maistre, în al XVI-lea, şi aceste sinoade nu par a fi făcute decât pentru 
juneţea creştinismului. Cu adevărat, când citeşte cineva asemenea excentricităţi 
în cartea marelui bărbat, îşi pune întrebarea cum acest scriitor paradoxal, 
ignorant şi fără logică, a putut avea un singur părtinitor. Cu toate acestea el a 
făcut şcoală şi nu numai laici neştiutori de teologie şi de istorie ecleziastică, dar 
şi preoţi se glorifică că l-au avut de învăţător şi de conducător! Şi curtea din 
Roma îl exaltă ca pe un om de geniu, ca pe un învăţat! Această patimă nu 
probează decât un lucru: profunda şi foarte deplorabila ignoranţă ce învăluieşte 
astăzi pe clerul latin. 

Noi ne-am prea grăbit de a găsi o contradicţiune în D. de Maistre. Da, 
sinoadele generale nu par făcute decât pentru tinereţea Bisericii, "căci, într- 
adevăr, zice autorul nostru (p. 39), nu aş voi să asigurez că primele secole ale 
creştinismului au trecut." Nu-i trebuie decât să se explice pentru a fi înţeles, 
după cum se vede. Biserica ar putea dar foarte bine ca să fie încă tânără. Ea nu 
are pentru aceasta mai puţin de nouăsprezece sute de ani aproape. Sfântul 
Grigore cel Mare o găsea deja bătrână la sfârşitul secolului al Vl-lea şi aspira 
după momentul în care ea s-ar reîntineri urcându-se la sorgintea sa şi 
purificându-şi instituţiunile sale în apele curate care izbucniră din sânul omului- 
Dumnezeu şi al apostolilor Săi. Dar D. de Maistre dă din umeri în dispreţ auzind 
asemenea vorbe fără şir şi neînţelese: "Nu este raţionament mai fals, zice el, 
decât acela prin care voieşte cineva să ne readucă la ceea ce se numeşte primele 
secole, fără să ştie ce zice." Sărmani doctori ai Bisericii care reveniţi atât de 
adesea asupra excelenţei primelor secole creştine! Iată, (că) voi nu ştiţi ce ziceţi, 
D. conte de Maistre, om de Stat şi diplomat savoyard, ex-ambasador al Sardiniei 
pe lângă curtea de Rusia, este care vă face acest compliment măgulitor. 

Şi pentru ce nu ştie cineva ce zice când vorbeşte de primele secole? 
Pentru că Biserica nu are etate (p. 40) şi că ea nu este prin urmare nici tânără 
nici bătrână. Cu adevărat, D. de Maistre este isteţ în evoluţiuni. Iată-1, în spaţiul 
de două pagini, afirmându-ne că Biserica nu poate avea sinoade în decursul 
juneţei sale; că juneţea sa încă poate n-a trecut; apoi că această juneţe nu există 
şi că cei ce vorbesc de dânsa nu ştiu ce zic. 

Fiind capitolele sale asupra, sau mai bine zis în contra sinoadelor, D. 
de Maistre simte trebuinţa de a protesta despre perfecta sa ortodoxie. Dacă a 
avut intenţia de a pretinde să treacă de ortodox, desigur nu şi-a ajuns scopul său, 
şi noi am citit puţine cărţi mai pline decât a sa, de erezii, de erori istorice, de 
pedantism, de orgoliu, şi de ignoranţă. Spre a nu se îndoi careva despre 
ortodoxia sa, el binevoieşte a mărturisi că unele împrejurări pot face sinoadele 
necesare. Acest semi-cuvânt, care nu este din partea sa decât o nouă 
contradicţiune, poate oare să răscumpere toate câte le-a zis el false, fără 
legătură, insultătoare pentru aceste sfinte adunări? 

"Francezii nu ştiu poate, adaugă învăţatul nostru teolog, că tot ce 
poate cineva să zică mai raţionabil despre papa şi despre sinoade s-a zis de doi 

teologi francezi." Apoi vin o citaţiune puţin fidelă din Du Perron, şi câteva linii 
din Thomassin. Thomassin pretinde că nu trebuie să-şi bată cineva capul pentru 
a şti dacă sinodul este mai presus sau mai prejos decât papa; şi Du Perron: că 
papa este infailibil când crede el că este. 

Dacă judecăm despre aceşti doi teologi după aceste texte admirate de 
D. de Maistre, vom avea despre dânşii cea mai slabă idee. Dar noi îi cunoaştem 
prea mult pentru a nu-i stima. Este de ajuns cuiva să citească operele lor pentru 
a se convinge că D. de Maistre îi insultă când se sprijineşte pe mărturia lor 
trunchiată. Du Perron şi Thomassin, deşi timizi şi unul şi altul când aveau să 
trateze chestiuni în care aveau să menajeze antagonişti respectabili, nu erau 
pentru aceasta mai puţin gallicani în toată puterea cuvântului, şi concesiunile lor 
parţiale sau de circumstanţă, nu au ridicat nicicum acest caracter doctelor lor 
scrieri. Să-i citească şi va înţelege tot ce în sistemul D-lui de Maistre este erezie 
contra sănătoasei doctrine şi erori de fapt. 

Noi nu voim nicicum să lăsăm sub tăcere o notă de la pagina 37 a D- 
lui de Maistre. 

"O observaţiune, zice el, o recomand atenţiunii tuturor cugetătorilor: 
adevărul, combătând eroarea, nu se supără niciodată." Atunci pentru ce se arată 
D. de Maistre atât de viu impresionat când atacă gallicanismul? Gallicanii, 
pentru dânsul, sunt şicanatori, disputători, flecari; ei sunt fără bună credinţă, şi 
cu adevărat insuportabili; doctrina lor este absurdă, extravagantă; i se face 
toată onoarea posibilă tratând-o de extravagantă; ea este de un ridicol fără 
margini; Bossuet însuşi, susţinând-o te face să surâzi a compătimire. Este D. de 
Maistre cu sânge rece când spune astfel de lucruri despre o doctrină susţinută de 
cea mai mare şi de cea mai ilustră Biserică din Occident, de scriitori care sunt 
gloria ştiinţei sacre? Dacă este adevărat, după cum el o zice în aceeaşi notă, că 
"eroarea nu este niciodată cu sânge rece când combate adevărul", noi suntem 
datori să conchidem dintr-aceasta că noul său sistem este eroarea, şi că 
gallicanismul este adevărul, pentru că el nu i-1 poate opune cu sânge rece. 
"Puţine demonstratiuni sunt atât de bine simţite de conştiinţă" mai zice 

scriitorul nostru. Fie, atunci el pe sine însuşi s-a condamnat, şi toată lumea va 
conveni (îi va spune tot aşa) întru aceasta. 

Dar mai înainte de a încheia cu totul observaţiunile noastre asupra 
doctrinei D-lui de Maistre în privinţa sinoadelor, nu va fi inutil de a apropia de 
propoziţiile ce am ridicat această frază, trasă din cartea a patra, Capul VI, din 
cartea du Pape: "S-a luat, zice el, în ţările supuse schismei, partita cea mai 
extraordinară ce este cu putinţă de a se imagina, adică de a nega că ar fi cu 
putinţă să fie mai mult decât şapte sinoade în Biserică; de a susţine că totul s-a 
decis de către acele adunări generale care precedară sciziunea (despărţirea, 
dezbinarea), şi că nu mai trebuie să se convoace altele noi. Am auzit de mii de 
ori zicându-se (în Rusia) că nu mai trebuie sinoade şi că totul s-a hotărât. De 
unde urmează că a greşit Biserica de s-a adunat pentru a condamna pe Macedon, 
pentru că se adunase mai înainte pentru condamnarea lui Arie, şi că iarăşi a 
greşit de s-a adunat la Trident pentru a condamna pe Luther şi Calvin, pentru că 
totul se hotărâse de primele sinoade." 

Va putea să se pară de mirare de a auzi pe D. de Maistre luând 
apărarea sinoadelor în contra Orientalilor zişi schismatici, după ce a stabilit o 
atât de stranie teorie asupra acestor sfinte adunări. Noi nu ne vom apuca de a-1 
consilia cu sine-însuşi. 

Vom adăuga un alt pasaj extras din aceeaşi carte du Pape (liv. II, eh. 
III), şi în care D. de Maistre admite că Biserica poate să nu aibă papă, în decurs 
de timp foarte îndelungat. Ne vom întreba unde pune D. de Maistre Biserica şi 
autoritatea în decursul acelui timp, pentru că el nu vede nimic în afară de papa. 
Noi nu ne vom încerca de a răspunde la această dificultate: constatăm numai 
contradictiunea. Iată cuvintele D-lui de Maistre: 

"Când curtezanele atotputernice, monştri de licenţă şi de scelerateţe, 
profitând de dezordinile publice, puseseră mâna pe putere, dispuneau de tot în 
Roma, şi aduceau pe scaunul sfântului Petru, prin mijloacele cele mai culpabile, 
sau pe fiii lor sau pe amanţii lor, eu tăgăduiesc foarte expres că aceşti oameni 
au fost papi. Cel ce ar întreprinde de a proba propoziţiea contrară s-ar vedea 
desigur foarte împiedicat." 

Papii pe care D. de Maistre îi leapădă au ocupat scaunul Romei în 
decurs de un secol aproape. Delăsase oare Dumnezeu Biserica Sa în decursul 
acestui timp? Nu era în Biserică nici o autoritate suverană? Uitase oare Iisus 
Hristos promisiunile sale? 



V. 

După ce şi-a expus noul său sistem asupra infailibilităţii şi 
absolutismului papei, D. de Maistre încearcă a-1 stabili cu mărturiile Părinţilor 
Bisericii. Sarcina era spinoasă. Ultramontanii ordinari, ca Bellarmin şi Duval, 
nu putuseră decât prin şicane (cuvântul este de la Bossuet), să stabilească pe 
tradiţia catolică sistemul pe care voiau să-1 opună gallicanismului. Cum a putut 
avea pretenţia D. de Maistre de a găsi mărturii în sprijinul la al său, care este cu 
mult mai exagerat decât acela al vechilor ultramontani? Trebuie să observăm 
chiar că el n-a putut, fără a se contrazice, să caute probe tradiţionale în sprijinul 
ideilor sale. El mărturiseşte că sistemul său este nou, că cei de la Roma chiar n- 
au putut la început să-1 înţeleagă. A cita mărturii de la autorii vechi în sprijinul 
unui sistem nou, aceasta vrea să zică a voi să probeze că acest sistem nou este 
vechi. Nimic nu este de mirare dar dacă marele om al ultramontanismului 
modern n-a izbutit deloc în sarcina sa. 

Să-1 urmăm cu toate acestea în cercetările sale istorice. "Nimic, zice el 
(p. 44), nu este atât de invincibil demonstrat, pentru conştiinţa mai ales care nu 
dispută niciodată, ca supremaţia monarhică a suveranului pontif." 

Conştiinţa nu dispută când inteligenţa este perfect luminată. Dar o 
demonstraţiune nu se adresează de-a dreptul către conştiinţă, ea nu ajunge la 
dânsa decât prin inteligenţă care, singură, pune pe om în posesiunea adevărului, 
şi a binelui care nu este decât adevărul practic. Inteligenţa dispusă cu motiv în 

câtă vreme probele ce i se oferă nu sunt destul de demonstrative pentru ca ea sa- 
şi dea adeziunea sa intimă la ceea ce face obiectul discuţiunii. Când probele au o 
forţă invincibilă, inteligenţa supune, şi, dacă nimic, în conştiinţa morală a 
omului, nu se opune domniei adevărului şi a binelui, el îşi dă adeziunea sa 
practică la aceea ce este demonstrat pentru inteligenţa sa. 

Prima axiomă a lui D. de Maistre nu este dar demnă de un filosof 
căruia şcoala ultramontană îi acordă o atât de mare profunzime. Este adevărat că 
noi suntem departe de a împărtăşi, asupra acestui punct, opiniunea sa. Pentru 
noi, D. de Maistre nu este decât un om plin de mândrie (morgue), care emite 
propoziţiile cele mai seci şi cele mai false, cu un ton dogmatic care poate face 
iluziune oamenilor superficiali, dar care nu probează decât slăbiciunea 
orgolioasă a filosofiei sale, pentru oamenii serioşi şi cu bună gândire (reflechis). 

Noi putem da, ca o nouă probă despre spiritul sistematic şi orgolios al 
D-lui de Maistre, ceea ce el a zis numaidecât după ce a pus axioma ce am citat- 
o. 

"Ea (supremaţia monarhică a papei) nu a fost nicicum, fără îndoială, 
la începutul său, ceea ce a fost cu câteva secole în urmă; dar întru aceasta 
anume se arată ea divină''' 

Astfel, anume pentru că pretinsa supremaţie monarhică a papei şi-a 
schimbat natura, după mai multe secole, de aceea este divină. S-a crezut până la 
D. de Maistre, şi creştinii rezonabili cred încă şi astăzi, că ceea ce este 
dumnezeiesc în Biserică este ceea ce s-a stabilit de Omul-Dumnezeu, de Iisus 
Hristos, ceea ce se vede stabilit prin urmare din timpurile apostolice. Dar D. de 
Maistre nu voieşte să recunoască ca divin decât ceea ce s-a modificat după 
câteva secole. N-ar putea cineva să zică că o asemenea afirmaţie este fără 
judecată? Pe ce o întemeiază D. de Maistre? Pe acest principiu inventat de 
dânsul: "Tot ce există legitim şi pentru secole există mai întâi în germen, şi se 
dezvoltă succesiv." El pretinde că a demonstrat aceasta în a sa încercare asupra 
principiului generator al instituţiunilor umane. Fără a ne lega de această carte, 
noi putem stabili prea bine acest principiu pe care toate demonstraţiunile D-lui 
de Maistre nu-1 pot clăti: că ceea ce este divin în Biserică vine din timpurile 
apostolice, şi că Iisus Hristos n-a venit să stabilească o Biserică fără a-i da 
bazele esenţiale ale existentei sale. Dacă intenţia sa a fost de a stabili o 

monarhie absolută, primul lucru ce a trebuit să facă a fost de a desemna 
monarhia absolută, şi cel dintâi lucru ce noi suntem datori să observăm în 
analele Bisericii, este acţiunea acestei monarhii absolute, investită cu puterea 
suverană, şi căreia îi datoresc o supunere completă toţi credincioşii şi toţi şefii 
care nu sunt decât păstori secundari trăgându-şi dintr-însul autoritatea delegată 
ce o au. 

D. de Maistre mărturiseşte că numai câteva secole după stabilirea 
Bisericii se observă supremaţia monarhică a papei. L-am auzit mărturisind încă 
că, în tinereţea Bisericii, care poate încă n-a trecut, episcopii au avut pretenţia 
de a guverna Biserica şi de a obliga chiar pe papa să se supună legilor făcute în 
adunările lor generale sau ecumenice. Aceste două mărturisiri, pe care evidenţa i 

le-a smuls D-lui de Maistre, ridică toată valoarea ce el a voit să o găsească în 
unele cuvinte izolate trase din Părinţii Bisericii. 

El începe citaţiunile sale cu un extras din cuvântul lui Bossuet asupra 
unităţii Bisericii. D. de Maistre ştia bine că Bossuet nu era ultramontan; că dacă 
a recunoscut în acel cuvânt întâietatea papei, dacă a afirmat că sfinţii Părinţi au 
admis această întâietate, el leapădă foarte departe supremaţia monarhică pe care 
D. de Maistre i-o atribuieşte; şi n-a înţeles prin urmare pe Părinţii Bisericii ca el. 
Deci dar pentru propria sa condamnaţiune D. de Maistre a citat pe Bossuet. 

Acest mare bărbat, cu toată Biserica gallicană, a învăţat că papa este 
şeful Bisericii şi întâiul episcopilor; că el ţine în episcopat locul ce-1 ţinea Petru 
în colegiul apostolesc; că el posedă, prin urmare, privilegii onorifice; şi că în 
unele împrejurări, el poate şi trebuie să exercite o jurisdicţiune sau supraveghere 
generală peste toată Biserica, pentru a face să se observe legile sau canoanele 
cărora el este obligat de a se supune ca şi ceilalţi. 

Plecând de la aceste date generale, se înţelege că, în compoziţiuni 
oratorice mai ales, şi când împrejurările o cereau, scriitori ecleziastici se serveau 
de expresii pompoase pentru a exalta întâietatea sau puterea papei. Nici un autor 
nu a mers mai departe ca Bossuet în discursul său asupra unităţii Bisericii, şi D. 
de Maistre chiar recunoaşte că el prea fericit a exprimat toate privilegiile 
catedrei sfântului Petru (p. 44, 45). Cu toate acestea Bossuet era gallican, şi 
departe de a admite supremaţia monarhică a D-lui de Maistre, el lepăda ca 
eronată doctrina mai moderată a lui Duval şi Bellarmin. Atunci, pentru ce a voit 
D. de Maistre să vadă supremaţia sa monarhică sub nişte expresii cu mult mai 
puţin grandioase decât acelea ale lui Bossuet? 

D. de Maistre convine că n-are nici un text nou de a ni-1 face 
cunoscut, şi că toate acelea pe care le citează sunt atât de cunoscute încât ele 
sunt ale tuturor (p. 47). Cum se face că D. de Maistre citează în favoarea noului 
său sistem texte pe care toată lumea le cunoaşte, şi în care nimeni n-a văzut 
probe în sprijinul unei doctrine necunoscute până în zilele noastre, şi care a pus 
în mirare pe însăşi curtea din Roma când D. de Maistre a formulat-o pentru 
întâia oară? 

Aceste observaţiuni preliminare trebuie să ţină în neîncredere contra 
interpretaţiunii noi ce D. de Maistre a dat unor texte, citate de toate şcolile 
teologice şi de Sorbona chiar, în favoarea întâietăţii papei aşa cum s-a înţeles ca 
totdeauna în Franţa şi care, în fond, nu probează nici primaţia (întâietatea) 
gallicană nici absolutismul ultramontan. 

După D. de Maistre, sfântul Irineu recunoştea supremaţia catedrei lui 
Petru; Tertullian numeşte pe papa episcopul episcopilor, el afirmă că cheile s-au 
dat lui Petru şi prin el Bisericii; Optat de Mileve asigură că sfântul Petru a 
primit singur cheile pentru a le comunica celorlalţi păstori; sfântul Ciprian, după 
ce a citat cuvintele evanghelice: Tu eşti Petru etc, zice că de acolo decurge 
hirotonia episcopilor şi forma Bisericii; sfinţitul Augustin învaţă că Domnul a 
încredinţat oile sale episcopilor, pentru că le-a încredinţat lui Petru; sfântul 
Ifrim (Efrem) zice unui simplu episcop: Tu ocupi locul lui Petru; Gaudenţiu din 
Bressa numeşte pe sfântul Ambrozie succesorul sfântului Petru; Petru de Blois 

scrie unui episcop că el nu este decât vicarul fericitului Petru; episcopii unui 
sinod din Paris declară că nu sunt decât vicarii principelui Apostolilor; sfântul 
Grigore de Nyssa învaţă că Domnul a dat prin Petru cheile episcopilor; Gildas 
zice că episcopii cei răi uzurpă scaunul sfântului Petru. 

Din aceste texte, ce am dat în aceeaşi ordine ca D. de Maistre, acest 
scriitor trage această concluziune: "Atât de mult toţi erau convinşi de toate 
părţile că episcopatul întreg era ca să zicem aşa concentrat în scaunul sfântului 
Petru, din care emana!" 

Aceasta este oare concluziunea ce trebuia să o tragă? Dacă D. de 
Maistre ar fi citit mai bine pe sfinţitul Augustin pe care-1 citează, ar fi înţeles 
aceea ce Părinţii şi scriitorii ecleziastici înţelegeau când se exprimau precum el 
a arătat. Sfinţitul Augustin explică admirabil în mai multe locuri ale operelor 
sale, că Iisus Hristos se adresa sfântului Petru pentru că el reprezenta colegiul 
apostolesc şi Biserica: Ecclesiae personam gerebat; că nu lui, ci Columbei 
(Porumbiţei) sau Bisericii dădea el puterile. După sfinţitul Augustin, Petru n- 
avea dar nişte puteri care să-i fie proprii; el nu putea decât să exercite puterile 
care se dăduse Bisericii. Iisus Hristos nu se adresa către el decât pentru că el era 
întâiul apostolilor; dar ceilalţi apostoli primeau aceleaşi drepturi de a exercita 
puterile încredinţate Bisericii; şi unii şi alţii erau vicarii Bisericii sau ai lui Iisus 
Hristos care nu este decât una cu ea; şi dacă unii părinţi s-au servit uneori de 
expresii semnalate de D. de Maistre, ei considerau pe Petru ca reprezentând 
Biserica. Se înţelege astfel cum au putut ei zice că episcopii facem funcţiunile 
lui Petru, că ocupau scaunul lui Petru; ei nu înţelegeau prin aceea decât 
funcţiunile episcopatului, date tuturor apostolilor şi succesorilor lor legitimi, în 
persoana sfântului Petru cel dintâi dintre dânşii. 

Cât despre interpretarea D-lui de Maistre, ea este nu numai contrară 
sentimentului adevărat al Părinţilor pe care-i citează, după cum se poate vedea 
dintr-alte locuri ale operelor lor, ci şi sentimentului ultramontanilor, care 
niciodată n-au îndrăznit să susţină că puterea episcopală ar fi numai o putere 
delegată, şi că sfântul Petru ar fi fost investit cu toată puterea directă şi legitimă. 
Ceea ce este mai ales demn de observat, este că pasajele citate mai sus nu 
vorbesc decât de sfântul Petru prim apostol, şi nu despre el ca episcop al Romei. 
Astfel ele confundă pe episcopii Romei cu ceilalţi în acelaşi episcopat a cărui 
personificaţiune a fost sfântul Petru, ca prim al apostolilor. Nu este vorba despre 
pontificii romani, ci despre persoana sfântului Petru în pasajele indicate mai sus 
şi Petru sau catedra lui Petru însemnează Episcopatul. Cum a putut D. de 
Maistre să deducă de aici monarhia absolută a papei? 

Depărtându-se de sensul pe care toată tradiţia catolică 1-a dat 
expresiilor ce el a citat, D. de Maistre a pus un sistem în locul adevărului. 

Acest scriitor citează încă în favoarea sa pe sfântul Inocenţiu I în 
epistola sa către episcopii din Africa şi în aceea pe care el o scrisese lui Vitriciu 
din Rouen, pe care-1 numeşte Victor, nu ştim pentru ce; în urmă invocă mărturia 
sfântului Leon care, ca şi Inocenţiu, priveşte catedrala lui Petru ca pe sorgintea 
puterii episcopale. 

Apoi el revine la sfântul Ciprian, care, în secolul al III-lea, numeşte pe 
papa. judecător în Biserică în locul lui Iisus Hristos; papa Anastasie, în secolul 
al IV-lea, priveşte pe toate popoarele creştine ca pe membrele propriului său 
corp; după câţiva ani, papa Celestin numea Bisericile membrele noastre; papa 
sfântul Iuliu scrie părtinitorilor lui Eusebiu: "Nu ştiţi că uzul este ca să ni se 
scrie nouă mai întâi şi să se decidă aici ceea ce este drept!" Acest papă restabili 
în scaunele lor pe episcopii deposedaţi, ceea ce face pe istoricul care relatează 
acest fapt să zică că "grija întregii Biserici aparţine papei din cauza demnităţii 
scaunului său." 

Către mijlocul secolului al V-lea, sfântul Leon declară sinodului de la 
Chalcedon că trebuie să se privească epistola sa către Flavian ca o regulă de 
credinţă relativ de întrupare, şi delegaţii sfântului scaun zic că ei vor părăsi 
sinodul, dacă Dioscoru, ereticul patriarh al Alexandriei, nu este exclus dintr- 
însul. 

In sinodul de la Chalcedon, delegatul Lucenţiu afirmă că niciodată nu 
s-a adunat vreun sinod fără autoritatea sfântului scaun. 

Papa Celestin zice delegaţilor săi când plecau la sinodul de la Efes că 
ei se duceau acolo, nu pentru a disputa, ci pentru a. judeca. 

Sfântul Leon a refuzat de a admite al 28-lea canon al sinodului de la 
Chalcedon care acorda locul al doilea în Biserică patriarhului de 
Constantinopol, şi-1 casa în virtutea autorităţii sale apostolice. 

El convocase mai înainte pe al doilea sinod de la Efes pe care-1 anulă 
refuzându-i aprobaţiunea sa. 

în secolul al Vl-lea, episcopul Patarei, în Lycia, zicea că nu era decât 
un papă peste toate Bisericile universului. 

în al VH-lea, sfântul Maxim învăţa că scaunul apostolesc "are 
autoritatea şi puterea de a lega şi de a dezlega în toate Bisericile, în toate 
lucrurile şi în toate modurile." 

în acelaşi secol, episcopii din Africa recunosc că nimic nu trebuie să 
fie examinat nici admis mai înainte de a fi luat cunoştinţă despre aceea sfântul 
scaun. 

Papa Agathon, în epistola sa către al 6-lea sinod general, afirmă că 
Biserica apostolică a profesat totdeauna o doctrină recunoscută de toată 
Biserica catolică ca doctrina principelui Apostolilor; şi Părinţii din acest sinod 
au recunoscut că cei ce s-ar separa de credinţa acestei Biserici n-ar aparţine 
împărtăşirii catolice. 

în secolul al IX-lea sfântul Teodor Studitul învaţă că, după vechea 
datină, nu se putea ţine un sinod fără ştirea papei. 

D. de Maistre termină aici citaţiunile sale. El adaugă că recursurile la 
Roma, ca acela al sfântului Atanasie şi al episcopilor orientali, probează 
supremaţia sfântului scaun. 

Noi am explicat în alt loc toate textele citate de D. de Maistre într- 
un mod atât de eronat încât, dacă el nu a fost de o crasă ignoranţă, a fost de o 
înspăimântătoare rea credinţă. 

Noi credem mai degrabă că el a fost de o ignoranţă cu adevărat 

fenomenală pentru tot ce priveşte istoria Bisericii .El a acceptat, cu ochii 
închişi, tot ce a citit în unii teologi sau controversişti latini; el n-a controlat nici 
una din aserţiunile lor; a primit ca apeluri către papa nişte simple relaţiuni de 
împărtăşire cu episcopul Romei, sau apeluri către occident pentru a stabili 
ecumenicitatea unei doctrine; a voit să vadă scaunul Romei în texte în care nu 
era vorba decât despre episcopat; a voit să vadă pe papa pretutindeni pe unde 
este vorba de sfântul Petru, ca şi când apostolul Petru şi episcopul Romei ar fi 
acelaşi lucru. 

în capitolul al VH-lea al cărţii sale, D. J. de Maistre invocă mărturiile 
particulare ale Bisericii gallicane în favoarea ultramontanismului său. Trebuie 
să se pară lucru straniu la prima vedere ca Biserica gallicană să fie citată de 
inamicul său în favoarea sistemelor sale, căci toată lumea ştie că niciodată nu le- 
a susţinut; D. J. de Maistre chiar i-a imputat destul de pe faţă şi a blamat-o 
pentru aceasta cu o violenţă care trece uneori peste toate marginile. Atunci 
pentru ce să se invoce mărturia acestei Biserici în favoarea unor opiniuni pe care 
ea nu le-a profesat? S-a dezminţit (oare) această Biserică sau s-a contrazis cu ea 
însăşi? Nu. Trebuie dar ca D. de Maistre să fi avut o idee falsă despre 
gallicanism, sau să fi dat mărturiilor citate de el un sens diferit de acela pe care 
ele îl au într-adevăr. 

In prezenţa doctrinei Bisericii gallicane asupra prerogativelor papei, 
D. J. de Maistre ar fi trebuit, dacă ar fi fost imparţial, să recunoască două 
lucruri: întâiul, că Biserica gallicană a primit simplu întâietatea papei; al doilea, 
că dacă Biserica gallicană a putut, cu toate opiniunile sale bine cunoscute şi 
incontestabile despre autoritatea pontificală, să vorbească despre această 
autoritate mai explicit decât toţi sfinţii Părinţi citaţi în favoarea infailibilităţii, 

trebuie dintr-aceasta să conchidă că textele sfinţilor Părinţi date de D. de 

Maistre ca o demonstraţiune a sistemului său, nu probează absolut nimic. 

Autorul nostru, a cărui pătrundere şi logică ultramontanii o admiră 
atât de mult, n-a prevăzut că voind prea mult să probeze, se combătea. 

Am putea să stăm la aceste observaţiuni generale; cu toate acestea 
suntem voioşi a urma pe adversarul nostru în cercetările sale. 

El citează adunarea din 1626, pe Bossuet, Fleury, consiliul ecleziastic 
din 1810. 

Ce găseşte cineva în textele invocate de D. J. de Maistre? 

Găseşte că papa are primaţia peste toată Biserica, şefi şi credincioşi 
fără excepţiune; că Biserica romană n-a greşit niciodată, în acest sens că eroarea 
n-a fost doctrina sa permanentă; că se speră că Dumnezeu nu va permite ca ea să 
cadă vreodată în această eroare permanentă ce constituie erezia unei Biserici; că 



:si 



Vezi Papalitatea schismatică şi Istoria Bisericii ale noastre. 

SE pare ca a fost si de o „înspăimântătoare rea credinţa". In fapt el promova planurile masoneriei cu privire 

papa prezidează de drept sinoadele generale, deşi sinodul general are o 
autoritate superioară autorităţii sale. 

Noi ne întrebăm cum a putut să vadă D. de Maistre sub o atare 
doctrină altceva decât gallicanismul; cum a putut transcrie asemenea mărturii 
pentru a-şi stabili noua sa teză a monarhiei absolute şi infailibile a papei. 

Cu toate acestea el le numeşte floarea autorităţilor ce avea de 
prezentat. Ar fi putut să indice multe altele de acestea, tot aşa de formale asupra 
întâietăţii de onoare şi de jurisdicţiune a papei; nici una în favoarea 
ultramontanismului lui Bellarmin, nici una cu atât mai mare cuvânt în sprijinul 
erorilor sale particulare; dar, în schimb, cu miile în contra a tot ce poate favoriza 
de aproape sau de departe absolutismul papei sau infailibilitatea sa. D. de 
Maistre, care a citat adunările clerului din Franţa, pe Bossuet şi Fleury, ar fi 
putut găsi în Memoriile şi Procesele- Verbale ale acelor adunări, precum şi în 
operele celor doi mari teologi pe a căror doctrină a căutat să o denatureze, tot ce 
ar fi putut dori pentru a stabili extravaganţa sistemului ce a crezut că trebuie să-1 
inventeze în favoarea papei. 

Trebuie, după D. de Maistre, să se facă două clase de texte: prima, 
compusă din acelea care sunt favorabile puterii papale; a doua, din acelea care o 
combat din cutare sau cutare punct de vedere. Cele dintâi sunt singurele 
valabile, şi celelalte trebuiesc considerate ca neavenite. 

Această stranie teorie este dezvoltată în capitolul al VUI-lea al D. de 
Maistre. Noi îi opunem o altă teorie care ne pare ceva mai rezonabilă; aceea 
adică că trebuie să se înregistreze toate mărturiile tradiţionale relative la punctul 
în litigiu, şi să se explice unele prin altele. Dintr-această lucrare va rezulta, cu 
necesitate, o doctrină peste tot dezbărată de tot ce poate avea excesiv, sau 
insuficient, cutare sau cutare text în particular; se va obţine drept rezultat 
adevărata doctrină a tuturor secolelor asupra punctului contestat. 

D. de Maistre a pus în practică teoria sa în capitolele consacrate 
mărturiilor ce a crezut că le poate oferi în sprijinul tezei sale. 

Cea de a doua ar fi produs un efect contrar şi l-ar fi condus la adevăr. 

D. J. de Maistre consacră al nouălea capitol al său mărturiilor 
protestante; pe al zecelea mărturiilor Bisericii ruse. 

Cât despre cele dintâi, autorul nostru triumfă pentru că mulţi 
protestanţi au preferat ideile ultramontane în locul celor gallicane. El, atât de 
aspru pentru Bossuet şi Fleury, nu ştie cum să mai laude pe învăţatul, înţeleptul 
şi virtuosul Grotius, pe Casaubon, pe Puffendorf, pe Moscheim etc, pentru 
oarecari cuvinte favorabile monarhiei sale. Dacă D. de Maistre ar fi voit să 
aprofundeze secretul acestei pretinse simpatii a protestanţilor pentru sistemul 
ultramontan, l-ar fi aflat în excelenta carte de controversă a învăţaţilor episcopi 
Walembourg. Aceşti mari teologi, voind să combată cu folos protestantismul, şi 
înţelegând că n-ar putea-o face de ar pleca de la doctrina ultramontană, 
declarară că ei nu vor lua de bază a argumentaţiunii lor decât doctrina Bisericii 
Franţei. 

Protestanţii, având avantajul asupra catolicilor când pleacă de la idei 
ultramontane, caută naturalmente că confunde Biserica cu ultramontanismul. D. 
de Maistre n-a zărit cursa, cu toată pătrunderea ce i-o acordă admiratorii săi. 

Ajuns la mărturiile Bisericii ruse, D. de Maistre era pe un tărâm 
neexplorat. Ambasador al Sardiniei pe lângă curtea din Rusia, el ar fi putut, mai 
bine decât alţii, să studieze cărţile liturgice ale Bisericii ruse. El a găsit acolo, 
zice, vechi mărturii în favoarea scaunului Romei, şi se aplaudă de aceasta. 

Această teză a fost susţinută de atunci de alţi ultramontani, şi s-a 
demonstrat că nu numai cărţile liturgice ale Bisericii ruse nu conţin nimic 
favorabil monarhiei papale, dar nu favorizează nici chiar simpla întâietate de 
drept divin. 

După mărturiile sale protestante şi ruse, D. de Maistre revine la 
Francisc de Sales şi la Bossuet. Acolo este fără îndoială una din acele frumoase 
dezordini ce se consideră ca efecte ele artei. Oricum ar fi, cu foarte mare 
greşeală invocă D. de Maistre pe Francisc de Sales şi pe Bossuet în favoarea 
tezei sale. Şi unul şi altul au recunoscut supremaţia papei, dar cu drept 
transformă D. de Maistre această întâietate de onoare şi de jurisdicţiune în 
suveranitate monarhică absolută"? Dacă voia să nu stabilească (alta) decât 
supremaţia papei, el n-avea trebuinţă de a-şi face cartea ce a făcut-o, există în 
privinţa aceasta altele cu mult mai savante decât a sa. Dacă voia să stabilească 
un nou sistem, să dea supremaţiei o nouă extensiune, o altă natură, 
transformând-o în suveranitate monarhică absolută, el susţinea o idee nouă care 
este proprietatea sa; n-avea, prin urmare, nici o mărturie de invocat, şi nu le-a 
putut cita decât cu convicţiunea intimă că le dădea un sens exagerat şi pe care 
nu-1 aveau. 

Pentru ce dar a înregistrat textele lui Bossuet şi ale lui Francisc de 
Sales? In ce priveşte pe acesta din urmă, el îl reclamă, dar foarte cu greşeală. 
Monarhia absolută şi infailibilă a D-lui de Maistre nu era inventată în timpul 
său, pentru că scriitorul nostru o priveşte ca pe un sistem nou şi al invenţiunii 
sale. Cât despre Bossuet, D. de Maistre îl citează pentru a-1 pune în 
contradicţiune cu el însuşi şi a-1 injuria. Dacă l-am crede, Bossuet ar fi fost un 
om împărţit între conştiinţa sa şi alte consideraţiuni (eh. XI, p. 100); iată pentru 
ce el s-ar fi alipit de celebra şi zadarnica distincţiune a scaunului şi a 
persoanei. Bossuet admise că scaunul sfântului Petru este indefectibil, dar că un 
papă în particular nu este infailibil. La aceasta, D. de Maistre întreabă cu 
nevinovăţie: "Cum din mai multe persoane failibile poate rezulta o singură 
persoană infailibilă?" Aceasta este imposibil, noi o mărturisim; dar nu aceasta 
zicea Bossuet. Sfântul scaun este indefectibil, după acest mare episcop, pentru 
că eroarea nu poate fi doctrina lui permanentă; pentru că, dacă un papă s-a 
înşelat, un altul îi va rectifica eroarea sa, D. de Maistre a făcut aşadar, referitor 
la distincţiunea stabilită de Bossuet o chestiune care merge până la ridicol. Ceva 
mai mult, dacă nu se admite distincţiunea gallicană, trebuie să se recunoască că 
toţi papii au fost infailibili; va rămâne atunci de a se explica actele unor papi 
care au condamnat cutare sau cutare doctrină a predecesorilor lor. Mai mulţi 
papi au greşit; dacă persoana papei trebuie să fie identificată cu scaunul său, 

după cum o voieşte D. de Maistre, trebuie să conchidem dintr-aceasta că, nu 
numai sfântul scaun nu este infailibil, dar şi că el nu este indefectibil. 

Exageraţiunile D-lui de Maistre conduc neapărat la acest rezultat. 

Tot ce zice acest scriitor contra distincţiunii sfântului-scaun şi a 
persoanei papei este atât de searbăd şi lipsit de raţiune, încât nu este necesar de 
a se ocupa cineva de aceasta mai mult. 

El nu voieşte să vadă în sfântul-scaun, după cum înţelegeau Bossuet şi 
Biserica gallicană, un papă abstract; apoi face spirit în privinţa aceasta, fără a se 
îndoi că derezonează cu totul şi că nu este în chestiune. 

D. de Maistre găseşte pe Bossuet fatigant cu canoanele sale la care 
revine totdeauna; el nu voieşte să vadă în cuvântul Biserică decât o expresie 
revoluţionară ca în acela de naţiune (p. 106, 107). 

Bossuet voieşte ca legea să fie mai presus de om! El voieşte ca 
Biserica să fie infailibilă! Intru aceasta D. de Maistre îl găseşte fatigant şi 
revoluţionar. Noi nu acceptăm doctrina lui Bossuet; dar, să se numească/«//g<2«/ 
un om de geniu care voieşte, mai înainte de toate, domnia legii! Să se proclame 
revoluţionar cuvântul Bisericăl Atunci şi Iisus Hristos era tot aşa, căci el ne-a 
dat Biserica ca judecătorul suprem al controverselor. 

Dar să lăsăm aici pe D. de Maistre şi absolutismul său degradator, şi 
să-1 urmăm în teoria sa singulară asupra sinodului de la Constanţa. 



VI. 

Să începem prin a expune textual opiniile D-lui de Maistre asupra 
sinodului de la Constanta, înainte de a le combate. 

"Este o mare nefericire, zice el, că atâţia teologi francezi s-au alipit de 
acelaşi sinod de la Constanţa pentru a încerca ideile cele mai clare." (p. 1 12) 

"Acela era un consiliu şi nu un sinod. Adunarea căuta să-i dea 
autoritatea care i lipsea, ridicând toată incertitudinea asupra persoanei papei." 
(p. 112) 

"Părinţii de la Constanţa, deşi nu formau nicicum un sinod, nu erau 
pentru aceasta mai puţin o adunare cu totul respectabilă, prin numărul şi 
calitatea persoanelor; dar în tot ce putură face fără intervenirea papei, şi chiar 
fără ca să existe un papă incontestabil recunoscut, UN PREOT DE SAT SAU 
CHIAR PARACLISERUL SĂU, erau teologiceşte tot atât de infailibili ca şi 
dânşii; ceea ce nu împiedică nicicum pe Martin al V-lea~ s ~ de a aproba, tot ce ei 
făcuseră sinodiceşte; şi prin aceea sinodul de la Constanta deveni ecumenic.'''' 
(p. 113) 

După ce a formulat aceste aserţiuni, D. de Maistre pretinde că papa 
Martin al V-lea aprobă deciziunile luate de sinodul de la Constanţa contra 

erorilor lui Wiclef" şi ale lui Ioan Huss , dar nu pe aceea prin care s-a definit 
corpul episcopal separat de papa, şi chiar în opoziţie cu papa, ar putea/ace legi 
care să oblige pe sfăntul-scaun, şi să se pronunţe asupra dogmei într-un mod 
dumnezeiesc infailibil, (p. 113) 

Trecem peste oarecari excentricităţi de limbaj pe care cititorii noştri le 
vor fi apreciat ca şi noi, şi urmăm raţionamentul D-lui de Maistre: 

El convine că, în decurs de patruzeci de ani (p. 112), Biserica nu a 
avut decât nişte papi îndoioşi, adică că ea nu avea papă. în aceste circumstanţe, 
episcopii se întrunesc la Constanţa, şi aleg un papă care ia numele de Martin al 
V-lea. D. de Maistre încă recunoaşte acest fapt. 

El recunoaşte, ceva mai mult, că papa astfel ales este papa legitim. 

Dar, cine îi dăduse puterile care-1 făceau legitim? Sinodul de la 
Constanta care-1 alesese. Când îl alesese sinodul de la Constanta? In momentul 
în care nu exista papă. Iată dar un sinod fără papă, care alege un papă, care face 
pe acest papă legitim, şi care-i dă toate puterile ce sunt fundamentul acestei 
legitimităţi. 

Dacă acest sinod a conferit puteri papei prin alegerea sa, aceasta 
provine fără îndoială din aceea că el întru aceasta avea dreptul; căci, fără acest 
drept, nu pot fi puteri conferite, nu poate fi papă legitim. Cu toate acestea, D. de 
Maistre, care admite că papa ales de sinodul de la Constanţa a fost legitim, nu 
voieşte să vadă, în adunarea de la Constanţa, înainte de alegerea papei, decât un 
consiliu întrunit de împăratul Austriei şi pe ale cărui deciziuni el le compară cu 
ale unui paracliser de la sat. Cum o adunare, care nu era decât un consiliu, care 
nu merita nici chiar titlul de sinod, care nu avea autoritate ecleziastică, cum a 
putut ea face un papă legitim? Iată ceea ce nu explică D. de Maistre. Cum un 
papă, care nu-şi avea titlul şi puterile sale decât de la sinodul din Constanţa, 
cum a putut el să aibă puteri superioare puterilor acestui sinod, să dea autoritate 
deciziunilor sale, să facă sinod ecumenic pe o adunare care, înainte de alegerea 
sa, nu era un sinod? D. de Maistre n-a găsit cu cale de a explica aceste 
dificultăţi. 

Dacă acest scriitor n-a văzut contradicţiunile ce ies cu grămada din 
aserţiunile sale, trebuie să mărturisim că admiratorii săi îi acordau prea multă 
pătrundere. Dacă le-a văzut fără a voi să răspundă de dânsele, se va recunoaşte 
că el avea o prodigioasă încredere în orbirea şi ignoranţa acelora pe ale căror 
sufragii le ambiţiona; el a sperat fără îndoială că manierele sale hotărâtoare, 
dogmatice, vor face iluziune lectorilor săi; este posibil, sigur chiar, că a reieşit 
pe lângă unele persoane, dar pentru noi, tonul său mândru nu ne inspiră decât o 
profundă compătimire, când apropiem ignoranţa-i prodigioasă de teologia şi de 
greşelile sale atât de multiplicate contra bunului simţ şi a logicii. 

D. de Maistre afirmă că sinodul de la Constanta, confirmat de Martin 
al V-lea, a devenit ecumenic, apoi el se grăbeşte de a spune că deciziunea prin 
care acest sinod a definit că autoritatea sinodului este superioară autorităţii 

papei, n-a fost împărtăşită de aprobarea pontificală. Noi am căutat, dar în van, 
pe ce-şi sprijinea D. de Maistre această afirmare; vom reveni asupra ei. Pentru 
moment, facem numai să se observe că sinodul de la Constanţa urma regulile 
celei mai riguroase logici, când dădea această deciziune, pentru că ea nu este în 
realitate decât raţiunea actelor sale: acest sinod alesese un papă, şi-1 opunea ca 
pe singurul legitim pretendenţilor la sfântul scaun. Cu ce drept ar fi lucrat el 
astfel, dacă nu ar fi recunoscut că autoritatea rezida esenţialmente în corpul 
episcopal, şi că episcopii întruniţi puteau să decidă între papii îndoioşi, să-i 
judece, să aleagă unul legitim? Dacă sinodul ar fi ales pe Martin al V-lea fără a 
crede că autoritatea ecleziastică rezida în corpul episcopal, chiar abstracţiune 
făcând de papa, el l-ar fi ales cu conştiinţa că făcea un act nul; dacă Martin al V- 
lea nu credea că sinodul poseda, fără papa, puterea supremă în Biserică, el nu se 
putea să se privească ca papă legitim, şi în conştiinţă el nu putea să exercite nici 
un drept pontifical, pentru că este evident că un consiliu adunat de împăratul 
Austriei nu poate conferi nici unul. 

D. de Maistre face dar, în virtutea teoriei sale, atâţia uzurpatori şi 
neghiobi, din episcopii sinodului de la Constanţa şi din însuşi Martin al V-lea; 
cei dintâi dau puteri pe care nu le au; cel de-al doilea exercită, în virtutea acestor 
puteri, o autoritate pe care n-a putut să o primească; ei îşi dau mutual autoritatea 
lor, fără a o avea, nici unii, nici alţii. 

Din punct de vedere ortodox, desigur a fost aşa; dar, punându-ne în 
punctul de vedere al ultramontanilor, noi nu vedem cum ar putea ieşi ei din 
acest impas. Ei sunt amicii şi admiratorii D-lui de Maistre; ei aderă la teoriile 
sale; ei îl proclamă un geniu de o pătrundere prodigioasă; ei bine, să-i ia ei 
apărarea şi să probeze că teoria sa asupra sinodului de la Constanţa este logică. 

Să căutăm acum pe ce se întemeiază D. de Maistre pentru a zice că 
Martin al V-lea a făcut deosebire, în aprobarea ce a dat-o sinodului de la 
Constanţa, între deciziunile adoptate de această adunare contra lui Wicleff şi 
Ioan Huss, şi între acelea ce se raportează la autoritatea sinodului asupra papei. 

"Ce trebuie să cugetăm, zice el, despre această faimoasă sesiune a IV- 
a în care sinodul (consiliul) de la Constanţa se declară superior papei? 
Răspunsul este lesne, trebuie să spunem că adunarea vorbi fără judecată.'" (p. 
1 14) Ea este care vorbi fără judecată, sau D. de Maistre este, să lăsăm la o parte 
vorbirile fără judecată ale acestui mare bărbat de Stat asupra adunărilor politice 
deliberante, care sunt săcăul său. Omul de Stat savoyan nu vedea binele şi 
adevărul decât în despotism; îi dăm act despre teoria sa fără a o discuta; noi nu 
putem şi nici nu voim a o discuta; îi permitem chiar să găsească lucru cu totul 
glumeţ (p. 116) că sinodul a oprit pe un papă îndoios care îi supusese cauza sa, 
de a ieşi din oraşul Constanţa sau de a lăsa să iasă oficialii săi, ceea ce ar fi adus 
o tulburare din care ar fi putut urma dizolvarea sinodului. El voieşte să vadă aici 
o contradicţiune în adunarea, care ar fi recunoscut, după el, de superior al ei, pe 
un papă pe care se prepara a-1 judeca; el declară că nimic nu e mai frumos decât 
această contradicţiune. (p. 117) Este desigur ceva încă şi mai frumos, şi aceasta 
este îndrăzneala cu care D. de Maistre aduce înainte o asemenea extravaganţă. 

Sinodul opreşte pe Ioan al XXIII-lea, pretendent la sfântul scaun, de a 
ieşi din oraşul Constanţa sau de a tulbura sinodul abuzând de influenţa ce o are 
de la aceia care l-au recunoscut de papă: deci sinodul recunoaşte pe Ioan al 
XXIII-lea, papă îndoios, de superior al său; aceasta este o consecinţă cu 
desăvârşire din cele mai comice, trebuie să o mărturisim; D. de Maistre nu putea 
fi nici mai frumos nici mai perfect glumeţ decât derezonănd astfel. 

"A cincea sesiune, zice D. de Maistre, nu a fost decât o repetare a 
celei de a patra. Papa, în sesiunea XLV, aprobă tot ce sinodul făcuse sinodiceşte 
(ceea ce el o repetă de două ori) în materie de credinţă.'" 

Martin al V-lea fusese ales în 30 octombrie 1417. Bulla sa de 
aprobaţiune este din 22 aprilie 1418. 

Intre aceste două date, sinodul nu decisese aproape nimic în materie 
de credinţă. Deciziunile confirmate şi aprobate de papa erau anterioare alegerii 
sale. După cum observă D. de Maistre, papa recunoaşte că aceste deciziuni au 
fost luate sinodiceşte, adică de către un adevărat sinod. El condamnă dar astfel 
opiniunea D-lui de Maistre, care nu voieşte să recunoască sinod înainte de 
alegerea papei, ci numai un consiliu adunat de împăratul. 

Papa aprobă afară de aceasta, fără distincţiune, toate deciziunile date 
în materie de credinţă. Dar, deciziunile sinodului asupra puterii ecleziastice 
privesc cu adevărat credinţa; ele anume la credinţă se raportează; ele nu sunt 
decât explicaţiunea acestui articol al simbolului: Cred în Biserica catolică. 
Sinodul decide că această Biserică vorbeşte prin corpul episcopal, îşi exercită 
autoritatea sa prin corpul episcopal şi nu prin papa. 

D. de Maistre însuşi condamna dar, prin liniile citate aici mai sus, 
distincţiunea ce a inventat-o în aprobaţiunea papei. 

Pentru ce distinge el, fiindcă Martin al V-lea n-a făcut distincţiune? 
Cu toate acestea, sprijinit pe această distincţiune himerică, D. de Maistre se 
crede în drept de a scrie fraze ca acestea: 

"Niciodată nu fu nimica atât de radical nul şi chiar atât de învederat 
ridicol ca sesiunea a Vi-a a consiliului de la Constanţa, pe care Providenţa şi 
papa îl schimbară în urmă în sinod. Dacă unii se încăpăţânează întru a zice: NOI 
admitem sesiunea a IV-a, uitând cu totul că acest cuvânt noi, în Biserica 
catolică, este un solecism dacă el nu se raportează la toţi, NOI îi vom lăsa să 
zică." 

Pentru că NOI este un solecism, pentru ce D. de Maistre se serveşte 
de dânsul? Se crede el toată Biserica? Noi nu ne-am mira dacă ar avea această 
pretenţie. 

Amabilul Savoyan adaugă: "Şi în loc de a râde numai la sesiunea a 
IV-a şi de cei ce refuză de a râde de dânsa." 

S. conte avea dreptate. Dar aceia care admit sesiunea a IV-a a 
sinodului de la Constanţa precum şi pe celelalte, în loc de a râde de 
excentricităţile impii ale unui scriitor insolent, pot desigur să înalţe din umeri de 
compătimire, şi să deplângă că un atare extravagant s-a dat ca un apărător al 
autorităţii Bisericii, şi că curtea din Roma nu 1-a vestejit, în loc de a adera la 
noile sale sisteme. 

D. de Maistre termină capitolul său printr-o argumentaţiune pe care el 
o crede teribilă pentru "doctorii francezi care s-au crezut obligaţi de a susţine 
nesustenibila sesiune a sinodului de la Constanţa." Nu poate fi sinod ecumenic 
fără de papa; cum se poate, după aceasta, susţine că acest sinod ar putea fi 
superior papei, fiindcă nu poate nici chiar exista fără de el? 

Gallicanii răspund distingând circumstanţele ordinare de 
circumstanţele excepţionale; este mai logic de a răspunde că corpul episcopal 
reprezintă Biserica, şi că papa nu este decât un episcop, supus ca ceilalţi, 
Bisericii; că sinodul, prin urmare, poate exista fără de el şi chiar contra lui, după 
cum aceasta s-a întâmplat când se aplicau regulile adevăratei constituţiuni a 
Bisericii. Gallicanii nu erau logici; dar nici D. de Maistre nu era mai mult decât 
dânşii. 

După această expunere exactă a tot ce D. de Maistre a avut de zis cu 
privire la sinodul de la Constanţa, crede cineva că era el autorizat să insulte 
această adunare; să nu-i dea decât în derâdere titlul de sfântă; să trateze de 
nebună opiniunea lui Bossuet care n-a voit să facă cuvântul Biserică sinonim cu 
papa; să privească ca o nefericire că teologii francezi s-au sprijinit pe a IV-a 
sesiune a sinodului de la Constanţa pentru a susţine opiniunile lor cu privire la 
autoritatea ecleziastică; să compare sinodul de la Constanţa cu o adunare de 
spirituoşi (beţivi) care trec de la acid la putred printr-un fel de necesitate ce 
pasiunea le-o impune? 

Releva-vom noi inexactităţile istorice care abundă în reflexiunile D- 
lui de Maistre asupra sesiunii a IV-a a sinodului de la Constanţa? El voieşte că 
Părinţii au ţinut-o când erau obosiţi de întârziere, şi ea avu loc în a cincea lună 
de la deschiderea adunării. El pretinde că episcopii erau separaţi de cardinali, 
când ei erau prezidaţi de cardinalul Ursinilor, şi când toţi cardinalii asistau la 
sesiune, afară de doi care erau bolnavi. El atribuieşte episcopilor o mare 
discordie rezultând din influenţa în sens contrar a suveranilor Europei, şi cu 
toate acestea nici o adunare nu fu mai unanimă în deciziunile sale, şi nu încercă 
mai puţine contradicţiuni, avându-se în vedere împrejurările atât de dificile în 
care ea se întrunise. 

Terminăm zicând că papa Martin al V-lea a confirmat în modul cel 
mai formal sinodul de la Constanta; că el a decretat că trebuia să adere toţi la 
ceea ce făcuse acest sinod, că trebuiau toţi să aprobe sau să condamne tot ce el a 
aprobat sau condamnat. Deci înşişi ultramontanii, dacă sunt credincioşi 
principiilor lor, trebuie să creadă că sinodul este mai presus de papa, adică că 
autoritatea ecleziastică rezidă în corpul episcopal. 

Fiindcă noi nu ne-am apucat decât de a combate pe D. de Maistre, nu 
vom releva decât erorile sale, fără a ne preocupa de acelea ale celorlalţi 
ultramontani care au căutat, prin toate mijloacele posibile, a se scăpa de 
faimoasele decrete gallicane ale acestui sinod. Este sigur că aceste decrete au 
fost date de un sinod pe care latinii îl numesc ecumenic; că papa Martin al V-lea 
le-a confirmat, că ele au fost în urmă confirmate de sinodul din Basilea (Bale) şi 

de papa Eugeniu al IV-lea . Bossuet a demonstrat atât de solid toate aceste 
puncte în la Deferise de la Declaration du clerge de France, (Apărare a 
Declaraţiunii clerului din Franţa), încât ar trebui să nu aibă cineva nici o bună 
credinţă pentru a refuza de a le admite. 

Dacă acum se opune sinodului de la Constanţa, zis ecumenic, 
decretele celui din urmă sinod din Vatican, zis ecumenic, va rămâne cineva 
convins că Biserica latină s-a contrazis cu sine-însăşi şi că ea nu se poate flata 
de a fi Biserica lui Iisus Hristos. 



VIL 

D. de Maistre, după cum s-a scăpat, în felul său, de sinodul de la 
Constanţa şi de decretele acestei adunări contra pretenţiilor ultramontane, se 
încearcă de a răspunde obiecţiunii ce gallicanii o trag din autoritatea canoanelor 
contra despotismului papal. 

Gallicanii voiesc ca legea să fie regula deciziunilor papilor precum şi 
a celorlalţi episcopi. Acest principiu este atât de incontestabil, încât D. de 
Maistre este obligat de a-1 admite, cel puţin în aparenţă. "Din aceea că 
autoritatea papei este suverană, nu urmează, zice el (p. 122), că ea ar fi mai 
presus de legi şi că s-ar putea juca cu dânsele." 

După ce a admis un atare principiu, D. de Maistre ar fi trebuit, se 
pare, să spună ce înţelegea prin legile cărora papii trebuie să fie supuşi. Aceste 
legi fost-au ele făcute de papi? Atunci, pentru ce cutare papă ar fi obligat de o 
lege pe care ar fi promulgat-o un alt papă, care n-avea mai multă autoritate decât 
el? El nu are decât să o abroge şi să o înlocuiască cu o alta care îi convine mai 
bine. 

Fost-au aceste legi făcute de episcopat? Dar, după D. de Maistre, papa 
singur poate să dea oarecare valoare la aceea ce decide episcopatul. Dacă papa 
dă toată puterea unei legi a episcopatului el o poate abroga fără dificultate, dacă 
aceasta îi convine. 

Care sunt dar legile sau canoanele pe care papa să nu le poată abroga, 
cărora autoritatea sa să nu le dea toată valoarea? Nu sunt de acestea, în sistemul 
D. de Maistre; cu toate acestea, acest scriitor admite că autoritatea papei nu este 
mai presus de legi, că ea nu se poate juca cu dânsele. Dacă un papă o voieşte, 
cu ce drept ar voi D. de Maistre să îi limiteze autoritatea sa? Cine ar avea 
dreptul de a opri pe un papă de a se juca cu legile, fiindcă, după D. de Maistre, 
el nu se judecă cu nimeni. 

Indrăzni-va cineva să zică că cazul este himeric? Atunci ar trebui să 
se distrugă istoria şi să se susţină că nici un papă n-a sacrificat o lege a Bisericii 
pentru ambiţiunea sa, pentru combinaţiuni politice, pentru proiecte concepute în 
interesul familiei sale etc. Oh! Atunci, documentele cele mai incontestabile ar 

veni cu grămada, ca atâţia martori zdrobitori ai greşelilor, ai erorilor şi chiar ai 
turpitudinilor unor papi. 

Se înţelege îndeajuns că D. de Maistre n-a atins această chestiune 
delicată. După ce a stabilit principiul pe care noi l-am copiat textual, el se leagă 
de gallicani şi le impută că nu fac apel decât la canoanele pe care ei le-au făcut 
sau care le plac. (p. 122) 

Din nefericire pentru diatriba D-lui de Maistre, aceşti oameni, ce fac 
apel la canoane, la legile Bisericii, niciodată n-au avut pretenţia de a face şi 
niciodată n-au făcut distincţiune între legile ce le plac şi acelea ce nu le plac. 
Toţi gallicanii au înţeles totdeauna prin canoane, legile generale stabilite de 
autoritatea legitimă şi legitim promulgate. 

D. de Maistre, pentru trebuinţele cauzei sale, împrumută gallicanilor o 
absurditate. Le impută chiar o a doua: Suveranitatea Bisericii, zice el, s-ar privi, 
de gallicani, ca o femeie bătrână devenită stearpă, astfel încât ea îşi va fi 
pierdut dreptul nedezlipit de orice putere de a produce lege noi cu cât trebuinţe 
noi le cer. (p. 123) 

Nici un gallican n-a susţinut niciodată o asemenea teorie. Ea a ieşit cu 
totul gata din imaginaţiunea omului de Stat savoyan; ar fi un atentat la 
proprietate de a i-o disputa. Nimeni, credem, nu va voi să-i fure, în acest loc, 
nici ideea sa, nici stilul său. 

Dar iată un raţionament ce tine de lucrurile cele minunate: "Orice 
suveranitate are puterea de a face legi, de a pune să le execute, de a le abroga, şi 
de a dispensa de dânsele când împrejurările o cer." Iată principiul. Să ascultăm 
concluziunea: "Ce voiesc să zică unii teologi francezi cu canoanele lor? Şi ce 
vrea să zică, în particular, Bossuet cu marea sa restricţiune ce ne-o declară cu 
vocea-jumătate, ca pe un mister delicat al guvernământului ecleziastic: 
Plenitudinea puterii aparţine catedrei sfântului Petru. Dar, noi cerem ca 
exerciţiul ei să fie regulat prin canoane.'" 

Ce voiesc să zică unii teologi francezi cu canoanele lor? Iată: ei 
voiesc să zică că mai presus de orice autoritate particulară, aici cuprinzându-se 
şi autoritatea papei, planează legi generale ce emană de la autoritatea Bisericii, 
şi cărora toţi particularii, papa, episcopii şi preoţii, ca şi simplii credincioşi, 
datoresc să se supună; ei voiesc să zică că dacă, într-o împrejurare particulară şi 
excepţională, un particular, fie el (şi) papă, crede că poate să se dispenseze sau 
să dispenseze pe alţii de supunerea la cutare sau cutare lege generală, deciziunea 
sa trebuie să fie ratificată de Biserică pentru a fi legitimă; ei voiesc să zică că 
legile generale ale Bisericii, sau canoanele, nu pot fi abrogate decât de singură 
autoritatea care poate face canoanele, adică de autoritatea Bisericii, nu de a 
papei; ei voiesc să zică că, dacă împrejurările cer ca o lege să fie înlocuită 
printr-o alta, autoritatea care face canoanele, adică autoritatea Bisericii, are 
singură dreptul de a face această modificaţiune în codicele ecleziastic. 

Iată ce voiesc să zică unii teologi francezi cu canoanele lor. 

Acum, ce voieşte să zică Bossuet cu principiul său şi cu marea sa 
restricţiune? 

El voieşte să zică că papa este şeful episcopatului; că el trebuie, în 
timpurile ordinare, şi când legile îşi au aplicaţiunea lor regulară, să promulge 
aceste legi în numele Bisericii, să vegheze la împlinirea lor, să avertizeze pe 
fiecare Biserică particulară care s-ar depărta de la supunerea legilor generale. 
Iată ceea ce se cuprinde în principiul lui Bossuet. 

Noi nu acceptăm această doctrină, pentru că este fals că episcopul 
Romei ar fi şeful episcopatului; dar, în fond, teoria nu este alături cu raţiunea, 
pus fiind principiul pe care ea se întemeiază. 

D. de Maistre ia din nou ocaziune de a insulta pe Bossuet, cere din 
nou iertare umbrei faimoase a acestui mare bărbat; îi face chestiuni şi mustrări; 
îi impută că nu este consecvent cu el-însuşi. In toate acestea omul de Stat n-a dat 
de nici o primejdie, Bossuet nu era acolo; dacă ar fi fost acolo, noi credem că 
marele episcop s-ar fi mulţumit de a surâde de impertinenţa adversarului său, şi 
aceasta este ceea ce el ar fi avut mai bine de făcut. Este oare trebuinţă de a 
răspunde altminteri decât prin compătimire (pitie) unui om care derezonează. 

"Cuvântul despre unitate este una din cele mai mari lucrări de dibăcie 
de care avem cunoştinţă." (p. 123) Ştiţi pentru ce? Pentru că Bossuet a evitat o 
schismă între Roma şi Biserica Franţei. Cât despre noi, regretăm că Bossuet a 
împiedicat-o, dar oare ultramontanii să i-o impute? 

Dar Bossuet voieşte ca papa să fie supus canoanelor; iată pentru ce D. 
de Maistre nu voieşte să vadă în el decât un prestidigitator (scamator). "Este 
vorba de a se şti, zice el, dacă suveranul pontif fiind o putere supremă, este prin 
aceea chiar legislator în toată puterea termenului; dacă papa nu are dreptul în 
nici un caz de a abroga sau de a modifica unul din decretele sale; dacă este o 
putere în Biserică care să aibă dreptul de a judeca, dacă papa a judecat bine, şi 
care este această putere." (p. 125) 

Dar, o, mare omule de Stat, dacă, după cum domnia-ta zici, nici o 
putere nu poate judeca dacă papa a judecat bine; dacă papa are dreptul de a 
abroga sau de a modifica decretele sale, pe care domnia ta le confunzi cu ale 
Bisericii, cum poţi susţine că autoritatea sa nu este mai presus de legi? 

Canoanele nu sunt decât decretele papilor; ei le pot modifica, abroga 
când socotesc că este nimerit, şi fără ca nimeni să poată controla actele lor; cu 
toate acestea autoritatea lor nu este mai presus de lege. înţelegeţi o asemenea 
teorie? Este desigur, anume, cazul de a răspunde omului de Stat după cum el 
răspunde lui Bossuet: "Nu, Seniorule meu, nicidecum." (p. 124, nota) înţelegem 
bine ca papa, supus legilor, să facă ca ele să se execute sub controlul Bisericii; 
aceasta este ceea ce învaţă Bossuet; dar nu înţelegem ca un papă, care are 
dreptul de a modifica, de a abroga legi fără ca nimeni să aibă a-i judeca actele 
sale, să fie în acelaşi timp supus acestor legi. 

Numai D. de Maistre este care poate avea vederi de acestea profunde. 

El voieşte bucuros să ţină cont de tot ce a zis Bossuet în favoarea 
Bisericii Romei în cuvântul său despre unitate; el face în această privinţă un 
tablou complet. S-a păzit numai foarte mult de a scoate la iveală ceea ce marele 
episcop a zis într-însul îngreuietor contra ultramontanismului; această procedere 
poate fi dibace, dar nu acuză în D. de Maistre o dorinţă foarte sinceră de a 

expune adevăratele opiniuni ale episcopului de Meaux. El lasă să îi scape 
această mărturie cu toate acestea, că Bossuet nu punea infailibilitatea în papa; el 
ajunge printr-aceea la Leibnitz, care imputa lui Bossuet dezbinările ce existau 
între catolici asupra acestui punct. D. de Maistre impută gallicanilor că înlesnesc 
protestanţilor motivul acestei imputări. Dacă toţi catolicii ar pune infailibilitatea 
în papa, am şti cel puţin unde să o găsim, după eminentul nostru scriitor. 

Se ştie unde să se găsească, de la sinodul din Vatican; dar nimeni nu o 
voieşte. Acesta este rezultatul cel mai clar al teoriilor D-lui de Maistre. 

Gallicanii au opus infailibilităţii papale două feluri de probe pe care le 
trag din istoria bisericească. Ei citează fapte pentru a proba: 1. că corpul 
episcopal niciodată n-a recunoscut ca infailibile deciziunile doctrinare ale 
papilor; 2. că papii formal s-au înşelat într-un număr destul de mare din 
deciziunile lor. 

în sprijinul primului adevăr, ei citează sinoadele care au ordonat sau 
au făcut un examen prealabil al unor deciziuni de ale papilor mai înainte de a le 
admite şi de a le proclama. Istoria sinoadelor atestă că aceste adunări totdeauna 
întru aceasta astfel au lucrat şi că niciodată ele n-au aderat, fără examen, la vreo 
deciziune papală. 

Pentru un om de bună credinţă, acest examen probează cu prisos că 
episcopii care asistau la aceste sinoade nu priveau deciziunile papale ca 
infailibile, căci nu se examinează prealabil, înainte de a le adopta, nişte 
deciziuni ce se ştiu dinainte că sunt conforme necesarmente cu adevărul. 

Acest raţionament al gallicanilor este privit de D. de Maistre ca un 
paralogism. Acestui scriitor i se pare chiar lucru foarte extraordinar ca să 
recurgă cineva la istorie pentru a şti dacă suveranitatea pontificală, aşa precum 
el o înţelege, a fost sau nu admisă, în secolele ce ne-au preces. Acest recurs la 
istorie nu este deloc în uz, zice el, decât "din timpul de când mania 
constituţiunilor a luat stăpânire peste spirite." (p. 129) Suveranitatea pontificală 
nu rezultă dintr-o lege; este dar absurd de a căuta în istorie aplicaţiuni ale 
acestei legi; ea rezultă dintr-o necesitate socială. "Niciodată, adaugă el, o 
instituţiune importantă n-a rezultat dintr-o lege, şi cu atât ea este de mare, cu 
atât mai puţin scrie. Ea se formează ea-însăşi prin conspiraţiunea a mii de 
agenţi care, mai totdeauna, nu ştiu ce fac; astfel încât adesea ei au aerul de a nu 
vedea dreptul pe care-1 stabilesc ei-înşişi." (p. 130) 

N-ar putea cineva găsi o contradicţiune în aceste cuvinte? Cum se 
formează de sine-însăşi o instituţiune, când dreptul său este stabilit de mii de 
agenţi orbi care nu ştiu ce fac stabilind acest drept? 

Atare este frumoasa origine pe care D. de Maistre a dat-o autorităţii 
pontificale. El nu voieşte să decidă dacă sfântul Petru a avut conştiinţă de 
această autoritate, "în teama de a se arunca în subtilităţi şi de a fi înnoitor în loc 
de a fi nou-începător, ceea ce, adaugă el, m-ar supăra foarte mult." 

Să spunem în treacăt că D. de Maistre nu era aşa de supărat că trece 
de înnoitor, fiindcă era atât de mândru de ideile cele noi pe care le făcea să le 
adopte Roma, aproape şi nevrând ea, după cum am arătat. 

Noi am observat aiurea că D. de Maistre exagera pasajul din 
Evanghelie, tu eşti Petru etc., pentru a-şi stabili noua sa teorie a absolutismului 
papei; cum poate face acest scriitor să rezulte deodată acest absolutism dintr-o 
lege a lui Iisus Hristos şi dintr-un concurs orb al împrejurărilor? Aceasta este o 
nouă probă despre singulara logică a omului nostru de Stat 286 . în fiecare capitol 
al cărţii sale, el nu vede decât paradoxul care-i face obiectul, şi-1 expune în toată 
nuditatea sa, fără a reflecta că aserţiunile sale se distrug unele printr-altele, şi se 
află în continuă contradictiune. 

Cu adevărat, cu cât de mult aprofundam faimoasa carte Du pape, cu 
atât mai mult ne mirăm de onorurile ce primi el într-un oarecare public. Este 
adevărat că în momentul în care ea apăru, lupta era vie şi strălucitoare din partea 
partitei ultramontane. Lamennais şi de Bonald dădură cuvântul de ordine, şi 
şcoala lor, tânără şi entuziastă, începu să aclame o carte care păru cu atât mai 
tare, cu cât găsea cineva într-însa mai multă mândrie şi un dogmatism mai 
insolent. Voiră să vadă geniu sub paradoxurile cele mai nesustenibile. 

D. de Maistre, pentru a combate prima aserţiune a gallicanilor asupra 
examenului făcut de sinoade deciziunilor doctrinare ale papilor, afirmă că "acest 
examen se reazemă unicamente pe condescendenţa papilor, şi totdeauna, adaugă 
el, ele (sinoadele) astfel l-au înţeles. Niciodată, continuă el, nu se va proba că 
sinoadele vor fi luat cunoştinţă, ca judecători propriu-zişi, de deciziunile 
dogmatice ale papilor şi că-şi vor fi arogat dreptul de a le accepta sau de a le 
lepăda. Un exemplu bătător la ochi de această teorie se trage din sinodul de la 
Chalcedon atât de adesea citat. Papa acolo permite voios ca epistola sa să fie 
examinată, şi cu toate acestea, niciodată el nu menţinu într-un mod mai solemn 
nereformabilitatea judecăţilor sale dogmatice." 

Să examinăm proba dată de D. de Maistre în sprijinul teoriei sale. 
Actele sinodului de la Chalcedon vor fi conducătorul nostru. El se adună pentru 
a condamna pe Eutychiu pe care sfântul Leon îl condamnase deja prin epistola 
sa cea către Flavian. 

Această epistolă a fost citită în sinod, examinată, aprobată şi 
confirmată. 

Bossuet a probat, după actele sinodului, că această epistolă fu supusă 
judecăţii Părinţilor adunaţi, şi că ea a fost aprobată, nu ca o deciziune 
nereformabilă, ci fiindcă ea era recunoscută conformă cu deciziunile celor dintâi 
trei sinoade ecumenice. Actele sunt atât de explicite încât este imposibil de a o 
contesta. Anatolie, episcopul Constantinopolului, dădu astfel cel dintâi 
opiniunea sa: "Epistola prea sfântului arhiepiscop Leon concordă cu simbolul 
celor 318 Părinţi ai noştri de la Niceea şi al celor 150 care în urmă se adunară la 
Constantinopol şi confirmară aceeaşi credinţă, şi încă şi cu acela care a avut loc 
la Efes sub preşedinţia prea binecuvântatului Chirii. In consecinţă eu ader şi 
subscriu foarte voios." Ceilalţi membri ai sinodului aderară în acelaşi mod şi 
semnară cu cuvintele: "Ea concordă şi semnez", sau: "Ea concordă şi prin 
urmare semnez." 



' Nu trebuie sa uitam ca J. De Maistre gândea ca un mason. 

Iată, zice Bossuet, cuvinte de oameni care deliberează şi nu lucrează 
ca orbii, prin pură supunere. El demonstrează ceva mai mult contra lui 
Bellarmin că această epistolă nu era o instrucţiune adresată episcopilor pentru a 
conduce judecata lor, ci o sentinţă apostolică trimisă fiecărei Biserici, în 
momentul în care nici un sinod nu fusese încă convocat. După aceste fapte, trase 
din înseşi actele sinodului de la Chalcedon, se vede: 1. că epistola sfântului 
Leon a fost examinată în mod judiciar, 2. că ea a fost adoptată fără reclamaţiuni; 
3. că papa nu a avut deloc ocaziunea de a vorbi despre pretinsa 
nereformabilitate a deciziunilor sale. 

O chestiune de disciplină, agitată în acelaşi sinod, probează că sfântul 
Leon nu privea autoritatea sa ca suverană chiar şi în aceste chestiuni. Să urmăm 
încă asupra acestui punct actele sinodului: 

După ce chestiunea de credinţă contra lui Eutychiu s-a decis, clerul 
din Constantinopol rugă pe delegaţi de a se uni cu dânşii într-o chestiune ce 
privea pe propria lor Biserică, şi care deja fusese decisă de al doilea sinod 
general. Delegaţii refuzară, punând înainte că ei nu primiseră deloc instrucţiuni 
în această privinţă. Părinţii cu toate acestea procedară la discuţie, şi în absenţa 
delegaţilor, adoptară canonul al 28-lea, care este astfel conceput: "Noi, voind să 
urmăm întru toate punctele deciziunea sfinţilor Părinţi, şi recunoscând 
autoritatea canonului celor 150 prea-religioşi episcopi care s-a citit, decidem 
egalmente şi decretăm acelaşi lucru cu privire la privilegiile prea-sfmtei cetăţi a 
Constantinopolului, noua Romă. Căci Părinţii recunoscuseră legitim privilegiile 
alipite de tronul Romei vechi, pentru că ea era urbe imperială. Şi cei 150 prea- 
religioşi episcopi, fiind animaţi de aceleaşi sentimente, acordă aceleaşi privilegii 
prea sfântului tron al Romei noi, judecând cu dreptate că o urbe care se bucură 
de suveranitate şi de un senat, şi care posedă prerogative asemenea cu acelea ale 
Romei vechi, trebuie să fie, ca ea, investită cu o mare autoritate în materie 
ecleziastică, fiind, după ea, a doua. Decretăm de asemenea că mitropoliţii numai 
ai Pontului, ai Asiei şi ai Thraciei, precum şi episcopii diocezelor sus-numite 
care sunt printre barbari, vor fi hirotoniţi de acest de mai sus prea sfânt tron al 
prea sfintei Biserici a Constantinopolului; fiecare mitropolit din sus-numitele 
dioceze hirotonind pe episcopii provinciei, aşa după cum s-a prescris prin 
dumnezeieştile canoane; dar, ei, mitropoliţii acestor dioceze, vor fi hirotoniţi de 
arhiepiscopul Constantinopolului, alegerile fiind făcute după uz şi fiindu-i 
notificate." 

In ziua următoare, delegaţii cer anularea canonului ca fiind o violare a 
canoanelor de la Niceea. Părinţii confirmară prima lor deciziune. 

Sinodul dorind să obţină aprobarea lui Leon pentru acest canon, spre a 
putea deveni astfel, cu consimţământul tuturor, lege a Bisericii universale, îi 
scrise cerându-i cu insistenţă această aprobare; ei vorbesc în această epistolă de 
prea marele lor respect pentru demnitatea şi autoritatea arhiepiscopului Romei. 
Ei îl califică de "succesor al sfântului Petru", de "şef al Sinodului", de "gardian 
al viei" - "strălucind cu toată strălucirea luminii apostoleşti", ei se numesc 
"copiii săi" şi-1 numesc "părintele" lor fără a cărui aprobare actele lor vor fi fără 
putere. Sfântul Leon refuză aprobarea sa; dar canonul a avut putere pretutindeni 

în Orient; de la acest timp, scaunul Constantinopolului totdeauna a fost 
recunoscut ca cel dintâi scaun din Orient. 

Să examinăm, acum, natura obiecţiunilor sfântului Leon contra celui 
de al 28-lea canon al sinodului de la Chalcedon. 

El îşi baza opoziţiea sa pe aceea că sinodul ar viola canoanele de la 
Niceea. Nu se află nici un cuvânt relativ la violarea drepturilor sfântului Petru în 
epistolele sale a 104-a adresată împăratului Marcian, a 105-a adresată 
împărătesei Pulcheriei şi a 106-a adresată lui Anatol al Constantinopolului. 

In epistola sa către Anatol, el zice: "Deplâng că vă încercaţi de a călca 
constitutiunile cele mai sacre ale canoanelor de la Niceea; ca cum o ocaziune 
favorabilă vi s-ar oferi, când scaunul Alexandriei îşi poate pierde privilegiul său 
de a fi în al doilea rang, şi Biserica Antiohiei posesiunea demnităţii sale de a 
treia. Vă fac opoziţie pentru ca, într-un scop mai înţelept, să vă abţineţi de a 
arunca toată Biserica în turburare. Nu trebuie ca drepturile întâietăţilor 
provinciale să fie nimicite, sau ca episcopii mitropoliţi să fie despuiaţi de 
privilegiile lor existânde din timpurile vechi. Scaunul Alexandriei nu trebuie să 
fie lipsit de nici o porţiune din acea demnitate de care el fu judecat demn de a o 
obţine din cauza sfântului evanghelist Marcu, discipolul fericitului Petru. 
Biserica Antiohiei de asemenea, unde, prin predicarea fericitului apostol Petru, 
numele de creştin fu întrebuinţat pentru prima oară, să-şi conserve rangul său şi 
demnitatea sa ereditară, şi, fiind aşezată în al treilea grad, să nu descindă 
niciodată dedesubt." 

împărătesei Pulcheria el îi scrie: 

"In toate afacerile ecleziastice, noi ne supunem la acele legi pe care 
Spiritul Sfânt, prin mijlocirea celor 318 prelaţi, le dădu pentru a fi călăuza 
tuturor preoţilor." 

Deci, nu în virtutea întâietăţii scaunului Romei, nici a autorităţii pe 
care ar poseda-o asupra Bisericii, sfântul Leon se opunea canonului al 28-lea de 
la Chalcedon; ci el refuza de a viola o lege veche şi respectabilă stabilită de 
sinodul de la Niceea. 

Şi al treilea sinod ecumenic, ţinut la Efes, ca şi cel de la Chalcedon nu 
recunoscuse nereformabilitatea deciziunilor papale. Acest sinod se adunase, sub 
preşedinţia lui Chirii al Alexandriei, pentru a condamna pe Nestorie. Bossuet a 
probat, cu actele sinodului şi cu faptele cele mai sigure, că papa Celestin deja 
condamnase pe Nestorie, îi acordase zece zile pentru a se căi, şi în urmă solemn 
îl excomunicase. Totuşi, după toate acestea, sinodul s-a convocat pentru a 
decide chestiunea; Nestorie, în citaţiune, este calificat "de prea pios episcop"; 
decretele papei Celestin s-au citit şi aprobat; în urmă condamnarea astfel s-a 
pronunţat contra lui Nestorie: 

"Sfântul sinod adunat la Efes prin graţia lui Dumnezeu şi ordonanţa 
prea pioşilor noştri împăraţi, lui Nestorie, nou Iuda: să ştii că, pentru dogmele 
tale impii şi nesupunerea ta la canoane, ai fost depus de sfântul sinod după 
legile Bisericii, şi declarat exclus din toate gradele ecleziastice." 

Aici, zice Bossuet, noi observăm trei lucruri: 

1 . După deciziunea sfântului Celestin, o alta este încă recerută, aceea 
a sinodului. 

2. Aceste două lucruri se cuvin părinţilor: de a pronunţa în privinţa 
doctrinei şi în privinţa persoanelor. 

3 . Judecata sinodului este decisivă şi finală. 

Noi aflăm încă din istoria acestui sinod ceea ce trebuie să se înţeleagă 
prin confirmarea decretelor unui sinod din partea papei. Delegaţii nu sosiseră la 
începutul şedinţelor; după ce au intrat, ei cerură ca tot ce se făcuse de la 
deschidere să li se citească, spre a fi puşi în poziţiune de a confirma ceea ce se 
făcuse. După ce totul s-a citit din nou, şi după ce delegaţii primiră, Chirii 
propuse sfântului sinod "ca delegaţii, după obicei, să certifice prin semnăturile 
lor canonicul lor consimţământ la ceea ce sinodul făcuse." La această cerere a 
lui Chirii, sinodul răspunse şi decretă că semnătura delegaţilor conţinea 
confirmaţiunea actelor sale; astfel încât această confirmaţiune de care vorbeşte 
sinodul nu este alta decât manifestaţiunea plină şi întreagă a consimţământului 
lor la actele acestei adunări. "Această simplă şi naturală calificaţiune a 
confirmatiunii, zice Bossuet, noi am mentionat-o adesea şi o vom menţiona încă 
adesea, bucurându-ne că ea ni s-a dat de sfântul sinod de la Efes." 

După atari fapte, cum a putut afirma D. de Maistre că deciziunile 
episcopului Romei fuseseră admise de sinoade ca judecăţi ce nu se puteau 
reforma? Cum a putut el să zică că niciodată nu a fost deodată contradicţiune 
din partea episcopilor Romei şi judecată din partea sinoadelor (p. 132)? 
Contradicţiunea era cu toate acestea destul de flagrantă, când sinodul de la Efes 
numea prea pios episcop pe Nestorie, depus şi excomunicat de sfântul Celestin, 
din cauza ereziilor sale. Judecata sinodului a fost conformă cu a sfântului 
Celestin, dar nu e mai puţin adevărat că deciziunea acestui episcop al Romei era 
la început considerată ca neavenită, atât din punct de vedere doctrinar cât şi din 
punct de vedere disciplinar, în loc de a fi adoptată ca nereformabilă. 

In examenul făcut de sinoade, D. de Maistre nu voieşte să vadă decât 
un mijloc "între supunerea pur pasivă care înregistrează o lege în tăcere, şi 
superioritatea care o examinează cu putere de a o lepăda." (p. 133) Care este 
acest mijloc? Noi nu ştim nimic, "căci, după cum o spune autorul nostru (p. 
134), dacă cineva nu are dreptul de a judeca, pentru ce ar discuta?" Dacă 
deciziunea este nereformabilă şi infailibilă, supunerea pasivă este o datorie. 
Mijlocul D-lui de Maistre nu este decât o himeră; el nu-1 poate admite fără a 
atenta la principiile sale. 

"Biserica gallicană voieşte să judece, zice D. de Maistre, şi, în acelaşi 
timp, recunoaşte că ea nu poate lepăda o deciziune doctrinară a papei." 

Acordăm voios D-lui de Maistre că în secolul al XVII-lea, 
gallicanismul suferind influenţa lui Ludovic al XlV-lea, nu a fost logic; dar din 
aceea că gallicanismul modern nu a fost logic, nu urmează că el totdeauna a fost 
greşit şi că ultramontanismul este adevărat. 

VIII. 

Inşelatu-s-au câteodată papii? D. J. de Maistre răspunde la această 
chestiune de fapt într-un mod prea singular şi care ne aduce aminte de o 
apreciere ce a fost făcută despre această persoană. Baronul d'Ekstein, în 
Correspondant din 25 aprilie 1854, prea bine a caracterizat genul de spirit al D- 
lui de Maistre. Relativ de luptele papalităţii şi ale imperiului, şi de modul cu 
care filosoful ultramontan apreciase acest mare fapt, el s-a exprimat astfel: "El 
pretutindeni a văzut ceea ce a voit să vadă, şi a văzut admirabil de bine; a negat 
ceea ce trebuia să vadă şi că a văzut într-adevăr, dar şi-a suprimat aruncătura sa 
de ochi cu intenţiune; şi acolo este slăbiciunea acestui mare spirit." 

Este imposibil de a spune mai politicos că D. de Maistre fu de rea 
credinţă. Nu poate cineva citi o pagină din operele acestui scriitor fără a fi 
convins de justeţea apreciaţiunii baronului d'Ekstein. In toate cercetările sale 
istorice, D. de Maistre trece sub tăcere ceea ce poate vătăma tezei sale; el 
excelează întru a pune în lumină un detaliu adesea neînsemnat şi întru a-i da o 
importanţă ce nu o poate avea. Prin mijlocul acestei procedări, el a văzut în 
istorie cu totul contrariul de ceea ce trebuie să vadă într-însa cu adevărat. 

El a recurs mai ales la procedeul său pentru a scuza pe papi de orice 
eroare. Chestiunea era interesantă şi merita toate îngrijirile sale. într-adevăr, 
dacă unul sau mai mulţi papi s-au înşelat în fapt, ce devine teoria infailibilităţii 
papale? 

Noi am combătut partea doctrinară a tezei D-lui de Maistre; să vedem 
acum dacă, în fapt, mai mulţi papi nu s-au înşelat. 

D. de Maistre afirmă că de optsprezece secole nici un papă nu s-a 
înşelat când el a vorbit Bisericii liber şi ex cathedra. Prin cuvântul liber, el 
înţelege că papa n-a fost obligat de a vorbi în urmarea chinurilor, a 
persecuţiunii, a violenţei, (p.138) Cât pentru cuvântul ex cathedra, el nu-1 
defineşte. Cu ajutorul cuvântului liber şi al formulei ex cathedra, D. de Maistre 
a sperat să se poată scăpa de fapte îngreunătoare ce probează failibilitatea 
papilor. 

O să vedem dacă acest procedeu i-a reuşit. 

Să nu zicem nimic de căderea sfântului Petru. D. de Maistre nu 
voieşte să se vorbească de dânsa, pentru că sfântul Petru nu era încă şef al 
Bisericii când renega pe Iisus Hristos. Noi foarte voios îi acordăm aceasta. Dacă 
n-am cunoaşte buna credinţă a D-lui de Maistre, am fi rămas uimiţi când a 
consacrat cinci pagini întru a combate o obiecţiune pe care nimeni n-a fâcut-o 
cu adevărat serios, când trece sub tăcere fapte foarte grave ce au fost opuse 
sistemului infailibilităţii pontificale. D. de Maistre depărtează toate aceste fapte 
cu un singur cuvânt: "Ele nu merită onoarea de a fi citate." (p. 144) Două numai 
îi par a merita această onoare, pentru că ele îi par susceptibile de noi lămuriri; 
acestea sunt cele ce privesc pe papii Liberiu şi Onoriu. 

Să examinăm noile lămuriri ale D-lui de Maistre. 

El găseşte mai întâi că Bossuet s-a căit de ceea ce scrisese contra 
papei Liberiu în la Deferise de la Declaration du clerge de France. 

Această aserţiune este falsă. D. de Maistre a sprijinit-o pe o notă a lui 
Le Dieu citată de Bossuet. După această notă, Bossuet ar fi zis secretarului său 
că el scosese din opera sa ceea ce privea pe papa Liberiu, ca neprobând bine 
aceea ce el voia să stabilească în acest loc. 

Mai întâi Bossuet nu-1 retrăgea ca pe un fapt rău probat de el însuşi; 
ceva mai mult, Bossuet a făcut din marea sa operă mai multe extracte, unul între 
altele în care el nu avea de scop decât de a aduce pe papa să renunţe la 
pretenţiile ultramontane, pentru a accelera reuniunea protestanţilor. într-o 
asemenea operă, el trebuia să depărteze tot ce putea să rănească delicatele 
urechi ale romanilor, după cum zicea el. Iată pentru ce n-a vorbit el într-însa de 
căderea lui Liberiu. Astfel doctorii italieni despre care vorbeşte D. de Maistre 
au fost induşi a zice că Bossuet scosese din opera sa ceea ce privea pe Liberiu. 

Dacă el scosese cele relative la Liberiu, apoi ele nu s-ar fi găsit în 
manuscrisul autentic al operei sale complete. Cu toate acestea s-au găsit şi le 
poate cineva vedea şi astăzi, fiindcă manuscrisul lui Bossuet există. 

D. de Maistre dar a interpretat rău nota lui Dieu; căinţa lui Bossuet, 
relativ la Liberiu, n-a existat decât în imaginaţiunea celebrului scriitor. 

Centuriatorii din Magdeburg, adaugă D. de Maistre, convin că Liberiu 
n-a condamnat pe sfântul Atanasie decât în urma violenţelor la care el era expus 
în exilul său. Noi voim din toată inima ca să fie aşa, dar vom adăuga că dacă 
papa este autoritatea infailibilă stabilită de Iisus Hristos în Biserica sa, după 
cum o voieşte D. de Maistre, şi dacă această autoritate infailibilă dispare 
înaintea violenţelor primului tiran care va putea închide sau exila pe un papă, ni 
se pare că trebuie dintr-aceasta să conchidem că nu este în Biserică autoritate 
infailibilă. Poate cineva scuza un om care cedează violentei; dar dacă acest om 
este infailibilitatea vieţuitoare din privilegiu divin, trebuie neapărat să fie, în 
virtutea aceluiaşi privilegiu, pus la scuteală de violenţă sau de frică; altminteri 
infailibilitatea a cărei personificare este el nu va fi decât o himeră. 

Nu înţelege cineva cu adevărat cum a putut raţiona D. de Maistre într- 
un mod atât de vrednic de milă încât să nu vadă că o infailibilitate care dispare 
înaintea chinurilor, persecuţiunii sau violenţei, este o infailibilitate ce nu 
depinde decât de primul despot care va avea pe papa sub puterea sa. 

Se poate oare ca Dumnezeu să nu fi dat mai multă garanţie 
principiului care trebuia să fie sprijinul credinţei din lume? 

D. de Maistre să scuze persoana lui Liberiu, dacă crede cuviincios, 
puţin ne pasă; dar este imposibil de a nu înţelege că, cu cât de mult insistă 
asupra acestui principiu: că un papă violentat, chinuit, exilat, se poate înşela, cu 
atât mai mult demonstrează că infailibilitatea nu este alipită de papalitate. Un 
papă persecutat nu este pentru aceasta mai puţin papă. Dacă ca papă el nu se 
poate înşela, chinuirile nu-1 vor putea induce în eroare; dar dacă omul domină pe 
papa ce devine pretinsa infailibilitate a papalităţii? 

Dar Italienii Mansi, Orsi şi alţii, pretind că Liberiu n-a vorbit ex 
cathedra când a condamnat sănătoasa doctrină, în persoana sfântului Atanasie 

apărătorul ei. Proba ce o dă D. de Maistre, după Mansi, este că el nu adună 
sinoadele pentru a examina chestiunea; că nu consultă doctori; că nu institui 
congregaţiuni pentru a defini dogma; că nu ceru rugăciuni publice pentru a 
invoca pe Duhul- Sfânt. 

Un papă care nu îndeplineşte aceste preliminarii nu este infailibil. 

Atunci el nu este infailibil din privilegiu divin: ci sinoadele, doctorii, 
congregaţiunile şi rugăciunile credincioşilor îi conferă infailibilitatea. 

In urmă: cine a revelat italienilor că infailibilitatea în Biserică ar fi 
alipită de preliminariile pe care le-au indicat ei? 

Afară de aceasta, doctorii ultramontani nu se acordă asupra 
condiţiunilor necesare unei definiţiuni ex cathedra. Nu se poate dar şti într-un 
mod neîndoios când un papă pronunţă infailibil. Dacă este îndoială asupra 
condiţiunilor definiţiunii sale solemne, este învederat că niciodată nu se poate 
şti pozitiv dacă îndeplineşte ea aceste condiţiuni. Distincţiunile italienilor nu 
formează dar decât o adevărată mocirlă teologică, în mijlocul căreia se îneacă 
această infailibilitate papală la care ei ţin ca la o arcă a lor de alianţă, şi în 
privinţa căreia ei nici nu se pot înţelege măcar între dânşii. 

D. de Maistre mărturiseşte că Orsi este încă şi mai exigent decât 
Mansi (p. 148) în privinţa condiţiunilor definiţiunii ex cathedra. Noi nu suntem 
deloc surprinşi de logomachia doctorilor italieni asupra acestor condiţiuni, dar 
dacă n-am cunoaşte logica D-lui de Maistre, am putea anume să întrebăm cum 
se face că el aderă la doctrina lui Mansi după ce şi-a făcut o datorie dintru a 
dispreţui sinoadele şi după ce a susţinut că cele mai sfinte din aceste adunări n- 
aveau mai multă autoritate decât un paraclisier de sat, de îndată ce papa nu le 
confirma. Mansi şi ceilalţi ultramontani voiesc ca sinoadele să fie prima 
condiţie pentru a recunoaşte o deciziune infailibilă a papei; şi D. de Maistre 
atribuie sinoadelor generale, în afară de papa, atâta autoritate câtă are un 
paraclisier de sat! Este oare posibil de a derezona până într-atâta? 

Se pot aprecia noile lămuriri ce D. de Maistre avea să ne dea asupra 
primului fapt pe care 1-a crezut demn de onoarea de a fi citat. Să trecem la al 
doilea, adică la al papei Onoriu. 

"La începutul secolului al VH-lea, zice el (p. 149), Sergiu, patriarh al 
Constantinopolului, se apucă de a întreba pe Onoriu dacă sunt două voinţe în 
Iisus Hristos." El se servi, după D. de Maistre, de cuvinte ambigue. Papa nu 
văzu cursa, adaugă autorul nostru. 

Iată dar infailibilitatea pontificală compromisă din lipsa de inteligenţă 
a papei. Onoriu a părut că favorizează o erezie pentru că nu înţelesese epistola 
lui Sergiu. Această mărturire a D. de Maistre poate servi spre apărarea 
persoanei lui Onoriu, dar nu distruge ea în acelaşi timp teoria infailibilităţii 
papale? Ce! A pus Iisus Hristos autoritatea infailibilă destinată de a apăra 
doctrina sa în nişte oameni capabili de a sacrifica această doctrină fricii, sau de a 
o trăda din lipsa de inteligenţă? 

După atari mărturisiri, smulse de adevăr de la cel mai fanatic 
ultramontan, este imposibil, o spun curat, de a susţine sistemul infailibilităţii 

papale şi de a nu recunoaşte că el conduce inevitabil la negaţiea a orice 
infailibilitate în Biserică. 

D. de Maistre probează, cu mărturia secretarului lui Onoriu, că acest 
papă nu înţelesese epistola lui Sergiu. Noi acceptăm proba fără a o discuta. 

El afirmă afară de aceasta că Sergiu n-a făcut cunoscute epistolele lui 
Onoriu decât după moartea acestui papă, întâmplată după doi ani de când le 
scrisese; el le-ar fi publicat mai înainte, după autorul nostru, dacă aceste epistole 
ar fi conţinut veninul monotelismului (p. 151). 

Iată celelalte probe în favoarea lui Onoriu: 

In decursul celor patruzeci şi doi de ani ce urmară după moartea 
acestui papă, monoteliţii nu vorbiră deloc despre a doua din epistolele lui 
Onoriu. 

în 641, împăratul Eracliu, scriind papei Ioan al IV-lea, păzi tăcerea 
asupra epistolelor lui Onoriu. 

In 619, împăratul Constant al II-lea nu vorbi deloc despre dânsele în 
epistola sa către papa Martin. 

Onoriu s-a pronunţat în toată viaţa sa contra lui Sergiu, capul 
monotelitilor. 

Sfântul Maxim al Constantinopolului a recunoscut acest fapt. 

Papa sfântul Martin, mort în 655, afirmă că sfântul-scaun nu încetase 
de a avertiza pe Sergiu şi pe monoteliţi, de a-i mustra, de a-i ameninţa. 

Din aceste probe D. de Maistre conchide că a doua epistolă a lui 
Onoriu a fost fabricată, şi că cea dintâi a fost rău interpretată: 

Noi am putea observa, asupra primului punct, aceia ce au păzit tăcerea 
în privinţa celei de a doua epistole a lui Onoriu, au păzit-o deopotrivă şi în 
privinţa celei dintâi. Dacă aceasta dintâi nu este mai puţin autentică, cu toată 
această tăcere, după cum o admite D. de Maistre, cum va proba aceeaşi tăcere 
neautenticitatea celei de a doua? 

Cât despre interpretarea favorabilă a epistolelor lui Onoriu, D. de 
Maistre îşi dă toate silinţele pentru a o face să se admită, dar nu poate nega acest 
fapt: 

Că al şaselea sinod general şi papa Leon al II-lea atât de apropiaţi de 
timp, şi iniţiaţi în toate circumstanţele, fost-au ei mai puţin clarvăzători decât D. 
de Maistre, sau decât câţiva autori moderni după care a scris el. 

Noi propunem această simplă chestiune drept orice răspuns la silinţele 
teologice şi la discuţiunile subtile ale ilustrului ultramontan. 

Dar actele sinodului al şaselea n-au fost falsificate de greci? D. de 
Maistre n-a îndrăznit să atingă această chestiune; cu toate acestea se pare că el 
doreşte ca să creadă lumea aceste acte falsificate. El a făcut pentru aceasta o 
dizertaţiune de şapte pagini asupra Scripturii. El conchide astfel: 

"Ori de câte ori o bănuială de fals planează asupra vreunui monument 
de ale antichităţii în tot sau în parte, nu trebuie niciodată să se nege această 
prezumţiune; dar dacă vreo pasiune violentă de răzbunare, de ură, de orgoliu 
naţional, se află după toate formele prinsă şi dovedită că a avut interes de a 
falsifica, bănuiala se schimbă în certitudine.'" 

Certitudinea este uşor de produs pentru D. de Maistre. Dacă ar aplica 
cineva regula sa de critică la toate monumentele antichităţii, pe care italienii, 
prin orgoliu naţional, le privesc ca autentice, şi pe care cei mai mari erudiţi le- 
au lepădat ca apocrife, ce ar zice ultramontanii noştri admiratori ai D-lui de 
Maistre! Bănuiala celor mai buni erudiţi va trece ea cu înlesnire în spiritul lor în 
stare de certitudine? 

D. de Maistre, care a consacrat şapte pagini scripturii cursive, declară 
că nu are timpul de a examina chestiunea superfluă a autenticităţii actelor celui 
de al şaselea sinod general (p. 170). Doctul scriitor se trage cu dibăcie din 
încurcătură. 

Cu toate acestea dacă aceste acte sunt autentice, D. de Maistre 
"mărturiseşte că nu mai înţelege nimic în condamnarea lui Onoriu." Este încă o 
chestiune foarte importantă ce reiese din aceste acte; este că, dacă ele sunt 
autentice, al şaselea sinod general şi papa Leon al II-lea n-au crezut deloc că 
Onoriu vorbind ca papă, va fi fost infailibil. 

D. de Maistre a înlăturat această chestiune; dar nouă ne este permis de 
a i-o aduce aminte. Tot ce au putut face Leon al II-lea şi succesorii săi contra lui 
Onoriu nu probează nimic, zice el, pentru că "tot ce au putut zice nu are nimic 
dogmatic." (p. 160) 

Astfel Leon al II-lea, în unire cu un sinod ecumenic, condamnă 
solemn pe Onoriu ca eretic; şi deciziunea sa nu are nimic dogmatici El afirmă 
că: "foarte departe de a guverna Biserica apostolică după tradiţia doctrinei 
apostolilor, Onoriu s-a silit, printr-o trădare profană, de a ruina puritatea 
credinţei!" şi cuvintele sale nu au avut nimic dogmatic! 

Al şaptelea sinod a recunoscut ca autentice actele celui de al şaselea; 
chiar sinodul de la Constantinopol, pe care Roma îl socoteşte de al optulea 
ecumenic şi pe care Biserica orientală îl leapădă, a recunoscut autenticitatea 
actelor celui de al şaselea ecumenic, şi a confirmat condamnarea lui Onoriu. 
Papii, în loc de a reclama, au aderat la aceste condamnări. Biserica romană n-a 
făcut nici o dificultate de a menţiona această condamnatiune în cărţile sale 

5 5 5 

liturgice. Olsteniu a pus de au imprimat la Roma chiar una din aceste cărţi 
conţinând jurământul ce făcea fiecare papă nou ales, de a primi "al şaselea 
sinod, care lovise pe Onoriu cu anatemă perpetuă 287 ." 

Noi am putea să ne întindem mai mult asupra acestor probe despre 
autenticitatea actelor sinodului al şaselea ecumenic; dar ne e destul de a le 
expune repede, pentru a face să se înţeleagă pentru ce D. de Maistre n-a avut 
timpul de a se ocupa cu această chestiune superfluă. 

Fiindcă marele scriitor ultramontan a ridicat această chestiune a lui 
Onoriu, să ne permită amicii săi de a le adresa această dilemă: ori sinodul al 
şaselea general n-a înţeles epistolele lui Onoriu, ori le-au înţeles. 

Dacă el nu le-a înţeles, Biserica nu este infailibilă în fixatiunea 

sensului autorilor, adică, asupra faptelor dogmatice, după cum o pretind 
ultramontanii noştri. 



87 Eccl. Roman. Liber diurnus. 

Dacă le-au înţeles, Onoriu a fost eretic, într-o deciziune dogmatică, 
pronunţată în calitatea sa de şef al Bisericii; de unde urmează că papii nu sunt 
infailibili. 

Ultramontanii pot alege; dar ceea ce sunt obligaţi de a admite, este că 
al şaselea şi al şaptelea sinoade ecumenice, şi papii ce au aderat la dânsele, n-au 
crezut deloc în infailibilitatea papală, fiindcă ei au condamnat ca eretică o 
definiţiune solemnă a papei Onoriu. 

După ce şi-a stabilit teoria sa a infailibilităţii, D. de Maistre s-a apucat 
de a răspunde obiecţiunilor ce i se puteau face. (p. 171 şi urm.) 

El mai întâi se leagă de Bossuet; face contra episcopului de Meaux un 
argument ad hominem, cu atât mai mare siguranţă cu cât nu avea de a se teme 
de răspuns din partea marelui scriitor. 

Bossuet, după D. de Maistre, s-a declarat pentru absolutism în 
politică; el nu voieşte ca un decret regal să fie supus la control; cu atât mai mare 
cuvânt trebuia el să acorde unui decret papal aceleaşi prerogative. Dacă decretul 
papal nu s-ar ocupa, ca şi decretele regale, decât despre materii de ordine 
temporală, D. de Maistre ar avea dreptate contra lui Bossuet; dar din lipsa unei 
distincţiuni esenţiale, omul de Stat savoyan n-a aruncat contra episcopului de 
Meaux decât o bullă (vessică) de săpun. 

Bossuet era legitimist, după cum era toată lumea în timpul său; el 
învăţa teoria absolutismului regal, nu ne împotrivim întru aceasta. Noi admitem 
chiar, cu D. de Maistre, că trebuie în societate o putere supremă care să judece 
în ultima instanţă; fie puterea aceasta într-un rege, într-o adunare, într-un 
preşedinte, într-un tribunal, puţin importă. Oricare ar fi teoria politică ce o 
adoptă cineva, trebuie totdeauna să revină la o putere care să judece fără apel, 
altminteri ordinea ar dispărea din societate. 

Aceasta este acea putere în general care vine de la Dumnezeu, în acest 
sens că ea este legea esenţială şi fundamentală a societăţii, al cărei autor este 
Dumnezeu. Evanghelia nu învaţă alt drept divin; dar din aceea că puterea 
supremă judecă fără apel, trebuie să conchidă cineva că ea este infailibilă? Nu, 
nicidecum; ea este admisă ca o necesitate socială, lumea se supune sentinţelor 
sale, pentru binele general, dar aceste sentinţe nu sunt infailibile nici în ochii 
aceluia sau acelora care le dau, nici în ochii acelora care i se supun. 

Interesul general cere ca ele să fie înconjurate de cele mai puternice 
garanţii; iată pentru ce regaliştii oneşti, ca Bossuet, au expus cu zel şi libertate 
datoriile regilor; şi pentru ce de asemenea, în unele ţări, s-au căutat forme de 
guvernământ care ar oferi mai multe garanţii decât absolutismul unuia singur. 

Dar din aceea că Bossuet s-a pronunţat pentru forma de guvernământ 
temporal ce era admisă, în timpul său, în Franţa, fără reclamaţiune, urmează 
oare că el n-ar fi putut, fără inconsecvenţă, să nu recunoască absolutismul 
pontifical şi infailibilitatea papei? 

Autoritatea în Biserică nu este nicicum supusă vicisitudinilor 
guvernămintelor temporale; ea a fost stabilită de Iisus Hristos. Nu este vorba dar 
decât de a şti în ce condiţiuni a stabilit-o el; o dată aceste condiţiuni 
recunoscute, trebuie admisă aşa cum este. Dar, Bossuet înţelegea, după Sfânta 

Scriptură şi tradiţia catolică, că autoritatea religioasă rezidă în episcopat; că 
papa, cu toată întâietatea sa, n-are dreptul de a lucra decât conform canoanelor; 
că autoritatea sa este subordonată unei legi care vine de la o autoritate 
superioară autorităţii sale; era el obligat de a pune uniformitate între 
convicţiunile (convingerile) sale asupra autorităţii religioase şi opiniunile sale 
politice? Noi nu o credem; dar dacă ar fi făcut-o, nu credem că suntem temerari 
zicând că el mai curând ar fi renunţat la opiniunile sale asupra absolutismului 
regal decât la convicţiunile sale asupra autorităţii ecleziastice. 

Noi zicem că Bossuet nu era obligat de a pune de acord politica sa cu 
convicţiunile sale asupra naturii autorităţii papale. Pentru ce? Pentru că nu poate 
cineva raţiona asupra puterii temporale în acelaşi mod ca asupra autorităţii 
spirituale. 

D. de Maistre, este adevărat, afecţionează acest paralogism care a fost 
sorgintea celor mai grave erori ale sale. Bossuet era un alt fel de logician decât 
ilustrul Savoyan; astfel a înţeles el că trebuia să recunoască cineva în puterea 
supremă o autoritate suverană, fără a-i acorda infailibilitatea, dar că o putere 
religioasă, a cărei autoritate se întinde peste conştiinţe, care trebuie să 
reglementeze, nu numai actele exterioare ca puterea temporală, dar şi gândurile, 
convicţiunile intime, nu putea exista decât investită cu o infailibilitate 
incontestabilă. 

Scriptura şi tradiţia catolică neînvăţându-1 nicicum că Iisus Hristos ar 
fi acordat papilor privilegiul infailibilităţii, el nu le putea recunoaşte o autoritate 
absolută în Biserică. 

Faimosul argument al D-lui de Maistre contra lui Bossuet nu este dar 
foarte îngreunător pentru memoria marelui episcop. Precauţiunile oratorice ce le 
ia scriitorul nostru nu erau necesare (p. 173); ele nu servesc decât de a face cu 
totul ridicol pe acela care nu s-a sfiit de a se măsura cu un geniu ca episcopul de 
Meaux şi de a se adresa către el, ca şi când el ar fi trăit în timpul nostru şi ar fi 
putut intra în discuţie. 

Bossuet voieşte ca papa să nu judece decât după canoane. 

"Aceasta este, zice D. de Maistre, o copilărie făcută pentru a amuza 
urechile copilăreşti, sau pentru a calma pe rebeli." (p. 174) 

Pentru ce? Pentru că, după D. de Maistre, nimeni nu poate spune dacă 
papa a judecat contra canoanelor, nici a-l forţa să le urmeze? Acolo anume 
este chestiunea; este, orice ar zice D. de Maistre, altceva decât Biserica 
nemulţumită, tribunalele civile sau suveranul temporal pentru a judeca pe papa, 
este adevărata Biserică, care-şi exercită autoritatea sa prin episcopii săi. 

Altă obiectiune a lui Bossuet şi a istoricului său contra infailibilităţii 
papale: D. de Bossuet, care ar fi făcut, după D. de Maistre, Istoria lui Fenelon şi 
Panegiricul lui Bossuet (contrariul trebuia să zică), D. de Bossuet, zicem noi, a 
amintit, aprobându-le, aceste cuvinte ale lui Bossuet: 

"După maximele gallicane, o judecată a papei în materie de credinţă 
nu poate fi publicată în Franţa, decât după o acceptaţiune solemnă făcută în o 
formă canonică, de arhiepiscopii şi episcopii regatului, şi cu totul liberă." (p. 
174) 

D. de Maistre este cu totul scandalizat de aceste cuvinte. "Totdeauna 
enigme!" zice el. Noi nu vedem desigur nimic enigmatic în cuvintele ce preced; 
ele sunt de o claritate care disperă pe toţi fabricatorii de opiniuni noi asupra 
absolutismului papal; căci în fine Bossuet, deşi avea câteva erori ce ţineau mai 
mult de educaţiunea şi de poziţiunea sa decât de o conştiinţă liberă şi 
independentă, avea geniul catolic. Dacă el a pronunţat asemenea cuvinte, toţi 
latinii le pot foarte bine pronunţa după el şi dejuca astfel întreprinderile unui 
fanatism ultramontan care nu face nici o dificultate de a viola chiar depozitul 
credinţei, când această crimă poate fi utilă cauzei sale. 

D. de Maistre, pentru a răspunde obiecţiunii lui Bossuet, presupune că 
episcopii nu sunt decât organele necesare ce trebuie să facă cunoscută 
credincioşilor deciziunea suveranului pontif. Propoziţiea contradictorie este 
aceea care este catolică; orice deciziune dogmatică nu trebuie să vină decât de 
la Biserică, prin organul episcopilor, care sunt, fiecare pentru dioceza sa, 
organele şi ecourile credinţei constante şi universale. 

Dacă D. de Maistre ar fi fost iniţiat în adevărata teologie catolică, ar fi 
înţeles pe Bossuet, şi n-ar fi făcut din cuvintele marelui şi învăţatului episcop 
"nişte maxime învederat făcute pentru a acoperi dificultăţile, pentru a turbura 
conştiinţele delicate, pentru a face îndrăzneţi pe cei rău-intenţionaţi." 

Maximele lui Bossuet nu pot fi atare decât pentru ignoranţi şi fanatici, 
care nu voiesc să vadă mântuire şi siguranţă decât în servilismul inteligenţei; 
decât într-un despotism papal mai propriu de a arunca ridicolul şi dispreţul 
asupra autorităţii Bisericii decât să lege de cauza sa pe oamenii de inimă şi de 
inteligenţă. 

D. de Maistre citează pe Fenelon, pe Pithou şi pe Fleury pentru a 
demonstra că în materie de credinţă judecata papei este suverană. El mai bine ar 
fi făcut de ar fi citat pe Părinţii Bisericii care nu recunosc nici chiar pe papa, cu 
atât mai mare cuvântul nu i-1 atribuiesc nici o autoritate doctrinară. 

Fenelon avea raţiunile sale pentru a flata pe papa şi a împiedica pe 
adunarea sa provincială de a se ocupa de afacerea Maximelor Sfinţilor. 
Cuvintele pe care le citează D. de Maistre (p. 175) nu fac cunoscută adevărata 
opiniune a arhiepiscopului de Cambrai asupra autorităţii papei în materie de 
credinţă. D. de Maistre ar fi putut-o găsi în tratatul Du Souverain Pontife 
{Despre Suveranul Pontif), în care Fenelon, fără a fi destul de franc gallican, 
susţine cu toate acestea opiniuni contrarii opiniunilor scriitorului nostru. 

Aşadar fără nici o bună credinţă a citat D. de Maistre în favoarea sa pe 
Fenelon. 

Pithou şi Fleury afirmă că puterea papei este câteodată mai presus de 
datinele particulare ale unor Biserici. Deci, conchide D. de Maistre, Pithou şi 
Fleury recunosc suveranitatea papei în materie de credinţă. 

Cum se găseşte această consecinţă? 

Pithou, Fleury, toţi gallicanii recunosc că papa se poate pronunţa 
contra unui obicei care ar fi opus unei legi generale, canoanelor; că-1 poate 
desfiinţa, în calitatea sa de organ al Bisericii, însărcinat cu supravegherea 
universală. 

Pentru a conchide de la această autoritate de delegaţiune la o 
autoritate suverană şi absolută, trebuie să ai toată pătrunderea D-lui de Maistre. 
Gallicanii cei mai decişi, ca Pithou, acordau prea mult papei; dar adevărul cere 
ca să nu îi facă cineva mai papişti decât nu erau. 

învăţatul nostru scriitor găseşte că este ceva glumeţ ca parlamentele 
să-şi aroge dreptul de a controla, precum şi episcopii deciziunile papale, (p. 177 
şi urm.) 

Noi nu găsim aici altceva glumeţ decât orgolioasa ignoranţă a 
autorului nostru. El nu ştia, după cât se pare, că înainte de revoluţiunea din 89, 
Biserica şi Statul erau atât de unite încât legile Bisericii deveneau legi ale 
Statului; el nu ştia încă ceva mai mult, se pare, că parlamentele erau gardiane 
ale legilor Statului şi că înregistrarea era necesară pentru ca o lege oarecare să 
devină lege a Statului. Când ştie cineva aceste lucruri nu găseşte cu adevărat 
nimic glumeţ în examenul ce făceau parlamentele deciziunilor ecleziastice, 
papale sau episcopale. Acesta era dreptul lor, înainte de a înregistra aceste 
deciziuni şi de a le da caracterul de legi ale Statului, de a vedea dacă ele nu 
conţineau nimic contrar celorlalte legi fundamentale ai căror gardieni erau. 

D. de Maistre este dar singurul glumeţ ce-1 poate cineva întâlni în 
această discuţie. 



IX. 

In a doua carte a operei intitulată: Du Pape, D. Joseph de Maistre 
consideră pe papa în raportul său cu suzeranităţile temporale. 

Astfel este doctrina pe care o expune: 

Suveranitatea este necesară în societate. Suveranitatea ce trebuie să 
fie preferată, este absolutismul. Europa, care n-a încetat de a gravita către 
libertate, nu ştie ce voieşte. Asia şi Africa sunt mai rezonabile decât ea. In toate 
epocile, "ele au zis unui om: Fă tot ce vei voi, şi, când ne vom supăra, te vom 
sugruma..." Acest drept public este scurt şi clar, dar nu poate cineva consilia pe 
Europa de a-1 adopta: în consecinţă, trebuie să recurgă la un alt mijloc. 
Diversele tentative de constituţie au căzut, chiar în Anglia. Aşadar nu este acolo 
remediul contra exceselor puterii: acest remediu este în papalitate, instituţiune 
divină care are dreptul de a controla actele celorlalte suveranităţi, şi de a dezlega 
la trebuinţă pe supuşi de jurămintele de fidelitate ce ei vor fi putut face. 
Suveranităţile sunt de drept divin şi infailibile, dar se poate întâmpla ca un 
depozitar al suveranităţii să fie un tiran. In acest caz, trebuie cineva a se revolta? 
Nu. Trebuie să se împotrivească? Da. Dar cum să se împotrivească legalmente 
şi fără turburare? Adresându-se papei, care ar avea în mâini interesele omenirii 
şi care ar depune pe tiran. Această depunere ar echivala cu moartea sa şi n-ar 
mai aduce turburare în Stat. 

In afară de această intervenire a papei, nu este alt mijloc de rezistenţă 
decât insurecţiunea: trebuie dar să aleagă, fiindcă rezistenţa este câteodată 
necesară între autoritatea superioară şi fără limite a papei şi insurecţiune. 

Papa nu ar avea numai dreptul de a rezista în ceasurile excepţionale în 
care el ar trebui să depună pe principi; el ar avea încă veto al său contra tuturor 
suveranilor în cazurile în care ei şi-ar permite acte contrare legilor fundamentale 
ale Statului, şi mai ales contrare religiunii. 

Atare este teoria dezvoltată în primele patru capitole ale cărţii a doua 
Du Pape. La sfârşitul capitolului al patrulea, găsim acest pasaj, ce merită a fi 
copiat textual (p. 228): 

"Puterea pontificală este, prin esenţă, cea mai puţin supusă capriciilor 
politicii. Acela care o exercită este ceva mai mult totdeauna bătrân, celibatar şi 
preot, ceea ce exclude cele nouăzci şi nouă din o sută erori şi pasiuni ce turbură 
Statele. In fine, fiindcă el este depărtat, fiindcă puterea sa este de o altă natură 
decât aceea a suveranilor temporali şi fiindcă nu cere niciodată nimic pentru 
dânsul, va putea cineva să creadă destul de legitim că dacă toate inconvenientele 
nu sunt înlăturate, ceea ce este imposibil, ar rămâne cel puţin atât de puţine pe 
cât este permis de a o spera." 

D. de Maistre face, în acest tablou, un portret de fantezie. Istoria ne 
spune dacă papii n-au cerut niciodată nimic pentru dânşii; dacă politica n-a fost, 
pentru un mare număr dintre dânşii, un mobil mai puternic decât religiunea şi 
binele Bisericii; dacă mai mulţi papi au fost cu adevărat celibatari, şi dacă 
pasiunile lor n-au fost din contră un subiect de scandaluri şi de turburări pentru 
Biserică. Istoria ne spune încă dacă bătrâneţea ordinară a papilor, în loc de a fi o 
garanţie de pace şi de nobilă independenţă, n-a fost pentru o mulţime de 
ambiţioşi un mijloc de a se face stăpâni pe administraţiunea, pe guvernământul 
Bisericii, de a se înavuţi traficând cu tot ce creştinismul are mai sacru. 

La epoca în care papii exersau în Occident înalta supremaţie pe care 
D. de Maistre o priveşte ca cea mai tare garanţie contra răului şi a tiraniei, 
curtea din Roma era guvernământul cel mai despotic şi cel mai corupt. 

Bărbaţii cei mai eminenţi din evul mediu ne-au lăsat în această 
privinţă bune lămuriri. Să citească cineva pe Petru Damian, pe Bernard, Vincent 
Ferrier, Clemengis, Gerson şi va avea elemente mai mult decât suficiente pentru 
a aprecia teoria D. J.de Maistre. Faptele sunt aici care-i dau dezminţirea cea mai 
completă. Speculaţiunile financiare ale curţii din Roma asupra beneficiilor 
ecleziastice din toate Statele sunt de ajuns prin ele singure pentru a dovedi nota 
de absurditate acestei teorii; căci scandalurile financiare, de care se plânge 
lumea cu bună dreptate în zilele noastre, nu au un caracter aşa de înjositor ca 
acelea ale funcţionarilor curţii din Roma, care speculau nu numai asupra 
bunurilor consacrate lui Dumnezeu, destinate, cea mai mare parte, cultului şi 
săracilor, dar încă, prin rezerve şi expectative, asupra morţii chiar a acelora care 
le administrau. Pentru aceşti funcţionari, totul era marfă: legile cele mai sfinte, 
funcţiunile, demnităţile, ordinele, însăşi misterele, totul în fine în Biserică era 
redus în starea de mijloc de a avea bani. Intrigile politice ale papilor, mai ales în 
secolul al XVI-lea; dezordinile atâtor papi, mai ales în secolul al VUI-lea, 

dezordini egalate de nu întrecute de Alexandru al VI-lea 288 , spun îndeajuns dacă 
tronul papal este la scuteală de combinaţiunile politicii şi de pasiunile cele mai 
degradatoare. 

Când a studiat cineva istoria papalităţii, nu în apologii calculate, ci în 
însăşi monumentele, rămâne înmărmurit de îndrăzneala şi de ignoranţa D-lui de 
Maistre, când citeşte pagini ca aceea pe care am citat-o. 

Acest scriitor nu voieşte să răspundă la aceste fapte particulare; el 
pretinde că se înalţă atât de sus încât nu le mai vede. "Din punctul în care 
trebuie cineva să se înalţe, zice el (p. 234), pentru a cuprinde totul, nu mai vede 
nimic din ceea ce vedeţi voi. Prin urmare, nu este mijloc de a vă răspunde, afară 
numai dacă nu voiţi să luaţi aceasta drept un răspuns." 

Noi nu suntem nicidecum decis spre aceasta. Este posibil ca D. de 
Maistre să se înalţe atât de sus încât să nu mai vadă nimic. Munţii prejudiciilor 
sunt poate ca munţii ordinari; vârful lor e acoperit de nori atât de groşi încât 
aceia care se urcă pe ei nu mai văd nimic din ceea ce este mai jos de dânşii. Noi 
preferăm să rămânem pe pământ pentru a vedea cele ce s-au petrecut pe dânsul 
şi a le considera în amănuntele sale, căci noi suntem prea prozaic pentru a crede 
că un tot nu este compus decât din detaliile sale, după cum un corp nu este 
compus decât din părţile sale. Dacă lipsiţi pe un corp de fiecare din membrele 
sale, noi nu prea ştim cum va putea cineva în urmă a-1 considera într-un mod 
general. 

Observând papalitatea în evul mediu, noi o vedem abuzând de 
autoritatea sa supremă pentru a ridica dificultăţi principilor ce n-aveau adesea 
altă greşeală decât aceea de a contesta această preeminenţă ce papii îşi atribuiau; 
o vedem împilând popoarele în diverse moduri zise spirituale; punând impozite 
enorme pe bunurile ecleziastice din toate părţile; aruncând excomunicaţiuni, 
adică dând necinstei în această lume şi iadului în cealaltă, pe cei ce voiau să 
facă cea mai modestă opoziţie proiectelor sale, încălcărilor sale; lucrând pentru 
a domina lumea prin mijloace violente, prin Inchiziţiunea, torturile sale, şi 
legislaţiunea sa excepţională, mai mult decât prin blândele legi ale Evangheliei, 
prin exemplul virtuţilor şi prin mijloacele de persuasiune. 

Aceste fapte sunt nenumărate, continue, în istoria papalităţii în evul 
mediu; ele ne sunt atestate de scriitori gravi, pioşi, dintre care mai mulţi sunt 
onoraţi cu un cult public în Biserica latină. 

A-şi imagina că se răspunde la toate aceste fapte zicând că se înalţă 
prea sus pentru a le vedea, aceasta vrea să zică a-şi bate joc de cititorii săi şi a 
pune la o parte cele mai simple inspiraţiuni ale bunului simţ. 

Dar, cel puţin avut-a D. de Maistre o idee de ceea ce a fost 
suveranitatea papilor în evul mediu? Nu. El şi-o înfăţişează ca pe un drept 
public perfect determinat şi în privinţa căruia diversele State erau de acord. (p. 
231) Papii, după autorul nostru, n-au pretins nicicum atotputernicia temporală, 
dar numai o supremaţie asupra tuturor principilor şi tuturor Statelor, care 
supremaţie era, în ochii lor, o consecinţă legitimă a atotputerniciei lor spirituale. 



Alexandru VI Borgia, papa intre 1492 - 1503. 

(p. 311) Să admitem acest principiu, deşi foarte contestabil; urmează oare ca 
această supremaţie să fi fost ""puterea aleasă şi constituită în evul mediu pentru 
a face echilibru suveranităţii temporale şi a o face suportabilă oamenilor?" (p. 
319) Când şi în ce loc a fost ea constituită! Nu se află în istorie nici o urmă 
despre acest pretins drept public care ar fi atribuit papei cutare sau cutare 
prerogativă asupra temporalului. Tot ce întâlnim în istorie, sunt nişte 
întreprinderi, nişte pretenţii contra cărora suveranii şi mai ales regii Franţei 
totdeauna au protestat. Mai mulţi suverani, este adevărat, s-au declarat feudatari 
ai papilor, spre a da teritoriului lor ca o consacraţiune religioasă şi a-1 garanta 
contra vecinilor lor; papii au exercitat drepturile de seniori feudali asupra 
acestor feude; au aruncat excomunicaţiuni asupra acelora care nu voiau să 
respecte aceea ce ei priveau ca o parte din patrimoniul sfântului Petru; dar de la 
aceste fapte excepţionale, nu se poate, fără abuz, conchide la un drept public, la 
o autoritate constituită, aleasă şi în general recunoscută. Papii au pretins că au 
această autoritate universală, dar ea n-a fost decât o pretenţie, nu un drept 
recunoscut. Că actele lor în anumite împrejurări vor fi fost bune; că intervenirea 
lor va fi fost câteodată utilă, într-o epocă în care Europa era împărţită între mii 
de mici tirani care nu urmau decât voinţa sau pasiunile lor în exerciţiul puterii 
lor; noi n-avem nici o raţiune de a o nega, o admitem chiar fără dificultate, dar 
trebuie să tragă cineva de aici această consecinţă: că stabilirea puterii lor în evul 
mediu era necesarmente imposibilă sau divină! (p. 325) Circumstanţele o 
explică din contră într-un mod foarte satisfăcător. Intervenirea papilor în 
afacerile temporale s-a născut din feudalitate şi a murit cu ea. 

Era, în fundul sufletelor, în decursul evului mediu, multă credinţă, 
chiar la cea mai mare parte din seniorii a căror purtare era vrednică de dojana: 
această credinţă era mai luminată; ea era pe atât de puţin rezonată, dar şi pe atât 
de sinceră ca şi aceea a copilului. Era aşadar natural, caracterul sacerdotal să fie 
respectat de aceşti seniori, şi ca sacerdoţiul, mai ales în papa, care era cea mai 
înaltă a lui personificaţiune, să aibă asupra lor o influenţă considerabilă; şi 
pentru aceasta seniorii cei mai slabi se puneau, şi ei în Statele lor, sub apărarea 
sacerdoţiului, spre a înfrica pe inamicii lor şi a împiedica întreprinderile lor. De 
acolo au venit drepturile de suzeranitate exercitate de episcopi şi de abaţi 
(egumeni, stareţi), şi drepturile de refugiu recunoscute unor biserici. Drepturile 
de suzeranitate ale papei n-aveau o altă origine; astfel cea mai mare parte dintre 
dânşii n-au pretins să le exerciteze asupra Statelor care nu-i recunoscuseră de 
suzerani. Astfel Innocentiu al III-lea recunoştea formal că Franţa nu se 
recunoscuse niciodată vasală a sfântului scaun, şi că ea conservase în această 
privinţă toată libertatea sa. Se ştie cum fu tratat Bonifaciu al VIII-lea 290 când 
pretinse să-şi întindă suzeranitatea sa peste Franţa. Cu cât legăturile feudale se 
rupseră, cu atât suzeranitatea papilor trebuia să dispară; ceea ce într-adevăr s-a 
şi întâmplat. In zadar afirmară ei că drepturile lor feudale erau o consecinţă a 
autorităţii lor spirituale; nu se crezu nimic de acestea, şi astăzi, nimeni n-ar 



Inocentiu III, papa intre 1 196 - 1216. 

îndrăzni să pretindă pe faţă că trebuie să se restabilească aceste drepturi; noi 
zicem pe faţă, căci, în secret, este sigur că spirite himerice visează supremaţia 
universală a papilor, chiar în ordinea temporală. Aceasta este doctrina ziarelor 
papiste care vorbesc despre aceasta destul de clar, mai ales de la Syllabus care a 
consacrat această doctrină. Unii scriitori papişti nu sunt chiar foarte depărtaţi de 
a proclama eretici pe cei ce susţin că suzeranitatea papilor în evul mediu s-a 
născut din împrejurări; că ea nu a fost deloc universală; că ea nu se exercita 
decât în Europa şi peste un mic număr de State care crezuse că trebuie să se 
declare vasale ale sfântului scaun; că este imposibil de a se gândi astăzi la 
restabilirea sa. 

Orice ar zice ultramontanii, nu este nimeni, deloc obligat de a crede 
că papa va fi avut din drept divin, suzeranitatea temporală. Istoria demonstra că 
ea a avut o origine umană; şi D. de Maistre, care o proclamă divină, este obligat 
de a conveni în acelaşi timp că ea se născu, în evul mediu, din forţa lucrurilor. 
(p. 331) Adevărul i-a smuls această contradicţiune. 

Dacă credem pe D. de Maistre, intervenirea papilor în afacerile 
temporale ar fi avut rezultate prodigioase pentru binele societăţii, şi aceste 
rezultate ar fi fost obţinute prin mijlocul excomunicaţiunilor. In acelaşi timp, el 
recunoaşte că excomunicaţiunile nu erau urmate de obicei decât de puţin efect. 
Să cităm (p. 328): 

"Care erau rezultatele acestor mari judecăţi (excomunicaţiunile)? 
Suveranul înţelegea de cuvânt sau avea aerul de a înţelege; el se abţinea, pentru 
moment, de la un război criminal; îşi lepăda posadnica, pentru formă; uneori cu 
toate acestea femeia îşi relua drepturile sale; puteri amice, persoane importante 
şi moderate se puneau la mijloc; şi papa, la rândul său, dacă fusese sau prea 
sever sau prea grăbit, pleca urechia la remustrările înţelepciunii." 

Ceva mai mult autorul nostru susţine că supremaţia papilor nu s-a 
exercitat decât cu privire la trei obiecte: sanctitatea căsătoriilor, menţinerea 
legilor ecleziastice şi a moralelor sacerdotale şi libertatea Italiei, (p. 266 şi urm.) 

Cum o autoritate, al cărei exerciţiu a fost, de o parte circumscris cu 
privire la trei obiecte, şi de alta, a avut aşa de puţine rezultate, a putut să 
producă în societatea întreagă binele ce-i atribuie D. J. de Maistre? Istoria şi 
adevărul îi smulg încă şi aceste mărturisiri care distrug radical teoria sa. 

Noi n-avem trebuinţă de a trece în revistă, cu autorul, faptele ce 
probează că papii au depus suverani; că chiar mai mulţi suverani au aderat la 
invenţiunea papilor în afacerile temporale. Nimeni nu neagă că a fost aşa; toată 
lumea recunoaşte că unii suverani s-au declarat feudatari ai papilor, şi au 
contractat către ei datorii de vasalitate; dar, încă o dată, toate acestea nu 
probează în favoarea unui drept public, universal şi constituit; nu probează mai 
ales că intervenirea pontificală, în afacerile temporale, ar fi de origine divină şi 
o consecinţă directă sau indirectă a unei autorităţi spirituale care ea însăşi este o 
uzurpaţiune. 

Fost-a intervenirea papilor o sorginte de tulburări şi de războaie, mai 
ales în Italia şi în Germania? Toţi istoricii o spun, chiar Părintele Maimbourg, 
chiar Muratori; dar D.J. de Maistre declară, cu acel ton de modestie pe care i-1 

cunoaştem, şi decide că Părintele Maimbourg, înţelept încolo, este nebun asupra 
acestei chestiuni (p. 370); că Muratori, deşi foarte imparţial, a fost distrat, când 
a văzut, în Guelfi, pe catolici sau părtinitori ai papalităţii, (p. 373) Cât despre D. 
de Maistre, el se proclamă singur de bună credinţă şi singur instruit în istoria 
evului mediu; el afirmă că papii, amestecându-se în afacerile temporale, n-au 
cauzat cel mai mic rău, şi n-au făcut decât bine. Intre toţi istoricii care spun 
contrariul, şi D. de Maistre, este cineva liber de a alege. 

Cu toate acestea, scriitorul nostru voieşte să recunoască că cutare papă 
în particular a putut avea greşeli, (p. 376) Este cu adevărat o fericire că 
luptătorul puterii temporale consimte a face această mărturisire. 

Noi nu ne-am legat, în această combatere a cărţii a doua Du pape, 
decât de principii. Aceste principii sunt false, contradictorii, sprijinite pe fapte 
eronate. Autorul nu are chiar principii fixe; el se avântă, cu o gravitate 
netulburată, prin toate chestiunile, curmă, decide, afirmă, fără a-şi da osteneala 
de a proba şi de a concilia cutare din aserţiunile sale cu cutare alta ce o 
contrazice; el distribuie lauda şi blamul oamenilor celor mai gravi, fără a 
binevoi să dea seamă de motivele judecăţilor sale; dacă-i aduce cineva înainte 
un pasaj din Evanghelie contra puterii temporale a papilor, aceasta este, zice el, 
un loc comun, şi trece. Dacă un istoric grav emite o opiniune contrară aceleia pe 
care el o patronează, acesta este un impiu, un inamic al Bisericii, un nebun, un 
ignorant. 

Astfel sunt procedările D-lui J. de Maistre; el se crede tare pentru că 
nu se îndoieşte de nimic; el nici nu crede chiar că va îndrăzni vreodată cineva să 
îi controleze aserţiunile sale; îşi închipuieşte că dogmatismul său va impune 
ideile sale. El nu s-a înşelat asupra acestui din urmă punct, în ceea ce priveşte 
şcoala ultramontană care 1-a ales de oracol şi de profet al său; dar această şcoală 
nu va reuşi a ne convinge că D. de Maistre va fi fost altceva decât un iluminat, 
care a luat ideile sale drept doctrina catolică, şi ale cărui teorii nu pot susţine 
examenul unui om serios şi instruit. 



X. 

A treia carte a operei D-lui J. de Maistre este consacrată papei, 
considerat în raportul său cu civilizaţiunea şi fericirea popoarelor. De la 
primele linii, autorul înscrie unul din cele mai stranii paradoxuri ce şi-a permis, 
ceea ce nu vrea să zică că nu este nimic, căci noi am notat deja de acestea destul 
de extraordinare: „Binefacerile creştinismului, zice el, sunt acelea ale papilor, 
creştinismul neavând acţiune exterioară decât printr-înşii (p. 402)". 

Astfel, când scaunul Romei n-a fost ocupat decât de papi scandaloşi, 
spre exemplu în secolul al VUI-lea; când, ca în secolul al XV-lea şi al XVI-lea, 
el nu număra deloc, printre cei ce l-au ocupat, decât ambiţioşi şi intriganţi, 
creştinismul n-avea acţiune exterioară decât prin nişte oameni care-i dispreţuiau 
pe faţă preceptele! Astfel, geniile creştine care au exercitat asupra lumii 

acţiunea cea mai salutară, sfinţii care au edificat-o cu virtuţile lor eroice, 
învăţaţii teologi care au investit adevărurile creştine cu cele mai vii clarităţi, 
martirii care şi-au vărsat sângele lor pentru Evanghelie, toate acestea niciodată 
n-au trebuit să fie socotite drept acţiunea exterioară a creştinismului, fiindcă n- 
au acţiune exterioară decât prin papă! 

Să nu ne oprim mai mult timp înaintea acestei erori blasfematorie care 
rezumă toată influenţa socială a unei religiuni divine mir-un om supus, ca orice 
alt om, mizeriilor, pasiunilor, înclinaţiunilor perverse, ignoranţei! Trebuie ca 
iubirea de paradox să fie prea forte, pentru ca un om dotat cu simţ să lase ca să 
iasă din pana sa fraza ce am citat! 

Dezvoltându-şi eroarea, D. de Maistre atribuie papei misiunile 
catolice, singurele, zice el, care au un rezultat pentru propagarea luminii 
evanghelice. Misionarii Bisericilor separate şi care nu sunt uniţi cu papa 
„seamănă, zice el, cu acele animale pe care arta le instruieşte să umble în două 
picioare şi să contrafacă unele atitudini omeneşti." Aceşti câini savanţi pot 
câteodată să se facă admiraţi, dar se vede că într-înşii „totul este forţat" şi că nu 
cer decât de a recădea pe cele patru picioare ale lor. 

D. de Maistre credea fără îndoială că are mult spirit făcând această 
comparaţiune necuviincioasă; cât despre noi, ni se pare că un adevărat creştin 
nu-şi permite niciodată de a compara cu un câine pe o fiinţă dotată de 
Dumnezeu cu inteligenţă, pentru care Hristos a murit; încă şi mai puţin pe un 
om care crede în Iisus Hristos, care a fost încorporat la Iisus Hristos prin botez; 
pe un om care, crezând în fundul conştiinţei sale că posedă adevărul creştin, 
părăseşte ţara sa pentru a merge să iniţieze în cunoştinţa Evangheliei pe nişte 
oameni care încă şed în umbra morţii. 

Noi convenim voios a admite, cu D. de Maistre, că misionarii 
protestanţi n-au obţinut niciodată multe rezultate; dar misionarii catolici obţinut- 
au mai multe? Să-şi arunce cineva ochii peste ţinuturile evanghelizate de atâtea 
secole, peste China, Japonia, şi se va convinge despre puţinul succes al 
misionarilor romani. Cum a devenit America în parte creştină? Pentru că o 
populaţiune europeană a înlocuit acolo pe indigeni, despuiaţi, măcelăriţi sau 
izgoniţi în ţinuturile sălbatice, unde ei sunt încă şi acum cu obiceiurile lor, cu 
moravurile şi religiunile lor. Dar ce folos este să se disimuleze adevărul, când 
nişte fapte atât de bătătoare la ochi sunt de faţă pentru a-1 atesta? 

D. de Maistre n-a spus dar adevărul, când a pretins că misiunile 
romane au fost fecunde. Şi când ele ar fi fost aşa, trebui-va să-i atribuim papei 
rezultatele? Da, zice D. de Maistre, căci „Biserica are singură onoarea, puterea 
şi dreptul misiunilor: şi fără suveranul pontif, nu este deloc Biserică (p. 419)." 

Până unde poate merge orbirea oamenilor de partită! 

Iată întru aceasta încă o probă: 

„Sau nu suveranul pontif a civilizat Europa şi a creat acest spirit 
general, acest geniu frăţesc ce ne distinge?" Mai întâi suntem noi distinşi în 
Europa prin spiritul nostru general, prin geniul nostru frăţesc? D. de Maistre nu 
o crede, fiindcă cartea sa Du Pape nu este ca să zicem aşa alta decât o critică 
fără măsură a opiniunilor ce fac mai multă vâlvă în Europa, şi pe care el le 

consideră ca distructive a toată armonia socială şi a toată pacea. Dacă noi nu 
posedăm nici spiritul general nici geniul frăţesc, cum oare îl vor fi produs 
papii? Şi dacă armonia, acordul, fraternitatea evanghelică ar domni printre noi 
cu atâta putere cu cât vedem că domnesc discordia, diversitatea de opiniuni şi 
ura, pe ce probe s-ar întemeia D. de Maistre pentru a stabili că o aşa de fericită 
situaţiune este opera papalităţii? Papii din secolele al IV-lea şi al V-lea au trimis 
apostoli la popoarele barbare; ei au trimis pe iezuiţi în America, în China şi în 
India (419 până la 421). D. de Maistre conchide de aici că ei au civilizat Europa 
şi i-au inspirat spiritul general şi geniul frăţesc ce ne disting. 

Papi în secolele al IV-lea şi al V-lea! Iezuiţii civilizatori! Atari 
enormităţi nu se combat. 

Dacă D. de Maistre s-ar fi mulţumit de a zice că mai mulţi episcopi ai 
Romei, în decursul primelor secole au lucrat pentru răspândirea luminilor 
Evangheliei; că, ajutaţi de alţi sfinţi episcopi şi preoţi zeloşi, ei au luptat contra 
principiilor abrutizatoare ale păgânismului, şi au căutat a răspândi în lume 
salutarele învăţăminte ale Evangheliei, noi n-am fi avut decât să aplaudăm o 
opiniune atât de justă; dar a se apuca cineva să atribuiască papilor, adică 
episcopilor Romei din evul mediu şi iezuiţilor opere atât de măreţe, aceasta 
însemnează a-şi bate joc de cititorii săi cu atât mai multă îndrăzneală cu cât 
rezultatele preconizate niciodată n-au existat. 

Dacă am crede pe D. de Maistre, papii au fost nu numai singurii 
propagatori ai Evangheliei, dar şi unicii apărători ai libertăţii civile a oamenilor. 

Prin libertatea civilă, D. de Maistre înţelege scutirea de sclavie. 

Omul este născut sclav (p. 426), după filosoful nostru; lăsat de sine, el 
este prea rău pentru a fi liber (p. 427); pretutindeni pe unde libertatea civilă este 
generală, orice guvernământ este imposibil (ibid.). De acolo vine că sclavia a 
fost starea naturală a unei foarte mari părţi a genului uman până la stabilirea 
creştinismului. Bunul simt universal simţea necesitatea acestei ordini de lucruri 
(ibid.). Lucan a formulat o maximă foarte justă, când a zis că „genul uman este 
făcut pentru câţiva oameni (ibid.)". „Dar în fine, adaugă D. de Maistre, legea 
divină apăru pe pământ: numaidecât ea se făcu stăpână peste inima omului şi-1 
schimbă astfel încât să determine admiratiunea eternă a oricărui adevărat 
observator (p. 429)." 

Noi nu voim negreşit să negăm influenţa creştinismului asupra inimii 
omului, şi prin urmare, în societate; dar D. de Maistre cade în eroarea cea mai 
nesustenibilă, când pretinde că Evanghelia a dat omului o natură deosebită de 
aceea pe care o avea el mai înainte. Omul este, de la venirea creştinismului, 
aceea ce era mai înainte. Totdeauna principiile indestructibile ale justiţiei au fost 
în fundul conştiinţei sale. Evanghelia n-a fost decât dezvoltarea acestor principii 
şi a moralei eterne pe care Dumnezeu a înscris-o în inima omului, ca pe piatra 
din Sinai, şi în parabolele evanghelice; că omul a avut mai mult ajutor pentru a 
o observa de la predicarea lui Iisus Hristos, că seva evanghelică a fecundat 
inima sa foarte mult timp stearpă pentru bine, noi o admitem; dar zicem în 
acelaşi timp că vrea să zică a răsturna toate principiile a ne da cineva cu starea 

naturală a omului înainte de Evanghelie, aceea ce Evanghelia a condamnat ca o 
crimă. 

Biserica a combătut sclavia mai ales propagând dragostea, noi o 
credem; dar Biserica nu e papa, orice ar zice D. de Maistre, şi noi nu vom 
consimţi niciodată de a atribui papei ceea ce aparţine Bisericii. Papii au făcut 
sclavi şi vor încă să mai facă pe fiecare zi, căci ei voiesc să domine nu numai 
peste corpuri ci şi peste suflete; dar niciodată ei n-au eliberat de sclavie. 

Biserica, propagând principiile evanghelice, a făcut lumii un bine 
imens; acesta este un fapt pe care nimeni nu-1 neagă. Acest bine ar fi fost şi mai 
mare încă dacă papi, episcopi, preoţi, mai mult păgâni decât creştini, n-ar fi 
împiedicat acţiunea sa binefăcătoare; dar trebuie cineva să zică că trebuie lumii, 
sau un principiu divin identificat în papa, sau sclavia? „Guvernământul singur, 
zice D. de Maistre, nu poate guverna. El are dar trebuinţă ca de un ministru 
indispensabil, sau de sclavia care micşorează numărul voinţelor lucrătoare în 
Stat, sau de forţa divină care, printr-un fel de greffă spirituală, distruge asprimea 
naturală a acestor voinţe, şi le pune în stare de a lucra împreună fără a se vătăma 
(p. 432)." Astfel, orice guvernământ nu este posibil decât prin destrucţiunea 
voinţei umane. Fără voinţă, ce este în omenire? Maşini, automaţi. Pentru D. de 
Maistre, orice guvernământ nu este dar decât un agent ce imprimă impulsiune 
maşinii. Dacă un rotaj deranjează sau împiedică jocul maşinii, trebuie să-1 scoţi; 
de acolo aceste frumoase teorii asupra sclaviei şi a gâdelui, ce nu pot fi înlocuite 
decât prin papa, căruia D. de Maistre îi acordă însemnatul privilegiu de a fi 
agent divin pentru a distruge voinţele şi a le pune în stare de a lucra împreună 
fără a se vătăma. De o mie opt sute de ani, acest agent funcţionează, fiindcă D. 
de Maistre, ca toţi papiştii, făcu să înceapă papalitatea de la sfântul Petru. Dar, 
istoria tuturor popoarelor, discuţiunile lor, revoluţiunile lor religioase, luptele 
lor sângeroase, în care papii luară atâta parte, spun destul de tare că teoria D-lui 
de Maistre nu este decât una de creier bolnav, ce ia himerele drept realităţi. 

Creştinismul este un principiu de pace şi de armonie între voinţe şi 
inteligenţe. Dar poate cineva rezonabil să zică, într-un mod absolut, că Biserica 
care reprezintă şi conservă principiile creştinismului este totuna cu papa (p. 
432)? Poate cineva să zică rezonabil că creştinismul care exercită influenţa sa 
binefăcătoare prin mii de mijloace, n-are decât unul „putere nulă de îndată ce nu 
este concentrată într-o mână unică care să o exerciteze şi să o facă să valoreze 
(p. 434)?" Că creştinismul n-are existenţă, acţiune, putere, consideraţiune, 
nume chiar decât prin papa (ibid.)? Că „fără papa nu este adevărat creştinismul, 
operator, puternic, convertitor, regenerator, cuceritor, perfectilizator (p. 435)?" 

Iată cu toate acestea ceea ce afirmă D. de Maistre. Astfel, pentru 
dânsul, nu mai este distincţiune între cler şi Biserică, între Biserică şi 
creştinism, între creştinism şi papa. Dumnezeu în cer, papa pe pământ; şi unul şi 
altul exercitând aceeaşi putere pentru guvernământul turmei umane; atare este 
teoria pe care ne-o dă el ca adevăr. 

Şi acest adevăr este acela ce se învaţă astăzi oficial de scaunul roman! 

Noi nu vom urma pe D. de Maistre în cercetările sale asupra înfrânării 
sacerdotale, aşa cum o înţelegeau popoarele şi filosofii antichităţii. Aceasta ne- 

ar depărta de subiectul nostru, care este de a considera, cu autorul nostru, pe 
papa în raportul său cu civilizaţiunea şi fericirea popoarelor. 

D.J. de Maistre a făcut studiul său în tradiţiunile antice, pentru a 
stabili că legea înfrânării a fost privită, din toate timpurile, ca un mijloc 
civilizator. El vine în urmă la papa şi pretinde că natura ar fi prea forte pentru a 
fi învinsă de legea divină; ea n-ar putea fi învinsă, adaugă el, decât prin 
atotputernicia inflexibilă a suveranilor pontifi (p. 468, 469). 

Astfel suveranii pontifi posedă, după D. J. de Maistre, atotputernicia 
asupra naturii umane; ei pot să o învingă, şi au asupra ei o influenţă mai 
puternică decât însăşi legea divină. Astfel Dumnezeu are trebuinţă de 
atotputernicia suveranilor pontifi pentru a face să se observe legea sa; cuvântul 
său, prin urmare, nu poate avea efect decât dacă suveranii pontifi binevoiesc să-i 
vină în ajutor. Scriptura sfântă ne învaţă că legea divină este care converteşte 
sufletele; că Dumnezeu singur poate schimba, poate ameliora natura; că, singur 
el dă înfrânarea; dar D. J. de Maistre este plin de un atât de viu entuziasm 
pentru papa, încât Dumnezeu şi cuvântul său nu sunt nimic, în prezenţa aceluia 
a cărui putere şi glorie a întreprins el de a le cânta. 

Ar fi putut crede cineva că un om religios, că un scriitor, exaltat de 
ultramontanii noştri ca primul filosof creştin, s-ar fi putut lăsa să cadă prin 
prejudiciile sale în nişte enormităţi atât de impii? 

Legea celibatului se datoreşte principalmente lui Grigore al Vll-lea şi 
succesorilor săi pe scaunul Romei, noi nu o contestăm; dar trebuie să se 
conchidă de aici că papii sunt care ar fi aşezat sacerdoţiul pe baze neclătibilel 
(p. 469) Atunci chiar când legea celibatului ar fi atât de utilă pe cât se zice, ea 
totuşi nu ar constitui sacerdoţiul, care n-are şi nu poate avea altă bază decât 
instituţiunea divină. Exalte cineva cât va voi o lege ecleziastică, nu va fi 
niciodată permis de a o da ca baza unei ordini (tagme) ce îşi are sorgintea sa în 
cuvântul Omului-Dumnezeu, şi ca absolut necesară pentru exerciţiul 
creştinismului. 

Niciodată celibatul n-a fost impus preoţilor, în Bisericile orientale; cu 
toate acestea sacerdoţiul şi instituţiunile creştine nu există acolo? D. de Maistre, 
apărând legea celibatului, a exagerat dar asupra acestui punct, ca şi asupra 
tuturor celorlalte. El exagerează încă şi în paralela sa între preotul catolic şi 
miniştrii celorlalte culte. Noi nu voim nicicum să înjosim pe preotul roman, dar 
nu trebuie să-1 exalteze cineva în detrimentul celorlalţi, dacă voieşte să merite 
oarecare încredere; nu trebuie mai ales să facă din cler un tablou de fantezie. 
Sunt multe umbre în acest tablou; trebuie să o mărturisim pe faţă, dacă voieşte 
cineva ca publicul să admire trăsăturile de virtute ce trebuiesc exaltate. 

Terminând paragraful său asupra celibatului, D. de Maistre revine 
asupra erorii ce a emis mai sus, că, prin această lege, papii trebuie să fie 
consideraţi ca adevăraţii institutori ai sacerdoţiului! El declară că dacă nu 
adoptă cineva această concluziune, nu este judecător competent. 

Este cineva cel puţin teolog exact afirmând că opiniunea D-lui J. de 
Maistre este o erezie care atacă esenţa însăşi a sacerdoţiului. 

Ceva mai mult, probează că ştie istoria zicând că celibatul n-a fost 
practicat decât prin excepţiune în Biserica romană; că legea care-1 impune a 
servit prin urmare mai mult imoralitatea decât civilizaţiunea. 

După chestiunea celibatului, D. J. de Maistre tratează pe aceea a 
instituţiunii monarhiei europene. Papii, zice el, sunt cei ce au instituit această 
monarhie; ei au fost sorgintea suveranităţii (p. 514), şi prin aceea ei au grăbit 
civilizaţiunea popoarelor. In urmarea acţiunii Bisericii, adică a suveranului 
pontif (p. 505), se opera în Europa o astfel de transformare a suveranităţii, încât 
toate inimile catolice proclamară o constituţie care poate fi astfel rezumată: 
„Regii abdică puterea de a judeca prin ei-înşişi, şi popoarele, în schimb, declară 
pe regi infailibili şi inviolabili." (P. 515 şi 516) „Astfel este legea fundamentală 
a monarhiei europene, adaugă autorul nostru, şi aceasta este opera papilor." 

La ce epocă abdicară regii puterea de a judeca prin ei-înşişi? Autorul 
nostru nu a spus-o. Noi credem că el a avut intenţia de a vorbi de evul mediu, 
când papii exercitară o preponderenţă mai mare în societate; dar, la această 
epocă, regii judecau ei înşişi, şi tocmai în timpurile moderne, când acţiunea 
pontificală a fost aproape anulată, regii delegară magistraţilor puterea judiciară 
ce-şi atribuiseră. 

La ce epocă au declarat popoarele pe regi infailibili şi inviolabili? 
Revoluţiunile şi războaiele, de care nici un secol nu a fost scăpat, nu atestă ele 
că D. J. de Maistre n-a pus decât principii de fantezie în ceea ce numeşte legea 
fundamentală, sau harta monarhiei europene. A fost în toate timpurile o mare 
diversitate de opiniuni asupra naturii suveranităţii. Popoarele Europei n-au avut 
niciodată nici aceleaşi idei nici aceleaşi instituţiuni. Pretinsa monarhie 
europeană nu este decât un vis al filosofului nostru. 

împingând mai departe fanteziile sale, D. de Maistre vede, chiar în 
timpul său, care este al nostru, influenţa sfântului scaun menţinând echilibrul 
monarhiei europene, dând, prin acest echilibru miraculos (p. 518): principilor 
puterea fără tiranie, şi popoarelor libertatea fără licenţă; el nu vede, la popoarele 
separate de sfântul scaun decât revolta contra principilor sau sclavia popoarelor. 

Noi nu ştim dacă cititorii noştri văd toate acestea în Europa. Cât 
despre noi, noi nu vedem absolut nimic din toate acelea a căror existenţă o 
atestă D. de Maistre. Nu vedem nici un inconvenient care să-1 facă să zică că 
domniile regilor catolici sunt mai lungi decât acelea ale regilor eretici, şi că 
Rusia este defectuoasă. Noi nu putem urma pe D. de Maistre prin digresiunile 
sale; ne ţinem în subiectul principal. 

Terminând a treia carte a sa Du Pape, autorul nostru atribuie papilor 
singuri rezultatele cruciadelor. Papii au îndemnat la aceste expediţiuni 
îndreptate mai mult contra creştinilor orientali decât contra turcilor, acesta este 
un fapt incontestabil. Ei au încercat să profite de dânsele pentru a întinde 
puterea lor, aceasta încă este adevărat. Produs-au aceste expediţiuni rezultate de 
care papii şi latinii să poată fi mândri? Noi ne permitem de a ne îndoi. Dacă 
ultramontanii vor absolut ca aceste rezultate să fie datorite papilor, pot să-şi 
permită această fantezie; noi consimţim. D. de Maistre rezumă erorile sale 
afirmând din nou că creştinismul a fondat monarhia europeană, şi că, fără papa, 

nu este creştinism; că această instituţiune divină îşi pierde puterea sa, caracterul 
său divin (p. 549 şi urm.), forţa sa convertitoare; că creştinismul fără papa „nu 
este mai mult decât un sistem, o credinţă omenească, incapabilă de a intra în 
inimi şi de a le modifica pentru a face pe om susceptibil de un mai înalt grad de 
ştiinţă, de morală şi de civilizaţiune"; că „greşelile papilor s-au întors, în 
general, în profitul oamenilor"; că ei au fost "institutorii, tutorii şi adevăratele 
genii constituante ale Europei"; că monarhia papală este „cea mai bună (blândă, 
dulce), cea mai pacifică şi cea mai morală din toate monarhiile." 

Ce pagubă că ea nu mai există astăzi şi că italienii au fost atât de 
ingraţi pentru a o distruge! 

După aceste aserţiuni, D. de Maistre declară că protestează contra 
oricărui fel de exageraţiune (555). El protestează atunci contra cărţii sale întregi, 
care nu este decât o exageraţiune continuă şi o grămadă de erorile cele mai 
monstruoase. 



XI. 

Iată-ne ajunşi la a patra şi ultima carte Du Pape. D. de Maistre 
tratează într-însa „despre papa în raportul său cu Bisericile numite schismatice." 

Toate aceste Biserici se înţeleg în răceala lor pentru curtea din Roma, 
deşi diferă între ele în punctele cele mai esenţiale. 

Toate Bisericile numite schismatice sunt protestante în acest sens că 
ele protestează contra sfântului-scaun, centrul adevărului (C. l-iu). 

Dacă Biserica greacă a conservat depozitul credinţei în întregimea sa, 
aceasta vine din aceea că ea este „un corp îngheţat al cărui fond a conservat 
formele... De îndată ce vântul ştiinţei, care este cald, va începe a sufla, se va 
întâmpla ceea ce trebuie să se întâmple după legile naturii: formele antice se vor 
dizolva, şi nu va rămâne decât pulbere... nici o religiune, afară de una, nu poate 
suporta ispitirea ştiinţelor." 

„Orice amic al unităţii trebuie să dorească ca anticul edificiu (al 
Bisericilor orientale) să sfârşească prin a se dărâma sub loviturile ştiinţei 
protestante, spre a rămâne locul gol pentru adevăr." (C. II.) 

Iată principii generoase formulate de D. de Maistre pentru Bisericile 
orientale. Să le examinăm repede. 

Ele se înţeleg toate în antipatia lor contra curţii din Roma. Acesta este 
un fapt; dar care este raţiunea acestui fapt? Pentru ce atâtea milioane de creştini, 
care au conservat acelaşi simbol, aceeaşi lege morală, aceleaşi mistere, acelaşi 
cult, aceeaşi ierarhie ca şi Biserica romană, pentru ce diferă ei de dânsa asupra 
acestei chestiuni a autorităţii curţii din Roma? D. de Maistre vorbeşte, în 
capitolele al III-lea şi următoarele ale cărţii sale a patra, despre caracterul 
particular al grecilor şi despre antipatia lor pentru occidentali; crezut-a dânsul că 
această antipatie era o explicaţiune suficientă a separaţiunii Bisericii orientale şi 
a Bisericii romane? S-a înşelat peste măsură. în decurs de mai multe secole, 

aceste Biserici au fost perfect unite. Le vedem rupând (amiciţia) puţin câte 
puţin, cu cât curtea din Roma exagerează autoritatea sa şi cu cât principiile 
ultramontane se substituie principiilor catolice. A fost desigur totdeauna 
antipatie între Orient şi Occident, dar adevăratele principii fură în decursul 
primelor secole creştine, o legătură de uniune; şi dacă principiile s-ar fi menţinut 
în veritatea lor, antipatia n-ar fi avut întristătorul rezultat al unei întregi 
separaţiuni. 

Ar trebui să închidă cineva ochii de bună voie înaintea oricărei lumini 
pentru a susţine (apoi) că puterea papală era aceeaşi, în al treilea secol spre 
exemplu, care a fost în momentul separaţiunii celor două Biserici. Când primele 
sinoade ecumenice determinau limitele patriarhatelor, şi fixau semnele de hotar 
dincolo de care jurisdicţiunea scaunului Romei n-ar putea să se exercite, ele nu 
recunoşteau papei această omnipotenţă pe care el a pretins să o exercite de 
atunci, şi care a fost una din cauzele şi poate cea principală a sciziunii. 

Patriarhii Constantinopolului ambiţionară o autoritate mai mare decât 
cea pe care o posedau dintru început; mai mulţi fură geloşi pe patriarhii Romei: 
este posibil. Antipatia naturală a orientalilor contra Occidentului a făcut 
separaţiunea mai uşoară; să o admitem; dar pentru a combate gelozia 
patriarhilor Constantinopolului şi antipatia grecilor, trebuia să li se dea un nou 
aliment ridicând pretenţii exagerate? Dacă toţi papii ar fi imitat pe sfântul 
Grigorie cel Mare (Dialogul); dacă, pentru a răspunde la titlul de ecumenic ce-şi 
atribuiau patriarhii Constantinopolului, ei ar fi luat numai pe acela de servitor al 
servitorilor lui Dumnezeu; dacă mai ales ei ar fi pus în practică profundul 
învăţământ ascuns sub litera acestui titlu, noi credem că sciziunea niciodată n-ar 
fi existat. Bisericile orientale nu s-ar fi dat în sus nicicum de a recunoaşte 
scaunului din Roma întâietatea sa în Biserică, dacă unii papi şi ultramontanii nu 
înţelegeau, prin această întâietate, omnipotenţa, absolutismul în Biserică. Ele 
protestează mai mult contra ultramontanismului decât contra întâietăţii 
episcopului Romei; şi dacă Providenţa trimitea Bisericii sale pe un Grigorie Cel 
Mare, antipatiile degrabă ar fi dispărut. 

Noi putem cu atât mai mult să credem aceasta cu cât Bisericile au 
conservat cu o grijă minuţioasă nu numai dogmele revelate, dar şi instituţiunile 
primelor secole creştine. D. de Maistre este obligat de a conveni întru aceasta; 
fie, după cum dânsul zice, pentru că aceste Biserici formează un corp îngheţat, 
sau pentru oricare altă cauză, puţin ne pasă, faptul există, şi el câştigă o 
importanţă excepţională în zilele noastre când papii inventează pe fiecare zi noi 
dogme, şi înalţă astfel zidul de separaţiune datorit dintru început ambiţiunii lor. 

Poate cineva să aprecieze mai bine decât totdeauna această dorinţă 
impie a autorului nostru, ca Bisericile orientale să-şi piardă credinţa. Mărturia 
lor permanentă nu e oare cel mai tare argument în favoarea perpetuităţii dogmei 
catolice? 

Dar, învaţă D. de Maistre, nu este credinţă veritabilă în Bisericile 

7 j 7 5 

schismatice? Pentru ce? Pentru că ele au lepădat regula de credinţă. 

Dacă regula de credinţă ar fi cuvântul infailibil al papei, Bisericile 
orientale ar fi lepădat-o; dar cuvântul papei nu este regula de credinţă catolică, 

zică orice ar zice ultramontanii. Ea consistă în consentimentul permanent al 
Bisericii universale asupra unei chestiuni de credinţă: quod ubique, quod 
semper, quod ab omnibus. Ecourile Bisericii, organele sale sunt episcopii, care 
nu datorează decât să dea mărturie despre credinţa permanentă a Bisericilor lor 
respective. 

Dar, Bisericile orientale recunosc această regulă şi o urmează. Ele au 
dar regula de credinţă catolică; numai ele nu cred că scaunul Romei ar fi centrul 
împrejurul căruia să fie convergente toate razele cercului catolic; dar din aceea 
că ele nu admit acest punct, nu trebuie să se conchidă că ele nu au respectat 
regula credinţei. Ele ştiu şi cred că cuvântul lui Dumnezeu, transmis prin 
predicaţiune şi prin scrierile apostolice, este obiectul credinţei noastre, şi că 
fiecare particular este dator, în interpretaţiunea ce face Sfintelor Scripturi, să se 
conformeze credinţei generale şi permanente. Ele urmează dar regula credinţei. 
Ele pun centrul Bisericii în episcopat, ca latinii inteligenţi; numai ele nu 
recunosc pe papa ca centru al episcopatului, şi au dreptate. 

Noi nu vom urma pe D. de Maistre nici în diatribele sale contra 
Bisericilor separate, nici în cercetările sale asupra caracterului, artelor, ştiinţelor 
şi puterii militare a Greciei. Scriitorul nostru îşi permite de a vârî în cartea sa 
digresiuni asupra unor obiecte ce nu se raportează deloc la subiectul principal. 
Dacă el avea gustul episoadelor de acest gen, noi n-avem nimic de zis, căci 
despre gusturi şi despre culori nu trebuie să se dispute; dar noi n-am întreprins 
decât de a combate doctrina sa asupra papei, şi credem că am reuşit. 

D. de Maistre a dat ca concluziune cărţii sale o bucată scrisă cu o 
emfază ridicolă. Ideea ce o poate cineva prinde în această grămadă (harababură) 
de cuvinte, este că Biserica, după cum el o înţelege, adică ultramontanismul, se 
apropie de triumful său. 

Sărmane profet! Dacă vreodată ultramontanismul ar triumfa într-un 
mod complet, Biserica catolică va dispărea. Acest sistem, graţie scrierilor D-lui 
de Maistre, D.D-lor de Bonald şi de Lamennais, căpătase o oarecare influenţă; 
astăzi, el face zgomot, se mişcă încă, ar voi să ne facă să credem în puterea sa; 
dar este lovit cu o lovitură de moarte. Ce om serios, ce scriitor însemnat i-a luat 
cauza în apărare? Nu sunt nici pamfletele Veuillotilor, nici groasele diatribe ale 
Guerangerilor; nici adunăturile de fraze teologice ale Goussetilor, care pot să 
dea nişte aparenţe rezonabile unui sistem absurd, şi a cărui falsitate nici însuşi 
geniul n-a putut-o îndelung disimula. 

Ultramontanii cântă de victorie, exaltă pompos triumful lor, pentru că 
par a se bucura de o oarecare putere în Biserică; dar să ştie bine că victoria lor 
nu este decât aparentă, şi că erorile lor prepară idolului lor cel mai teribil viitor. 

Pedeapsa deja a început. Papa nu mai este rege. Mâine, despotismul 
spiritual ce el îşi atribuie nu va mai avea de supuşi decât o slabă turmă de 
fanatici şi de idioţi. 

Papalitatea se sinucide cu propriile sale mâini; cu cât îşi exagerează 
pretenţiile, cu atât mai mult îşi grăbeşte ruina! 

Această ruină va fi triumful adevăratei Biserici a lui Iisus Hristos. 

